
RAGANA 


| 
Įsimvlėjėliai 


Skaistus ir šiltas 1536 metų rudens rytas. Apgaubtas lengvos šilki- 
nės dangaus žydrynės, senasis Pranciškaus I laikų Paryžius alsuoja gy- 
venimo džiaugsmu. Mes Grevo aikštėje. Aplinkui - kibirkščiuojančios 
sekmadienio linksmybės su varpų gaudesiu; Paryžius, besirąžantis sau- 
lės spinduliuose, besikvatojantis... Ir vis dėlto toje aikštėje, visame tame 
žaižaravime dunkso kažkas atstumiančio ir bjauraus - laužas. 

Kam skirtas tas laužas? Kam tie stulpai? Nerūpestinga minia tik- 
riausiai tuojau tai sužinos. Trimito garsas nustelbia tūkstantbalsį ryto 
triukšmą. 

“Karaliaus vardu!.. Mes, Žeromas Žerlenas, karališkasis heroldas, 
įpareigotas monsinjoro de Kruamaro, vyriausiojo nepaprastojo teisėjo, 
pranešame visiems čia esantiems: 

Karaliaus paliepimu minėtasis baronas Žerfo, sinjoras de Kruama- 
ras, privalo ieškoti, sučiupti ir tučtuojau nubausti mirtimi, nepaisant teis- 
minių formalumų, visus burtininkus, raganas, pranašautojus, velnio ap- 
sėstuosius ir Šėtono pagalbininkus, įžūliai besiskverbiančius į karalys- 
tės sostinę. 

Kiekvienas ištikimas ir atsidavęs šio gerojo miesto gyventojas, gra- 
sinant išsiuntimo į karališkąsias galeras bausme, privalo pranešti apie 
minėtuosius pragaro bendrininkus; kad kuo skubiau būtų išpildytas ka- 
rališkasis paliepimas, monsinjoras de Kruamaras įsakė sukrauti laužus 
Maršė-o-Pruso aikštėje, prie Notr Dam priebažnyčio ir Grevo aikštėje. 

Nes tokia karaliaus valia". 

Minia skirstosi. Heroldas vyksta toliau skelbti savo kreipimąsi. Iš 
lūpų į lūpas sklinda prislopintas plūdimasis ir kupini neapykantos grasi- 
nimai; girdėti pašnibždomis tariamas de Kruamaro, vyriausiojo ypatin- 
gojo teisėjo, vardas. 


Grevo aikštės gale, po aukštomis pakrantės tuopomis, neskubėda- 
mi žingsniuoja vaikinas ir mergina. 

Ji trapi ir lengvutė tarsi fėja, panaši į tuos vaizdinius, kurie apdai- 
nuojami senovinėse legendose. 

Jis - viena iš tų neužmirštamų būtybių, kurios, atrodo, pažymėtos 
regimu neregimos lemties ženklu. 

Duenja, slenkanti paskui juos, prisiartina ir nusilenkusi sako: 

„ Mari, mišios baigėsi; laikas grįžti namo. 

- Dama Bertranda, dar minutėlę, - atsidūsta mergina. 

- Nejaugi mums jau reikia išsiskirti! - aistringai šnabžda jaunuolis. 
- Mari, Mari, mylimoji, vadinasi, man teks išvažiuoti iš Paryžiaus ilgam, 
kas žino, galbūt visam laikui netgi nesužinojus, kas tu esi? Tu man įsa- 
kei būti kantriam, gerbti tave gaubiančią paslaptį, ir aš paklusau... Ir vis 
dėlto netrukus aš turiu išvykti pas savo tėvą... savo draugą, savo moky- 
toją, savo Dievą žemėje. Tu juk žinai, mano tėvas turėjo bėgti ir pasislė- 
pė Monpeljė. Apkaltintas burtininkavimu, persekiojamas Kruamaro... 

- Kruamaro! - sulemeno mergina ūmai išblykšdama. 

Jaunuolis nejučia mostelėjo ranka... Paskui jis nurimsta ir tęsia to- 
liau: 

„Mano motina ragina mane ir stebisi, kad neskubu lydėti jos į Mon- 
peljė. Ji nežino, kad aš sutikau tave!... 

- Reno! Rytoj tu sužinosi viską, ką turi žinoti apie mane. Šiandien 
aš turiu pasitarti su viena moterimi. Ji tikriausiai patars man, kaip pa- 
sielgti... 

- Eime, madmuazele, - spiriasi duenja, - laikas nelaukia... 

Bet Mari negirdi. 

„ Manasis Reno, aš myliu tave už tą nuolankumą. Tu viską žinai, 
viską gali, jei tik panorėsi. Ir tu susitaikei su tuo, kad aš likčiau tau nepa- 
žįstamoji. Bet rytoj po šiomis tuopomis tu sužinosi, kodėl aš virpėjau 
baimindamasi pasakyti tau, kas aš esu. O apskritai, mano brangus myli- 
masai, mano vardas Mari ir tu mane myli. Tavo vardas Reno ir aš tave 
dievinu. Ko mums daugiau bereikia? Aš tave dievinu ir drįstu tai pasa- 
kyti. Aš išdrįsiu sušukti apie tai visam Paryžiui. Ir kai galvoju, kad dar 
prieš mėnesį net nepažinojau tavęs, kai galvoju apie tą jėgą, paslaptin- 
gą, galingą, neįveikiamą, per vieną akimirksnį pripildžiusią mano širdį 
šitos meilės, tai atrodo, kad man ima svaigti galva... 

Ji nervingai spusteli ranką to, kurio vardas arba bent kuris sako, 
kad jo vardas Reno. 

- Tai buvo keista, - tęsia ji svajingu balsu, - aš buvau gatvėje. Ūmai 
pajutau kažkokį nejaukumą, kažkokį virpulį, kokio niekada neužmirši. 
Aš nejučia atsigręžiau. Ir pajutau, kad tas virpulys, apėmęs visą mano 
esybę, buvo sukeltas tavo žvilgsnio, ir kad tu turi kažkokią magišką ga- 
lią... 

- Magišką? - virptelėjo jaunuolis. 

- Negaliu surasti kito žodžio. Tada tu priėjai prie manęs ir pasakei: 
“Nusiraminkite. Aš noriu, kad jūs būtumėte su manimi savo valia, o ne 
mano. Aš netgi uždraudžiau sau sekti paskui jus. Po akimirksnio aš jau 
nežinosiu, kur jūs. Aš nežinau, kas jūs. Bet jeigu jūs mane mylite, atei- 
kite ir pasakykite man tai po tuopomis Grevo aikštėje". Ir tu nuėjai ne- 
pasukęs galvos. Sugrįžusi aš verkiau, aš puoliau ant kelių maldai. Bet 
tuomet aš supratau, kad tai su tavimi, dar prieš valandą man visiškai 
nepažįstamu, su tavimi aš kalbėjausi tikėdama, jog kalbuosi su Dievu. 

- Brangioji, mylimoji! - virpėjo Reno. 

- Kitą dieną aš išėjau, ketinau eiti į mišias, nusprendusi užmiršti 
tave. Užuot atsidūrusi Sen-Žermene-!"Okserua, aš patraukiau prie Se- 
nos... Ir atsidūriau po tuopomis, priešais tave. Ir nuo to laiko kiekvieną 
rytą, mišių valandą, mano mylimasai, čia yra mano šventovė. 

Reno susimąstęs nuleido savo išdidžią galvą. 

- Taip, - sumurmėjo jis, - aš noriu būti su tavimi tik tavo valia. Aš 
palauksiu dar... 

- Rytoj, Reno, rytoj!.. Rytoj tu sužinosi, į ką tu turi kreiptis dėl 
mūsų sąjungos! 

Tą akimirką Grevo aikšte perbėga murmesys. Šnabždėjimai, keiks- 
mai... Ir lankininkų būrio apsuptas praeina grėsmingos išvaizdos sinjoras. 

“Kelią monsinjorui de Kruamarui!"' - šiurkščiai šukaloja sargybos 
vadas. 

Mari išblyško labiau už leliją. Reno kumščiai susigniaužė. Bet jau 
dingsta tolumoje galingas barono Žerfo, monsinjoro de Kruamaro, vy- 
riausiojo ypatingojo teisėjo, nuskubėjusio ieškoti aukų, siluetas. 


I] 
Įskundėja 


- Madmuazele, - susirūpinusi kartoja dama Bertranda, - kurgi jūs? 
Jūsų rūmai čia... 


Reno tik ką pasišalino. Mari, visiškai balta, kerta Grevo aikštę nu- 
sisukusi nuo to puikaus pastato, į kurį jai rodė duenja. Ūmai ji klausia: 

- Dama Bertranda, tai kurgi gyvena toji moteris, kuri žino praeitį ir 
ateitį! 

- Viešpatie! Jūs vis dėlto norite eiti pas raganą? 

- O kuo aš galiu pasikliauti? - liūdnai atsidūsta Mari. - Motinos aš 
neturiu. Ir nežinau, ar išdrįsiu pasakyti Reno... Ak! Tie prakeiksmai, tu 
girdėjai? Ir kokia neapykanta degė jo akys! Dama Bertranda, man būti- 
na pamatyti tą moterį. Argi tu nesakei, kad ji duoda labai vertingų nuro- 
dymų tiems, kurie su ja tariasi? 

- Taip, žinoma. Jos patarimai labai padėjo daugeliui miestiečių; ji 
tokia gailestinga vargšams, kad ją vadina gerąja Apvaizda. Bet šią mo- 
terį įskundė, tikriausiai jai teks degti štai ant šito laužo... O kai dėl jos 
būsto, tai jis Čia... 

Mari jau pasibeldė į duris ir jos atsivėrė. 

Mergina įėjo ir namų šeimininkė pasodino uždususią iš susijaudi- 
nimo Mari, paėmė jos ranką ir minkštu melancholišku balsu pasakė: 

- Nusiraminkite, vaike mano, ir pasakykite man, koks sielvartas 
jus kankina. Gal galėsiu jums kuo nors padėti ir nuraminti. 

- Taip, - šnabžda Mari, - jūs mokate guosti; ir keista, jūsų balsas 
ramina, užliūliuoja mane, kaip balsas to, kuris man labai brangus. Tai 
štai, mano rūpesčių priežastis - manasis vardas. Kai šis vardas ištaria- 
mas, jis skamba kaip prakeiksmas. Tai dar ne viskas. Jis neapkenčia jo, 
jis! Tas, kurį aš myliu, neapkenčia šito vardo. Ir aš, - priduria mergina, - 
toji, kurios ašaras jūs regite, nors ir žievinu savąjį sužadėtinį, tačiau my- 
liu ir savo tėvą, gerbiu jį visa širdimi. Tad štai mano skausmas, štai kas 
mane drasko. Jeigu aš pasakysiu tam, kurį myliu, tai, ko jis dar nežino, 
jeigu aš ištarsiu, kaip žadėjau, tą prakeiktą vardą, ar nenusisuks jis nuo 
manęs?.. Štai ką aš noriu žinoti. 

Šeimininkė švelniai ir dėmesingai žvelgia į mergaitės veidą, ko! 
juo viena po kitos ritasi ašaros. 

- Jūs mylite savo tėvą? - klausia ji. 

- Kad jį aplenktų nelaimė, aš atiduočiau net savo gyvybę. Kuo 1a- 
biau juo baisisi, tuo labiau aš stengiuosi priversti jį užmiršti tą prakeiks- 
mą, kuris gaubia jį mirtinu debesiu... 

- Na, ką gi, pirmiausia, vaike mano, jums reikia pasakyti savo tėvo 
vardą. 

Mari rausta, blykšta, dvejoja, išsigandusi žvalgosi aplink, paskui 


palinksta prie šeimininkės ir, vos pravėrusi lūpas, vienu atsikvėpimu 
ištaria vardą - vardą, gąsdinantį ir prakeiktą. Šeimininkė ūmai atšlyja 
nuo jos. Dabar ji pabąla. Nužvelgia Mari ilgu, kupinu įtarimo žvilgsniu. 

Palengva šeimininkės veido bruožai vėl įgyja ramios melancholi- 
jos išraišką. 

“Ne, - šnibžda ji linguodama galva. - Neįmanoma, kad toji tyra 
mergaitė pasirodytų esanti šnipė, atsiųsta pražudyti mane". 

- Mano vaike, - taria ji vėl paėmusi Mari už rankos, - man irgi tenka 
kentėti nuo to, kurį jūs vadinate savo tėvu. Kartą... siaubo kupiną die- 
ną... jis pamatė mane savo kelyje ir aš šūktelėjau jam prakeiksmą, paki- 
lusį iš sielos gelmių... Taip, tai siaubinga - būti budelių globėjo dukra. 
Mirtis lydi tą žmogų. 

Mergina nevilties kupinu mostu prašo pasigailėjimo. 

- Dievas pasiuntė jus pas mane, - iškilmingu tonu tęsia šeimininkė. 
- Pati nežinau, kas traukia mane prie jūsų, ir kadangi jūs mylite savo 
tėvą, galbūt jis bus išgelbėtas... 

- Išgelbėtas? - lemena mergina, 

- Taip, mano vaike. Bet dabar turiu sužinoti vardą to, kurį jūs myli- 
te. 

- Palaukite, - išsigandusi suvirpa Mari. - Pirmiausia, ak! Pirmiau- 
sia pasakykite man, koks pavojus gresia mano tėvui!... Pasigailėkite!.. 
O! Aš suprantu... Jūs matote kažką grėsmingo mano tėvo ateityje!.. 

- Ko gero, taip, grėsmingo... 

- Išgelbėkite jį! - rauda Mari sugniuždyta šeimininkės, galimas da- 
lykas, išties raganos, tono. 

Šeimininkė akimirką susimąsto. Jos veide matyti nesutramdoma 
energija. Kaip juodi angliukai jos akys svaido šviesos atšvaitus. 

- Jį išgelbėti? - ištaria ji pagaliau. - Gerai. Kai pamatysite savo 
tėvą, vaike, pasakykite jam, kad jis tris dienas niekur neišeitų. Kitaip jis 
mirs. 

Mari silpnai rikteli ir atsistoja. 

- Pasakykite jam, - priduria Ragana, - kad trejetą dienų būtina atsi- 
sakyti vykdyti jam pavestas pareigas... Svarbiausia - tegu jis nesirodo... 
jis bus suplėšytas, sudraskytas į gabalus, sukapotas... 

Mari daugiau nebesiklauso. Ji pašoka. O! Tučtuojau perspėti tėvą! 
Pirmiausia - tėvas. Meilė - po to! Ji sugrįš vėliau ir sužinos, ką turi pasaky- 
ti Reno! Šeimininkė nesuspėjo sulaikyti jos - Mari jau buvo prie durų. 
“Toks skubotas pasišalinimas... - šnabžda šeimininkė apimta keis- 

to įtarimo. - Šis pabėgimas... Šnipė?.. Kas žino! Tas žmogus gali grieb- 
tis bet kokios gudrybės, kaip ir bet kokios prievartos. Jis - Mirtis, jis ir 
Apgaulė. O! Rytoj mes turime būti toli!.." 


*+ė4ė 


Mari kerta Grevo aikštę. Ji įžengia į nuostabius rūmus, pilnus sar- 
gybos, karininkų, alebardininkų, lankininkų. Virpėdama ji eina aukš- 
taūgio, plačiapečio, šiurkščiaveidžio kavalieriaus link. Jis kaip tik tuo 
metu kieme lipa nuo arklio. 

- Dukra mano! - murma tas Žmogus suraukęs antakius. - Kodėl jūs 
taip vėlai grįžtate iš mišių? Kodėl jūsų veidas toks perkreiptas? Kas jums? 

- Tėve mano, - sukūkčioja mergina, - man reikia tučtuojau su jumis 
pasikalbėti; kalba eina apie jūsų gyvybę! 

- Mano gyvybė! Ji kuo puikiausiai apsaugota. Vargas tam, kuris 
išdrįs... Na, gerai; eikite ir laukite mano kambaryje. 

Kai Mari pasišalina, jis žengia keletą žingsnių ir murma tramdyda- 
mas ūmai jį apėmusį virpulį: 

“Toji žilaplaukė moteris mane prakeikė. Ji man išpranašavo, kad 
būsiu suplėšytas, sudraskytas tarsi elnias šunų rujos... O! Surasti tą mo- 
terį!.. Sargyba! Uždaryti vartus! Padvigubinti sargybą!.." 

Ir sinjoras pasuka prie laiptų, vedančių į jo menes. 
ie rūmai priklauso vyriausiajam ypatingajam teisėjui. Šis sinjoras 
- žmogus, kurio vardas prakeiktas. Mari - tai barono Žerfo, sinjoro de 
Kruamaro duktė!.. ) 

Įėjęs į savo kambarį, erdvią karališko puikumo salę, Žerfo pamatė 
savo dukrą. Ji meldėsi, paslėpusi delnuose veidą. Minutėlę jis stebi ją ir, 
sugniaužęs kumščius, šnabžda: 

“Kas bus su ja, jeigu mane užmuš?.. Toji moteris man šaukė, kad 
aš būsiu prakeiktas, kaip ir mano palikuonys..." 

Jis kilsteli galvą, prieina, paliečia Mari. Ši pakyla tokia išblyškusi, 
jog šiurkštusis sinjoras sukrėstas. 

- Tėve mano, - maldauja mergina sudėjusi rankas, - pažadėkite man 
niekur neišeiti tris dienas! 

- Užgaida. Jūs per daug išlepinta savojo tėvo, Mari... Tiesa, aš dau- 
giau nieko neturiu šiame pasaulyje, išskyrus tave, mano vaike. Tave... ir 
savo aistrą, kad viešpatautų visuomenėje tvarka. Visas mano švelnumas 
- tai tu. Visas mano pasibjaurėjimas - tai erezijos, tai burtininkavimas. 

- Tėve mano, - tęsia Mari virpėdama iš siaubo, - jums nuo šiandie- 
nos reikia atsisakyti vyriausiojo teisėjo misijos. 

Siaubą keliąs baronas pratrūksta juoku. 

- Šiandien! - griaudžia jisai; jo akyse kruvini atspindžiai. - Man 
atsisakyti. Taigi jūs kraustotės iš proto, mano dukra. 

Mari krūpteli ir suvirpa. Jos dukteriška baimė pasiekia aukščiausią 
ribą. 

- Tėve mano! Tėve mano! Jeigu jūs išeisite, būsite sudraskytas, 
suplėšytas!.. 

Žerfo veidas plyksteli nuo kraujo antplūdžio, paskui jis mirtinai 
išbąla. “Suplėšytas!... Suplėšytas!.." Tai moters, prakeikusios jį, žodžiai. 

- Tėve! Tėve! Tai teisybė! - sukūkčioja Mari. - Ta moteris, tai ji 
taip pasakė, ji žino viską! Ji žino ateitį! Ji niekada neklysta!.. 

Šį kartą baronas jaučia, kaip ledinė baimė šliaužia jo nugara. Bet 
ūmai šaltas įniršis apima jį. Jis palinksta prie Mari. Jo žvilgsnis tampa 
gudrus. 
„ A!A! - mesteli jis sušvelninęs balsą, - jeigu moteris, kuri tau tai 
pasakė, žino viską... 

- Taip, taip, tėve mano, - dūsta Mari. 

- Tuomet kitas reikalas! Aš pagalvosiu, kaip man išsisukti. Ir šian- 
dien aš niekur iš rūmų neisiu. 

Mari su džiaugsmo šūksniu pašoka ir abiem rankomis apsiveja tė- 
vo kaklą. 

- Ką gi, - prataria jis geraširdiškai, - tai svarbu. Būtina išklausinėti 
šią moterį, be to, ji nusipelno apdovanojimo. Aš noriu pasiųsti pas ją 
damą Bertrandą. Kur ji gyvena? 

= Ten! - sako Mari tiesdama ranką. 

- Ten?.. Tame name aikštės kampe? 

- Taip, tėve mano. O! Apdovanokite ją, ji gelbsti jūsų gyvybę! 

Staigiu judesiu baisusis baronas atstumia savo suglumusią, pasi- 
metusią dukrą ir išsitiesia. Jis eina prie durų, atplėšia jas ir pasigirsta jo 
griausmingas balsas: | 

- Ei, paže, mano šalmą! Mano kirasą! Maho kalaviją!.. Karininke, 
dvidešimt sargybinių, kurie areštuos moterį, apkaltintą burtininkavimu!.. 
Įspėti budelį, tegul tučtuojau atvyksta uždegti laužo Grevo aikštėje!.. 
Aš turiu ją! - burbteli jis su siaubingo palengvėjimo atodūsiu. - Turiu 
savo rankose senę, kuri išdrįso prakeikti mane minios akivaizdoje... Dar 
pažiūrėsim, ar būsiu suplėšytas, sudraskytas tarsi elnias rujos... 

Mari krūpteli iš siaubo. Tačiau tuoj pat įveikia savo silpnumą, eina 
prie tėvo ir taria jam tvirtu balsu: 

- Mesjė, jūs nepadarysite to! Aš - skundikė! - Aš - budelio aukų 
tiekėja! Tai purvinas darbas, mano tėve!.. Pasigailėjimo jūsų dukros gar- 
bei ir ramybei, mesjė!.. Vargšė moteriškė! Ir ji dar gailėjo manęs! Ir ji 
norėjo iš visos širdies mane paguosti! O! Kaip tai šlykštu! Tai neįmano- 
ma! Jūs vis dėlto... 

- Gana! - burbteli sinjoras. 

Jis dar kartą atstumia dukrą ir nuskuba lauk. Mari puola prie durų 
ir aptinka, kad jos užrakintos!.. Dabar neviltis ir gėda užplūsta ją, akys 
apsitraukia migla, jos siela skendi sąmyšyje... 

“Ką aš pasakiau? - murma ji. - Ką aš padariau? Nelaimingoji! Ką 
pasakys, ką pagalvos Reno, kai sužinos, kad aš pasiunčiau ant laužo 
nekaltąją? De Kruamaro duktė! Skundikė! Aš! Duktė, verta tokio tėvo! 
Reno, Reno, pasigailėk, nenusigręžk nuo manęs!.." 

Geltonkasė mergina puola ant kelių ir ima beprotiškai melstis; ir 
tuomet mergaitės, kuri ligi pat šios dienos dievino savo tėvą, sieloje 
užgimsta niūri dar jai nepažįstamo jausmo žara... Ji prakeikia savo var- 
dą! To vardo ji daugiau nebenori turėti... ji daugiau jo nebeturės!.. 


III 
Du demono profiliai 


Laikydamasis savo pažado nesistengti sužinoti savo mylimosios 
vardo, Reno pasitraukė iš Grevo aikštės, slopindamas norą atsigręžti ir 
pasiųsti Mari paskutinįjį pasveikinimą. Apsvaigęs nuo džiaugsmo, lau- 
kiančio jo rytoj, jis užmiršta Kruamarą, užmiršta savo tėvą, užmiršta 
viską pasaulyje ir lengvu žingsniu, pakėlęs akis į dangų, nuskuba poros 
jaunuolių pusėn. Jie, atrodo, lūkuriuoja jo prie Notr Dam tilto, pora jau- 
nų sinjorų! Vienas šviesiaplaukis, pilkaakis, plonų lūpų, apsirengęs itin 
elegantiškai, - tai grafas Žakas d'Albonas de Sent Andrė. Antrasis - brune- 
tas, tamsaus veido, iškreiptų bruožų, apsirengęs skurdžiau, - tai baronas 
Gajetanas de Ronšerolis. Abiejų fizionomijos buvo pažymėtos vienos ir 
tos pačios žymės - Pavydo. Tiktai pirmojo tas pavydas salstelėjęs, su 
nuodinga pašaipėle; o kito - šiurkštus, Žudančiai prašieptais nasrais. 

- Stai, mano brangusis, paskutiniosios rūmų naujienos, - sako Al- 
bonas de Sent Andrė, tęsdamas pradėtą pokalbį, - pamėgink išpešti iš jų 
naudos, jeigu sugebėsi. 

- Tu laimės kūdikis, tave priima princai, - sumurma Ronšerolis su 
įniršio kupinu atodūsiu. - Kantrybės, ateis ir mano eilė!.. Vadinasi, abu 
karaliaus sūnūs įsimylėję?.. 

- Įsimylėję ligi beprotybės. Princas Fransua ir princas Anri pasiry- 
Žę paskelbti karą dėl gražių vienos mergiotės akių. Jie varžosi dėl jos... 
o ji nesiskaito nei su vienu, nei su kitu; kalbama, kad garbingoji mad- 
muazelė kiekvieną rytą traukia burkuoti po Grevo aikštės tuopomis su... 
Na, štai, eina mūsų brangus ir ištikimas draugas Reno! - ūmai nusišaipo 
Sent Andrė. 

Gajetanas de Ronšerolis krūpteli. Jo veidas apsiniaukia. Kumščiai 
susigniaužia. Kai dėl Albono de Sent Andrė, tai jo šaltas žvilgsnis blyks- 
telėjo plieniniu Žaibu. Neapykantos genijus išskleidė sparnus virš šių 
dviejų Žmonių ir nuo jų padvelkė smarsu. 

- Taip, - sugriežia dantimis Ronšerolis. - Turtingas gražuolėlis Re- 
no! O iš kurjjis turi tiek aukso, kad gali švaitytis juo į kairę ir į dešinę?.. 
Ir ar turi jis teisę nešioti špagą?.. Kas jis toks galų gale? 

- Tujo nekenti? - pratęsė Sent Andrė primenančiu šnypštimą balsu. 

- Taip, - konvulsingai sumikčiojo Ronšerolis, - aš jo nekenčiu to- 
dėl, kad jis dosnus, todėl, kad jis turtingesnis už mane, gražesnis už ma- 
ne, laimingesnis už mane, todėl, kad jis turi galią, kuri mane gąsdina, 
todėl, kad aš jo bijausi! Ir drebu prieš jį!.. O tu?.. 

„- Tylos! Jis jau čia!.. 

Reno prieina prie jų. Jis špindi iš laimės. Jis juokiasi, spaudžia ran- 
kas savo draugams, jo džiaugsmas plūsta per kraštus. 

- Dieviška diena, kaip sako mūsų šlovingasis karalius Pranciškus 
Pirmasis! Džiaugsmingas sekmadienis! Ir puiki šventiška saulė! Drau- 
gai, gerieji mielieji draugai, šiandien aš vaišinu! Aš vedu jus pas Landri 
Greguarą po šauniąja “Devinjero" iškaba! 

- Tu gi dainuoji iš džiaugsmo! - šūkteli Sent Andrė ir jį nupurto. 

- Tu skleidi laimės aromatą! - nusišaipo Ronšerolis ir pabąla. 

- Eime, eime! Rytoj bus dar geriau! Rytoj! Ak! Šviesus rytojus! 

Apsikabinę trejetas jaunuolių, plepėdami, juokdamiesi nusigauna 
ligi Sen Deni gatvės, kur įsikūrusi “Devinjero" taverna, iš tiesų pagarsė- 
jusi Anžuji vynu, atvežtu čionai metro Fransua Rablė, ir tūkstančiais 
padažų, išrastų Landri Greguaro. 

Po poros valandų gatvėje Reno, Sent Andrė, Ronšerolis atsisveiki- 
na ir susitaria susitikti rytoj. 

- Čia tai bent! - linksmai pastebi Sent Andrė. - Tavo pietūs - tiesiog 

stebuklas. Tu mums tiek prikalbėjai apie viską nugalintį savo mylimosios 
grožį, apie tai, jog rytoj ji nusives tave į savo namus, kad tu paprašytum 
motinos jos rankos, juk tu įsitikinęs, kad pasieksi savo. Bet tu užmiršai 
vieną nedidelę detalę - atskleisti mums šventąjį savo dievybės vardą... 

- Ji uždraudė man stengtis tai sužinoti, - pasakė Reno, - ir viskas, 
ką aš noriu žinoti apie ją, tėra tai, kad myliu ją, kaip dar nemylėjo nie- 
kas, kad kiekvieną rytą, štai jau mėnuo, meilė plėšo mano širdį, kuomet 
po tuopomis ji susitinka su manimi... 

Tas pats gūsis sukrečia abu Reno bičiulius. Vienoda laidotuviška 
šviesa įsižiebia jų veiduose. “Po Grevo aikštės tuopomis", - pasakė Re- 
no. O! Bet tuomet ji, jo mylimoji, - ta pati mergiotė, kurią medžioja abu 
karaliaus sūnūs, jie nori pagrobti ją iš kažkokio nepažįstamojo, su ku- 
riuo ji vaikštinėja rytais! Ir pasirodo, kad šis nepažįstamasis - Reno!.. 
Aha! Pagaliau jis jų rankose! Paskubom jie atsisveikina su tuo, kurį va- 
dino savo draugu. Sent Andrė puola į Luvrą. 

- Kur tu? - išpyškina Ronšerolis. 

- Prašyti audiencijos pas monsinjorą Fransua ir monsinjorą Anri! - 
iškošia pro stipriai sučiauptas lūpas Albonas de Sent Andrė. 

- Pasidalinsim sėkme! 

- Gerai. Tokiam darbeliui, kuris ruošiamas, ne pro šalį bus susivie- 
nyti mūsų abiejų neapykantoms!.. 


IV 
Laužas Grevo aikštėje 


Reno taip pat pajudėjo. Jis eina neskubiu žingsniu, j jo mintys grimzta 
į nuostabųjį paveikslą... Bet kurgi eina Reno? Štai jis ir Grevo aikštėje!.. 
tai jis ai prie to namo aikštės kampe, į kurį neseniai buvo įėjusi 
Mari!.. Štai jis pakyla laiptais, kuriais lipo ji! Štai jis įeina į kambarį, į 
kurį buvo įžengusi Mari! Kaip irji, jis prieina prie žilaplaukės šeiminin- 
kės! Prie tos pačios, kuri moka įžvelgti ateitį! Prie raganos! Prie tos ne- 
laimingosios, kurią Mari tik ką įskundė savo tėvui! Ir kurią tą pačią aki- 
mirką vyriausiasis teisėjas Kruamaras ruošiasi užklupti!.. Taip! Jis prieina 
prie pasmerktosios ir ji šypsosi spinduliuojančia džiaugsmo šypsena... 
Ir kuomet jis atsiduria greta jos, pasilenkia ir bučiuoja sidabrinius plau- 
kus bei švelniai šnibžda žodį, kuris tą ypatingą valandą skamba tragiš- 
kai ir grėsmingai; šitas žodis: “Mama!" 

Mari de Kruamar mylimasis - Raganos sūnus... O ten, kitame aikš- 
tės gale, vyriausiasis teisėjas Kruamaras, Mari tėvas, šūkčioja paskuti- 
niuosius žodžius: 

- Tegul perspėja budelį, kad eitų uždegti laužą į Grėvo aikštę! 

- Aš laukiau tavęs, mano sūnau, - rūsčiu tonu ištaria šeimininkė. 

- Brangioji mama, atleisk man, - kupinas giliausių jausmų atsako 
jaunuolis. - Aš žinau, kokių priekaištų užsitarmavau. Jau prieš mėnesį 
mes turėjome palikti Paryžių, mano tėvas Ššaukėsi mūsų... Dar kelios 
dienos, mieloji mama ir mes išvažiuosim į Monpeljė. Ir, galimas daly- 
kas, jūs atleisite man, juk jūs įsikūnijęs šve mis, kada sužinosite, kad 
galia, kuri laiko mane Paryžiuje, nenugalimė;: ji gali palaužti bet kokią 
valią, ji valdo žmones, ji vadinasi meile! * 

Šeimininkė įbedžia į sūnų ilgą sumišusį žvilgsnį. Ji dvejoja... 

- Reikia važiuoti ne po kelių dienų, - pagaliau ištaria ji, - bet rytoj. 
Šiandien vakare. Tuojau pat!.. 

Reno išblyško. Jis suvirpėjo nuo galvos ligi kojų. 

- Mama, - iškvepia jis, - dar dvi dienas! Nejaugi tai taip skubu? 
Mano tėvas galingas. To flakono, kurį gavau Vokietijos glūdumose, jam 
prireiks tik po kelių mėnesių... Mama, aš prašau iš jūsų viso labo tik 
poros dienų... Jeigu jūs Žinotumėte... 

- Kruamaro duktė buvo čia prieš porą valandų! 

- Kruamaro duktė! Ir jūs ją priėmėte! Koks baisus neatsargumas, 
mama! 

- Aš padariau dar daugiau, - lėtai ištaria šeimininkė. - Aš jai pasa- 
kiau apie jos tėvą. Pranešiau jai apie tai, ko nusprendė imtis perėjūnai iš 
Stebuklų Kiemo. Aš išpranašavau jai vyriausiojo teisėjo mirtį. Galiau- 
siai aš jai pasakiau, kad galiu nuspėti ateitį... Taip, tai baisus neatsargu- 
mas... Bet ta mergaitė iš karto rado kelią į mano širdį... Pati nežinau, kas 
pastūmėjo mane kalbėtis su ja taip, lyg būčiau jos motina... Bet vos tik ji 
išėjo, aš viską supratau! 

- Ji buvo specialiai pas jus atsiųsta, ar ne tiesa? 

- Gali būti!.. Kas žino!.. Kaip ten bebūtų, toji mergina įgijo įkalčių 
prieš mane. Mano sūnau, jeigu man atsitiks nelaimė, atsimink, kad tai 
Kruamaro duktė mane pražudė. 

- Mama, - pasimetęs šaukia Reno, - jūs mane gąsdinate!.. 

- Viskas įmanoma, - tęsia šeimininkė. - O! Jeigu aš galėčiau Žžino- 
ti... Jeigu aš sugebėčiau išvysti... Aš pabandysiu! 

Ir tą akimirką jos veidas keistai pasikeičia! Jos Žvilgsnis įsitempia; 

Jos veido bruožai, atrodo, sustingsta... Reno stebi ją svirduliuodamas iš 
siaubo. O ji lėtai tęsia: 

- Galimas dalykas, kad tas angelas - tikras demonas... Galimas da- 
lykas, kad tyra mergaitė - pasibjaurėtina šnipė... Tylos... Klausyk... Aš 
matau... Aš girdžiu... 

„Mama! Mama! - sušunka Reno ore braižydamas keistą ženklą. - 
Atsigaukite ir vykstame!.. 

- O! - šnabžda šeimininkė. - Ką tu padarei? Tu sutrukdei man iš- 
girsti!.. | 

Jos veidas vėl įgyja natūralią išraišką, ji nurimsta. Bet ūmai abiem 
rankomis apkabina sūnų iš Žyelgdama jam tiesiai į akis, sako: 

- Jeigu ta mergšėišdavė mane, tu neturėsi nei atilsio, nei ramybės, 
kol nepriversi jos išpirkti savo kaltę, kol neatkeršysi ir už tėvą, ir už 
motiną... 

- Aš prisiekiu jums tai, mama! - atsako Reno skambiu tarsi varpas 
balsu. 

Ir tuomet moteris ištaria nesuvokiamus žodžius: 

- Tuprisiekei, mano sūnau. Ir tu negali to atsižadėti. Atsimink, kad 
tu - iš šeimos, kurioje mirusieji prisikelia iš kapų, kad kalbėtųsi su gy- 
vaisiais. Atsimink, kad tu turi vardą, išrašytą žvaigždėse, ir kad šis var- 
das - ne šio pasaulio išminties simbolis... 

- Nusiraminkite, mama! Eime! Aš grįšiu, kai paslėpsiu jus saugio- 
je vietoje! Duokite man ranką... Eime... Bėkime! 

Tą akimirką už langų pasigirsta triūkšmas, ginklų žvangėjimas. Į 
duris pasipila duslūs smūgiai. Ir pagaliau grėsmingas šūksnis: 

- Karaliaus vardu!.. 

- Per vėlu! - šūkteli ragana. 

Ir, atsigręžusi į sustingusį sūnų, su antžmogišku iškilmingumu pri- 
deda: 

- Niekada neužmiršk! Niekada neužmiršk, koks tavo vardas! Tas 
vardas - NOSTRADAMAS:!.. 

Kambario durys su triukšmu atsilapoja. Ant laiptų spiečiasi lanki- 
ninkai ir sargybiniai. Į priekį išeina žmogus, apsikaustęs plienu. Jis svie- 
džia į raganą krauju pasruvusį žvilgsnį. Paskui pakelia ranką ir sugriau- 
dėja: 

- Sučiupti tą moterį! Aš, Žerfo, sinjoras de Kruamaras, pareiškiu 
visiems čia esantiems, jog turiu pakankamai įrodymų, kad ji - ragana. 
Nes apie tai man pranešė mano paties duktė! 

- Angelas pavirto demonu! - šnabžda šeimininkė. 

- Todėl, - tęsia baronas de Kruamaras, - remdamasis savo ypatin- 
gais įgaliojimais, suteiktais man mano suvereno, Jo Didenybės Kara- 
liaus, aš įsakau: sučiupti šią moterį ir pasiųsti į Grevo aikštę ant laužo. 

- Prisimink savo priesaiką! - šaukia ragana atsigręžusi į sūnų. 

- Sudie, tėve, motina, sudie, gyvenime! - šnabžda Reno. - Sudie, 
meile! Sudie, dievinamoji Mari! Tau skirta mano paskutinė mintis!.. 

Ir žaibo greitumu jis išsitraukia iš makštų sunkią špagą. Tą pačią 
akimirką vienas iš dešimties sargybinių, puolusių prie raganos, krinta 
negyvas, kitas atšoka su skausmo aimana lūpose. Tučtuojau kambarys 
prisipildo baisaus sąmyšio. Nuožmus verpetas. Stiprėja šauksmai. Krin- 
ta numuštos kirasos. Žvėriškas kauksmas. Šventvagiški bumojimai. Smū- 
giai. Baimės ir įniršio potvyniai bei atoslūgiai. Ir šioje beformėje, nerea- 
lioje grūstyje - antgamtiška būtybė, šėlstanti, kruvina, suplėšytais dra- 
bužiais, puolanti, smogianti, veržli, atšokanti, liepsnojanti, kelianti siaubą 
ir kilni... Tai Reno gina motiną! Raganą pamažu nusitempia. Žiaurus 
susirėmimas tęsiasi ant laiptų. Laukiniai keiksmai, lūžtančios špagos, 
sužeistųjų dantų griežimas susilieja į keistą, neįtikėtinai nuožmų gaus- 
mą. Ir niekas nesugeba sulaikyti to Žmogaus, niekam nepavyksta nukau- 
ti jo mirtinu smūgiu!.. Jau dešimt lavonų čia ir ten!.. Jo krūtinė kruvina, 
jis kruvinas nuo galvos iki kojų! Nė žodžio. Trumpa aimana išsiveržia 
iš jo gerklės! Ir siaubinga, fantastiška grūstis, košmariškas reginys iš- 
virsta į aikštę!.. Pragariškos skerdynės tęsiasi!.. Subėga nesuskaičiuoja- 
mos minios žmonių. Iš visų kampų plūsta žmonės... Siaubinga minia 
juda laužo link! Viduryje ragana, rami ir baisi!... Greta jis, Reno! Tai 
tigras, šuoliuojantis, riaumojantis, puldinėjantis čia, ten, visur!.. 

Ir ūmai raudonai apsirengusio giganto ranka nusileidžia ant raga- 
nos!.. Tai budelis. Vienu truktelėjimu jis užtempia ją ant laužo! 

Pririša prie stulpo!.. Fakelas užsiliepsnoja!.. Gaudesiu virsta iš dvi- 
dešimties tūkstančių žmonių krūtinių išsiveržęs riksmas!.. O pro šį gau- 
desį - siaubingas, gąsdinantis, nežmoniškas šauksmas, sūnaus šauksmas: 

- Mano mama! Mama! Mano mama!.. 

Tą akimirką atsiveria langas Kruamaro rūmuose... Šiame lange - 
balta figūrėlė... Mergina su šviesiomis kasomis... Mergaitės akyse - iš- 
gąstis... Tai Mari. 

Ir iš tos įnirtusios minios, siautėjančios aplink ugnies stulpą, plyks- 
telėjusį virš laužo, jos karščiuojantis žvilgsnis išplėšia tik dvi figūras: 
ragana! Tai ji išdavė tą moterį! Ragana, laižoma liepsnos liežuvių. Ir 

jaunuolis ten, kruvinas, neatpažįstamas, ir vis dėlto ji pažįsta jį... Jis! 
Reno! Jos suždėtinis; tiesia rankas į laužą. Jos sužadėtinis, vis dar lūži- 
nėjančiu, nevilties kupinu balsu šaukiantis: 

„Mano mama! Mama! Mano mama! 

- Jo motina?.. Ką jis kalba?.. Jo motina?.. Aš kliedžiu!.. 

Sustingęs, didžiulis tarp savo sargybinių sinjoras de Kruamaras grei- 
tai duoda naują įsakymą. 

Lankininkai puola prie Reno... Mari abiem rankomis susiima smil- 
kinius, suspaudžia juos ir lemena: 

- Jo motina?.. Toji, kurią išdaviau budeliui... tai... jo... motina?.. 

Moterys, motinos, sujaudintos sūnaus šauksmų ligi širdies gelmių, 
verkia, kūkčioja. Sinjoras de Kruamaras suvokia, kad ruošiama kažkas 
baisaus. Sargybiniai veltui mėgina prasibrauti ligi Reno... 

Ūmus viesulo gūsis įsiveržia į aikštę. Įnirtęs sambūris apdriskusių, 
įtūžusių, primenančių demonus būtybių išnyra nežinia iš kur. Ir tą aki- 
mirką, kada visi Kruamaro sargybiniai užgriūva Reno, pusgyvį, krin- 
tantį ant kelių, jaunuolis netikėtai pajunta, kad jį kelia, neša ant rankų 
kažkokie žmonės šaukdami: 

- Laikykis! Mes atkeršysime už gerąją Apvaizdą! 

- Prakeikimas! - šnabžda Reno. - Būk prakeikta, skundike! Vargas 
Kruamaro dukteriai!.. 

Ir tada, kai jis jau nebesuvokia, kas vyksta aplinkui, spinduliai nuš- 
viečia jo veidą... Ir, sušnibždėjęs palaimintąjį Mari vardą, Reno netenka 
sąmonės... | 

Jį nuneša, laužas liepsnoja. Nesusivokdama, su besiveržiančia iš 
kūno siela Mari žiūri į visa tai ir su beprotės intonacija lemena: 

- Toji moteris... Ten... Ant laužo... Jo motina!.. Tai jo motina!.. 

Pasigirsta širdį draskantis siaubo ir gailesčio riksmas - stulpas nu- 
garma į liepsnas! Kūnas, vargšės raganos kūnas pranyksta... Siaubinga 
bausmė įvykdyta!.. ||| 

Nebegyva. Reno motina jau nebesikankina. 

Paskutiniųjų valios pastangų dėka Mari atsiplėšia nuo lango ir nu- 
sigręžia. Ji nebeverkia. Jos veidas sustingęs į akmenį. 

- Viskas baigta, - tyliai ištaria ji. 

Kas baigta? Ji nežino. Bausmė? Ar jos meilė? Taip, jai viskas baig- 
ta šiame pasaulyje. Juk visa jos gyvenimo prasmė buvo įsikūnijusi mei- 
lėje, o dabar tarp jos ir Reno - prakeiksmas ir lavonas. Kur ji eina? Koji 
nori?.. Bėgti! Vien tik šis noras valdo ją. Visa kita sugriauta. Bėgti iš šių 

namų. Išeiti nežinia kur ir mirti! O! Svarbiausia - mirti nesusitikus su 
Reno!.. Kambario kampe klūpo rankomis užsidengusi galvą persigan- 
dusi moteris... 

- Bertranda, aš išeinu iš čia. Nori eiti su manimi? 

- Taip, taip. Tai nepakenčiama. Eime, madmuazele. 

- Kelkis! Išeisime, - sako Mari. 

- Jūsų tėvas!O jūsų tėvas?.. 

- Aš neturiu tėvo, Bertranda. Nori, kad aš išeičiau viena? 

- Ne, ne! Aš einu su jumis! Viešpatie, betgi aikštėje pjautynės!.. 

- Na, ar eini pagaliau! - šūkteli mergina. 

Kaip visada apdairi, nors ir išsigandusi, Bertranda vikriai susižeria 
auksą, brangenybes, briliantus, perlus, ištisą turtą... Ir abi moterys slap- 
tais laipteliais nusileidžia. Po keleto sekundžių Mari neatsigręždama pa- 
lieka Kruamaro rūmus. 

Aikštėje skleidžia sparnus maištas, nesutramdoma audra kyla virš 
Paryžiaus. Pora šimtų lavonų aplink laužą, šimtai sužeistųjų. 

Viskas, ką jos išvysta, panašu į laukinį košmarą, kur žmonės - pėd- 
sekiai šunys, kur laukinis žvėris - Žmogus... O štai ir laimikis - suplėšy- 
tas, sumaitotas, sudraskytas į gabalėlius kūnas... TAI VISIŠKAS RA- 
GANOS PRANAŠYSTĖS IŠSIPILDYMAS:!.. 

Ir toji galva!.. Toji galva, nukraujavusi, kruvina, dar kupina iššau- 
kiančio išdidumo, baisi, su išsprogusiomis akimis, toji galva, pasmeigta 
ant ieties. Tai barono Žerfo, sinjoro de Kruamaro, vyriausiojo ypatingo- 
jo teisėjo galva!.. Teisingumas triumfuoja!.. Per keletą minučių Grevo 
aikštė ištuštėja, viskas nutyla; Paryžius, Paryžius, keliantis siaubą savo 
netikėta tyla, švenčia savąją pergalę; kapų tyla apgaubia didžiulį miestą. 
Teisingumas triumfuoja! 


V 
Laužo pelenai 


Nusileidžia sutemos. Naktis savo plačia marška palengva aptrau- 
kia ištuštėjusią Grevo aikštę ir užgesusį laužą. Tas sunkus nerimas, se- 
kęs po žaibo trenksmo, vis dar tebekybo virš suglumusio Paryžiaus. Šioje 
aikštėje, kur šėlas privertė judėti tūkstančius kruvinų rankų, tuštuma at- 
rodo dar baisesnė. Virš atvėsusio laužo silpnai žybsi blanki Žibinto švie- 
sa. Tai kažkoks žmogus palinko prie laužo anglių kantriai grėbstydamas 

jas virpančiomis rankomis; jis išbalęs; nejučia iš jo akių nurieda ašara ir 
“ krinta į pelenus. 

Kartkartėmis šis fantastinis mirties pasiuntinys pasilenkia, pagar- 
biai pakelia baltuojantį kaulą ir švelniai įdeda jį į ąŽuolinę skrynutę. 
Tuomet jis nusišluosto kaktą viršutine plaštakos puse ir vėl imasi savo 
gedulingo darbo. Tas žmogus, tas ieškotojas, ūmai praskleidęs pelenų 
krūvelę, puola ant kelių - jis rado nužudytosios galvą; virpanti žibinto 
šviesa įkvepia jai keistos gyvybės - liepsnos liežuviai vos tepalietė gal- 
vą, kai kūnas visiškai suanglėjo. Raudos konvulsijos sudrebina nakties 
klajūno pečius; jis sudeda rankas ir šnabžda: 

„ Mano mama!.. 

Tąakimirką Grevo aikštės pakraštyje pasirodo Mari de Kruamar ir 
lėtai eina anglies ir pelenų krūvos, kuri anksčiau buvo laužas, link. Ji 
apsitaisiusi gedulo rūbais. Ir šiuos rūbus ji apsivilko gedėdama Reno 
motinos... Kai dėl tėvo, tai ji nieko nežino apie jo tragišką žūtį. Vakare 
dama Bertranda pamelavo jai, kad vyriausiasis teisėjas, karaliaus Pran- 
ciškaus I apkaltintas dėl neramumų bei padugnių maišto, pateko į nema- 
lonę ir pabėgo; jis slapstąsis savojoje Kruamaro pilyje Il de Franse... 

Kas gi atvedė čia Mari de Kruamar, vieną, tokią valandą? Ji prieina 
prie laužo, kilsteli galvą ir pamato žmogų. 

“Reno! - sulemena ji sau. - Tai štai kas! Nesuvokiama jėga, panaši 
į tą, kuri atvesdavo mane po tuopomis, pastūmėjo mane čionai! Viešpa- 
tie, Viešpatie! Tu, vadinasi, nori, kad Kruamaro duktė išgirstų nužudy- 
tosios sūnaus prakeiksmą!.." 

Mari de Kruamar kūnu perbėga mirtinas sielvarto ir nevilties vir- 
pulys. Tą akimirksnį Reno pakelia akis... Jis mato ją!.. 

Mari sukrėsta. Bet tą pačią akimirką Reno pritrenkiančiai švelniai 
sako: 

- Aš kviečiau jus, Mari, ir štai jūs atėjote man padėti. O, Mari, ma- 
no mieloji sužadėtine, aš laiminu jus!... 

Besiblaškanti, perpildyta antgamtiško siaubo, Mari lemena: 

- Jūs mane kvietėte!.. Jūs sakote, kad kvietėte mane!.. 

- Taip, Mari, - paprastai sako jaunuolis, prieidamas prie jos ir im- 
damas ją už rankos. - Aš tave kviečiau. Ir tu mane išgirdai, nes tu esi čia. 
Atleisk man, - tęsia jis raudos sukaustytu balsu. - Čia atėjęs aš ėmiau 
raustis pelenuose, norėdamas surasti savo motinos palaikus; man ėmė 
svaigti galva, aš išsigandau, kad neištversiu ligi galo, aš suvirpėjau... 
Tada, Mari, aš pagalvojau apie tave. Aš galvojau, kad tavo meilė sustip- 

rins mane nelaimėje... Ir pakviečiau tave... Savo gyvenimo angelo pade- 
damas, galbūt aš sugebėsiu ištverti ir nesugniušiu nuo tos nevilties, į 
kurią mano širdį nugramzdino Kruamaras ir jo duktė... 

Neįtikėtino džiaugsmo šūksnis suskambėjo Mari sieloje. Sieloje, 
bet ne lūpose; ji prikando jas ligi kraujo... 

“Dangaus galybė! - šaukė nebyliosios Mari siela. - Reno manęs 
neprakeikia! Vadinasi, Reno nežino, kad aš esu Kruamaro duktė!.. Reno 
šiandien manęs nematė lange!.. O! Niekada, niekada, tegul jis nesužino 
apie tai niekada!.." 

Nė akimirkai jai nekilo mintis prisipažinti, kas ji tokia, pamėginti 
paaiškinti šį fatališką įvykį: kad ji neskundė raganos ar bent jau kad toji 
išdavystė buvo netyčinė. Mari nekalba nieko. Ji pasižada - visą gyveni- 
mą praleisti greta Reno neprasitarus, kas ji. Melas? Ne! Veidmainystė? 
Ne! Mylint visi tie sąlyginiai apibūdinimai netenka savo prasmės. 

Per keletą sekundžių Mari išgalvojo savo praeitį, rado atsakymus į 
Reno įtarinėjimus, iš smulkiausių detalių sudėliojo savo egzistavimą, 
besiremiantį melu, ir tą melą pavertė aukščiausia tiesa. 

- Reno, - taria ji ramiu balsu, vibruojančiu tik nuo jos tyros meilės, 
virpančiu tik nuo jos begalinio švelnumo, - Reno, mano mylimasis, aš 
visa tavo. Mano širdis, mano siela, mano narsa, viskas - tavo. Aš pasi- 
ruošusi, nori, aš pagelbėsiu tau... 

- Tu padedi man tuo, jog esi čia, - sušnibždėjo Reno priblokštas tos 
neįtikėtinos muzikos. - Jau viskas baigta, prieik, pasiŽiūrėk. 

Ir, paėmęs žibintą, jis nukreipė šviesą į skrynutės, panašios į nauja- 
gimio karstelį, vidų. Mari, užgniaužusi savo silpnumą, prisiartino, pa- 
linko prie tų kai kur baltų, kai kur pajuodusių vargšų kaulų ir, paženkli- 
nusi save kryžiaus ženklu, ėmė šnibždėti maldą. Paskui, apsivijusi ran- 
komis Reno kaklą, prakalbo: 

„ Mano sužadėtini, mano vyre, aš mylėjau tave ir anksčiau. Bet tik 
dabar suprantu, ką reiškia šie žodžiai - aš myliu tave... Tavo skausmas, 
manasis Reno, - tai mano skausmas. Niekuomet aš taip dar nekentėjau. 
Ši kančia - argi aš ne teisi, Reno, - tai mūsų abiejų sąjunga?.. 

- Sąjunga, taip, - sako jis. - Mes sujungti visiems laikams. Niekas 
nepajėgs mūsų išskirti. 

- Niekas? - atsikvėpė ji. 

- Niekas, Mari! Niekas. Netgi mirtis. Patikėk manimi! 

- Aš tikiu tavimi, - sako ji. 

Reno vėl palinko prie galvos, iškapstytos iš pelenų. Švelniai jis 

nušluostė ją sniego baltumo skarele. Mari pamėgino užmerkti akis. Ji 
jautė, kad jėgos apleidžia ją. Bet vokai atsisakė paklusti. Reno konvulsin- 
gai virpčiojo. Tiktai antrąkart pabandęs jis pasijuto galįs pakelti šią naš- 
tą. Galiausiai jis įdėjo galvą į karstą. Sekundę palaikė tą karstą rankose. 

Mari suklupo. Jai pasirodė, kad ji miršta. Reno verkė. Mari išgirdo 
jo palūžusį balsą ir suvirpėjo iš gailesčio. 

- O, mano mama, mano vargše senoji mama, atleisk! Atleisk man ir 
atleisk šiam angelui, padedančiam man... 

Mari užgniaužė agonijos atodūsį, kuris buvo panašus į išgąsčio ai- 
maną. 

- Tai tiesa, mama, jūs jai atleidžiatę? - kalbėjo jaunuolis. - Tai ne 
jos kaltė, kad užtrukau Paryžiuje, o jūs manęs laukėte. Ji nežinojo, ma- 
ma. Jeigu ji būtų sužinojusi, kad Kruamaro duktė tykoja jūsų, ji būtų 
šūktelėjusi man, kad aš bėgčiau gelbėti jūsų... Argi ne taip, Mari, ar ne 
taip, manoji sužadėtine?.. 

- Taip! - atsakė Mari susmeigdama nagus į delnus. 

- Atleiskite gi jai, mama! - tęsė Reno beveik klejodamas. 

Tuo metu galva... negyva galva... nukraujavusi... galva pravėrė akis. 
Mari silpnai riktelėjo, jos neviltis peržengė siaubo ribą. Reno susvirdu- 
liavo tarsi supurtytas kažkokio paslaptingo smūgio ir beveik lygiai taip 
pat išbalo, kaip ir toji galva, kurią jis laikė rankose. Beveik tą pačią 
akimirką jis išsitiesė ir kažkokio nesuvokiamo gedulingo iškilmingumo 
kupinu balsu pratarė: 

“Mirusieji girdi..." 

Tyla buvo tokia gili, tarytum per visą amžinybę joks garsas nebu- 
vo atsklidęs iki Paryžiaus. Grevo aikštė buvo tamsos ežeras. Mari krūp- 
čiojo. Ji buvo anapus realybės, anapus gyvenimo. Jai atrodė, kad ši mi- 
nutė ženklino jos įžengimą į sapnų pasaulį. 

- Tu matai, - besiribojančios su beprotybe egzaltacijos kupinu bal- 
su kalba Reno, - tu matai, ji mums atleido, Mari! Tai reiškia, kad mes 
galime gyventi ir mylėti vienas kitą ramiai... Mano motina palaimino 
mūsų meilę... " 

Mari atgauna kvapą... 

- Jūs, mama, ilsėkitės ramybėje. Aš išlaikysiu savo pažadą. Kai jūs 
nurodėte man skundikę, aš prisiekiau jums. Dabar aš kartoju šią priesai- 
ką: mano mama, už tave bus atkeršyta... Kruamaro dukrą ištiks tokia 
pati mirtis, kaip ir tave, - ugnyje!.. 

Mari sustingo prislėgta, rankomis remdamasi į žemę, konvulsyviai 

prikandusi dantimis liežuvį, kad neimtų šaukti: “Pasigailėk! Pasigailėk 
Mari de Kruamar! Pasigailėk manęs! Pasigailėk mano meilės!.."? 

Duslūs plaktuko smūgiai į vinis sugrąžino jai sugebėjimą jausti. Ji 
pakilo... Reno, paguldęs galvą į mažutį karstelį, šiuos vargšus palaikus 
pridengė skarele ir dabar užkalinėjo dangtelį. Jis pasakė tik: 

- Mari, būkite tvirta ligi galo. Pašvieskite man... 

Mergina, beveik nebetekusi proto, beveik nesuvokdama, ką daro, 
pačmė žibintą ir atsistojo greta. Tą akimirką sunkūs vienodi keleto žy- 
giuojančių žmonių žingsniai išbudino mieguistą Grevo aikštę. 

Tai buvo karališkieji lankininkai, vadovaujami karininko iš Luvro. 
Šalia karininko ėjo pora bajorų, savo noru patraukusių į šį naktinį pasi- 
vaikčiojimą, - gal būrio vadas buvo jų bičiulis, gal, priešingai, būrys 
buvo paskirtas jiems kažkokioms paieškoms. Ūmai visi tie sargybiniai 
sustoja apimti prietaringos nuostabos... Tas nepažįstamasis, suklupęs lau- 
žo pelenuose, baigiantis užkalti dangtelį, toji moteris, susisupusi į juo- 
dus rūbus, sustingusi nejudria statulos poza, toji keista scena, apšviesta 
neryškios žibinto šviesos gedulingo vaiduoklio rankose, taip, tai turėjo 
pasirodyti jiems pribloškiančiu reginiu... Jie atsitraukė žvangindami šar- 
vais ir ginklais, vieni Žegnodamiesi, kiti šnabždėdami maldą. Vienas iš 
bajorų, priešingai, žengė pirmyn, sekundę tyrinėjo atsivėrusį jam reginį, 
tyliai nusikeikė apimtas neapykantos kupino džiaugsmo ir grįžo pas sa- 
vo kompanionus. 

- Čia tai bent, - sumurmėjo karininkas, - ką čia veikia šitie Šėtono 
pasiuntiniai? Ar tik ne raganos vėlę užkalinėja dėžėje, kad nuneštų ją 
savo šeimininkui? 

Karininkas nejuokavo. Bet dvariškis suspaudė jo ranką ir sušnibž- 
dėjo į ausį: 

- Tyliau, mesjė!.. Jūsų darbas baigtas. Grįžkite į Luvrą, tik be triukš- 
mo. Ir praneškite karaliaus sūnums, kad jiems daugiau nebėra dėl ko 
jaudintis... 

Karininkas pakluso. Būrys jam davus ženklą apsigręžė, pasišalino, 
dingo... Bet abu dvariškiai liko! Pasislėpę tamsiame šešėlyje, jie nukrei- 
pė godžius žvilgsnius į nedidelę laidotuvių žvaigždelę... Šie žmonės bu- 
vo grafas Žakas d'Albonas de Sent Andrė ir baronas Gajetanas de Ron- 
šerolis. 

Nei Mari, nei Reno nieko nepastebėjo. Kada paskutinė vinis buvo 
įkalta, stojusi tyla tarsi pažadino juos abu. Jie krūptelėjo. Reno pakilo su 
nedideliu karstu ant rankų. Tada jis davė ženklą Mari sekti paskui jį. 

Greitai jie priėjo užtvarą. Reno atidarė duris, užkabintas paprastu kabliu- 
ku. Jie įeina. Ir Mari regi, kad jie atsidūrė tarp kryžių, kylančių virš ant- 
kapinių plokščių, išdėstytų be jokios tvarkos. Jie Nekaltųjų kapinėse. 

Reno įsmuko į lūšnelę, kur buvo suverstas duobkasių inventorius, 
ir išėjo iš ten su kastuvu. Jis ėmė kasti. Kai Reno baigęs pakėlė galvą, 
išvydo Mari tokią išblyškusią, tarsi įsikūnijęs liūdesys. Jis pamatė ją 
tokią nuliūdusią, tokią priblokštą, kad šis vaizdas visam laikui įsispau- 
dėjo sieloje. 

Jis paėmė jos ranką ir minutėlę suspaudė savojoje - galbūt kad su- 
kauptų drąsos, - po to užžėrė kapą žemėmis. 

- Ilsėkitės ramybėje, mama. Sudie. Aš surasiu Kruamaro dukrą... 

Jo gerklėje įstrigo gumulas. Mari susvirduliavo. 

Reno priėjo prie jos, paėmė už rankos ir tuo skambaus harmoningo 
tembro balsu, iki šiol buvusiu tokiu minkštu, kol kerštas ir įniršis nepa- 
darė jo aitriu, lemtingu, aštriu, kreipėsi į ją: 

- Brangioji Mari, jūs mylite mane? 

- O! - šūktelėjo Mari iš visos savo esybės gelmių. - Jūs dar galite to 
klausti! 

- Mano mylimoji sužadėtine, tai, ką jūs buvote pažadėjusi man pa- 
sakyti, pasakykite čia, prie šio kapo, mūsų sužadėtuvių liudininko. 

- Ką? - pasimetė Mari. 

- Savo motinos ir savo tėvo vardą, - pasakė Reno. 

Mari iš paskutiniųjų įsitempė. Ji ligi smulkmenų apgalvojo savo 
melą... tą melą, kuris išgelbės juos abu iš nevilties - jį ir ją, ypač jį! 

Ji lėtai apsivijo rankomis jo kaklą šią egzaltuočiausios, tyriausios 
meilės akimirką, padėjo galvą ant jo peties ir sušnibždėjo: 

- Klausyk, Reno, ir žinok, kodėl aš taip dvejojau prieš pasakydama 
tau, kas aš esu.. Aš neturiu nei tėvo, nei motinos... Aš - vaikas be vardo. 

Reno krūptelėjo. Jis dar tvirčiau prispaudė prie savęs savo sužadė- 
tinę... 
- Jeigu tu neturi nei tėvo, nei motinos, aš tapsiu tavo šeima. 

- Taip, taip! - vaitojo ji mėšlungiškai apkabinusi jį. 

- O vardą tu būtinai turėsi - manąjį! 

Atėjo metas klausimams. Tai buvo ir siaubinga, ir kilnu. Po kiek- 
vieno klausimo sekė tikslus ir aiškus atsakymas, tarsi Mari jau seniai 
būtų surinkusi, sugalvojusi, patikrinusi smulkiausias detales. 

Ji papasakojo, kad ją tik gimusią paliko Notr Dam priebažnytyje. 
Ją paėmė paprasta moteris, tai buvo Bertranda. Kitą dieną Bertranda pas- 


24 


lapčia gavo nemažą sumą pinigų ir dokumentus, patvirtinančius Mari 
teises į namą, esantį Tiseranderi gatvėje. Bertranda, tapusi našle, išauk- 
lėjo pamestinukę mergaitę. Geroji Bertranda pamanė, jog jos nežinomi 
tėvai yra kilę iš bajorų. Ji įprato vadinti ją kaip kokio nors grafo ar he:- 
cogo dukrą madmuazele ir elgtis su ja kaip tarnaitė, o ne kaip įmotė. 
Mari išaugo šiame name Tiseranderi gatvėje ir gyveno ten ligi to laiko, 
ko! susitiko Reno... | 

Štai ką papasakojo Mari de Kruamar raganos sūnui. Tai nebuvo 
pasakojimas. Tai buvo atsakymai į klausimus, sukeltus kilnaus, meilės 
pažadinto smalsumo. | 

- Vadinasi, tu neatstumi manęs? - sako Mari. 

Reno apkabino ją savo rankomis, apglėbė, pakėlė ją, tarsi nuskynė 
puikią leliją. 

- Tu mano sužadėtinė, mylimoji... 

- Aš tavo Žmona, - susijaudinusi kalba mergina. 

- Taip, mano mylimoji! Reikia, kad tu taptum ja. Rytoj pat surasiu 
Sen Žermene Y'Okserua seną šventiką, savo draugą, ir mes atšvęsime 
vestuves. 

Mari krūptelėjo iš siaubo. Virš savo galvos ji pajuto kibią lemties 
leteną. Todėl, kad vestuvės!.. O! Paskelbta santuoka!.. Niekas pasaulyje 
negali to išvengti!.. Santuoka - tai: 

Jos tikrojo vardo prisipažinimas!.. 

Arba melas, šį kartą - prieš Dievą!.. Melagingas įrašas Dievo prie- 
sakų lentoje!.. 

Vestuvės, siaubingos vestuvės, - tai: 

Arba katastrofa! 

Arba šventvagystė! 

Šiaip ar taip, tai - mirtis.* 

* Žodis “šventvagystė" ligi mūsų dienų išsaugojo tik savo moralinę prasmę. Kitokią 
prasmę jis turėjo toje epochoje, kai religija buvo visagalė. Bet tai ne viskas. “Šventvagys- 
tė" ne tik pasmerkdavo sielą amžinoms kančioms. Dėl jos žmogaus kūnas buvo atiduoda- 
mas kankinimams; pati švelniausia oficiali bausmė buvo pakorimas. 


Antroji dalis 
VESTUVĖS 


| 
Du karaliaus sūnūs 


Prieš imdamiesi aprašinėti dramatišką sceną, apie kurią bus kalba- 
ma šiame skyriuje, pirmiausia pakviesime mūsų skaitytojus drauge su 
mumis pasisvečiuoti Luvre. Mes prasibrausime pro kurtizanių grūstį ir 
apsistosime nuošalioje salėje; įvertinsim situaciją ir tarsime apie ją Žo- 
delį kitą. 

Čia susitiko ketvertas personažų. Tai, iš vienos pusės, Fransua ir 
Anri - abu karaliaus sūnūs, ir iš kitos pusės - Ronšerolis bei Sent Andrė, 
tik ką atvykę į Luvrą. Du broliai, prirakinti vienas prie kito abipusės 
neapykantos, kaip kad kiti - simpatijos, praktiškai neišskiriami. Nė vie- 
nas prižiūrėtojas nebuvo dėmesingesnis kalinio gestams, negu Fransua 
broliui Anri. Nė vienas inkvizitorius su didesne kantrybe nebūtų sten- 
gęsis įžvelgti Fransua kaktoje slaptų minčių atspindžio, negu jo brolis 
Anši | 


Ir visą šią neapykantą buvo pagimdžiusi meilė. Abu broliai ligi 
pamišimo dievina vieną ir tą pačią moterį. Pirmą kartą jie drauge pama- 
tėją po tuopomis Senos krantinėje. Drauge jie patyrė tą pačią nuostabą 
ir juos vienu metu apėmė aistra. 

Sutikti prie įėjimo nekantriai jų laukusių Ronšerolio ir Sent Andrė, 
abu princai patraukė prie jų apimti tokio pat karštligiško smalsumo. 

„ Monsinjorai, - taria grafas de Sent Andrė, - mes žinome, kas tas 
žmogus, mylimasis! 

- Monsinjorai, - sako baronas de Ronšerolis, - mes žinome, kas ta 
mergina, kurią jūs teikėtės padaryti laimingą... 

- Kas ji? - pertraukė juos abu princai. 

- Sinjoro de Kruamaro duktė! 

- O Žmogus, kurį ji myli?.. - burbtelėjo princai. 

- Jis vardu Reno, - sako Ronšerolis. - Monsinjorai, tai pavojingas 
žmogus. 

Fransua patraukė pečiais. Anri nusijuokė. 

- Šią naktį, - pridūrė Sent Andrė, - mes matėme, kaip tas žmogus 
darė kažką įtartino... Saugokitės, monsinjorai. Galima įkalinti ar užmušti 
būtybę, panašią į mus, bet kas Žino, kas globoja pragaro pasiuntinius?.. 

Šį kartą abu princai krūptelėjo. 

- Tai ką gi jūs matėte? - sušnibždėjo jie. 

- Kažką tokio, - sako Ronšerolis, - kas privertė pasitraukti apimtą 
baimės visą būrį, kuriam mes vadovavome... Štai, monsinjorai, karinin- 
kas ir lankininkai yra to liudininkai. Eidami Grevo aikšte, mes pamatė- 
me tą Žmogų, tą Reno, priklaupusį laužo, kuriame vakar sudegino raga- 
ną, pelenuose. Jį lydėjo juoda pamėklė. Ir ką gi jis darė, monsinjorai? Jis 
rinko raganos kaulus!.. 

Princai vėl suvirpėjo. Ronšerolis tęsė: 

- Kaulus, monsinjorai, kurie, be jokios abejonės, buvo skirti burti- 
ninkavimui. Reno nusikaltėlis, velnio pasiuntinys. Reikia įsakyti sučiupti 
jį, nuteisti ir sudeginti, kaip ir tą raganą! 

- Tikrai! - klykia Anri. - Aš bėgu pas karalių. Aš jam pranešiu apie 
nusikaltėlį ir įsakysiu jį suimti! 

- Na, ne! - šnypščia Fransua. - Eisiu aš. Aš vyresnis! 

Du broliai virpėdami matuoja vienas kitą žvilgsniais. Persimeta įnir- 
šio kupinais žodžiais - dviejų sukiršintų tigrų riaumojimais, abu uždėję 
leteną ant aukos; jie dalijasi ją. Tą akimirką prasiskleidžia gobelenas ir 
grafas d'Albonas de Sent Andrė šaukia: 

- Karalius!.. 

- Karalius! - šnabžda atsigręžę abu broliai. 

- Dieviška dienelė! - linksmai mesteli įeidamas Pranciškus I. - Vėl 
ginčijasi dėl sijono? Tylos, aš viską girdėjau! Nagi, tučtuojau apsika- 
binkite ir susitaikykite! 

Fransua ir Anri paklūsta ir puola vienas kitam į glėbį, lydimi sune- 
rimusio karaliaus žvilgsnio. Bet, be jokių abejonių, šis taikos bučinys 
labiau primena nuodingą įgėlimą, nes karalius papurto galvą ir sako mė- 
gindamas nusišypsoti: 

- Vaikai! Betgi jūs tiesiog dideli vaikai! Kas darosi! Brolis linki 
broliui mirties dėl mergiščios? Et! Prisiekiu dangumi, jeigu jūs nesuge- 
bate susitarti, loškite iš jos, meskite burtus! - užbaigia jis ir kvatojasi. 

Abu princai suvirpa ir vėl nužvelgia vienas kitą. 

- Ar ji bent jau daili? - pratęsia karalius pamatęs, kad jie jau beveik 
nurimo. Jo veide vėl matyti laimė, nerūpestingumas, džiaugsmas ir skep- 
ticizmas. 

- O! Sere, įsivaizduokite puikią šviesią madonos šukuoseną, rau- 
donas lūpas tarsi vienas iš tų granatų, kuriuos aš laužiau po Ispanijos 
saule... 

Lengva eisena Pranciškus I pasuka prie durų, už jų nepermaldauja- 
mai gaudžia nesuskaičiuojama kurtizanių minia. Gajetanas de Ronšero- 
lis greitai prieina prie dofino ir šnabžda jam į ausį: 

- O areštas, monsinjore! Jeigu jūs nesustabdysite to žmogaus, gra- 
žuolė išslys jums iš rankų! 

Albonas de Sent Andrė prikanda lūpą; jis leido save aplenkti. 

- Sere, - sako dofinas sulaikydamas karalių, - čia dvejetas ištikimų 
Jūsų Didenybės tarnų, grafas de Sent Andrė irbaronas de Ronšerolis. Po 
vakarykščių neramumų jie atliko gerą darbą. Vadovaudami patruliuo- 
jančiam būriui Grevo aikštėje, jie užklupo vieną žmogų, kažkokį Reno, 
galimas dalykas, užsiiminėjantį demoniška ir jau bet kokiu atveju netei- 
sėta veikla. 

- Kas gi tokio? 

- Sere, reikia, kad šis žmogus būtų suimtas, nuteistas, pasmerktas. 
Sere, vienas jūsų žodis, ir šis žmogus mirs!.. 

Pranciškaus I veidas apsiniaukė. 

- Vėl tos istorijos su burtininkavimu! - sumurmėjo karalius surau- 
kęs antakius. - Mums sekasi kuo puikiausiai, galiu prisiekti!.. Kruama- 
ras šį bei tą nusimano apie tai. 

- Būtent, sere! - šūktelėjo Anri, nutraukdamas savo brolį Fransua. - 
Tą žmogų užklupo, kai jis iš laužo pelenų atkasinėjo vakar sudegintos 
raganos kaulus. 

- Na, ir kas? - niurzgiu balsu mestelėjo karalius. 

- Sere, reikia areštuoti tą žmogų, tą Reno, ir surengti procesą prieš 
JI 

- Na jau ne, Dieve sergėk! Aš nepageidauju! - burbtelėjo karalius. - 
Gana tų procesų prieš burtininkus. Vakar emocijos vos neperaugo į su- 
kilimą. Paklausykite manęs, mano vaikai, kuomet jūs valdysite, išmok- 
site šypsotis liūtui, kad jį būtų galima greičiau prisijaukinti. Paryžius 
mums vakar pareiškė, jog jis nenori, kad mes degintume jo burtininkus 
ir raganas. Aš noriu, kad šito Žmogaus neliestų!.. 

Fransua ir Anri susižvalgė, priblokšti ir pasimetę. Kambario kam- 

pe pasigirdo kažkas panašaus į šnypštimą - tai Ronšerolis ir Sent Andrė 
dūsavo iš įniršio. Karalius pasuko prie durų. 

- Viskas žuvo! - pasakė Anri kupinu neapsakomo įniršio balsu. - 
Mergiotė mums išslydo! 

Fransua sugniaužė kumščius. Jo akys pasruvo krauju. Buvo maty- 
ti, kad šie jaunuoliai apimti vienos iš tų nesutramdomų aistrų, kurios 
mąstantį padarą padaro pasiutusiu gyvuliu. 

- Niekas nežuvo, - ramiai pasakė Ronšerolis. 

- Be jokių abejonių! - paskubėjo pridurti Sent Andrė. - Kadangi 
karalius atsisako suimti šį Žmogų... 

- Mes pasistengsime, kad jis dingtų! 

- Jūs imatės to? - uždusę paklausė princai. 

- Mes imamės. 

Pora plevėsų princų apsiramino. Ir vėl tarp jų plykstelėjo pavydas. 
Jie žengtelėjo vienas prie kito: pikti žvilgsniai, keiksmams pasiruošu- 
sios lūpos. 

- Paklausysime karaliaus patarimo? - iškvėpė Fransua. 

- Aš norėjau jums tai pasiūlyti! - piktai sumurmėjo Anri. 

- Kauliukus! - suriaumojo Fransua. 

- Štai jie! - pasakė Sent Andrė išeidamas iš tamsaus kampo. 

- Kas pradeda? - mestelėjo Anri. 

- Aš! - sušuko Fransua. - Vyresniojo teisėmis! 

- Gerai! - suurzgė Anri. 

Fransua sugriebė lošimo kauliukus, metė juos į rago stiklinaitę. 

- Sekundę! - sustabdė jo ranką Anri. - Susitarkime dėl garbės tai- 
syklių. 

- Taip, tai teisinga! - sugergždė Fransua. | 

- Tas, kuris pralaimės, turi dar šį vakarą ateiti laimėjusiajam į pa- 
galbą. Tai jums tinka? 

- Aš noriu to paties. 

- Prisiekite... 

- Aš prisiekiu... 

Du broliai akimirkai nutilo gaudydami Ivšiiėji ir šluostydamiesi pra- 
kaitą. Fransua supurtė kauliukus. Bet Anri vėl jį sulaikė: 

- Sekundę! Tas, kuris praloš, turi visiems laikams atsisakyti mer- 
giotės ir, kad ir kas beatsitiktų, niekuomet nieko prieš ją nesiimti. Prisie- 
kite! 

- Aš prisiekiu, - suburbėjo Fransua. - Bet prisiekite ir jūs! 

Anri pakartojo savo priesaiką padėti broliui pagrobti Mari ir nieko 
nesiimti prieš ją, jeigu likimas nusišypsos Fransua. 

Fransua vėl papurtė stiklinę; jo ranka mėšlungiškai trūkčiojo; ūmai 
kauliukai išriedėjo ant stalo. 

- Trys! - šūktelėjo Sent Andrė. 

Fransua sukaukė iš įniršio. Jis išmetė vienetą ir dvejetą ir, vadina- 
si, beveik - beviltiškai pralaimėjo; ant kiekvieno kauliuko po šešetą skai- 
Čių - nuo vieneto iki šešių; beveik neįtikėtina, kad Anri išmestų mažiau. 

- Gerai, - sako Fransua, - manau, kad pralaimėjau; aš išlaikysiu 
savo žodį, Anri, aš padėsiu jums. 

Anri savo ruožtu metė kauliukus netgi nepasistengęs žvilgterėti į 
rezultatą, atsigręžė į brolį su paniekinančio triumfo kupina šypsena. Tą 
pačią akimirką abu broliai girdi Ronšerolio Žodžius: 

- Du!.. O! Monsinjore, koks nesėkmingas metimas. 

Fransua sustaugė iš džiaugsmo, Anri sustingęs įsmeigė akis į du 
vienetukus, įsikando sau į stiklinaitę laikusią ranką ir sudejavo: 

- Prakeikimas! 


I] 
Ar įvyks vestuvės? 


Namas Tiseranderi gatvėje, kur pasislėpė Mari de Kruamar, buvo 
nedidelis, kuklus iš išorės, tačiau puikiai įrengtas viduje. Mari jį pavel- 
dėjo iš motinos drauge su dviem kitais: vienas buvo Sen Marteno gatvė- 
je, kitas Lavandjero gatvėje, priešais kabaretą “Angij su Roš“ (“Ungu- 
rys po uola"). 

Apatiniame aukšte, praslinkus savaitei po mūsų aprašytų įvykių, 
uoliai tvarkėsi dama Bertranda. Viršuje, nepriekaištingai apstatytame 
kambaryje, Mari kambaryje, - Reno, kurio veide, vienu metu spindu- 
liuojančiame ir apsiniaukusiame, buvo ženklus dvejopas atšvaitas - sū- 
naus sielvarto ir aistringos meilės. 

Sužadėtinis ir sužadėtinė, sėdintys greta, laikėsi už rankų; taip jie 
sėdėdavo ant suolo po tuopomis Senos krantinėje. Mari šypsena atspin- 
dėjo ištisą moteriškos narsos epopėją. Ji šypsojosi įsakydama savo kū- 
nui nevirpėti, ji slopino išdavikišką drebulį, o jos nukamuotoje sieloje 
siautėjo gąsdinantis sąmyšis, jos širdis kartkartėmis atsisakydavo plak- 
ti. 

“Tai katastrofa! Ji artinasi! Ji jau čia! Niekas negali jos sustabdyti! 
Niekas!" 

- Mari, - tęsė Reno, - savaitė jau praėjo, tu to prašei ir buvai teisi, 
mylimoji. Mūsų vestuvės kitą dieną po užgriuvusios nelaimės būtų bu- 
vęs negeras ženklas. Ši savaitė ir tavo švelnumas grąžino mano širdžiai 
kiek ramybės, prisiminimai išbluko... Siaubingas, baisus vaizdinys trau- 
kiasi... 

- Mielasis, - sako Mari, - palaukime dar truputį. Ar tu tiki mano 
meile? Žinai, apie ką aš pagalvojau?.. Mes drauge išvyksime į Monpeljė 
ir ten, sutikus ir palaiminus tavo tėvui, mūsų sąjunga bus sudaryta. 

Reno papurtė galvą. | 
“Katastrofa! - sieloje suvaitojo Mari. - Niekas jos nesustabdys! Nie- 
- Tu užmiršti, mylimoji, tai, ko aš pats negalėjau užmiršti visą šią 
savaitę; man reikia surasti įskundėją! Reikia, kad Kruamaro duktė iš- 
pirktų dvigubą savo kaltę, - ji nusiuntė mano motiną ant laužo; antrasis 
nusikaltimas - kad ji tokio tėvo duktė. Tu girdi, Mari? Mano motina 
prakeikė tą Žmogų ir jo palikuonis. Ir aš turiu įvykdyti šį prakeiksmą. 

- Kaip tujos nekenti! - sušnibždėjo Man. 

- Dabar apie mano tėvą; gerai, kad tu apie jį prabilai. Vargšas senis 
štai jau mėnuo laukia mano sugrįžimo į Monpeljė. Aš turiu nuvežti jam 
balzamą... 

- Balzamą? - nustebo Mar. 

- Taip, - šypsodamasis sako Reno. - To balzamo jam aš važiavau į 
Leipcigą, į Vokietiją; jį paruošė vienas magas, senas tėvo draugas. Bal- 
zamas gali prailginti jo gyvenimą arba bent jau sugrąžinti jam galią, 
kuri būtina darbui... Matau, kad visa tai tave stebina, mylimoji. Greitai 
tu sužinosi visą tiesą apie mano tėvo genijų, apie mano vargšę mamą ir 
apie mane patį. 

- O! - šūktelėjo Mari su šį kartą visiškai neapsimestiniu smalsumu. 
- Kada tai bus? 

- Kai tapsi mano žmona... Tai bus greitai. Tai bus rytoj!.. Viskas 
paruošta. Šventikas perspėtas. Du mano draugai, du broliai, Ronšerolis 
ir Sent Andrė, taps mūsų sąjungos liudininkais. Matai, mano mylimoji, 
aš nenoriu bėgti į Monpeljė anksčiau, negu suteiksiu tau savo vardą... O 
svarbiausia, - pridūrė jis aistringai, - anksčiau, negu mes apsikeisime 
aukščiausiomis glamonėmis; tuomet tu tapsi mano visiems laikams... 
Rytoj, Mari, tu tapsi mano visiems laikams! 


kas.. 

“Katastrofa užklupo mane! - šūktelėjo Mari siela. - Niekas negali 
jos sustabdyti! Užvilkinti! Niekas!.. Niekas?.. O! Kokia mintis! Visaga- 
lis Viešpatie, tu siunti man šią akinančią mintį... Tu liepi man blokšti po 
kojomis garbę, dorybę, gėdą. Aš tapsiu jo žmona iki vestuvių ir vestu- 
vės nebebus būtinos! Nebebūtinos, nes aš tapsiu jo be vestuvių!.." 

Vienu sparno mostu šis tyrumo angelas pakilo į amžinosios tiesos 
sferas, kur nebėra daugiau nei garbės, nei nešlovės, nei gėdos, nei begė- 
diškumo. “Tegul aš būsiu prakeikta, bet Reno nemirs iš nevilties dėl to, 
jog pamilo Kruamaro dukrą!" Reno pakilo: 

- Man laikas; Ronšerolis ir Sent Andrė laukia manęs. Sudie, iki 
rytojaus, brangioji, mylimoji... 

- Pasilik, - sulemeno Mari apkabinusi rankomis Reno kaklą. - O! 
Pasilik dar truputį, nepasitrauk nuo manęs... 

- Man likti? - susijaudinęs sušnabždėjo Reno. 

+ O! Negi tu nematai, kad aš mirštu iš meilės!.. Lik... Dar truputį... 
Neišeik... 

- Man pasilikti? - kartojo jaunuolis virpėdamas visu kūnu, jausda- 
mas, kaip jo gyslose visas kraujas ima virti iš meilės. 

Ji neatsako. Jos rankos dar tvirčiau suspaudžia jo kaklą. Jos krūti- 
nė banguoja. Jos akys užsimerkia. Jos virpančios lūpos ieško Reno lū- 
pų... Sąmonė beveik visai palieka Mari... Ir kai ji prabunda iš šios eksta- 
zės, meilės auka jau sudėta; Mari tapo Reno žmona. 

“Dabar, - sumišusi sako ji pati sau, suvokusi, kad liko viena, - da- 
bar vestuvės nebereikalingos“". 

Tą pačią akimirką džiūgaudamas Reno bėga susitikti su savo drau- 
gais. Reno aistringai šnabžda: 

“Dabar! Dabar labiau, negu bet kada, būtina, jog vestuvės įvyktų 
rytoj pat, kitaip aš tapsiu niekšų". 

Buvo jau devynios valandos vakaro, kada Reno nusigavo ligi savo 
namų, kur grafas de Sent Andrė ir baronas de Ronšerolis kupini neapy- 
kantos laukė jo. 

- O! Atleiskite, mano šaunieji bičiuliai!.. - sako Reno. - Kad jūs 
žinotumėte... Bet kadangi mes visi drauge, susitarsime dėl didžios ryt- 
dienos. 

- Atleisk, mano brangusis, - sako Ronšerolis. - Ne tik mes tavęs 
laukiame. Ten, virtuvėje, ilsisi kažkoks žmogus; jis, vargšelis, laukia 
nuo antros valandos dienos. 

- Koks žmogus? - klausia Reno apimtas neaiškaus jaudulio, tarsi 
nujausdamas besiartinančią nelaimę. 

- Pasiuntinys, - sako Sent Andrė įdėmiai stebėdamas jį. 

- Pasiuntinys iš Monpeljė, - prideda Ronšerolis rydamas akimis 
jaunuolį. 

Reno pašoka. Po poros akimirkų jis pribėga prie pasiuntinio. 

- Jūs atvykote iš Monpeljė? 

- Per vienuolika dienų, sinjore. Aš sukardavau po aštuoniolika Ijė 
per dieną, aš pakeliui nuvariau du arklius, pusiaudienį aš jau buvau Pa- 


ryžiuje. 


- Iš kurjis ima tą auksą? - sušnibždėjo Ronšerolis. 

- Tyliau! - sušnypštė Sent Andrė. - Pažiūrėsim. Pasiklausysim. 

Pasiuntinys džiaugsmingai sugriebė piniginę ir mainais padavė Re- 
no laišką; jaunuolis ryžtingai sulaužė antspaudą. Jis išbalo, atsiduso.. 
Laiške buvo parašyta: 


“Jeigu po dvidešimties dienų aš neturėsiu to balzamo, kurį išmin- 
tingasis Ekzaelis tikriausiai perdavė tau, po dvidešimties dienų aš bū- 
siu nebegyvas. Paskubėk, mano sūnau. Jeigu tu pavėluotum, štai mano 
paskutinė valia: tu atversi mano kapą ir perskaitysi pergamentą, kuris 
bus paslėptas rūbuose, su kuriais būsiu palaidotas. Aš apkabinu tave, 
mano brangusis sūnau, ir siunčiu tau savo palaiminimą. Nuramink sa- 
vo motiną, liepk jai neverkti ir pasakyk jai, kad paskutinė mano mintis - 
apie ją, taip pat apie tave ir kad aš laukiu jūsų abiejų astralinių dvasių 
buveinėje. N. 

Paskubėk! Paskubėk! Galbūt dar yra laiko." 


Reno pakėlė galvą. Jis buvo išblyškęs. Suraukęs antakius, susimąstė. 
Po to tvirtu žingsniu priėjo prie židinio ir sudegino tėvo laišką. Tada 
kreipėsi į pasiuntinį: 

- Tu žinai, kas tave pasiuntė? 

- Ne, mesjė. Bet aš pažadėjau čia būti po dvylikos dienų. Jūsų ma- 
lonybė gali įsitikinti, kad aš išlaikiau žodį, atšuoliavau per vienuolika, 

- Gerai. Aš turiu įveikti šį kelią per devynias dienas. Tai įmanoma? 

- Taip, nuvarius pustuzinį gerų arklių. 

- Aš nuvarysiu dešimt ir įveiksiu kelią per aštuonias dienas. Jūs 
galite eiti, mano bičiuli. 

Pasiuntinys nusilenkė iki žemės ir pasišalino. 

- Negeros žinios? - paklausė Ronšerolis. 

- Taip! - murmtelėjo Reno pro sukąstus dantis. 

- Vargšas bičiuli! - pasakė Sent Andrė. - Vadinasi, tave užklupo 
sielvartas? Nesakyk, kad taip nėra, Reno, arba aš daugiau nebetikėsiu 
tavo draugyste. Prieš savaitę tave ištiko kažkokia nelaimė. Tai matyti iš 
visko - tavo elgesio, tavo balso, kartais tu negali sutramdyti raudojimo... 

- Taip, - mestelėjo Ronšerolis, - ir tai prasidėjo... palauk... tai prasi- 
dėjo tą dieną, kai Grevo aikštėje maištą pakėlė driskiai... ir kuomet su- 
degino tą raganą... 

Reno nuleido galvą. Jo krūtinė plyšo. Tai buvo ta akimirka, kuo- 
met, jeigu nerandi paguodos, plyšta širdis, kuomet žmogus užmiršta at- 
sargumą, pavojus, viską pasaulyje dėl lašelio užuojautos. 

- Toji ragana... - sušnibždėjo jis. 

- Taip?.. Toji ragana?.. 

- Tai buvo mano motina!.. 

- Tavo motina! - riktelėjo Ronšerolis su tokia intonacija, kad Reno 
suvokė tai kaip apgailestavimo šūksnį. 

- Taip... Mano motina! - pratarė jaunuolis ir sukūkčiojęs puolė Ron- 
šeroliui į glėbį. 

Degančiomis akimis Ronšerolis apkabino Reno ir, Žarstydamas jam 
paguodos Žodžius, sumurmėjo sau: 

“Aš jį sučiupau! Jis pražuvo! Tai buvo jo motina! Dieve mano! O 
juk aš kažką įtariau!.. O-ho-ho!.. Jis mano rankose!.. Raganos sūnus su- 
manė vesti Kruamaro d 11. 

Tačiau Reno sutramdė save keistai greitai. 

Mano bičiuliai, - kalbėjo dabar jis tvirtu balsu, - naujienos, kurias 
ką tik sužinojau, verčia mane dar šią naktį palikti Paryžių. Ronšeroli, tu 
man gausi gerą žirgą. Sent Andrė, tu lankaisi rūmuose. Tu gausi man 
leidimą pereiti Anfero vartus. 

- Tai nesunku! - pasakė Sent Andrė. 

- Jis man reikalingas pirmai valandai nakties. 

- Labai gerai, brangus drauge. O tavo vestuvės? Tu, reikia manyti, 
atidedi jas iki savo grįžimo? 

- Ne, - ištarė Reno su prieštaravimų nepripažįstančiu ryžtu, - jūs 
susipažinsite su mano nuotaka ne rytoj, o šiąnakt. Pirmą valandą nakties 
Sen Žermene I'Okserua laikomos mišios. Tai bus mano vestuvinės mi- 
Šios. Jūs būsite ten, mano broliai?.. 

- Būtinai, - pasakė Sent Andrė. - Pusę pirmos! 

- Sen Žermene !'Okserua, - pridūrė Ronšerolis, - susitiksime pu- 
siaunaktį. 

- Taip, - tarė Reno. - Taip bus geriausia. Pusiaunaktį. Aš turėsiu 
laiko pristatyti jus savo nuotakai. 

Trejetas jaunuolių išėjo ir tik tada išsiskirstė. Reno nubėgo pas šven- 
tiką. Ronšerolis ir Sent Andrė patraukė į priešingą pusę. 

Tuo metu buvo dešimta valanda. 

- Užeikime čia! - pasiūlė Ronšerolis. 

Ir jis parodė į kabaretą, kuris dar buvo atidarytas šį vėlų metą. Ne- 
patenkintas tarnas prisiartino prie jų. 

- Butelį ispaniško vyno, - pasakė Ronšerolis. - Plunksnas. Rašalo. 
Popieriaus. Vaško. 

Abu bendrininkai susižvalgė. Jie bijojosi vienas kito... 

- Pagaliau! - atsiduso Sent Andrė. Džiaugsmas buvo perpildęs jo 
krūtinę. 

- Taip. Šį kartą jis prapuolė. Tai, ko mes bergždžiai ieškojome išti- 
są savaitę, jis pats mums siūlo!.. 

- Taip. Ir monsinjorui dofinui nebus ko verkšlenti šią naktį. 

Ronšerolis pasilenkė prie Sent Andrė ir sušnibždėjo: 

- Dėl to reikia, kad vestuvės neįvyktų. 

- Nagi! - burbtelėjo Sent Andrė. - Ką reiškia vestuvės, jeigu su- 
tuoktinis tuojau pat išvažiuoja! 

- Tai būtų įmanoma su bet kuria kita, tik ne su Mari de Kruamar. 
Paklausyk, tą mergiotę galima palaužti, jeigu ji dar mergelė. Bet po ves- 
tuvių, ištikimybės priesaikos, duotos Dievo akivaizdoje, ji pasirinks mirtį, 
tu supranti? 

- O! O! - tarstelėjo Sent Andrė. 

Tarnas padėjo ant stalo viską, ko buvo paprašyta. 

- Velnias! Ką gi tada daryti? - tęsė Sent Andrė. - Nėra jokių prie- 
monių sutrukdyti vestuvėms. Nebent, - sugergždė jis, - nebent grįžti prie 
mano ankstesnės idėjos ir papjauti jaunikį. 

Ronšerolis gūžtelėjo pečiais ir nusišypsojo. Ši šypsena privertė sud- 
rebėti jo kompanioną. 

- Yra būdas, - suurzgė Ronšerolis ir jo akys paraudo. - Aš turiu kai 
ką geresnio už tavo durklą! 

- Garbės Žodis, tu mane gąsdini! 

- Tačiau tai labai paprasta. Žiūrėk. 

Ir Ronšerolis ėmė greitai kažką rašyti. Kuomet baigė, pastūmė lapelį 
Sent Andrė. Šis perskaitė, sutramdė beišsprūstantį riksmą ir sumurmėjo: 

- O! Bet juk tai tiesiog nuostabu! Žinai, iš tavęs išeis puikus pa- 
siuntinys! 

- Tikiuosi! - atsakė Ronšerolis, sulankstė lapelį ir patvirtino jį be- 
herbiu antspaudu, įstatytu į jo žiedo aptaisus. 

Štai ką parašė Ronšerolis: 


“Mesjė Reno, 
Mergiotė, kurią jūs ruošiatės vesti, vardu Mari de Kruamar ". 


- Žervė! - pašaukė Ronšerolis. 

Pribėgo tarnas. | 

- Žervė, ar nenorėtum nesunkiai užsidirbti dešimt auksinių ekiū? 

- O! Mesjė barone! - ėmė mikčioti tarnas priblokštas sumos dydžio. 

- Tai nori juos užsidirbti, mulki? - šūktelėjo Sent Andrė muistyda- 
masis iš nekantrumo. 

- Aš pulsiu ir į ugnį, kad galėčiau juos gauti. 

- Gerai! - mestelėjo Ronšerolis. - Imk šį pranešimą. Pusę pirmos 
nakties rasi mane priešais Sen Žermeną !'Okserua. Tu perduosi jį jau- 
nuoliui, kuris šnekučiuosis su manimi po portalu. Tu gausi savo dešimt 
ekiū. Dar štai kas: jaunąjį poną vadina mesjė Reno. O dabar įsidėmėk: 
jeigu užmirši, aš tau paleisiu žarnas! 

Likus keletui minučių iki vidurnakčio, Ronšerolis ir Sent Andrė 
sustojo priešais šventovę. Jie mindžikuoja. Jie kikena. 

Tą akimirką už dešimties žingsnių pasirodo du prigludę vienas prie 
kito šešėliai. Savo galinga ranka Reno prilaiko Mari. 

Ji atėjo!.. 

Ne vestuves ji padarė nereikalingomis; nereikalinga pasirodė be- 
santi meilės auka! Ji atėjo!.. Veltui ji priešinosi tvirtai Reno valiai. 

Ji atvyko tuoktis su žmogumi, kurį mylėjo labiau už gyvenimą, 
labiau už savo pačios sielą. 

Reno pastebėjo Sent Andrė ir Ronšerolį ir pasveikino juos kupinu 
dėkingumo šūksniu. Šiltai spausdamas jiems rankas, jis paklausė: 

- Leidimas?.. 

- Štai jis, - pasakė Sent Andrė paduodamas jam sulankstytą popie- 
riaus lapelį; Reno įsidėjo jį į liemenės kišenę. 

- O žirgas? 

- Pririštas prie portalo grotelių. Tu galėsi sėsti į balną iš karto, kai 
tik viskas bus baigta. 

- Gerai. Eime. 

- Bet dar pernelyg anksti, - pasakė Ronšerolis nekantriai laukda- 
mas pasirodant Žervė. - Dabar vidurnaktis, o mišios pirmą valandą... 

- Mišios vidurnaktį, - paprastai pasakė Reno, - aš tą išsikovojau ir 
laimėjau visą valandą. 

Sent Andrė šešėlyje kandžioja kumščius, kad neimtų kaukti. Ron- 
šerolis pritrenktas sustingsta. 

- Mano gerieji mielieji draugai, - tęsia Reno švelniu balsu, - mano 
broliai, štai Mari, štai toji, kurią aš dievinu, kuri po keleto minučių taps 
mano žmona. Mari, štai mano draugai, jie man brangesni už viską pa- 
saulyje, po manojo tėvo ir tavęs. Tai - grafas d'Albonas de Sent Andrė. 
Tai - baronas Gajetanas de Ronšerolis. 


III 
Laiškas 


Dabar veiksmas persikelia į Sen Žermeno I" Okserua šventyklą. Prie 
antrojo altoriaus kairėje blyškios šviesos salelė. Keturių žvakių apšvies- 
tas senas šventikas. Jis neskubiais gestais, atsargiais judesiais laiko mi- 
šias priešais suklupusius ant kelių Reno ir Mari. Už jų, slepiami šešėlio, 
sukryžiavę ant krūtinių rankas d'Albonas de Sent Andrė ir Gajetanas de 
Ronšerolis; išblyškę, su sardoniškomis šypsenomis lūpose, stebi, nenu- 
leidžia akių nuo tų dviejų būtybių, tokių jaunų, tokių nuostabių, nepada- 
riusių jiems nė menkiausio blogio... 

Paskui senis nusileidžia altoriaus laipteliais. Jis pats paduoda su- 
tuoktiniams žiedus. Ir kai jie keičiasi žiedais, šventikas, iškėlęs aukštyn 
rankas, griežtu veidu skanduoja iškilmingus, sakramentalius žodžius, 
sutvirtinančius amžiams dviejų sielų sąjungą. Mari mirtinai išblyškusi. 
Reno virpa. Galiausiai ant paties altoriaus, tarp Švenčiausiojo ir atsk- 
leistos Evangelijos, atverčiama įrašų knyga. Reno prieina tvirtu žings- 
niu ir rašo: 

“Reno Mišelis de Notr-Damas" 

Be jokios abejonės, šiame varde slypi pavojinga prasmė. Taip pat 
nėra jokių abejonių, kad senasis šventikas, Reno draugas, gavo jo nuro- 
dymus ir su jais sutiko. Jis, gestu nurodęs Mari jos parašo vietą, delnu 

pridengia vardą, kuris ką tik buvo įrašytas šiame puslapyje. Tą patį jis 
padaro, kuomet pasirašyti pakviečia abu liudininkus. 

- Parašykite čia savo vardą, mano mielasis vaike, - sako senis. 

Mari keistai suspaudžia plunksną ir nesustodama, vienu brūkštelė- 
jimu rašo: “Mari, našlaitė, nežinanti kito vardo..." 

Paskui ji atsitraukia ir krenta netekusi sąmonės Reno ant rankų; 
tuo metu knygoje pasirašo Ronšerolis ir Sent Andrė, o paskui ir pats 
dvasininkas. 

- Mano žmona! Mano mylima žmona! Mano žmona amžiams! - 
šnabžda Reno į ausį Mari vesdamasis ją su savimi. 

Duslus smūgis, pratisas ir galingas vario vibravimas nuskęsta tylo- 
je. Sutuoktinės galva prisipildo šio skambesio, tokio nepakeliamo jai. 
Jai vaidenasi, kad demonai piktai šiepia iltis ir klykia: “Šventvagystė! 
Šventvagystė" 

- Viešpatie! Viešpatie! Pasiimk mane! Užmušk mane! Prakeik ma- 
ne! Bet tegu! jis būna išgelbėtas, jis! O! tegul jis niekuomet nesužino 
prakeikto vardo, savo žmonos vardo, niekuomet!.. 

Šis vilnijantis gaudesys, suvirpinęs orą, nuaidėjo pusę pirmos... Už- 
gesino žvakes... Reno, Mari, Sent Andrė, Ronšerolis sustojo priešais šven- 
tovę. 

- Ronšeroli, - pasakė Reno, - imk arklį už pavadžio. Mano mielieji 
draugai, sekite paskui mane ligi pat mano mylimos žmonos namų. Man 
belieka paprašyti jūsų didžiulės paslaugos... 

Galiausiai visi pajuda iš vietos. Mari žengia tarsi ištikta stabo. 

- Ei! Kas ten toks eina?.. - nelauktai šūkteli Sent Andrė. 

- Kuris iš jūsų mesjė Reno? - pasigirsta balsas. 

Tai Žervė!.. 

- Mano, - sako Reno, - ko jums reikia?.. 

- Man reikia perduoti jums šitą; jūs turite perskaityti tai tuojau pat. 

Žervė padavė laišką ir pradingo tarsi šešėlis, susiliejęs su sutemomis. 

“Man reikia perskaityti jį tuojau pat!.. - šnabžda Reno. - Perskaity- 
ti!.. Tuojau pat! Kas jame?.. O! Būtinai reikia sužinoti!.. Perskaityti jį!.. 
Tamsoje!.. O!.. Man reikia sužinoti!.."* 

Jis suspaudė ledines savo Žmonos rankas ir porai minučių apmirė 
apimtas kažkokios kolosalios įtampos. 

- Ką jis daro? - paklausė Sent Andrė. 

- Patylėk, tu! - burbteli Ronšerolis. 

Ir jeigu ne sutemos, tokios juodos ir neperžvelgiamos, jie būtų pa- 

matę, kaip Mari akys suapvalėjo, jos kūnas įsitempė, o lūpas iškreipė 
ekstazės šypsnys... Tuomet jie išgirdo švelnų, kupiną neišreiškiamo at- 
kaklumo Reno balsą. Jis tarė: 

- Mari! Brangioji Mari, tu mane girdi? 

- Taip, mano mylimasis, - atsiliepė jaunoji moteris tarsi iš tolių 
ataidinčiu balsu. 

- Paimk tą laišką, Mari, mieloji... 

- Aš laikau jį, brangusis mano vyre... 

- Gerai!.. Perskaityk jį man!.. 

Ronšerolis ir Sent Andrė suglumę pasitraukė. 

- Na, - pasakė Reno,- tu gali jį perskaityti?.. 

- Aš mėginu, mano mylimasis, - atsakė Mari nežmoniško švelnu- 
mo kupinu balsu. - Taip, atrodo, kad man pavyks... Štai pirmosios rai- 
dės, žodis, du žodžiai... Tai: “mesjė Reno..." 

Mari akimirkai nutilo. Ronšerolis ir Sent Andrė iš baimės drebėjo. 
Giliausioje tamsoje Mari skaitė laišką! Mari skaitė jį neatplėšusi, nesu- 
laužiusi netgi antspaudo!.. 

- Labai gerai, mano mieloji, - pratarė Reno be galo meiliai. - O 
toliau?.. Dar truputį.. pamėgink toliau... 

Tada Mari balsas suskambo vėl, nepaprastai švelniai, kaip ir anks- 
čiau, bet silpnas, trūkčiojantis, tarsi vaiko, skaitančio skiemenimis: 

- Palauk... O! - tarė ji pagauta smalsumo. - Tai apie mane... Štai: 
“mergiotė... kurią... jūs... ketinate... vesti..." 

Ronšerolis kaleno dantimis. Sent Andrė nusiplėšė nuo krūtinės amu- 
"etą ir sugniaužė jį mikčiodamas, melsdamasis... Ūmai baisus riksmas, 
širdį draskanti aimana... 

- Ne! Ne! Net! - duso Mani. - Tai siaubinga! Aš neskaitysiu to!.. 

Reno susvirduliavo nuo užgniuvusių grėsmingų minčių. Ledinis pra- 
kaitas išmušė jo kaktą. Jo lūpos pabalo. Dabar jis pratarė aštriau: 

- Kas tau, Mari? Reikia skaityti toliau!.. Skaityk!.. 

Ji grąžė rankas. 

- Viešpatie! Jis nori, kad aš skaityčiau!.. Viešpatie! Reikia, kad aš 
skaityčiau tai!.. Viešpatie, pasiimk mane! Viešpatie, nužudyk mane!.. 

- Mari! - šaukė Reno. - Reikia skaityti!.. 

- Ne! Ne! O, ne! Pasigailėk, Reno! Užmušk mane! Bet neversk 
manęs to skaityti... skaityti TAI!.. MAN!.. MAN!.. 

Ir įniršio kupinu judesiu, nevilties gestu, sklindant iš lūpų niūrioms 
aimanoms ji suglamžė nutirpusiais pirštais popierių, suplėšė jį, sudras- 

kė, sugniaužė ir bloškė šitą gniužulą, tarsi būtų norėjusi nusviesti jį už 
Paryžiaus, už pasaulio ribų... Popieriaus gniužulėlis nukrito į upelį ir 
vanduo nusinešė jį... Reno nepajudėjo iš vietos. 

- Dabar aš negaliu skaityti, - apimta pašėlusio džiaugsmo, šūktelė- 
jo Mari. - Mano mielasis, tai buvo per daug žiauru, suprask, priversti 
mane tai skaityti... Mane! 

Reno abiem rankomis sugriebė jaunąją moterį. Jos kūnu perbėgo 
drebulys... 

- Mari, - pasakė Reno, - jūs matote tą raštą... Jūs jį matote?.. 

- Taip... taip... upelis nusineša jį... Jis suka į Seną... A!.. Palaimin- 
tas Viešpats! Jis krenta į Seną!.. 

- Sekite jį, Mari, sekite jį! Neišleiskite jo iš akių! 

- Aš jį matau, aš jį matau!.. 

- Dabar skaitykite!.. 

- Ne! Ne!.. Ne aš!.. O! Neaš!.. 

- Skaitykite!.. 

- Pasigailėk!.. Reno, pagailėk savo žmonos! 

- Skaitykite!.. 

Sugniuždyta, nugalėta, beveik be jausmų ji prabilo: 

- “Mesjė Reno... mergiotė... kurią jūs... ruošiatės... vesti... vardu..." 

- Vardu? - šūktelėjo Reno. 

<“... vardu... Mari de..." 

Švokštimas ir: 

<“... vardu... Mani... Mari de Kruamar..." 

Mari suklupo. Ji verkė be garso. Apsivijo rankomis Reno kelius, 
prisispaudė ir verkė verkė... Reno stovėjo nejudėdamas, tarytum trenk- 
tas Žaibo... Lėtai jis pakėlė į dangų rankas, sugniaužė kumščius, o jo 
liepsnojantis veidas, atrodė, ieškojo Dievo, kad galėtų sviesti jam pra- 
keiksmą... 

Visa tai buvo taip liūdna, nuo šios poros sklido toks didžiulis siel- 
vartas, kad Ronšerolis ir Sent Andrė intuityviai pajuto, jog peržengė 
visas žemiškosios neapykantos ribas, įvykdė kažką siaubingo. Drebėda- 
mi, atbukę iš siaubo jie norėjo prasmegti, ištirpti šioje tamsoje... 

- O, mano motina! - pagaliau ištarė Reno žemu, be pykčio ir įtam- 
pos balsu. - O, mano vargše motina! O, tavo vargšas kūnas, aš mačiau, 
kaip jis raitėsi liepsnose!.. Kokią neregėtą kančią aš išskaičiau tavo ne- 
laimingame veide!.. Tu girdėjai, tiesa?.. Štai čia, prie mano kojų, įskun- 
dėja!.. Štai Kruamaro duktė!.. 

Reno nuleido kumščius tarsi ruošdamasis sutrinti į dulkes vargšę 
merginą. Jis nuleido juos lėtai, suvokdamas, kad nėra reikalo skubėti... 
Bet neprisilietė prie Mari. Jis tęsė: 

- Mano motina, mano kankine? Tu gi nenori, kad aš ją užmuščiau?.. 
Tai būtų pernelyg paprasta, ar ne? Kokia tai akimirksnį tetrunkanti baus- 
mė, palyginus su tuo, ką iškentėjai tu... palyginus su tuo, kaip kenčiu aš 
pats!.. Ką įsakysi, mano motina?.. 

- O! - sumurmėjo Sent Andrė apgirtęs iš baimės. - Štai, jis jau kal- 
ba su mirusia ragana!.. O!.. O jeigu ji pati pasirodys čia!.. Ji gi parodys į 
mus pirštu!.. 

Ronšerolis lyg vaiduoklis išsitraukė durklą ir apmirė suspaudęs jį 
rankoje. Reno, tarytum jis iš tiesų būtų kalbėjęsis su mirusiąja, niūriu 
balsu tęsė: 

- Vis dėlto tu gi Žinai, kad man reikia važiuoti!.. Važiuoti tuojau 
pat!.. Ar aš turiu palikti ją nenubaustą?.. O! Aš girdžiu tave! Aš supran- 
tu tave!.. Aš turiu išvažiuoti, ar ne tiesa? Aš turiu viską palikti ligi savo 
sugrįžimo! Aš turiu įsakyti jai užmiršti! Aš turiu užmiršti pats! Ir po 
dvidešimties dienų atnaujinti teismą toje pačioje vietoje, tuo pačiu Žo- 
džiu, kokiu nutraukiu šią naktį!.. 

Reno ūmai pasilenkė, suspaudė Mari rankas ir tarė: 

- Užmirškite!.. 

- Aš... užmiršiu?.. 

- Taip. Viską. Laišką. Tai, ką jūs kalbėjote. Girdite?.. 

- Taip, mano mylimasis!.. 

Reno palinko, paėmė Mari ant rankų. 

- Eikit, - paliepė jis abiems šios kraupios scenos liudininkams. 
Jis leidosi į kelią. Nuo šventyklos ligi pat namo Tiseranderi gatvė- 
je jis ėjo nestabtelėdamas, nesidairydamas. Ėjo su neviltimi širdyje, su 
įniršiu sieloje; jam atrodė, kad jis eina griuvėsiais. 

Mari miegojo; jos galva padėta jam ant peties, ranka gracingai ap- 
sivijusi vyro kaklą; ji užmigo ramiu ir netrikdomu miegu. 

- Jėzau! - šūktelėjo dama Bertranda pamačiusi Reno. - Jūs panašus 
į vaiduoklį, sinjore Reno!.. 

Jaunuolis praėjo pro šalį nieko neatsakęs senei, galimas dalykas, 
netgi nepastebėjęs jos. Jis pakilo laiptais ir paguldė Mari į jos lovą. Pas- 
kui jį pakilo du draugai... Apačioje likusi dama Bertranda puolė ant ke- 
lių ir sukrėsta ėmė melstis... 

- Paklausykite manęs, - pasakė Reno aštriu tonu. - Aš išvažiuoju. 

Man reikia aštuonių dienų pirmyn, aštuonių atgal, poros dienų ten, po- 
ros nenumatytiems dalykams. Dvidešimties dienų. Po dvidešimties die- 
nų aš grįšiu. Prisiekite man saugoti ją. 

- Prisiekiu! - sumurmėjo Ronšerolis, 

- Prisiekiu! - burbtelėjo Sent Andrė. 

- Aš jums patikiu ją. Prisiekite man, kad po dvidešimties dienų 
rasiu ją čia. O! Prisiekite man tai ir jūs įgysite teisę į mano gyvybę ir 
mirtį!.. 
- Mes prisiekiame! - pasakė jie drauge. 

Reno linktelėjo. 

« Ši mergiotė, - pasakė jis, - miegos dar porą valandų. Jūs nepasa- 
kysite jai nieko apie tai, kas įvyko. Jūs pasakysite tik, kad po dvidešim- 
ties dienų, tą pačią valandą, aš būsiu greta jos. 

Jis atsigręžė į Mari... Virpulys supurtė jį. Jo lūpos persikreipė, rauda, 
atrodė, jau buvo beįveikianti jo valią. Bet jis susivaldė, priėjo prie pata- 
lo, pasilenkė prie snaudžiančios jaunos moters ir pabrėžtinai ramiu bal- 
su, be jokių abejonių, valia privertęs paklusti savo dvasią, kreipėsi į ją: 

- Man, jūs girdite mane?.. 

- Taip, mano mylimasis, aš tave girdžiu... 

- Jūs užmiršote? 

- Viską. Juk tu taip įsakei. 

- Gerai. Atsiminkite viena: po dvidešimties dienų, tą pačią valan- 
dą, aš būsiu čia. Jūs atsiminsite?.. ' 

- O! Taip... mano mylimasis... 

Reno sieloje, atrodė, užvirė įnirtinga kova... O gal... jo širdyje. Umai 
jis atsigręžė į savo draugus. Jis pasirodė jiems toks sugniuždytas, suvar- 
gęs, kad jie patys buvo priblokšti savo pastangų rezultato. 

- Likite sveiki, - pasakė jis, - aš išsinešu su savimi jūsų priesaiką. 

Jiems neužteko drąsos ištarti bent vieną žodelį ir jie atsitraukė, kai 
jis žengė pro šalį. Ramiu žingsniu Reno nusileido laiptais žemyn. O po 
kelių sekundžių abu niekšai gaudydami kvapą išgirdo tolstančio žirgo 
kanopų kaukšėjimą... Tik pajutę, kad jis jau toli, abu išsitiesė, susižval- 
gė, lengviau atsikvėpė ir Ronšerolis burbtelėjo: | 

- Bėk į Luvrą!.. Aš liksiu čia, saugosiu ją... Reikia vykdyti mūsų 
priesaiką!.. 

Sent Andrė puolė iš namų. Mari miegojo taikiu angelų miegu. 


Trečioji dalis 
NOSTRADAMO SUNUS 


| 
Tamplio požemiai 


Slinko mėnesiai... Jeigu skaitytojas neprieštaraus, mes vienu spar- 
no mostelėjimu perlėksim šį laiko tarpą. Ir pasiūlysime jam drauge su 
mumis pabuvoti vienoje iš karališkųjų tvirtovių. Jos didžiulis, masyvus 
bokštas - niūrus kruvinų atsiminimų sargas. Ši tvirtovė - tai Tamplis. 

Žodžiu, nuo tos nakties, kada Mari tapo Reno žmona, ligi tos die- 
nos, kai paskui kalėjimo sargą, netašytą stuobrį, švilpiniuojantį pro su- 
kąstus dantis medžiotojų dainelę, nusprendėme nusileisti iš didžiulių 
akmenų sumūrytais laiptais žemyn į požemius, praslinko mėnesiai. Vir- 
šuje - kaitri birželio saulė; čia - ledinė naktis, smelkiama dvokiančių 
skersvėjų, kur šliaužioja pasišlykštėjmą keliantys padarai. Kalėjimo sar- 
gas, apsiginklavęs žibintu, eina siauru koridoriumi, atveria duris, bur- 
nodamas nepaklusnius užraktus, stato į kameros kampą ąsotį vandens, 
pridengia jį duona, paskui išeina pasiėmęs su savimi tuščią indą. Duona 
ir vanduo - dviejų dienų maisto davinys kalinei... Toji kalinė - Mari... 

Jos akyse - neviltis. Jos veidas sumenkęs, vargšas kūnas nusika- 
mavęs. Ji tupi ant pirštų galiukų pačiame tolimiausiame kampe pasken- 
dusi be galo liūdnose mintyse. Kartais apima drebulys... kažkokia nuos- 
taba, sumišusi su kančia ir džiaugsmu, kokį išgyvena toji, kuri dar tiki- 
si... kuri laukia pasirodant pasaulyje naujos būtybės, jau dabar dievina- 
mos, nors ji dar neatėjusi į šį pasaulį... Ji pakyla, ji Žengia kelis netvirtus 
žingsnius... 

Po to, kai ši nuostaba praeina, ji sugrįžta į tą pačią vietą ir nugrimz- 
ta į savo niūrų snaudulį. Tai vis tie patys atsiminimai. Septyni mėnesiai, 
nuolat iškylantys prieš ją, nors jau ir aptraukti praeities šešėlių. Kaip! 
Nejaugi tai ji buvo įtempta į tą paslaptingą namą, kur dešimt dienų kas 
valandą tai dienos šviesoje, tai nakties sutemoje ji buvo priversta gintis 
tai nuo vieno, tai nuo kito laukinių antpuolių!.. Kokia ji tada buvo drąsi! 

Kokia narsi buvo jos siela ir nepalaužiamas kūnas! Kaip vieninteliu žo- 
deliu, kartais vienu gestu ji sugebėdavo atstumti žmogų, puldinėjantį ją, 
tai įniršusį ir atkaklų, tai verkšlenantį ir šliaužiojantį keliais!.. Ji tuomet 
dar tikėjosi! Ji laukė sugrįžtant vyro!.. Reno kalbėjo, Reno kartojo jai 
kas akimirką: “Po dvidešimties dienų tą pačią valandą tu mane vėl pa- 
matysi..." 

Du princai nesusitaikė. Po pašėlusios scenos jie susitarė nebek- 
reipti dėmesio į kauliukais išmestą burtą ir vėl kiekvienam pabandyti 
bet kokiomis priemonėmis pasiekti sėkmę. 

Išbandę visas gudrybes, prievartą, pažadus, grasinimus, besibai- 
giant dešimtai dienai, abu broliai pasirodė drauge. Fransua tada burbte- 
lėjo: 

- Jūs kaltinama magija. Jūs kaltinama tuo, kad perskaitėte laišką 
neišlanksčiusi popieriaus, nakties tamsoje. Jūs kaltinama tuo, kad kal- 
bėjotės su neregima būtybe, be jokios abejonės, demoniškos kilmės. Jūs 
būsite pristatyta į Tamplį ir jums bus surengtas procesas. Jus pasmerks 
ir sudegins gyvą. 

O Anri tuomet pridūrė: 

- Jeigu jūs nesutiksite nusileisti. Priešingu atveju jūsų laukia lais- 
vė, turtai, laimingas ir prašmatnus gyvenimas. Jūs tapsite įtakinga dama 
ir patys išdidžiausi dvariškiai lenks prieš jus savo galvas. 

- Veskite mane į Tamplį! - pasakė Mari. 

Tada jie pasišalino. Po valandos juodai apsirengę žmonės, lydimi 
kareivių, įžengė į kambarį ir ištardė ją. Po to ją nuvedė į Tamplį. Pary- 
žiaus gatvėmis ji ėjo pėsčia, staugiant besityčiojančiai miniai: “Mirtis 
raganai!" 

Mari nusileido į kamerą be jaudulio, be baimės. Ji skaičiavo die- 
nas, skyrusias ją nuo Reno: “Po dešimties dienų jis bus čia; niekas nepa- 
jėgs sukliudyti ir po dešimties dienų jis bus mano glėbyje, šioje kamero- 
je, jis pats atvers duris". 

Ilgai laukta diena, diena, kurią paskyrė Reno, pagaliau priartėjo. 
Pagal jos apskaičiavimus, tai turėjo būti sekmadienis. Visą tą laiką ji 
kantriai laukė. Tiktai šeštadienį atrodė šiek tiek nervingesnė, negu įp- 
rastai. Bet kuomet ji pajusdavo, kad nerimas plūsta jai į širdį, ji užmerk- 
davo akis, įsiklausydavo ir išgirsdavo Reno balsą, sakantį jai: “Po dvi- 
dešimties dienų, tą pačią valandą..." 

Sekmadienį, kai iš tolimo gaudesio suprato, kad diena jau prasidė- 
jo, ji atsistojo visa virpėdama prie durų ir ėmė laukti. Bėgo valandos. 


44 


Pradžioje ji laukė kantriai. Vėliau ją apėmė lengvas nerimas... Va- 
kare prižiūrėtojas atnešė jai maisto dviem dienoms. Ji neatkreipė dėme- 
sio į šitą žmogų; ji žinojo - tai ne Reno. Ji nevalgė. Ji, kaip ir anksčiau, 
stovėjo prie durų. Kartkartėmis sušnibždėdavo: 

“Koks ilgas šis sekmadienis! Nejaugi jis niekuomet nesibaigs!" 

Nepakeliamas nuovargis tik retkarčiais priversdavo ją priglusti įp- 
rastame kampe. Bet netrukus ji vėl pakildavo ir atsistodavo į tą pačią 
vietą prie durų. Ji neturėjo galimybių skaičiuoti slenkančių valandų. Prie 
duonos ji net neprisilietė; tik troškulys ją kankino ir kuomet ji priėjo 
atsigerti paskutinįjį kartą, pamatė, jog talpiame ąsotyje nebeliko nė lašo 
vandens. 

“Kada gi aš suspėjau ištuštinti šį ąsotį?" - paklausė ji savęs. 

Tą akimirką durys atsidarė, ir pasirodė prižiūrėtojas su žibintu ran- 
koje; jis atnėšė pilną ąsotį vandens ir duonos - maisto davinį dviem die- 
noms. Tai ją nustebino. Ji dar nė karto nebuvo kreipusis į tą žmogų. Bet 
tą kartą ji nesusilaikė ir paklausė: 

- O! Dabar jūs man atnešate valgyti ir gerti du kartus per dieną? 

- Kaip tai du kartus? - nustebo prižiūrėtojas. 

- Žinoma. Jūs jau man atnešėte šį rytą duonos ir vandens. 

- Na, taip, - sumurmėjo prižiūrėtojas, - štai ir šita jau kraustosi iš 
proto. Visi jie taip baigia. 

Jis pasuko durų link ir uždarydamas duris burbtelėjo: 

- Paskutinį kartą aš atnešiau jums jūsų davinį sekmadienį vakare. 

- Sekmadienį vakare?.. Vadinasi?.. 

- Vadinasi, - mestelėjo prižiūrėtojas, - šiandien ANTRADIENIS. 

Durys užsitrenkė. Mari priblokšta, nė neriktelėjusi griuvo ant Žže- 
mės. Nuo sekmadienio ryto ligi antradienio ji visą šį laiką praleido prie 
durų nevalgiusi, nemiegojusi, beveik visą laiką ant kojų. 


|| 
Pasmerktoji 


Ėjo dienos. Mari jas leido vis tame pačiame kampe; ji priprato prie 
jo. Ji nešaukė. Ji neverkė. Visi gyvybės pojūčiai joje apmirė. Vis išp- 
laukdavo tik viena vienintelė mintis: “Jis neateis!" 

Keletą kartų jai buvo pasivaidenę, tarsi ji regėtų priešais save Fran- 
sua ir Anri, tai abu kartu, tai po vieną. Ką jie sakė jai? Ji negirdėjo. 

Paskui kartą ji suprato, kad jie jai grasina. Ir tada, kuomet jie išėjo, įžen- 
gė kalėjimo sargai; jie ištempė ją iš kameros, ji pakilo laiptais, ji vėl 
išvydo dienos šviesą; ją pastatė tarp dviejų sargybinių; ji ėjo nieko ne- 
suvokdama ir įžengė į tamsią salę, kur buvo susirinkę juodai apsirengę 
žmonės... 

Vienas klausinėjo jos įvairiausių dalykų; reikalavo atsakyti, nuo 
kada ji yra susidėjusi su demonu ir ar yra ji pasirašiusi su juo sutartį. Į 
visus šiuos klausimus Mari neatsakinėjo ir tik purtė galvą. Tai tęsėsi, be 
abejo, ilgai, nes galiausiai į salę įnešė šviestuvus. Po to du alebardinin- 
kai sugriebė ją už rankų ir vienas iš tų juodųjų Žmonių ėmė labai greitai 
skaityti kažkokį pergamentą. Visa tai jai atrodė kaip kažkoks neryškus 
paveikslas su plevenančiomis linijomis, užpildytas šešėlių. Ji nesupra- 
to, kas vyksta aplink ją. 

O tai buvo Bažnyčios teismo tribunolas!.. Ir tai, ką skaitė šis žmo- 
gus, buvo nuosprendis jai!.. 

Mari buvo pasmerkta sudegti gyva Grevo aikštėje. Ji turėjo būti 
apklausinėjama ligi to laiko, kol paaiškins savo santykių su pragaro jė- 
gomis pobūdį. Perskaičius nuosprendį, ji buvo sugrąžinta į kamerą Tamp- 
lyje. 

Slenka diena po dienos, slenka naktys, valandos, panašios viena į 
kitą, minutės, nesibaigiančios kaip amžinybė. Praslinko mėnesiai nuo 
tos nakties, kai Reno išvyko į Monpeljė. 

Vieną tokią minutę, kuomet ji svirduliuodama žingsniavo po ka- 
merą, durys prasivėrė; prižiūrėtojas, įleidęs du žmones, pastatė žibintą į 
kampą, nusilenkė iki žemės ir pasišalino. Mari nustebusi žvilgtelėjo į 
lankytojus ir, tučtuojau juos atpažinusi, nurimo. 

Be jokios abejonės, tai, ką turėjo pasakyti abu princai, buvo siau- 
binga; ištisą minutę jie dvejojo. Ryžosi Fransua. Jis priėjo prie Mari ir 
paėmė ją už rankos. Anri tą pat akimirką, nirtulingo pavydo apimtas, 
sugriebė antrąją aukos ranką. 

„ Mari, išklausykite mus, - tarė Fransua. - Mes - broliai ir nekenčia- 
me vienas kito tik dėl to, jog jūs pažadinote mumyse tokią pačią meilę. 
Tai keista aplinkybė, Mari, kad du broliai vienu metu įsimylėjo jus... 

Jis užsikirto. Galimas dalykas, jį pagavo neryžtingumas. Bet dabar 
prabilo Anri, jo brolis ir varžovas prabilo pats: 

- Taip, tai keista aplinkybė, jau vien jos pakanka, kad būtų įrodytas 
jūsų ryšys su pragaro jėgomis. Štai kodėl karalius nori, kad jūs būtumė- 
te apklausta... 

- Apklausta? - sulemeno Mari išplėšdama savo rankas. 

- Taip! - paskubėjo įsiterpti Fransua. - O apklausa - tai kankini- 

- Kankinimas! - sudrebėjo nelaimingoji. 

Anri ir Fransua pritrūko oro. Tačiau jų veiduose tebespindėjo tas 
pats nesutramdomas, nepermaldaujamas, žudantis, pagimdytas begali- 
nio geidulio atkaklumas. 

- Mari, - tęsė Fransua, - mes ryžomės išgelbėti jus pirmiausia nuo 
kankinimo, o paskui ir nuo laužo. Jeigu jūs panorėsite, tučtuojau išeisite 
iš čia. | 

Mari lėtai pakėlė savo miglų apsiaustą galvą. Abu broliai krūptelė- 
jo. 

- Turtas, pagarba, laisvė... - murmėjo Anri. - Jums tereikia tarti tik 
žodį. Mes nusprendėme griebtis ginklo ir nugalėtojas įgis teisę užtikrin- 
ti jūsų laimę. 

- Atsakykite, Mari, - sugergždė Fransua. 


II 
Prižiūrėtojas ir kalinė 


Tą pačią akimirką kamera prisipildė riksmo. Abu broliai, apimti 
neaiškaus siaubo, atsitraukė. Kas taip šaukė? Man! Bet kodėl ji šaukė? 
Ką reiškia toji aimana, ištrūkusi iš jos krūtinės? Nejau ji išsigando? Nu- 
sileidžia? 

- Reikia ją palaužti! - greitai sušnibždėjo Anri. - Mari, atsakykite į 
mūsų klausimą! 

- Sargyba! - šūktelėjo Fransua. - Nuveskite kalinę į kankinimų kam- 
barį. 

Dar vienas riksmas išsprūdo iš Mari lūpų. Po to ji nutilo. Kameros 
durys plačiai atsivėrė ir tamsiame koridoriuje, panašiame į tunelį, Mari 
išvydo keturis žmones, kurie laukė jos atsišlieję į tamsią sieną. Ji paž- 
velgė į juos ir instinktas pašnibždėjo jai, kad tai budelis ir trys jo paran- 
kiniai; ji suklupo ant kelių. 

- Ji nusileis! - vienu kvėptelėjimu sušnibždėjo Anri. 

- Ji mūsų rankose! - urgztelėjo Fransua. 

- Išveskite kalinę! - suriaumojo abu princai. 

Budelis žengė į priekį. Parankiniai pajudėjo įkandin jo... Jie palin- 

ko prie jaunos moters... Tą pačią akimirką ji sukniubo ant purvinų grin- 
dų ir ėmė raitytis vaitodama širdį draskančiomis aimanomis. 

Beveik tuojau pat ji nutilo netekusi jėgų ir išsikamavusi; akimirką 
šiame pragaro požemyje stojo kapų tyla... Ir ūmai šioje tyloje - balsas!.. 
Silpnas, netvirtas, tarsi virpanti šviesa, neužtikrintas, keliantis pasigai- 
lėjimą... pirmasis riksmas būtybės, žengiančios į šį pasaulį... naujagi- 
mio riksmas!.. 

Nostradamo sūnus!.. 

Fransua ir Anri, išblyškę, išsitaršiusiais plaukais, atsitraukė. 

- Ragana pagimdė! - burbtelėjo budelis. 

- Šėtono sūnus! - šnibždėjo parankiniai apimti religinio siaubo. 

- Tai vis dėlto ją tempti į kankinimų kambarį? - išsitiesdamas su- 
niurzgė budelis. 

- Palikite ją! Palikite ją! - mikčiojo Fransua kalendamas dantimis. 

- Palikite ją! Palikite ją! - kartojo Anri purtomas konvulsijų. 

Ir abu išbėgo. Budelis patraukė pečiais ir išėjo; parankiniai paskui 
jį. Tada į kamerą įžengė prižiūrėtojas, nukreipė žibintą į nelaimingosios 
kūną, kuriame grūmėsi mirtis ir gyvybė... Žmogus išbalo. Visą minutę 
jis stovėjo susimąstęs, apimtas nuostabos, jausdamas, kaip kažkas ver- 
žiasi iš jo krūtinės. Ir ūmai iš niekada neverkusių jo akių nusirito ašara. 
Jis pakilo, išbėgo, užsiropštė laiptais plūsdamasis iš gailesčio... 

Po penkių minučių sugrįžo, lydimas dar nesenos moters paprastu 
veidu ir pripratusiu prie kančių vaizdų žvilgsniu. Tai buvo jo žmona. Jie 
pasilenkė; naujagimio riksmai susilpnėjo; motinos veidas mirtinai išb- 
lyško. Jie susižvalgė, palingavo galvomis. 

- Sakyk, Žili, - tarstelėjo ji, - jeigu aš ja pasirūpinsiu, tikriausiai 
būsiu prakeikta? 

- Gal ir taip, Margote. Galimas daiktas, mane taip pat išvys. 

- Visko gali būti, Žili. Bet šis vargšas mažylis nori gyventi!.. 

- O šita nelaimingoji nenori mirti! - pratarė prižiūrėtojas. 

Margotė persižegnojo, sušnabždėjo maldą ir, atsiklaupusi ant ke- 
lių, ėmė rūpintis motina ir kūdikiu!.. Prižiūrėtojas Žilis žvelgė paklaiku- 
siu žvilgsniu. Kūdikis šaukė. Motina tylėjo. Kai viskas buvo atlikta, pri- 
žiūrėtojas nusikeikė ir pasakė: 

- Gali būti, kad mes būsime prakeikti, be to, dar ir išvyti. 

Margotė laikė ant rankų mažąjį. Ji pakėlė galvą į vyrą ir pasakė: 

- Nubėk, paieškok pieno!.. 

- Einu! - atsakė prižiūrėtojas ir išėjo. 

Tą akimirką Mari pramerkė akis. Pirmasis jos žvilgsnis buvo nuk- 
reiptas tiesiai į kūdikį, gyvai besikapanojantį ant prižiūrėtojo žmonos 
rankų. Susižavėjimo šypsnys nutvieskė jos varganą išsekusį veidą. Ji 
švelniai ištiesė rankas. Margotė tokiu pat švelniu judesiu padavė kūdikį 
jai. Ir ji baimingu ir kupinu meilės glėbiu, kuris nebūtų suglamžęs net 
rožės žiedlapio, priglaudė jį prie savo motiniškos krūtinės... Kuomet Ži- 
lis vėl įžengė į kamerą, jis išvydo Margotę, savo žmoną, verkiančią karš- 
tomis ašaromis, ir Mari, kalinę, besišypsančią susižavėjimo kupina šyp- 
sena!.. 


Ketvirtoji dalis 
SAMDOMAS 
ZMOGZUDYS 

Berniukas auga 


Praėjo dar šiek tiek laiko. Galbūt du ar trys mėnesiai. Mari vaikas, 
Nostradamo sūnus, augo Tamplio rūsių dugne. Dėl mūsų aprašyto įvy- 
kio nuosprendžio, pasmerkusio Mari pirma kvotai, o paskui laužui, vyk- 
dymas buvo atidėtas. 

Per šį laikotarpį Anri, jaunesnysis karaliaus sūnus, kartais, tiesa, 
labai retai, nusileisdavo į šiuos rūsius. Jis pabūdavo po keletą minučių 
nepratardamas nė žodžio. Jis žiūrėdavo į Mari dėmesingai, bet nuožmiai 
ir, atrodė, pastebėdavo visus pasikeitimus, kuriuos kalinės širdyje kėlė 
motiniška meilė. Paskui jo Žvilgsnis nukrypdavo į kūdikį. Tuomet Mari, 
baimingai spausdama glėbyje sūnų, slėpdavosi pačiame tamsiausiame 
kameros kampe. 

Princo galvoje brendo pragariškas sumanymas. Jis mylėjo Mari 1a- 
biau, negu bet kada anksčiau. Jis visa savo esybe nekentė to sūnaus, to 
kūdikio, gyvo anos meilės, kurią ji jautė kitam, liudininko. Išskyrus tas 
retas akimirkas, kurias praleisdavo tvirtovės požemiuose, princas be- 
veik visą laiką praleisdavo tardamasis su grafu d'Albonu de Sent Andrė 
ir baronu de Ronšeroliu, savo naujaisiais favontais. 

Turime pasakyti, kad Sent Andrė ir Ronšerolis kartą pasirodė Sen 
Žermene Y'Okserua norėdami pagrobti knygą, kurioje Reno savo vestu- 
vių dieną įrašė savo tikrąjį vardą... Jie nieko neaptiko; šventikas ir įrašų 
knyga buvo dingę. 

Kas gi atsitiko Reno? To jie nežinojo. Pradžioje jie laukė jo sugrį- 
Žimo pasiryžę jo nelaimes padaryti dar didesnėmis. Ronšerolis nusiga- 
vo netgi į Monpeljė, bet ten neaptiko jokių Žinių apie žmogų, kurio ieš- 
koti jis būtų išsiruošęs ir į pasaulio kraštą, jeigu to būtų prireikę. Galiau- 

siai jis priėjo išvadą, kad Reno tikriausiai tiesiog kur nors kelyje užmuš- 
tas. 

Kai dėl Fransua, tai į tvirtovės rūsius jis daugiau niekada nenusi- 
leido. Po mūsų papasakotos scenos Prancūzijos dofinas stipriai pasikei- 
tė. Ligi šiol pirmenybę teikęs malonumams, kaip ir jo tėvas, kaip brolis, 
kaip visi šio spindinčio, tačiau pagedusio dvaro sinjorai, jis nelauktai 
labai uoliai ėmėsi valstybės reikalų ir tapo pripažintu karinės partijos, 
skatinusios karalių imtis kokio nors išpuolio prieš Karolį V, savo amži- 
ną priešą, vadu. Metas buvo labai tinkamas, nes, visų nuomone, ir impe- 
ratorius kaip tik ruošėsi okupuoti Provansą. 

Sprendimas dėl žygio, prieš keletą mėnesių priimtas karaliaus ir 
konetablio, buvo pradėtas vykdyti. Anri ir Fransua buvo pavesta sutelk- 
ti kariuomenę tarp Valanso ir Avinjono. Iš čia, vadovaujami konetablio 
de Monmoransi, jie turėjo traukti ginti Provanso ir priešpastatyti Karo- 
lio V armijai neįveikiamą užtvarą. Karalius buvo pasiryžęs dar kartą 
susiremti su savo pavojingu varžovu ir priešininku. 

Žodžiu, Fransua, atrodė, visiškai užmiršo savo meilę Tamplio kali- 
nei. Nejaugi jis iš tiesų atsisakė nuo Mari? Nejaugi sąžinės priekaištai ir 
gailestis rado kelią į jo širdį? 

Kartą Mari savo kameros gilumoje žaidė su mažyliu ir kuteno jam 
pasmakrę bučiniais, versdama jį šypsotis. Pripratusi prie tamsos, ji pui- 
kiausiai jį matė. Ji kalbėdavosi su juo, ilgai plepėdavo, kaip ir kiekviena 
motina, pati pavirsdama į kūdikišką sutvėrimą, o sūnus rimtai jos klau- 
sydavosi. Margotė dažnai būdavo greta. Ji įprato kiekvieną dieną nusi- 
leisti čionai valandai ar dviems. Ji daugiau nebebijojo. 

Ar galima būtų sakyti, kad Mari vis dar tebegalvojo apie Reno, 
savo vyrą? Tai būtų netiesa. Ji negalvojo apie Reno - jis buvo jos dalis. 
Ji galvojo apie Reno ne daugiau, negu mes galvojame apie kvėpavimą, 
ir vis dėlto mes kvėpuojame. Nekvėpuoti - vadinasi, mirti. Pašalinti iš 
jos minčių Reno - reikštų Mari mirtį. Gal tik vis mažiau tesijaudino dėl 
materialaus jo nebuvimo, bet tai vien dėl to, kad su ja visą laiką buvo jo 
kūdikis. Sūnus, jos pavadintas Reno, ėmė atstoti jai visą pasaulį ir jame 

koncentravosi viskas, kas buvo gyva joje pačioje. Ji svaigo iš džiaugs- 
mo, prarasdavo galvą iš laimės, jausdama jį šalia savęs, liesdamasi prie 
jo, apipildama jį savo glamonėmis. 

- Jis mane drasko, - sako ji juokdamasi, - jis bus stipruolis. 

- Žinoma, - atsiliepia Margotė, - ir gražuolis! Jūs gerai jį matote? 

- Dar ir kaip! Aš galiu užmerkti akis, štai taip, ir vis tiek aš jį ma- 
tau. 

Taip jos tylutėliai šnekučiavosi patamsyje, palinkusios prie kūdi- 
kio, gulinčio tarp jų ant šviežių šiaudų, aptarinėdamos jo privalumus. Ir 
visa tai vyko trisdešimtes pėdų gylyje po žeme, purvinos kloakos dug- 
ne, aprūkusiame pragaro užkaboryje, nutviekstame meilės, tarsi tai būtų 
buvęs rojaus kampelis. Kažkur pasigirdo švilpimas. Margotė paskubo- 
mis pakilo. 

- Tai Žilis perspėja mane! - sako ji. 


I] 
Tikro princo verta idėja 


Margotė išbėgo, uždarė paskui save duris ir užstūmė skląstį. Mari 
paėmė ant rankų kūdikį ir susigūžė savame kampe, įsmeigusi į duris 
akis. Skląstis vėl sužvangėjo. Gelsva šviesa užliejo požemį. Įėjo Anri. 
Mari prispaudė kūdikį prie krūtinės. Princas pasuko tiesiai prie jos ir 
pratarė: 

- Jūs laisva... 

Mari krūptelėjo. Laisvė!.. Šviesa ir oras jos sūnui!.. 

- Aš laisva? - užsikirto ji. 

Anri įdėmiai pažvelgė į ją ir pakartojo: 

- Jūs laisva. Aš iškovojau jums malonę. Eikite pro šias duris, pakil- 
kite tais laiptais, ir štai, jūs laisvėje, kelyje, tarp žydinčių sodų... 

Ji lemeno: 

„ Monsinjore, kaip aš galėjau siųsti jums prakeiksmus, jums, kuris 
grąžina šviesą manajam sūnui?.. Aš norėčiau numirti dėl jūsų, monsin- 
jore. 

Ašaros ritosi išbalusiais jos skruostais. Apimta nevikrios skubos, 
virpančiomis rankomis ji vystė kūdikį; ji verkė ir juokėsi, ji kalbėjo sū- 
nui, kad turi mylėti ir gerbti šį garbingą sinjorą... Pagaliau susiruošusi ji 
pasuko durų link. Tuomet Anri sustabdė ją gestu ir pridūrė: 

- Nepasakiau jums... Viršuje jūsų laukia vyras. 

Iš sielos gelmių išsiveržia riksmas. Baisus sukrėtimas. Mari puola 
ant kelių šaukdama: 

- Reno! 

- Taip, Reno! - pakartoja Anri godžiai nukreipęs į ją savo akis. 

Mari mėgina atsistoti, eiti, bėgti... Ir tą pačią akimirką priveikta 
džiaugsmo griūva atbula ir šnabžda: 

- Monsinjore, aš jus laiminu!.. 

Princo išprovokuotas nualpimas tęsėsi vos keletą minučių. Ji atsi- 
gavo ir pirmiausia mašinaliai ištiesė rankas prie kūdikio. Tarp jos grei- 
tai viena kitą keičiančių minčių išryškėjo viena, pati svarbiausia: “Kad 
tik aš jo nebūčiau užgavusi griūdama..." Ir tuojau pat sustingo priblokš- 
ta, pasimetusi, nieko nesuvokdama... Jos ranka apčiuopė tik tuštumą. 
Kūdikio nebuvo. Ji pašoko, jos ranka įsikibo į Anri ranką. 

- Mano kūdikis! - šūktelėjo ji. 

Anri lediniu balsu pakartojo: 

- Aš jums pasakiau, kad jūs laisva. 

- Laisva?.. A! A!.. Laisva!.. Gerai!.. Grąžinkite man mano kūdikį ir 
tuomet aš išeisiu!.. 

- Brabantai! - pakvietė Anri. 

- Taip, mano prince? - atsiliepė prikimęs šiurkštus balsas. 

Pasirodė žmogus. Tarsi kirviu iškirstas iš kieto akmens veidas, mirk- 
sinti ir žėrinti akis, juodi pasišiaušę ūsai, fizionomija, manieros samdi- 
nio, pasiryžusio viską padaryti dėl to, kuris jam moka. 

- Brabantas? - sulemeno Mari. - Kas tasai Brabantas? Man reika- 
lingas mano kūdikis. Monsinjore, jūs sakėte, kad aš laisva. Argi kara- 
liaus sūnus gali meluoti? 

- Jūs laisva, - pasakė Anri tokiu niūriu balsu, jog ji sustingo apimta 
abejonių. - Brabantai, kur kūdikis?.. 

- Saugioje vietoje, mano prince! 

Apimta nesutramdomo, laukinio įniršio, Mari puolė Brabantą. An- 
r sugriebė ją ir nubloškė ant kameros grindų. Ji susmuko, sudėjo tarsi 
maldai rankas ir ištiesė jas į princą: 

- Pasigailėkite, monsinjore. Įsakykite, ir aš liksiu čia. Visam gyve- 
nimui. Aš daugiau nebepamatysiu savo vyro. Įsakykite sukaustyti mane 

grandinėmis, jeigu norite. Bet grąžinkite man mano kūdikį... Aš prisie- 
kiu jums... 

- Brabantai, - nutraukė Anri, - aš tau įsakiau. Pakartok įsakymą, 
pažiūrėsiu, ar teisingai tu jį supratai. 

Samdinio veidą iškreipė grimasa, jis kostelėjo, pažvairakiavo į gu- 
linčią Mari. Ji klausėsi taip įsitempusi, tarsi visas jos gyvenimas dabar 
būtų priklausęs nuo to, ką pasakys samdinys. 

- Sunki prievolė, mano prince! - suskambo kimus jo balsas. - Bet aš 
pažadėjau. Ir viską vykdysiu, kitaip suteršiu savąjį de Brabanto le Bra- 
bansono vardą. Tai štai. Dabar devynios valandos vakaro. Vidurnaktį 
jūs turite pasirodyti mano namuose; jūs pats man pasakysite: “Paskubėk 
grąžinti kūdikį jo motinai!" Tuomet, mano prince, aš paimsiu kūdikį ir 
nunešiu jį tiesiai į rankas jo motinai, ten, kur jūs man nurodysite. Štai 
taip... 

- Gerai, - pasakė Anri. - Bet jeigu vidurnaktį aš nepasirodysiu tavo 
namuose? 

- Ak! Ak! Tai taip sunku ištarti, mano prince!.. 

- Kalbėsi, galvijau, ar ne!.. 

- Gana! Tai štai. Tokiu atveju aš lauksiu iki pirmos. Lygiai pirmos 
valandos nakties. Lygiai pirmą valandą taps aišku, kad kūdikis paliktas 
Dievo ir žmonių. Ir kadangi paaiškės, jog jis - Šėtono išpera, aš įvykdy- 
siu nuosprendį. Aš apšlakstysiu mažojo velniūkščio galvą švęstu van- 
deniu ir perduosiu budeliui, o jau jis atskirs jį nuo šio pasaulio. Štai 
taip!.. 

- Gerai! Nešdinkis! Ir jeigu tau brangi tavo galva, saugok kūdikį! 

Samdinys dingo. Mari liko gulėti. Ji raudojo. Nelaimingoji mėgi- 
no prišliaužti prie princo. Anri pasilenkė, sugriebė ją už pečių, pastatė 
ant kojų ir dar labiau išbalęs, negu ji, sumurmėjo: 

- Aš noriu, kad tu taptum mano. Klausyk. Klausyk. Aš lauksiu ta- 
vęs Ašo gatvėje, Ronšerolio name, ligi vidurnakčio. Gerai įsidėmėk. Tu 
girdi? 

- Ronšerolio namas, Ašo gatvė, taip, aš girdžiu, - klabėjo ji kūkčio- 
dama. 

- Gerai! Jeigu tuateisi, aš sugrąžinsiu tau sūnų. Jeigu neateisi, nuosp- 
rendis bus įvykdytas. Dabar tu laisva! 

Jis išėjo... 


II] 
Mari kapas 


Koridoriuje princas pastebėjo Žilį, kalėjimo prižiūrėtoją. 

- Tu seksi ją, - pasakė jis. - Ir praneši man, ką ji darys. Tu man 
galva atsakysi už ją. | 

Dešimt minučių motina gulėjo toje pačioje vietoje, be atodūsių, be 
žodžių. Paskui ji ėmė nagais gremžti žemę. Paskui pasigirdo siaubingas 
švokštimas. Paskui pavieniai riksmai. Ir galiausiai pratrūko baisi moti- 
nos rauda, nesibaigiančios aimanos, širdį draskantys maldavimai, neįsi- 
vaizduojamas verksmas būtybės, iš kurios plėšiama širdis, smegenys, 
vidus. Ji kvietėsi Reno neįtikėtinais šauksmais, privertusiais virpėti, bėgti 
šalin visus prižiūrėtojus, suvarytus čia, kad išstumtų ją laukan. Galiau- 
siai ji išvydo atviras duris ir patraukė tenai. Ją stūmė. Ją privertė pereiti 
pakeliamąjį tiltą. Ji ėjo tiesiai priešais save ir inkštė. Ji įžengė į Paryžių. 
Miestą apdengė neperžvelgiama tamsa. 

Po truputį ji nurimo. Artėjant vidurnakčiui, ji atsidūrė Grevo aikš- 
tėje - čionai ją atvedė instinktas. Ji susigūžė po stogo atbraila ir ėmė 
galvoti, mėgindama atsekti įvykių raidą. Tarp kitų minčių ryškiai nušvi- 
to viena: “Vidurnaktį aš turiu būti Ašo gatvėje, Ronšerolio namuose. 
Kitaip mano kūdikį nužudys budelis". 

Ir ūmai vidurnaktį, kuomet nuaidėjo paskutinysis varpo dūžis, vie- 
na mintis suspindo akinančiu Žaibo ryškumu. Ji nesakė: “Man reikia 
išgelbėti savo vaiką". Ji sakė: “Reikia, kad aš atsiduočiau!" 

Ir Mari nuėjo Ašo gatvės link. Ją purtė nuo pasibjaurėjimo. Ji vėl 
inkštė, kaleno dantimis; ji jau norėjo pagreitinti žingsnį... Nežinoma, 
paslaptinga jėga tarsi prismeigė ją vietoje ir tą pat akimirką ji susmuko 
ant žemės - kažkas iššoko iš šešėlio ir smogė jai durklu. 

Žmogus, sekęs ją nuo pat Tamplio, tapęs šios žaibiškos scenos liu- 
dininku, priėjo ir pasilenkė prie jos. Jis pridėjo ranką jai prie širdies. 

- Mirusi? - sumurmėjo prižiūrėtojas Žilis. - Ne, prisiekiu Dangu- 
mi!.. Geriau jau ji būtų mirusi... Ką daryti?.. Paklausyti Margotės?.. 

Žmogus ilgai dvejojo. Mari, nejudri, sustingusi, gulėjo gatvės vi- 
dury. Išniro mėnulis ir Žilis pamatė, kaip iš jos užmerktų akių viena po 
kitos ėmė ristis ašaros. Jis nusipurtė. Ir, piktai plūsdamasis, pakėlė jauną 
moterį, užsimetė sau ant pečių ir greitu žingsniu nuėjo namo, stovinčio 
netoli Tamplio, link. 

Ten jis rado Margotę; jiedu paguldė Mari ant lovos. Po to prižiūrė- 
tojas ir jo žmona ilgai tarėsi. Pradžioje prižiūrėtojas, apimtas siaubo, 
ištarė: “Ne!"" Bet palaužtas, nugalėtas tik sumurmėjo: “Taip!" Prižiūrė- 
tojas nuskubėjo į Ašo gatvę, kurią pasiekė prieš pat pirmą valandą nak- 
ties. 

- Kaip? - karštligiškai paklausė karaliaus sūnus. 

„ Monsinjore, - atsakė prižiūrėtojas, - toji moteris mirė. 

„Mirė! - sušuko Anri. 

- Taip, monsinjore, mirė. Ir aš atėjau jūsų paklausti, ką daryti su 
lavonu!.. 

Anri žengė atatupstas, išplėtė akis, tarytum būtų išvydęs vaiduok- 
lį, siaubingai sušuko ir griuvo veidu ant kilimo. 

„ Niekingasis! - suspiegė Ronšerolis ir Sent Andrė, puldami prie 
prižiūrėtojo. - Tu užmušei monsinjorą! 

- Sinjorai, aš tik vykdžiau įsakymą! - tvirtai pasakė Žilis. 

- Gerai! Dabar nešdinkis!.. 

Prižiūrėtojas nusilenkė ir pasuko išėjimo link. Tą akimirką princas 
atsigavo. 

- Stok! - šūktelėjo Ronšerolis. Paaiškink mums, kaip ji mirė, kad 
mes galėtume papasakoti apie tai monsinjorui. 

- Ją nužudė, - pasakė Žilis. 

- Nužudė! - sušuko abu dvariškiai neramiai susižvalgę. 

- Nužudė, kuomet ji ėjo Ašo gatvės link! 

Anri suvaitojo. Bet Ronšerolis ir Sent Andrė negirdėjo jo, visas jų 
dėmesys buvo nukreiptas į prižiūrėtoją. Žilis tęsė: 

- Monsinjoro įsakymu aš ėjau per dešimtį žingsnių nuo jos. Toji 
moteris jau žengė į Ašo gatvę, kai kažkoks bajoras puolė prie jos ir smo- 
gė durklu į širdį. Dar jis pasakė: “Bent jau neatiteksi niekam!.." 

- Ir kas buvo tas bajoras? - godžiai paklausė Ronšerolis. 

- Aš jį pažinau mėnulio šviesoje, - pasakė prižiūrėtojas. - Bet ge- 
riau jau atiduosiu savo galvą budeliui, negu atskleisiu tokią paslaptį. 

“Mano brolis! - be balso suvaitojo Anri. - Tai buvo mano brolis!.." 

Ir užmerkė akis, kad niekas nepastebėtų, jog jis girdėjo pokalbį. 

- Gerai, - pasakė Ronšerolis sekundę pagalvojęs. - Laikyk negyvė- 
lę savo namuose ligi rytojaus; galimas dalykas, monsinjoras panorės ją 
pamatyti. Rytoj tu ją palaidosi Nekaltųjų kapinėse. 

Po poros savaičių karalius, abu jo sūnūs ir visa armija išvyko į 
Provansą, norėdami apsaugoti jį nuo Karlo V užpuolimo. Gal dėl prieta- 

ringos baimės, o gal dėl užplūdusio jį liūdesio Anri nepanoro išvysti 
Mari kūno. Tik praėjus porai dienų po mūsų papasakotų įvykių jis pasi- 
rodė Tamplyje ir įsakė prižiūrėtojui Žiliui eiti paskui jį. Prižiūrėtojas 
pakluso. Anri nužingsniavo Nekaltųjų kapinių link. Kapinėse jis atsi- 
gręžė į Žilį ir paliepė jam: 

- Parodyk man tą vietą, kur ji palaidota. 

Prižiūrėtojas netardamas nė žodžio privedė jį prie tik ką supilto 
kapo. Paskui, princui davus ženklą, pasišalino. Kapinių sargas vėliau 
pasakojo, kad princas Anri išbuvo ten ligi gilios nakties, kad girdėjo, 
kaip šis kūkčioja ir rauda. Likus keletui dienų iki išvykimo, Anri įsakė 
toje vietoje, kur, kaip tikino kalėjimo prižiūrėtojas, buvo palaidota Ma- 
ri, pastatyti paminklą. Tai buvo kryžiumi apvainikuota koplyčia. Ant 
jos durų buvo išgraviruoti tokie Žodžiai: 


“ČIA RADO ATILSĮ MARI. 
TESITEIKIA JI IŠ DANGAUS AUKŠTYBIŲ 
ATLEISTI TIEMS, KURIE JĄ NUŽUDĖ. 
Gyvieji užją atkeršys." 


Anri pasiteiravo apie Mari sūnų. Skausmas ir įniršis grūmėsi sielo- 
je. Įniršis ypač slėgė jį, kuomet jis pagalvodavo, kad Mari mirtis užklu- 
po tada, kada galų gale ji jam nusileido. Jis buvo taip sukrėstas šios 
mirties, kad daugiau nebegeidė jos kūdikio mirties. Bet kada jis pasitei- 
ravo apie jį Brabanto, šis ramiai atsakė: 

- Monsinjore, viskas padaryta! 

Ši žinia nepadarė didesnio poveikio princo nuotaikai. Kūdikis te- 
buvo tik instrumentas; juo buvo pasinaudota, kad būtų galima įvilioti į 
spąstus motiną. Motina mirė; dabar nesvarbu, kad instrumentas sulau- 
žytas. 
Aidint trimitams, armija pagaliau paliko Paryžių. Anri, pagal ran- 
gą jojantis paskui savo brolį dofiną, vis nužvelgdavo jį keistu, aštriu 
tarsi durklo smūgis žvilgsniu. O sau jis įniršęs šnibždėjo: “Gyvieji užją 
atkeršys!.." 

Jo jaunoji žmona, Katerina Mediči, kaip tikra amazonė šuoliavusi 
greta, sučiupo tą mirtinos neapykantos kupiną žvilgsnį... Jos nuostabus 
veidas, spindintis nerūpestinga jaunyste, akimirkai nušvito viena iš tų 
blyškių šypsenų, kurios įdėmesniam stebėtojui atskleidžia sielos pas- 
laptis ir painias jos pragarmes. 

“O! - tarstelėjo ji sau, - nejaugi aš užčiuopiau būdą, kaip savo su- 
tuoktinį padaryti Prancūzijos dofinu! Tai reikštų - Pranciškaus I įpėdi- 
niu! Tai reikštų, kad man karūna garantuota!.." 


IV 
Brabantas le Brabansonas 


Žodžiu, tai buvo viena iš tų šiurkščių ir naivių fizionomijų, susivė- 
lusių, pašaipių ir įžūlių; tai buvo vienas iš tų špagos ir apsiausto žmo- 
nių, kurie parduodavo savo širdį ir kailį, kūną ir sielą tam, kuris daugiau 
moka. Jis dalyvavo visose paskutiniosiose Pranciškaus I kampanijose, 
pats gavo ir išdalino kitiems gausybę smūgių ir buvo susipažinęs su vi- 
sais įvykusių kautynių laukais. Jis pažinojo ir Prancūzijos geografiją, 
lengvą didžiųjų vieškelių grobį. Šis žmogus buvo susiejęs savo likimą 
su princu Anri; tiesa, viduje jis niekino princą, tačiau šis nesiderėdamas 
mokėjo už paslaugas. 

Štai toks buvo žmogus, sutikęs perduoti Mari kūdikį budeliui, turin- 
čiam nužudyti tą nekaltą sutvėrimą, apkaltintą demoniška prigimtimi. 

Tą akimirką, kai Tamplio kameroje Mari susmuko be sąmonės, Anri 
puolė prie kūdikio ir perdavė jį samdiniui, laukusiam jo įsakymų. Mes 
prisimename, kokie tai buvo įsakymai. Brabantas išpuolė iš Tamplio 
nešdamasis glėbyje kūdikį; šis šaukė ir gynėsi rankutėmis bei kojytėmis 
pirmiausia dėl to, jog jį atitraukė nuo motinos krūtinės, o antra, lauko 
šviesa, nors jau ir temo, raižė pripratusias tik prie tamsos jo akis. Bra- 
bantas nesudrebėjo ir parsinešė kūdikį į savo namus Šalandro gatvėje - 
apgailėtiną landynę, kurioje tebuvo tik kreivas stalas, suolelis ir šieno 
prikimštas čiužinys, numestas kampe. Brabantas paguldė kūdikį ant čiu- 
žinio ir suburbėjo: 

- Čia, mano mažasis vilkiūkšti, čia, mano mažasis velniuk, Belze- 
bubo gėlele, Šėtono įpėdini, nusiraminkit gi, sakau jums! Viešpatie, už- 
sičiaupk! Užsičiaupk, velnio išpera! Kokia gerklė, kokie riksmai! Jis 
jau stiprutėlis, jis jau draskosi. Ak! Iš jūsų išaugs narsuolis arba gudruo- 
lis, jeigu, nelaimei, jums vakare neteks sugrįžti ten, iš kur ir atkeliavote! 
Nutilkite gi, arba aš tuoj paimsiu švęsto vandens! 

Šis grasinimas nepadarė nė mažiausio įspūdžio mažajam demonui; 
tuomet naivusis Brabantas triskart plačiai peržegnojo jį įsitikinęs, kad 
kūdikis tučtuojau apalps. 

Bet užsispyrėlis tik dar garsiau ėmė šaukti - jis paprasčiausiai buvo 
išalkęs. 

- Čia tai bent! - burbėjo Brabantas. - Kas gi čia? Kaip! Aš apdova- 
nojau tą blakiūkštį trimis peržegnojimais, o jis nenutyla? Jeigu tik mokė- 
čiau kokią maldą, tuoj pasimelsčiau... 

Kai samdinys paėmė jį už rankutės, vargšas berniukas ūmai nutilo, 
pravėrė didžiules, kupinas nebylaus prašymo akis, godžiai papūtė lūpu- 
tes ir sučepsėjo. Tai pamatęs, bravo sustingo; jo nugara ir galva ėmė 
bėginėti skruzdės, jis giliai susimąstė. Samdinys, valkata, mušeika, prip- 
ratęs prie bet kokių smūgių, pajuto, kaip kažkas nepažįstamo, labai švel- 
naus ir labai stipraus, skverbiasi į jį, - tai buvo gailestis. Jis nepažinojo 
jo. Niekuomet jis dar nebuvo pajutęs kam nors gailesčio. 

Kūdikis nelauktai užsimerkė; jis užsnūdo, tačiau, kaip kad būna 
visiems mažiems vaikams, kai juos ištinka didelis vargas, iš jo užmerk- 
tų akių teberiedėjo ašaros. Pamažu, labai pamažu Brabantas vėl paguldė 
jį ant čiužinio. Paskui atsitraukė purtydamas galvą ir taršydamas pirš- 
tais savo juodus karčius, jau pradėjusius žilti ties smilkiniais. 

Jis išėjo į gatvę ir pirmą kartą per visą savo gyvenimą vietoje ait- 
raus vyno nupirko pieno. Tada vėl užsiropštė į savo lūšną, rūpestingai 
išplovė alavinę taurę, savo įprastų pasilinksminimų palydovę, pripylė į 
ją pieno, prisiartino prie mažylio ir kilstelėjo jo galvutę... 

Kūdikis prabudo; po poros ar trejeto nevikrių bandymų Mari sū- 
nus lūpomis sugriebė taurės kraštą... Kai pasisotino, pakėlė į Brabantą 
akis, nusijuokė, drąsiai ištiesė rankutes ir patenkintas ėmė pešioti sam- 
dinio ūsus. Brabantas 1e Brabansonas, atsiklaupęs ant kelių prie čiuži- 
nio, nejudėdamas ir tylus, nesipriešino jam... Ir ūmai kūdikis vėl užsnū- 
do, šį kartą viskuo patenkinto sutvėrimo miegu. 

Ilgai dar samdinys klūpėjo nejudėdamas... Kažkas primenančio ai- 
dų staugimą persmelkė naktį - tai Notr Dam bloškė ant užsnūdusio Pa- 
ryžiaus savo platų ir kupiną orumo vario gausmą. Samdinys pakilo, įsik- 
lausė ir sumurmėjo: 

- Pirma valanda nakties!.. 

Tai buvo valanda, kada jis turėjo imtis vykdyti savo pasibjaurėtiną 
užduotį, nes princas Anri nepasirodė, nepaliepė sugrąžinti kūdikio jo 
motinai. Jis nusipurtė lyg šernas, dėbtelėjo į ant sienos sukabintą plieną, 
priėjo, išsirinko solidžią špagą ir, įsiręžęs savo landynės viduryje, burb- 
telėjo: 

- Tuo blogiau. Jeigu jis pasirodys ir lieps man eiti pas budelį, aš 
jam paleisiu žarnas... tegul jis būna nors ir triskart princas... 


“tė 


Mes jau žinome, ką atsakė Brabantas, kuomet princas Anri pasitei- 
ravo jo apie kūdikį. Išvykimo į Provansą dieną Anri ilgai ieškojo samdi- 
nio, bet taip ir nesurado jo; Brabantas le Brabansonas pradingo ir niekas 
nieko apie jį negalėjo pasakyti. 


Penktoji dalis 


GELBĖTOJAS 


Į 
Paralyžiuotoji 


Reno kaip viesulas išlėkė iš Paryžiaus. Kamuojamas stipriausių kan- 
čių, užmušančių žmogų per keletą valandų, draskomas būtinybės įveikti 
erdvę, lėkti tuo pat metu, kai visos gyvybinės sielos jėgos vertė likti jį 
Paryžiuje. Visas savo valios jėgas jis įtempė tam, kad užmirštų, - bent 
jau pabandytų užmiršti, - sceną Sen Žermene !'Okserua. Jis kalbėjo sau: 

“Aš sugrįšiu po dvidešimties dienų, tada būsiu laisvas ir iš naujo 
pradėsiu tai, kas taip grėsmingai pasibaigė bažnyčioje. O dabar aš turiu, 
aš noriu galvoti tik apie tai, kaip čia greičiau nujojus..." 

Ar galėjo šis žmogus susidvejinti? Ar galėjo jis sau įsakyti galvoti 
ar negalvoti? Taip, tikriausiai taip ir buvo!.. Taip, tai buvo nuostabi pri- 
gimtis. Taip, jis turėjo antžmogišką galią įsileisti į savo sielą tik tą vaiz- 
dinį ar mintį, kokią jis pats sutikdavo priimti! 


*+4ė 


Palikęs kelyje nuvarytus, nusikamavusius arklius, penktosios die- 
nos pusiaudienį jis atvyko į Turnoną, miestą, įsikūrusį ant Ronos kran- 
to. Per šias dienas jis tesiilsėjo tik dvidešimt valandų. 

Įjojęs į Turnoną, jis netikėtai pajuto mirtiną nuovargį. Ne kūno, 
bet dvasios. 

“Ramiai, - pasakė jis sau, - jeigu aš neįveiksiu šios negalios, nu- 
mirsiu po valandos, ir mano tėvas numirs, ir..." 

Jis juto, kad jo mintys vis grįžta prie Mari, ir krestelėjo galvą. Pri- 
jojęs užeigą, Reno nušoko nuo žirgo ir įžengė vidun. Jis atsisėdo prie 
stalo ir nukreipė žvilgsnį į raudoną saulę, besileidžiančią tolumoje už 
violetinių kalnų. O jo nagai po atsegta liemene įsmigo į krūtinę, ten, kur 
daužėsi širdis. Tai buvo nepakeliama. 


61 


Mari paveikslas!.. Jis vėl regėjo ją Nekaltųjų kapinėse, su gedulin- 
gu vualiu, stovinčią su žibintu rankoje. Ir vaitojo: 

“Aš myliu ją! Aš myliu ją! Mari, o, Mari! O, mylimoji! Mari! Aš 
myliu tave, aš tave dievinu! Mari, mes mirsime drauge, jeigu jau reikia, 
kad tave nužudyčiau!.." 


Kai jis taip nusprendė, jo kraujuojančią sielą apgaubė ramybė. 

Tą akimirką priešais stovinčios koplyčios durys atsidarė ir iš jos 
išėjo tuzinas valstiečių. Du Žmonės nešė kėdę, ant kurios sėdėjo kokių 
penkiolikos metų išblyškusi, palaidais plaukais mergaitė. Šalia jos ėjo 
senė. Jos galva iš sielvarto kretėjo, veidas buvo pasruvęs ašaromis. Tai 
buvo jos motina. Reno žvilgsnis, staigus ir tikslus lyg žaibas, iškart įver- 
tino mažąją luošę. Jis sudrebėjo, nusipurtė jį apėmusį silpnumą. Tada 
atsistojo ir sumurmėjo sau: 

“O jeigu aš atverčiau jiems tyro džiaugsmo srautą? Gal tai užkal- 
bės mano kančią? Pamėginsim!.." 

- Toji mergaitė paralyžiuota, ar ne? - paklausė jis užeigos šeimi- 
ninkę. 

Jo balsas įgavo keisto švelnumo. 

- Taip, mesjė, - atsakė nustebusi šeimininkė. - Monsinjoras de Tur- 
nonas pasakė, kad ją reikia nunešti į Švenčiausiosios Mergelės koplyčią 
ir kad tai ją išgydys. 

- Monsinjoras de Turnonas?.. 

- Taip, kardinolas de Turnonas, arkivyskupas d'Ambriunas, tas pats, 
kurį ką tik paskyrė konetablio de Monmoransi padėjėju, štai jo rūmai, - 
pridūrė šeimininkė, parodžiusi į didelį kvadratinį namą, apsuptą apsau- 
ginių griovių. - Ir ką gi, mesjė, mažąją Jubertą nunešė į koplyčią, tačiau, 
kaip matote, Mergelė nepanoro jos išgydyti... 

- Ją paralyžiavo prieš porą metų? - paklausė Reno įdėmiai nužvel- 
gęs jaunutės luošės veidą. 

- Taip, mesjė, lygiai prieš dvejus metus. Kaip jūs tai sužinojote? 

Reno nieko neatsakė. Jis nuėjo prie koplyčios. Tuo metu tie, kurie 
nešė kėdę, sustojo ir atsuko ją į koplyčios duris. Minioje, kuri vis didė- 
jo, stovėjo metras Pezenakas, karališkosios Turnono policijos viršinin- 
kas; jis kažką aiškino vienuoliui, ką tik išėjusiam iš kardinolo rūmų. 
Vienuolis buvo aukštas, liesas, išblyškusio asketiško veido; iš degančio 

žvilgsnio, išdidžios laikysenos ir eisenos galima buvo suprasti, kad tai 
kažkada buvo ištvermingas ir elegantiškas raitelis. 

Paralyžiuotosios motina suklupo atsukusi veidą į koplyčią. Visos 
moterys aplinkui ir dauguma vyrų pasekė jos pavyzdžiu; be jokios abe- 
jonės, vargšė senė norėjo pamėginti paskutinį kartą permaldauti dan- 
gaus jėgas ir išmelsti išgijimą savo dukrai. Absoliuti tyla, kupina virpu- 
lio, pakibo virš minios... 

„ Mažoji Juberta, graži kaip angelas, buvo viso miesto numylėtinė; 
ją visur regėdavo linksmą, besišypsančią, ilgais šviesiais plaukais, išd- 
rikusiais ant pečių, ir visur ji buvo laukiama... Juberta buvo mažo mies- 
telio žavesys, sipndesys, džiaugsmas... Kartą aplankiusi vieną paraly- 
žiuotą moterį, Juberta pajuto keistą negalią. Liguistas smalsumas pas- 
katino ją ir dažniau apsilankyti pas paralyžiuotąją. Po kiekvieno apsi- 
lankymo negalia paaštrėdavo. 

Kartą ryte ji veltui pamėgino atsikelti - kojos atsisakė paklusti jai. 
Po keleto dienų rankos ir kojos, atrodė, taip sumedėjo, kad nuo to laiko 
jau niekas nebegalėjo jai padėti, - Jubertą suparalyžiavo, ir tik jos akys 
išliko gyvos, kaip ir anksčiau. Turnoną apgaubė liūdesys; kai dėl seno- 
sios motinos, tai ji vos neišprotėjo. Štai ką metras Pezenakas, karališko- 
sios policijos viršininkas,aiškino vienuoliui. 

Minią gaubusią tylą perplėšė trūkčiojanti rauda, pasigirdo motinos 
balsas: 

“Švenčiausioji Mergele, monsinjoras de Turnonas atsiuntė mus pas 
Tave; nejaugi Tu negirdi mano maldų, nematai mano ašarų? Tereikia 
Tau tik duoti ženklą, Švenčiausioji Mergele, ir mano mažoji Juberta ims 
vaikščioti; O, Švenčiausioji Mergele, dangaus ir žemės Karaliene, tavo 
galia nežino ribų, išgelbėk mano kūdikį!" 

- Išgelbėk ją! - šūktelėjo minia. - Išgelbėk Jubertą! 

Moterys verkė, vyrai trynėsi akis; senės sielvartas buvo nepakelia- 
mas; mažoji paralyžiuotoji savo dideles žydras akis įsmeigė į Mergelės 
statulą, stovinčią koplyčios gilumoje, apsuptą degančių žvakių. Šiose 
nuostabiose, pasimetusiose nuo kančios akyse slypėjo tokia malda, kad 
netgi niūrusis vienuolis suvirpėjo. O juk buvo matyti, kad šio žmogaus 
širdį ne taip paprasta sujaudinti žmogiškųjų kančių vaizdu. 

Pasigirdo ilgas maldų šnabždesys, sruvo ašaros, po to vėl tyla; visų 
žvilgsniai nukrypo į paralyžiuotąją; ji liko sustingusi!.. Dar ilgai motina 
pasruvusi ašaromis klūpojo ant kelių; pagaliau ji atsistojo. Tie patys 
žmonės paėmė kėdę ir pakėlė ją. Minia prasiskyrė. Viskas baigta - ma- 
žoji Juberta visam laikui liks paralyžiuota. ———— 


Tą pačią akimirką vienas Žmogus, tas nepažįstamasis, kurį visi ne- 
seniai galėjo regėti priešais užeigos namus, tas keliauninkas, visas pa- 
dengtas kelio dulkėmis, prisiartino ir pasakė nešėjams: 

- Nuleiskite kėdę. 

Nešėjai pakėlė galvas išgirdę tą begalinio švelnumo kupiną balsą. 
Bet drauge tas balsas buvo toks valdingas, kad jam neįmanoma buvo 
pasipriešinti, ir jie pakluso. Minia susigrūdo aplinkui apimta didžiulio 
smalsumo - neįtikėtinų įvykių pranašo. Visų akys įsmigo į keliauninką, 
ojo veidas tuo metu skleidė tokį spindesį, jog Žmonės nuo nepaaiškina- 
mo jaudulio suvirpėjo. Senoji motina taip pat Žvelgė į tą žmogų ir jos 
širdis pašėlusiai daužėsi. Reno palinko prie mažosios Jubertos, paėmė 
jos ranką ir pasakė: 

- Mano vaike, pažvelkite į mane... 

Paralyžiuotoji pakluso. Minutėlę jos nuostabios žydros akys Žžvel- 
gė į degančias Reno akis ir pamažu išblyškusiu nusikamavusiu luošės 
veidu nuvilnijo begalinis pasitikėjimas... Tada Reno išsitiesė, vis dar 
tebelaikydamas mergaitę už rankos. Netrikdoma tyla... Buvo girdėti tik 
trūkčiojantis to žmogaus alsavimas... Ir tuomet suskambo balsas; švel- 
nus, valdingas, nepermaldaujamas balsas. Reno pasakė: 

- Kelkis ir eik! 

Po akimirkos - šurmulys, šnabždesys, paskui riksmai; sustingimas, 
susižavėjimas, siaubas, džiugesys, minios šūksniai, nes tą akimirką, kai 
senoji motina suklupo ant kelių ir suspaudė Reno ranką apipildama ją 
bučiniais, kai minia šaukė: “Prisikėlimas! Prisikėlimas!"", kai keletas mo- 
terų apalpo ir keletas vyrų iš siaubo nubėgo šalin, visi, taip, visi regi 
kažką stebuklingo, neįtikėtino! 

Paralyžiuotoji pakluso!.. Mažoji Juberta atsistojo!.. Ji ėjo!.. Ji pakėlė 
savo motiną!.. Ji kalbėjosi su ja, ji šypsojosi visiems, ir karštligiškas 
džiaugsmas, beprotiškas susižavėjimas pakilo ir nusklendė virš Turno- 
no!.. 


|| 
Ignacijus Lojola 
Vienuolis išbalo. Jis skubiai tarstelėjo keletą Žodžių į ausį metrui 


Pezenakui. Karališkosios Turnono policijos viršininkas davė ženklą sar- 
gybiniams. Tą akimirką, kada Reno, išsivadavęs iš senės glėbio ir mi- 

nios šlovinimų, patraukė prie užeigos namų, jį užpuolė iš užnugario dvy- 
lika tvirtų vyrų, sugriebė už rankų, už kojų, už galvos. Triukšmas, niū- 
rus mųrmesys minioje, subėgusioje iš visų pusių: 

“Atrodo, kad tai demonas arba burtininkas, sudaręs sutartį..." 

Po dešimties minučių Reno buvo uždarytas žemoje monsinjoro de 
Turnono rūmų salėje; jį už abiejų kulkšnių prirakino prie dviejų žiedų, 
įmūrytų į storą sieną. Tada į celę įėjo vienuolis, ir paklusę jo valdingam 
gestui, visi, net metras Pezenakas, išėjo. Vienuolis atsistojo per du žings- 
nius nuo belaisvio, peržegnojo jį, paskui tarė: 

- Jaunuoli, jeigu jūs panorėsite būti nuoširdus ir paaiškinsite man, 
kokios rūšies burtais jūs pasinaudojote, aš pažadu jūsų labui panaudoti 
visą savo įtaką, o ji didelė. 

Reno įtempė visas savo dvasios jėgas, visus paslaptinguosius ga- 
bumus, norėdamas atsikratyti dabar negalinčios atnešti naudos nuoskau- 
dos. Jis tyrinėjo žmogų, stovintį priešais jį. Visa jo gyvenimo prasmė 
šią minutę susikoncentravo ties vienu tikslu - išeiti iš šio kalėjimo ne 
rytoj, ne šiandien vakare, bet tučtuojau. Rytoj, šiandien vakare bus per- 
nelyg vėlu... 

- Mesjė, - pasakė jis (galima tik įsivaizduoti, kokią didžiulę galią 
sutelkė savyje šis žmogus, kad galėtų galvoti, kalbėti, svarstyti tokią 
valandą, kuomet viskas, atrodė, pasmerkta žlugti). - Mesjė, ar nesiteik- 
tumėte jūs man parodyti garbę ir pasakyti, kas jūs? 

„ Nematau čia jokio nepatogumo, - pasakė vienuolis. - Aš - Lojola. 

Reno buvo pritrenktas. 

- Tiesiog Lojola, - tęsė vienuolis, - ir jeigu galėčiau rasti dar men- 
kesnį vardą, būtinai pasivadinčiau juo. Bet kažkada aš buvau dvariškis 
ir mane vadino sinjoru de Lojola. Pasakiau tai tam, kad suprastumėte, 
jog man pažįstamos visos žmogiškosios silpnybės ir kad galite kalbėti 
drąsiai. 

- Aš esu girdėjęs apie Ingacijų Lojolą, - pasakė Reno, - ir Žinau, 
koks gilus jo protas. Ir tuo labiau šlovinu Dangų, mesjė, kad turiu reika- 
14 su jumis, o ne su kokiu nors netašytu vienuoliu. Dabar leiskite pak- 
lausti jūsų, kaip jūs panaudosite savo įtaką mano labui? 

Jis kalbėjo ramiai, tarsi Sorbonos daktaras. Jo išsekintas protas kau- 
pė paskutiniąsias jėgas, kad pavyktų išlaikyti šią ramybę. Lojola galvo- 
jo: 

“Tiktai pragaras gali suteikti tokią galią, nes iš Dangaus aš jos taip 
ir negavau". 

- Jeigu jūs norite atvirumo, - pasakė jis, - aš pakalbėsiu dėl jūsų su 
karaliumi, išgelbėsiu jus nuo laužo, kankinimų; aš pasieksiu, kad jums 
tiktai nukirstų galvą arba pakartų. 

Reno galvojo: 

“Turiu po keleto minučių būti laisvas". 

- Mesjė, aš nepadariau jokio nusikaltimo. Negi grąžinti į gyvenimą 
nelaimingą vaiką, laimę senai motinai, džiaugsmą miniai - blogas dar- 
bas? 

- Ne, jeigu ta laimė Dangaus duota. Taip, jeigu ji pagimdyta praga- 
ro galių. Atgailaukite, jaunuoli, ir pasakykite man aiškiai, kokiais bur- 
tais jūs pasinaudojote, jog priverstumėte vaikščioti paralyžiuotąją, ki- 
taip tariant, jog padarytumėte stebuklą. 

Reno atsikvėpė. 

“Jeigu tas Žmogus ne toks protingas, kaip manau, tai aš žuvęs". 

„ Mesjė, nebuvo jokio stebuklo, toji mergaitė nebuvo paralyžiuota. 
Iš pirmo žvilgsnio aš suvokiau, kad tas vaikas pavaldus vaizduotei ir 
prisiėmęs svetimą ligą jis tik imitavo ligą. Mergaitė nebuvo paralyžiuo- 
ta. Kitaip ji nebūtų pakilusi. Man tereikėjo tik įteigti jai pasitikėjimą 
savimi ir manimi; ir kai aš jai įsakiau eiti, saitai, įsivaizduoti, bet ne 
realūs, trūko patys savaime. 

Jis atrodė ramus. Neįtikėtinas jaudulys viešpatavo tik jo viduje. 
Lojola papurtė galvą. 

- Jūs juk nemanote, - pasakė jis, - kad pripažįstu teisingą bent vieną 
iš tų apgaulių, kurios nuskambėjo jūsų atsakyme?.. Vadinasi, jūs atsisa- 
kote papasakoti man apie burtus?.. | 

Reno nuleido galvą. Jis verkė. Vienuolio žodžiai, jo elgesys aiškiai 
rodė visą šio Žmogaus maniakišką tikėjimą, nepersmelkiamą, nepripa- 
Žįstantį prieštaravimų, aklai užrišusį akis tikėjimą. Reno verkė. Tai tru- 
ko minutę. Išeities nebuvo. Ūmai vilties spindulys įsiskverbė į tą praga- 
rą, kuriame jis baigė prarasti paskutiniąsias jėgas. 

“Žmogaus protas nepasiekiamas; galbūt aš rasiu kelią į jo širdį?" 

Jis atsiklaupė ant kelių. Jo dešinioji koja buvo išsukta geležinio 
žiedo; tokia kančia būtų privertusi rėkti bet ką; jis jos nejautė ir pakėlė 
galvą į Lojolą. Veidas buvo taip pasikeitęs, taip iškreiptas, kad vienuo- 
lis vos begalėjo jį atpažinti. Jis prakalbo. Jo balsas buvo toks švelnus, 
alsavo tokia neviltimi, kad Lojola žengė atgal ir sumurmėjo: 

- Pragaras nori suminkštinti mano širdį, kai nepavyko užvaldyti 
mano proto. 

- Mesjė, aš turiu tėvą, jis pakankamai prisikentėjo gyvenime, varg- 
šas senis nieko daugiau neturi pasaulyje, išskyrus mane. Mesjė, mano 
tėvui gresia mirtinas pavojus. Ar jūs turite tėvą? Įsivaizduokite, jog jums 
pakanka tik krustelėti pirštu ir išgelbėsite jį nuo mirties. Nejaugi savo 
tėvui jūs atsakytumėte tai, ką padarytumėte dėl šuns? Mesjė, aš maldau- 
ju jus pasigailėjimo. Paleiskite mane savaitei ir Dievo vardu, savo 
krikščioniška siela aš prisiekiu jums, kad grįšiu čia, kai tik išgelbėsiu 
savąjį tėvą... 

Lojola šiurkščiai krestelėjo galvą ir atsakė: 

- Parodykite man tą sutartį, kurią jūs pasirašėte su Šėtonu, ištarkite 
man burtų, įgalinančių priversti vaikščioti paralitikus, formulę. 

Reno laužė rankas. Jo veidas dar labiau persikreipė. Jis raudojo: | 

- Mesjė, būkite mielaširdingas, išklausykite mane. Aš turiu žmoną, 
jauną žmoną. Ar jūs turite širdį? Ar jūs kada nors mylėjote? Mesjė, mes- 
jė! - iš bejėgiškumo suaimanavo jis. - Būkite didesnis už Dievą, DE 
žmogumi! 

Lojola apsiverkęs atsitraukė atgal... Pamatęs tą Žmogų, jauną, sti 
rų, šliaužiojantį grindimis, daužantį kakta akmenis, bandantį prišliaužti 
prie jo, išgirdęs palaužtą aimanos balsą, žemą, minkštą, baisų, Lojola 
verkė!.. Bet jis tik persižegnojo, lėtai atsitraukė ir išėjo pro duris, suš- 
nibždėjęs: 

- Šėtoniškasis gudrume, veltui tu tikiesi išnaudoti mano žmogišką- 
sias silpnybes! 

Ir kuomet jis skubiai ėjo šalin, iš celės, įveikęs sienas, ligi jo atsk- 
riejo iššūkis, išmušęs jį šaltu prakaitu: 

“Būk prakeiktas! Prakeiktas! Aš liksiu gyvas, kad priversčiau tave 
kentėti taip, kaip kenčiu aš!.." 


I 
Gelbėtojas 


Po keleto mėnesių princai irjų dvaras persikėlė per Roną ir, leisda- 
miesi saulės užlietu gražiu ir plačiu keliu, pasiekė Turnoną. Kariai pask- 
lido po miestą ieškodami maisto ir prieglaudos pas vietinius gyvento- 
jus. Dvariškiai apsistojo bajorų ir turtingų pirklių namuose. Dofinas ir 
jo brolis Anri metro Pezenako pastangomis buvo apgyvendinti kardino- 
lo, arkivyskupo d' Ambriuno, rūmuose. 

Jie turėjo rytoj auštant vėl pajudėti į kelionę. Dofinas Fransua sku- 
bėjo pasivyti karališkąją armiją ir ten pereiti į avangardą, vadovaujamą 
konetablio. Atėjo vakaras. Vakarieniavo drauge. Kaip paprastai, skam- 
bėjo madam Katerinos pokštai, ji laidė sąmojus. Kaip paprastai, Fran- 
sua buvo niūrus ir nekalbus ir galvojo tik apie jam vienam težinomus 
dalykus... Labai anksti jis pasitraukė į savo apartamentus ir susmuko į 
krėslą. 

Fransua užsidengė veidą rankomis, jam užgniaužė gerklę. 

- Užmiršti! - murmėjo jis. - Bet kaip užmiršti tą pragarišką meilę!.. 
Negyva, mano užmušta Mari vis dar tebegyva mano širdyje!.. O! Kaip 
užmiršti tą neperžvelgiamą naktį, kai aš sekiau ją, žingsnis po Žingsnio, 
nuo paties Tamplio ir kada bloškiau po savo kojomis!.. Kaip užmiršti, - 
pridūrė jis grieždamas dantimis, - kad Mari nusileido mano broliui Anri 
tuo pat metu, kai man atsakė!.. Ir kad ji turėjo sūnų nuo jo!.. 

Jis sukūkčiojo iš įniršio. Taip, visai ne sąžinė graužė dofiną! Tai 
buvo toks pat kupinas pavydo įniršis! Kūdikis, išvydęs pasaulį jos ka- 
meroje, buvo Anri sūnus! Šis įtarimas gimė jo smegenyse, įsitvirtino 
ten ir dabar dofinas Fransua mirė iš neapykantos ir pavydo. 

Kitą dieną, septintą valandą ryto, arkliai kanopomis jau kapstė že- 
mę Turnono aikštėje; gaudė trimitai; rago garsai kvietė vėluojančiuo- 
sius; kariai rikiavosi žygio tvarka. Tačiau dofinas nesirodė. Nebuvo ir 
princo Anri. 

Ūmai šioje triukšmingoje, kupinoje džiugesio rūmų damų ir spin- 
dinčių dvariškių, Žygiuojančių į karą tarsi į puotą minioje iš lūpų į lūpas 
perlėkė nemaloni Žinia ir stojo įtempta tyla. Dofinas susirgo. 

Kaip? Kokia liga? Niekas nežinojo. Vieni kalbėjo, kad jis peršalo 
išsimaudęs išvakarėse. Kiti manė, kad ta juoda melancholija, jau kuris 
laikas užvaldžiusi jį, tikriausiai pavirto kokia piktybine karštlige. 

Praslinko valanda. Po to dvi. Po to visi išvydo du kurjerius, ku- 
riuos buvo pasiuntęs pas karalių princas Anri. Kariai, sustingę po savo 
kirasomis iš buivolo odos, abejingai laukė parimę ant savo iečių. Lauk- 
dami jie tuštino ąsočius, kuriuos vis papildė nuostabios Turono merge- 
lės. Dvariškiai nusėdo nuo žirgų; vienas po kito jie traukė į kardinolo 
rūmus sužinoti naujienų. Galiausiai dešimtą valandą pasirodė princas 
Anri ir kiekvienas, pamatęs jį, galėjo suprasti, kad dofino liga rimta. 
Jaunasis princas dusliu, trūkinėjančiu nuo ašarų balsu tarė: 

- Mano mylimas brolis, užkluptas nežinomos negalios, kuri, tiesa, 
kaip medikai tvirtina, nėra pavojinga, įsakė man imtis vadovavimo ir 

tęsti kelionę. Taigi, sinjorai, mes išvykstame ir tegu Dievas sergsti ma- 
no brolį!... 

- Amen! - pasakė madam Katerina dievobaimingai persižegnojusi. 

- Amen! - pakartojo bajorų kariauna pagarbiai nusilenkdama. 

Netrukus tvarka buvo atstatyta. Ragai ir trimitai davė ženklą pra- 
dėti kelionę. Visa masė, žybsinti šalmų ir šarvų plienu, pajudėjo, nutolo, 
paskui pradingo iš akių pietų kryptimi akinančiai baltų dulkių debesyse. 

Diena ligoniui praėjo be didesnių sukrėtimų. Kartais jam atrody- 
davo, jog jis jaučiasi visai neblogai, ir tada imdavo apgailestauti dėl 
savo rytmetinio silpnadvasiškumo. Tuomet jis mėgindavo atsikelti. Bet 
tučtuojau jo galva vėl krisdavo atgal ir kūną supurtydavo ilgi traukuliai. 

Ūimai apie ketvirtą valandą po pietų pakilo karštis. Ėmė pykinti. 
Oda, liežuvis išdžiūvo, gerklę degino pragariška ugnis, pilvas išsipūtė 
kaip vynmaišis. Po dešimties minučių dofinas neteko sąmonės. Jo vei- 
das persikreipė. Du medikai, palinkę prie jo, išgąstingai susižvalgė; jie 
įžvelgė šiame veide besiartinančią mirtį. 

Priepuolis tęsėsi jau keturias valandas. Visas Turnono miestas, su- 
sirinkęs netoliese esančioje bažnyčioje, siuntė savo maldas į Dangų, tuo 
pačiu metu maldoms pritarė varpai. Dešimtą valandą vakaro princui su- 
grįžo sąmonė. Jis pamėgino kilstelėti, bet ir vėl dusdamas žnektelėjo į 
patalus. Šį kartą jis pratrūko širdį veriančiu riksmu: 

- Aš mirštu! 

- Mano sūnau, mano brangusis sinjore, - suskambo šalia jo balsas, 
- tesiteikia visagalis nukreipti šią neišmatuojamą nelaimę nuo karaliaus 
ir karalystės. Bet galiausiai jeigu Dievo nulemtoji valanda išmušė, ar 
nesiruošiate jūs sukaupti savo jėgas didžiam keliui, kurį teks įveikti jū- 
sų nemirtingai sielai? 

Fransua atsigręžė į žmogų, kuris tik ką kreipėsi į jį, ir pažino dvasi- 
ninką. 

- Aš iš tikrųjų mirštu? - pakartojo jis. 

Tą akimirką kažkoks žmogus, prasiskverbęs pro dvariškius, suklu- 
pusius prie durų, įlėkė į kambarį ir sušuko: 

- Monsinjore, jūs nemirsite, jeigu panorėsite išklausyti mane! 

- Kas jūs? - karštligiškai paklausė princas; jo veidu slystelėjo vil- 
ties spindulys. 

- Monsinjore, aš Anzelmas Pezenakas, kuklus Turnono miesto ka- 
rališkosios policijos karininkas. Aš žinau, kaip jus išgelbėti! 

- Tavimi bus pasirūpinta, - ėmė šaukti princas. - Kalbėk! Greičiau! 


69 


Visi - dvasiškis, diakonas, vaikutis iš choro, dvariškiai, tarnai, me- 
dikai - sunkiai alsuodami apspito Žmogų, išdrįsusį pareikšti, kad išgel- 
bės mirštantį princą. Nė kiek nesuglumęs, metras Pezenakas kartojo sau 
dofino žodžius: “Tavimi bus pasirūpinta". 

Po to jis tarė: 

- Monsinjore, tai, ką aš pasakysiu, gali patvirtinti mūsų palaimin- 
tasis kiurė ir visas miestas. Prieš keletą mėnesių Švenčiausiojo ir Kil- 
niausiojo Tėvo Ignacijaus Lojolos, keliavusio pro Turnoną, įsakymu, 
štai šio garbingojo vienuolio, aprūpinto visus įgaliojimus jam suteikian- 
čiais karaliaus laiškais, įsakymu aš suėmiau vieną jaunuolį; jis dabar 
įkalintas šio rūmo požemiuose. Kodėl šiam nepažįstamajam nebuvo su- 
rengtas procesas? -To aš nežinau. Galbūt Kilniausiasis Lojola užmiršo 
apie jį? Gali būti, bet tai ne mano reikalas. Negavęs jokio įsakymo dėl 
šio žmogaus, aš palikau jį kalėti. 

- Trumpiau, vardan Dievo! - tarstelėjo vienas medikas. 

- Štai kodėl tas nepažįstamasis buvo areštuotas, monsinjore. Pas 
mus, Turnone, gyvena tokia Juberta Šasan. Dvejus metus ši mergaitė 
buvo paralyžiuota. Tūkstančiai žmonių buvo liudininkai to, ką aš papa- 
sakosiu; nepažįstamasis prisiartino prie paralyžiuotosios ir pasakė jai: 
“Stokis ir eik!". - Juberta tučtuojau pakilo ir žengė... 

- Tegul jį atveda! - gargė princas. Greitai! Aš mirštu... 

Po penketo minučių dvariškiai, apimti nepaaiškinamos baimės, trau- 
kėsi praleisdami netvirtu žingsniu žengiantį jaunuolį. Jo akys buvo gi- 
liai įkritusios, iš po antakių tryško nepakeliamas spindesys, jo įkritę sk- 
ruostai buvo mirtinai išbalę... Nostradamas įžengė!.. 

„ Tegu visi išeina! - pasakė Nostradamas. 

Visus ten buvusius Žmones apėmė sąmyšis. Bet princas grėsmingu 
žvilgsniu įsakė paklusti burtininkui... gelbėtojui! Kambarys akimirks- 
niu ištuštėjo ir belaisvis užvėrė duris. Paskui jis atsigręžė ir nuėjo prie 
lovos panašus į angelą. Sielos skausmas, kūno kančios padarė jį liekną, 
tarsi bekūnį. Apie bet kurį kitą žmogų būtų galima pasakyti - sulyso, o 
jis » dematerializavosi, neteko medžiaginio apvalkalo. Jo akys skleidė 
nesunaikinamą liepsną, tarytum visa jo kūno, jo širdies, jo dvasios gyvybė 
susikoncentravo žvilgsnyje ir padvigubėjo jame. 

Nostradamas nuėjo prie lovos, kurioje merdėjo dofinas Fransua, 
vienas iš dviejų Mari de Kruamar budelių!.. 

Nostradamas pasilenkė prie mirštančiojo, ilgai, kantriai tyrinėjo jį, 

pražiodė burną, kilstelėjo antakius, apžiūrėjo Fransua nagų šaknis ir su 
begaliniu liūdesiu palingavo galvą. 

Nostradamas... Reno... žmogus, kurio niekas nesigailėjo, šią aki- 
mirką užmiršo, kad, panašiai kaip ir Kristus, nešantis kryžių, jis dabar 
neša savyje visą Žmonijos skausmą... Tai buvo viena tų didingiausių 
minučių, kurios leidžia atleisti žmonijai didžiausius nusikaltimus. Nost- 
radamas nusišypsojo, paėmė mirštančiojo ranką ir sušnibždėjo: 

- Žiūrėkite į mane... 

Dofinas pakluso. 

- Pasikliaukite manimi... 

- Aš pasikliauju, - sugergždė dofinas. 

Nostradamas dar žemiau palinko prie jo. Jo šypsena tapo dar la- 
biau drąsinanti. Ir jis ištarė tuos keistus žodžius; dofinas vos beišgirdo 
juos: 

- Laimei, aš atėjau laiku. Nusiraminkite, monsinjore. 

- Aš galiu nurimti? - mikčiojo princas. 

- Taip. Dėkokite Dangui, kad tas fanatikas vienuolis įsakė mane 
įmesti į rūmų požemius. Galimas dalykas, taip norėjo aukštesniosios 
jėgos, nes jeigu aš nebūčiau atsidūręs čia, niekas nesugebėtų jūsų išgel- 
bėti... 

- O dabar? - iškvėpė mirštantysis. 

- Kadangi aš esu čia, ką gi... JŪS GYVENSITE!.. 

Vos tik ištarus šiuos žodžius, Nostradamo veidas įgavo nesutrik- 
domos ramybės išraišką. Nuo tos akimirkos, kai jis išgirdo juos, mirš- 
tančiojo veidas nebeatspindėjo nieko daugiau, kaip tik begalinį pasiti- 
kėjimą. Įsitikinimas, jog jis gyvens, apgaubė jį švelniu dvelktelėjimu. 
Jis pakėlė į savo gydytoją akis ir nusišypsojo jam su tuo begaliniu dė- 
kingumu, su tuo beprotišku džiaugsmu žmogaus, kuriam buvo suteikta 
galimybė sugrįžti nuo paties prarajos, iš kurios kiti Žmonės jau nebe- 
grįžta, krašto. 

Nostradamas išsitraukė iš liemenės mažą dėželę, atidarė ją ir ištie- 
sė princui mažą balsvą rutuliuką. Fransua godžiai prarijo jį. Beveik tą 
pačią akimirką jis pajuto, kad jėgos grįžta. Jis kilo iš mirties dugno. 

- Aš išgelbėtas! - karštai šnabždėjo jis. 

- Kol kas dar ne, - pasakė Nostradamas šypsodamasis. - Aš tik pa- 
prasčiausiai daviau jums stipriaus ekstrakto, galinčio palaikyti jumyse 
besitraukiančią gyvybę ir atitolinti mirtį keletui valandų. 

- O tada! - princas kilstelėjo apimtas karštinės. - Kai praeis tas ke- 
letas valandų!.. 

- Ką gi, aš jau sakiau, kad jūs gyvensite. Tik man reikia šiek tiek 
laiko, kad galėčiau paruošti... 

Nostradamas nutilo. Princas pakėlė į jį kupinas nekantros akis ir 
sugergždė: : 

- Kad galėtumėte paruošti?.. 

- Ką gi,- pasakė Nostradamas niūriai, - gal ir geriau, jeigu jūs suži- 
nosite, - kad galėčiau paruošti priešnuodį! 

- Priešnuodį! - suriaumojo princas. - O! Aš, vadinasi... 

- APNUODYTAS:!... 


Šeštoji dalis 
KELIAS PASLAPTIES LINK 


Į 
Kvietimas 


Dofinui išsprūdo siaubinga aimana. Durys su trenksmu atsivėrė, 
kambarys priplūdo žmonių. 

- Lauk! - šaukė Fransua. - Visi lauk! 

- Išgelbėtas! - šaukė dvariškiai, užmiršę paklusnumą. 

- Princas išgelbėtas! Prisikėlimas! Stebuklas!.. 

Šio nuoširdaus džiaugsmo prasiveržimo akivaizdoje Fransua susi- 
juokė. Dvariškiai ratu apstojo gelbėtoją, kol šis, sėdėdamas už stalo, 
kažką greitai rašė. Nostradamas atsistojo. Ratas iširo. Baimė, pasigėrė- 
jimas, nuostaba, - visi šie jausmai sumišo jų veiduose. Princas, kurį jie 
paliko merdintį, buvo kartu su jais, besišypsantis, kupinas gyvybės! 

- Sinjorai, - tęsė dofinas, - pasišalinkite, jeigu norite, kad aš iš tiesų 
būčiau išgelbėtas. Kad ir ką jūs beišgirstumėte, draudžiu įeiti be pakvie- 
timo. 

Šį kartą jie pakluso; bet ne be naujo audringo džiugesio manifesta- 
cijos, pasireiškusios laiminimais ir šūksniais: “Valio!" 

- Palaukite, - pasakė Notsradamas. 

Ir, priešingai karaliaus sūnaus valiai, visi sustojo. 

- Mano bičiuli, - kreipėsi Nostradamas į vieną dvariškį, - atneškite 
man vėliausiai po valandos visus šiame sąraše nurodytus daiktus, žoles 
ir skysčius. Tik paskubėkite. 

Tarnai ir dvariškiai subruzdo. Ne po valandos, bet jau po ketvirčio 
valandos viskas, ko reikalavo išgelbėtojas, buvo ant stalo. 

- Dabar, - švelniai tarė Nostradamas, - jūs visi turite išeiti. 

Jam niekas neprieštaravo. Tas, kuris nurodinėjo čia, nebuvo kara- 
lius. Tai buvo paslaptingųjų jėgų, įsakinėjančių karaliams, pasiuntinys. 

Nostradamas ir dofinas liko vieni... 

- Pasakykite man, pakartokite man, kad aš gyvensiu... - karštai mal- 
davo Fransua. 

- Jūs gyvensite, - pasakė Nostradamas, imdamasis savo manipulia- 
cijų. 

- Jūs sakote, kad aš buvau apnuodytas? 

- Jūs buvote apnuodytas. Aš žinojau šiąnakt, kad kažkas turės būti 
apnuodytas; bet negalėjau žinoti, kam teks mirti... 

- Jūs žinojote?.. - burbeno Fransua. 

- Be abejonės, - ramiai tęsė Nostradamas. - Aš netgi mėginau at- 
grasinti nuodytoją nuo jo ketinimų... Man nepavyko. 

- Betgi jūs buvote požemyje, taip bent man sakė. 

- Taip, prirakintas prie sienos. 

- Ir jūs mėginote... 

- Sukliudyti nusikaltimui, taip. 

Dofinas pajuto, kaip siaubo šaltis pervėrė jį ligi pat kaulų smege- 
nų. Jis vos neišsivertė iš lovos. Jis išblyško. Jis kalbėjo, o jo liežuvis 
pynėsi: 

- Visagalio Dievo vardu aš užkeikiu jus, aš maldauju jus pasakyti 
man, jūs - pragaro esybė ar dangaus... 

- Aš žmogiška būtybė, - liūdnai atsakė Nostradamas. - Aš verkiau 
ir verkiu. Ar ne pagal tai atpažįstami Žmonės? 

Jis dirbo savo darbą. Fransua stebėjo jį tamsoje. Jį krėtė drebulys. 
Nostradamas lengvai gūžtelėjo pečiais ir pasakė jam: 

- Nusiraminkite, nereikia bijotis... 

Ir tą pačią akimirką baimė paliko Fansua sielą. Bet jos vietą iš kar- 

to užėmė smalsumas, kurį dar sunkiau nugalėti, - noras sužinoti žudiko 
var 
- Jūs sakote, kad aš buvau apnuodytas? 
- Jau po pirmojo jūsų veido, kaklo, vokų ir lūpų apžiūrėjimo aš 
atpažinau nuodų poveikį. Jis plačiai aprašytas labai retoje knygoje, kuri 
vadinasi “Apie nuodų naudojimą". Ir šie nuodai nežino gailesčio. Gali- 
mas dalykas, tik koks dešimt Žmonių visoje Europoje žino priešnuodį 
jiems. Pakanka to, kad aš - vienas iš tų dešimties. Jūs išgersite šį antpilą, 
kurį ruošiu, ir būsite išgelbėtas. 

- Jūs pasakėte, - nusitvėrė jo žodžių princas, - kad šią naktį jūs 
atpažinote nuodytoją? 

- Ne. Aš žinojau apie nusikaltimą. Aš žinojau, aš buvau įspėtas, 
kad kažkas bus nunuodytas. Tai viskas. Bet dabar aš žinau nuodytojo 

- Jūs jį Žinote? - burbtelėjo princas paklodės kampu šluostydama- 
sis prakaitą, srūvantį jo skruostais. 

Nostradamas pakilo, priėjo prie princo ir pasakė jam: 

- Aš jį Žinau. Lygiai taip pat Žinau, kad jūs norite jį šužinon: 

- Taip! O! Taip!.. 

- Jūs to norite?.. 

- Aš to noriu! 

Nostradamas susimąstė. Keista šypsena pasirodė jo lūpose. Ir jis 
sušnibždėjo: 

- Taip. Bus teisinga, jeigu jūs sužinosite nuodytojo vardą. Tad ži- 
nokite, kad šiąnakt, kai man tapo žinoma, jog kažkas bus nunuodytas, aš 
pasiunčiau perspėjimo šūksnį nuodytojui. Ir jis mane išgirdo - aš įsitiki- 
nęs tuo. Žodžiu, žinokite, aš pavadinau jį Kainu... 

Fransua pašoko lovoje ir išblyško, kaip tada, kai grūmėsi su mirti- 
mi. 

- Kainas! - sudejavo jis. - Bet tuomet... Tai turi būti... O! O... 

- Aš nežinojau, ką norėjo nunuodyti. Aš nežinojau, kas bus nuody- 
tojas. Bet aš žinojau, kad žmogžudys yra užsitamavęs Kaino vardą... 
Taip jį ir pavadinau - Kainu. | 

- Kainas! Tai tas, kuris nužudė savo... brolį! 

- Jūs pats tai pasakėte! - atsakė Nostradamas su didingu ir žiauriu 
paprastumu. 

Ir vėl įniko į savo darbą. 

- Anri! - mikčiodamas iš siaubo murmėjo Fransua. - Mane nuodijo 
mano brolis!.. Kainas... | 

Jie daugiau nieko nepasakė vienas kitam. Laikas ėjo. Vienuolika 
dūžių blerbiančiais balsais atskaičiavo rūmų laikrodžiai, po to šie dūžiai 
oriai buvo pakartoti katedros laikrodžio. Nostradamas prisiartino prie 
dofino. Rankose jis laikė nedidukę kolbą, joje švytėjo smaragdinis skys- 
tis. Fransua godžiai ištiesė ranką. 

- Ne, - tyliai tarstelėjo Nostradamas. - Būtina, kad šis antpilas at- 
vėstų. Prireiks mažiausiai valandos. 

- Vadinasi, vidurnaktį! - sukuždėjo dofinas. 

- Taip, vidurnaktį. Ką reiškia valanda, kai jūs jau buvote amžiny- 
bės glėbyje! O kol kas pamiegokite, taip reikia. 

Beveik tuoj pat dofinas pajuto, kad jį užvaldo nenugalimas miė- 
gas. 

Fransua užsimerkė. Keletą minučių Nostradamas klausėsi jo ly- 

gaus ir ramaus kvėpavimo. Tada lėtai parėmė galvą rankomis. Jis jau 
nebebuvo išminčius. Jame nebeliko nieko, išskyrus kančią... Neišsen- 
kančio kartėlio atodūsiu jis pakvietė: 

- Mari... 

Mes teisingai pasakėme - “jis pakvietė". Jo veidas atrodė tarsi suak- 
menėjęs. Kakta ritosi prakaitas nuo antžmogiškų pastangų. Visi jo jude- 
siai sustingo. Jis pakvietė: 

„ Mari!.. 


+44 


Pamėginkime akimirksniu įveikti erdvę. Dabar mes Paryžiuje. Skur- 
dus ir apgailėtinas būstas netoli nuo Tamplio. Bjauri lova. Traška ir rūksta 
dervuota balana. Ant lovos, apimta karštinės, jauna moteris... milžiniškas 
vyras sėdi kampe. Moteris palinkusi prie patalo. Vyras - tai kalėjimo 
sargas Žilis. Moteris - Margotė. 

Dvylikta valanda. Ligonė, teisingiau, sužeistoji ūmai kilsteli. Jos 
akys klaidžioja. Viedo bruožai suakmenėja. Atrodo, tarsi ji į kažką įsik- 
lausytų... Ji girdi!.. 

Staiga ji veriamai sušunka. Margotė šnabžda kažkokius žodžius, 
mėgina ją vėl paguldyti. Veltui - sužeistosios kūnas nepasiduoda - jis 
sustingsta. Tai jau nebe žmogiška esybė - tai marmuras. Rankos suka- 
bintos, žvilgsnis nejudrus, sustiklėjęs - ji klausosi! 

Ir lygiai taip pat netikėtai ji krinta, be riksmo, be atodūsio. Dabar ji 
panaši į negyvėlę. Margotė krūptelėjusi atsigręžia į vyrą. 

„ Mirė? - klausia milžinas. 

- Ne. Širdis plaka. Bet... 

- Bet? 

Margotė blykšta, virpa ir dusliu balsu atsako: 

- Jos siela ne su mumis... 


Turnone, kardinolo rūmuose, kambaryje, kur ramiai ilsisi Prancū- 
zijos dofinas, Nostradamas, suspaudęs galvą rankomis, sustingęs, suak- 
menėjęs kviečia mintimis. Štai ką jis sako: 

“Kur tu? Kodėl visus šiuos mėnesius aš ieškau tavęs ir negaliu su- 

rasti? Pakylėta neregimų sparnų, mano mintis veltui apskrieja erdves. 

Tu bėgi nuo manęs? Mari! Mari! Argi tu nejauti, nesupranti, kad mano 
širdyje nugalėjo meilė?.." 

Jaunuolis nuramina pernelyg stipriai plakančią širdį. Po to toliau 
tęsia savo užkeikimą: 

“Klausyk, Mani! Naktį, kada aš tau atleidau, naktį, kada savo pože- 
myje susikruvinęs, nugriuvęs veidu į grindis, išrėkiau tau savo meilę ir 
atleidimą, mano motina man nepasirodė! Ji neprisikėlė iš kapo, kad pri- 
mintų mano priesaiką! Ji nepasirodė ir nepriminė man, kad su neapy- 
kanta turiu persekioti Kruamaro dukrą!.. Mari! Mari! Tuomet aš supra- 
tau viską! Mari de Kruamar, tu be kaltės buvai paženklinta tuo prakeiktu 
vardu! Mari, tu buvai nevalingas likimo, nužudžiusio mano motiną, įna- 
gis!.. Mari, aš atleidžiu tau! Mari, aš myliu tave! Klausyk, klausyk paga- 
liau! Mari, aš tave užkeikiu! Mari, aš tavęs maldauju! Kur tu bebūtum, 
noriu, kad tu išgirstum balsą, kviečiantį tave! Savo mylimojo balsą! Sa- 
vo sutuoktinio! Gyva ar mirusi, aš noriu, kad tu pasirodytum!.." 

“Gyva ar mirusi!.." 

Nejaugi ši narsi siela ryžosi įveikti erdvę ir mirtį? Ar nebuvo Nost- 
radamas akimirksnį trunkančios beprotybės auka? Ar iš tiesų jis stengė- 
si įsiskverbti į tų astralinių slėpinių esmę, kokių dar nė vienas žmogus 
nesugebėjo suvokti? 

Tyla pildėsi tragiškumu. Paskirtoji valanda pamažu artėjo. Nesut- 
rikdoma strėlė, panašiai kaip pranašingasis slibinas, šliaužiantis prie tiks- 
lo, nubrėžto jam lemties, artinosi prie skaičiaus XIL.. Vidurnaktis! 

Tą pačią akimirką dofinas Fransua prabudo, nevalingai kilstelėjo, 
ištiesė ranką, tarsi būtų norėjęs atstumti nežinia ką, paskui vėl nukrito 
ant pagalvių, sustaugęs baisiu žvėries balsu. 

Šis stingdantis riksmas išbudino Nostradamą, teisingiau, grąžino jį 
iš neįmanomų sapnų sferos į realų ir apčiuopiamą pasaulį. Nenusakomas 
liūdesys slėgė Reno... Mari mylimąjį. Jo lūpos drebėjo. Jis šnibždėjo: 

- “Ji nepasirodė! Kodėl?.. Mes išsiskyrėme?.. Išskirti amžiams?.. 
Kas mus išskyrė... Kieno valia?.." 

Jis susvirduliavo. Jam pakirto kojas. Jo širdis gūžėsi iš sielvarto. 
Jis nusprendė, kad miršta. Pirmą kartą - taip, pirmą kartą nuo tos akimir- 
kos, kada jis pamilo Mari, - jo sielon įsiskverbė abejonė... Jis švokštė, 
apimtas baimės: 

“Ji manęs negirdi! Ji nepasirodo! Tai reiškia... O! Ką gali Žinoti!.. 
Tai reiškia, kad... galimas dalykas... ji daugiau jau nebe mano!.. Kad ji 
atsidavė kitam?.." 

Dar vienas dofino šūksnis privertė jį sugrįžti prie lovos. Jame vėl 
atgijo išminčius. Jis pasuko prie stalo, norėdamas paimti kolbą. Tą aki- 
mirksnį Fransua suspiegė: 

- Ji čia! Aš jums sakau, kad ji įėjo, ir štai ji! Nepalikite manęs! 

Vienu šuoliu Nostradamas vėl atsidūrė prie lovos. Jis laikė ranko- 
se išganingąją kolbą, priešnuodį, kurį taip rūpestingai pagamino. 

“Klejonės! - šnabždėjo Nostradamas atkimšdamas kolbą, kad ga- 
lėtų supilti jos turinį į Fransua burną. - Klejonės? - pakartojo jis griež- 
tai, suvirpėjęs ligi sielos gelmių. - Klejonės?.. Ar Regėjimas!.." 

Jis užkimšo kolbą. Jo veidą padengė švininis blyškumas. Jis pač- 
mė Fransua ranką ir tuo keistu metaliniu balsu, koks jis tapdavo tam 
tikromis akimirkomis, paklausė: 

- Kas čia? Kas įėjo? 

Ir Fransua išsikankinęs iškvėpė: “TA, KURIĄ JŪS KVIETĖTE!.." 


II 
Išpažintis 


Kartus atodūsis išsiveržė iš Nostradamo krūtinės. Jis suakmenėjo, 
„tarsi baiminęsis išgąsdinti tą, kurią kvietėsi... ji buvo čia! Tik jo degan- 

tis žvilgsnis, kibirkščiuojantis nepakeliama liepsna, smigo į dofiną. Ma- 
ri pasirodė!.. Ji buvo čia! Jis buvo įsitikinęs tuo... Bet jis nematė jos. Ne, 
jis girdėjo ją!.. Dvejonės paaštrėjo. Įsišėlo įtarimai: 

“Ji mane išdavė!.." 

Fransua įnirtingai gynėsi. Žodžių nuotrupos sprūdo iš jo lūpų, jung- 
damosi į neaiškios minties užuomazgą. Nostradamas laukė tos pasibai- 
sėtinos kovos pabaigos. Fransua šniokštė: 

» Ne! Ne jam! Aš nenoriu! Aš nieko nepasakysiu!.. 

Dar keletą akimirkų tęsėsi įnirtinga Prancūzijos dofino sąmonės 
kova su liepiančia jam kalbėti esybe. Ūmai jis neteko jėgų. Veido bruo- 
žai atsipalaidavo. Jo protas pamažu rimo. Į jo sielą plūdo ramybė. Ga- 
liausiai atmerkęs akis, jis apsidairė nustebusiu žvilgsniu. Pirmiausia jo 
akys nukrypo tiesiai į laikrodį - šis rodė vidurnaktį... Paskui jis sukaupė 
dėmesį į Nostradamą, kaip ir anksčiau, nebylų ir sustingusį. 

- Aš mačiau kraupų sapną, - sušnibždėjo dofinas, - garbė Dievui, 
tai buvo tik sapnas! Tas antpilas, kuris turi mane išgelbėti... matote, pats 
laikas... jūs pasakėte - vidurnaktį. 

Nostradamas lėtai papurtė galvą ir negarsiai tarė: 

- Ar neįvykdysite pirmiausia įsakymo tos, kuri pasirodė jums sap- 
ne? 

Fransua krūptelėjo. Tačiau jo nenustebino šie žodžiai. Jo siela, per- 
sikėlusi į aną pasaulį, sutiko su neįmanomybės realumu. Tai, kad šis 
žmogus žinojo apie jo sapną, jis suvokė kaip ženklą, įpareigojantį jį kal- 
bėti 


Ir jis atsakė: 

- Aš pažadėjau viską pasakyti. Todėl pasakysiu j JIS viską. Jeigu 
aš neprabilsiu, ji sugrįš? 

- Ji neišvengiamai sugrįš, - pasakė Nostradamas. 

- Vadinasi, aš jums papasakosiu apie nusikaltimą. 

- Apie nusikaltimą! - dusliai sumurmėjo Nostradamas. - Jūs įvyk- 
dėte nusikaltimą, jūs? Kam jūs nusikaltote? 

- Mari, - ištarė dofinas. 

““Mari!" Šis žodis griausmu atsiliepė Nostradamo sieloje. Jis sus- 
virduliavo. Tamsa apvilko jo akis. Bet milžiniškų valios pastangų dėka 
susivaldęs jis ramiai tarstelėjo: 

- Ką gi, papasakokite man apie savo nusikaltimą! 

- Kodėl pasakoti jums, o ne kam kitam? - inkštė Fransua. - Šventi- 
ko! Aš noriu šventiko! Ne! Pasilikite! Aš jaučiu, aš žinau, kad būtent 
jums aš turiu apie tai papasakoti! Tad klausykite! Tai buvo siaubinga, 
tai netgi viršija tai, ką jūs laikote siaubu... Mes ją mylėjome abu, mano 
brolis Anri ir aš. 

Nostradamas šūktelėjo: 

- Jūs ją mylėjote!.. 

- Taip! - inkštė dofinas. - Mirtinai. 

- Jūsų brolis ir jūs!.. 

- Aš ir mano brolis! Mes ją mylėjome taip, kad ėmėme neapkęsti 
vienas kito mirtina neapykanta. Galiausiai ji buvo mums išduota... 

- Išduota! - gaudė orą Nostradamas. - Kas išdavė? Kas? Sakyk!.. 

- Ją mums išdavė du žmonės, mes užmokėjome jiems... 

- Jų vardai! - suriaumojo Nostradamas. 

- Gajetanas de Ronšerolis ir Žakas d'Albonas de Sent Andrė! 

Nostradamas pakėlė į dangų liepsnojantį žvilgsnį. Kraupus pra- 
keiksmas pakilo iš jo sielos gelmių, bet apmirė išbalusiose lūpose. 

- Tęskite, - įsakė Nostradamas. - Kada ją jums išdavė, ką jūs pada- 
rėte jai?.. 

- Ji mums priešinosi, ir mes privertėmė Ronšerolį apkaltinti ją bur- 
tininkavimu. Mes uždarėme ją į Tamplį. 

Nostradamas nejudėjo. Jis buvo panašus į pamėklę. Ta pamėklė be 
garso verkė. Fransua lyg užburtas žiūrėjo į jo ašaras, krintančias ant princo 
rankų tarsi išlydyto vaško lašai. Jis tęsė: 

- Mes nusileisdavome į kamerą Tamplyje, tai aš, tai Anri, kartais 
drauge. Ji vis dar priešinosi mums ir tuomet aš įsakiau ją iškvosti. 

- Iškvosti! - dejavo Nostradamas draskydamas sau krūtinę nagais. - 
Kaip! Kankinti tokią grakščią ir bejėgę būtybę! Ir jūs ją mylėjote! Ir jūs 
nepajutote gailesčio... 

Fransua niūriai papurtė galvą. Nostradamas slystelėjo per Fransua 
kraugerišku žvilgsniu ir prakalbo kimiu, vos besuprantamu balsu: 

- Tęskite, ir tegu Dangus man suteikia jėgų išklausyti jus iki galo. 

- Antpilą! - gaudė orą Fransua. - Aš dūstu!.. 

- Tęsk! - nutraukė jį Nostradamas. 

Jo šūksnis tarsi pažadino Fransua jėgas ir jis kalbėjo toliau: 

- Įkalintoji nebuvo kvočiama... 

Didžiulio džiaugsmo atodūsis pripildė Nostradamo krūtinę. Jo 
žvilgsnis tapo ne toks nuožmus. Instinktyviai jis pakėlė prie ligonio bur- 
nos kolbą su priešnuodžiu. Tuo metu Fransua kalbėjo: 

- Ji nebuvo kvočiama, nes tą pačią dieną, kai budelis nusileido į 
kamerą, kad nuvestų ją į kankinimų kambarį, taip, tą patį akimirksnį 
pasaulį išvydo jos kūdikis... 

Baisi aimana pasklido kambaryje. Nostradamas išsitiesė ir Žengė 
porą žingsnių atgal. Jam atrodė, kad viskas jame ir aplink jį, dangus ir 
žemė, kūnas ir siela, viskas griuvo su katastrofišku griausmu. Greitas 
mėšlungis perbėgo juo nuo galvos iki kojų. Baisus vaitojimas skverbėsi 
pro jo perkreiptas lūpas. Fransua baimingai įsmeigė į jį akis. 

- Kas jūs toks? - švokštė jis. - Aš noriu sužinoti! Kodėl jūs verkia- 
te? Kodėl pasakojimas apie mano nusikaltimą taip paveikė jus?.. 

- Jūs sakote, - nekreipdamas dėmesio į jo klausimą ištarė Nostrada- 
mas, - jūs sakote, kad pasaulį išvydo jos kūdikis?.. 

- Taip, aš pasakiau tai. 

„ Mari kūdikis? Ar tai teisybė? Jūs pasakėte, kad Mari turėjo kūdi- 
kį?.. 

- Taip. Gimė kameroje, tą dieną, kaip jau sakiau. Sūnus... 

- Sūnus, - pakartojo Nostradamas, šįkart tokiu balsu, kad akimirkai 
dofinas pajuto kažką panašaus į gailesį. 

Bet beveik tuo pačiu metu suvokiamas ir drauge nesuvokiamas klie- 
desys užvaldė jį. Jis prapliupo numirėlišku juoku ir išspaudė iš savęs: 

- Mano brolio Anri sūnus!.. 

Švokštimas, išsiveržęs iš Nostradamo krūtinės, priminė paskutinį 
pribaigiamo žvėries atodūsį. Fransua kvatodamas kartojo: 

- Mano brolio sūnus!.. Man ji priešinosi, o jam - atsidavė!.. 

- Atsidavė! - sušnibždėjo Nostradamas. 

„ Mano broliui Anri! Tam, kuris mane nunuodijo!.. Dabar jūs sup- 
rantate, kodėl Anri įsakė išleisti iš Tamplio savo meilužę?.. 

- Jis įsakė ją išleisti! - murmėjo Nostradamas. - Taip. Tai natūralu. 
Jis norėjo turėti drauge su savimi ir meilužę, ir kūdikį. 

Nostradamas lingavo galvą apimtas gedulingos rimties. Fransua 
tęsė: 
- Dabar jūs suprantate mano nusikaltimo priežastį? Suprantate, ko- 
dėl, kada ji išėjo iš Tamplio, aš nusekiau ją? Kodėl aš puoliau ją tą aki- 
mirką, kai ji pasuko pas mano brolį? Kodėl nubloškiau ją prie savo kojų 

durklo smūgiu? 

Nostradamas suvirpėjo. 

- O kūdikis? Jį jūs taip pat nužudėte? 

- Kūdikis?.. 

Mari sūnus! Jūsų brolio Anri sūnus? 

„ Ne, ne! Jo, bent jau aš, nežudžiau! Jį perdavė... 

Kam! Kam! Prisiminkite, aš to noriu! 

- Vienam Žmogui, jo vardas... Aš pamenu... To žmogaus, kuris nu- 
sinešė kūdikį, vardas Brabantas le Brabansonas. | 

Dofinas trynėsi apmirusia galva į pagalvę; kvatojimas ir kūkčioji- 
mai; riksmai, aimanos; tai buvo kliedesys savo pačia bjauriausia forma, 
kažkoks neapykantos, aistros, siaubo, keršto mišinys... Ir Nostradamas 
klausėsi šių aimanų, atitinkančių nevilties kupinus jo paties širdies vai- 
tojimus. 

“Dangiškosios galios! Tad štai kodėl nutrūkęs ryšys tarp jos ir ma- 
nęs! Ji atsidavė!.. Jos sūnus... Anri sūnus!.. O! Nejaugi tai įmanoma!.. 
O! Kad tik aš numirčiau čia, dabar!.. Mari! Sūnus!.. Sudie, jaunyste, 
meile, viltie! Štai dabar atsiveria prieš mane septintasis pragaro ratas, 
ugnies vartai, ant jų užrašyta krauju ir ašaromis: “TU IMSI 
NEAPKĘSTI!.. 

- Pas mane! - inkštė Fransua. - Aš mirštu!.. Antiplą!.. Greičiau! 
Greičiau!.. 

Nostradamas griežė dantimis. Jis palinko prie dofino. Jis liepsnojo 
kaip keršto angelas. Jis parodė mirštančiajam kolbą, šis pamėgino iš- 
tiesti prie jos ranką... 

- Priešnuodis! - suriaumojo Nostradamas. - Štai jis! Aš įlašinsiu 
tau vos keletą lašų į burną ir tu išgelbėtas!.. 

- Taip! O! Taip! - duso Fransua. 

- Išgelbėtas! Ar supranti tu tai? Tu gyvensi! Tu tapsi karaliumi! 
Prancūzijos karaliumi! Pačios puikiausios karalystės pasaulyje karaliu- 
mi! Visa šlovė, visa galybė, visi malonumai, visa tai štai čia, šioje mažu- 
lytėje kolboje... 

- Greičiau! Duokite! - karštligiškai inkštė Fransua. 

- Žiūrėk! - sušuko Nostradamas tokiu balsu, kad Fransua pajuto, 
kaip baimė vėl didžiulėmis bangomis užgriūva jo sielą. 

Nostradamas atsitraukė per keletą žingsnių. Rankoje jis laikė kol- 
bą. 

- O! - svaigdamas iš siaubo, mikčiojo dofinas. - Kas jūs? Kas jūs 
toks?.. 

- Tu nori tai sužinoti? Gerai. Aš esu vyras tos, kurią tu įmetei į 
Tamplio požemius, tos, kuriai atėmė garbę tavo brolis Anri ir kurią tu 
užmušei, tu!.. Žiūrėk! 

- Mari vyras! - inkštė Fransua. - Ak! Aš... 

Jis negalėjo toliau kalbėti. Tą akimirką kolba, spaudžiama geleži- 
nės rankos, suskilo, suguro... ir išganingi lašai ištiško ant grindų sumišę 
su krauju. 

Fransua, gaudydamas burna orą, krito į patalą. Nostradamas pri- 
ėjo, ištiesė kruviną ranką, uždėjo jam ant kaktos ir baisiu, įniršiu pul- 
suojančiu balsu pratarė: 

s Mirk! Mirk, prakeiktasis! Mirk pirmas ir lauk tenai, kada nuo 
mano neapykantos kirčių kris Žakas d'Albonas de Sent Anrė, Gajetanas 
de Ronšerolis ir Anri, būsimasis Prancūzijos karalius! 

Agonijos traukuliai akimirkai atgaivino mirštantįjį. Po to jis išsi- 
tiesė. Nostradamas atsitraukė nuo jo ir pravėrė duris. Jis stovėjo prieš 
laukusius dvariškius ramus ir šaltakraujiškas. 

- Sinjorai, - pasakė jis, - monsinjoras dofinas buvo pasmerktas Die- 
vo, kadangi net ir aš neišgelbėjau jo. Sinjorai, Prancūzijos dofinas nebe- 
gyvas. Grąžinkite mane į mano požemį. 


II] 
Keturi sargybiniai 


Yra Žinoma, kad Pranciškaus I sielvartas, sužinojus apie savo sū- 
naus, didžiausios jo vilties ir atramos, mirtį buvo siaubingas. Ne mažiau 
siaubingas buvo jo kerštas, kai jam buvo įrodyta, jog dofgpas nunuody- 
tas. Praėjus savaitei po dofino mirties, karalius gavo laišką, kuriame 
žmogžudyste buvo kaltinamas Montekukuli, princo vynininkas. Ten dar 
buvo pridurta, jog vynininkui už tai sumokėjo Karolis V. 

Sučiuptas, įmestas į kamerą, ištardytas, nuteistas Montekukuli ener- 
gingai gynėsi ir viską neigė ligi pat galo. Jis buvo įsitikinęs, kad nauja- 
sis dofinas, Anri, jį išgelbės paskutinę akimirką. Beje, jis nusprendė įs- 
kysti ir jį, ir Kateriną, jeigu jie neateis jam į pagalbą. Tiesa, teismo metu 
jam parodė kaltinantį laišką ir jam pasirodė, kad jis atpažįsta kai kuriuos 
Katerinos braižo ypatumus. Bet tas spėjimas jam pasirodė toks neįtikė- 
tinas, kad jis iš karto tai atmetė. Nuosprendis numatė ir mirties bausmės 
įvykdymo būdą - jį turėjo perplėšti keturi arkliai. 

Bausmės išvakarėse jis nebuvo gavęs dar nė vienos žinios, kuri 
pajėgtų įtikinti jį tuo, kad jo viltims lemta išsipildyti. Tuomet Monteku- 
kuli pareiškė, kad jis nori pateikti demaskuojančių duomenų... Praslin- 
kus valandai po šio pareiškimo jo kameros durys prasivėrė ir į vidų pras- 
muko jaunas dvariškis, susisupęs į platų apsiaustą. Pasišalinusio sargo 
palikto žibinto šviesoje kalinys atpažino Kateriną Mediči. Ji šnibžtelėjo 
jam į ausį tokius Žodžius: 

- Rytoj ryte visiškai ramus vyk į bausmės vietą. Netgi leiskis suri- 
šamas. Budelis bus papirktas. Arklių netemps. Kilus sąmyšiui, stiprių 
vaikinų šimtinė su šūksmais “Mirtis jam!" puls prie tavęs. Bet, užuot 
nužudę, jie tave išlaisvins ir nusineš. Ronoje stovi barka ir ji nuplukdys 
tave prie jūros. Ten tavęs laukia laivas į Italiją. Išlaipindamas į krantą, 
laivo kapitonas perduos tau tris šimtus tūkstančių livrų, tiek tau pakaks, 
kad galėtum sulaukti valandos, kada galėsi pasirodyti karaliaus Henriko 
II (kol kas dar tik dofino Anri) dvare ir užimti jame deramą padėtį... 

Kalinys pagarbiai nusilenkė, sučiupo Katerinos ranką, karštai pa- 
bučiavo ir sušnibždėjo: 

- Aš žinojau, kad jūs mane išgelbėsite! 

Katerina pasišalino pridėjusi pirštą prie lūpų. Kai pasirodė karališ- 

kasis komisaras, atsiųstas išklausyti paskutiniųjų kalinio prisipažinimų, 
Montekukuli prisiekinėjo, kad neturi ką daugiau pasakyti. 

Kitą rytą jis buvo nuvestas į bausmės vykdymo vietą ir visi galėjo 
tik žavėtis ta ramybe, kai jis žengė pasitikti baisios mirties. Budelis pa- 
guldė jį, pririšo prie dviejų kryžmai sukaltų lentų. 

Ketvertas budelio parankinių, apsiginklavę botagais, įkinkė ark- 
lius. Grandinės šiek tiek įsitempė. Montekukuli, ligi tol kažkaip niūriai 
abejingai leifkęs viską daryti su savimi, ūmai nubalo, kai pajuto, kaip 
grandinės ištempė jo rankas ir kojas. Jis ėmė kraipyti galvą ir pamėgino 
žvilgterėti į minią, stovinčią kiek nuošaliau. Lydėjęs jį vienuolis pakėlė 
kryžių. Budelis įsmeigė žvilgsnį į šį kryžių, iškeltą virš galvų. 

- Gyvojo Dievo vardu, - šaukė vienuolis, - aš paskutinįjį kartą įsa- 
kau tau pasakyti, kas tavo bendrininkai. 

Visi galėjo regėti, kaip Montekukuli blaškosi apimtas dvejonių ir 
jo lūpos mėšlungiškai virpčioja. Jis tuoj tuoj prabils... Tuomet pasigirdo 
riksmai: “Mirtis jam! Mirtis!" Minioje kilo didelis bruzdesys. “Jie atei- 
na! Aš išgelbėtas! - sušnibždėjo Montekukuli. 

„ Man nėra ką pasakyti! - šūktelėjo jis garsiai. 

Vienuolis nuleido kryžių. Tai buvo ženklas mirčiai! Budelis taip 
pat davė ženklą. Ketvertas parankinių su baisiu įniršiu ėmė čaižyti ark- 
lius. Pasigirdo pasibaisėtinas riksmas, nežemiškas spiegimas, ir po ke- 
lių minučių ant sukryžiuotų lentų nebeliko nieko, be krūpčiojančios kru- 
vinų žmogaus kūno gabalų krūvos. 

„ Niekas pasaulyje dabar nežino, kaip mirė jūsų brolis Fransua, - 
sušnibždėjo Katerina į ausį savo vyrui. Niūrus, išbalęs, virpantis jis da- 
lyvavo bausmės vykdyme. 

Ji klydo! Pasaulyje buvo kažkas, kas žinojo! Ir tas kažkas buvo 
Nostradamas!.. 

“Praslinkus dviems savaitėms nuo šių įvykių, Nostradamą aplankė 
metras Pezenakas; jis pasakė: 

* Jus nori matyti karalius. Jus nuves pas Jo Didenybę. 

Nostradamas buvo viskam abejingas. Jo grandinės nukrito. Jį įgrū- 
do į dengtą vežimą - kalėjimą ant ratų. Greta įsitaisė keturi sargybiniai, 
jų arkebūzos buvo paruoštos, dagčiai rūko. Vežimas, tempiamas dviejų 
arklių, išvažiavo į kelią ir kratėsi ištisą dieną. 

Vakarėjant saugoję kalinį sargybiniai išgirdo garsų triukšmą, pa- 
našų į miško šlamėjimą, tiktai šio miško medžių lapai, atrodė, buvo iš 
plieno. 

- Štai mes ir karaliaus stovykloje, - pagyvėjo sargybiniai nudžiugę, 
jog pasiekė kelionės tikslą. 

Netrukus arkliai iš tiesų sustojo. Kaliniui įsakė išlipti ir nuvedė jį į 
erdvią palapinę, virš kurios vėjyje plevėsavo Pranciškaus I vėliava. Ka- 
ralius buvo čia su keliais karininkais, konetabliu, su savo sūnumi Anri ir 
Katerina. Jis buvo išblyškęs, sukritęs, akys paraudusios kaip žmogaus, 
kuris dažnai verkia. Pranciškus I ilgai žiūrėjo į kalinį ir pagaliau paklau- 
sė: 

- Už ką jus laiko Turnono kalėjime? 

- Už tai, kad išgelbėjau mirštančią mergaitę, - atsakė Nostradamas. 

- Kas įsakė jus areštuoti? 

- Mesjė Ingacijus Lojola. 

Išgirdęs šį vardą, karalius krūptelėjo. Kai kurie čia esantys pagar- 
biai nulenkė galvas. Pranciškus I ilgai nepratarė nė žodžio nugrimzdęs į 
savo mintis. Galiausiai jis tęsė: 

» Jūs mėginote išgelbėti mano sūnų. 

- Aš jo neišgelbėjau, - pasakė Nostradamas. 

- Taip! - tarstelėjo karalius tramdydamas atodūsį. - Bet jūs mėgino- 
te. Be abejonės, buvo jau pernelyg vėlu... 

Karalius pakėlė ranką prie akių ir nusibraukė ašarą. Nostradamas 
tylėjo. 

- Kalbama, - tęsė Pranciškus I, - kad jeigu jūs ir išgelbėjote paraly- 
žiuotąją iš Turnono, tai tik pragaro galių padedamas. Be to, šviesiausia- 
sis Ignacijus Lojola atsiuntė mums laišką, jame įspėja, kad jūs - įsikūni- 
jusi pagunda. Bet jūs mėginote atgaivinti mano sūnų. Jaunuoli, vardan 
jūsų žemiškojo gyvenimo gerovės ir jūsų sielos ramybės aš jums įsakau 
atsisakyti savo praktikos. Eikite. Kitą kartą aš neturėsiu galimybės su- 
teikti jums malonę. Šiandien aš noriu grąžinti jums dėkingumo skolą. 
Eikite, jūs laisvas! 

Tą akimirksnį Katerina davė ženklą. Anri žengė į priekį du žings- 
nius ir tarė: 

- Sere, ar tikrai tas Žmogus stengėsi išgelbėti mano nelaimingąjį 
brolį? Tai būtina nustatyti. Žinoma tik, kad jis visiems liepė pasišalinti 
iš kambario, kur merdėjo vargšas Fransua... kad jis trukdė medikams 
vykdyti savo pareigas... ir galiausiai kad jis liko vienas kambaryje ligi 
to laiko, kol viską užbaigė mirtis. Man, sere, ir daugeliui kitų šis Žmo- 
gus nėra gelbėtojas. Jis šarlatanas... o galbūt ir bendrininkas. 

Pranciškus I atsigręžė į Nostradamą ir suniurzgė: 

- Kąjūs galite pasakyti? Atsakykite. 

- Nieko. 

- Jūs sakote: “Nieko"? Saugokitės! 

Katerina šyptelėjo. Šis jaunuolis buvo greta Fransua paskutinėmis 
jo gyvenimo minutėmis. Jis gali ką nors žinoti. Ir, vadinasi, kelti kažko- 
kį pavojų. Dėl viso pikto geriausia bus jo atsikratyti. Kai dėl Anri, tai jis 
buvo abejingas šiai scenai; jis tik klausė savo žmonos patarimų. 

- Saugokitės! - pakartojo karalius. - Jūs girdite, kuo jus kaltina? Aš 
įsakiau pristatyti jus čia norėdamas išgelbėti. Bet jeigu jūs tylite, vadi- 
nasi, jūs sutinkate su kaltinimu.... 

Nostradamas liko nebylus. 

- Išveskite jį! - įnirtęs riktelėjo Pranciškus I. - Laikyti vienutėje. Ir 
kad rytoj pat būtų pradėtas procesas dėl kaltinimo burtininkavimu!.. 

- Sere, - pasakė Anri, - jeigu jūs leisite, aš pats imsiuosi vadovauti 
tyrimui; už mano nelaimingąjį brolį turi būti atkeršyta. Aš niekam nepa- 
tikėsiu pasirūpinti atpildu, kad aprimtų jūsų ir mano sielvartas. 

- Užsiimkite tuo, mano sūnau! - pasakė karalius susijaudinęs. 

Anri pakėlė galvą. Tą akimirką jo akys susidūrė su Nostradamo 
žvilgsniu ir jis blykšdamas atsitraukė. Ką jis išvydo šiame ugningame 
žvilgsnyje? Jis atsitraukė, tarsi gintųsi, ir sumurmėjo: 

- Išveskite jį! Nuo šiol šis Žmogus mano! 

- Kurjį reikia pristatyti? - paklausė vienas sargybinis. 

- Į popiežiaus rūmų kalėjimą, į Avinjoną, - atsakė Anri. 

Karališkoji stovykla buvo įsikūrusi už dviejų valandų kelio nuo 
miesto. Nostradamą išvedė iš palapinės ir įstūmė į kalėjimą ant ratų; šis 
tučtuojau pajudėjo. Jo keturi sargybiniai atsisėdo į savo vietas. 

Nostradamas pasikeitė. Jo susitikimas, jo susidūrimas su Anri, su 
tuo pačiu žmogumi, kuriam atsidavė Mari, pažadino jo galias. Keršto 
dvasios užvaldė jo mintis. Jis norėjo gyventi! Jis troško laisvės! 

Jo sargybiniai įsitaisė taip: du priešais jį, vienas iš kairės, kitas iš 
dešinės. Tai buvo šiurkštūs kareiviai, sargybiniai, suvokę tik vieną vie- 
nintelį dalyką - kad belaisvį reikia užmušti pastebėjus bent mažiausią 
bandymą bėgti. Jie plepėjo tarpusavyje. 

„ Mums trūksta Brabanto le Brabansono! - pasakė ūmai vienas iš 
jų. 

Nostradamas nejučia virptelėjo. Jis prisiminė dofino Fransua žo- 
džius, ištartus agonijoje. Brabantas Ie Brabansonas! Tam žmogui buvo 
žinoma, kas atsitiko su Mari sūnumi!.. 

- Koks tvirtas riteris, o koks šaunus sargybinių vadas! Kiek su juo 
drauge buvo šaunių susirėmimų ir kiek šaunių išgertuvių! Velnio vai- 
kas, kur jis galėtų būti? Aš manau, aš... ak! aš... 

Tik ką kalbėjęs kareiva netikėtai nutilo, jo galva nusviro ant krūti- 
nės. 

- Ei, ei, bičiuli! - šūktelėjo kaimynas purtydamas jį. - Miegoti kara- 
liaus tarnyboje! Jeigu Brabantas būtų čia, jis tai jau pamautų tave ant 
špagos! Prabusk gi! 

Kiti du triukšmingai kvatojosi. Žmogus užmigo taip giliai, kad jo 
draugužis pavargo jį bepurtydamas; jis įsitaisė kampe ir burbtelėjo: 

- Kiaulė, tikriausiai įsigudrino kur nors išmaukti gerą butelaitį ir 
nepasidalino. Ak! Valkata, kad aš būčiau žinojęs! Aš jį... aš griūnu nuo 
miego... aš... 

Ir jis užknarkė, o likę du budrūs sargybiniai sugriaudėjo nauju juoko 
pliūpsniu. Tai buvo tie, kurie sėdėjo iš kairės ir iš dešinės nuo kalinio. 

- Karvės uodegos! - tarstelėjo kairysis. - Gerai dar, kad mes toli 
nuo miesto, du mulkiai spės išsimiegoti. 

Nostradamas atsigręžė į tą Žmogų ir pažiūrėjo jam į akis. Jis įsmei- 
gė savo žvilgsnį jam tiesiai į vyzdžius. 

Žmogus akimirksniu apkvaito; jis persibraukė ranka per kaktą: Nost- 
radamo lūpos krustelėjo, jo žvilgsnis pasidarė dar aštresnis... Sargybinis 
loštelėjo ir užsimerkė. 

Ketvirtasis, paskutinysis, sėdėjęs dešinėje, pajuto, kad jį kausto bai- 
mė. Šis miegas, tarytum perkūnu trenkęs tris jo kompanionus, jam atro- 
dė pragaro jėgų darbas. Jis ėmė spaustis į kampą, viena ranka be persto- 
jo Žegnodamasis, o kita siekdamas virvutės, pririštos prie vežėjo riešo, 
norėdamas duoti jam ženklą sustabdyti vežimą. Nostradamas sugriebė 
jo ranką ir ištarė: 

- Miegok!.. 

Sargybinis išpūtė akis. Kimi aimana išsiveržė iš jo gerklės. 

- Miegok.. - pakartojo Nostradamas. 

Sekundėlę žmogus dar priešinosi, paskui, kaip ir trejetas kitų, nu- 
grimzdo į miegą... Dar po kelių akimirkų Nostradamas pravėrė vežimo 
duris ir iššoko... 

Visą valandą jis išbuvo ant kelio toje pačioje vietoje. Jis galvojo 
visas paskendęs savo grėsmingose svajose; degančiomis akimis jis ste- 
bėjo Žvaigždes, nepermaldaujamai brėžiančias savo kelią erdvėje. 

Ar jis mėgino skaityti tą bekraštę knygą, kurioje, astrologų tvirti- 

nimu, žmonijos istorija išbrėžta deimantų, kurių briaunomis juda pasau- 
liai, simboliais? Kas gali pasakyti? Jis mąstė... 

Jo draugai? Tas Ronšerolis, tas Sent Andrė, kuriais jis pasitikėjo 
„kaip pats savimi - išdavikai. Mirę jam. Toji, kurią jis dievino? Negyva. 
Ir negyva jo motina. Miręs, be jokios abejonės, ir jo tėvas... Nuo pasku- 
tiniosios minties jį ėmė purtyti drebulys. Jis nulenkė galvą. Koks nejsi- 
vaizduojamas griuvėsių kalnas užgriuvo jo širdį! Jis verkė... 


IV 
Velionio valia 


Po keleto dienų Nostradamas įžengė į Monpeljė. Jis visą kelią nuė- 
jo pėsčias, ėjo naktimis, o dienomis slapstėsi, gėrė vandenį iš retai pasi- 
taikančių upelių, kartais užvalgydavo kažkokiose lūšnose... 

Paskutinioji nelaimė tykojo Monpeljė. Jo tėvas buvo miręs. 

Jis išklausinėjo senąjį tarną, saugojusį namą, ir suprato, kad, jeigu 
jo nebūtų Turnone areštavęs vienuolis, jis būtų atvykęs pačiu laiku. Nost- 
radamas jau tiek buvo iškentėjęs, kad dar viena liūdna žinia iš išorės 
mažai paveikė jį. Jis tik prisiekė sau neužmiršti Ignacijaus Lojolos var- 
do ir paprašė Simono, savo tėvo tarno, papasakoti, kaip senis mirė. 

- Kviesdamasis jūsų ir laimindamas jus, - atsakė Simonas. Ir jis 
smulkiai papasakojo savo jaunajam šeimininkui paskutiniąsias senojo 
Nostradamo gyvenimo minutes. Kai tarnas baigė, jis verkė. Jaunojo šei- 
mininko akys liko sausos. 

- Aš palaidojau jį krikščioniškai, - užbaigė Simonas, šluostydama- 

- Gerai, - pasakė Nostradamas, - tu nuvesi mane prie jo kapo. 

- Kada? 

- Šiąnakt. 


“Jeigu tu pavėluosi, štai mano paskutinioji valia: tu atversi mano 
kapą ir perskaitysi pergamentą, kuris bus paslėptas mano drabužiuose..." 

Tie laiško, kurį Reno gavo nuo tėvo Paryžiuje, žodžiai giliai įsis- 
paudė jo sąmonėje. Senasis Nostradamas su savimi nusinešė ir savo tes- 
tamentą. Reikėjo jo ieškoti kape. 


Vidurnaktį Nostradamas ir Simonas patraukė į kelionę nešdamiesi 
su savimi laužtuvus, kastuvus, žibintą. Jie atėjo į kapines. Simonas dre- 
bėjo. Nostradamas, negaišdamas nė sekundės, ėmėsi darbo. Po valandos 
antkapinis akmuo buvo nukeltas. Po juo žiojėjo duobė, kurios dugne 
stovėjo karstas. Nostradamas slystelėjo į duobę. Simonas, palinkęs prie 
krašto, švietė jam žibintu, virpančiu jo rankoje. | 

Tai buvo baisi pareiga. Bet Nostradamas nedvejojo! Po pusvalan- 
džio jis išsiropštė į viršų ir netekęs jėgų sukniubo žolėje. Simonas paž- 
velgė į jį. Nostradamas buvo toks išblyškęs, kad jį buvo galima palaiky- 
ti numirėliu, išlipusiu iš šio kapo. 

Keletą minučių pailsėjęs, jaunuolis vėl ėmėsi darbo. Reikėjo vėl 
užstumti plokštę ir pritvirtinti. Kai jie paliko kapines, jau ėmė brėkšti. 
Grįždami namo, nepersimetė nė vienu žodeliu. Įžengęs į savo kambarį, 
jaunuolis krito be sąmonės. | 

Atsigavęs Nostradamas užsirakino, išsitraukė pergamentą... perga- 
mentą, kurį rado tėvo drabužiuose. 

Pergamentas buvo užantspauduotas juodu antspaudu. Nostradamas 
pasidėjo jį priešais save ant stalo ir dvi valandas taip išsėdėjo nedrįsda- 
mas antspaudo sulaužyti. 

“Čia jūsų valia, - šnibždėjo jis. - O, mano tėve, aš nusilenksiu j jai. 
Čia jūsų įsakymai. Aš juos įvykdysiu, net jeigu dėl to reikėtų paaukoti 
savo gyvenimą ir sielą..." 

Dar ilgai jis skendėjo savo beribėse mintyse. Galiausiai tvirta ran- 
ka perlaužė antspaudą... Jis išvyniojo pergamentą ir godžiai perbėgo aki- 
mis. Jame tebuvo tik keletas eilučių. Štai jos: 

“Nostradamai, štai valia Nostradamo, ir tegul vienuolikos šimtme- 
čių prakeikimas krenta ant tavęs, jeigu tu netapsi ištikimu jos vykdyto- 
ju. Tavo vienuolika pirmųjų bandymų per šiuos amžius pasirodė besą 
bergždi, nes tavo Valia susilpnėjo. Jeigu tu pagaliau tapai stipresnis už 
Mirtį ir Baimę, dvyliktasis bandymas bus sėkmingas. Taigi tą pačią va- 
landą, kada baigsis tavo dvidešimt kevirtieji metai, stok priešais Sfinksą 
ir prasiskverbk į jo gelmes. Leisdamasis į žemės pragarmes, paversk 
savo širdį bronza, dvasią liepsna, sielą deimantu. Prasiskverbęs Paslap- 
ties akivaizdoje įveik jos valią savąja Valia. Tuomet Paslaptis atskleis 
tau aukščiausiąjį slėpinį". 

Šios eilutės tarsi ugniniai slibinai liepsnojo priešais jaunuolio akis. 
Atsirėmęs į stalą, suspaudęs rankomis galvą, jis vėl ir vėl skaitė jas ir 
kiekvienas žodis giliai įsirėžė į jo smegenis. Bet prasmė! Neaiški pras- 
mė! Neperžvelgiama šių fatališkų eilučių prasmė; kaip suvokti ją? 

89 


“O, tie bandymai! - šnabždėjo jaunuolis. - Mano bandymai! Vadi- 
nasi, aš gyvenau praėjusiuose amžiuose!.. Aš!.. Sfinksas!.. Kas tas Sfink- 
sas, į kurio gelmes aš turiu prasiskverbti?.. Kas tai, kur toji paslaptis, 
kuri turi atskleisti man aukščiausiąjį slėpinį, jeigu mano valia pasirodys 
stipresnė už jos?.. Kokiame Žemės rutulio taške aš turiu nusileisti į že- 
mės pragarmes?.. Reikia, kad paskutiniąją savo dvidešimt ketvirtųjų metų 
valandą aš stočiau prieš Sfinksą... Vadinasi, aš turiu tris mėnesius; per šį 
laiką turiu suvokti savo tėvo valią ir įsiskverbti į žemės gelmes..." 

Trys mėnesiai jaudinančios galingo proto kovos, susiėmus su, kaip 
atrodo, neišsprendžiama problema. Nostradamas ištisas naktis leido prie 
savo tėvo kapo, ištisas dienas išsėdėdavo užsidaręs sanojo išminčiaus 
laboratorijoje. Kartą, pirmąsyk nuo to laiko, kai jis sužinojo apie Mari 
mirtį, džiaugsmo spindulys švystelėjo šioje žaizdotoje sieloje - jis pati- 
kėjo, jog atrado tai, ko ieškojo. 

Tą pačią dieną, negaišdamas nė sekundės, jis pasiėmė aukso ir lei- 
dosi į kelionę. Jis raitas nušuoliavo iki Marselio ir ten išsinuomojo leng- 
vą neapolietišką burlaivį. Kai buvo susitarta dėl du mėnesius truksian- 
čio plaukiojimo kainos, laivas, išskleidęs bures, tarsi jūros kregždutė 
nuslydo į atvirą jūrą. Kapitonas priėjo prie keliauninko ir paklausė: 

- Kur keliauja Jūsų Malonybė? 

- Į Egiptą! - atsakė Nostradamas. 


V 
Misterijos gelmėse 


Per degančius Egipto dykumos smėlynus lygiu žingsniu ėjo žmogus. 

Jo žvilgsnis, jo liepsnojantis veidas, jo judesiai, jo fyžtingas žings- 
nis, visa jo esybė veržėsi į vieną vienintelį tašką, prie kažko nežmoniš- 
kai milžiniško, pasibaisėtino, horizonte kėlusio į blyškų dangų savo fan- 
tastišką siluetą. 

Ir tas kažkas buvo Sfinksas. 

Ir šis žmogus, einantis prie Sfinkso, buvo Nostradamas. 

Gizos Sfinksas kyla priešais Didžiąją Piramidę. Grėsmingas monst- 
ras šypsojosi sustingusiomis lūpomis ir savo akmeninėmis akimis žvel- 
gė į Žmogų, besiartinantį prie jo žvaigždžių šviesoje, didingoje begali- 
nės vienatvės tyloje ir neaprėpiamoje ramybėje. 

Nostradamas pasiekė Sfinksą prieš pat vidurnaktį. Jis įsmeigė 

žvilgsnį į kolosą ir Žvaigždžių šviesoje išvydo bronzines duris tarp prie- 
kinių letenų. 

Minutėlę jis sustingo pasidavęs svaiginančiai svajai, absoliučiai 
vienas pačią paslaptingiausią valdandą, su begalybe užnugaryje, su Sfink- 
su priešaky... Staiga jis Žengė prie durų ir triskart kumščiu pabeldė. 

Tą pačią akimirką durys atsivėrė. 

Nostradamas pajuto nevalingą virpulį, tačiau nė menkiausias jaus- 
mas neatsispindėjo jo veide; be regimos baimės jis neskubiai įėjo vidun; 
vos tik peržengė slenkstį, bronzinės durys griausmingai užsitrenkė, ta- 
Čiau tuojau pat jį pervėrė akinanti šviesa. Jis apsidairė ir pamatė, jog 
stovi erdvioje salėje. Palei sienas stovėjo poliruoto akmens sarkofagai. 

Nostradamas greitai juos suskaičiavo; dvylika antkapių. Jis pat- 
raukė tolyn ir kai pasiekė šio rūsio vidurį, išvydo, kad granitinis vieno 
antkapio dangtis pakilo. Paskui pakilo kitas, paskui dar vienas ir taip 
visi dvylika. Didžiulės plokštės kilo veikiamos neregimos jėgos. Kai 
jos atsistojo vertikaliai, iš vieno antkapio pasirodė būtybė - žmogus? 
Vaiduoklis?.. Paskui iš gretimo sarkofago, iš visų dvylikos kapduobių 
palengva ėmė lįsti fantomai... 

Nostradamas pajuto, kaip ledinis prakaitas išpylė jį ir ėmė srūti 
veidu. Bet jis nejudėjo, tvirtas, kaip akmeninis sfinksas. Dvylika pa- 
mėklių pajudėjo prie jo iš visų salės pusių ir apsupo jį. 

- Nostradamai, - pasakė viena iš jų, - tu vėl tarp mūsų, dvyliktą 
kartą per dvylika amžių? Ar užteks tau šįsyk dvasios galių, kurių pritrū- 
kai anksčiau? 

Nostradamas atsakė. Jo balsas nevirpėjo: 

- Tikiuosi. Bet pirmiausia, prieš sutikdamas kalbėtis su jumis, no- 
riu jūsų paklausti apie savo gyvenimą. 

- Kalbėk! - pasakė fantomas. 

- Jūs sakote, kad aš čia dvyliktą kartą per dvylika amžių. Vadinasi, 
aš pragyvenau dvylika šimtmečių? 

- Prabėgusių amžių naktis temdo tavo dvasią. Atmintis teikia tau 
tik vaizdinius, įsikūnijusius nuo tavo paskutinės inkarnacijos pradžios. 
Klausyk, Nostradamai. Mokėk trokšti ir siek savo tikslo atmetęs men- 
kadvasiškumą. Taigi septynetas Rožės ir Kryžiaus genijų, šventojo rak- 
to, užrakinančio praeitį ir atveriančio ateitį, saugotojų, uždės tau amžių 
Valdovo karūną. Tu pasiryžęs? 

- Aš pasiryžęs! - atsakė Nostradamas. - Bet dar vienas klausimas. 
Vadinasi, jūs manęs laukėte? 

- Tu buvai atėjęs prieš šimtą metų, tą pačią dieną, tą pačią valandą. 
Ir todėl, kad tu dar nesupratai, jog Valios Mokslas - visos išminties prin- 
cipas ir visokios galybės šaltinis, mes išsiuntėme tave atgal į Žemę. Da- 
bar sek paskui mus. 

Nostradamas žengė... Su pirmuoju jo žingsiu visa šviesa išblėso. 
Vėl stojo tamsa, tokia gili, tarsi amžinoji kapų naktis. Tuo pat metu ore 
sukilo lediniai dvoko kupini viesulai. Nostradamas pajuto, kaip sugniaužė 
jam gerklę. Bet jis pasakė sau: 

- Baime, aš atstumiu tave!.. 

Ūmai pro granitinį skliautą prasiskverbė silpnas spindulys ir apš- 
vietė persipynusias viena su kita pamėkles, besispiečiančias aplink jį. 
Salės gilumoje jis išvydo skeletą, laikantį kaulėtose rankose plieno dal- 
gj. Skeletas pasuko tiesiai prie Nostradamo... Šis belaukdamas sukry- 
žiavo rankas. 

Staiga dalgis švystelėjo prie pat jo... Mirtis užsimojo plačiau ketin- 
dama nurėžti jam nuo pečių galvą... Jis vėl išvydo blykčiojantį dalgį... 
Žudantis plienas apsuko smarkų puslankį... Tą pačią akimirką viskas 
išblėso, viskas nutilo. Nostradamas nesujudėjo. 

Vėl nušvito akinanti šviesa. Nostradamas pasijuto apsuptas dvyli- 
kos senolių. Jie šypsojosi jam ir gyrė jo narsą. Jie parodė jam į dalgį, 
gulintį ant žemės. Ir Nostradamas užmynė koja plieną. 

- Kas jūs? - paklausė jis aštriai. 

- Mes dvylika Magų, Paslapties saugotojų, - atsakė vienas senolis. 
- Tavo širdis nesuvirpėjo mirties akivaizdoje. Žemės Sūnau, tu gali tęsti 
savo kelionę... 

Ir, nukabinęs nuo sienos žibintą, ištiesė jį Nostradamui ir pasakė: 

- Eik, mes daugiau negalime tau viešpatauti, bet mes nieko negalė-- 
sime padaryti dėl tavęs ir ateityje. Ieškok savo kelio ir laikykis jo, jeigu 
išdrįsi. 

Tuo pat metu dvylika Magų grįžo prie dvylikos sarkofagų ir sugu- 
lė į savo kapus; antkapinės plokštės užsitrenkė. Nostradamas nusišluos- 
tė kaktą ir apsidairė. 

Nišoje jis pastebėjo atviras duris. 

- Štai Misterijos kelias, - pagalvojo jis. 

Nostradamas be baimės peržengė slenkstį ir atsigręžęs išvydo, kaip 
durys už jo užsitrenkė. Jis atsidūrė erdviame koridoriuje ir nužingsnia- 
vo juo pasišviesdamas žibintu. Netrukus jis pastebėjo, kad koridorius 
leidžiasi vis žemyn, siaurėja ir žemėja. Po keleto minučių Nostradamas 

jau turėjo susilenkti; po pusvalandžio atsiklaupė ant kelių! Dar po kelių 
akimirkų jis buvo priverstas šliaužti... Koridorius pavirto į landą. Toji 
landa vis labiau ir labiau siaurėjo. Tada jis pasakė sau, jog apsiriko... 
Pamėgino trauktis atgal. Ir tą akimirką baimė persmelkė jį iki kaulų sme- 
genų - jis gulėjo suspaustas iš visų pusių, pirmyn judėti daugiau nebe- 
galėjo... o pamėginęs šliaužti atgal, suprato, jog už jo landa užsivėrė! 
Tolimas balsas sušuko: 

- Čia žūsta bepročiai, įsigeidę Žinių ir Valdžios! 

- O! -kaip Žvėnis suriaumojo Nostradamas. - Kaip iš manęs pasijuo- 
kė! Mirti čia, uždusti pačioje baisiausioje agonijoje! Mirti! Kai tuo pat 
metu Pranciškaus I sūnus alsuoja džiaugsmu! Kai Ronšerolis, Sent Andrė, 
Lojola, visi jie, nužudę mano sielą, tebegyvena ir šlovina likimą!.. 

Jam trūko oro. Jis duso... Tuomet, apimtas didžiausios nevilties, 
Nostradamas dar kartą įsiręžė... Ir iškart landos sienos prasiskyrė. Ga- 
lingo džiaugsmo šūksnis pripildė jo širdį. 

Jis pajudėjo toliau. Landa platėjo ir po keleto minučių vėl tapo 
koridoriumi, koridoriumi, besileidžiančiu vis gilyn. Ūmai nuolydis bai- 
gėsi prie plataus šulinio blizgančiomis sienomis krašto. Nejaugi čia tos 
pragariškos kelionės po Didžiosios Piramidės požemius galas? Ne!.. 
Nostradamas išvydo geležinius laiptelius šulinio sienose ir ėmė leistis 
žemyn. Jis suskaičiavo septyniasdešimt aštuonias pakopas. Pasiekęs pas- 
kutiniąją, jis pasilenkė ir išvydo, jog po juo - neišmatuojama tuštuma. 

Jis panoro kilti į viršų... Ir, pakėlęs galvą, pamatė virš savęs tik 
dešimtį pakopų; visos kitos buvo dingusios! 

Jis suglumęs krestelėjo galvą ir pakilo tomis likusiomis keliomis 
pakopomis. Jis virė įniršiu iš nevilties. Ūmai jį vėl apėmė džiaugsmas, 
džiaugsmas, kartais žudantis negailestingiau už neviltį, - vertikalioje sie- 
noje priešais jį atsivėrė anga. 

Nostradamas sutramdė savo džiugesį, kaip kad sutramdydavo nu- 
sivylimą. Kas atvėrė jam šią angą, kurios prieš minutę dar nebuvo? Bet 
ar tai svarbu! Jis patraukė naujuoju koridoriumi greitu žingsniu. Ir vėl 
laiptai, sraigtiniai; jis užsiropštė jais ir pateko į nuostabiai išpuoštą salę; 
Žmogus, sėdintis marmuro soste, atrodė, jau laukė jo... 

- Kas tu? - suriko Nostradamas, susivėlęs, išblyškęs, kibirkščiuo- 
jantis įžūlia narsa. - Ar ne tu tasai, kuris saugo Paslaptį?.. 

- Aš šventųjų simbolių saugotojas, - atsakė žmogus. - Man neleista 
atskleisti tau to, kad įduotų galios tavo širdžiai ir tavo dvasiai. Bet ka- 
dangi tu įveikei bedugnę, tai turiu nurodyti tau Misterijos kelią... 

Žmogus atsistojo ir pakėlė groteles; Nostradamas žengė už jų. Ryž- 
tingu žingsniu jis ėjo galerija, abiejose jos pusėse stovėjo po dvylika 
akmeninių sfinksų. Ant sienų buvo iškalti septyni planetų genijai, ketu- 
riasdešimt aštuoni metų genijai, trys šimtai šešiasdešimt dienų genijų. 
Galerijos gale jo žibintas netikėtai užgeso. Vėl viską apgaubė tamsa. Po 
to tamsą pakeitė prietema, bet ir to pakako, kad būtų galima įžiūrėti toli- 
mesnį kelią. Dabar Nostradamas priėjo keturias statulas, - moters, jau- 
čio, liūto ir erelio. Nostradamas sudrebėjo iš siaubo; jaudulys suspaudė 
širdį; o ir buvo dėl ko - šios statulos, šios marmurinės figūros, kalbėjo!.. 

- Broli, - paklausė moteris, - kokia dabar valanda? 

Balsas atsakė: 

- Tai mokslo valanda. 

- Broli, - paklausė jautis, - kokia dabar valanda? 

- Tai darbo valanda, - atsakė balsas. 

- Broli, - paklausė liūtas, - kokia dabar valanda? 

- Tai kovos valanda, - atsakė balsas. 

- Broli, - paklausė erelis, - kokia dabar valanda? 

- Tai valios valanda! 

- Valia! - sušuko Nostradamas. - Valia! Valia valdo pasaulį! Valia 
atneša pergalę! Valia suteikia triumfo rimtį tam, kuris trokšta teisingu- 
mo ir krešto! Tad pirmyn, ir geriau jau mano širdis plyšta čia, negu pra- 
randa valią, tik ji sugebėjo atvesti mane šion salėn. 

Jo mintys trūkinėjo nuo įtampos. Jis gyveno keistame, pasakiškame 
sapne. Jis buvo anapus realybės. Jis neaiškiai jautė, kad jeigu nusilps, 
mirtis tykoja jo už kiekvieno šio kelio posūkio. Ir, visas įsitempęs, jis 
ėjo pirmyn, vedamas Mari paveikslo, virpančio priešais jį, efegriško, 
nepagaunamo... Nelauktai užnugaryje plykstelėjo šviesos srautas... Jis 
atsigręžė ir išvydo už savęs ugnį. Viskas degė. Gaisras gausdamas artėjo. 

- Broli, - šūktelėjo balsas, - kokia dabar valanda? 

Kitas balsas sustaugė: 

- Tai mirties valanda. 

Ir skvarbus aidas pakartojo šią frazę. Nostradamas nebėgo nuo ug- 
nies. Jis ėjo toliau, nors už jo siautėjo pragaras. Dar dvidešimt žingsnių 
ir jis išvydo priešais save ežerą... Juodas dvokiantis vanduo; jo paviršiu- 
je verpetuoja daugybė būtybių, visas įsikūnijęs košmaras priešais akis... 

Jis atšlijo apimtas siaubo nuo šio mirties vandens... Nuo šio juodo 
ežero, nebylaus, niūraus, kurio paviršiuje sproginėjo nuodingi burbu- 
lai... O nugarą jau svilino ugnis. 

Nostradamas žengė pirmyn. Štai jis jau iki kelių, iki krūtinės van- 
denyje, vanduo tuoj pasieks jo burną... | 

Sukaupęs visą valią, jis veržiasi pirmyn. Ir trečią kartą pajunta, kaip 
jį persmelkia džiaugsmas, - ežero dugnas kyla!.. Dvokiantis mirties van- 
duo nepalietė jo lūpų!.. Per keletą minučių jis pasiekia kitą ežero krantą. 

Nostradamas po tamsiais ir aukštais Didžiosios Piramidės skliau- 
tais. Bet kurgi jis yra iš tiesų? Kokį kelią jis nuėjo? Jis nebūtų galėjęs į 
tai atsakyti. Bet čia, ant ežero kranto, kilo didžiulė varinė priesakų lenta. 
Žmogus, apsivilkęs baltais rūbais, stovėjo šalia tos lentos ir davė jam 
ženklą prieiti. Jis pakluso. Žmogus gestu parodė jam į lentą. Iškilios 
raidės joje liejosi į eilutes. Paskui žmogus ištarė: 

- Jeigu tu paklusi varinės lentos priesakams, tu tęsi savo kelią. Jei- 
gu tu atsisakysi, Žemės sūnau, tuojau pat būsi sugrąžintas į žemę! 

Tą pačią akimirką pasirodė dvylika milžinų ir apsupo jį. Visi jie 
buvo ginkluoti durklais. Nostradamas apžiūrėjo juos vieną po kito ir 
pasakė: 

- Aš nebijau jūsų!.. 

Paskui pažvelgė į varinę priesakų lentą ir lėtai perskaitė: 

“Įšventinimas į tobulą mokslą susideda iš devynių pakopų: 

Pirmoji pakopa: Rėmėjas. Antroji pakopa: Teoretikas. Trečioji pa- 
kopa: Tikintysis. Ketvirtoji pakopa: Filosofas. Penktoji pakopa: Jaunes- 
nysis Pašvęstasis. Septintoji pakopa: Laisvasis Pašvęstasis. Aštuntoji 
pakopa: Šventovės valdovas. Devintoji pakopa: Rožės ir Kryžiaus Ma- 
gas. 

Nė vienas Žemės sunus, prasiskverbęs iki čia, išlaikęs išankstinius 
išbandymus, negali pereiti iš vienos pakopos į kitą be dvejų metų užsi- 
ėmimų. 

Tiktai tiems, kurie sugebės pasiekti devintąją pakopą, leidžiama 
laikyti aukščiausiąjį išbandymą. Jiems leidžiama suvokti Paslaptį po trėjų 
metų naujų darbų. 

„Tas, kuris sugebės savo valia įveikti Paslapties valią, įvaldys Slė- 
pinį if vadinasi, Didžiojo Kūrimo mokslą". 

Nostradamas paskaičiavo: dveji metai kiekvienai pakopai, vadina- 
si, aštuoniolika metų. Treji metai papildomų pastangų - jau dvidešimt 
vieneri metai!.. Dvidešimt vieneri metai šiuose rūsiuose atskirtam nuo 

gyvenimo, atskirtam nuo šviesos! Dvidešimt vieneri metai be keršto troš- 
kimo, graužiančio jį, numalšinimo!.. 

Jis apžvelgė šią bedugnę ir visa savo esybe suvirpėjo nuo minties, 
kad jo meilės žudikai gali išsisukti nuo keršto, paprasčiausiai tiesiog 
numirti natūralia mirtimi. 

Bet jis suvokė ir tai, ką galės, jeigu užkariaus magiškąjį Slėpinį... 
Be abejo, jis mąstė ilgai, galbūt keletą valandų. Susijaudrinęs, nevilties 
kupina širdimi, agonijos apimta siela jis šūktelėjo pro raudą: 

- O jeigu aš sugebėsiu įvaldyti Slėpinį, kas tada? 

- Tu tapsi pasaulio valdovu! - atsakė jam balsas. ;. 

Nostradamas nevalingai krūptelėjo. Jis pakėlė apsihkusią galvą ir 
pamatė, kad šalia jo stovi trejetas jaunuolių, gražių ir tvirtų, o jų veidai 
spinduliavo kažkokį didingą spindesį. 

- Tu perskaitei? - paklausė pirmasis. 

- Aš perskaičiau! - atsakė Nostradamas. 

- Tu pagalvojai? - paklausė antrasis. 

- Taip, aš pagalvojau... 

- Tu nusprendei? - paklausė trečiasis. 

Nostradamas pasijuto pakylėtas nežinomos jėgos ir išdidumo. Jis 
įsmeigė savo tviskantį žvilgsnį į akis to, kuris į jį kreipėsi, ir atsakė: 

- Aš nusprendžiau!.. 

Tuo pačiu metu vidinis balsas šaukė, vaitojo: 

- Dvidešimt metų, penkiasdešimt metų, jeigu reikės! Juk didysis 
Slėpinys, o Mari, tai Gyvenimo ir Mirties mokslas! Tai galbūt galimybė 
pažadinti tave kape ir pasakyti: “Kelkis, mes atgaivinsime savo meilę ir 
vėl pradėsime ją nuo tos vietos, kur palikome!..?* 

Apie kokius beprotiškus, antžmogiškus sumanymus mąstė šios ga- 
lingos smegenys? 

Kaip ten bebūtų, bet jis ištarė, kad nusprendžia vienas iš trijų magų 
paėmė jį už rankos ir nuvedė per kedrų mišką, apšviestą dirbtinės sau- 
lės. Žemė buvo nusėta tokiais ryškiais žiedais, kokių Nostradamas savo 
ankstesniame gyvenime dar nebuvo regėjęs. Begalinio saldumo muzika 
sklido iš nuostabių augalų. 

- Kur jūs vedate mane? - paklausė Nostradamas ramiu balsu. 

- Į Rožės ir Kryžiaus Magų susirinkimą, jie priims tave į didžiojo 
Įšventinimo adeptų tarpą... 

- Kiek iš viso yra adeptų? 

- Tu būsi penkioliktas šiame amžiuje ir trečias tarp tų, kurie ruošia- 


96 


si. Vienas iš jų atvyko iš Indijos. Kitas iš Graikijos. Tu - iš senosios 
Galijos, kur mes kažkada įšventinome bardus. 

- Ir tie du, jie, kaip ir aš, išdrįso susiremti su Paslaptimi? 

Magas papurtė galvą ir atsakė dusliu balsu: 

- Niekas čia jau šimtus metų nesitiki daugiau, negu tapti magu. Tu 
pirmasis kyli Erelio sparnais prie tų svaiginančių narsos viršūnių... 

Nostradamas nusišypsojo. Begalinis išdidumas spindėjo šioje šyp- 
senoje. Po keleto akimirkų jis įžengė į Šventovę; čia, balto marmuro 
vartuose, jis išvydo dvidešimt keturis baltai apsirengusius jaunuolius... 
Jaunuolius?.. Neturinčius amžiaus!.. Tai buvo dvidešimt keturi Rožės ir 
Kryžiaus Magai. 

Prasidėjo Įšventinimas... Didysis Įšventinimas, truksiantis dvide- 
šimt vienerius metus, turėjo suteikti jam galimybę užkariauti aukščiau- 
siąjį Slėpinį. Jo dėka jis norėjo pasiekti visagalybę, neapsakomus turtus 
bei priartėti prie neįtikėtinos idėjos - išplėšti iš Mirties tą vienintelę mi- 
rusiąją, kurią jis dievino, - įgyvendinimo!.. | 


Septintoji dalis 


ROJALIS DE BOREVERAS 


| 
Kodėl “Rojalis" ir kodėl “Boreveras" 


Princas Anri, išvykdamas iš Paryžiaus, pasigedo savo mėgiamiau- 
sio parankinio, savo gyvojo durklo, kaip jis jį vadino. 

Kas gi atsitiko Brabantui? 

Anri mažai dėl to tesijaudino. Paryžiuje ir Prancūzijos keliuose net- 
rūko tokių šaunuolių, jau gimusių, kaip atrodė, su durklu rankose. Jie už 
tinkamą atlyginimą visada buvo pasiryžę pasitarnauti durklu bet kam: 
princui, grafui ar baronui. 

O kūdikis? Kas jam nutiko? Šiuo klausimu princas susimąstydavo 
ilgėliau, bet visos jo mintys baigdavosi tokia išvada: 

“Mari sūnus, velnio vaikas, buvo atiduotas, kaip ir pridera, bude- 
liui. Jis sugrįžo į savo pragarą. Taigi ir negalvosime apie jį". 

Paskui tas įvykis Turnone. Po Fransua mirties Anri tapo Prancūzi- 
jos dofinu, sosto įpėdiniu. 

Slinko metai. Princas Henriko II vardu tapo Prancūzijos karaliumi. 
Šio žmogaus gyvenimas buvo akinantis. Mėgaudamasis valdžia ligi aps- 
vaigimo, Hendrikas visai ir užmiršo kai kurias nedideles savo jaunystės 
nuodėmes. Ir atėjo tas laikas, kai jis visiškai liovėsi galvojęs apie kūdi- 
kį, atiduotą budeliui. 

Henrikas niekada nesužinojo, kas atsitiko Brabantui. 

Bet mes papasakosime apie tai. 

Pradžioje jis porai savaičių pasislėpė savo landynėje Kalandro gat- 
vėje, vienas su Mari sūnumi; išeidavo tiktai pieno mažyliui ir aitraus 
vyno sau. Apie maistą mes nekalbame; jam valgymas tebuvo tuščias 
užsiėmimas, suerzinantis gerklę, kad paskui būtų galima kaip reikiant 
nusigerti. Jis gerdavo vyną, o kūdikis - pieną. Tačiau Brabantas buvo ne 
toks žmogus, kad visam laikui liktų su vaiku; jis netvėrė nekantrumu 
vėl čiupti žirgą už kamanų. Brabantas ilgai galvojo, kurios pažįstamos 
moteriškės paprašius, kad paaugintų vargšą mažylį. 

“O kas, jeigu aš nuneščiau jį Mirto? Šauni moterėlė. Ir, be to, ji 
kaip tik prieš mėnesį pagimdė, kaip man sakė Strapafaras, 0 jis dabar jos 
paskutinysis numylėtinis. Eime pas Mirto". 

Brabantas susuko “mažąjį pieninį paršelį" į savo apsiausto'skverną 
ir patraukė su juo į Mirto valdas Sen Sovero gatvėje, į pačią Ptit Flambo 
širdį, - vagių, kišenvagių, plėšikų ir visokių kitokių sukčių prieglobstį. 

Brabantas rado Mirto sėdinčią ant savosios buveinės slenksčio ir 
maitinančią krūtimi mažąją įpėdinę, būsimąją aukščiausios rūšies begė- 
dę. 

Tai buvo trykštanti sveikata merga galingomis šlaunimis, juodais 
išsidraikiusiais plaukais, juodomis aksominėmis akimis, raudonomis tarsi 
trūkęs granatas lūpomis. 

Ji buvo panaši į graikę. 

Ir iš tiesų būdama dar visai jaunutė ji atvyko iš Afroditės šalies. 

Mirto pakėlė savo nukaitusį veidą į mažylį, kurį jai tiesė Braban- 
tas, ir sužavėta nusišypsojo. 

- Tegul mane maras! Koks užpakaliukas, kokios blauzdos, kokios 
rankytės! Bet juk jis visas iš gryno Toledo plieno. 

- Tai ne mano sūnus, - kukliai pasakė Brabantas su prastai slepia- 
mu apgailestavimu. 

- Žinoma, jis panėšėja į karaliaus, o ne palaidūno sūnų. Jis bus 
šaunus laisvasis miestietis. 

- Neprilygstamas gražuolėlis iš Ptit Flambo. Jis jau dabar tikras 
liūtukas. 

- Jis karalaitis, - pasakė Mirto nuoširdžiai susižavėjusi. 

- Jis alkanas, matai? - tęsė Brabantas. 

Mirto kimoku balsu atsakė: 

- Gerai. Duok. Aš priglausiu liūtuką. Dieve, argi dar vienas išgąs- 
dins tokią krūtinę? Jis alkanas, gražuolėlis. Laikyk, valgyk ir gerk į va- 
lias, mano cherubine, mano liūtuk, mano Rojali!..* Nešdinkis po velnių, 
Brabantai, ir pasilaikyk sau savo monetas. 

Neversdamas savęs ilgai įprašinėti, Brabantas susigrūdo atgal aš- 
tuonis ekiū už savo odinės perpetės. Mirto, tuoj atsisagsčiusi, išsiėmė 
antrąją savo krūtį, gyvybės fontaną, ir ant jų netrukus kabojo jau dviese 
- mažylis ir mažylė. 

Brabantas išsproginęs akis minutėlę stebėjo šį spektaklį, paskui pat- 
raukė šalin traukydamas pečiais ir bambėdamas: 

“Aš pratinau jį čiulpti vyną. Ji padarys iš jo blaivininką!" 

Žodžiu, jis išsinešdino nusprendęs palikti Paryžių ir pasiieškoti tar- 
nybos bet kur, kad tik būtų su kuo apsikeisti kirčiais. Kitą dieną jis jau 
buvo arklidėse; pabalnojo, uždėjo apynasrį žirgui, ilgai ir nuodugniai jį 
tyrinėjo, kaip ir kiekvienas patyręs raitelis prieš tolimą kelionę. Kada jis 
buvo jau pasiruošęs šokti į balną ir vykti į pasimatymą su nežinomybe, 
ūmai susimąstė; dar po kelių minučių keiksmai ėmė burbuliuoti jo gerk- 
lės gilumoje ir prasiveržė išorėn tarytum tikras griaustinis. Ak! Vertėjo 
tik pasiklausyti! Bet kuris palaidūnas būtų užsikimšęs sau ausis! Tai 
štai, plūsdamasis, keikdamasis, piktžodžiaudamas jis nuvedė žirgą atgal 
į arklides, nubalnojo, paskui nubėgo tiesiai į Sen Sovero gatvę, kaip 
audra įsiveržė į Mirto būstą ir prapliupo šauksmais, įnirtingai daužyda- 
mas kumščiais per stalą: “Štai kas, aš negaliu taip imti ir išvykti! Aš 
lieku! Išvyksiu ne anksčiau, kaip po tuzino dienų... Kur mano mažasis 
Rojalis?.." 

Tuzinas dienų pavirto tuzinu savaičių, tuzinu mėnesių, tuzinu me- 
tų... Pakelės valkata pavirto Paryžiaus gatvių valkata. Jis tapo vienu tvir- 
čiausių Ptit Flambo šventovės šulų. Niekas iš Stebuklų Kiemo neprily- 
go jam vikrumu, drąsumu, nuojauta, sėkme. Kitais Žodžiais tariant, jis 
tapo pavojingu banditu. 

Kada Gajetanas de Ronšerolis, valdant Henrikui II, buvo paskirtas 
vyriausiuoju Paryžiaus prevo, kada Ronšerolis kaip užmokestį už savo 
slaptas paslaugas gavo šį aukštą postą, jo pirmasis rūpestis tapo pamė- 
ginti išguiti iš Paryžiaus perėjūną, verčiantį apsipilti prakaitu naktinius 
patrulius. Iš jo nurodymų, iš jo įsakymu prasidėjusio kariuomenės judė- 
jimo Paryžiaus gatvėse Brabantas suprato, kad jo reikalai prasti. 

- Mirto, - pasakė jis, - aš matau, kad karališkieji virvininkai veja 
man patį gražiausią kanapinį kaklaraištį, kuris kada nors puošė šaunaus 
ir garbingo valkatos, tokio kaip aš, kaklą. O aš žmogus kuklus, aš pakęs- 
ti negaliu tokios garbės, Mirto, ir norėčiau atitolinti šią garbę per gerą 
šimtą Ijė. Ką tu pasakysi? 

Mirto labai išgyrė jo mintį bėgti. Be to, Brabantą jau buvo pradėjęs 
kamuoti nuobodulys. Jis jautė nostalgiją keliams ir vieškeliams, kirčiams 
ir dūriams. Žodžiu, jis pasiilgo pasaulio. 

- Gerai, - tarstelėjo jis, - suruošk mano mažojo Rojalio šlamštą. 

- Ką! Tu nori pasiimti su savimi Rojalį? 

Ir Mirto puolė į ašaras. Mari vaikas, liūtukas, velniūkštis, tas, kurį 
ji pavadino Rojaliu, tapo jos vaiku nė kiek ne mažiau, negu jos duktė, 

*Royal - karališkasis (pranc.). 

kuriai buvo suteiktas poetiškas Mirtos vardas. Tuo metu jam jau ėjo 
trylikti metai. Jis pateisino visas viltis, kurios į jį buvo sudėtos vaikystė- 
je. Iš išvaizdos jis atrodė kaip penkiolikmetis. Jėga ir vikrumu jis prano- 
ko visus Stebuklų Kiemo vaikus ir buvo visų garbinimo objektas. Mirto 
dievino jį ir už privalumus, ir už trūkumus - už viską kartu. O kai dėl 
mažosios Mirtos, tai Rojalis, gynęs ir globojęs mergaitę, jai buvo tikras 
dievas. 
Mirto pratrūko garsiais šauksmais, verkė, maldavo, grasino, bet nie- 
kas nepadėjo. Brabantas buvo nepalenkiamas. Jis kantriai aiškino Mir- 
to, kad vaikas jau moka kautis su špaga, apšvarinti miestietį, suruošti 
pasalą, apmauti naktinį patrulį, vadinasi, iš jo turėtų išeiti kilnus riteris. 
Vis dėlto jis nebuvo geras raitelis. 

- Klausyk, mano mažasis Rojali, - pridūrė jis, - ar nori išvysti Pran- 
cūziją, Burgundiją, Navarą ir Ispaniją, ir Italiją su Vokietija, žodžiu, vi- 
sas žinomas ir nežinomas šalis? 

Rojalis riktelėjo iš džiaugsmo ir prisiekė Dievu bei visais šventai- 
siais, kad niekas pasaulyje jam nesutrukdys sekti paskui Brabantą. Ir 
kadangi jis nebuvo lepūnėlis, greičiau jau kietaširdis berniukas, tai be- 
veik neatkreipė dėmesio į Mirto ašaras, nors ir gerbė ją kaip tikrą moti- 
ną. 

Jeigu Mirto karčiai verkė, tai Mirta neišliejo nė ašarėlės. Bet ji bu- 
vo tokia išbalusi, kad galima buvo pagalvoti, jog ji miršta. 

Tą pačią naktį, tamsos slepiami, Brabantas ir Rojalis pradingo ir, 
įveikę Paryžiaus vartus, prasmego sutemose ir nežinomybėje. 

Per keletą metų Rojalis drauge su Brabantu apkeliavo nemažai pa- 
saulio, kaudamasis tai po Loreno vėliava, tai po Monmoransi herbais. 
Jis dalyvavo Meco apgultyje. Jis kovėsi mūšyje prie Ranzi; vėliau išsi- 
laipino Italijoje ir kovojo prie Čivitelos. Dalyvavo paimant Kalė. Lota- 
ringija, Nyderlandai, Milanas, Neapolis, Prancūzija - jis pabuvojo visur, 
kur tik buvo dalijamasi antausias. Sulaukęs dvidešimties metų, jis jau 
buvo baisus kaukolių triuškintojas, pagarsėjęs krūtinių kiurdytojas. Be 
to, ant jo kūno taip pat atsirado nemažai randų. Bet jis negalėjo pakęsti, 
kai būdavo giriamasi savo šlovingomis žaizdomis. Dvikovų jis turėjo 
begales. 

Jis išrado savo smūgį, neatremiamą smūgį atsivėdėjus špaga per 


101 


priešininko fizionomiją; jis užčaižydavo jį tarsi plieno vytine prieš nukau- 
damas lemtinguoju dūriu. Jo gerbėjai, apsiausto ir durklo Žmonės, kaip 
ir jis pats, vadindavo tai “gražiu smūgiu atsivėdėjus"*. Pamažu šis pa- 
vadinimas tapo išradėjo vardu. Nuo tada jis ir tapo Rojaliu de Boreveru. 
Dar keletas žodžių. Rojalis de Boreveras nemokėjo skaityti. Jis ne- 
mokėjo rašyti. Nemokėjo mąstyti. Napažinojo moralės. Nežinojo, kas 
yra leistina. Nežinojo, kas yra draudžiama. Nežinojo, kas tai yra blogis; 
to jo niekas nemokė. Be peštynių, jis nemokėjo daugiau nieko. Jis buvo 
šiurkšti jėga. Niekas nesupažindino jo netgi su pačiais sąžinės dėsnio 
pagrindais. 


|| 
Užpultas nepažįstamasis 


1558 metų Žiemos pabaigoje keliu iš Fontenblo į Paryžių, likus Ijė 
iki Meleno, vos bekrutėjo pora raitelių. Naktis buvo juoda, plakė lietus. 
Arkliai ligi krūtinės taškėsi purve; jie buvo stebėtinai liesi. Ne mažiau 
liesi buvo ir raiteliai, nusikamavę iš bado ir troškulio. 

Vienas keliauninkas atrodė kaip šešiasdešimtmetis; kitam iš pažiū- 
ros buvo apie dvidešimt - dvidešimt dveji metai. Senis vos besilaikė 
balne; kartais jaunasis buvo priverstas jį prilaikyti ryžtingu ir švelniu 
judesiu. Viena ranka senis laikėsi už balno lanko; kita konvulsingai spau- 
dė kairiąją krūtinės pusę, kur Žiojėjo plati žaizda; per ją drauge su krau- 
ju iš kūno tekėjo jo gyvybė. 

Jie jojo lėtai, sunkiai, per lietų, per ledinį vėją, per tamsą. Kartkar- 
tėm jaunasis raitelis staigiai sustabdydavo arklį, pasukdavo galvą Mele- 
no pusėn ir įtempdavo klausą, bet neišgirsdavo nieko, išskyrus medžių, 
dejuojančių vėjyje, skundus bei lietaus teškenimą į kelio balas. Tuomet 
jis pasakė: 

- Mūsų nepersekioja. O juk tas žmogus išvyko iš Meleno anksčiau 
už mus. Jojam pirmyn... 

- Jojam, - burbtelėjo sužeistasis. - Jojam pasitikti mirties. Štai pas- 
kutinis mano kelio tarpsnis... 

- Narsiau, Dieve tu mano! Narsos, kipše!.. 

Mirštantysis nusišypsojo su išdidaus susižavėjimo išraiška, paskui 
sušvokštė: 


*Le coup de “beau revers" - smūgis atsivėdėjus; tariasi “bo rever" (pranc.). 

- Geriau padvėsti čia, negu ant šieno gniūžtės, jok... Palik mane... 
nors... man reikia tau kai ką pasakyti... 

Jo bičiulis nieko neatsakęs kilstelėjo balnakilpėse ir atkakliai Žvel- 
gė į nakties gelmę. 

- Šviesa! - šūktelėjo jis aidžiu balsu, užgožiančiu vėjo stūgavimą. 

- Šviesa! Kur? - murmėjo sužeistasis. 

- Priešais mus! Daugiausia už ketvirčio Ijė! Pirmyn, pirmyn! 

Lietus stiprėjo, vėtra siautėjo. 

- Viskas baigta, - švokštė sužeistasis, svirduliuodamas balne. - Aš 
neprijosiu. Koks smūgis, prisiekiu Dievo rūstybe, koks smūgis į krūti- 
nę! Su kuo, po velniais, mes turėjome reikalą?.. O juk tai man kilo min- 
tis užpulti tą keliauninką Melene! Šėtono pinklės! 

Jaunasis žmogus sudrebėjo. 

- Šėtono pinklės! - pakartojo sužeistasis kimiu balsu. - Mes būtu- 
me galėję užpulti šimtą taikių miestiečių ir ramiai juos apšvarinti. Bet 
ne! Man būtinai reikėjo pasirinkti būtent tą nepažįstamą keliauninką!.. 

- Patylėk! Patylėk! - šaukė jaunuolis. 

- Mes būtume galėję sėkmingai nusikratyti iki Paryžiaus! - įsikibo 
savo minties sužeistasis keistai susijaudinęs. - Ten mes būtume radę mais- 
to, pastogę, užuobėgą... Bet ne! Ir reikėjo ateiti į galvą minčiai sustoti 
Melene! Reikėjo susigundyti nepažįstamo keliauninko prašmatnumu! 

- Patylėk! Patylėk! - atkakliai kartojo jaunuolis. 

- Koks smūgis, prisiekiu Kristaus krauju! Jis mane pervėrė ligi Žar- 
nų. Koks ryžtas! Koks puikus žudikas! Tu pats, taip, tu, mano liūtuk, 
atsitraukei! 

Jaunasis raitelis sugriežė dantimis ir riktelėjo prakeiksmą, kurį pa- 
sigavo vėtra: 

- Atsitraukiau! Taip! Aš atsitraukiau! Aš! Tai tiesa! Tai įvyko! Aš 
atsitraukiau! Juk aš greičiau numirčiau, negu atsitraukčiau! Kad ir Žemė 
prasivertų prieš mane, aš vis tiek neatsitraukčiau! O jis, ką jis padarė, 
kad priverstų mane atsitraukti? O! Tai kažkokia velniava! Galima pa- 
siusti iš pykčio! Jam tereikėjo tik ištiesti ranką manęs link, tik ištiesti 
ranką! Jis tik dūrė man į kaktą pirštu! Ir aš atsitraukiau Aš atsitraukiau!.. 

- Na, nusiramink, - nusijuokė senis. - Galų gale... 

- Ką! - šaukė jaunuolis. - Pabaik! 

- Tad štai, - krūptelėjo sužeistasis ir persižegnojo, - tas žmogus, be 
jokios abejonės, Šėtono pasiuntinys. Tu pastebėjai, kaip nuožmiai degė 
jo akys! Tu pastebėjai, kokia išblyškusi jo veido oda, tarytum numirė- 

lio, išlipusio iš kapo, veidas! Galiausiai ar pastebėjai, kokiu keistu var- 
du, turkišku ar barbarišku, vadino jį bičiulis?.. 

- Ne! Aš negirdėjau. 

- O aš tai girdėjau! 

- Ir kaipgi jį vadino? 

- Jo bičiulis vadino... palauk... kaip? Ak!.. Popiežiaus ragai, aš už- 
miršau! 

- O tuprisimink! - subliuvo jaunuolis. - Prisimink, pragaro pader- 
me! Žmogus ar demonas, tas išpera kirto tau siekdamas nužudyti, tas 
išpera privertė atsitraukti mane! Mane! Atsitraukti pirmą kartą gyveni- 
me... Aš noriu jį surasti, supratai! Aš noriu savo rankomis perrėžti jam 
pilvą ir numesti jo kepenis šunims! Prisimink, sakau tau! 

- Jo vardas? - švokštė sužeistasis. - Palauk... tai... O! Aš prisimi- 
niau! Jo bičiulis vadino... O! Štai vardas... Tai - NOSTRADAMAS!.. 

Šis mirštantysis buvo Brabantas le Brabansonas! 

Jo jaunasis kompanionas buvo Rojalis de Boreveras! 


|| 
“Trijų Gervių" užeigos namai 


Prie apžėlusio žole vasarą, skendinčio purve žiemą, duobėto bet 
kokiu oru kelio stovėjo vieniši užeigos namai. Išorine namų siena vin- 
guriavo laiptai. Namai buvo su prieangiu; apsilaupiusi iškaba virš jo 
vaizdavo tris susimąsčiusias gerves ant kūdros kranto. 

Pažvelkime už šių durų, užšautų geležiniu skląsčiu. Štai mes erd- 
vioje menėje; jos skurdi tuštuma užmaskuota nušiurusiais dėmėtais nuo 
vyno stalais. Šią naktį keturi sugėrovai stalą prisitraukė prie pat židinio 
ir susėdo aplink jį, plepėdami bei neužmiršdami vis kilstelėti savo bokalų. 
Jie atrodo apgailėtinai, bet jų veidai nuostabūs, it laukinių, apimtų me- 
džioklės įkarščio; ilgos špagos, užkištos už perpečių, be makštų. 

- Na, ir oras, sinjorai, na, ir oras! - sako Trankemajus. 

- Galima pagalvoti, kad Garona juokais užsiropštė į padanges ir iš 
ten talžo mus savo srove, - sako Strapafaras. 

- Tai pasaulinis tvanas, - sako Korpodibalis. 

- Hm.. taip, tiesą pasakius, dulksnoja, - sako Burakanas. 

Trankemajus buvo paryžietis. Tai šventeiva, pasipūtėlis su grauži- 
ko fizionomija. 

Strapafaras, ispano sūnus, buvo kilęs iš Langedoko, gal Gaskonės 
ar Provanso; jis ir pats gerai nežinojo, nes gimė kelyje, savo tėvo ir mo- 
tinos klajonių metu. 

Korpodibalis buvo pjemontietis. Ir moraliai, ir fiziškai jis pasižy- 
mėjo visomis išalkusio vilko savybėmis. 

Burakanas buvo perbėgėlis iš Karolio V armijos, vėliau dezertyra- 
vęs ir iš prancūzų kariaunos. Jis buvo stiprus ir kvailas kaip šuo ant 
grandinės. 

Keletą minučių nesigirdėjo nieko, išskyrus gąsdinantį keturių porų 
žandikaulių čiaumojimą. Lauke stūgavo vėjas. Jo nepaguodžiami skun- 
dai prasismelkdavo pro lietaus ūžesį. Ūmai į duris sudundeno galingas 
smūgis. Šeimininkas, sėdėjęs greta durų, pašoko. Ketvertas sugėrovų 
pašoko ant kojų su špagomis rankose. 

- Sinjorai, - pasakė šeimininkas, - atidaryti? 

- Mes negirdėjome švilpimo, - atsakė Trankemajus. - Tegul Šven- 
toji Mergelė padeda praeiviui, bei jis teneįžengia čia. | 

Likusieji pritarė jo nuomonei linkteldami, o Strapafaras dar pridū- 
rė žemu balsu: 

- Rolandas de Sent Andrė įsakė mums neatidaryti niekam, kol mes 
neišgirsime švilpimo. Tegul keliauninkas nešdinasi po velnių! 

- Nešdinkitės šalin! - šūktelėjo šeimininkas iš vidaus. 

- Atidarykite! - riktelėjo balsas. 

Ir šis rūstus metalinio skambesio balsas, įsakmus tarsi Lemties kvie- 
timas, privertė sudrebėti keturis valkatas. Šeimininkas susvirduliavo tarsi 
gavęs vėzdu į galvą. Jis perbraukė ranka per kaktą, ūmai išpiltą šaltu 
prakaitu. 

- O! - sušnibždėjo jis. - Koks čia silpnumas mane apėmė... Ne, ne! 
- Šaukė jis. - Aš neatidarysiu! 

Balso daugiau nesigirdėjo. Bet po poros minučių ketvertas apstul- 
busių sugėrovų išvydo, kaip šeimininkas deda drebančią ranką ant gele- 
žinio skląsčio. Jis imasi krapštytis prie spynų, ketindamas atidaryti jas! 
Keturios gerklės stūgtelėjo: 

- Neatidarykite, po velnių! 

- Aš neatidarau! Aš nenoriu atidaryti! - mikčiojo šeimininkas ka- 
lendamas dantimis. 

Ir tuo pačiu metu jis atitraukė geležinį skląstį, durys atsivėrė, įžengė 
pora permerktų žmonių. Ketvertas plūsdamiesi puolė pirmyn, iškėlę špa- 
gas... Keliauninkas, kuris įėjo pirmas, nusimetė apsiaustą ir iš karto atsi- 

gręžė į keturis užpuolikus. Tą pačią akimirką jie sustojo. Žmogus ištiesė 
ranką, ketvertas ėmė trauktis. Jie buvo išblyškę, apimti nesuvokiamo 
stingulio... Žmogus nuleido ranką, šyptelėjo ir atsisuko į šeimininką: 

- Kambarį man, - pasakė jis, - vietą arklidėje mano žirgui. Eik, 
nieko nesibijok. Tau gerai užmokės. 

- Šventoji komunija, - pasakė Burakanas, - tas žmogus stipresnis 
už imperatorių Karolį. 

- Tai ne žmogus, - pasakė Strapafaras, - tai vampyras, išlindęs iš 
kapo. Jūs matėte jo veidą? Aš prisiekiu, kad po ta oda nėra nė lašelio 
kraujo. | 

“ » Sinjorai, - pasakė Trankemajus, - užbaikime mūsų kepsnį. 

Keturi banditai vėl susėdo aplink stalą prie židinio. 

- Sinjorai, - pasakė Trankemajus, - man atrodo, kad mes išsigando- 
me!... Taip, sinjorai, mes nebūtume taip išsigandę, jeigu su mumis būtų 
buvęs vienas mūsų pažįstamas. 

- Ir aš taip manau! - šūktelėjo Strapafaras. - Jau ruošiausi tą patį 
pasakyti. Ak! Prakeikimas, su juo aš neišsigąsčiau nei Dievo, nei vel- 
nio. Be jo mes viską praradome, netgi garbę. 

- O, taip, - sumurmėjo Burakanas, - ir aš taip norėjau pasakyti. Mes 
viską praradome praradę jį. 

- Dieve mano! - pridūrė Korpodibalis. - Kada jis vadovavo mūsų 
būriui ir kada jo špaga blyksėjo saulėje, koks priešas galėjo prieš mus 
atsilaikyti? O kai jis mus paliko, aš jaučiuosi tarsi kūnas be sielos. 

- Jis buvo stipresnis už imperatorių Karolį! - pasakė Burakanas. 

- Tai kautynių karalius! - pasakė Strapafaras. 

- Tai griausmas Dievo rankoje! - burbtelėjo Korpodibalis. 

- Tai Rojalis de Boreveras! - pasakė Trankemajus. 

Ir visas ketvertas pagarbiai nusiėmė skrybėles. Tą akimirką kažkas 
vėl stipriai pasibeldė į duris ir pasigirdo balsas: 

- Atidarykite!.. 


IV 
Nepažįstamasis keliauninkas 
- Neatidarykite! - sustaugė pašokę, kaip ir pirmąjį kartą, keturi su- 


gėrovai. 
- Aš neatidarau, - pasakė šeimininkas. - Šį kartą, nors ir šiurkštus, 

bet tai Žmogaus balsas. Eikite po velnių, kas jūs bebūtumėt! 

Nepažįstamasis trankė duris baisiais smūgiais. Jo kumštis tikriau- 
siai buvo panašus į geležinį kūjį. Tuo pačiu metu jis siuntė tokius pra- 
keiksmų srautus, kad jie buvo ne mažiau įspūdingi, negu tie kūjo dūžiai, 
kuriais jis ketino išversti duris. 

- Dieve šlavėjau, madona skalbėja! - griaudėjo Korpodibalis. - Jei- 
gu mažylė Floriza ateis kaip tik šią akimirką ir jeigu sinjoras Sent Andrė 
sušvilps, mes jausimės labai susispaudę dirbdami savo darbą. 

- Ė! Jis teisus, tas prasčiokas pjemontietis! Mums reikia atsikratyti 
tuo padūkėliu, iki pasirodys mažylė! 

- Išpuolis! - pasakė Trankemajus. - Sinjorai, veikiam tyliai, žodis 
špagoms. Pirmyn! 

- Taip! Pirmyn! 

Akimirksniu geležinis skląstis buvo atšautas, spynos ryžtingai at- 
rakintos; durys trinktelėjo; pūstelėjo įnirtingas vėjo gūsis ir užgesino 
žibintą; keturios špagos pakilo... Tą pačią akimirką pasigirdo riksmas, 
keturi ūktelėjimai vienas po kito... Keturi banditai sutrikę traukėsi at- 
gal... Korpodibalis išspjovė porą dantų; Trankemajus stengėsi atgauti 
kvapą, kurio neteko trinktelėjus geležinei rankai, vos nesutrynusiai jo; 
Strapafaras nusirito į priebutį; Burakanas trynėsi sumuštus šonkaulius. 

- Čia tai bent kruša! - šūktelėjo Strapafaras. 

- Niekas, išskyrus jį, - inkštė Korpodibalis, - nebūtų sugebėjęs ši- 
taip išmušti Žiaunos! 

- Rojalis de Boreveras! - burbtelėjo Trankemajus. 

- Tas pats, mano ėriukai!.. Strapafarai ir Burakanai, padėkite mano 
senajam Brabantui nulipti nuo arklio ir atveskite jį čia! Korpodibali, 
ugnies! Trankemajau, tu uždarysi duris! 

Jie prisiartino. Jaunuolis įžengė visas šlapias, patraukė tiesiai prie 
stalo šalia židinio, sugriebė vynmaišį, nugėrė neįtikėtiną gurkšnį, panie- 
kinamai bloškė vynmaišį į kampą, nusišluostė burną delnu ir atsigręžė 
įtūžusia fizionomija, iškreipta įniršio, į šeimininką: 

- Tfu! Šlykštus birzgalas! Vyno! Ir gero! Tau, šeimininke Belzebu- 
vo tarne, aš tau ausis nukaposiu durklu! O jūs, apgailėtini mulkiai, pa- 
čios žemiausios rūšies perėjūnai, jūs sužinosite dar, kiek jums kainuos 
šis pokštas, - priversti Rojalį de Boreverą loti po langais kaip valkatau- 
jantį šunį! 

- Kapitone, - nusižeminęs pasakė Trankemajus, - mes nežinojo- 
me... 

- Reikia žinoti! - suriaumojo jaunasis vyriškis įnirtusiu smūgiu su- 
varydamas savo durklą į stalą. 

Trankemajus susilenkė prieš Rojalį. Korpodibalis, Burakanas, St- 
rapafaras žiūrėjo į jį susižavėję. 

- Šeimininke! Kambarį. Geriausią lovą. Ir vyno. Geriausio tavo rū- 
syje. Imkitės darbo, jūs, likusieji. Prilaikykite jį už rankų ir kojų. Velnio 
užpakalis, mano vargšas Brabantas miršta. 

Senasis Brabantas, įvestas į menę, neteko sąmonės. Jį sugriebė ket- 
vertas valkatų. Šeimininkas, drebėdamas visu savo kūnu, rodė kelią. Mirš- 
tantysis buvo paguldytas į lovą kambaryje antrame aukšte. Šeimininkas 
tuoj nubėgo vyno. 

- Dabar atgal! - suniurgzė Rojalis. - Laukite manęs apačioje. Turiu 
jums kai ką pasakyti, mano ėriukai. Ak, Brabantai! Mano senasis Bra- 
bantai! 

Sužeistasis gulėjo ant lovos pravėręs burną ir išsproginęs akis. Ro- 
jalis minutėlę apžiūrinėjo jo išblyškusį veidą, žilus plaukus, sulipusius 
ant smilkinių, raukšles, kurių kiekviena galbūt buvo išvagota minties 
apie žmogžudystę. Jis buvo banditas, tas mirštantysis. Jis vogė, žudė... 

“Aš jam turiu būti dėkingas! - galvojo Rojalis de Boreveras. - Jis 
buvo man tėvas". 

Jis nusipurtė. Karti ir pikta šypsena apnuogino jo baltus ir aštrius 
dantis. 

- Tėvas! - pasakė jis garsiai. - Ar iš viso aš turėjau tėvą! 

Tą akimirką tarpduryje pasirodė bekraujis veidas, panašus į pamėk- 
lišką vaizdinį... Tai buvo nepažįstamasis keleivis... 

Kokios priežastys atvedė jį čia? 

- Ek! Mano senasis drąsuoli! - tęsė Rojalis. - Tai tu buvai mano 
tikrasis tėvas. Paklausyk manęs, po velnių! Tu nori gyventi? 

Jis sugriebė šeimininko atneštą butelį, atkimšo ir pridėjo sužeista- 
jam prie lūpų. Brabanto akys sužibo. 

- Jis atsigauna, - sušnibždėjo jaunuolis. 

Brabantas didvyriškai nusišypsojo ir burbtelėjo: 

- Taip, mano mažyli, atsigaunu, bet tik dėl to, kad sugrįžčiau te- 
nai... 

- Ne, velniai griebtų! Aš taip nenoriu. Tu nemirsi... 

- Visi į pragarą. Aš šiandien, tu kitą dieną, teks visiems ten keliau- 
ti, mano sūnau. 

Borevero veidas persikreipė - labiau iš įniršio, negu iš sielvarto. 

Tą pačią akimirką mirštančiojo žvilgsnis sustojo ties durimis ir prisi- 
pildė tokios nežmoniškos baimės, kokią tiktai agonija gali pagimdyti 
smegenyse. 

- Mirtis! - murmėjo jis. - Štai ji! Ten! Žiūrėk! 

Rojalis greitai atsigręžė į duris, kur jam rodė Brabantas. Bet jis 
nieko neišvydo. Jis puolė prie durų, bet ir už jų nebuvo nieko, išskyrus 
tamsius laiptus ir kitas duris priešais. 

- Ten nieko nėra, - pasakė jis sugrįžęs prie mirštančiojo. - Tau pri- 
sisapnavo. 

- Prisisapnavo? O, taip. Prasideda sapnas... Ten nieko nėra... Ten 
buvo kažkas, - ak, kažkas! Kažkoks veidas... jame nė lašo kraujo! 

Sužeistojo balsas užkimo, kvėpavimas ėmė trūkčioti; mechanišku 
rankų judesiu jis mėgino nublokšti nuo krūtinės kažkokį sunkumą. Ūmai 
jis prapliupo kvatotis. 

- Tu, kipše, ką gi aš matau tavo akyse? Ašaras? Ne, tu jau nebe 
mano liūtas, ne kietaširdis Rojalis de Boreveras. Verkti? Tu sukvailio- 
jai. Ko gi verkti? Mano sūnau, būk stiprus. Tegul verkia kvailiai. Nepa- 
sitikėk niekuo, tik savo ranka ir savo špaga. Skinkis sau kelią kumš- 
čiais, kojomis, dantimis, kirsk, kandžiokis, plėšk, o jeigu ne, tai pats 
būsi sukandžiotas, sumuštas, apiplėštas. Širdis? Paikystė! Lik sveikas, 
aš iškeliauju. Paklausyk dar truputėlį prieš atsisveikinant. Kas tu toks? 
Tu manęs dažnai apie tai klausdavai. Dabar aš tau pasakysiu. Aš... O! 
Vėl! Mirtis! Ten! Žiūri į mane! Prie tų durų!.. 

Rojalis de Boreveras gyvai atsisuko, bet ir šį sykį nieko nepamatė. 

- Nurimk, - burbtelėjo jis ir nusikeikė, - anas pasaulis žadina tau 
košmarus. Štai! Daugiau tu nepamatysi veido, neturinčio nė lašo kraujo. 

Užsimojęs jis tėškė žibintą į grindis ir šis užgeso. Tamsa užpildė 
kambarį. 

- Gerai! - sušvokštė Brabantas. - Tai mane paruoš amžinajai nak- 
čiai. Klausykis, mano mažyjli. 

- Aš klausausi, - vienu atsikvėpimu ištarė Rojalis de Boreveras. 

Mirštantysis, kiaurai permirkęs nuo lietaus ir prakaito, čia, šiame 
skurdžiame guolyje, ir šis jaunuolis, palinkęs prie jo; gąsdinanti tamsa, 
apsiautusi juos; vėjo gūsiai, šnabždantys kažką, kas Žmogui nesuvokiama, 
- taip, visa tai kėlė baimę. Ir ten, už durų, prigludęs dar kažkas! Mirštan- 
tysis gerai matė jį! Ir tas kažkas buvo nepažįstamasis keliauninkas, ku- 
ris kažkokios paslaptingos galios dėka galėdavo įsakinėti pats likdamas 
už sienos; būdamas lauke jis privertė šeimininką atidaryti duris. 

Brabantas švokštė. Jo atmintis, jo mintys vijosi sūkuriais. 

- Žinai, kam aš turėjau tave atiduoti, kai paėmiau visiškai mažytį, 
vargšą liūtuką, kuris dar neturėjo nagelių?.. 

- Tu turėjai mane atiduoti kažkam?.. 

- Taip. Atspėk, kam... Ne? Tai štai!.. Budeliui! 

Rojalis sudrebėjo iš siaubo. Koridoriuje, už durų, šio pokalbio klau- 
sėsi nepažįstamasis keleivis. 

- O kodėl tau įsakė mane perduoti budeliui? - paklausė Rojalis. 

- Kodėl? Ak! Ak! Jis klausia, kodėl! Tai teisinga. Jis nežino. Tad 
žinok, -tu - sūnus apsėstosios, kurią įmetė į Tamplį už tai, kad ji apkerė- 
jo meilės burtais Prancūzijos dofiną ir princą Anri. Tačiau prakeiksmas, 
skirtas dofinui, išsipildė, netrukus jis mirė Turnone. O štai Anri... jis juk 
tapo mūsų karaliumi Henriku II, jis - tai tas, kuris... Ak! Velniava! Ak! 
Ragai, užpakalis ir žarnos! Štai, aš kažko silpstu... 

- Pasakyk man bent jau mano motinos vardą! - riktelėjo Boreveras. 

- Tavo motina?.. - Ak! Taip... Tavo motina... Tamplis... kamera, 
kur tu gimei... O! Lik sveikas... Tavo ranką... Ak! Sprokit, šuns griau- 
čiai!.. 

Mirštantįjį supurtė siaubingi traukuliai - tai gyvybė dar bandė prie- 
šintis. Jo lūpų kampučiuose pasirodė kraujas. 

- Aš nenoriu! - suinkštė Rojalis. - Aš nenoriu, kad tu mirtum! 

- Prisimink, - paskutinį kartą sumurmėjo Brabantas, - atsimink tą, 
kuris mane užmušė... 

- Jis mirs nuo mano rankos! - sugriežė dantimis Rojalis. - Nostra- 
damas! Tokį vardą tu paminėjai? 

- Štai jis! - su širdį draskančia aimana suriko mirštantysis; jis kils- 
telėjo, tarytum būtų norėjęs atsikratyti pragariško vaizdinio, bet tuoj iš- 
sitiesė nebegyvas. 

Kambarį užliejo šviesa. Su dusliu puolančio liūto urzgimu Boreve- 
ras po Brabanto šūksnio atsigręžė trečiąjį kartą. Ir šįsyk jis išvydo į kam- 
barį įeinantį Žmogų su fakelu rankoje. 

- Nostradamas! - suriaumojo Boreveras. - Tai tu Nostradamas? 

- Tai aš! - atsakė nepažįstamasis neįtikėtinai šaltakraujiškai. 

- Tu padvėsi čia! Aš tavo kaulus užkasiu drauge su vargšu Braban- 
tu, kad girdėtum jo neapykantos riksmą amžinai! 

Boreveras staigiu judesiu išsitraukė špagą ir užsimojo. 

- Tu manęs neužmuši, - pasakė Nostradamas gąsdinančiai taikiu 
balsu. - Tu manęs neužmuši. Nes aš žinau, kokią paslaptį norėjo tau 

atskleisti tas Žmogus, kai mirtis amžiams užčiaupė jo lūpas. Aš žinau, 
kas tavo motina! 

Borevero ranka nusviro. Akimirksnį keleivis apžiūrinėjo jį su niū- 
riu smalsumu, paskui jis nusisuko, tarytu Borevero išvaizda būtų žadi- 
nusi jame skausmą... 

- Tu tai Žinai? - burbtelėjo jaunuolis. 

- Tu gimei Tamplio kameroje, - tęsė Nostradamas. - Aš žinau visą 
tavo motinos istoriją. Kokia neišvengiamybė atvedė tave šį vakarą į šią 
landynę, kur audra atginė ir mane ieškoti prieglobsčio? Tai, be abejo, 
nulemta dangiškųjų jėgų, kurios pasiuntė mane. Todėl tu manęs ir neuž- 
muši. 

Boreveras neapsakomai nustebęs bandė įsižiūrėti į tą Žmogų blyš- 
kiu veidu; jo bruožai tą akimirką buvo iškreipti kažkokio dar baisesnio 
įnirtimo. Kakta spindėjo tokia pat didybe, kuri regima debesyse, iš kur 
tuoj tuoj trenks žaibas. Ir tarsi dvigubas žaibas tviskėjo jo akys, o balse 
girdėjosi duslūs ir grėsmingi tolimos perkūnijos aidai... 

- Kas jūs? - šiurkščiai paklausė jaunuolis. 

- Kas aš?.. Tas, kuris Žino tavo motinos vardą ir istoriją. Aš atsklei- 
siu tau ir viena, ir kita. Aš tas, kuris Žino tavo tėvo vardą ir istoriją! - 
pridūrė Nostradamas su nenumalšinamos neapykantos atodūsiu. 

- Mano tėvo? - iškvėpė Boreveras. 

- Tu sužinosi jo vardą! Tu sužinosi jo istoriją! Tu vis dar tebenori 
mane užmušti? 

- Ne! Ne! - ištarė Boreveras grieždamas dantimis. - Aš tikiu vis- 
kuo, ką jūs sakote. Aš padarysiu viską, ko tik jūs panorėsite. Ir vis dėlto 
aš jūsų neapkenčiu. Tai jūs nužudėte mano senąjį Brabantą. Tai jūs pri- 
vertėte mane atsitraukti. Jūs man keliate siaubą ir pasibjaurėjimą. Kai 
jūs man daugiau nebebūsite reikalingas, aš jus užmušiu. 

- Gerai, - atsakė Nostradamas patenkintas. - Tu kaip tik toks, kokį 
aš 1r tikėjausi tave išvysti. Mes susitiksime Paryžiuje. 

- Kur? - godžiai paklausė Rojalis. 

- Nesirūpink. Aš tave susirasiu. Lik sveikas, jaunuoli. Tu klausei 
manęs, kas aš. Tai aš, aš - keršto, įrašyto likimų knygoje, genijus. Tau aš 
- Neišvengiamybė. Aš - tas, kuris išėjo iš nežinomybės gelmių, kad nuves- 
tų tave už rankos ten, kur tavo likimas. Štai dar kas. Tu neturtingas, 
pasigailėjimo vertas, apiplyšęs... Nori aukso? 

Nostradamas nelaukdamas atsakymo sugriebė jaunuolį už rankos 
ir nusivedė į savo kambarį. Ten jis atidarė spintos duris. Spinta buvo 

prigrūsta brangakmenių ir auksinių monetų. Valkata, kas dieną rizikuo- 
jantis gyvybe dėl keleto auksinių monetų, ekiū, išblyško. Nostradamas 
paslaptingai nusišypsojo ir pasakė: 

- Imk kiek tau reikia. Imk viską, jeigu nori. 

Rojalis de Boreveras nusipurtė kaip šernas. 

- Aš turiu kai ką geresnio už auksą! - sugriežė jis dantimis. - Už 
jūsų smaragdus! Geresnio už jūsų deimantus, tviskančius po jūsų gun- 
dančia ranka! 

- Ir ką gi tu turi? - tarstelėjo.Nostradamas su ankstesne šypsena. 

Rojalis žaibišku judesiu užsimojo durklu ir atsivėdėjęs smeigė jį į 
stalą. 

- Štai! - pasakė jis. 

"Jis nužvelgė Nostradamą kraugerišku žvilgsniu. 

- Aš palieku dabar jums šį durklą, - sviedė jis žemu ir kimiu balsu. 
- Ir pasiimsiu jį, kad jus užmuščiau. Likite sveikas. Mes juk turime susi- 
tikti. Užeikite į Stebuklų Kiemą ir paklauskite ten paties įžūliausio pe- 
rėjūno, Ptit Flambo valdovo, žmogaus, kurį vyriausiasis prevo, mesjė 
de Ronšerolis prisiekė pakarti savo rankomis... tai aš! 

Išgirdęs Ronšerolio vardą, keliauninkas sudrebėjo. 

- Puiku, - pasakė jis tokiu šiurkščiu ir baisiu tonu, kad jį buvo gali- 
ma palaikyti pavojaus varpo gaudimu. - Tavo vardas? 

- Rojalis de Boreveras! - atsakė jaunuolis. 

Ir jis išėjo. Grįžęs į savo kambarį, Rojalis priėjo prie nebegyvo 
Brabanto, paėmė jo ranką. 

- Nusiramink, - sumurmėjo jis. - Viskas nuspręsta. Tas žmogus mirs 
nuo mano rankos. Bet tu nespėjai man pasakyti to, ką norėjai pasakyti, o 
jis Žino; ką gi, teks tau truputį pakentėti... 

Tą akimirką lauke pasigirdo ilgas švilpimas, privertęs jį sudrebėti. 


**4ė 


Nostradamas užgesino fakelą ir atsisėdo ant suolo, šalia pravertos 
spintos. Jį sutraukė mėšlungis. Nesulaikomi, baisūs prakeiksmai kilo iš 
jo sielos gelmių ir apmirdavo ant lūpų. 

“Mari sūnus, - niurzgė jis. - Tai štai sūnus tos, kurią aš taip mylė- 
jau. Tą vaiką pats likimas atvedė, kad jis galėtų pasitarnauti man! Tai 
Mari vaikas ir aš jį palaušiu, sudaužysiu, aš jį pasmerksiu pačiai bjau- 
riausiai ateičiai, pasinaudodamas juo kaip instrumentu, kurį man siun- 

čia aukštesniosios dvasios! Ir kadangi jis Mari sūnus, mano niekinga 
Žmogaus širdis nerimsta!.. Gana, gana, jokio silpnumo, kaip kalbėjo tas 
senas banditas! Jokio pasigailėjimo Mari sūnui!.. Todėl, kad šis vaikas... 
Dangiškosios Galybės! Baudžiantis Dieve!.. Tas vaikas, kurį tu atiduo- 
di į mano rankas - Henriko II, Prancūzijos karaliaus, sūnus!.." 

Ūmai tas pats švilpimas, kurį išgirdo Rojalis de Boreveras, pert- 
raukė ir Nostradamo mintis. Jis atsistojo, išėjo ant laiptų, persisvėrė per 
turėklus ir išvydo Boreverą, besileidžiantį į bendrąją menę. 


V 
Vyriausiojo prevo duktė 


Išgirdę švilpimą, ketvertas valkatų, sėdėjusių prie židinio, atsisto- 
jo. Šeimininkas atidarė duris. 

- Pats laikas sudaryti atakos planą, - pasakė Trankemajus. 

- Dieviška kiaulystė! - sududeno Korpodibalis. - Jis jau pernelyg 
užsiplėšė, tas jaunasis Sent Andrė! Pagrobti mesjė Ronšerolio, vyriau- 
siojo Paryžiaus prevo, aukščiausiojo patrulių vado, dukrą! 

- Sinjorai, - dingtelėjo Trankemajui, - aš radau išeitį. Reikia, kad 
Rojalis eitų su mumis!.. Ką jūs pasakysite apie šią idėją? Prisiekiu šven- 
tuoju Pankracijum, reikia gimti Paryžiuje, kad turėtum šiek tiek smege- 
nų. 

Šie žodžiai buvo sutikti pasitenkinimo šūksniais. Ir tuojau pat ket- 
vertas narsuolių nusprendė patraukti į Borevero kambarį. Jie atsigręžė į 
laiptus. 

- Štai jis! - sumurmėjo jie žemai lenkdamiesi. 

- Gerai, tiek to, - pasakė Boreveras. - Aš jums atleidžiu. 

Kąjis atleido jiems? Jie to nesužinojo. Tą pačią akimirką, kai pasi- 
rodė Rojalis, iš lauko į menę įsiveržė šaukdamas jaunuolis: 

- Jūs pasiruošę? Mano žmogus įspėjo, kad ji pro čia važiuos po 
dvidešimties minučių; jis matė, kaip karieta išvažiavo iš Meleno. Visi 
prie kelio! Aš nurodysiu, kur laukti... 

Tai buvo kokių dvidešimties metų išblyškęs aštrių veido bruožų, 
plonų lūpų, padūmavusio žvilgsnio jaunuolis. Jis buvo susijaudinęs ir 
nemėgino to slėpti. 

- Monsinjore, - pasakė Trankemajus, - mes priėjome išvadą, jog šis 
Žygis prieštarauja visiems mūsų Viešpaties Jėzaus įstatymams. 

Jaunuolis pabalo ir metė žvilgsnį į duris, bet Burakanas jau stovėjo 
prie šio vienintelio išėjimo su špaga rankoje. 

- Ek! - pratęsė Strapafaras. - Jūsų neviltis drasko man širdį. Mes 
norime jums atiduoti jūsų mylimąją, vargšą paukštelį, bet taip pat nori- 
me, kad dalyvautų ir mūsų kapitonas. 

- Jūsų kapitonas?.. 

- Šlovingasis Rojalis de Boreveras; o štai ir jis pats, < tarė Tranke- 
majus. - Kapitone, štai taurusis sinjoras Rolandas de Sent Andrė, mon- 
sinjoro Žako d'Albono de Sent Andrė sūnus... Jis nori pagrobti mūsų 
kilmingojo prevo madmuazelę... 

- Gerai! - sugergždė Rolandas de Sent Andrė. - Jūsų bus penki vie- 
toj keturių. Taip netgi geriau. Jūs sutinkate padėti man šį vakarą? - pak- 
lausė jis. 

- Tai priklauso nuo to, kokį užmokestį jūs pasiūlysite, - šaltai atsa- 
kė Rojalis. 

- Aš pažadėjau šimtą ekiū jūsų draugams. 

- Kadangi dalyvauju aš, užmokestis dvigubas, po velnių! - burbte- 
lėjo Rojalis blykstelėjęs akimis. - Aš vadovausiu užpuolimui. Jūs pail- 
sėkite kamputyje prie ugnies ir aš atvesiu mergaitę. Kitaip nieko nebus. 
Sutarta? 

Sent Andrė metė į sukčių piktą žvilgsnį. Rojalis gūžtelėjo pečiais. 
Tada Sent Andrė, kilstelėjęs permirkusį apsiaustą, ištraukė sunkų kap- 
šelį ir išbėrė jo turinį ant stalo. Tada ėmėsi paskubomis skaičiuoti. Ten 
buvo du šimtai penkiolika ekiū. Jis atskaičiavo sutartą sumą, bet Rojalis 
susišlavė viską prataręs: 

- Penkiolika ekiū bus vynui. Dabar visi lauk! 

Akimirksniu gauja dingo, ištirpo tamsoje už durų. Sent Andrė, iš- 
balęs, uždusęs, panašus į statulą, liko stovėti didelės pritilusios menės 
viduryje, ištempęs į priekį kaklą, bandydamas įsiklausyti, kas dedasi 
lauke. | 

Ūmai pasigirdo ratų šliurksėjimas; paskui netikėtai riksmai, aima- 
nos, piktas plūdimasis; paskui arkebūzų šūviai, įnirtingas špagų Žvan- 
gesys; Šauksmai, siaubingi riksmai, prakeiksmai, sužeistųjų vaitojimas; 
paskui dviejų ar trijų arklių kanopų bildesys sprunkant iš paskutiniųjų 
jėgų ir netikėtai stingdanti tyla... Viskas baigta! 

Nostradamas nusileido keliais laipteliais žemiau. Jis godžiai su- 
žiuro į duris tarsi mirties angelas, laukiantis tos, kuri turėjo įeiti. 

“Ronšerolio duktė! Sent Andrė sūnus! Čia! Ak! Žiauriausių dvejo- 

nių naktimis, kada Didžiosios Piramidės dugne, Sfinkso gelmėse, aš kvo- 
čiau likimą, tomis svaiginančiomis užsimiršimo ir siaubingo jaudulio 
valandomis aš kartais pasijausdavau tvirtesnis už visus kitus žmones! 
Bet kartais aš suabejodavau Absoliutu, aukščiausiąja tiesa, įgyta per dvi- 
dešimties metų vargą ir darbus! Okultinis moksle, nepasiekiamas žmo- 
nėms, aš tave atmesdavau!.. Ir štai, su pirmaisiais mano sugrįžimo žings- 
niais - netikėtas įrodymas, akinantis kaip žaibas, kad Likimas - gyva 
būtybė, paėmusi mane už rankos ir privedusi mane prie keršto pradžios; 
kerštas turi užpildyti tą mano gyvenimą, kurį aš gyvenu dabar! Ir štai 
prieš mano akis, šiuose nušiurusiuose užeigos namuose, susirinko vai- 
kai tų, kurių aš nekenčiu; štai Sent Andrė sūnus nori atimti garbę Ronše- 
rolio dukrai! Ir kas ateina į pagalbą nusikaltėliui? Kas atveda jam mer- 
giną? Henriko II, Prancūzijos karaliaus sūnus!" 

Tą pačią akimirką, kada visas degdamas jis palinko pirmyn, įžengė 
Ronšerolio dukra. 

Rojalis de Boreveras laikė ją už rankos. Jis dar tebejuto kovos svai- 
gulį, jo šnervės trūkčiojo, akys blizgėjo, jis kažką murmėjo žengdamas 
pirmyn, lankstus, keliantis siaubą. 

Rolandas de Sent Andrė atsitraukė prie židinio. Jis virpėjo. Savo 
apsiausto skvernu prisidengė veidą, tačiau neišleido iš akių tos, kuri ką 
tik įėjo. Jo Žvilgsnyje atsispindėjo viena iš tų neįtikėtinų aistrų, kurios 
Žmogų paverčia laukiniu gyvuliu. 

- Sinjore, - pasakė Rojalis paleisdamas merginą, - štai mergiotė. 
Jūs man užmokėjote, ir aš atiduodu jums. Mes atsiskaitę. 

Mergina atrodė labai pasitikinti savimi, tik jos rankos šiek tiek vir- 
pėjo. Kai tiktai Boreveras paleido ją, ji pasuko prie Sent Andrė. Ir kam- 
bario tyloje suskambo jos tyras ir dainingas balsas: 

- Tai, vadinasi, jūs tas ponas, kuris įsakinėja sulaikyti moteris jėga 
ir išdavyste? Kas jūs? Jūs nedrįstate parodyti savo veido. Ir gerai darote. 
Aš išvysčiau bailio veidą... 

Sent Andrė sudrebėjo. Įniršio karštinė supurtė jį nuo galvos iki ko- 
jų. 

- Žinokite, - tęsė ji. - Niekas nenubaustas nepakels rankos prieš 
Flori2ą de Ronšerol. Aš nekalbu apie tuos niekingus valkatas, ne apie 
juos dabar šneku... Bet jūs, sinjore, jūs lyg ir bajoras, tad malonėkite gi 
pažvelgti man į akis, kaip aš Žiūriu į jus. 

Savo pranašumo pojūčio ir nekaltumo įkvėptos drąsos kupinu ju- 
desiu ji nubloškė kapišoną, dengusį jos galvą. Tai buvo aukšta, liekna, 

lanksti kaip nendrė, bet drauge tvirta šiais kerinčio tyrumo bruožais mer- 
gina. Pasipiktinimas nuspalvino jos veidą rožiniais tonais; jos papūstos 
lūpos prasivėrė. Rusvos akys blizgėjo šilku. Vešli tamsių plaukų kupeta 
sunkiai krito ant pečių. Ji spinduliavo gaivumu. Jos grožis paprasčiau- 
siai neleido nepastebėti jos. 

Sunki tyla apgaubė kambarį; virš jos dunkojo niūri Nostradamo 
figūra. 

“Kokia ji nuotabi! - sušnibždėjo sau Rojalis. - Tokia graži, tokia 
tyra, tokia išdidi! Kokia neapykanta spindi jos akyse!.. O! Aš nukąsiu tą 
ranką, kuri palietė ją, tą niekingo valkatos, išdavusio ją, ranką!.. Ji taip 
ir pasakė - niekingas valkata!" 

- Užteks! - vėl pasigirdo Florizos de Ronšero! balsas. - Sugrąžinki- 
te mano tarnus, kuriuos jūs išvaikėte, nuveskite mane į karietą ir galbūt 
aš viską užmiršiu, mesjė! 

Sent Andrė žengė du skubius žingsnius į priekį ir sugriebė jos ran- 
ką. 

- Bet... - sumurmėjo jis, - ar įstengsiu aš kada nors užmiršti tą mei- 
lę, kuri taip degina mane! 

Floriza nuslopino gėdos šūksnį. 

- O! - šūktelėjo ji. - Kas jūs toks! 

- Kas aš toks? Jūs nenumanote? Pažvelkite gi į mane; jūs pamatysi- 
tetą, kuris miršta dėl jūsų, kuris trokšta suteikti jums savo vardą ir savo 
turtus, tą, kuris ištisus metus ant kelių maldauja jūsų priimti jį kaip 
sutuoktinį, tą, kuris su špaga rankoje atkariaus jus iš viso pasaulio. 

- Rolandas de Sent Andrė! 

Tai buvo apmaudo riksmas. Galbūt baimės riksmas. Ji ryžtingai 
ištraukė savo ranką ir išbalo kaip pati mirtis. 

- Tai tiesa, mesjė. Iš bailumo, iš sumanymo klastingumo aš turėjau 
suprasti, kad tai jūs! Ak! Nejaugi čia nėra nė vieno vyro! Nė vieno, kuris 
išlaisvintų mane iš šio išdaviko rankų!.. 

Ir ji atsisuko į Rojalį de Boreverą. Į žmogų, šiurkščiai pakėlusį ran- 
ką prieš ją, Floriza pakėlė pilnas ašarų akis!.. 

Rolandas de Sent Andrė persikreipusiu veidu Žengė pirmyn mė- 
gindamas nusišypsoti. Bet tą pačią akimirką pasigirdo sidabrinis skam- 
besys. Ant grindų nukrito kapšelis, kuriame buvo du šimtai penkiolika 
ekiū. 

„ Mesjė, - pasakė valkata, - pasiimkite savo pinigus!.. 

- Ką tai reiškia? - iškošė Sent Andrė. 

- Tai reiškia, kad jums reikia pasiimti savo auksą, štai ir viskas! - 
pasakė Rojalis, nuspirdamas odinę piniginę. 

- Niekingasis! - burbtelėjo Rolandas de Sent Andrė. - Ar tu bent 
Žinai, kad aš įsakysiu tau gyvam ant rato sulaužyti kaulus! 

- O! Po velnių, bent jau nešnekėkite, jeigu iš tiesų norite įvykdyti 
šį dorą ketinimą. Išeikite gražiuoju. Aš matau, kad madmuazelei nema- 
loni jūsų draugija. Todėl, monsinjore, aš draudžiu jums prisiartinti prie 
j0S. 

- Niekše, - suriaumojo Sent Andrė, - tu drįsti... 

- Aš turiu įprotį išdrįsti viską, ko tik užsimanau. 

- Tuo geriau! Tai mirk, šunie! - suspiegė Sent Andrė. 

Rojalis taip pat išsitraukė špagą. Du priešininkai puolė vienas kitą. 
Viskas baigėsi labai greitai. Susikryžiavusių geležčių skambesys ir ūmai 
Sent Andrė suvaitoja iš skausmo. Rojalis kirto špaga jam per veidą ir 
pažymėjo skruostą raudonu rėžiu. Kitą akimirką špaga įsmigo jam į pe- 


tį 

- Tai Borevero smūgis, - paprastai pasakė Rojalis, kai Sent Andrė 
išsitiesė ant grindų pratrūkęs keiksmais. 

- Aš tave surasiu! - inkštė Sent Andrė. - Tu būsi atiduotas budeliui! 
Floriza krūptelėjo. Rojalis išblyško. 

“Budeliui! - sušnibždėjo jis. - Taip. Brabantas man irgi sakė tą pa- 
t. 

- Eime, madmuazele. Šeimininke, klausyk! Ten, viršuje, Žmogaus 
kūnas. Jis buvo narsuolis... mano vienintelis draugas šioje žemėje, - jo 
balsas užsikirto. - Šeimininke, tu krikščionis? Taip, aš matau, kad taip. 
Tu pasirūpinsi, kad vargšas Brabantas būtų tinkamai palaidotas, ir duosi 
ekiū kunigui, tegul sukalba už jį kokią nors maldą. Aš grįšiu už kokių 
poros dienų, kad galėčiau įsitikinti, kaip tu įvykdei mano įsakymą, ir 
tuomet tavęs laukia dešimt ekiū. Bet saugok savo šunišką kailį, jeigu tu 
visko tiksliai neatliksi. Eime, madmuazele! 

Jis išėjo. Floriza susisupo į apsiaustą ir nusekė pasku jį. Sent And- 
rė neteko sąmonės. Šeimininkas, likęs vienas, ilgai negalėjo atitraukti 
akių nuo kapšelio, gulinčio ant grindų. Minutėlę jis klausėsi. Paskui pas- 
kubom pasilenkė, čiupo kapšelį ir paslėpė jį! 

- Aš pasakysiu, kad tai banditas jį nusinešė! - burbtelėjo jis. 

Keliu riedėjo karieta, vežusi Florizą. Keturi valaktos, nepaisydami 
sužeidimų, lydėjo ją su špagomis rankose, visiškai apkvaitę nuo šio naujo 
jiems tekusio vaidmens. Rojalis pasibalnojo vieną pakinkytą arklį ir pats 

važnyčiojo kinkinį kaip įgudęs foreiteris, vengdamas duobių, aplenkda- 
mas kliūtis tarytum skaisčią dieną. 

Auštant karieta privažiavo Paryžiaus vartus kaip tik tuo momentu, 
kada juos atidarinėjo. Įriedėjusi į miestą, ji pasuko prie vyriausiojo pre- 
vo namų Sent Antuano gatvės gale, priešais tokio paties pavadinimo 
pilį. Septintą valandą ryto ji įsuko į kiemą. Aukštas, tvirtas, plačiapetis 
žmogus skvarbiu žvilgsniu po tankiai suaugusiais antakiais apkabino 
Florizą ir ilgai laikė ją glėbyje. Tai buvo vyriausiasis Paryžiaus prevo. 

- Kodėl tu grįžti taip vėlai? Aš mirštu iš nerimo. Ir dar lydima to- 
kios draugijos! Kur mūsų žmonės? Kas atsitiko? 

Ketvertas valkatų iš atsargumo pasiliko gatvėje. 

Rojalis de Boreveras nušoko nuo arklio. Jis žengė pirmyn uždėjęs 
ranką ant špagos ir lengvai linktelėjo, kol vyriausiasis prevo sekė jį mait- 
vanagio akimis. 

- Monsinjore vyriausiasis prevo, - pasakė jis gana šiurkščiai, - štai 
kas atsitiko: man užmokėjo už tai, kad aš pagrobčiau jūsų dukrą ir per- 
duočiau ją vienam bajorui; ji pasakys jums jo vardą, jeigu panorės. 

- O! - sušnibždėjo Floriza taip tyliai, kad jis vos galėjo ją girdėti. - 
Jūs žudote save, nelaimingasis!.. 

Ir merginos širdis suvirpėjo. 

- Čia tai bent! - sududeno vyriausiasis prevo. - Aš tikriausiai dar 
miegu... Atvykti čia ir taip pasakyti man! Man! Čia!.. 

- Jūs nemiegate, sinjore vyriausiasis prevo, - tęsė Roj alis tokiu pa- 
čiu tonu. - Tai štai, aš sustabdžiau madmuazelę ir perdaviau ją bajorui; 
už tai gavau iš jo du šimtus penkiolika ekiū su karaliaus atvaizdu. 

- Sargyba! - sugriaudė vyriausiasis prevo. 

Mano tėve! - meldė Floriza virpėdama nuo jausmo, kurio pati sau 
negalėjo paaiškinti. 

- Tik štai kas, - tęsė Rojalis. - To bajoro fizionomija man kažkodėl 
nepatiko. Tada aš grąžinau jam jo du šimtus penkiolika ekiū, vėl įsodi- 
nau madmuazelę į jos karietą ir sugrąžinau ją čionai. Štai kas įvyko, 
monsinjore vyriausiasis prevo, likite sveikas! 

- Sargyba, suimti šitą Žmogų! - taškėsi seilėmis vyriausiasis prevo. 


Aštuntoji dalis 
MAGAS 


| 
Katerina Mediči 


Fraumontelio gatvėje kilo senovinė kažkokio sinjoro rezidencija, 
pasišiaušusi gynybiniais bokštais, supama griovio, feodalinės epochos 
atgyvenų, kada kiekvienas hercogas savo buveinėje laikė ištisą garnizo- 
ną, kaip kad Luvre ar karališkojoje pilyje. 

Prieš mėnesį rezidenciją savo ponui nupirko vienas užsienietis. Tas 
užsienietis buvo nedidelio ūgio, liesas, sausas, menkas, susiraukšlėjęs 
senis. Tik pasirodęs, jis sukėlė keistus viso kvartalo įtarimus. Minios 
darbininkų apgulė rezidenciją. Netrukus viskas buvo apversta aukštyn 
kojom. Rezidencija sutvisko kaip perlas. Kartą vakare senis išvažiavo 
pasakęs, jog vyksta į Fontenblo susitikti su savo šeimininku. 

Kaip tik prieš šios buveinės pakeliamąjį tiltą sustojo karalienė ir 
jos kompanionas Ignacijus Lojola, palikęs eskortą už dvidešimties žings- 
nių. Tą akimirką pro juos praėjo naktinis sargas su žibintu rankose. Jis 
melancholiškai šūkčiojo: 

- Vienuolika valandų. Paryžiaus Žmonės, miegokite ramiai!.. 

- Vienuolika valandų, - sušnibždėjo Katerina. - Mes atėjome sutar- 
tu laiku. 

- Dar yra laiko grįžti, madam, - pasakė Lojola. 

- Vienuolika valandų, - pakartojo karalienė, tarsi būtų kalbėjusi 
pati su savimi. - Po valandos stos gilus ir nuostabus vidurnaktis. 

Abu jie buvo su kaukėmis. Be to, karalienė dar buvo prisidengusi 
vualiu, o jospalydovas - apsiaustu. Tiltas buvo nuleistas. Katerina perė- 
j0 Jį ir sustojo priešais didžiules masyvias geležimi kaustytas duris. 

- Madam, - pasakė Lojola, - vis dėlto aš eisiu su jumis, bet tik dėl 
to, kad įrodyčiau sukčiaujant tą, kuriam jūs teikiate šitokią garbę. 

"Jėzuitų generolas uždėjo ranką ant bronzinio plaktuko, vaizduo- 
jančio sfinksą, tikslios Didžiosios Piramidės Sfinkso kopijos. Bet dar 

plaktukui nenusileidus durys prasivėrė. Tai buvo taip netikėta, kad, ne- 
paisant dvasios stiprybės, Lojola suvirpėjo. 

Jie įėjo ir atsidūrė didžiulėje priemenėje, apšviestoje trijų aukštų 
kandeliabrų; kiekviename iš jų buvo trys vaško žvakės, išdėstytos taip, 
kad sudarytų lygiakraštį trikampį. Taip išdėstyti buvo ir patys kande- 
liabrai. Priemenės gale kilo raudono marmuro laiptai; jų kalto plieno 
turėklai vaizdavo fantastišką besisukančių paukščių sarabandą. Ant laiptų 
stovėjo mažutis seniokas, visas apsirengęs juodai. Jis santūriai nusilen- 
kė ir tarė: 

- Mano ponas laukia jūsų. 

Ir jis ėmė kopti aukštyn. Antrajame aukšte mažasis senis atidarė 
duris ir pasitraukė į šalį, kad praleistų lankytojus. Salė, į kurią jie įžen- 
gė, buvo keista savo paslaptingumu ir nuostabiu paprastumu. 

Ji buvo visiškai apvali, lubos į viršų kilo kupolu; jo zenite žėrėjo 
žibintas, skleidžiantis švelnią, tarsi padūmavusią šviesą. Dvylika durų 
vedė į šią salę. Jos buvo poliruoto dramblio kaulo ir tokios panašios 
viena į kitą, kad, žengę du žingsnius, lankytojai jau nebegalėjo atpažinti 
tų, pro kurias įėjo. Ant kiekvienų iš tų durų buvo pavaizduotas vienas iš 
zodiako ženklų. Ant frizo, einančio išilgai apvalios sienos, matėsi sep- 
tynios planetos. Durys viena nuo kitos buvo atskirtos jaspio kolonomis. 

Visas salės apstatymas buvo dvylika raudono marmuro krėslų. Jie 
stovėjo aplink apvalų stalą, prilaikomą keturių marmurinių sfinksų. Sta- 
las buvo gryno aukso; ant jo reljefu atvaizduotas aukščiausiasis ženklas, 
spindulingas aukštosios magijos simbolis - Rožė ir Kryžius, mistiškoji 
rožė, kurios centre deimantinėmis raidėmis švytėjo šventasis Žodis: 
INRI*. 

Prašmatnus šios salės paprastumas, jos forma, jaspio kolonos, 
dramblio kaulo durys, stalas, spindintis kaip saulė, toji išsklaidyta švie- 
sa, sklindanti iš kupolo, tas neregėtas turtas, be jokių puošmenų, įspū- 
dinga tyla - taip, tai buvo pasakiška paslapties atmosfera. 

Lojola liko tvirtas, nusiteikęs paniekinančiai ir priešiškai. Kateri- 
na jautė, kaip daužosi jos širdis. Jų abiejų žvilgsniai buvo nukreipti į 
besišypsantį žmogų, žengiantį jų pasitikti, - į Nostradamą!.. 

*Taip vadinama Begalybės Sfera. Rožė, kurios aromatas simbolizuoja gyvenimo 
apsireiškimą, yra centre kryžiaus, figūros, reiškiančios idealų tašką, kuriame susijungia 
dvi linijos, galinčios nusitęsti iki begalybės. Tarp spindulių senieji magai vaizduodavo 
keturias figūras, kurios drauge sudaro Sfinksą, būtent: žmogų, jautį, liūtą, erelį. Šie keturi 
paveikslai gali būti pakeisti keturiomis magiškomis raidėmis I. N. R. I. Žydai užrašė jas 
ant Jėzaus Kristaus kryžiaus. 

Toks pat paprastumas, tokia pati prabanga. Jis buvo apsirengęs pa- 
gal Prancūzijos dvaro sinjorų madą. Jis turėjo špagą. Tačiau ant jo plo- 
niausio juodo aksomo liemenės nebuvo jokio kito papuošalo, tik auksi- 
nė grandinė, besibaigianti Rože ir Kryžiumi, tviskančiais rubinu ant jo 
plačios krūtinės. Jis buvo aukštas, impozantiškas ir lankstus, galvą laikė 
išdidžiai ir grakščiai; veidas taisyklingas, kupinas tobulo grožio ir orumo, 
tik nežmoniškai išblyškęs, panašus į prikeltos iš kapo būtybės veidą... 

- Kilnioji dama, - pasakė jis, - ir jūs, sinjore, Nostradamas sveikina 
jus... 

Po to ji pasodino Kateriną į krėslą ties durimis su Svarstyklių ženklu, 
ir Lojolą į krėslą, atitinkantį Šaulio ženklą. Pats jis atsisėdo į krėslą, 
kuris stovėjo prie durų su Liūto ženklu. 

Jie visi trys susėdo taip, jog atidūrė lygiašonio trikampio viršūnėse. 

- Madam, - pasakė Nostradamas iškilmingu ir skambiu balsu, - šią 
naktį mano žinios jūsų paslaugoms ir aš laukiu jūsų klausimų. 

- Tavo žinios! - suniurzgė Lojola su panieka. - Magija! Burtininka- 
vimas! Astrologija!.. Tuščios chimeros! Apgavystė!.. Aš dar nesakau: 
NUSIKALTIMAS. Kur tu padėjai Dievą!.. 

- Dievą! - atsakė Nostradamas. - Dievas, madam, - tai aukščiausias 
žmogaus siekis. Dievas - tai paslėpta gyvenimo atnaujinimo amžinybės 
cikle viltis. Tikėti į Dievą - tai tikėtis, tai norėti žmogaus įamžinimo. 

- Aš daugiau nebesiklausysiu šio pasibaisėtino piktžėdžiavimo! - 
sugriežė dantimis Lojola. 

Irjis atsistojo. Nostradamas ištiesė į jį ranką ir lediniu balsu pasakė: 

- Sinjore bajore, jūs prašėte mano Žinių tikrumo įrodymo. Jūs nei- 
šeisite iš čia tokio įrodymo negavęs. Madam, šiandien šeštą valandą va- 
karo po šios rezidencijos durimis buvo pakišta depeša. Ji pranešė man 
apie įtakingos damos vizitą vienuoliktą valandą. Ir tai viskas. Įtakingoji 
dama - tai jūs, madam. Kai dėl jūsų, mesjė, aš jūsų nepažįstu. Aš nežino- 
jau, kad jūs ateisite. Jūs su kauke. Platus apsiautas slepia jūsų rūbus ir 
leidžia man tik spėti, kad jūs nešiojate špagą. Dabar klausykite... 

Lojola pajuto, kad dreba. Katerina įsmeigė žvilgsnį į šį Žmogų, ku- 
ris jai atrodė esąs antgamtiškas paslapties įsikūnijimas. 

„+ Mesjė, - pasakė Nostradamas ramiai, - šešiasdešimt aštuoneri me- 
tai prabėgo nuo to dienos, kada kalnuotoje, išdegintoje saulės* šalyje 
kilminga dama vienuoliktą kartą pajuto gimdymo sąrėmius. Tai buvo 
pilyje, puikiai ginamoje pačios gamtos, patikimai saugomoje jos bokš- 

“Biskaja. 

tų, kylančių virš aplinkinių vietovių*. Dama norėjo gimdyti tvartelyje, 
kaip Švenčiausioji Mergelė, ir pasaulį išvydusiam kūdikiui davė Ini- 
go** vardą... 

- Demonas! - sumurmėjo Lojola pirmąkart pajutęs, kaip nepaaiški- 
namas siaubas įsiskverbė į jo širdį. 

- Ar reikia tęsti? - šypsodamasis paklausė Nostradamas. - Ar reikia 
jums sakyti, kad Inigo de Lojola buvo karaliaus Ferdinando V pažas, 
kad jis vadovavo būriui mieste, apsuptame svetimšalių***, kad jis ten 
buvo sužeistas į koją ir dėl to šlubuoja ligi pat šių dienų ir kad nuo to 
laiko jis pasišventė Jėzaus kultui!.. 

- Vade retro! Vade retro!**** - murmėjo Lojola žengnodamasis. 

- Ar reikia jums sakyti, - tęsė Nostradamas - kad, tapęs vienuoliu, 
jis įkūrė naują bendriją, kad jis nukentėjo versdamas popiežių ir karalių 
pripažinti šį religinį ordiną, dabar paskleidusį savo pasekėjus po visą 
pasaulį? Ar reikia pridurti, kad Ignacijus Lojola, jausdamas savo netoli- 
mą mirtį, panoro paskutinį kartą pamatyti Prancūziją, duoti paskutiniuo- 
sius nurodymus Katerinai Mediči, savo geriausiajai mokinei, ir kad pa- 
galiau Ignacijus Lojola įžengė į šiuos namus todėl, kad apšauktų mane 
apgaviku?.. 

Lojola atsigręžė į Kateriną. 

- Eikime, madam, - burbtelėjo jis. - Aš jus įspėju, kad jūsų siela ant 
prapulties krašto. 

- Aš noriu Žinoti, - dusliai sušnibždėjo karalienė. 

- Aš daugiau nė sekundės nepasiliksiu Šėtono namuose! 

- Eikite, garbingasis tėve! - pasakė Katerina tvirtu balsu. 

- Eime, mesjė, - iškilmingai pasakė Nostradamas. 

Ir, palydėjęs Lojolą iki dramblio kaulo durų, atvėrė jas ir tarė: 

- Likite sveiki, mesjė. Greitai mes pasimatysime. 

„ Niekada. Nebent tu būsi ant laužo, o man bus lemta pasiūlyti tau 
paskutiniąją ir šventą mano Viešpaties Jėzaus paguodą. 

Nostradamas suspaudė Lojolos ranką ir palinko virš jo. Tą akmir- 
ką jis buvo baisus. Jo balsas tapo kimus, sunkus, gergždžiantis. 

- Mes dar pasimatysime! - užbaigė jis. - Tu turi būti nubaustas už 
nepakeliamas nelaimes, kurios per tavo tamsumą ir žiaurumą užgriuvo 
nekaltąjį. Prisimink, Lojola! Prisimink Turnoną!.. 

** Lojolos pilis Biskajoje. 

*** Ignacijus. 


*+**Pamplona, apgulta prancūzų. 
*449*Vade retro (Satana) - lot., Pranyk (Šėtone). 

Nostradamas atsigręžė į mažąjį senį, kuris stovėjo šalia ir plačiai 
šypsojosi. 

- Džino, - pasakė jis, - palydėk tą Žmogų. Rodyk jam pagarbą, nes 
jis dabar mano! 

Lojola susvirduliavo nuo šito balso. Jis sulinko nuo ant jo užgriu- 
vusios neapykantos. Kuomet išsitiesė, teišvydo tik mažąjį senį, kuris 
šypsojosi ir rodė jam kelią. 


|| 
Maaiškas ratas 


- Madam, - pasakė Nostradamas vėl sėsdamasis priešais Kateriną 
Mediči, - manau, nėra reikalo sakyti, jog aš žinau, kas jūs. Todėl galite 
nusiimti kaukę ir pakelti kapišoną. Jūsų išdidi laikysena ir taip būtų iš- 
davusi man, jog esu šlovingosios Prancūzijos karalienės akivaizdoje. 

Balsas buvo palankus, kalba pagarbi. Katerina liovėsi drebėjusi. 
Pasitikėjimas ir neleidžiantis atsispirti švelnumas prasiskverbė į ją. Ji 
nusiėmė savo kaukę, kaip kad buvo pasiūlęs jai Nostradamas. 

- Jūs norite užduoti man baisius klausimus, - tęsė Nostradamas. - 
Todėl, madam, turite man aiškiai apibūdinti tas aplinkybes, kokiose esate. 
Kuo geriau aš jus pažinosiu, tuo aiškesni ir tikslesni bus mano atsakymai. 

Katerina akimirksniu susikaupė. Jos veidas prarado bailaus smal- 
sumo išraišką ir dabar jame atsispindėjo tik nepalenkiamas ryžtas. 

- Taip, tu teisus! - - ištarė ji pagaliau. - Aš būsiu nuoširdi su tomis 
Jėgomis, kurių pasiuntinys tu esi; tikiuosi, jos lygiai taip pat pasielgs su 
manimi. Bet... aš motina! Nostradamai, išklausyk ir suprask mane visa 
savo aiškiaregės sielos išmintimi. Aš atėjau pasikalbėti su tavimi apie 
mane. Bet visų pirma aš noriu sužinoti, kokia dalia, valanda, ateitis lau- 
kia mano sūnaus!.. į 

- Jūsų sūnaus? - kvotė Nostradamas ramiu balsu. - Aš galvojau, 
kad Prancūzijos karalius kaip savo palikuonis jau turi keturis vyriško- 
sios lyties vaikus. 

Ugningas mago žvilgsnis pervėrė karalienę ligi slapčiausių jos min- 
ties kertelių. 

- Aš pasakiau, mano sūnaus, - pakartojo Katerina nuožmiai. - Aš 
degu iš nekantrumo sužinoti jo likimą. Bet, burtininke, demone, kas tu 
bebūtum, nusakyk mano mylimojo Anri ateitį nuo šios valandos... 

Nostradamas išsitraukė iš liemenės kišenės pergamento lapą ir pieš- 
tuką ir ištiesė juos karalienei. 

- Madam, - pasakė jis, - malonėkite aiškiai ir trumpai užrašyti, kokį 
klausimą jūs norite užduoti Likimui. 

Katerina sugriebė pieštuką ir karštligiškai virpančia ranka parašė 
šiuos žodžius: 

“Ispėk mano mylimojo sūnaus Anri dalią, valandą, ateitį". 

Nostradamas paėmė pergamentą ir ramiai ištyrinėjo jį. Katerina tuo 
metu nekantriai sekė jį akimis. 

- Madam ir karaliene, - tarė Nostradamas, - šioje frazėje, paprasto 
žmogaus akims atveriančioje tik mylinčios motinos susirūpinimą, glūdi 
ir antroji prasmė. Ji ir yra tikroji ir aš pabandysiu ją atskleisti jums. Klau- 
sykite. Klausykite. Žinokite - pats vulgariausias klausimas turi magiškąjį 
atsakymą. Kiekviename banaliausiame žodyje egzistuoja metatezė!.. 

Katerina klausėsi su karštu pašvęstosios, į kurią įsismelkė TIKĖJI- 
MAS, goduliu. Žodžiai, skriejantys iš mago lūpų, tučtuojau įsispaus- 
davo jos sieloje neišdildomu ženklu. Nostradamas tęsė: 

- Klausimas, madam, susideda iš keturiasdešimt penkių raidžių. Aš 
rašau šias raides išdėstydamas jas pagal apskritimo liniją. Aš jas jungiu 
su skaičių nuo 1 iki 45 progresija. Tokiu būdu, kad kiekviena iš užrašytų 
magiškajame rate raidžių būtų sujungta su savo šešėliu, kiekvienas skai- 
čius surištas su savo kilpine. 

- Nostradamas parodė Katerinai savo išbraižytą figūrą. 

Katerina sudrebėjo. Ji pajuto, kad ją apima tas siaubas, apie kokį 
kalbėjo Antikos poetai. 

Ji pasijuto esanti greta paslapties... Nostradamo veidas buvo įpras- 
tai ramus. Jis padėjo priešais save keistąją figūrą. Tada padavė Katerinai 
kitą pergamentą ir pasakė jai: 

- Rašykite, madam. Tos raidės, už kurių visiškai nevalingai užklius 
mano žvilgsnis, susijungs pačios savaime ir iškils prieš mano akis nau- 
jais žodžiais, jų junginiais bei sudarys atsakymą į jūsų klausimą. Dėme- 
sio, 0! Aš jau matau žodį... Žodį?.. Ne! Ištisą frazės dalį... Rašykite... 
“Juodinto plieno kardas..." 

Pieštukas drebėjo Katerinos rankose. Jai vis dėlto pavyko užrašyti: 

“Juodinto plieno ašmenys..." 

- Štai, - tęsė Nostradamas keistu, tarsi nutolusiu balsu, - štai kiti 
žodžiai krinta man į akis... Jie beprasmiški... bet kas žino?.. Rašykite, 
madam, rašykite... “Jo ateitį nuslopins... paprastas... nevertas..." 


124 


Ir Katerina degančia galva, ledinėmis rankomis užrašė padiktuotus 
žodžius: 

“Jo ateitį nuslopins... paprastas... nevertas..." 

- Erodas! - diktavo dusdamas Nostradamas. 

- "Erodas"... - rašė Katerina Mediči. 

Ji metė į Nostradamą greitą žvilgsnį ir pamatė, kaip jis, visas pas- 
ruvęs prakaitu, pasilenkė prie magiškosios figūros. 

- Žodis! Iš kur tas žodis? - šnibždėjo jis. - Dar žodis. O! Madam, 
štai Žodis, kurį aš perskaičiau! Rašykite, madam, rašykite!.. “Karalius..." 

Pasitenkinimo riksmas sustingo Katerinos lūpose ir ryžtinga, des- 
potiška ranka ji šiurkščiai parašė: 

“KARALIUS!.." 

Tuomet Nostradamas paėmė pergamentą su karalienės užrašytais 
žodžiais. Jis greitai perskaitė juos: 

- Juodinto plieno ašmenys - jo ateitį nuslopins - paprastas - never- 
tas - Erodas - karalius". 

- Vienas žodis mane neramina, - pasakė jis, - tai Erodas. Kodėl 
Erodas? Aš nežinau. Išskyrus šitą žodį, jūsų sūnaus Anri likimas spindi 
šioje frazėje kaip saulė danguje be debesų. Štai Okultizmo atsakymas, 
madam! Atsakymas aiškus gr tikslus, jis jūsų klausimo šešėlis, atspindys... 

Ir Nostradamas ištarė: 

- Karalius paprastas, nevertas, Erodas. Juodinto plieno ašmenys jo 
ateitį nuslopins.* 

- Vadinasi, Anri valdys! - atsikvėpė Katerina. 

- Jis valdys. Bet atkreipkite dėmesį į paskutiniąją atsakymo dalį, ji 
turi pavojingą reikšmę... “Juodinto plieno ašmenys jo ateitį nuslopins!" 

- Ak! Nesvarbu! - egzaltuotai šūktelėjo karalienė. - Aš pasirūpin- 
siu viskuo! Būkite tikras, mesjė, Katerinos sūnus ilgai ir ramiai plauks 
gyvenimo bangomis nepatirdamas nelaimių, nesibaimindamas ašmenų! 

Stojo tyla; Nostradamas ugningu žvilgsniu įsisiurbė į Kateriną. 

- Štai mano keršto instrumentas! - pratarė jis savyje. - Pažiūrėsim, 
ligi kokio niekšybės laipsnio nusileis šios moters mintys... 

- Madam, - tarė jis balsu, - ši pranašystė, liečianti jūsų sūnų Anri, 
bus nepilna, jeigu mes nepasiteirausime Okultizmo apie dviejų jo brolių 
ateitį, juk jiems skirta valdyti iki jo. 

Katerina suvirpėjo. 


*Visi žino, kad Anri tapo karaliumi Henriu III, kad tai buvo karalius paprastas ir 
nevertas, tai yra mažai tinkamas sostui. Taip pat žinoma, kad Henriką III praminė Erodu. 
Taip pat žinoma, kad jį nudūrė peiliu vienuolis Žakas Klemanas. 

- Aš imu tik ką jūsų ištartą frazę, madam: “Katerinos sūnus ilgai ir 
ramiai plauks gyvenimo bangomis nepatirdamas nelaimių, nesibaimin- 
damas ašmenų", - Nostradamas ėmė rašyti. - Aš ieškau metatezės. Dė- 
mesio, madam, štai atsakymas veržiasi pats, tereikėjo man tik mesti pir- 
mą žvilgsnį į magiškąjį ratą. 

Nostradamas greitai užrašė keletą žodžių ir padavė lapą Katerinai: 

“Tokie jauni, Fransua ir Šarlis, dvigubas rūpestis. Jie žus pačiame 
savo jėgų Žydėjime."* 

- Vadinasi, - iškilmingai tęsė Nostradamas, - du jūsų sūnūs, Fran- 
sua ir Šarlis, nuo pat savo vaikystės j jums kelia rūpesčių. Okultizmas 
tvirtina, kad jūs esate niekuo neįsipareiggojusi jiems. Tai reiškia, kad jūs 
laikote save laisva nuo motiniško prieraišumo jiems. Nusiraminkite, ma- 
dam, jūs matote, kad jie mirs jauni ir tokiu būdu išlaisvins kelią bran- 
giam jūsų širdžiai sūnui! 

Katerina pasijuto kaip botagu perlieta paniekinančios jo žodžių iro- 
nijos. Ji įsmeigė į Nostradamą grėsmingą žvilgsnį. 

- Burtininke, - murmėjo ji, - stebukladary, mage, pragaro karaliau! 
Tik nebandyk išuostinėti manosios širdies paslapties! 

Nostradamas trūktelėjo pečiais ir pasakė kaip savaime suprantamą 
dalyką tuos siaubą karalienei keliančius žodžius: 

- Jeigu jūs norite, kad aš pasitarnaučiau jums, man absoliučai būti- 
na sužinoti vardą Žmogaus, kuris buvo jūsų meilužis... 

- Mano meilužis! - sušnibždėjo Katerina ir kraujas nuslūgo iš jos 
veido. 

- Taip, Fransua ir Šarlis - karaliaus sūnūs, jūsų nemylimo žmogaus 
vaikai. Bet Anri jūs dievinate, jis sūnus to, kurį jūs mylite. Madam, man 
reikia sužinoti to Žmogaus vardą... 

- O! - murmėjo Katerina, jai svaigo galva. - Kas atskleidė j jums 
tokią paslaptį? 

- Ši galybė! - paprastai atsakė Nostradamas, palietęs simbolinę ro- 
žę, kabojusią jam ant krūtinės; sužibo magiškosios raidės INRI. 

- Žmogaus vardą! - duso Katerina. - Ne, mage! Pragaro karaliau!.. 
Vardą!.. Įsakyk savo galybei atskleisti jį tau!.. 

Ir ji iššaukiančiai parodė į Rožę ir Kryžių. 

- Gerai, - taikiai atsiliepė Nostradamas, - aš paklausiu! Aš paieško- 
siu šio vardo, madam, ir rasiu jį tuose paskutiniuose žodžiuos, kuriuos 
jūs ką tik ištarėte!.. 

*Žinoma, kad Pranciškus II ir Karlas IX mirė pačiame savo jėgų žydėjime. 

Ir prieš virpančią Kateriną magiškam rate jis surašė raides, iš kurių 
buvo sudaryta jos frazė: “Žmogaus vardą! Ne, mage! Pragaro karaliau!.. 
Vardą!.. Įsakyk savo galybei atskleisti jį tau!.." 

Keletą minučių Nostradamas įdėmiai žvelgė į ratą. 

Paskui jo veidą nušvietė šypsena, sukrėtusi karalienę. Ir jis pasakė: 

- Štai atsakymas, madam! Štai vardas! O su vardu ir jūsų sūnaus 
Anri tėvo likimas!.. Dėmesio, madam, - pridūrė jis užrašydamas keletą 
žodžių, - perskaitykite ir jūs atrasite čia savo pačios žodžių metatezę. 

Katerina pagriebė pergamentą ir perskaitė: | 

“Vaiko tėvo vardas Montgomeris. Jo ietis, Katerinos dovana, nu- 
lems karaliaus dalią". 

- Montgomeris! - sušnibždėjo priblokšta karalienė. 

- Ne aš įvardinau jį. Tai okultinės galios. 

Bet Katerina jau nebegalvojo apie tai, kad jos paslaptis atskleista. 
Jos mintis užhipnotizavo šie žodžiai; ji vėl ir vėl skaitė juos stengdama- 
si suvokti jų prasntę: 

“Jo ietis, Katerinos dovana, nulems karaliaus dalią..." 

Ką regėjo ji šiuose mįslinguose žodžiuose? Kas akino jos dvasią? 
Be jokios abejonės, ji patikėjo, jog suprato! Be abejo, ji tikėjo, kad pers- 
kaitė nuosprendį Henrikuidg, savo vyrui. Norėdama paslėpti savo de- 
gantį žvilgsnį, užmaskuoti siaubą keliančią viltį, perkreipusią jos veidą, 
ji skubiai užsidengė jį vualiu. Niūri ir karti pašaipa perbėgo Nostrada- 
mo lūpomis... ir jis pagalvojo: 

“Štai aš ir įdiegiau į šią širdį pirmąją mintį apie nusikaltimą! Bet 
man nereikia, kad ji nužudytų jį tučtuojau!.. Aš pasirūpinsiu tuo... Kate- 
rina, tu nenužudysi Henriko, ko! aš tau neduosiu ženklo!..? | 

Tačiau karalienė vėl atgavo šaltakraujiškumą. Ji ieškojo būdų, kaip 
pajungti Nostradamą. 

- Mage, - pasakė ji, - jeigu tu panorėsi tarnauti man, aš padarysiu 
tave turtingesnį, negu tu trokšti... 

Nostradamas nusišypsojo. 

- Madam, - atsakė jis švelniai, - kuomet jūsų skrynios ištuštės, pa- 
sakykite man ir aš jas pripildysiu. 

- Jūs! 

- Aš! Jūs matote šį stalą? Jis iš gryno aukso; tai aš pagaminaų tą 
auksą. Tai aš išlydžiau savo tigliuose tuos elementus, iš kurių gimė dei- 
mantai; pažvelkite, kaip jie žaižaruoja ant mano kryžiaus. 

- O! - murmėjo sutrikusi Katerina. - Vadinasi, jūs radote tai, ko tiek 
šlovingų mokslininkų bergždžiai ieško ligi šiol!.. = 


- Ką, madam? 

- Filosofinį akmenį!.. - sušnibždėjo karalienė godžiai žiūrėdama į 
JI- 

Nostradamas susimąstė. Ir jis prakalbo, tarsi būtų kalbėjęsis pats 
su savimi. Jo balse skambėjo kartėlis: 

- Aš radau, greičiau, Paslaptis papasakojo man apie tai, ką Žmonės 
atras po dviejų ar trijų tūkstančių metų. Iš tikrųjų filosofinis akmuo kaip 
ir daug kas kita, vis dar tebėra paslėptas. Kai žmogus supras vienintelę 
ir universalią tiesą, jis išbrauks žodį “mirtis". Todėl, kad šis Žodis neturi 
prasmės, madam. Jis vienintelis nėra aukštesniųjų žodžių aidas. Jis vie- 
nintelis į nieką neatsako. Kadangi mes gyvename, madam, tai ir viskas 
išgyvena gyvenimo amžinybėje... Štai ko mane išmokė Paslaptis... 

- Jūs žmogus? - sušnibždėjo karalienė. - Jūs angelas?.. Jūs demo- 
nas?.. 

- Aš žmogus, - pasakė Nostradamas melancholiškai. - Nes moks- 
las, madam, neišmokė manęs įveikti širdies sielvarto. Jeigu visi dalykai 
glaudžiai susiję tarpusavyje, jeigu materija vieninga ir visuotina, jūs sup- 
rasite, kad žmogaus žodis yra ne kas kita, kaip atgarsis Žodžio, jau įrašy- 
to amžinybėje, kad aukso gaminimas - tai paprasčiausias apskaičiavi- 
mas ir kad tie, kuriuos jūs vadinate numirėfgis, gali pasirodyti pakviesti 
balso, kuris žino, kaip su jais kalbėti. 

Katerina apsižvalgė paklaikusiu iš baimės žvilgsniu. 

- Madam, - tęsė Nostradamas pastebėjęs; jog karalienės nervai įsi- 
tempė ligi kraštutinumo, - nieko nesibaiminkite; aš tiesiog žmogus... 
kenčiantis žmogus. Aš galiu kai ką padaryti dėl kitų ir labai mažai dėl 
savęs... Jūs pažadėjote man papasakoti apie save... 

Katerina lėtai ir susikaupusi persižegnojo. 

- Taip, - sumurmėjo ji kalendama dantimis, - pakalbėkime geriau 
apie mane, mesjė. 


|| 
Nostradamo priesaika 
- Nusiraminkite, - geraširdiškai tarstelėjo Nostradamas, - jūs turite 
priežasčių skųstis savo vyru Henriku, Prancūzijos karaliumi, ar ne taip? 


Karalienė nepastebėjo, su kokia neapykanta jis ištarė karaliaus var- 
dą. Ji nepastebėjo, kokia liepsna sublyksėjo jo akys. 

- Henrikas, - pasakė ji niūriai šypsodamasi, - mylėjo daug moterų. 
Tai manęs niekada nejaudino. Bet toji, kurią ji myli dabar, mane gąsdi- 
na. O! Ši aistra gali jį nuvesti iki... 

Karalienė ūmai nutilo. Plūstelėjęs kraujas nurausvino jos blyškų 
veidą: Nostradamas palinko prie jos ir vienu atsikvėpimu sušnibždėjo: 

- Iki išsiskyrimo su jumis, ar ne tiesa, madam? 

Karalienę ėmė purtyti drebulys ir ji įsmeigė į magą Žvilgsnį, kuris 
būtų galėjęs sukelti siaubą bet kam, tik ne jam. 

- Jūs žadėjote būti nuoširdi, madam! Bet jūs dar turite laiko nutilti. 

- Ne, ne! - dusliai suvapėjo karalienė. - Per vėlu trauktis. Tai tiesa. 
Karalius išsikraustė iš proto, pametė galvą iš meilės. Tai moteriai jis 
pasiūlys Prancūziją, sostą, o kadangi tam kliūtis būsiu aš, jis mane su- 
naikins. Kantrybės! Kantrybės! - pridūrė ji pratrūkusi kraupiu juoku. - 
Mano valanda dar ateis. Ir tuomet, o! Tuomet vargas tiems, kurie priver- 
tė mane kentėti tai, ką aš dabar kenčiu! 

Katerina atsistojo. Šią akimirką ji buvo panaši į neapykantos ange- 
14; jos kūnas krūpčiojo; ji virpėjo iš skausmo. Seniai, galbūt niekada ji 
dar nebuvo taip atsivėrusi ir tai stebino ją pačią. Ūmai ji sustingo, perb- 
raukė ranka per šlapią kaktą, atsisėdo ir sušnibždėjo: 

- Toji moteris, mesjė, gali atnešti man nepataisomų nelaimių. Mo- 
teris!.. Mergiotė... Pavojinga ir sugadinta būtybė; ji sugeba atsisakyti 
kažko, kad gautų viską... 

- Ar galiu sužinoti jos vardą? - paklausė Nostradamas. 

- Jos vardas Floriza, - atsakė karalienė. - Floriza de Ronšerol. 

Nostradamas net nesukrutėjo. Jo siela nesuvirpėjo, jo veide neįsi- 
rėžė nė viena raukšlelė. 

“Floriza! - aidu pakartojo jo sąmonė. - Ronšerolio duktė! Henrikas 
pamilo Florizą!.. O! Matau, kad jo laukia tokios pačios kančios, kokias 
iškentėjau aš, nes Florizą jau myli Rojalis de Boreveras, o Rojalis de 
Boreveras - Henriko sūnus! Prancūzijos karaliau, tos, kurią aš dievinau, 
budeli, štai pagaliau bausmė tau! Myli tą Florizą! Mylėk tad ją tūkstantį 
kartų stipriau, negu aš kažkada mylėjau Mari!.." 

Tai buvo dar negirdėtas prakeikimas. Paskui viskas jame nurimo. 
Jis atsirėmė į auksinį stalą ir prisilenkęs prie karalienės ėmė -dėmesingai 
klausytis. Karalienė pasakė: + 

- Aš turiu tik vieną apsigynimo priemonę. Tai pabandyti duoti Hen- 
rikui kokio nors meilės gėrimo... Aš esu girdėjusi apie tokius gėrimus... 

Aš pati, - pridūrė ji blykšdama, - pasinaudodavau jais kartais, ir ne be 
sėkmės... Mage, aš pasitikiu jumis... Aš laukiu! 

Nostradamas atsistojo ir priėjo prie Katerinos. Jis pakibo virš jos 
kaip prakeiksmo dvasia. Ir kada ji pakėlė į viršų akis, išvydo apsiniau- 
kusią kaip debesis fizionomiją... tuoj tuoj trenks perkūnas. Ji gaudė orą 
ir laukė. Ir Nostradamas ištarė: 

- Tas žmogus tave pažemino, karaliene, jis sumindė tave, tas žmo- 
gus, tas karalius, tu jo nekenti. Ir tu prašai meilės gėrimo! Kur jau ne! 
Už kankynę, kurią jis tau surengė, reikalinga baisesnė bausmė! Bandyk, 
jeigu nori, susigrąžinti jį meile. Išbandyk dar kartą svaiginančius savo 
kūno kerus. Juk tu graži, Katerina, nepaprastai graži. Taigi bandyk, jei- 
gu nori, dar kartą užkariauti Henriko širdį ir jausmus. Aš nepageidauju į 
tai veltis. 

Katerina griežė dantimis. 

- Tylėk! - tęsė Nostradamas. - Henrikas ir toliau mylės Florizą de 
Ronšero!, gerai įsidėmėk tai. Jis prieis paskutiniąją ribą. Tu atsipeikėsi 
košmarišką skyrybų akimirką... 

Iš karalienės lūpų išsiveržė aimana. Bet magas tęsė: 

- Tuomet ir tik tuomet įsikiš likimas. Tiktai tuomet Aš ateisiu ir 
išgelbėsiu tave. Katerina, tu nebūsi pamesta vyro, Katerina, tu valdysi... 
Tu užimsi Prancūzijos sostą drauge su savo brangiuoju sūnumi. Tegul 
aš Žaibo būsiu paverstas pelenais, jeigu neįvykdysiu savo pažado!.. 

Karalienė suaimanavo širdį veriančiu balsu, jame buvo girdėti viso 
jos apmaudo, visų jos beprotiškų vilčių, kurių turinti jų nedrįso prisipa- 
žinti netgi sau pačiai, aidas. Nostradamas atsitraukė ir nugrimzdo į ap- 
mąstymus, kupinus šešėlių ir verpetų. 

“O! Jeigu ji tikrai pamėgins susigrąžinti sau tą žmogų! Jeigu jai tai 
pavyktų!.. Ji dar graži. O tas Žmogus silpnas. Jeigu jis vėl pamils Kate- 
riną! Tuomet aš pražuvęs! Aš išvysiu, kaip mano kerštas žlunga... Tad 
ne! Pastatysime tarp Katerinos ir Henriko neįveikiamą kliūtį! Dar kartą 
imsimės siaubingiausios operacijos; kartą ji man pavyko!.." 

Pamažu Katerina rimo. Ji atsistojo, apsisiautė vualiu ir pasakė: 

- Na štai, greitai ir vidurnaktis. Mesjė, laukite manęs, mes dar pasi- 
matysime. Aš saugau savo širdyje jūsų žodžius. 

- Madam, - greitai tarė Nostradamas, - kad mano priesaika būtų 
galiojanti, ji turi būti pakartota prieš kokį nors mirusį karaliaus, jūsų 
vyro, šeimos narį. Būkite stipri, būkite drąsi... 


IV 
Fransua šešėlis 


Nostradamas davė ženklą ir šviesa, sklindanti iš kupolo, užgeso. 
Salė aptemo. Katerina pajuto, kaip jos baimė tarsi ledinė reptilija nuro- 
pojo jos nugara. 

- Ką jūs norite daryti? - sumurmėjo ji sumišusi. 

Ji pajuto, kad ją ima už rankos ir kažkur veda. Tą akmirką toli, 
labai toli ji išgirdo į verksmą panašų naktinio sargo balsą: “Vidurnaktis. 
Paryžiaus Žmonės, miegokite ramiai! Vidurnaktis!" 

- Vidurnaktis! - pakartojo Katerina aptemnusiu protu, sunerimusia 
siela. 

- Visų Galių vardu! - sušnibždėjo jai į ausį magas. - Netarkite nė 
žodžio; jeigu norite valdyti, reikia, kad užkeikimas pavyktų! Reikia, kad 
numirėlis būtų mano iškilmingos priesaikos liudininkas... Numirėlis iš 
Prancūzijos Henriko šeimos... 

Katerina, nugalėjusi savo baimę, numaldžiusi nervus, nusekė pas- 
kui Nostradamą. Nelauktai ji pateko į kambarį, apšviestą rausvo spinde- 
sio; šviesa sklido į kambarį, apšviestą rausvo spindesio; šviesa sklido iš 
visur ir iš niekur. Keistas aromatas tučtuojau apgaubė ją ir įsismelkė iki 
kaulų smegenų visa perveriančiu siaubu, tokiu siaubu, kad jai netgi ne- 
kilo mintis bėgti, gintis, priešintis... 

“Nesibaiminkite kvapų, sklandančių čia, - pasigirdo Nostradamo 
balsas, skambėjęs aiškiai, švelniai, valdingai. - Tai siera, Saturno aro- 
matas; tai alijošius, Jupiterio aromatas; tai stiraksas, Marso aromatas; 
tai lauras, Saulės aromatas; tai muskusas, Veneros aromatas; tai kada- 
gys, Merkurijaus aromatas; tai magnetas, Mėnulio aromatas; tai paga- 
liau smilkalai - sintetinis aromatas. Po keleto akimirkų jūs priprasite 
prie šių būtinų emanacijų". 

Katerina, suklupusi, susilenkusi ligi žemės, priblokšta siaubo, išd- 
rįso praverti akis. Ir štai ką ji pamatė. 

Ji buvo kvadratiniame, be langų kambaryje. Grindis, keturias sie- 
nas ir lubas dengė žalias smaragdinis šilkas, skleidžiantis keistus ats- 
pindžius tarsi salamandros oda; šilkas buvo prikaltas varinėmis vinimis. 
Gilumoje, rytų pusėje, kilo didžiuliai rėmai, apgaubti baltu vualiu. 

“Čia kažkoks portretas! - sušnibždėjo karalienė. - Kieno portre- 
tas?.." 

Bet tučtuojau jos dėmesį patraukė kažkas panašaus į altorių iš bal- 
to marmuro, pastatytą priešais rėmus ir prilaikomą keturių kolonų, užsi- 
baigiančių jaučio kanopomis. Ant altoriaus spindėjo Anaelio talisma- 
nas - penkiakampis kryžius iš gryno vario. Apimta beprotybės, Katerina 
klaidžiojančiu žvilgsniu ant altoriaus pastebėjo groteles, nuo kurių skli- 
do kvapai. Prie altoriaus - akinančiai baltas avinėlio kailis. Kambario 
viduryje varinis trikojis laikė kitas groteles, nuo kurių taip pat kilo dū- 
mai; lengvi dūmai vijosi į viršų fantastiškomis spiralėmis. Pagaliau Ka- 
terina pamatė, kad altorius ir trikojis apjuosti geležine grandine ir trigu- 
ba susipynusių rožių bei mirtos ir lauro lapų girlianda. 

Katerina suglumusi apžiūrinėjo šį keistą ansamblį ir keliavo nuo 
vieno daikto prie kito, nesuvokdama jų paskirties. Ir kada ji truputį pa- 
suko galvą atgal, į vakarų pusę, ji pamatė žalio smaragdinio šilko balda- 
kimą, prilaikomą dviejų varinių kolonų, o jų papėdėje ilsėjosi balto mar- 
muro Sfinksas. 

Po šiuo baldakimu ji netikėtai išvydo Nostradamą. Kaip jis atsidū- 
rė ten? Iš kur jis įėjo? Ji to nežinojo. Kairėje rankoje jis laikė didelį 
varinį kandeliabrą, kuriame buvo įstatyta balto vaško žvakė, o dešinėje 
- Špagą... Jis pastatė kandeliabrą priešais į pietus nukreiptą-sieną, pas- 
kui, žengęs į kambario vidurį, apvedė špagos smaigaliu didelį ratą*. 

Nostradamas tarė: 

- Ką iš mirusiųjų, neregimomis gijomis susijusių su Henriku, Pran- 
cūzijos Karaliumi, pašauksiu aš liudyti prieš okultines Galias? Aš duo- 
du priesaiką Katerinai Mediči užtikrinti neribotą valdžią!.. Ir ar gali tai 
būti kas nors kitas, išskyrus tą, kurį Prancūzijos Henrikas taip apverkė, 
jo karštai mylimą brolį, mirusį Turnone, Fransua de Valua! 

- Fransua! - suinkštė Katerina. - O! Ne! Ne! Tik nejis! Aš nenoriu! 
Jai pasirodė, kad ji išrėkė, išklykė tuos žodžius. Tačiau jos lūpos net 
neprasivėrė. 

- Fransua de Valua, - kvietė Nostradamas, - Galių vardu aš užkei- 
kiu tave pasirodyti iš amžių glūdumos. Fransua de Valua, prisikelk iš 
mirusiųjų! | 

- Ne! Ne! - vapėjo Katerina. 

Įsitempusi visa savo esybe, baimės antplūdžio stumiama, ji nuš- 
liaužė keletą žingsnių pirmyn. Dabar dešinėje nuo jos buvo didžiuliai 
rėmai, apdengti baltu vualiu, kairėje - žalias kaip smaragdas baldaki- 


*Šis ratas yra skirtas tam, kad apsaugotų iššaukėją nuo iškviečiamos dvasios už- 
puolimo. 

mas. Nostradamas, su špaga rankoje, savo apibrėžto rato viduryje, jai 
atrodė antžŽmogiško grožio kolosas, panašus į archangelą, įsakinėjantį 
pačiai mirčiai. 

Ūmai ji pamatė, kad baltasis vualis, dengęs rėmus, nukrito. Išplė- 
tusi vyzdžius, įsitempusiais ligi trūkimo nervais ji jautė, kad, nepaisant 
visų pastangų, jos žvilgsnį nenugalimai traukia rėmais apribota tuštu- 
ma... Toji erdvė buvo užpildyta paties skaidriausio stiklo, už jo juodavo 
sutemos. 

- Okultinių Jėgų vardu! - vėl ištarė Nostradamas. - Fransua de Va- 
lua, Prancūzijos Henriko broli, aš įsakau tau pasirodyti čia esančiai ka- 
ralienei. 

Katerina visai nebeteko jėgų. Ji tik jautė, kad jos širdis stoja. Než- 
moniška, nenusakoma baimė prispaudė jos veidą prie grindų, prislėgė, 
ir ūmai silpno drebulio banga nuvilnijo jos kūnu - rėmuose, ant stiklo ar 
už jo, sutemų gilumoje ėmė ryškėti kažkoks pavidalas!.. Neaiškus, ne- 
ryškus pavidalas, baltas, akinančio baltumo; jis atrodė neįprastai toli- 
mas; bet greičiau negu per sekundę jis išryškėjo, atsidūrė tik per du žings- 
nius nuo stiklo, jis buvo ant stiklo... jis buvo ne stikle... jis buvo kam- 
baryje!.. 

- Fransua! - plyšo Katerinos siela. - Pasigailėk! Fransua, pasigailėk 
manęs, pasitrauk! 

- Fransua de Valua, - lėtai kalbėjo magas, - Nostradamas sveikina 
tavė! 

Ir tą pačią akimirką -.ji nematė, kaip jis ėjo - šešėlis užėmė vietą po 
baldakimu. :Pranšya dvasią buvo apsirengusi taip pat, kokį Katerina ma- 
kaustytas Šieno buvo matyti tik veidas, visiškai HE adris Bekraujis 
veidas, be liūdesio, be pykčio akys, siaubingai įsitempusios, akys, ku- 
rios, atrodė, amžiams įsmigo į Kateriną. 

Irji duso, Katerina. Ji matė Neregimybę. Jos esybė lūžinėjo, raitėsi 
nuo Baimės prisilietimų... Jo kūnas iro, jos plaukai virpėjo... 

Ūmai ji persikėlė į antgamtišką siaubo pasaulį - Fransua, Fransua 
žengė jos link!.. Jis artinosi... Jis slydo, pleveno virš smaragdinio kili- 
mo... Katerina nuvirto ant nugaros, ištiesė rankas dengdamasi delnais... 
Siaubingiau už bet kokį siaubą! Fransua palinko prie jos! Fransua tiesė 
ranką!.. Ir piršto galu jis prisilietė prie jos kaktos. Tą pačią akimirką ji 
susmuko nežemiškai suaimanavusi ir prarado sąmonę. 


Devintoji dalis 
VALKATOS 


| 
Lagardas ir Montgomeris 


Lauke Katerina rado savo eskortą - dvylika samdinių su jaučio odos 
šalmais, apsiginklavusių durklais ir pistoletais. Tai buvo netašyti, be- 
jausmiai sutvėrimai, pareigingi ligi nusikaltimo, atsidavę ligi užsimirši- 
mo. Vieno Lagardo žodžio būtų užtekę ir jie būtų sudeginę Luvrą; būtų 
pakakę vieno Katerinos ženklo ir jie būtų išlaužę pragaro vartus ir perė- 
ję per neužgęstančius laužus. Karalienė vadino juos savo geležiniu es- 
kadronu. 

Karalienė turėjo ir skrajojantį eskadroną - aksominį, šilkinį, nėri- 
niuotą eskadroną; dvi dešimtys kilmingų merginų, atrinktų iš pačių Žža- 
viausių meilės lėlyčių, karštų ir viliojančių. Šį šnipinėjimo tinklą Kate- 
nina užmesdavo ant rūmų ir pro jį niekas neprasmukdavo. Jos mokėjo 
save pateikti, mokėjo atsakyti ir atsiduoti. Ir kuomet jos atsiduodavo, 
meilužiui atrodė, kad per vieną naktį jis pakilo į Geidulio rojų. Bet iš 
nelaimingojo, supančioto jų mirtinais glėbiais, jos mokėjo išplėšti pas- 
laptis, kurių savo koplyčios gilumoje laukė karalienė. Jų devizas buvo: 
“tiktai meile". 

Kada amžinai nerimstanti Katerina iš kokio nors sinjoro veido pas- 
tebėdavo, kad jis kažką Žino, tuoj nurodydavo jį vienai iš savo šnipių. 
Toji netrukus pateikdavo ataskaitą ir įtariamojo širdis, siela ir mintys 
būdavo prieš karalienę kaip ant delno. Jeigu įtarimas išsisklaidydavo, ji 
palikdavo žmogų ramybėje, leisdavo jam gyventi toliau. Bet jeigu įtari- 
mas pasitvirtindavo, tuomet ji atiduodavo tą žmogų geležiniam eskadro- 
nui; po trejeto dienų jį rasdavo nudurtą kokioje nors nuošalioje vietoje. 

Baronas de Lagardas buvo geležinio eskadrono vadas. Jo valdžia 
buvo absoliuti. Jis laikė eskadroną geležinės drausmės gniaužtuose. Dvy- 
lika samdinių drebėjo prieš jį. Bet kai jų laukdavo ekspedicija, kapito- 
nas dviem arba trim naktims nuo savo laukinių nuimdavo antsnukius. 
Tuomet jis vesdavo juos į orgiją tarsi į mūšį. Tada įsikūnydavo fantas: 

tiškiausios svajonės: mėgavimasis vynu, mėgavimasis meile, mėgavi- 
masis krauju; jis siūlydavo jiems viską. 

Lagardas galėjo laisvai įeiti į Luvrą. Bet ten jo šalindavosi. Niekas 
gerai nežinojo, kuo jį būtų galima apkaltinti, - jis buvo įtartinas, štai ir 
viskas. Lagardas buvo iš tų žmonių, kurių nė kiek nejaudina įtarimai. 
Bet apskritai politiniais sumetimais, galbūt iš nerūpestingumo ar paga- 
liau Katerinos paliepimu, jis rodydavosi rūmuose tik tiek, kiek buvo 
būtina patvirtinti savo teisei lankytis ten. 

Tarpininku tarp Katerinos Mediči ir barono de Lagardo tapo grafas 
de Montgomeris, Henriko II gvardiečių kapitonas. Šis postas buvo vie- 
nas iškiliausių ir geidžiamiausių. Sielos gilumoje Montgomeris mylėjo 
karalių. Bet savo rankose jį laikė karalienė. Ir štai kodėl. 

Kartą vakare, prieš keletą metų, tarp Katerinos ir Henriko įsiplies- 
kė viena iš tų siaubingų scenų, kurios buvo tokios dažnos karališkojoje 
šeimoje. Tuo metu Katerina dar nebuvo ištobulinusi savo įgūdžių tylėji- 
mo mene; tą vakarą Katerina kalbėjo. Jos neapykanta Dianai de Puatjė 
liejosi per kraštus. Ji tuomet dar buvo moteris, ji bent jau pavyduliavo. 
karalius paliko ją patraukęs pečiais. 

- Jeigu jau taip, - pasakė jis šaltu ramiu balsu, - aš tučtuojau paieš- 
kosiu pas Dianą to, ko nerandu pas karalienę. 

Likusi viena, Katerina ėmė raudoti. Tai buvo paskutinės žmonos 
ašaros, kurias jai buvo lemta išlieti. 

- Oaš, - kūkčiojo ji, - aš, pažeminta, pamesta, kas gi mane paguos? 

Ji apsidairė aplink ir pamatė gvardiečių kapitoną; jis, beaistris, įsi- 
tempęs kaip styga, nebylus, matė visą šią sceną. Ji nužvelgė jį, jauną, 
gražų, stiprų. Ji pasakė sau: “Štai galbūt žmogus, kuris sugebės už mane 
atkeršyti". Per vieną akimirką, pritrenkiančiai sparčiai ji suprato, kokį 
didžiulį pranašumą gali jai suteikti tas žmogus, kurį ji pati sukurs. Tuo- 
met ji priėjo prie Montgomerio ir pasakė jam: 

- Jūs girdėjote? 

- Ne, madam, - atsakė kapitonas. 

Karalienė susižavėjo šiuo atsakymu. Ji atkakliai kartojo toliau: 

- Jūs girdėjote, kaip su manim elgiamasi. Paskutinioji šių rūmų 
dama, paskutinioji mano tarnaitė nepakęstų panašių įžeidimų. Sakykite, 
jūs girdėjote? 

- Madam, - pasakė kapitonas, - aš nematau ir negirdžiu nieko, išs- 
kyrus tai, ką man įsakyta matyti ir girdėti. 

- Tada gerai, - vienu atsikvėpimu ištarė Katerina, - aš įsakau jums 
girdėti! 

Montgomeris matė priešais save jauną moterį, ašaros darė ją dar 
patrauklesnę, akys žibėjo, skruostai degė, lūpos sudrėko. Jį pritrenkė 
mintis, kad šią akimirką karalienė - moteris, kad jeigu jis panorės, ji bus 
jo, ir kad jeigu šis neįmanomas sapnas taps tikrove, jeigu jis taps šios 
karalienės meilužiu, priešais jo ankančias akis atsivers spindinti ateitis. 

“Aš rizikuoju galva, - pasakė jis sau. - Arba veidu į dulkes, arba 
aukštybėse! Sėkmė arba mirtis!" 

Ir jis puolė ant kelių šnabždėdamas: 

- O! Tuomet, madam, jeigu jūs įsąkėte, aš mačiau, aš girdėjau! Jūs 
mano valdovė ir, prisiekiu Dievu, jis girdi mane, man plyšta širdis, kuo- 
met aš matau, kaip mano karalienę veja iš sosto, bet aš ją noriu matyti 
tik ant pjedestalo. Aš prisiekiu jums, kad jeigu tektų mirti, aš numirčiau 
dabar už teisę nuraminti lūpomis tas šventas ašaras, kurios ritasi iš jūsų 
akių!.. 

Katerina grakščiu judesiu pakėlė kapitoną, apsikabino jį ir pasiūlė 
jam savo akis ir lūpas tardama: 

- Na ką gi, gerkite!.. 

Kai paryčiais grafas de Montgomeris paliko karalienės kambarį, 
šios dvi būtybės jau buvo apsikeitusios nesulaužomais pažadais ir tarp 
jų buvo sudaryta sutartis. Šią sutartį jau tik mirtis būtų įstengusi nut- 
raukti... Naktys be vilties susitikti rytoj! Labai retai Katerina galėjo įro- 
dinėti kapitonui, kad jam ji yra daugiau moteris, negu karalienė. Bet 
kada Montgomeris pamatė, kad jam prisisapnavusi sėkmė lieka ir toliau 
neapčiuopiama kaip miražas, kada suvokė, kokį vaidmenį jam paruošė 
karalienė, jis atšlijo. 

- Madam, - pasakė jis, - aš norėjau būti didvyriu; pasigailėkite, 
nedarykite iš manęs samdinio. 

Kartą jis atsivedė Lagardą. 

- Štai jūsų žmogus, - tarė jis. 

terina viską suprato ir geležinis eskadronas buvo suformuotas. 
Bet Montgomeris liko karalienės žinioje. Jis netapo samdiniu, kaip kad 
norėjo Katerina, bet pavirto į kažką dar blogesnio, - jis tapo jos minčių 
patikėtiniu. | 

Žodžiu, Katerina Mediči, išėjusi iš Nostradamo rezidencijos, Frua- 
monelio gatvėje rado Montgomerį, baroną de Lagardą ir tuziną geleži- 
nio eskadrono vyrukų. Ji paėmė Montgomerį už parankės, o Lagardas 
nužingsniavo paskui juos. Tuzinas sliūkino iš kairės ir iš dešinės. Lydi- 
ma tos laukinių gaujos, karalienė prisiartino prie žemutėlių durų; per jas 

ji turėjo patekti į Luvrą. Čia ji sustojo ir pasakė: 

- Paleiskite juos... 

Montgomeris atsigręžė į baroną de Lagardą. 

- Jūs girdėjote, mesjė? 

- Olia! - trumpai įsakė Lagardas. - Visiems laukti manęs Lavandjer 
gatvėje, “Angij-su-Roše"! 

- Ir tegul jie ten pasilinksmina! - garsiai pasakė Katerina. 

Eskadronas viską suprato: po kiekvieno pasilinksminimo labai grei- 
tai tekdavo žudyti. Būtinybė žudyti jiems tapo pretekstu kaip reikiant 
išsišėlti. Patamsyje pasigirdo šnarpštimas, pora ar trejetas prakeiksmų, 
iš anksto mėgaujantis būsimomis linksmybėmis, paskui šešėliai nusly- 
do palei Luvro sieną. 


Katerina, stabtelėjusi tarp Montgomerio ir Lagardo, metė ilgą ati- 
dų žvilgsnį į tamsą. Paskui tyliai, beveik nesuprantamai sušnibždėjo: 

- Gabrieli, artinasi toji valanda. Viską, ką aš tau esu žadėjusi, įvyk- 
dysiu, ir dar su kaupu. 

Montgomeris išsigandęs žvilgtelėjo į Lagardą. Jis suprato, kad ka- 
ralienė nori jį padaryti savo bendrininku... bet kokiame reikale? 

Jau 11gą laiką Katerina nevadino jo vardu, seniai nesikreipdavo į jį 
“tu". Jis nujautė pavojų. 

- Madam, - sumurmėjo jis rodydamas į Lagardą, - mus girdi... 

- Gabrieli, - tęsė Katerina dar garsiau, - aš jau padovanojau tau 
neblogą durklą... Rytoj tu rasi ietį, puikią ir patikimą ietį, vertą tavęs. 
Reikia, kad tu būtum apsiginklavęs... 

- Ietį? - sumurmėjo Montgomens. 

- Artinasi valanda, sakau tau! Argi mes nelaukėme kartu, nekūrė- 
me planų? Greitai didis žygis suteiks man valdžią, o tau sėkmę! 

Montgomeris susvyravo nuo galvos svaigulio. Jis suprato!.. 

Nuo tos nakties, kai gimė kūdikis, kuriam buvo lemta vadintis Hen- 
riku Trečiuoju, Montgomeris suprato, ko norėjo Katerina, ko ji vieną- 
kart iš jo pareikalaus!... Ir kodėl ji padovanojo jam durklą iš gryniausio 
plieno!.. Vėliau košmarai išsisklaidė. Ėjo metai. Montgomeris tikėjosi, 
kad daugiau niekada apie tai nebebus kalbama!.. Ir štai, karalienė jam 
siūlo ietį ir sako: “Artinasi valanda!.." Jis kimiai pratarė: 

- Madam, jeigu mano akivaizdoje jūsų gyvybei kels grėsmę tas, 
apie kurį jūs kalbate, prisiekiu Dievu, nužudysiu jį be gailesčio. Bet... 

Jis grąžė rankas. Katerina šypsojosi. Lagardas klausėsi bejausmis - 
juk jis to nesuprato! Katerina šiek tiek grįžtelėjo į baroną de Lagardą. Ji 
tebesikalbėjo su Montgomeriu, bet atrodė, kad kreipiasi į baroną. 

- Gana, - pasakė ji, - pakaks aimanuoti. Gabrieli, stebėk mane kiek- 
vieną vakarą tuo metu, kai karalius lošia. Kai ant mano krūtinės išvysi 
raudoną rožę, žinok, atėjo metas veikti... 

- Raudoną rožę, gerai! - burbtelėjo Lagardas. 

- Madam! Madam! - meldė Montgomeris, apimtas baimės. - Pagal- 
vokite, jūs norite apginkluoti mano ranką prieš... 

- Prieš ką?.. Pasakykite, kas jis!.. “ 

- Pasigailėjimo, madam! - maldavo Montgomeris. 

- Pasakykite! Pasakykite, kas jis, vardan Švenčiausiosios Merge- 
lės! Arba aš tučtuojau nueisiu pas tą žmogų ir pasakysiu jam, kad jis 
nėra savo trečiojo sūnaus tėvas!.. 

Montgomeris susvirduliavęs užsidengė veidą rankomis. 

- Karalius! - iškvėpė jis. 

- Karalius! - pakartojo Lagardas, apstulbęs iš netikėtumo. 

- Gabrieliau, - šaltai pasakė Katerina, - kai išvysi raudoną rožę ant 
mano krūtinės, žinok, laikas atėjo. O dabar palydėk mane iki mano apar- 
tamentų. Mesjė, - pridūrė ji atsigręžusi į Lagardą, - prisijunkite prie sa- 
vo žmonių ir pasistenkite, kad šį kartą jie kaip reikiant pasilinksmintų!.. 

Katerina ir Montgomeris įžengė į Luvrą. Jis - vos besilaikydamas 
ant kojų, ji - šaltakraujiška ir ryžtinga. Lagardas, likęs vienas, tarsi bu- 
lius panarino galvą, švilptelėjo ir sušnibždėjo: 

- Karalius!.. Tegul jį maras!.. Karalius!.. 

Bet, krestelėjęs galvą, tuoj susigrąžino savitvardą ir ramiu žings- 
niu patraukė į Lavandjer gatvę, į “Angij-su-Roš" užeigėlę, kur jo laukė 
geležinis eskadronas. 


|| 
Boreveras šnekučiuojasi su 
nepažįstamąja 
Tuo pat metu, kada Katerina Mediči, Montgomeris ir Lagardas baigė 


savo įdomų pasitarimą, tą akimirką, kada Henriko II gvardiečių kapito- 
nas paleido savais keliais eskadroną, o Lagardas paskyrė savo žmonėms 


138 


pasimatymą “Angij-su-Roš" užeigoje Lavandjer gatvėje, Rojalis de Bo- 
reveras ir keturi jo bičiuliai kiūtojo vienoje stebuklų Kiemo landynėje. 

Jie pasislėpė čia, kai, padedant Florizai de Ronšerol, paspruko iš 
vyriausiojo prevo namų. 

Gerai pailsėję, dabar jie degė nekantrumu kuo grečiau įsivelti į ko- 
kią naują avantiūrą. Ir tuomet Rojalis atsistojo. 

- Į kelionę! - šūktelėjo jis. - Velniai griebtų! Aš juk jums žadėjau 
poilsį pas Mirtą, o jūs žinote, kad aš laikausi žodžio. 

O sau neapsakomai švelniai pridūrė: 

“Mirta, mano geroji Mirta, pagaliau aš tave pamatysiu!.. Mirta, se- 
suo mano... Dabar, kai Brabantas mirė, visa mano šeima!.." 

Pasigirdo pritarimai, sujaudinti veblenimai. Burakanas laižėsi lū- 
pas ir kalbėjo: 

- Šventoji Komunija! Kad tik Mirta mums atidarytų! 

- Bet, - nedrąsiai pastebėjo apdairusis Trankemajus, - ar turime mes 
pinigų, sinjore de Boreverai? 

Rojalis nutvilkė jį žvilgsniu ir patraukė pečiais. Pinigai! Kvailas 
klausimas. Jis niekada už odinės perpetės neturėjo pinigų. 

Rojalis puolė laukan. Ketvertas perėjūnų nusekė paskui jį netver- 
dami iš nekantrumo. Tą akimirką, kai jie pasuko į Trusvaš gatvę, pasi- 
girdo Strapafaro švilpimas. Tai buvo pavojaus ženklas. Per porą sekun- 
džių penketas susispietė į krūvą: su durklais rankose, sustingę, susikau- 
pęjie akimis gręžė naktį. Jų link tuo pačiu keliu, kuriuo ketino pasukti ir 
jie patys, Žygiavo būrys. 

- Jų dvylika, - sušnabždėjo Rojalis. 

“Čionai! Žudo! - pasigirdo tolumoje nevilties kupinas riksmas. 

- Jie puola! - pasakė Rojalis. - Vadinasi, tai banditai... 

- Reikia, kad jie pasidalintų su mumis! 

- Ne, ne, jokių dalybų! Visas laimikis mums! 

- Būtent mums! - ištarė Boreveras keistu balsu. 

Trim šuoliais jis puolė Žmogystas, pasišiaušusias, šnarpščiančias, 
besigrumdančias tamsoje. Ir tą pačią akimirką kažkas iš dvylikos suinkštė: 
“Traukiamės!" Tuoj visi leidosi bėgti, kažkas paslydo, pasigirdo keletas 
prislopintų keiksmų ir jie dingo. Boreveras stovėjo apstulbintas tokios 
greitos pergalės ir sunerimęs. Ketvertas bendražygių, sveikindami per- 
galę triukšmingais šūksniais, negaišo laiko ir puolė prie aukų: 

- Visas laimikis mums! 

Otos aukos buvo sustingusi dama, išdidi ir viskam abejinga, aukš- 

tas vyriškis ir dar viena moteris; ji tebešaukė veriamu balsu, supratusi, 
jog, išsigelbėję nuo tigrų pulko, jie dabar turi reikalų su vilkų gauja. 
Trankemajus tuoj suprato, kad išdidžioji dama buvo iš ponų tarpo. 

- Štai kur gardus kąsnelis! - šūktelėjo jis geraširdišku balsu. Taip 
jis prabildavo sėkmingai sutvarkius kokį reikaliuką. 

Ir, ištiesęs ranką, čiupo damą už peties, o jo bendražygiai puolė dvi 
likusias aukas. Ir tą pačią akimirką Trankemajus sukaukė iš skausmo, o 
Burakanas, Korpodibalis ir Strapafaras atšlijo nuo stiprių smūgių. 

- Šalin letenas! - urzgė Boreveras dalindamas jiems antausius, ku- 
ais jie taip žavėjosi, kai šie tekdavo kitiems. 

- Kas atsitiko? - klausinėjo jie vienas kitą visiškai apkvaitę iš nuos= 
tabos. | 

- Madam, - tarė Boreveras, - jūs laisva! Tu, - pridūrė jis sučiupęs 
Trankemajų už ausies, - grąžink tai damai krepšelį, kurį iš jos atėmei. 

Trankemajus ėmė purkštauti kaip prie grandinės rišamas šuo. Stra- 
pafaras daužė sau į kaktą tarsi sakydamas: “Jis kvaištelėjo". Korpodiba- 
lis ir Burakanas keikėsi. Bet Trankemajus pakluso. Nepaprastai švelniai 
dama atstūmė krepšelį ir pasakė: 

- Pasilikite jį sau, mano bičiuli. 

- Jeigu jau man liepiate!.. - šūktelėjo valkata ir tučtuojau krepšelį 
paslėpė. 

Rojalis išsitraukė špagą ir tarė: 

- Trankemajau, jeigu negrąžinsi krepšelio, tu - lavonas! 

Šį kartą nepažįstamoji dama paėmė odinį maišelį. Ir tuomet jos 
žvilgsnis įsmigo į Rojalį. 

- Ar nenorėtumėte jūs man pasakyti savo vardo? - paklausė ji bal- 
su, keistai paveikusiu jaunuolio sielą. 

Jis šiurkščiai atsakė: 

- Mano vardas? Rojalis de Bareveras. Mano turtas? Nė vieno sū. 
Mano būstas? Pakelės griovys. Mano verslas? Plėšikas iš Ptit Flambo. 
Mano praeitis? Paslaptis. Mano ateitis - virvė. Jūs dabar Žinote visą ma- 
no istoriją. Likite sveika, madam. | | | 

- Sekundėlę, - tarstelėjo ji sulaikydama jį gestu. - Galbūt jums kada 
nors prisireiks patikimo prieglobsčio. Jeigu jus persekios, slėpkitės pas 
mane. Lavandjer gatvė. Priešais užeigą “Angij-su-Roš". Jūs paklausite 
Žilio - štai tas žmogus. Arba Margotės - štai toji moteris. 

- Ojūs, madam, kas jūs tokia? - paklausė Boreveras apimtas keisto 
jausmo. 

Nepažįstamoji atsakė balsu, kuris atrodė kaip seno, neišgydomo 
sielvarto aidas: 

- Aš... Dama be vardo. 

Ir štai nepažįstamoji jau tolsta lydima vyro ir moters. Bet prieš tai 
nueidama ji numetė savo krepšelį prie Trankemajaus kojų ir pasakė: 

- Paimkite, tai aš atiduodu jums iš tyros širdies. 

Auksas: keturi naktibaldos puikiai matė maišelį; jų patyrusios au- 
sys iš skambesio nustatė, kad jame yra auksas... bet nė vienas iš jų nepa- 
silenkė. Jie tik keistai sužvairakiavo - viena akimi į krepšelį, kita - į 
Boreverą. Pagaliau Strapafaras, žvelgdamas į sustingusį ir susimąsčiusį 
Rojalį, išdrįso prisiliesti prie jo ir sušnabždėjo: 

- Ek! Ji eina kaip tik ten, kur ir mes einame, ta geroji dama, į La- 
vandjer gatvę. 

- Į Lavandjer gatvę? Taip. Tai teisybė. Ką gi, eime. 

- O tas nelemtas krepšelis? - droviai tęsė Strapafaras. - Nejaugi 
mes jį paliksime čia mirkti lietuje, kokio nors niekšo džiaugsmui? 

- Gerai, pakelk! - mestelėjo Boreveras. 

Keturi liemenys sulinko. Keturios letenos išsitiesė... Keturi trumpi 
urgztelėjimai. Akimirksniu maišelis ištuštėjo, auksas buvo pasidalintas. 

“Dama be vardo! - dusliai šnabždėjo Rojalis de Boreveras... - Ir aš 
taip pat, ir aš neturiu vardo!.." 


|| 
“Angij-su-Rošas" 


Lavandjer gatvės viduryje į dangų kilo gigantiška iškaba, kažko- 
kio genialaus kalvio šedevras. Joje buvo pavaizduotas pasibaisėjimą ke- 
liąs ungurys, fantastiškas jo kūnas buvo kaprizingai susiraitęs. 

Tai nebuvo kokia pagarbos verta įstaiga, kaip, pavyzdžiui, “De- 
vinjeras“, kur užsukdavo arba turėdavo užsukti tokie poetai, kaip Ron- 
saras, Bošfas, diu Belė, tokie artistai, kaip Žermenas Pilonas, avantiū- 
ristai, kaip ševaljė de Pardajanas. Tai buvo viena iš tų smuklių, kuriose 
šviesų gesinimo valandą buvo uždaromos durys griežtai prisilaikant įsako 
nurodymų, bet tik dėl to, jog tučtuojau atsidarytų kiekvienam senbu- 
viui, kuris pabels sutartu beldimu. Čia buvo gana padori bendroji salė. 
Bet kairėje ir dešinėje nuo jos buvo ypatingos salės. Tiktai pirmą valan- 
dą, visus išlydėjusi į gatvę, Mirta likdavo viena užeigos namuose. Niekas 

niekada nenakvojo čia - nei klientai, nei tarnaitės, nei liokajai. Tik ji. 

Ji buvo keista mergina, toji Mirta. Ji turėjo savo idėjų. Viena tokia 
idėja buvo niekada niekam pasaulyje nesiūlyti ir nesuteikti nakčiai prieg- 
lobsčio - nei turtingam miestiečiui, nei hercogui ar princui. 

Čia, artėjant neramiai valandai, sulėkdavo valkatos ir kišenvagiai, 
banditai ir paleistuvės, girtuokliai ir bajorai. 

Bendrojoje salėje gėrė, dainavo, šaukė, plūdosi; vynas, o kartais ir 
kraujas liejosi upėmis. Tarp stalų lėtai vaikštinėjo apveidžios mergio- 
tės, apsirengusios šilkais ir aksomu, o gatvėje stovėjo Žmogus, kad įspė- 
tų, jei pasirodys patruliai. “ 

Tą naktį klientai jau seniai buvo išsiskirstę. Bet jeigu bendroji salė 
ir buvo tuščia, tai sales kairėje ir dešinėje buvo okupavusios dvi gaujos. 
Dešinėje ūžavo gauja, kuriai Rojalis de Boreveras Trusvaš gatvėje sut- 
rukdė apiplėšti nepažįstamą damą. Kairėje linksminosi Trankemajus su 
savo kompanija. 

Rojalis de Boreveras gėrė ir valgė atskirai. Jis atsistojo, prisisegė 
perpetę ir užsimetė ant peties apsiaustą. Ketvertas susiruošė pasekti jo 
pavyzdžiu, tačiau gestu jis sustabdė juos ir prabilo: 

- Mano gerieji bičiuliai, mes dažnai kirtomės špagomis nuo tada, 
kai susipažinome. 

Jie pasitempė klausydamiesi pagyrimų - pagyrimų, sakomų paties 
Rojalio de Borevero! Bet netikėtai jie tarsi sumedėjo... Rojalis de Bore- 
veras paprastai pridūrė: 

- Dabar, mano drąsuoliai, mums tenka skirtis!.. 

„ Mums skirtis, kada mums taip gerai drauge! 

- Tai bent! Niekas neprivers mūsų išsiskirti, prisiekiu Komunija! 

- Gražuolėlis, jis tik nori pasišaipyti, et! 

- Kristau storuli ir madona telyčia! 

- Ramiai! - pasakė Rojalis. 

Jie nutilo ir neviltingai susižvalgė. 

- Jūs į kairę, aš į dešinę, - tęsė Boreveras, - jums į pietus, man į 
šiaurę. Kodėl? Todėl, kad su manim jums daugiau neteks linksmintis; aš 
jums tik trukdysiu gyventi, mano gerbiamieji perėjūnai. Užteks apie tai. 
Tai mūsų atsisveikinimo vakarienė. O toliau... kas žino? Mes dar pasi- 
matysime, be jokios abejonės. Tad likite sveiki. Tylos, mano vilkiukai! 
Tylos, mano ėriukai! Man bjauru, kai ištyžta širdis. Bet jeigu kam nors 
iš jūsų prisireiks mano kailio, pasiteiraukite apie mane Mirtos. Štai. Nie- 
kam nejudėti. Likite sveiki. 

Rojalis savo šiurkščią kalbą sustiprino dar šiurkštesniu gestu ir įtū- 
žęs išėjo. Kodėl įtūžęs? Jis nežinojo. Ant ko? Greičiausiai ant savęs pa- 
ties. Jis niekino tuos Žmones ir juos mylėjo. Jis vadino juos perėjūnais. 
Jis vadino juos savo geriausiais bičiuliais. 

“Vargšai niekšeliai!" - šnibždėjo jis išeidamas. 

Ketvertas valkatų liko sėdėti apstulbę, pasimetę, dūsaudami ir var- 
tydami savo baisias akis. 

- Mes netekome savo sielos, - galiausiai ištarė Korpodibalis. 

- Tas gražuolėlis žūva, - pasakė Strapafaras. - Jis patraukė tiesiu 
keliu. 

- Apsieisime be jo! - burbtelėjo Trankemajus. 

- Burakanas nieko nepasakė. Jis verkė. 

Rojalis de Boreveras įžengė į virtuvę, erdvią salę, žavinčią tvarka 
ir švarumu, spindinčią skaisčios liepsnos, kuri raudonomis pamėklėmis 
raitėsi židinyje, atspindžiuose. Čia buvo Mirtos buveinė. Tai buvo žavi 
ir gera mergina, šviesiaplaukė gražuolė. Tik kažkokio stebuklo dėka ji 
liko apdairi ir blaiva tarp ją supusių paleistuvystės ir girtuoklystės. Įėjus 
Boreverui ji truputį raustelėjo ir, neatitraukdama akių nuo padažo, pra- 
tarė: 

- Štai jūs ir sugrįžote į Paryžių!.. Man užteko laiko tiktai pasisvei- 
kinti su jumis, kada jūs įžengėte su savo bičiuliais. 

- Tu matai, Mirta, aš užsukau pasakyti tau: laba diena arba labas 
vakaras. Dieve mano! Mano drauguže, tu tapai gražuole! Kokia nuosta- 
bi tavo veido spalva nuo šios ugnies! 

- Virtuvės spindesys! Virėjos veidas. Nekalbėkim apie tai, mesjė. 
O tai, kad aš graži, jūs man sakote tūkstantąjį kartą. Žodžiai kaip vėjas. 
Tačiau pakalbėkim apie jus. 

Jis žiūrėjo į ją apimtas jaudulio. 

- Mirta,- tęsė jis, - aš atėjau paprašyti tavęs dviejų dalykų. Pirma - 
tai leisti man prisiglausti tavo namuose. 

Džiaugsmo liepsna sušvito Mirtos akyse. 

- Aš dabar kurį laiką pagyvensiu Paryžiuje, - tęsė jis. - Ar ilgai? Aš 
nežinau. Tol, kol atrasiu kažką, kas manęs laukia, tykoja šiame didžiu- 
liame gatvių labirinte... Kažką, ko aš nepažįstu, Mirta. Galbūt laimę. 
Arba galbūt mirtį. 

- Jauskitės kaip namie, - pasakė ji vos virptelėjusiu balsu. 

- Gerai. Landynė viršuje man tiks. 

- Koks gi antrasis dalykas? - paklausė ji šiurkščiai. 

- Štai. Visai neseniai, apie vidurnaktį, Trusvaš gatvėje aš susidū- 
riau su dvylikos žmonių gauja; jie pernelyg jau greitai paspruko, kaip 
man pasirodė. Aš norėčiau sužinoti, kas jie tokie, ko jie nori, kur nuėjo. 
Mirta, tie dvylika žmonių - tavo salėje dešinėje, jie puotauja. 

- Dabar jų jau ne dvylika; prieš keletą minučių atėjo tryliktasis. 

- Tegul bus taip. Mirta, parodyk man, iš kur būtų galima matyti 
salę. 

Mirta nedvejojo. Ji priėjo prie mažų slaptų durelių ir atidarė jas. 
Rojaliui bežengiant prie durelių, ji palietė jį už rankos ir sušnibždėjo: 

- Aš irgi turiu jums kai ką pasakyti. Jau visa savaitė, kaip kažkoks 
žmogus, mažas senis žila barzdele ir lakstančiomis akimis, su lyg ožio, 
lyg velnio galva ateina čia kas vakarą tą pačią valandą ir klausinėja, ar 
jūs dar neatvykote. Paskui prieš išeidamas pataria jums prisiminti susi- 
tikimą, kurį jūs paskyrėte jo šeimininkui. 

Boreveras nejučia virptelėjo. 

- O to pono vardas? - paklausė jis. 

Ji įsmeigė į jį keistą žvilgsnį ir dar tyliau tarė: 

- Jo vardas! Visi Paryžiuje mini jį jau keletą dienų. Tai visagalio 
žmogaus vardas, jis, kalbama, žaidžia su mirtimi. Kalbama, kad jis vis- 
ką žino. Kalbama, kad jis pasidaro tiek aukso, kiek panori. 

- Jo vardas! Jo vardas! - šūktelėjo Rojalis. . 

- Nostradamas! - atsakė Mirta. 

- Štai aš! - pasigirdo balsas. 

Jie atsigręžė vienu metu. Mirta buvo sukrėsta. Rojalis žengtelėjo 
žingsnį ir sumurmėjo: 

- Žmogus iš Meleno! Žmogus iš “Trijų Gervių" užeigos! 

- Jūs rengėtės eiti ten! - šaltai pasakė Nostradamas. - Įeisime ten 
kartu. 

- Boreverai! - sulemeno Mirta persigandusi. - Boreverai, neikite 
ten! 

Nostradamas pasuko prie jos. Apimta išgąsčio, ji atsitraukė. Jis sus- 
paudė jos ranką ir minutę palaikė savojoje rankoje. Mirta keletą akimir- 
kų bandė išsilaisvinti, susvirduliavo, paskui ūmai atsipalaidavo... Jos 
veido bruožai išsilygino. Šypsena pasirodė jos lūpose. Ji nusilenkė ir 
sulemeno: 

- Taip, monsinjore!.. 

Tada Nostradamas paliko Mirtą ir atsigręžė į Rojalį. 

- Jūs sužinosite tai, ką pažadėjau jums paskyti, kai ateis laikas. Ir 

prisiminkite, - pridūrė jis nusmelkusiu jaunuolį ligi kaulų smegenų bal- 
su, - aš vykdau savo pažadus! O dabar, kadangi esame čia tam, kad žiū- 
rėtume ir klausytumės, mes klausysimės ir žiūrėsime! 

Nesusigaudy damas jį užplūdusiuose jausmuose, Boreveras ūmai 
pajuto, kad dabar turi išgirsti kažką tokio, kas glaudžiai susiję su Nost- 
radamo pažadu. Jis stumtelėjo platų grotuotą langą priešais jį ir atsivėrė 
salė. Platus stalas, apverstas valgio likučiais; išstumdyti buteliai, aplink 
įsikarščiavę veidai, šiurkštūs siluetai; išsidraikiusios kekšės; bučinių 
šliurpsėjimai; juoko protrūkiai; riksmai; šūksniai; laukinis kvatojima- 
sis; tragiškas karštligiškos meilės spygavimas; bjauraus gašlumo regi- 
nys; o kampe - tiesus, sustingęs, Žvelgiantis į šį begėdišką ir iškrypėliš- 
ką paveikslą žmogus. 

Šitas žmogus vienu mostu nusiplėšė apsiaustą, dengusį jo veidą. 

Nostradamas nusišypsojo ir sušnibždėjo į ausį Boreverui: 

- Baronas de Lagardas, Jos Didenybės Prancūzijos karalienės šu- 
naujos vadas! 

Tą akimirką Lagardas apžvelgė galvažudžius iš geležinio eskadro- 
no ir suriko: 

- Lauk iš čia, kekšės! 

Balsas nuaidėjo kaip tramdytojo rimbo kirtis. Įsilinksminusių mo- 
terėlių būrys puolė prie durų, sušlamėjo šilkinės suknelės, šmėstelėjo 
apsinuoginę kūnai... Vyriškiai pasitempė, pasitaisė odinius šalmus, pa- 
sitikrino špagas. Stojo tyla. Lagardas priėjo prie stalo ir trenkė į jį pirš- 
tinėtu kumščiu. Jis suburbėjo: 

- Štai kaip jūs ruošiatės Jos Didenybės karalienės tarnybai! Kai aš 
jums pasakiau, kad turite čia laukti manęs, nejaugi nesupratote, kad aš 
turiu perduoti jums įsakymą! Bobišiai! Girtuokliai! Nešdinkatės' lauk! 
Jūs atleisti, karalienei jūs daugiau nebereikalingi! Tarnybai jai reikalin- 
gi vyrai! Lauk iš čia!.. 

Vyriškiai pašoko ant kojų, apstojo jį, ėmė trypti kojomis. Du ar 
trys puolė ant kelių, kiti daužė galvas į sieną, kai kurie išsitraukė durk- 
lus. Dvylika aimanų susiliejo į vieną staugimą: 

- Kristaus kraujas! 

- Šalin galvą! 

- Durklą man į gerklę! 

- Pragaro ragai! 

- Aš šoksiu nuo Notr Dam tilto! 

- Visi padvėsime čia! 

- Prakeikimas! 

- Gerai! Gerai! Tyliau! - sušvelnėjo Lagardas. - Jūsų graužatis ma- 
ne sujaudino. Gana, sakau jums! Nekalbėsime apie tai... 

- Valio! Valio! 

- Pragaras arba karalienė! 

- Ant kelių prieš ją! 

- Paskutinį kraujo lašą už ją! 

- Karalienė! Karalienė!.. 

Lagardas palaukė, kol nurims košmariško džiaugsmo audra. Jam 
davus ženklą, vėl visi susėdo į savo vietas ir įsitempę, sukrėsti pasiruošė 
klausytis Karalienės įsakymo. 

- Rytoj - girtuokliavimas. Poryt - vėl! Dar po dienos - taip pat! 

Jų šnervės pūtėsi. Jie sprogino grėsmingas akis. Jie žinojo, ką net- 
rukus išgirs! 

- Dar kitą dieną vėl! - tęsė Lagardas. - Tik reikia, kad išnyktų vie- 
nas Žmogus... tas žmogus varžo karalienę. 

Griausmingas dundesys nusirito per salę, paskui giliausia tyla, spen- 
gianti tyla, kokia stoja trenkus žaibui. Rojalis de Boreveras pajuto, kad 
smenga į bedugnę. 

- Klausykitės! Klausykitės! - šnypštė Rojaliui į ausį Nostradamas 
palinkdamas virš jo kaip jo likimo genijus. 

- Aš įspėju jus, kad tai bus pavojinga, - tęsė Lagardas sausu aitriu 
balsu. 

Visi susižvalgė. Niekada dar jis taip nekalbėjo su jais. Jam pakak- 
davo pasakyti: “Užmuškite man šitą", ir viskas. Kas? O! Ką gi šį kartą 
jiems teks nužudyti? Jie nujautė kažką neįprasto. 

- O! O! - šūktelėjo vienas iš jų. - Aš įkišiu savo galvą į krosnį, kur 
kepamos kiaulės, jeigu čia nekalbama paie dvariškį iš pačių aukščiau- 
siųjų ir galingiausiųjų tarpo. 

- Statau mėnesio atlyginimą, kad tai vyriausiasis prevo! - subam- 
bėjo vienas iš tuzino neatitraukdamas žvilgsnio nuo vadeivos. 

- Dar aukščiau! - dusliai burbtelėjo baronas de Lagardas. 

- Maršalas de Sent Andrė, didžiausias karaliaus favoritas!.. 

- Dar aukščiau! 

Jų akys ėmė bėginėti į šalis. Tyla tarsi sutirštėjo. Ir galiausiai kaž- 
kas neviltingai sušnibždėjo: 

- O! Tai konetablis de Monmoransi!.. 

- Dar aukščiau! - pakartojo Lagardas prislėgtu balsu. 


146 


Siaubo atodūsis nusirito per salę... Vienas iš tuzino iškošė: 

- Princas!.. Hercogas de Gizas!.. 

- Dar aukščiau! - pakartojo Lagardas ir atsisėdo susmeigdamas na- 
gus į stalą. 

Šią akmirką jis tarsi lošė kauliukais iš savo likimo, savo ambicijų, 
savo galvos... Tuo pačiu metu, kai jis sėdosi, tuzinas pašojo apimtas 
baimės... Atrodė, pati mirtis įžengė į šią salę. Jie žvalgėsi vienas su kitu 
ir vienas kito akyse blyško. Ir vienas kito akyse išskaitė, kad visi viską 
suprato! 

Lagardas žvelgė į juos... Jis matė, kad nėra reikalo skelbti vardą 
žmogaus, kuris trukdė karalienei. Kurį reikėjo nužudyti! Jis suprato, kad 
tose apkvaitusiose galvose šis vardas nuskambėjo tarsi griaustinis. 

- Jūs apsisprendėte? - paklausė jis. 

Akimirksnio sąmyšis. Paskui vienu judesiu atsisuko į vadą. Jiems 
nereikėjo garsiai sakyti: “Taip", kaip nereikėjo ir ištarti to Žmogaus var- 
do... Tuomet jis atsistojo, atsirėmė į stalą ir, apžvelgęs nekantraujančius 
veidus, pasakė: 

- Nuo rytojaus mes pradedame stebėti Ronšerolio namus. 

- Vadinasi, užpuolimas vyks šalia vyriausiojo prevo rezidencijos? 
- paklausė vienas iš tuzino. 

- Taip, - pakartojo baronas. - Prie Ronšerolio namų. 

Daugiau nebuvo ištartas nė vienas žodis. Visi greitai susisiautė į 
apsiaustus, pasitikrino špagas bei durklus ir paskui Lagardą išėjo iš sa- 
lės, kur ledinėje tyloje liko pleventi tarp šiurkščių orgijos kvapsnių tik 
siaubo virpulys... 

- Dabar eime, - pasakė Nostradamas Boreverui. 

Jie taip pat išėjo iš užeigos. Rojalis žingsniavo tylėdamas, ką tik 
regėta scena jį suglumino kaip tam tikras košmaras. Jis galvojo apie tą 
žmogų, kurį buvo rengiamasi užmušti... Kas tai galėtų būti?.. Užpuoli- 
mas turi vykti netoli Ronšerolio namų... Kodėl ten, o ne kitoje vietoje? 

- Tas Žmogus... - dusliai sušnibždėjo jis pagaliau. 

- Koks Žmogus? - metė Nostradamas. 

- Tas, kurį šie žmonės nori užmušti... Tai bjauru, o dar ir pasala.. 

Nostradamas sustojo. Jo kaktą suraukšlėjo rūpestis. 

- Ak, tai! Argi jums pačiam niekada neteko geležimi persmeigti 
žmogaus krūtinės? 

- Dar ir kaip! Vardan visų velnių. Bet vidury dienos. Veidas į vei- 
dą. Špaga prieš špagą. Vienas prieš vieną. Vienas prieš du. Aš kartais 


147 


iškratydavau miestelį. Aš atimdavau iš turtingojo išmaldą vargšui. Nie- 
kuomet tamsoje iš užnugario nesmogiau Žmogui. 

- Eime! - šiurkščiai paliepė Nostradamas. 

Jie priėjo rezidenciją Fruamontelio gatvėje. Prieš įžengdamas į vi- 
dų Rojalis dar kartą stabtelėjo. Per kūną perbėgo šiurpas. Jam atrodė, 
kad tos durys, be garso prasivėrusios priešais jį, buvo durys į neperžvel- 
giamą paslaptį ir kad Žmogus neturėtų pr4e jų artintis. Jo širdį sukaustė 
ledinis šaltis, siela nusilpo nežinomybės akivaizdoje. Jis panoro nusira- 
minti. 

- Jūs kalbėsitės su manimi apie mano tėvą, ar ne taip? - karštai 
paklausė jis. 

- Ne, - atsakė Nostradamas. - Dar ne. 

- Vadinasi, apie mano motiną? 

- Ne. Dar ne. 

Rojalis de Boreveras žengė du žingsnius pakeliamuoju tiltu ir su- 
murmėjo: - Tai apie ką gi 7? Apic ką jūs norite su manimi kalbėti? 

- Apie tą, kurią jūs mylite, - atsakė Nostradamas. - Apie Florizą, 
Ronšerolio dukterį. 

Rojalis de Boreveras kilstelėjo prie akių rankas tarsi apakintas. 

- Apie tą, kurią aš myliu? - šūktelėjo jis. - Tai juk tiesa, kad aš ją 
myliu!.. Eikime, eikime! 

Ir jis žengė pirmas. Nostradamas įėjo paskui jį, ugningu žvilgsniu 
tirdamas tą, kurį ketino padaryti savo keršto įnagiu. 


Deširntoji dalis 
KARALIAUS HENRIKO 
RUMAI 


| 
Mirties kvapas 


Tą rytą saulės spinduliai pro dviejų langų vitražus sruvo į karalie- 
nės miegamąjį. Katerina Mediči sėdėjo priešais didįjį veidrodį. Kamba- 
ninė šukavo jos vešlius juodus plaukus ir krovė ant galvos sunkiomis 
garbanomis. Kita rausvino jos skruostus, karminu spalvino lūpas, pa- 
ryškino jos nuostabių akių puikumą. Trečioji ploniausio šilko kojines 
movė ant kojų, taip Žavėjusių jaunuosius sinjorus, kada, kilstelėjusi si- 
joną, norėdama atsisėsti į galną, karalienė akimirkai leisdavo žvilgtelėti 
|jas. 

Kol karalienė buvo rengiama, Anri, mylimiausias sūnus, sėdėjo ant 
taburetės, žvelgė į ją svajingomis akimis ir, galimas dalykas, nejučiomis 
mokėsi to rafinuoto koketiškumo, vėliau padariusio Henriką III Minjo- 
nų karaliumi. 

Vaikas nežaidė, nejudėjo; jis tik žiūrėjo, štai ir viskas. Kartais mo- 
tina nužvelgdavo jį aistros kupinu žvilgsniu ir pirštų galiukais pasiųsda- 
vo jo atspindžiui veidrodyje oro bučinį, bet mažasis princas nesiteikda- 
vo atsakyti. Kai dėl likusių trijų Katerinos sūnų, tai du buvo manieže, 
kur turėjo jojimo pamokas, o vyresnysis, penkiolikmetis Fransua, buvo 
nulydėtas į savo Žmonos, jaunosios Škotijos karalienės, apartamentus; 
kiekvieną rytą jis apsilankydavo pas ją. 

Tuo metu, kai pagaliau apsirengusi karalienė ruošėsi eiti į koplyčią 
rytinei maldai, durys atsivėrė ir gvardijos karininkas priemenėje šūkte- 
lėjo: | 

- Karalius!.. 

Katerina sustingo vietoje. Rūmų damos, kambarinės, tamaitės link: 
telėjo ir pasišalino. Viena rūmų dama nusivedė vaiką. 

[žengė Henrikas II. 

Aksominė, sidabru siuvinėta liemenė; trumpas apsiaustas, pamuš- 
tas baltu atlasu; baltas žabo, paryškintas aukso grandinės tviskesio; juo- 
da aksominė beretė, papuošta baltų plunksnų kuokšteliu; juodos šilki- 
nės kojinės, glaudžiai aptempusios kojas; špaga, pakabinta ant siauros 
paauksuotos odos perpetės, išblyškęs liūdnas veidas, reta barzda, ilga 
priplota nosis - Pranciškaus I nosis; klaidžiojančios akys; kartėlio išk- 
reipta burna; neužbaigti, minkšti ir neryžtingi judesiai; elegantiškumo ir 
geibumo derinys, kartais įniršio priepuolio prasiveržimas... niūrus kaš- 
kokio kraupaus atsiminimo šešėlis... Toks buvo Henrikas II, būdamas 
keturiasdešimt dvejų metų. Tai buvo Prancūzijos karalius. Katerinos Me- 
diči vyras. 

- Madam, - pasakė jis neskubiu arogantišku tonu, atitinkančiu jo 
išdidų ir subtilų elgsį, - madam, aš nusprendžiau prieš paskelbdamas 
pirmiausia supažindinti jus su savo priimtu valstybinės svarbos spren- 
dimu. 

Katerina nusilenkė vienu iš tų nuostabių reveransų. Ji nebuvo įpra- 
tusi, kad su ja tartųsi valstybinės svarbos reikalais. 

- Sere, - pasakė ji, - tai didžiulė garbė, aš būsiu amžinai dėkinga už 
tai Jūsų Didenybei. 

Henrikas apsidairė abejingu žvilgsniu. Jo mintys buvo toli. 

- Malonėkite prisėsti, madam, - tęsė jis galantiškai. Katerina atsi- 
sėdo krėsle ir įsitaisė ten didybės kupina poza. Jis liko stovėti. Tai nus- 
tebino ir privertė Kateriną būti atsargesne. 

- Madam, - tęsė jis, - jau kuris laikas mane persekioja keistos nuo- 
jautos. Man atrodo, kad mano gyvenimo gija vyniojasi gąsdinančiai grei- 
tai. Aš manau, aš instinktyviai jaučiu, kad greitai mirsiu. 

Katerina krūptelėjo. Lengvas blyškumas nuslinko jos veidu. Bet ji 
nepratarė nė žodžio, nė vieno, kokie paprastai sakomi tokiais atvejais. 

- Dėl to, - tęsė karalius, - aš panorau užtikrinti kiekvienam savo 
tarnui bei bičiuliui tam tikrą kompensaciją, kad priminčiau apie save... 
kai manęs daugiau jau nebebus. Tarp šių draugų yra viena, kurią jūs pati 
teikėtės pagerbti savo nuolatine globa. 

- Diana! - mestelėjo karalienė visiškai ramiu tonu. 

- Taip, madam, - pasakė Henrikas nusilenkdamas. 

- Aš džiaugsiuosi viskuo, kas padidins tos ištikimos Jūsų Dideny- 
bės patarėjos laimę. Mes jau turime jos portretą; pakabintas pačiame 
Luvre, jis įrodys būsimoms kartoms, kokią išskirtinę pagarbą mes jai 
Li 2 ( 

jautėme. Taip pat mes turime marmurinį medalioną, jūsų įsakymu paga- 
mintą metro Gužono. | 

Karalienės balsas buvo ramus. Bet jeigu karalius būtų išgirdęs jos 
sąmonėje siautusio įniršio klyksmus, galimas dalykas, jis iš tiesų būtų 
patikėjęs ta mirties nuojauta, kurią paminėjo. 

- Kuo dar pagerbsime mūsų favoritę? - įžūliai tęsė Katerina. 

- Aš jai atiduodu Valentinua hercogystę, - atsakė Henrikas II. 

Katerina gavo smūgį į pačią širdį. Ji virpėdama atsistojo. Neapy- 
kanta, metų metais atkakliai slepiama sieloje, suplūdo į veidą. Bet ūmai 
blizgesys jos akyse užgeso. 

- Tai bus nuostabu, - pasakė ji, - tai bus kilnu. De Sent Valero duktė 
po Cezario Bordžijos gaus valdyti šią nuostabią hercogystę. Ši idėja da- 
ro garbę Jūsų Didenybės protui... 

O sau sušnibždėjo: 

“Kekšė!" 

- Žodžiu, - tarė karalius nepaprastai apsidžiaugęs, kad viską padarė 
savaip, - jūs pritariate? 

- Brangusis sere, aš apgailestauju, jog ne man pirmai atėjo į galvą 
tokia išties puiki mintis., k 

- Dėkoju jums, madam, - pasakė Henrikas II nuoširdžiai apsidžiau- 
BęS. 

Diana tebegyveno rūmuose, po vienu stogu su Katerina. Bet dabar, 
kada oficiali meilužė pabodo karaliui lygiai taip pat, kaip ir Žmona, rū- 
mai nekantriai ieškojo atsakymo į klausimą, kokia dabar sužibės žvaigž- 
dė, sužibės skliaute ir įsiviešpataus suvereno širdyje. Katerina tai Žino- 
jo!.. Ji žinojo, kad hercogienės titulas, suteiktas Dianai, buvo jos atsta- 
tydinimas. 

“Floriza! Floriza! Vadinasi, vis dėlto tu tapsi Dianos įpėdine. Jeigu 
aš į tai neįsimaišysiu!"' - sušnibždėjo Katerina. 

Laimingas Henrikas II priėjo prie Katerinos, paėmė jos ranką ir 
pabučiavo ją, privertęs žmoną užsiplieksti giliu, seniai bepatirtu džiaugs- 
mu. Tą akimirką, kai karalius jau tiesėsi, ji sulaikė jo ranką savojoje. Ji 
žvelgė į jį. Ji matė, kad jis susijaudinęs. Ji tikėjosi... Kas gali pasakyti, 
kiek beprotiškų vilčių gali sutalpinti sekundė. Ji tikėjosi, kad jos vy- 
ras... Galbūt!.. Kad Henrikas grįš pas ją! Pasją vieną! Mintys apie žmog- 
Žudystę, mintys apie kerštą, juodos kraupių sapnų ūkanos, kuriose blaš- 
kėsi jos siela, - viskas dingo. Ji daugiau nebebuvo Katerina Mediči. Ji 
buvo moteris. 

Ši sekundė tikriausiai buvo viena gražiausių karalienės, patyrusios 
ir tragiškas dienas, ir akinančio spindesio valandas, gyvenime. Ji sus- 
paudė savo vyro ranką. Jos krūtinė suvilnijo. Jos grožis, akinantis ir 
sveikas, apsigaubė švelnumo aureole. Henrikas nustebęs Žiūrėjo į ją. Ji 
pasirodė jam iš tiesų graži. Jis suvirpėjo. Vienu akimirksniu nuostaba 
dingo ir tai, kas sukilo jame, buvo geismas... Jis atsakė į savo Žmonos 
rankos paspaudimą!.. 

- Anri, - šnibždėjo ji trūkčiojančiu balsu, - ar jūs kada nors pagal- 
vojote, kad mes amžinybėje sujungti net santuokos ryšiais? Popiežius, 
jeigu panorės, gali juos atrišti. Mes sujungti tokia jungtimi, kuriai nut- 
raukti ir pačiam Dievui nepakaks jėgų. 

- Ką jus norite pasakyti, mano meilute? - murmėjo karalius pagau- 
tas susižavėjimo. 

Katerinos akys suspindėjo dar aistringesniu blizgesiu. 

- Kokia jūs nuostabi! - šnibždėjo jis. 

- Anri... mano karaliau... mano brangusis sinjore... jeigu jūs tik pa- 
norėsite! O! Viskas būtų užmiršta... jūsų meilužės, aš taip dėl jų prisi- 
kentėjau... Mes būsime tarsi viena būtybė, Anri! Jeigu panorėsite, suži- 
nosite, kiek valios, jėgos, ištikimybės šioje širdyje, ji priklauso jums! O, 
mano brangusis Anri, tegul mus suriša meilė, kaip kad surišo nusikalti- 
mas! Dviese mes būsime pakankamai stiprūs, kad atsikratytume jūsų 
brolio šešėlio, kuris kartais krenta ant mano vienišo guolio ir lydi jus 
tiesiai į jūsų meilužių patalą... 

- Madam! Madam! - šniokštavo karalius. - Kokius kruvinus prisi- 
minimus jūs drįstate Žadinti! 

- Nejaugi jūs tikite, - tęsė ji įkaitusi, aistringa, tragiškai graži, - 
nejaugi tikite, kad aš nepajutau jūsų kančios, viso to, kuo Žmona turi 
dalintis su jumis! 

- Taip, taip! Tu teisi, ir aš tave myliu! - murmėjo Henrikas II, apim- 
tas baimės ir geismo. 

Sielos gilumoje Katerina triumfavo, kaip kažkada Dalila... Po aki- 
mirkos ji jau buvo Henriko glėbyje. Jų lūpos susijungė... Nuo Katerinos 
lūpų Henrikas kilo prie jos nuostabių juodų akių, skęstančių palaimoje. 
Ir nuo akių jos kilo prie gryno marmuro kaktos, pasidengusios rožiniu 
drovumo vualiu... Jo burna jau lietėsi prie šios kaktos... ūmai Henrikas 
atšlijo.. Paskui vėl prigludo... Paskui dar kartą atšlijo... Ir vėl prigludo... 
Neįtikėtinas smalsumas sukaustės jo veidą. Pasimetusi Katerina žiūrėjo 
į jį ir negalėjo suprasti tokio svyravimo priežasties. 

- Madam, - sušnabždėjo karalius, apimtas pasąmoningos baimės, - 
kokia čia balta dėmė ant jūsų kaktos?.. 

- Dėmė?.. Ant kaktos? - murmėjo Katerina jausdama, kaip žlunga 
ką tik užgimusios viltys. 

- Dėmė, taip... galima pasakyti... O! Galima pasakyti, jog tai pėd- 
sakas piršto, įspausto jūsų kaktoje! 

Smulkus virpulys perbėgo Katerinos nugara. Atrodė, nieko neįp- 
rasto nevyko su ja. Bet vis dėlto... O! Kraupus išgąsčio riksmas nuskam- 
bėjojos sieloje!.. Piršto pėdsakas!.. Pirštas!.. Koks pirštas?.. Koks! Taip, 
koks daugiau, jeigu ne Fransua pirštas! Mirties pirštas! Vaiduoklio, pri- 
silietusio prie jos kaktos, pirštas! Žemė susvyravo jai po kojomis. Sie- 
nos, atrodė, griuvo ant jos. Tačiau antžmogiškomis valios pastangomis 
ji pamėgino sulaikyti paliekančią ją viltį. 

- Kvailys! - sušnibždėjo ji herojiškai šypsodamasi. - Anri, mano 
mielasis Anri, jeigu ir yra ant mano kaktos dėmelė, tai nuvalykite ją 
savo lūpomis! 

Henrikas prisiartino. Apkabino žmoną ketindamas pabučiuoti jos 
kaktą, bet ir vėl atstūmė ją nervingu, impulsyviu judesiu. Jis šniokštavo: 

- Aš negaliu!.. Ne... Aš negaliu! 

- Kodėl? Kodėl? - vaitojo ji. 

- Todėl, madam, kad jūs kvepiate mirtimi!.. 

Katerina Madiči susmuko tarsi griaustinio trenkta, griuvo ant kili- 
mo, kuomet karalius bėgo iš jos kambario. 

Kai uolios rūmų damos sugrąžino jai sąmonę, Katerina pažvelgė į 
veidrodį. Įdėmiai apžiūrėjo save ir nepastebėjo nė menkiausio karaliaus 
išvystos dėmės pėdsako. Bet kai atėjo metas pasirodyti karaliaus dvaro 
aplinkoje, Katerina iš puikios Benvenuto darbo vazoje mirkusios puokš- 
tės išsirinko vieną rožę, nuostabią kruvinai raudoną rožę, ir prisisegė ją 
prie korsažo. 

“Jeigu jau aš kvepiu mirtimi, - saumurmėjo ji, - tai ir pasiimsiu mirtį 
su savimi!" | 


|| 
Karaliaus rūmuose 


Toje salėje, kurią, paklusdamas Renesanso dvasiai, skulptūromis 
apvainikavo Pjeras Lesko ir kur visuotinį susižavėjimą kėlė keturios ak- 

meninės kariatidės, ką tik užbaigtos Žano Gužano, vaikštinėjo čežanti, 
tviskanti, triukšminga minia. Liemenių šilkąs, apsiaustų aksomas, brili- 
antai, perlai, skrybėlių plunksnos, auksinės špagų makštys, nusėtos bran- 
gakmeniais, ryškus visos šios aprangos koloritas, harmoninga spalvų 
įvairovė, moteriškų sunknelių spindesys, linksmybės protrūkiai, užuo- 
minų atvirumas, išmoktos pozos, - visa tai kūrė vieną tų magiškų pa- 
veikslų, kuriame buvo susitelkusi visa to šiandien jau nebesuprantamo 
pasakymo - Karaliaus Rūmai - fejerija. 

Tą vakarą visi vieni kitiems rodė, perdavinėjo iš rankų į rankas 
medalį, karaliaus įsakymu nukaltą hercogienės de Valentinua garbei; dau- 
gelis pataikūniškai užsikabindavo tą medalį ant krūtinių. Medalyje bu- 
vo Dianos atvaizdas ir toks įrašas: “Diana, dux Valentinorum, clarissi- 
ma". 

Salėje priešais galeriją šveicarų gvardija, elitinis padalinys, išsau- 
gojęs beveik visas privilegijas nuo Liudviko XI laikų, sudarė dvigubą 
puošniai pasidabinusių statulų rikiuotę. Šiems žmonėms vadovavo Mont- 
gomeris. Su špaga rankoje jis stovėjo prie durų, kurių viena pusė buvo 
atverta. Greta jo heroldas garsiai sušukdavo žymių asmenų, žengdavu- 
sių į šį sūkurį, vardus. 

Netoliese nuo krėslo, skirto Henrikui II, įsitaisė penki ar šeši ele- 
gantiški jaunuoliai. Jie garsiai kalbasi ir kvatojasi. 

- Klausyk, Bironai, - kalbėjo vienas iš jų, - paaiškink man, ką reiš- 
kia žodis “clarissima" ant to medalio. Kas ta “clarissima", man visai 
neaišku. 

- Mano brangusis Tavanai, - atsakė tas, į kurį buvo kreiptasi, - aš 
nemoku graikiškai ir, prisiekiu Dievo mirtimi, didžiuojuosi tuo! 

- Tai parašyta ne graikiškai, - sviedė La Tremujis, - tai lotyniškai. 

- Lotyniškai! A! Tegul jį maras! Štai abatas de Burdejus, sinjoras 
de Brantomas, jis tuojau mums paaiškins, kas ta “clarissima". 

Jaunas, maždaug dvidešimt ketverių metų mažiaus sinjoras, ku- 
riam buvo skiriami šie žodžiai, atrodė, negirdėjo jų. 

- Olia! Brantomai! - šūktelėjo Bironas. - Tu miegi vaikščiodamas? 

- Ne, sinjorai, - atsakė Brantonas, - aš žiūriu... 

- Jis apžiūrinėja moteris, Dieve mano! - nusijuokė Tavanas. 

- Jis negali atsigėrėti skrajojančiu karalienės eskadronu! - pridūrė 
Bironas. 

Pasigirdo juoko pliūpsnis. Po to Bironas tęsė: 

- Betgi man vis tiek neaišku, ką reiškia tas “clarissima". 

Tą akimirką prie grupelės prisiartino paika būtybė, apsirengusi pu- 
siau geltonais, pusiau raudonais drabužiais, su skaisčiai raudonu kapi- 
šonu, padabintu ilgomis ausimis, su barškučiais rankose. Šis aukštas lie- 
sas Žmogus plonu kaklu, susiraukšlėjusiu veidu, fizionomija, pažymėta 
nepertraukiamo juoko paliktu randu, eidamas žvangino tūkstančiais 
skambaliukų ir būgnelių. 

- Sveikinimai Briuskė Pirmajam, šauniausiam Jo Didenybės juok- 
dariui, - iškilmingai pasakė Brantomas. 

- Sveikinimai užkampių abatui, mėgėjui pasiklausyti prie uždarų 
durų, skandalų uostinėtojui, - pasakė Briuskė. - Kodėl jūs mane kviečia- 
tės? Argi čia nepakankamai kvailių? 

- Briuskė, mes norime žinoti, ką reikia “clarissima" ant hercogie- 
nės de Valentinua medalio. 

- “Clarissima?" Ak! Ak! Juk tai aukščiausias laipsnis, sinjorai! 
Aukščiausiasis laipsnis, išrastas karaliaus, ministrams ir kvailiams. “Cla- 
rissima" nieko nereiškia. Čia klaida. Nereikalinga raidė “I, sinjorai. O 
“carissima" reiškia “brangiausioji". 

- Bravo! - šūktelėjo jaunuoliai. - “Carrissima" - brangiausioji kara- 
liui... 

- Ir Prancūzijai! - pasakė Briuskė. - Pasiklauskite mesjė vyriausio- 
jo iždininko... 

- O! -tarė La Tremujis. - Štai mūsų bičiulis Rolandas de Sent And- 
rė! Ei! Sent Andrė!.. | 

- Koks jis išblyškęs! Iš kurgi jis? Štai jau dvi savaites jo niekas 
nematė. 

- Sinjorai, - pasakė Briuskė, - jaunasis Sent Andrė, mūsų ištikimo 
ir mylimo maršalo de Sent Andrė sūnus, norėjo sukelti karą, kaip jo 
tėvas ir seras de La Palis. Tiktai jis paskelbė karą moterims ir įsitaisė 
papildomą angą kvėpuoti, kad lengviau būtų nusišnypšti, vargšas tingi- 
nys. Bet jam dar ir kraujas ėmė bėgti iš nosies, o galbūt jis serga plaučių 
uždegimu. 

- Užsičiaupk, pajace! - burbtelėjo prisiartinęs Sent Andrė. - Sinjo- 
rai, aš buvau susidūręs su banditais ir vos nežuvau nuo Ptit Flambo va- 
deivos rankų; aš pareikalausiu iš karaliaus jo galvos. 

- Papasakok! Papasakok! - ėmė šūkčioti jaunieji sinjorai. 

„ -Niekšą vadina Rojaliu de Boreveru. Štai kaip... 

- Ak! Atleiskite! - ėmė rypuoti Briuskė stodamasis ant rankų, mo- 

sikuodamas kojomis ore. - Prieš banditą! Prieš Rojalį!.. 

Ir jis pasišalino žvangindamas barškalais, vaipydamasis, šokčio- 
damas tai ropomis, tai ant rankų, tai vartydamasis ore. 

Mesjė maršalas de Sent Andrė! Mesjė konetablis de Monmoransi! 
Mesjė vyriausiasis prevo baronas de Ronšerolis! Mesjė de V'Opitalis! 
Mesjė kancleris Olivjė!"' - šūkčiojo heroldas. 

Įvairiausi personažai žengė į neaprėpiamą menę ir pradingdavo jo- 
je, kaip kad atmatos, plukdomos upių, pradingsta vandenyne. 

Vyriausiasis prevo baronas del Ronšerolis savo dukrą pasodino ne- 
toli karaliaus krėslo. Floriza buvo išblyškusi labiau už leliją. Galimas 
dalykas, ji nujautė, kas jos laukia. Kai tik tėvas įtarė, kad tai ji padėjo 
pabėgti Rojaliui de Boreverui ir keturiems jo bendrininkams, Floriza 
buvo uždaryta savo kambaryje. | 

Kodėl gi šį vakarą tėvas atsivedė ją į Rūmus? Liūdna nuojauta ne- 
davė jai ramybės. O kada, kovodama su karčiomis mintimis, mergina 
ieškojo paguodos savo pačios širdyje, ji pajusdavo kažkokią neaiškią 
baimę. Kas gi dėjosi jos širdyje? Kodėl dabar naujas vardas prisidėjo 
prie tų, kuriuos, kupina naivaus tikėjimo, ji pavesdavo angelų globai? 
Tas vardas!.. Valkatos vardas! Kodėl, ak! Kodėl savo mergautiniuose 
sapnuose ji vėl ir vėl regėjo jį tokį išdidų, tokį gražų, tokį šaunų, tikrą 
karaliaus, bet ne valkatos sūnų?.. 

“Rojalis de Boreveras!.." 

Taip, būtent šį vardą ji tarė pašnibždomis, kuomet vyriausiasis prevo 
ryžtingu žingsniu pasuko tiesiai prie jaunojo Rolando de Sent Andrė. 
Vikontas Rolandas blyško regėdamas besiartinantį vyriausiąjį prevo. 

“Jis viską S - murmėjo vikontas. - Jis Florizos tėvas, taip. Bet 
vargas jam, jeigu... 

- Vikonte, - tarė Ronšerolis atšiauriu, drebulį keliančiu balsu, - aš 
noriu su jumis pasikalbėti. 

- Kalbėkite, mesjė, - virptėlėjo Rolandas. 

La Tremujis, Brantomas, Tavanas ir Bironas pasitraukė. 

- Mesjė, - tęsė Ronšerolis pažeminęs balsą, - ar jūs norėtumėte ves- 
ti mano dukterį? 

Rolandas de Sent Andrė pašoko. Jis akimis įsisiurbė į vyriausiąjį 
prevo kupinas abejonių, siaubo, vilties, įtarimų... 

- Taip, - tęsė Ronšerolis, - tai jus stebina. Jūs tris kartus prašėte 
manęs Florizos rankos ir aš visada atsakydavau, kad ji ne jums. Puolęs į 
kraštutinumus iš meilės ir nevilties, jūs pasinaudojote mano dukters ke- 
lione į Fontenblo, kad pabandytumėt pagrobti ją. Jūs užmokėjote bandi- 

tui už tai, bet jis pats atėmė ją iš jūsų. Argi net taip? Aš jums kartoju: ar 
jūs norėtumėte vesti mano dukterį?.. Kodėl aš pakeičiau savo nuomonę, 
kodėl tai, kas nepatiko man prieš savaitę, patinka man dabar - neturi 
reikšmės. Tiesiog atsakykite į mano klausimą. Jokių svarstymų. Vienas 
žodis. Taip arba ne. 

Rolandas susijaudinęs pažvelgė į Florizą. Ji nuleido galvą, tarsi 
būtų girdėjusi viską, tarsi būtų supratusi, jog yra pasmerkta... 

- Žinoma, taip, - atsakė vikontas džiaugsmo gniaužiamu balsu, - 
šimtą kartų, tūkstantį kartų taip! O! Mesjė, kaip jūs galėjote abejoti... 

- Tai gerai, - nutraukė jį Ronšerolis, - mes pakalbėsime apie tai 
tuojau pat, karaliaus akivaizdoje. 

Ir vyriausiasis prevo grįžo prie dukters, palikęs maršalo de Sent 
Andrė sūnų apkvaitusį iš laimės, apsvaigusį, susijaudinusį, apakintą... 

Tuo metu heroldas skelbė: 

“Jo Karališkoji Šviesybė monsinjoras dofinas! Jos didenybė Ško- 
tijos karalienė! Kelią karalienei! Kelią monsinjorui dofinui!"' 

Juokas, plepalai intrigos, viskas apmirė ir ilgas susižavėjimo šur- 
mulys pasveikino Mariją Stiuart. 

Heroldas vėl šūktlejėo: 

“Kelią Jos Karališkajai Šviesybei madam Margaritai!.. Kelią ma- 
dam hercogienei de Valentinua!.." 

Margarita, Savojos hercogo nuotaka, įžengė drauge su Diana de 
Puatjė. Tuo metu dvidešimt septynerių metų Margarita buvo Žvaigždė 
šių rūmų skliaute. Graži, greičiau jau kerinti, puikiai išsilavinusi, sąmo- 
jinga, uoli Ronsaro korespondentė, ji buvo mylima, dievinama. Tačiau 
šį vakarą visuotinis dėmesys buvo nukreiptas į tą, kurią ji lydėjo ir, jei- 
gu galima taip pasakyti, globojo, - į naująją hercogienę. Visi žvilgsniai 
nukrypo į Dianą de Puatjė, visos pagyros susiliejo į nenutrūkstamą kara- 
liaus meilužės šlovinimą. Ji, padavusi ranką konetabliui de Monmoran- 
si, žengė didingu žingsniu panaši į Junoną, gaubiama nuostabaus gro- 
žio, pergalingai abejingo laikui, aureolės. 

Hercogienei de Valentinua buvo beveik šešiasdešimt metų! Ji nes- 
lėpė savo amžiaus, ji išdidžiai šnekėjo apie jį puikiai suvokdama tą re- 
čiausią stebuklą, leidusį jai Žavėti vyrus savo tvirtu, lanksčiu, tyriausių 
linijų kūnu, savo veidu, kuris liko toks akinančiai jaunas, kad ji net ne- 
pagalvojo dažyti ilgų sidabrinių plaukų; toks jaunas, kad daugybė jaunų 
moterų, laikydamos tai koketiškumo viršūne, būtinai stengėsi nubalinti 
savo plaukus, kad galėtų sekti madam Dianos diktuojama mada ir imi- 
tuoti jos grožį! | 57 


- Clarissima!* - sušnibždėjo de Tremujis. 

- Ne, carissima!** - tarė Tavanas. 

- Ne, rarissima!*** - pasakė Brantomas. 

Hercogienė de Valentinua atsisėdo į krėslą kairėje nuo karaliaus. 
Kai dėl Margaritos, tai ji kukliai užėmė savo vietą padavusi ranką jauni- 
kiui Emanueliui Savojiečiui, vienam pavojingiausių Prancūzijos kara- 
lystės priešų, susitaikiusiam labiau dėl politinių, o ne dėl meilės intere- 
sų. 

“Sinjorai, karalienė! Kelią karalienei!" 

Katerina Mediči savo damų apsuptyje, apsivilkusi tamsiai mėlyna 
ilga aksomine suknele, nuostabiai pabrėžiančia jos blyškumą. Šypsoda- 
masi ji priėjo prie Dianos de Puatjė ir ilgai laikė ją savo glėbyje. 

- O! - sušnibždėjo Brantonas, godžiai sekęs visus jos judesius. - Ji 
tuoj uždusins ją! 

Visoje šioje minioje buvo žmogus, kuris itin įdėmiai žvelgė į Kate- 
riną Mediči. Tai buvo baronas de Lagardas! Jis užsimerkė. Mėšlungis 
sukaustė jo sprandą, tarsi šis būtų pajutęs budelio kirvį!.. Jis išvydo ro- 
žę... Nuostabią kruvinai raudonos spalvos rožę. Šia rože jam buvo duo- 
damas siaubingas įsakymas. Ir jo sąmonės gelmėse nuaidėjo klyksmas: 

“Metas! Išmušė valanda! Atėjo laikas žudyti..." 

“Karalius! - suskambo heroldo balsas. - Sinjorai, kelią Karaliui!.."* 


||| 
Raganius 


“Gvardija! Ginklu gerbk!.." 

Šveicarai atliko ritualą, paskui, apvertę ietis, sustingo. Henrikas II 
jau praėjo. Lydimas dviejų pažų, jis atsisėdo į savo krėslą tarp Katerinos 
Mediči ir Dianos de Puatjė. 

- Sinjorai, - pasakė karalius, - šį vakarą mūsu laukia reta promoga. 
Ji privers mus užmiršti ir šokius, ir lošimą. Mus aplankys tas Nostrada- 
mas. 

- Kabalos karalius, - pasakė Briuskė, - magijos imperatorius, vel- 
nio raganius, tas, kuris iš pirmo žvilgsnio atspėja, jog jūs nesveikuojate! 
Visas Paryžius dėl jo netekęs galvos. Jo rezidencija nestovi tuščia. Frua- 

*Clarissima - Šviesiausioji (lot). 

** Carissima - Brangiausioji (lot). 

***Rarissima - Neprilygstamoji (lot). 

montelio gatvė prisigrūdusi karietų. Aš jo būtinai paklausiu, Henrikai, 
kada gi tu pagaliau apsispręsi padaryti mane princu. 

- Tai tiesa, kad jis gamina auksą? - paklausė Diana de Puatjė. 

- Sere, - keistai šypsodamasi paklausė Katerina, - ar tiesa, kad jis 
žino, kaip kiekvienas iš mūsų mirs! 

- Mes pamatysime, ką jis gali, - pasakė Henrikas II, žvilgtelėjęs į 
laikrodį. - Aš paliepiau jam perduoti įsakymą dešimtą valandą būti čia... 
Štai tada mes visi ir sužinosime savo likimą. 

- Ak! Ak! - tarstelėjo Briuskė, be ceremonijų pertraukdamas kara- 
lių. - Štai ateina Lorenas! Tegyvuoja Lorenas! Cianozinė mirtis! 

- Niekingas nelaikšis! - burbtelėjo hercogas de Gizas lenkdamasis 
karaliui. 

- Nelaikšiai! Ak! Kad pasakė, tai pasakė! Tikrai, šalia Lorenų gi- 
minės mes iš tiesų ne kas kita, kaip nelaikšiai! - sušuko Briuskė. - Ak! 
Jaučio ragai! Pažvelk, Henrikai, pažvelk į savo kilmingąjį pusbrolį de 
Gizą. Papasakok man apie nuostabiąją galvą. Štai ji! Nelaimei, ant jos 
tik hercogo karūna. Meco ir Kalė didvyriui to per maža! O ką gi padarė- 
me mes, ką mes gi padarėme, kad nešiotumėm karališką karūną? 

- Sere, - galiausiai ištarė Paženklintasis, - aš palieku jus su jūsų 
juokdariu. ; 

- O, ne, dievaži! Likite, mano pusbroli. Ar tu užsičiaupsi, niektau- 
za, sukriošęs asile! Kalbėkite, mano gerbiamasis pusbroli. 

- Sere, - pasakė hercogas, - štai garbusis Lojola, jis paaiškins Jūsų 
Didenybei, koks reikalas. Pakaks, jeigu jūs, Jūsų Didenybe, žinosite, 
kad mesjė konetablis de Monmoransi, mesjė kardinolas de Lorenas, mesjė 
maršalas de Sent Andrė ir galiausiai aš pats, žinome ir palaikome tą pla- 
ną, kurį ji nori pateikti patvirtinti karaliui. 

- Kalbėkite, mano garbusis tėve, - pasakė Henrikas II pakeldamas į 
vienuolį išgąstingą žvilgsnį. 

- Taip, - tarstelėjo Briuskė, - mes klausome. 

- Prancūzijos karaliau, - pasakė Lojola kapotu sausu balsu, - jūsų 
karalystė - pats gražiausias krikščionybės žiedas. Negi paliksite jūs jį 
vysti pakąstą erezijos rūdžių? Aš galiu skirti tik nedaug laiko šiam pa- 
sauliui, sere. Dievas kviečiasi mane. Štai kodėl aš kalbu trumpai. Ir aš 
klausiu jūsų, kai aš stosiu prieš mūsų bendrą Viešpatį ir jis paklaus ma- 
nęs, ką aš padariau Šventosios Jėzaus Bažnyčios labui, ar turėsiu jam 
atsakyti, kad nors ir išgelbėjau Ispaniją ir Italiją, tai man nepavyko išp- 
lėšti Prancūzijos iš hidros čiuptuvų? 

- Tai ką gi mes turime daryti? - nustebęs paklausė Henrikas. 

- Ką reikia daryti, sere? - sušnibždėjo kardinolas de Lorenas. - Šis 
šventas žmogus pasakys jums. Įsiklausykite į jo Žodžius, sere, pats Die- 
vas kreipiasi į jus jo balsu! 

- Visiškai aišku, kad karalystė keistai susijaudrinusi, - pasakė Mon- 
moransi. 

- Ek! Sere, - sušnibždėjo į ausį karaliui Sent Andrė, - palikite mums 
tą juodą darbą, o sau pasilikite malonumą tik įsakinėti. Patikėkite man 
rūpestį kas dieną atnaujinti jums tą malonumą. 

Sent Andrė, puikiai pažinodamas Henriko temperamentą, sugebė- 
jo paliesti jo jautriąsias stygas. Karalius nusišypsojo. Atsigręžęs į Lojo- 
lą, Sent Andrė davė jam ženklą, kad šis gali kalbėti. 

- Reikia gelbėti Prancūziją, - pasakė Lojola grėsmingai griežtai. - 
Žodžiu, sere, kas išgelbėjo Ispaniją? Inkvizicija!.. Kas išgelbėjo Italiją? 
Inkvizicija!.. Kas gi gali išgelbėti Prancūziją, jeigu ne Inkvizicija?.. Ka- 
raliau, mes reikalaujame, aš reikalauju, Dievas reikalauja, kad Prancūzi- 
joje būtų įsteigta Inkvizicija!.. 

Henrikas II apsidairė. Jis regėjo susiraukusius veidus. Tik Kateri- 
na Mediči, Diana de Puatjė ir Marija Stiuart liko ramios šioje audroje. 
Pirmoji dėl politinių motyvų; antroji - kad paslėptų savo tikrąsias min- 
tis; trečioji todėl, kad paprasčiausiai netikėjo, jog galėtų būti priimtas 
baisus pasiūlymas. 

- Ką gi, - sušnibždėjo karalius, - kas žino, o gal tai iš tiesų kaip nors 
viską sutvarkys?.. 

Jis ruošėsi ištarti “taip"! Jis buvo pasiruošęs paskelbti šį lemtingą 
įsakymą... 

“Mesjė Nostradamas!" - tą akimirką šūktelėjo heroldas. 

Išgirdusi taip nelauktai nuskambėjusį vardą, visa salė, atrodė, sud- 
rebėjo. Lošėjai metė kortas. Šokėjai sustingo. Nenugalimas smalsumas 
tarsi skersvėjis įsisuko šioje minioje. Ir visi, nuo karaliaus iki Lojolos, 
nuo Dianos iki Marijos Stiuart, visi, rūmų damos, sinjorai, gvardiečiai, 
visi įsmeigė akis į duris ir išvydo žmogų, apsirengusį violetiniu akso- 
mu, elegantiškai užsimetusį ant pečių aksominį apsiaustą; jo ranka rė- 
mėsi įŠpagą. 

Nostradamas pasuko prie karaliaus. Jo vyzdžiai akimirksniu aprė- 
pė visą tą nenuleidžiančią nuo jo akių minią - moteris, priekabiai įverti- 
nusias jo aprangą ir nusprendusias, jog jis harmoningai tobulas savo 
tviskančiu paprastumu; vyrus, ieškančius kokio nors trūkumo arba jo 

laikysenoje, arba elgesyje ir priverstus pripažinti, kad princas nebūtų 
žengęs kilniau ir ramiau. 

Nostradamas iš karto pastebėjo Ronšerolį - ir širdis jo krūtinėje 
susigniaužė. Jis pamatė maršalą de Sent Andrė - ir jo vokai nepastebi- 
mai virptelėjo. Pagaliau jis išvydo karalių - ir jo išblyškę skruostai leng- 
vai paraudo. Ir kuomet jis lenkėsi karaliui, jo sąmonėje suskambo siel- 
varto aimanų ir prakeiksmų akordai... 

- Sere, - tarė jis švelniu ir ramiu balsu, - Jūsų Didenybė įsakė man 
būti čia dešimtą valandą. Štai aš ir stoviu prieš karalių. 

- Sere, - šūktelėjo vienuolis trūkinėjančiu balsu, - atleiskite, kad 
taip elgiuosi! Sere, vardan pasitikėjimo, kurį jūs parodėti man, vardan 
krikščionybės Švenčiausiojo Tėvo, kuriam turi paklusti patys karaliai, 
aš reikalauju, kad šis apgavikas būtų suimtas!.. 

Slogi tyla pakibo virš nesuskaičiuojamos minios. Galima buvo iš- 
girsti tik daužantis širdis ir slopinamą alsavimą. Nostradamas lėtai išsi- 
tiesė. 

- Sere vienuoli, - taikiai tarė jis, - matyti, kad jūs užsienietis. Kitaip 
žinotumėte, kad Prancūzijos karaliai neturi įpročio suiminėti savo as- 
meninius svečius. 

Šiuos žodžius palydėjo užjaučiantis šnabždesys. Nostradamas, da- 
bar jau su vario atspalviu balse, tęsė: 

- Be to, jeigu karalius panorėtų užmiršti aukščiausius Prancūzijos 
rūmų kurtuazijos įpročius, jis nerastų čia nė vieno, kuris išdrįstų pakelti 
prieš mane savo ranką! 

Šį kartą minia nustėro nuo tokio įžūlumo. 

- Sere, - plėšėsi vienuodis, - sukčius metė jums iššūkį! 

- Tuo mes tuojau įsitikinsime, - burbtelėjo Henrikas II. - Mano gvar- 
diečių kapitone!.. 

Montgomeris žengė į priekį. 

- Areštuokite šį žmogų! 

Nostradamas žengė du žingsnius kapitono link. Jo lūpos virptelė- 
jo, nors niekas to nepastebėjo. Tačiau Montgomeris jį išgirdo. Jis klau- 
sėsi. Tai buvo, be jokios abejonės, baisu. Kapitonas, užuot pakėlęs ran- 
ką prieš Nostradamą, atsitraukė išplėtęs akis ir sušnibždėjo: 

- Ne, ne! Pasigailėjimo! Pasigailėjimo, nutilkite!.. 

- Štai, matote, sere, - pasakė Nostradamas atsigręžęs į karalių. - 
Sere, - ūmaį pridūrė jis iškilmingu balsu, - prisiekiu jums, kad jeigu jūs 
įsakysite, aš tučtuojau išeisiu ir pats pasiskelbsiu jūsų belaisviu Šatlė. 

- Jūs buvote teisus, mesjė, aš nesuiminėju savo svečių. Atleiskite 
man, sere vienuoli. Luvre karaliaus valia šventa. Dabar, dievaži, visiems 
juoktis! Visiems šokti! Visiems linksmintis! 

Nostradamas pasuko prie Lojolos; šis jau buvo prie durų, suglu- 
męs, klumpantis. 

- Tai ką, mesjė, - paklausė jis niūriai, bet linksmai, - jūsų atlaidumo 
kupina širdis, be abejonės, turi pritarti tam, jog Prancūzijos karalystė 
slysta iš Inkvizicijos rankų? 

- Taip, demone, - murmėjo vienuolis, - tu triumfuoji, tu juokiesi! 
Tavo pragariškas menas sukėlė panišką baimę šio silpno valdovo sielo- 
je. Mano širdis plyšta iš sielvarto. Bet tu netriumfuosi amžinai, Šėtone. 
Ateis Dievo eilė! 

Ignacijus Lojola nubrėžė ore kryžiaus ženklą, paskui pažvelgė į 
Nostradamą. 

- Iki savo išvykimo į Romą jūs dar mane išvysite, - sušnibždėjo šis. 

Vienuolis atsigręžė, kad atsakytų į šį grėsmingą pažadą, tačiau Nost- 
radamo ten jau nebebuvo. 


IV 
Nuotaka Floriza 


Kiek vėliau prieš Henriką II palinko Rolandas de Sent Andrė. Baig- 
damas pasakojimą, jaunuolis kalbėjo: 

- Štai, sere, kaip viskas įvyko. Banditų įžūlumas neturi jokių ribų. 
Sere, aš reikalauju nubausti banditą vardu Rojalis de Boreveras, jis vos 
nepaliko Jūsų Didenybės be vieno labiausiai atsidavusių jūsų tarnų. 

- Teisingumas bus įvykdytas, - pasakė Henrikas - Tegul pakviečia 
mano vyriausiąjį prevo. 

Nostradamas klausėsi šypsodamasis. Rolandas puolė ieškoti Ron- 
šerolio ir tuoj atvedė jį pas karalių. 

- Mesjė vyriausiasis prevo, - pasakė Henrikas II, - ar esate girdėjęs 
apie banditą, kurį vadina Rojaliu de Boreveru? 

„ Taip, sere, - atsakė Ronšerolis, - ir apie jo gaują. Tų keturių galva- 
Žudžių vardai - Trankemajus, Strapafaras, Burakanas ir Korpodibalis. 
Šie penki žmonės nusipelnė mirties. 

- Noriu, kad ne vėliau, kaip per dvi dienas jie būtų pakarti, - ramiai 
tarė karalius. 

- Dėkoju, sere, - džiaugsmingai sušuko Rolandas de Sent Andrė. 

- Barone de Ronšeroli, - tęsė karalius niūriu balsu. - Prieikite. Mar- 
šale, taip pat prieikite... arčiau... dar arčiau. 

Jaunasis Rolandas pasitraukė ir prisijungė prie Brantomo būrelio. 
Visi, įskaitant ir karalienę, pasitraukė nuo karaliaus. Henrikas II gyvai 
apžvelgė jį apstojusius Žmonės ir neišvydo tarp jų Nostradamo. 

- Prieikite dar arčiau, - pasakė jis tyliai. - Maršale, jūs vadovaujate 
mano kariuomenei Paryžiuje. Vyriausiasis prevo, jūs vadovaujate mano 
patruliams. Visos jėgos Paryžiuje sutelktos jūsų rankose. Aš noriu, jūs 
girdite, aš noriu, kad tas žmogus, tas raganius, tas demonas būtų sučiup- 
tas ir sudegintas vienoje iš mūsų aikščių. 

- Sere, - ramiai tarė Ronšerolis, - reikia jį suimti tuojau pat? 

- Ojūs išdrįsite?.. Jūs nematėte, kad pats Montgomeris nesugebėjo? 

- Sere, įsakykite man ir aš areštuosiu velnią, jeigu to reikia! - burb- 
telėjo Ronšerolis. 

- Aš taip pat! - paskubėjo pridurti maršalas de Sent Andrė. - Ačiū 
Dievui! Kai kalbama apie tarnavimą karaliui, aš niekam neleisiu savęs 
aplenkti! 

- Taip, - sušnibždėjo Henrikas, - aš tai Žinau, jūs abu mano vienin- 
teliai bičiuliai nuo tų senų laikų, kai... 

- Kai mes pasitamavome jūsų meilei, sere! - pasakė maršalas pas- 
tebėjęs, jog karalius sutriko. 

- Kai mes surengėme to Reno dingimą! - pridūrė Ronšerolis su bes- 
palve šypsena. 

- Reno!.. - burbtelėjo Henrikas II, perbraukdamas išblyškusi ranka 
per drėgną kaktą. - Taip, šitaip vadino tą žmogų... Kas jam atsitiko?.. 
Keista, bet aš dažnai galvoju apie tą, kuris buvo Mari sužadėtinis... Jūs 
prisimenate Mari? 

- Chimeros, sere! Šis žmogus mirė. O mirusieji nepalieka kapų, 
kad ir ką besakytų raganius Nostradamas. 

„ Mari! - tęsė Henrikas svajingai. - Aš mylėjau daug moterų nuo to 
laiko. Nė viena nepažino manyje tokios aistros... Bet palikime šiuos siau- 
bingus atsiminimus, - pridūrė jis linguodamas galvą. - Aš nenoriu, kad 
tas Nostradamas būtų suimtas šį vakarą Luvre. Bet kai jūs ateisite ir man 
pranešite, jog jis sučiuptas, jog jis miršta... 

- Kas tuomet, sere? 

- Ronšeroli, tada aš skirsiu jus į Fransua Olivjė vietą, nors ir paža- 
dėjau ją L'Opitaliui... 


163 


- Sere, sere! - murmėjo Ronšerolis; jo akyse įsižiebė ištisas laužas. 
- Sunku patikėti, jūs žadate mane padaryti vyriausiuoju karalystės kanc- 
leriu! 

- Aš ištesėsiu savo žodį! - pasakė Henrikas II. 

- O aš, sere? - godžiai paklausė maršalas de Sent Andrė. 

- Tu? Aš duosiu tau šimtą tūkstančių ekiū. 

Sent Andrė ėmė drebėti. Jo širdis susigniaužė. Jis kramtė lūpas, 
kad neimtų šaukti iš džiaugsmo. 

Nei karaliui, nei maršalui, nei vyriausiajam prevo neatrodė keista, 
kad tokios dosnios dovanos žadamos už vieno burtininko suėmimą, kai 
beveik kasdien miesto aikštėse buvo deginami burtininkai ir eretikai. 
Nebent juos visus buvo apėmęs vienodas jausmas, tarsi jie būtų atsidūrę 
neregėtos galybės akivaizdoje. Ir visi trys, karalius, maršalas ir vyriau- 
siasis prevo, regzdami suokalbį prieš vieną žmogų, sudarė baisų sambū- 
rį, suvienijusį tris natūralias galias - Baimę, Godumą, Ambicijas. 

Henrikas II gestu paleido maršalą ir vyriausiąjį prevo. Bet nei vie- 
nas, nei kitas nesitraukė. Jie persimetė greitais žvilgsniais. Paskui, Ron- 
šeroliui davus ženklą, maršalas de Sent Andrė pradėjo naują šneką: 

- Sere, kadangi mesjė vyriausiasis prevo ir aš esame karaliaus aki- 
vaizdoje, leiskite man Jūsų Didenybei išdėstyti bendrą prašymą, su ku- 
riuo mes į jus kreipiamės. 

- Kas dar? - tarstelėjo Henrikas II. 

- Sere, - pasakė Sent Andrė, - jūs Žinote, kokia sena draugystė mus 
sieja, mesjė vyriausiąjį prevo ir mane. Mes nusprendėme paversti šią 
draugystę nesulaužoma sąjunga. Todėl seniai sugalvojome vieną planą, 
kuriam įvykdyti, sere, reikia jūsų sutikimo. 

- Koks tai planas? - tarstelėjo karalius blykšdamas. 

- Sere, kalbama apie santuoką tarp vikonto Rolando de Sent Andrė, 
mano sūnaus, ir kilniausios madmuazelės Florizos de Ronšero!, vyriau- 
siojo prevo dukters. 

Visi rūmai galėjo matyti, kaip karalių nupurtė konvulsyvus drebu- 
lys, kaip jo žaibus svaidantis žvilgsnis ėmė šokinėti nuo Ronšerolio prie 
Sent Andrė. Abu bendrai liko šaltakraujiški. Karalius antrą kartą gestu 
nusiuntė visus toliau nuo savęs. 

- Eikite irjūs, jūs taip pat! - šiurkščiai pasakė Henrikas II Ronšero- 
liui. 

Vyriausiasis prevo pakluso. Jis paėmė vikontą Rolandą už rankos 
ir nusivedė jį prie savo dukters Florizos. 

- Vadinasi, tai išdavystė? - pasakė Henrikas II, jo veidas persikrei- 
pė, lūpos susičiaupė. - Saugokis, mano šaunusis Sent Andrė. Aš pada- 
riau tave maršalu, bet tai tau, kaip matau, nė motais. Aš tave apipyliau 
malonėmis. Auksas, titulas, pajamos, pinigai, mano gerbiamasis šykš- 
tuoli, tu puikiai tai žinai, išsisklaidys kaip saldus sapnas, tereikia man 
tik pūstelėti. Nekalbant jau apie tai, kad išdavikams visada atsiras virvė, 
net jeigu jie ir bajorai, kaip tu. 

Sent Andrė išbalo kaip mirtis. Tačiau jis laikėsi tvirtai. 

- Tu Žinai, kad aš noriu tos mergiotės, - tęsė karalius grieždamas 
dantimis. - Aš jos noriu! Tu kiekvieną dieną lydi mane iki Rcnšerolio 
namų. Tu dūsauji greta manęs po gražuolės langais. Tu žadi man savo 
pagalbą. Ir ūmai tu man pareiški, kad Floriza priklausys tavo sūnui! 

- Sere, - atsakė maršalas de Sent Andrė, - tik šios vestuvės padės 
įgyvendinti jūsų troškimus. Mano sūnus veda Florizą, ji ima priklausyti 
rūmams, esant reikalui, jūs paskiriate ją rūmų dama. Vestuvių dieną jūs 
duodate Rolandui skubų pavedimą, pavyzdžiui, nuvažiuoti ir patikrinti, 
kaip klostosi reikalai Meco apylinkėse. 

- Bet ar jis važiuos? 

- Tuo pasirūpinsiu aš! 

Henrikas II nusipurtė ir nužvelgė bendrininką nieko nesakančiu 
žvilgsniu. 

“Tai įžūlus niekšas", - tarė jis sau. 

- Tęsk, mano gerasis Sent Andrė, - pasakė jis garsiai. - Tu pradedi 
mane dominti... 

- Vardan Dangaus! Aš buvau tuo įsitikinęs! - triumfavo maršalas. - 
Paklausykite manęs, sere. Jau daugiau kaip dvidešimt metų pažįstu Ron- 
šerolį. Aš nekalbu apie jo ambicijas. Be to, nežinau, ar jis turi kokią nors 
aistrą. Tai marmuras, bronza. Jo niekas nejaudina. Tai baisus Žmogus, 
sere. O dabar gerai įsidėmėkite: Ronšerolis greičiau pats savo rankomis 
papjaus dukrą, negu susitaikys su mintimi, jog ji taps jūs meiluže. Šis 
geležinis žmogus kartą verkė mano akivaizdoje tik dėl to, kad jo duktė 
sukarščiavo. Jis padegs Paryžių dėl vienos savo dukters ašaros, žinokite 
tai. Be to, jūs Žinote, kaip pavydžiai jis ją saugo. 

- Tęsk, tęsk, mano šaunusis drauge... 

- Dabar žinokite, sere, kad Ronšerolio rezidencijoje vyko tikras 
mūšis tarp sargybos ir kažkokio žmogaus. Jis kovėsi kaip liūtas, buvo 
sučiuptas, o viskas baigėsi tuo, kad jis kažkokiu paslaptingu būdu pabė- 
g0. 

- Kaip jo vardas? - paklausė karalius. 

- Sere, jį vadina Rojaliu de Boreveru. 

- Kaip? Tas pats, kuris prikūlė tavo sūnų? 

- Taip, sere, ir kurį jūs įsakėte pakarti be bylos nagrinėjimo. Ir Ži- 
nokite, kad šitas valkata padarė patį giliausią įspūdį merginai, sere, tokį, 
kad ji įtariama padėjusi pabėgti Rojaliui de Boreverui, kai jis buvo suim- 
tas vyriausiojo prevo. 

- Žodžiu, ji myli jaunąjį didvyrį? 

- Galimas dalykas, sere! Kaip ten bebūtų, bet to baiminasi jos tėvas. 
Ir svarbiausia, kad ta jaunoji dama, toji mergina - Floriza de Ronšerol. 

Karalius sumurmėjo prakeiksmą. Jis išblyško. Jo bespalvis žvilgs- 
nis užsiliepsnojo. Jo lūpos virpėjo. 

- Kai tik tą Boreverą sučiups, - murmėjo jis, - tegul mane nedel- 
siant įspėja, aš noriu matyti, kaip jį kars! 

- Būkite ramus, sere... Aš jau nekalbu jums apie vyriausiojo prevo 
sielvartą ir įniršį. Jis mieliau sutiks regėti savo dukrą negyvą, negu leis 
jai susižavėti apsiausto ir durklo žmogumi. Taigi jis regi tik vienintelę 
išeitį - santuoką. Ronšerolis žino, kokia išdidi jo dukra. Jis žino, kad 
jeigu ji prisieks ištikimybę Žmogui prie altoriaus, tai išlaikys savo prie- 
saiką. Ronšerolis baiminasi visko - gėdos, mirties, katastrofos, Florizos 
kaprizų, kol ji dar neištekėjusi. Bet išleidęs Florizą už vyro, jis nurims. 
Štai kodėl jis sutinka skirtis su šiuo vaiku, nors ir rengėsi saugoti ją, 
kaip kad saugomos brangenybės. 

Karalius tebebuvo paniuręs. Jo aistra diktavo jam pačius keisčiau- 
sius sprendimus. Jis kažką murmėjo, bet ir to, matyt, pasirodė užtektinai 
Sent Andrė. Sulinkęs ir pritilęs, Sent Andrė užbaigė: 

- Sere, kai dėl Florizos, tai jos ištikimybė nekelia jokių abejonių. 
Kai ji bus ištekėjusi, mums nereikės baimintis jos širdies kaprizų. Be to, 
Boreveras bus pakartas. Bet ta ištikimybė niekaip nesutrukdys mums 
patiems. Mums ne pirmą kartą tenka tramdyti pasipriešinimą... 

» Tai gerai, - pasakė Hnerikas II patenkintas, kad jis buvo suprastas 
be akivaizdžių aiškinimų. - Aš noriu, kad ši santuoka įvyktų. 

Sent Andrė gyvai atsigręžė ir davė ženklą Ronšeroliui. Tą pačią 
akimirką karalius išraudo, bet tuojau pat baisiai išblyško. Jis staigiai 
atsistojo, paskui vėl krito atgal į krėslą nieko neregėdamas, dusdamas. 
Ronšerolis ėjo prie jo vesdamas už rankos Florizą. 

Karalių purtė drebulys. Diana de Puatjė niūriai žiūrėjo į besiarti- 
nančią Florizą ir matė kitoje horizonto pusėje bekylančią nežinomą 

žvaigždę, ryškesnę, spindulingesnę ir švelnesnę už visas kitas. Katerina 
krūpčiojo, šysojosi ir kentė visas tas moteriško prakeiksmo, kuris vadi- 
nasi pavydu, kančias. Marija Stiuart, turėjusi poeto ir menininko vaiz- 
duotę, buvo kupina susižavėjmo. 

- Sere, - pasakė Ronšerolis nevilties kupinu balsu, - lai teikiasi Jū- 
sų Didenybė leisti pristatyti jums savo dukrą, susižadėjusią su kilmin- 
giausiuoju vikontu Rolandu d'Albonu de Sent Andrė. Tesiteikia kara- 
lius sutikti su šia sąjunga, užtikrinančia laimę dviem šeimoms. 

Jis atsiduso nebetekęs jėgų kalbėti toliau. 

- Prisiartinkite, vikonte! - pasakė karalius nenupasakojamai grės- 
mingu balsu. - Madmuazele, - pridūrė jis (ir jo balsas suvirpėjo), - aš 
laimingas, galėdamas suteikti jūsų tėvui tą leidimą, kokio jis prašo. Aš 
jūsų vyrui suteiksiu tokią padėtį, kuri paliudys mano pasitikėjimą juo. 
(Rolandas beveik suklupo ant kelių). O kai dėl jūsų, tai aš norėčiau duo- 
ti jums kraitį. Eikite, sinjorai, ir tegul šios vestuvės įvyksta kaip galima 
greičiau. 

Visi atsitraukė. Henrikas II nutilo, galbūt dėl to, kad pasijuto ne- 
tenkąs jėgų. Tuo metu Floriza greitai Žengė į priekį ir sušnibždėjo: 

- Sere... 

Ji nepajėgė pasakyti nieko daugiau ir krito ant vyriausiojo prevo 
rankų; jis pakėlė ją, nunešė atsisakydamas bet kokios pagalbos prie sa- 
vo karietos. 

- Matote, sere, - sušnibždėjo Sent Andrė, - koks nepavojingas bus 
mažylės vyras. Aš įsitikinęs, kad tai geriausia šeitis. 

Taip šnekėjo būsimo Florizos vyro tėvas. 


V 
Pranašystė 


Kai šio paskutinio įvykio sukeltos emocijos apmalšo, Henrikas II 
apsidairė karštligiško linksmumo pilnu žvilgsniu. Briuskė, neišleidęs jo 
iš akių, sušuko: 

- Čia tai bent! Henrikai, tu gi mus sukvietei, neleidi eiti miegoti dėl 
raganių karaliaus, magų popiežiaus, didžiojo Nostradamo, specialiai at- 
vykusis iš Arabijos. Valua, aš noriu Nostradamo! Kur Nostradamas? Te- 
gul man atneša Nostradamą!.. 

Karalius apsiniaukė. Jis metė žvilgsnį į Sent Andrė, primindamas 

jam, ką jie sutarė dėl burtininko. Juokdarys sugavo tą žvilgsnį, panašų į 
žaibą, kupiną baisios neapykantos. Tai buvo mirties nuosprendis. Brius- 
kė, pripuolęs prie Nostradamo, sukinėdamasis bei vartydamasis priešais 
Jį, sušnibždėjo: 

- Būkite tvirtas! Karalius nori jus nubausti mirtimi. O aš pats, neži- 
nau kodėl, nenorėčiau, kad jums padarytų ką nors blogo. 

- Dėkoju, mesjė Briuskė, - pasakė Nostradamas tokiu balsu, kad 
juokdarys pasijuto sujaudintas ligi sielos gelmių. 

- Sere, - kreipėsi jis į karalių, - aš padėkojau jūsų pasiuntiniui, įspė- 
jusiam mane, kad jūs norite mane matyti. 

Minia tučtuojau susibūrė aplink karalių. Ir burtininkas liko plataus 
rato vidury. 

- Mesjė, - šiurkščiai tarė Henrikas II, - kadangi jūs sakote, jog jums 
žinoma viskas, tai pasakykite, kas atsitiks jums artimiausiomis dienoms. 

- Neįmanoma, sere! - atsakė Nostradamas. Jo širdis susigniaužė, o 
akis aptraukė melancholija. 

- Ak! Ak! - pasigirdo šnibždesys. - Jau pateko į spąstus. 

- Sere, - tęsė Nostradamas, - ar jums teko girdėti, kad medikas būna 
visagalis, kuomet tenka gydyti kitus, ir tampa bejėgis, kai liga paliečia jį 
patį? Sere, aš galiu skaityti kitų ateitį, bet manoji man užverta. Tūkstan- 
čius kartų savo ateityje aš bandžiau numatyti paprasčiausius dalykus ir 
niekuomet man tai nepavykdavo. Tai silpnumo ženklas, ir teisinga tėra 
tik tai, kad aš prisipažįstu turįs šią silpnybę. Aš nežinau savo ateities... 

Nostradamas perbraukė ranka savo kaktą. 

- Tai siaubinga, - tęsė jis dusliu balsu. - Įsivaizduokite, sere, kad 
jūs viską regite kuo aiškiausiai, kai dairotės aplink save, ir tampate ne- 
regiu, kai tik bandote pažvelgti į save veidrodyje. Aš vos neišsikraus- 
Čiau iš proto dėl tokio trūkumo... 

Jis išsitiesė, sunkiai atsiduso ir pridūrė: 

- Jeigu aš turėčiau giminių, sūnų, žmoną, tėvą, man lygiai taip pat 
būtų uždrausta įsiskverbti į jų ateitį. Manasis mokslas tampa bejėgis 
prie mano šeimos slenksčio... Laimei, aš vienišas pasaulyje. 

- Žodžiu, savo mokslo jūs negalite pritaikyti nei sau, nei savo arti- 
miesiems, jeigu turėtumėte jų? 

- Tai tiesa, - atsakė Nostradamas.* - O kai dėl visų kitų, tai galite 
manęs klausti. 


*Ir mes turime pasakyti, kad šitaip pareikšdamas, magas buvo visiškai nuoširdus ir 
kalbėjo gryną teisybę. 

- Gerai. Ar yra čia mano draugų? 

- Taip, sere, jūs turite vieną draugą. 

- Kas jis? 

- Jūsų juokdarys. 

Visų dėmesys buvo taip įtemptas, liguistas smalsumas taip sudir- 
gintas, jog šis atsakymas nesukėlė nė vieno protesto šūksnio. 

- Ar yra čia mano priešų? - tęsė Henrikas. 

- Mažiausiai bent vienas, sere. Šis priešas jus tikrai nužudys, jeigu 
jūs jo nenužudysite. 

Dvariškiai dairėsi vieni į kitus apimti siaubo. Montgomeris mirti- 
nai išblyško. Gizas atsitraukė per keletą žingsnių. 

- Mesjė, - sumurmėjo karalius, - aš raginu jus įvardinti tą mirtiną 
priešą, kurį jūs Žinote. 

- Aš nepasakysiu, kas jis, - šaltai tarė Nostradamas. - Aš jums nesa- 
kysiu, kad jį pažįstu. Tik pasakysiu, kad čia, šią akimirką, greta jūsų, yra 
toks priešas, kuris mielai paaukos paskutinį savo kraujo lašą, kad tik 
priverstų jus kentėti ir jus nužudytų. 

Karalius apžvelgė visus ilgu kraugerišku žvilgsiu. Jo žvilgsnis šo- 
kinėjo nuo vieno prie kito ir per minutę visiems sukėlė neapsakomą bai- 
mę. 

- Sustokite, sere, neieškokite, - tęsė Nostradamas. - Jūs likimo ran- 
kose. Netgi jeigu pasiųstumėte ant ešafoto visus čia esančius, tas prie- 
šas, apie kurį pasakiau jums, tebestovės greta jūsų. Jis palauš jus savo 
galinga ranka. Jis sutrins jus į dulkes, kad ir koks karalius jūs bebūtumė- 
te... 

- Pasakykite, kas jis! Pasakykite, kas jis! - šnopavo Henrikas, jaus- 
damas, kad baisus siaubas persmelkia jį ligi kaulų smegenų. 

- Neįmanoma. Bent jau šį vakarą! Bet jeigu jūs būtinai to norite, aš 
pasakysiu jums, kas jis, kai ateis skirtoji valanda. Aš prisiekiau jums 
tai! - užbaigė Nostradamas variniu balsu. 

- Ir toji valanda?.. - užsikirto karalius. 

- Tai bus mano valanda, ne jūsų! Pasitenkinkite tuo šį vakarą, sere. 
Patikėkite manimi, nemėginkite pakelti uždangalo nuo to, kas nemato- 
ma. 

- Dievas prakeikė mane! - šūktelėjo Henrikas, mėgindamas nusi- 
juokti. - Jūs ir panašūs į jus, metre Nostradamai, jūs visi panašūs. Jūs 
kalbate mįslingais žodžiais, pritaikyti juos galima bet kam, kas tik beat- 
sitiktų, taigi kartais gali pasirodyti, jog išpranašavote teisybę. 

- Sere, - pasakė Nostradamas, - aš matau ateitį, ir tai lygiai taip pat 
tikra, kaip tai, kad Žemė sukasi aplink Saulę! 

- Kaip ! - nusišaipė Sent Andrė. - Dabar jau Žemė sukasi aplink 
Saulę? Tai jau šis tas naujesnio! Juk šitie ponai astrologai paprasčiau- 
siai šaiposi iš mūsų! 

- Mesjė maršale, - šaltai pasakė Nostradamas, - jeigu jūs taip pat 
būtumėte perskaitęs šešis Koperniko tomus, paskelbtus jau prieš pen- 
kiolika metų Niurnberge, jūs be jokios magijos pagalbos būtumėte suži- 
nojęs, kad Saulė - mūsų pasaulio centras, kad Žemė sukasi aplink save ir 
nukeliauja kelią orbita aplink Saulę per metus; jog Jupiteriui prireikia 
dvylikos metų, Saturnui trisdešmties, kad atliktų tokią pačią kelionę... 
Bet aš nenoriu šį vakarą skraidinti jus ant genijų, valdančių pasaulių 
judėjimą, sparnų. Apsiribokime mūsų Žeme. Ir kadangi aš žiūriu į jus, 
maršale, tai sakau jums: saugokitės! Aš matau jus apsipylusį krauju, nes 
jūs apipylėte save auksu! 

Sent Andrė, tik pricš mėnesį savo naudai konfiskavęs vieno sinjo- 
ro turtą, atsitraukė visiškai pasimetęs. 

- O aš? - godžiai įsiterpė Henrikas. - Jūs nieko nepasakysite man, 
neįspėsite arba bent jau nepaguosite manęs dėl rūpesčių, nusivylimų, 
kurie mane persekioja? 

- Ne, sere, aš jums nieko nepasakysiu! 

- Ak! Velniška mirtis! Jūs prabilsite, mesjė, arba aš patikėsiu... 

- Kuo jūs patikėsite, sere?.. Ir kuo jūs skundžiatės galų gale? Jūs 
kalbate apie rūpesčius ir nusivylimus! Juk niekuomet dar Žmogus nebu- 
vo susilaukęs tokių malonumų iš likimo. 

Nostradamo balsas įgijo kimų atspalvį. Jis palinko prie karaliaus. 
Virpanti tyla pakibo virš šios minios, niekada dar negirdėjusios, kad kas 
nors, netgi kraujo princai, taip būtų kalbėjęsi su karaliumi. 

- Kas jūs būtumėte, - tęsė Nostradamas, - kas jūs būtumėte, jeigu 
likimas nebūtų jus už rankos atvedęs į sostą, kurį užimate? Galingas 
asmuo, žinoma. Bet ribotos galios. O po to, kas žino? Jus uoliai stebėtų, 
pavydžiai sektų.. o galbūt seniai būtų pribaigę, nes jūs būtumėt kėlęs 
įtarimus... Galiausiai, užuot buvęs karaliumi, jūs būtumėt viso labo tik 
karaliaus brolis! 

Tyloje pasigirdo gailus atodūsis. Tik Katerina pastebėjo, kad tai 
suvaitojo karalius. 

- Galų gale, sere, - tęsė Nostradamas, - juk jūs nebuvote dofinas. 
Dofinas buvo jūsų brolis Fransua. Ir ar nebuvo tai stebuklas! Tvirtas, 

sveikas, stipresnis, gyvybingesnis už jus, kupinas šiurkščios ir pibloš- 
kiančios jūsų protėvių, pirmųjų Valua, galios, jūsų brolis, atrodė, pačios 
gamtos buvo pasmerktas gyventi ne trumpiau kaip šimtmetį. O jūs tuo- 
met buvote nepastebimas, menkas. Ir stebuklas įvyko. Jūsų brolis atvy- 
ko į Turnorą būdamas puikios sveikatos. Pasireiškė karštinė. Menkutė 
karštinė. Štai maža karštinė atlieka savo darbą. Jūs tampate dofinu! Jums, 
- garbė, galybė, džiaugsmai, šlovė, meilė! Ak! Sere! Tiesą sakant, jūs 
esate nedėkingas likimui. 

- Niekingasis! - švokštė karalius išbalęs, apkvaitęs iš baimės. - Tu 
dar drįsti užsiminti, kad aš turėjau džiaugtis dėl savo karštai mylimo 
brolio mirties?.. 

- O! Ne, sere! Ne, dėl Dievo meilės! Aš, priešingai, liudiju, aš tvir- 
tinu, aš, skaitantis jūsų širdį kaip atverstą knygą, kad jūsų brolio mirtis - 
neišgydomas gedulas jūsų gyvenime. O! Kas gi išdrįs tvirtinti, kad ka- 
ralius Henrikas džiaugiasi dėl savo brolio mirties?.. Kiti jau seniai būtų 
užmiršę! Bet jūs, sere, aš liudiju tai, jūs karališkai nešiojate savo gedu- 
lą! 

Henrikas II pakėlė į Nostradamą sustiklėjusias akis. Keistas daly- 
kas, atrodė, kad šios akys meldžia pasigailėti. Karalius, galimas daly- 
kas, buvo pasiruošęs ištarti baisius Žodžius. 

- Vardan Dievo, Anri! - sušnibždėjo jam į ausį Katerina. - Sukaup- 
kite jėgas! Arba, prisiekiu Švenčiausiąja Mergele, savi dvariškiai sukils 
prieš jus, kad užmėtytų jus akmenimis ir išvytų iš Luvro. 

Šie žodžiai išjudino karalių. Paskutinėmis pastangomis jis atgavo 
dvasią ir surado jėgų nusišypsoti. 

- Vadinasi, - pasakė jis trūksmingu balsu, - matau, mesjė, kad jūs 
teisingai perskaitėte mano širdį, ji, kaip jūs sakote, amžinai nešios gedu- 
lą. 

“O! - sušnibždėjo sau Katerina. - Bailys, jis ant nieko nesugeba 
supykti, išskyrus mane. Pats laikas, kad jis mirtų, arba jis ir mane pražu- 
dys drauge su savimi!" 

- Metre, - tą akmirką priekabiu tonu pasakė hercogas de Gizas, - aš 
irgi norėčiau sužinoti savo ateitį! 

Nostradamas įsmeigė žvilgsnį jam tiesiai į akis. 

- Sinjore hercoge, - pasakė jis, - jus praminė Paženklintuoju! 

- Ir aš didžiuojuosi tuo! Mano randas, manau, pakankamai mato- 
mas! 

- Ne visoms akims, hercoge! Jūsų randą aš matau ten, vos aukščiau 

peties. Jis platus, gilus, kraujuojantis. Jūs išsitiesiate Žolėje ir mirštate, 
hercoge! Jūs mirštate praradęs tą paskutiniąją minutę viltį išvysti, kad 
kada nors Lorenų strazdai pakils taip aukštai, kaip kad jūs tikėjotės! 

- Tylos! - sumurmėjo hercogas de Gizas pusbalsiu. - Ak! Ak! - 
sviedė jis nusikvatojęs. - Tai mane, prisiekiu garbe, nuramino! 

- O aš! Oaš! - šūktelėjo Marija Stiuart, pasidavusi neįveikiamam 
smalsumui. 

Nostradamas giliai nusilenkė. 

- Madam, jūs mylite Pracūziją, likite čia. Arba, jeigu grįšite į Ško- 
tiją, venkite Aglijos. Saugokitės vienos moters, ji pavydės jums. Virpė- 
kite, madam, nes ir jus aš matau raudoną nuo kraujo!.. 

Marija Stiuart silpnai šūktelėjo ir išblyško. Bet tučtuojau, krestelė- 
jusi Žavią galvutę, taip pat ėmė juoktis ir tarė: 

- Išties, mesjė, jūs galėtumėt beveik išgąsdinti mus, jeigu nežino- 
tume, kad mūsų likimus dengia neperžvelgiamas šydas. Galų gale tai ne 
kas kita, kaip Žaidimas, ar ne taip? Jūs gi neimsite rimtai tvirtinti, kad 
galima nuspėti ateitį?.. 

- Žaidimas, madam? - švelniai pratarė Nostradamas įtampos kupi- 
noje tyloje, kurioje buvo galima išgirsti slopinamą alsavimą. - Žaidi- 
mas! Jūs radote teisingą Žodį, karaliene. Tiktai tai matematinis žaidi- 
mas, štai ir viskas. Arba dar žaidimas pranašystėmis. Gyvenimas - tai 
lyguma, madam. Žmonės - kviečių stiebeliai, augą toje lygumoje. Įvy- 
kiai - to plataus kviečių lauko, nerimstančio nuo atmosferos alsavimo, 
siūravimas... Žmogaus protas turi akis. Atsidūrę prieš šią bekraštę lygu- 
mą, daugelis protų regi tik supančias juos varpas. Atsiranda protų, re- 
ginčių šiek tiek toliau. Išrinktieji regi ligi pat lygumos krašto. Aš vienas 
iš tų išrinktųjų, madam... Aš regiu horizonte kiekvieno judesio, kuris 
pavirs įvykiu, pradžią... Aš ne spėlioju, AŠ MATAU! 

Stojusią tylą drįso sutrikdyti tiktai Katerina Madiči. 

Karalienė pažvelgė Nostradamui į akis ir paklausė: 

- Tai tiesa, mesjė? 

- Tokia pat tiesa, madam, kaip ir tai, kad žmonių mintys ir veiks- 
mai - viso labo tik skaičiai ir jų kombinacijos! Tokia pat tiesa, kaip ir tai, 
kad žinantis tuos skaičius žino ir jų tarpusavio sąveikos rezultatą. Tokia 
pat tiesa, kaip ir tai, kad karalių sostai kada nors grius su baisiu trenks- 
mu! Tokia pat tiesa, kaip ir tai, kad kada nors vežimai važiuos patys, 
nepakinkyti arkliais, ir žmogus pavers tikrove Karo sapną. 

Nostradamas tvirtu žingsniu priėjo prie maršalo Sent Andrė. 

- Tokia pat tiesa, kaip ir tai, kad tu būsi užmuštas to paties Žmo- 
gaus, kurį tu įstūmei į skurdą apiplėšęs jį! Tokia pat tiesa, kaip ir tai, kad 
tu pats tapsi gyvu nevilties simboliu tą dieną, kai neteksi visų tų lobių, 
kuriuos vagi iš savo karaliaus! 

Sent Andrė, mirtinai išblyškęs, sutriuškintas, svirduliuodamas iš 
siaubo, sviedė į Henriką II pasmerktojo žvilgsnį. Bet karalius negirdėjo. 
Tada, kažką bambėdamas, maršalas pasišalino, išslydo pro minią ir vie- 
nu atsikvėpimu parbėgo į savo rūmus, nusileido į slaptą rūsį, atvėrė sk- 
rynias, kupinas aukso, panardino į jį savo rankas ir svaidydamas žaibus 
riktelėjo: 

- Mano brangenybės! Mano auksas! Ateikite gi, pamėginkite jį iš 
manęs atimti!.. 

Nostradamas stebėjo jo bėgimą su triumfo šypsena lūpose; paskui, 
prasiskyręs sau kelią pro minią, dar tebeapkvaitusią iš pasimetimo, jis 
priėjo prie Ronšerolio. 

- Tokia pat tiesa, - pasakė jis balsu, privertusiu vyriausiąjį prevo 
sudrebėti iki sielos gelmių, - kaip ir tai, kad tavo širdis bus sugniuždyta, 
kad tu mirsi kaip atstumtasis, keikdamas dangų ir žemę, nes ir tu prarasi 
savo brangenybę! 

- Savo brangenybę! - sumurmėjo Ronšerolis. 

- Savo dukterį!.. 

- Savo dukterį! - sukliko Ronšerolis pametęs protą. 

Ir jis, įveiktas, palaužtas to žmogaus, kuris sugebėjo vieninteliu 
žodžiu apnuoginti prieš visus vienintelę jo gyvenimo aistrą, jis taip pat, 
kaip ir Sent Andrė, puolė iš Luvro, šoko į balną, nušuoliavo namo, puo- 
lė į Florizos kambarį ir, išvydęs ją išblyškusią, besikviečiančią Dievo, 
pratrūko nervingu juoku... 

“Uždaryti vartus! Padvigubinti sargybos postus rūmuose! Ir ugnis! 
Ugnis į kiekvieną, kuris išdrįs prisiartinti!.." 


Vienuoliktoji dalis 


FLORIZA 


Į 
Vilkai išėjo iš miško 


Mes - toje pačioje lūšnoje Kalandro gatvėje, kur kažkada jau buvo- 
me nuvedę skaitytoją. Jis tikriausiai dar jos neužmiršo. Būtent čia mes 
susipažinome su Brabantu Ie Brabansonu tą lemtingąją naktį, kada jis 
įsūnijo mažąjį velniūkštį, vėliau gavusį Rojalio de Borevero vardą. Gin- 
čijasi ketvertas žmonių. Mes užtikome juos čia vakare, praėjus trims 
dienoms po Nostradamo vizito į Luvrą. 

- Tai štai, aš ir sakau, - kalbėjo Strapafaras, - prieš tris dienas mums 
gimė idėja įsikurti šiame būste... 

- Man pirmajam tai atėjo į galvą! - išdidžiai pasakė Korpodibalis. - 
tik nelaimė, to, kurį aš čia tikėjausi rasti, nėra. Ak! Jeigu jis būtų čia, 
mes nebūtume dabar dvėsę nuo troškulio ir bado. 

- Tai štai, prieš tris dienas jūs matėte, kaip aš išėjau būtent tuo me- 
tu, kai mušė devynias valandas, ar ne tiesa? Aš ieškojau! Kaipgi aš, varg- 
šas, ieškojau, išplėtęs akis, ištempęs ausis... 

- Ieškokite, ir jums atsivers! - šventeivišku tonu patvirtino Tranke- 
majus. 

- Niekas! Nė menkiausio miestiečio. O, be to, miestiečiai dabar 
tapo liesi. Mūsų seras Henrikas II ir jo ištikimasis Sent Andrė išsunkė 
juos kaip reikiant. Tai štai, aš jau buvau benukabinąs nosį ir staiga ma- 
tau du žmones. Einu paskui juos. Jie prieina prie pat vyriausiojo prevo 
Ronšerolio namų. 

- O! Negeras ženklas!.. 

- Taip sau ir pasakiau. Pora akiplėšų būtų ėmę spiegti kaip parše- 
liai ir aš ant savo sprando būčiau užsikrovęs visą prevo šunaują. Ir tuo- 
met aš regiu: Dieve tu mano, pora kūmų užsikrovę ant savęs tikriausiai 
ištisą turtą. Mėnulis blykstelėjo ant jų špagų rankenų. Atiduodu savo 

dalį velniui, jeigu ten nebuvo briliantų už visus du tūkstančius ekiū, ant 
tų rankenų... 

- Ir tu leidai jiems pasprukti! - suklykė Korpodibalis. 

- Palauk! - pertraukė Strapafaras. - Kitą dieną aš vėl išėjau apsiuos- 
tinėti tarsi vargšas šunėkas tarp upelių. Vėl nieko! Ir tuomet man atėjo į 
galvą mintis paklaidžioti šiek tiek apie vyriausiojo prevo namus, apsiž- 
valgyti! Ir ką gi aš matau? Porą savo netikėlių! 

- Su tomis pačiomis rankenomis? 

- Su tomis pačiomis, ek! Vakar žvilgtelėjau dar kartą! Pora brilian- 
tų buvo ten pat! Kąjieveikė? Ko ieškojo? Kas jie? Man nusispjauti! Bet 
aš pasakiau sau vieną dalyką, mano vaikučiai. Tie du sukčiai ateis ten ir 
šįvakar tą pačią valadą, vadinasi, pusiaunaktį. Ką jūs į tai pasakysite? 

Buvo vienuolika valandų. Užuot atsakęs, Trankemajus su grėsminga 
išraiška veide apsivyniojo aplink kaklą rožančių (jis turėjo įprotį imtis jį 
su savimi į kiekvieną svarbesnį žygį) ir apsiginklavo ilga špaga. Kai dėl 
Korpodibalio, tai jis kaip tik baigė blizginti savo durklą, pavojingą ginklą 
jo rankoje. Burakaną papurtė, pažadino, paaiškino dviem žodžiais apie 
reikalą ir taip pat apginklavo. Paskui ketvertas perėjūnų išėjo laukan ir 
Notr Dam tiltu nužygiavo vyriausiojo prevo rezidencijos link. 

- Tylos! - šiurkščiai pasakė Strapafaras; jis, kaip šios idėjos suma- 
nytojas, tapo gaujos vadeiva. - Tylos, po velnių!.. 

Ir jis parodė jiems porą Žmonių, žingsniavusių ne per toliausiai nuo 
jų; jų juodi siluetai ryškiai išsiskyrė baltame mėnesienos fone. 

Jie patraukė įkandin; jų elgesys akimirksniu pasikeitė, nerūpestin- 
gi veidai tapo grėsmingi, jie be garso sekė iš paskos kaip vilkai me- 
džioklėje. Pora nepažįstamųjų sustojo prie Ronšerolio namų po apšvies- 
tu langu. 

- Dėmesio! - įsakė Strapafaras. 

Jie pasiruošė puolimui. Tuo metu iš artimiausio skersgatvio pasi- 
rodė trejetas žmonių, tylių, taip pat susikaupusių šuoliui. Po tų trijų tuoj 
pat pasirodė dar du... Keturi valkatos lūkuriavo tikėdamiesi, jog naujai 
pasirodžiusieji tiesiog vėlyvi praeiviai; bet ūmai iš kito skersgatvio iš- 
nėrė dar penketas praeivių, po to dar trys! 

- Prakeikimas! - suniurzgėjo Trankemajus. 

- Tai bent! - suurzgė Burakanas. - Puolame! Geriau jau mirti taip, 
negu nustipti iš bado!.. 


I] 
Ronšerolio aistra 


Į apšviestąjį kambarį maždaug tuo pačiu metu, kada Strapafaras, 
Trankemajus, Korpodibalis ir Burakanas tarėsi Kalandro gatvėje, kur 
neregimi pabuvojome ir mes, ką tik įžengė vyriausiasis prevo. 

Kaip ir kiekvieną vakarą, baronas Gajetanas de Ronšerolis apėjo 
vidinius ir išorinius įtvirtinimus. Jis įsitikino, kad kiekviename kieme 
savo poste stovi sargybinis; kad visi koridoriai, visi laiptai, vedantys į 
Florizos kambarį, patikimai saugomi. Tūkstantąjį kartą išsiaiškino, kad 
bet koks mėginimas perlipti sieną yra neįmanomas. Tai atlikęs, jis, kaip 
ir kiekvieną vakarą, pasuko į savo dukters apartamentus. 

Ronšerolis atidarė duris, perėjo priemenę, kur budėjo dvi moterys, 
stumtelėjo kitas duris ir atsidūrė Florizos kambaryje. 

1541 metais baronas Gajetanas de Ronšerolis į žmonas paėmė mad- 
muazelę Luvrei de Sent Lius; Pranciškus I, rekomendavus savo sūnui 
Anri, davė jai šešiasdešimtes tūkstančių ekiū kraitį. Mes visiškai neturi- 
me ką pasakyti apie tą madmuazelę, nebent tai, jog ji prieš savo vyrą 
drebėjo visus penkiolika santuokos mėnesių ir mirė nuo krūties uždegi- 
mo praėjus savaitei, kai pagimdė savo dukrą. Ta dukra buvo Floriza. 

Kai vyriausiasis prevo įžengė į kambarį, mergina, sėdėdama di- 
džiuliame krėsle, neklusniais pirštais darbavosi prie sudėtingo nėrinio. 
Sieninis laikrodis rodė dešimtą valandą. 

- Ką jūs veikėte? - tarė Ronšerolis kupinu švelnumo, ko niekas 
pasaulyje, išskyrus dukrą, net ir neįtarė jį turint, balsu. - Jūs dirbote? 

- Ne, mano tėve, aš užbaigiau darbą ir prieš miegą kalbėjau savo 
kasdieninę maldą, melsdama Švenčiausiąją Mergelę išgelbėti mane nuo 
tokios santuokos... 

- Floriza, aš daviau maršalui žodį. Vadinasi, tu nori, kad aš pasiro- 
dyčiau esąs žodžio laužytojas? 

- Ne, mano tėve, bet juk aš nedaviau savojo žodžio Rolandui de 
Sent Andrė. 

Ji gynėsi iš paskutiniųjų, vargšė mažylė. Ji galvojo: tai savo širdį, 
tai savo gyvenimą aš turiu dabar apginti! Ir šypsojosi, o įkandin jos - 
Ronšerolis!.. 

Kažkas kraupaus dėjosi jame. Kankintojo instinkto, didžiulio poli- 
cininkiško akylumo dėka jis aiškiai matė siaubą savo dukters širdyje ir 

jis raudojo, kruvinomis ašaromis verkė dėl to, kad verčia taip kankintis 
Florizą. 

“Taip reikia! - draskėsi jo siela. - Tai vienintelė priemonė atimti ją 
iš bandito, nusikaltimų karaliaus, ir iš karaliaus, meilės bandito. O, ma- 
no dukra, tu prisiverksi ir aš dėl to galbūt mirsiu. Bet aš išgelbėsiu tave, 
tegul net prieš tavo pačios valią!" 

- Floriza, mano mylimas vaike, - kalbėjo jis švelniai, - nejaugi tu 
taip nekenti to vargšo Rolando? 

- Ne, mano tėve. Aš jį niekinu, tai ir viskas. O ir jūs pats, mano 
tėve, kaip jūs galite užmiršti, kas ten, tuose užeigos namuose... 

„Meilės beatodairiškumas, mano vaike... Jis tave myli. Be to... Ir 
karalius nori šių vestuvių. 

- Karalius - mano gyvenimo, bet ne širdies viešpats... Atleiskite 
man, tėve, aš iš tiesų jaučiuosi pavargusi, leiskite man eiti ilsėtis, - pri- 
dūrė Floriza atsistodama. | 

- Pasilik, - griežtai įsakė Ronšerolis, - man reikia su tavimi pasikal- 
bėti. 

Floriza suprato, kad toji paskutiniosios kovos akimirka, kurią ji 
stengėsi atitolinti štai jau keletas dienų, atėjo. Ji sukaupė visas jėgas. 
Visą savo valią ji įtempė priešinimuisi. Išblyškusi, nuleidusi akis, tačiau 
nepalenkiamai išdidi ji laukė. Ronšerolis sunkiai alsavo. Galimas daly- 
kas, jis suvokė, kad dabar sprendžiamas ir jo likimas. Baisi kova vis 
labiau kaito jame tarp tos ambicijos, užvaldžiusios jo mintis, ir tos tė- 
viškos meilės, kuri buvo užvaldžiusi jo širdį... Ir kuomet iš jo, prislėgto 
šių dviejų vienas kitam priešingų dalykų, išsprūdo aimana, nelauktas 
balsas ūmai sugriaudėjo jo ausyse: 

“Tavo širdis bus sugniuždyta!.." 

- Kas tai pasakė? - riktelėjo Ronšerolis pašokęs. 

- Niekas, mano tėve, - sumišusi tarė Floriza. - Nusiraminkite, mes 
vieni... 

Ronšerolis apžvelgė kambarį ilgu, įtarimo kupinu žvilgsniu ir kar- 
čiai nusišypsojo. 

- Taip, - sumurmėjo jis, - mes vieni. Tai raganiaus Žodžiai... Tai 
bjauri Nostradamo pranašystė... Floriza, mano vaike, išklausyk mane. 
Man teks priimti svarbų sprendimą. 

- Aš jūsų klausau, tėve, - pasakė Floriza, apimta viltingo virpulio. 

- Ak! - šnabždėjo vyriausiasis prevo, bejėgiškai nuleidęs rankas. - 
Kuomet tu kalbi su manimi tokiu švelniu balsu, kada tavo Žvilgsnis taip 

šildo mano širdį, aš užmirštu viską, mano Floriza, kad tik galėčiau klau- 
sytis tavęs, kad tik galėčiau Žiūrėti į tave... 

Ji nusišypsojo, priėjo ir, apsivijusi rankomis jo kaklą, padėjo savo 
žavią galvutę ant tėvo krūtinės. Jis Žiūrėjo į ją susižavėjęs. 

Tą akimirką šis Žmogus, šis niūrus žudikas būtų galėjęs jums pasi- 
rodyti kaip aukščiausiosios tėviškos meilės įsikūnijimas. Aukščiausios! 
Toks jis buvo šią minutę. Štai ką jis galvojo: 

“Ką gi, aš ugnimi išdeginsiu šias mintis! Aš užsmaugsiu savo sva- 
jones! Aš netapsiu nei kancleriu, nei karaliaus patarėju, nei provincijos 
valdytoju, nei hercogu! Aš būsiu tik Florizos tėvu..." 

Akimirkai jis užsimerkė, kad neregėtų daugiau to spindinčio mira- 
žo; gainiodamasis jį, jis bėgo dvidešimt metų. Keistas blyškumas įšsi- 
liejo jo veide, atodūsis, panašus į atsisveikinimo šūksnį, pripildė jo krū- 
tinę; atsisveikinimo su viskuo, ko jis tikėjosi, ko vylėsi, ką kūrė, - su 
galybe, šlove, išdidumu, valdžia, - atodūsis. 

- Mano brangusis vaike, mano Floriza, yra būdas išvengti tų vestu- 
vių. 

Floriza net šūktelėjo iš džiaugsmo, ji atsikvėpė taip laisvai, kad tik 
dabar jos tėvas suvokė, kokią siaubingą tuštumą ši besiartinanti santuo- 
ka pagimdė jos sieloje. 

- Floriza, - šnibždėjo jis spausdamas ją savo glėbyje, - tu mano 
brangiausias turtas. Aš myliu tave nuo pat tavo gimimo. Aš, kuris nieka- 
da nemylėjo, girdi... netgi tavo motinos, aš, atstumtasis, aš, visada gal- 
vojęs, kad galiu tik neapkęsti ir kerštauti... 

- Mano tėve, mano tėve! - lemeno ji. - Ką jūs kalbate?.. 

- Leisk man išsikalbėti ir suprask pagaliau, kas yra tavo tėvas! Aš, 
sakau tau, aš, neigęs meilę, draugystę, prieraišumą, aš, viskam tejautęs 
tik panieką, aš, kiekvienoje Žmogiškoje būtybėje regėjęs tiktai priešą, 
kurį reikia įveikti ir parklupdyti, išdrįsau pamilti... tave!.. O! Pradžioje 
aš priešinausi. Tu pasirodei stipresnė. Tai buvo kartą vakare... tu negali 
atsiminti... vakare, kai aš grįžau iš bausmės vykdymo. Paniuręs ir nu- 
vargęs nuo žudymo aš atsisėdau. Tu priėjai prie manęs, tu užsiropštei 
mano kojomis, tu įsitaisei man ant kelių, baltapūkė, besišypsanti, ir aš 
neišlaikiau ir apsiverkiau. Nuo to vakaro aš supratau, kad tu esi mano. 
Aš pamilau tave, aš dievinau tave. Floriza, tu buvai spindulys, nusilei- 
dęs į mano minčių pragarą, tu buvai angelas, ir tavo vienintelis žvilgsnis 
galėjo paguosti atskalūną, koks aš buvau iki tol... 

- Brangusis tėve!.. Aš visada noriu būti tavo paguoda... 

- Dabar tik tu. Iki šios minutės aš vienodai vertinau savo garbėtroš- 
kiškus siekius ir savo meilę. Aš klydau, Floriza. Aš myliu tave labiau už 
tą galią valdyti, kurią pamažu, aplinkiniais keliais įgijau! Aš atsisakau 
jos nepalaužiama ir džiugia širdimi. Tylėk. Tu negali suprasti. Tu per- 
nelyg tyra. Tiktai klausyk. Toji santuoka su Rolandu de Sent Andrė gąs- 
dina tave. Gerai, šių vestuvių nebus. Tam yra viena priemonė, vieninte- 
lė, - mes paliksime rūmus ir Paryžių. Aš atsisakysiu savo pareigų. Aš 
nepaisysiu karaliaus rūstybės. Aš turtingas. Mes išvažiuosime gyventi 
drauge į kokią nors provinciją, atsisakę visko, žinodami tik viena, kad 
aš - tavo tėvas, ir tu - mano duktė. Ruoškis, mano Floriza. Rytoj mes 
išvažiuojame, mes bėgame... 

- Mes bėgame?.. Tėve, tėve! Kodėl bėgti? Ko mums baimintis? 

- Reikia bėgti, sakau tau! Nejaugi tu nesupranti, kad tik dėl baisaus 
pavojaus, tykojančio tavęs, aš pradžioje buvau apsisprendęs prarasti ta- 
ve, atiduoti kitam! Ir dabar aš esu pasiryžęs sugriauti savo, kaip bajoro, 
gyvenimą, atsisakyti savo garbėtroškiškų svajų! 

- Pavojus! - virpėjo Floriza. - Koks pavojus?.. 

- Aš negaliu tau to pasakyti! 

- Aš noriu žinoti! 

- Tu nori! - suriaumojo Ronšerolis degančiu veidu, sugniaužęs 
kumščius. - Tu nori! Ir tai tu nori žinoti, kodėl reikia mums bėgti!.. 

- Taip, mano tėve, - pasakė Floriza neapsakomai išdidžiai. - Aš 
turiu Žinoti, jeigu jūs neketinate sukelti manyje keistų įtarimų. 

- Tad gerai, sužinok tą neįsivaizduojamą paslaptį, kuri graužia ma- 
ne, Žudo mane, verčia mane kaukti iš bejėgiško įniršio nuo minties, kad 
aš negaliu vienu savo žodžiu, vienu mostu sutrinti į dulkes sostą ir nu- 
žudyti karalių!.. 

- Karalių!.. - sulemeno Floriza apimta neaiškių abejonių. 

- Karalių!,- burbtelėjo Ronšerolis pridūręs tokį keiksmą, kad aki- 
mirksniu būtų atsidūręs Grevo aikštėje, jeigu kas nors būtų nugirdęs. - 
Karalių, nelaimingoji! Tu vis dar nesupranti! Karalius! Tas niekingas 
karalius, dėl kurio mane slegia trijų šimtų tūkstančių paryžiečių neapy- 
kanta! Karalius! Tai štai, jis tave myli!.. 

Floriza, netarusi nė žodžio, net neriktelėjusi išsitiesė, jos lūpos su- 
virpėjo. 

- Jis tave myli! Jis nori tavęs! Norėdamas gauti tave, jis pasiųs 
mane į ešafotą, jeigu to prireiks, arba atiduos man savo paties sostą! Jis 
nori tave padaryti savo meiluže! Tave! Tave! Mano dukrą!.. Tu tapsi 

gėdinga to žmogaus geidulių tenkinimo priemone! Vienu negarbingu 
poelgiu daugiau! Dar vieni griuvėsiai! Dar daugiau sudaužytų širdžių! 
Ar tai svarbu! Argi tu neturėsi garbės kartą atsisėsti greta Dianos? O, 
mano dukra, mergaite, bėgam, jeigu jau tu nenori tų vestuvių, kurios 
galėtų išgelbėti tave nuo gėdos!.. 

Ronšerolis verkė!.. Ronšerolis nebesusivaldė!.. Tarp tėvo ir duk- 
ters pakibo kraupios tylos minutė. Per šią minutę vyriausiasis prevo su- 
gebėjo sutramdyti visus audros, siautusios jo sąmonėje, šuorus. 

- Dabar tu žinai viską, - tęsė jis palūžusiu balsu. - Renkis, aš taip 
pat pasiruošiu. Rytoj mes bėgame. 

Tą pačią akimirką Floriza atsitraukė per du žingsnius, nuleido gal- 
vą ir sušnibždėjo: 

- Ne, mano tėve. 

Ronšerolis krūptelėjo. Jis greitai priėjo prie dukters, sugriebė ją už 
abiejų rankų ir kimiu balsu tarė: 

- Tu pasakei ne?.. 

Pasimetusi, virpanti iš baimės, sugluminta savo pačios narsos ji 
sulemeno: 

- Aš nenoriu palikti Paryžiaus... 

- Kodėl? 

- Aš nežinau. 

Keistas žodis. Nuostabus žodis. Spindinčios ir tyros tiesos žodis. 
Ji nežinojo, kodėl nėnorėjo palikti Paryžiaus. Ji Žinojo tik, kad numirs, 
jeigu išvyks iš Paryžiaus. Floriza nenorėjo mirti! Ronšerolis sugriežė 
dantimis. Jo akys apsitraukė raudoniu. Su tokiomis akimis jis pasirody- 
davo pasmerktiesiems, kai duodavo budeliui lemtingąjį Ženklą. 

- Tu nežinai? - paklausė Ronšerolis labai tyliai. - Nori, aš tau pasa- 
kysiu, kodėl! 

- Jūs skaudinate mane, mano tėve... 

Ronšerolis negirdėjo. Jis toliau spaudė Florizos rankas. Jis ėmė pur- 
tyti ją. Dar sekundė irjis nebūtų įstengęs suvaldyti baisaus įniršio, kuris 
užgriuvo jį. 

- Aš tuojau tau pasakysiu! - springo jis nuo smaugiančių jį prakei- 
kimų. 

- Sakykite, mano tėve!.. 

Ir Ronšerolis pratrūko, ėmė šaukti: 

- Tu nenori palikti Paryžiaus, niekinga mergše, nes Paryžius - ban- 

ditų prieglobstis! 

- Tėve! - šūktelėjo Floriza ir išbalo kaip mirtis. 

- Nes, - griaudėjo Ronšerolis, - banditas, kurio paveikslą tu nešiojiesi 
širdyje, gyvena Paryžiuje! Nes tu jį myli, prakeiktoji! Tu myli! Ką tu 
myli! O! Galima netekti proto iš gėdos1 Tu myli Rojalį de Boreverą!.. 

Floriza šūktelėjusi puolė ant kelių. Akinantis aiškumas nutvieskė 
jos širdį ir ji nusišypsojo, kaip gali šypsotis tiktai Meilės angelai. O 
Ronšerolis plyšojo: 

- Gerai! Aš lieku! Aš metu iššūkį karaliui! Aš nužudysiu karalių, 
jeigu reikės! Bet negarbė neprivers manęs nulenkti galvos. O kai dėl 
bandito, tai tegu aš išvysiu, kaip mirsi iš sielvarto tu, tegu aš pats mirsiu 
iš nevilties, kad nužudžiau tave, bet aš jį sučiupsiu, ar tu girdi! Aš einu 
jo pėdsakais! Aš jau turiu jį! Ir kai tik sučiupsiu - į Grevo aikštę! Ant 
ešafoto! Į kartuves! Žiūrėk, žiūrėk, Floriza! Štai tavo meilužis tabaluoja 
ant virvės, tai tavo tėvas užtraukė ją ant jo kaklo! 

Ronšerolis išbėgo apsiputojęs, netekęs galvos; priemenėje kaip bep- 
rotis jis bloškė į sieną durklą, kad atsispirtų pagundai sugrįžti ir pers- 
meigti juo savo dukterį... 


II] 
Geležinis eskadronas 


Henrikas II išėjo iš Luvro pusę dvyliktos lydimas savo favorito ir 
dvylikos sargybinių, specialiai parinktų tokioms naktinėms ekspedici- 
joms, į kurias jis dažnokai leisdavosi. Prancūzijos karalius, sekdamas 
savo tėvo pavyzdžiu, dievino tokias išvykas. 

Bet jos nebuvo nepavojingos. Kartais tekdavo susidurti ir su gal- 
važudžių gauja. Bet netgi ir tai Henrikui buvo pramoga. Dažnai jis išei- 
davo lydimas vos vieno arba poros dvariškių, ypač kai pasimatymas ne- 
buvo numatytas. Kitais atvejais karalius apsistatydavo sargybiniais. 

Tą vakarą maršalas de Sent Andrė kalbėjo jam: 

- Sere, man pavyko papirkti vieną tos gražuolės moteriškę. Jums 
išmes virvines kopėčias. Tai bus vidurnaktį. Jeigu Jūsų Didenybė norė- 
tų surizikuoti... 

- Tu padarei tai! - nekantriai šūktelėjo Henrikas II. 

- Taip, sere. Bet tai man kainavo labai brangiai, galimas dalykas, 
pernelyg brangiai. Moteris dabar ketina bėgti, reikėjo juk duoti jai pragy- 
venimui. 

- Kiek? - paklausė Henrikas džiugiu balsu. 

Sent Andrė vieną akimirką dvejojo, paskui nedrąsiai tarstelėjo: 

- Dešimt tūkstančių ekiū, sere!.. 

Henrikas II prisėdo prie stalo, sukeverzojo kelias eilutes ir ištiesė 
popieriaus lapą Sent Andrė; šis perbėgo jį žvilgsniu, sulankstė virpančia 
ranka ir tik vargais negalais nuslopino vieną iš tų gerai žinomų šykštuo- 
lio atodūsių - tai buvo bonas dvidešimčiai tūkstančių ekiū iš karaliaus 
iždinės. Sent Andrė tebuvo išleidęs tris šimtus ekiū... 

Žodžiu, paskirtą valandą karalius ir Sent Andrė išėjo iš Luvro. Juos 
lydėjo, kaip jau sakėme, dvylika sargybinių. Šešetas žingsniavo per du 
ar tris šimtus metrų priekyje, kad išvalytų kelią, kitas šešetas ėjo maž- 
daug tokiu pačiu atstumu užpakalyje, kad duotų atkirtį bet kokiam plė- 
Šikų ar kitų valkatų užpuolimui. Henrikas II žengė veržliu žingsniu, kvė- 
pavo pilna krūtine ir spaudė savo favorito ranką. Jis juokėsi. Jis postrin- 
gavo nesidrovėdamas begėdiškų posakių ir iš anksto mėgavosi būsimais 
malonumais, blevyzgojo pasibjaurėtinai atvirai; nors, galimas dalykas, 
jis pats to nesuvokė. 

- Matai, mano šaunusis Sent Andrė, - kalbėjo jis (mes išverčiame 
jo Žodžius į padorią kalbą), - matai, mano brangusis drauge, tavo sūnus, 
žinoma, šaunus bajoras, aš jį netgi myliu. Aš pasirūpinsiu jo likimu, 
kuomet jis ves ją. Bet tu turi prisipažinti, kad ši kilni mergužėlė yra 
pernelyg delikatus vaisius jam. Aš ketinu paragauti jo anksčiau už tavo 
sūnų. Vardan Švenčiausiosios Mergelės, juk jis tiesiog privalo laikyti 
save laimės kūdikiu, jeigu jam po manęs kas nors liks! 

- Vargšas Rolandas! - ramiai tarė Rolando tėvas, jau šimtąjį kartą 
drebančia ranka tikrindamas, ar nepametė čekio. 

- Gailėkis dar jo! Štai jau trys naktys iš eilės aš gaištu savo laiką, ir 
dėl ko? Žiūriu į apšviestą langą, kol jis užgęsta. Argi tai karaliaus vertas 
užsiėmimas? Sakyk!.. Sent Andrė, tavo idėja su virvinėmis kopėčiomis 
puiki! Ak! Velniai griebtų, pats laikas, supranti! Aš buvau pasiryžęs 
šliaužti prie Ronšerolio kojų, aš jam būčiau pasiūlęs pusę savo karalys- 
tės. Pusę Prancūzijos už jo dukrą, ir tai nebūtų buvę per daug... vakar! 
Tiesa, dabar mes atsiskaitysime rytoj! 

Karalius nusikvatojo. Sent Andrė sukikeno. 

Vjei-Barbeto gatvė, kirsdamasi su Tisanderi gatve, kuria dabar 
Žingsniavo Henrikas II, sudaro nedidelę sankryžą. Name, kuris stovėjo 
šiauriniame sankryžos kampe, buvo niša, toje nišoje - švento Povilo sta- 
tula. Po niša - atbraila, įduboje - durys; prie jų galima nusileisti trimis 

laipteliais. Visa tai drauge sudarė neperžvelgiamos tamsos užkaborį. Prie- 
šingas kampas, atvirkščiai, buvo aiškiai nušviestas mėnulio. 

Durys buvo praviros. Už jų - kažkas panašaus į krautuvėlę ar rūsį, 
ankšta erdvė, slepiama tamsos. Tamsoje - grupė žmonių, keista savo ty- 
lumu ir nejudrumu. Jų buvo dvylika; ant veidų kaukės, rankose durklai. 
Nebūtumėt išgirdę net jų alsavimo. Būtumėt palaikę juos dvylika statu- 
lų. Tamsoje žibėjo dvidešimt keturi, taškeliai - tai buvo dvylikos statulų 
akys, nukreiptos ten, kur Tisanderi gatvė rėmėsi į sankryžą. Būrelio prie- 
kyje - sulinkęs Žmogus. Tai mums jau pažįstamas tuzinas - geležinis 
eskadronas. 


Lagardas įtemptai klausėsi. Ūmai jis išsitiesė ir prabilo. Už trejeto 
žingsnių Žmogus nebūtų išgirdęs jo šnibždesio. Bet geležinis eskadro- 
nas girdėjo... Lagardas kalbėjo: 

- Jie čia. Kai pakelsiu ranką. Jeigu branginate savo galvas, nė cypt. 
Savo ranka paleisiu žarnas pirmajam, kuris leis sau šūktelti. Taikykite į 
gerkles. Vienu smūgiu. Po du kiekvienam žmogui. 

Viskas nutilo. Geležinis eskadronas nekrutėjo, nė mažiausio gyvos 
būtybės, pasiruošusios žudyti, virpesio. Nieko. Juoda tyla... Ūmai pasi- 
rodo šešetas karališkojo avangardo žmonių, slystančių be triukšmo, nar- 
šančių tamsias pakampes, ausys įtemptos, rankos uždėtos ant špagų. La- 
gardas nejuda. Šešetas be triukšmo kerta'sankryžą ir įžengia į Sent An- 
tuano gatvę. Tuomet Lagardas pakelia ranką. 

Akimirksniu geležinis eskadronas iššoka iš tamsios olos. Tai buvo 
tarsi vaiduoklių ar dar nežinia ko, pasirodžiusio iš sapno, šuolis. Kitą 
akimirką geležinis eskadronas išsisklaido, pasidalina į šešias grupeles 
po du žmones. Viskas įvyksta mechaniškai, kraupiai, greitai, kai kiek- 
vienas žingsnis, kiekvienas judesys iš anksto apskaičiuotas ir paruoštas. 

Šešetas Henriko avangardo žmonių užpakalyje savęs jaučia tarsi 
vėjo gūsį. Tai mirties alsavimas. Jie atsigręžia ar bent jau pora iš jų atsi- 
gręžia ir sustingsta pravėrę burnas, pasirengę šaukti iš baimės. Iš tiesų 
jie nešaukia. Jie krinta tarsi kaladės. Akys ir burna praviros. Tą pačią 
akimirką griūva dar keturi. Viskam prireikė penkių ar šešių sekundžių. 
Tai buvo viskas. Vienas iš šešių nelaimingųjų suspėjo aiktelti ir tučtuo- 
jau nutilo... 

Dabar po du žmones pasilenkia ir čiumpa savo lavoną už kojų ir 

galvos... Po keleto akimirkų šešetas lavonų guli olos dugne ir geležinis 
eskadronas sustingsta savo baugiame nejudrume. 

Praeina minutė. Sankryžoje pasirodo du žmonės. Jie Žžingsniuoja 
"nerūpestingai, laikydamiesi už parankių, plepėdami ir juokdamiesi. Tai 
buvo Sent Andrė... Tai buvo karalius!.. Lagardas nė nekrustelėjo. 

Praslenka pora minučių. O štai šeši karališkojo ariergardo Žmonės. 

“Dėmesio!" 

Šešetas žmonių kerta sankryžą ir įžengia į Sent Antuano gatvę. La- 
gardas pakelia ranką. Geležinis eskadronas puola. Nė kvėptelėjimo. Nė 
garso. Nė riksmo. Baigta. 

“ Siaubingos pjautynės baigtos. Pasikartojo tas pats manevras. Da- 
bar oloje dvylika lavonų. 

Geležinis eskadronas gatvėje. Lagardas užrakina duris ir ola tampa 
niūria skerdykla. Jis nusišluosto nuo kaktos prakaitą ir sušnibžda: 

- Tai niekai. Sunkiausia dar liko padaryti... 

Vieną akimirksnį Lagardas įsiklauso; ar į kažką tolumoje, ar į save 
- nežinia. Jis klausosi, svajotojas. Paskui šiurkščiai tarsteli: 

- Ko sustojote? Pirmyn!.. 


IV 
Virvinės kopėčios 


Karalius ir Sent Andrė priėjo Ronšerolio namus ir pasuko prie to jų 
sparno, kur buvo apšviestas langas. Tą pačią akimirką gretimas langas 
atsivėrė ir iš ten iškrito kopėčios. 

- Ar tu supranti tai, Sent Andrė? Aš susijaudinęs kaip pienburnis 
prieš pirmąjį susitikimą... 

- Eikite, sere... Eikite gi!.. Ir tegul jus saugo Dievas! 

Henrikas II, susijaudinęs, įkaitintas aistros, kurią veltui stengėsi 
maskuoti sąmoju, įsikabino į kopėčių virves ir padėjo koją ant pirmojo 
skersinio. Tą pačią akimirką penki Žmonės iššoko iš skersgatvio, dar 
aštuoni pasirodė iš kitos pusės. Henrikas II, pasiruošęs kopti, apsidairė. 

- Kas čia darosi? - tarstelėjo jis arogantišku tonu, tokiu būdingu 
Valua. | 

Dvylika Žmonių apstojo aplink jį ankštu pusračiu. Karalius pasiju- 
to prispaustas prie sienos. Jam nebeliko kito kelio, kaip tik kopėčios. 
Pusračio priekyje - žmogus su kauke, atrodo, vadeiva. 

- Sinjorai, - pasakė maršalas de Sent Andrė, - pasisaugokite, nepa- 
darykite klaidos. Jūs turite reikalų su šviesiausiuoju asmeniu, artimu 
Prancūzijos sostui. 

- Sent Andrė, - paniekinančiai tarė karalius, - pašauk mūsų žmo- 
nes. Grįžęs tučtuojau įsakysiu sukaustyti geležimi tuos neatsargius pe- 
rėjūnus... 

Maršalas čiupo ant krūtinės kabantį sidabrinį švilpuką ir veriamai 
sušvilpė. Dvylika nė nekrustelėjo. Į Sent Andrė švilpuką niekas geatsi- 
liepė. Niekas nepasirodė. 

Karalius nesusivaldęs mostelėjo ir dusliu balsu sumurmėjo: 

- Kas jūs? Ko jūs norite? Pasišalinkite ir aš jums atleisiu. Bet jeigu 
jūs užtruksite dar sekundę, prisiekiu Švenčiausiąja Mergele, rytoj Pary- 
žiuje bus pastatyta lygiai tiek kartuvių, kiek banditų aš regiu čia priešais 
save! Visi jūs, atgal!.. 

Dvylika statulų stovėjo sustingusios, netardamos nė žodžio. Va- 
deiva nė nesukrutėjo. 

Ko gi laukė Lagardas? Kodėl paskutinę akimirką jis įsakė neliesti 
karaliaus, kol jis pats neriktels: “Pirmyn!.." Lagardui tereikėjo tik duoti 
ženklą ir Henriko II sostas būtų tapęs laisvas. Jis nedavė to ženklo! Ko- 
dėl?.. 

Lagardas tik ką buvo įsakęs nužudyti dvylika Žmonių ir jau nebe- 
galvojo apie juos. Juk Lagardas pasirodė, kad užmuštų karalių, Lagar- 
das įsakė pribaigti dvylika nelaimingųjų vien dėl to, kad neliktų rizikos 
pralaimėti susirėmimą. Lagardas nedrįso!.. 

Henrikas II nebuvo paprastas žmogus. Tai buvo karalius!.. Lagar- 
das norėjo sunaikinti karalių... Lagardas nenorėjo, kad jį nužudytų... 

Beje, pasakysiu tik, kad viskas įvyko žaibiškai. Henrikas II nė se- 
kundei neišsigando. Jis žinojo, kad vos tik jis ištars: “Aš karalius!", ir 
visi šie žmonės arba puls ant kelių, arba pabėgs, nesvarbu, kas jie bebū- 
tų, - banditai ar bajorai. 

- Sent Andrė, - pasakė jis, - numesk jiems truputį pinigų, tegul jie 
nešdinasi! 

Sent Andrė apmaudžiai vyptelėjo, konvulsyviai sugriebė piniginę 
ir numetė ją... Nė vienas iš dvylikos nepasilenkė, kad ją pakeltų. Kara- 
liųs, pabalęs iš įniršio, žengė prie Lagardo ir pakartojo: 

- Nori ar nenori, bet tu pasitrauksi!.. 

Lagardas neatsakė. Tą pačią akimirką karaliaus ranka pakilo ir tėš- 
kė jam į veidą. 

- Pagaliau! - pasakė Lagardas dusliu balsu. - Štai ko aš tikėjausi!.. 
Ginkitės, mesjė! 

Jis išsitraukė špagą. Henrikas II nedvejodamas išsitraukė savąją. 
Sent Andrė vikriai pasilenkė ir čiupo piniginę. Dvi špagos susikryžiavo. 
Tą akimirką gatvės gilumoje pasigirdo trepsėjimas. Pasirodė ketvertas 
padūkusių šešėlių. Sublyksėjo keturios špagos. Pasigirdo šūksniai: 

- Mūsų dalį! Mūsų dalį! Laimikio dalį! 

- Korpodibalis ir Ptit Flambas!.. 

- Trankemajus ir šventasis Pankracijus!.. 

- Strapafaras! Burakanas!.. 

Visi dvylika vienu metu apsigręžė ir netarę nė Žodžio pasiruošė 
gintis sudarę ištisinę plieno sieną. Už jos - karalius ir Lagardas ėmė 
keistis vienas su kitu smūgiais. Henrikas - lankstus, nervingas, judrus, 
kaip fechtavimosi salėje, Lagardas - piestu stojančiais plaukais, sukan- 
dęs dantis, pasimetusia siela. Ketvertas bičiulių, panašūs į išbadėjusius 
vilkus, nusprendę, kad geriau mirti nuo nesuvirškinamo plieno, negu iš 
bado, puolė. Kraupus susikirtimas ir ūmai isteriškas klyksmas: 

- Rojalis! Rojalis de Boreveras! 

Skambus balsas nuaidėjo trimitu užgožęs špagų Žvangesį: 

- Laikykitės, mesjė, einu pas jus! 

- Rojalis! Rojalis! - klykavo ketveriukė, jų sielos buvo perpildytos 
nesutramdomo džiaugsmo, pakilimo, susižavėjimo. 

Kažkas panašaus į žaibą tėškėsi į plieninę sieną. Verpetai, atsit- 
raukimas, potvynis ir atoslūgis, ir ūmai - prasiveržimas. Rojalis de Bo- 
reveras stoja priešais karalių ir pridengia jį savo špaga!.. 

Lagardas susmuko gavęs smūgį per galvą. Beprarasdamas sąmo- 
nę, jis dar norėjo riktelti: “Pirmyn!"", bet iš jo gerklės neišsiveržė joks 
garsas. 

- Rojalis! Rojalis de Boreveras! - stūgčiojo keturi bičiuliai, kauda- 
miesi kaip apsėstieji. 

- Nutilkite gi jūs, girtuokliai! - šaukė Rojalis dalindamas kirčius į 
kairę ir į dešinę. 

„ Velniai griebtų! Kokie smūgiai! - žavėjosi karalius kaukšėdamas 
užkulniais. * 

Pasimetę, kruvini, sugluminti puolimų iš visų pusių, suvaržyti for- 

malaus vado įsakymo nieko nesiimti prieš karalių, dvylika galvažudžių 
ūmai tarsi susitarę susigrūdo špagas į makštis. 

- Viskas tvarkoje! - burbtelėjo vienas iš jų. - Mes pasitraukiame!.. 

Jie pasiėmė porą ar trejetą sužeistųjų; keturi išėjo į priekį ir pakėlė 
Lagardą; nei karalius, nei Rojalis nepasipriešino tam. Po minutės gele- 
Žinis eskadronas pradingo už gatvės posūkio. 

- Dabar mūsų dalį! - gracingai ištarė Trankemajus, žengęs į priekį. 

- Mūsų dalį? - paprieštaravo Korpodibalis. - Kur gi ne, viskas mūsų! 

- Tyliau gi jūs, netašyti mulkiai! - burbtelėjo Rojalis. 

- Sent Andrė, - pasakė Henrikas ramiai įsikišdamas špagą į makš- 
tis, - atiduok gi savo piniginę šiems šauniems Žmonėms ir tegul jie neš- 
dinasi po velnių! 

Ketvertas bičiulių virptelėjo iš džiaugsmo, nusiėmė skrybėles, ga- 
lantiškai Žengtelėjo į priekį ir nusilenkė iki žemės. Bet Sent Andrė neju- 
dėjo, jam buvo kiaurai pervertas petys ir jis be sąmonės gulėjo prie vir- 
vinių kopėčių. 

- Štai kaip! - tarstelėjo Henrikas. - Jis nebegyvas. Garbės žodis, 
taip ir turėjo jam atsitikti, jei ne šiandien, tai rytoj. Mesjė, - pridūrė jis 
atsigręžęs į Rojalį de Boreverą, - aš tūkstantį kartų esu skolingas jums. 
Be jūsų, galimas dalykas, aš būčiau ten pat, kur ir mano kompanionas. 
Būkite malonus, pasakykite, kas jūs? 

- Mane vadina Rojaliu de Borevenu, - šaltai atsakė jaunuolis. 

Henrikas suraukė antakius. 

- Jaunuoli, - tarė jis, - esu girdėjęs apie jus. Toji paslauga, kurią jūs 
man suteikėte, pernelyg gyva mano atmintyje, kad pasakyčiau, kokiais 
žodžiais man buvo papasakota apie jus. Viskas, ką galiu dėl jūsų pada- 
ryti, - tai savaitei pristabdyti įsakymą, liečiantį jūsų likimą. Pasinaudo- 
kite tad protingai ta savaite, susiraskilte vietelę kur toliau nuo Prancūzi- 
jos ir ten demonstruokite savo talentus... | 

- Mesjė, - pasakė Rojalis, - jūs paklausėte mano vardo, aš jums jį 
pasakiau. Dabar jūsų eilė: kuo jūs vardu? 

Karalius niauriai nusišypsojo ir pratarė lediniu balsu: 

- Tai štai, mano drąsuoli, dink iš čia akimirksniu, jeigu nenon, kad 
apsigalvočiau! 

- Mano dievai! Pakratome jį truputėlį! 

- Teisingai! Man reikalingi pinigai, kad galėčiau apmokėti ryto- 
jaus mišias! 

- Duokš pinigus, šventoji relikvija! - sustaugė Burakanas. 

- Pinigus, madona išpampėle!.. TBT 


Ketvertas vyrų žengtelėjo porą Žingsnių pirmyn. Bet tą pačią aki- 
mirką jie pasitraukė keturis žingsnius apkvaitę nuo smūgių krušos. 

“Ak! Prakeikti šunys! Ak! Nususę pagonys! Marš iš čia! Jūs man 
sutrukdėte pasišnekėti su sinjoru ir duoti jam mandagumo pamoką! Ak! 
Niekingi pakaruokliai! Šekit ekiū! Šekit sū! Ir denjė!.." 

Denjė, sū, ekiū biro ant keturių perėjūnų galvų, nugarų, pečių tarsi 
smūgiai ir tai kėlė jiems nebylų susižavėjimą. 

- Šalin, girti šunys, įžūlūs elgetautojai, ir laikykitės toliau, kol aš 
jūsų nepakviesiu. Štai taip, mesjė, - pridūrė Rojalis atsigrežęs į Henriką, 
- jūsų vardas, kol mes vieni! 

Henrikas griežė dantimis. Jis dairėsi aplink karštligišku žvilgsniu. 
Jis suprato, kad liko vienas. Tačiau aistra degino jį dar labiau, negu įniršis. 

- Jaunuoli, - burbtelėjo jis, - paskutinį kartą sakau: pasišalinkite. 
Aš turiu reikalų šiuose namuose. 

- Kurjūs ruošėtės užkopti šiomis virvinėmis kopėčiomis? 

- Taip! - iškošė Henrikas pro dantis. - Pats matai. Aš turiu meilės 
pasimatymą! 

- Jūs meluojate! - pasakė Rojalis de Boreveras blykšdamas. 

- Pragaro išpera! - riktelėjo Henrikas. - O ar tu žinai, su kuo kalbi, 
mulki!.. 

- Štai jau valanda, kai aš to jūsų klausiu, mesjė. Bet kas jūs bebūtu- 
mėt, jūs meluojate. Šios kopėčios veda pas vyriausiąjį prevo. Madmua- 
zelė Floriza de Ronšerol niekam neskiria meilės pasimatymų. Todėl aš 
ir sakau: jūs meluojate! 

- Niekingasis! Ant kelių ir prašyk pasigailėjimo! Tu pats norėjai, 
tai Žinok! Aš - karalius!.. 

Boreveras sukryžiavo rankas ant krūtinės ir tarė: 

- Jūs karalius?.. Ką gi, Prancūzijos karaliau, jūs sumelavote! Pran- 
cūzijos karaliau, - pridūrė jis grėsmingesniu tonu, - aš draudžiu jums, 
aš, Rojalis de Boreveras, draudžiu žeminti merginą, gyvenančią čia! Pran- 
cūzijos karaliau, nedelsdami pasišalinkite; viskas, ką aš galiu padaryti 
dėl jūsų, tai leisti jums pasitraukti ir nesugrūsti jums atgal į gerklę jūsų 
ištarto įžeidimo!.. 

Henrikas suglumęs akimirkai sustingo. Jis pakėlė į dangų akis; žiū- 
rėjo, ar netrenks iš ten griaustinis. Paskui nuleido nosį; žvelgė, ar nepra- 
sivers po juo žemė. Nebuvo nei audros, nei žemės drebėjimo. 

- Lauk iš čia! - įsakė Rojalis dar tvirčiau, negu bet kada. 

Tuomet Henrikas prisiminė, kad jis vyras. Jis žagtelėjo iš įniršio 

nuo minties, kad jam teks sutepti savo špagą niekingu šito valkatos krauju. 
Vis dėlto jis išsitraukė ją ir suburbėjo: 

- Pažiūrėsime, ar tu jau tiek netekęs proto, kad sukryžiuotum gink- 
14 su karaliumi! 

Boreveras nebuvo netekęs proto ligi tokio laipsnio, ne. Bet jis su- 
griebė karaliaus špagą abiem rankomis, išplėšė ją ir perlaužė į kelį. 

- Niekingasis! - tarė Henrikas bespalviu balsu. 

- Ei, jūs, čionai! - šūktelėjo Boreveras. 

Ketvertas mušeikų, iš tolo stebėję šią sceną ir nieko negirdėję, vis 
dar trindamiesi šonus, skubiai, šypsodamiesi prisiartino. 

- Jūs prisimenate mano būstą Kalandro gatvėje? 

- Taip! - paprastai atsakė Burakanas. 

- Tai gerai, - tarė Rojalis. - Nuveskite jį ten ir pasaugokite man, kol 
ateisiu. Jeigu aš jo ten nerasiu, girdite mane? Tuomet galite slėptis kur 
tik norite - aš jus vis tiek surasiu ir nudirsiu nuo jūsų kailį. 

Kurį laiką jie šiaušėsi tardamiesi žvilgsniais, alkūnių bakstelėji- 
mais; paskui ketvertas perėjūnų apsupo Henriką ir netrukus būrelis din- 
go už gatvės kampo... Vienas žmogus dalyvavo visuose tuose įvykiuo- 
se, viską regėjo, viską girdėjo. Tas žmogus šnibždėjo: 

“Tik karaliaus sūnus galėjo taip kalbėti su karaliumi. Tai nuostabu. 
Apvaizda. Atsiranda žmonių, kurie tvirtina, kad tu - tik tuščias žodis. Aš 
liečiu tave, aš tave jaučiu, aš laikau tave rankose. Ir štai -jau neapykanta 
tarp tėvo ir sūnaus. Tai aš uždegiau jos fakelą. Kažką jis nudegins!.." 

Kalbėdamas tai, Nostradamas krūpčiojo. Jo veidas buvo tikslus jo 
minčių atspindys. Rojalis de Boreveras priėjo prie jo. 

- Jūs girdėjote? Jūs matėte? 

- Viską, viską! Berniuk, ką tu ruošiesi daryti su karaliumi? 

- Aš nežinau, - mašinaliai atsakė Boreveras. 

Nostradamas vos neriktelėjo iš džiaugsmo. Jaunuolio atsakymas 
atvėrė jam septintąjį keršto dangų. Jeigu Boreveras būtų pasakęs: “Aš jį 
užmušiu", Nostradamas būtų galėjęs baimintis, kad jo svajonė subyrės. 
Boreveras “nežinojo"'. Vadinasi, jo smegenyse brendo kažkas baisiau už 
žmogžudystę. Nostradamas jo neskubino. Egzistuoja žodžiai, kurių ne- 
galima susigrąžinti. Boreveras dabar turėjo ištarti tokį Žodį. 

- Aš eisiu ten, - tarė jaunuolis po minutėlės. 

- Kur?.. 

- Pas jį. 

Nostradamą supurtė juokas, karštine perbėgęs Borevero gyslomis; 
jis pasuko prie virvinių kopėčių, vis dar kabojusių palei sieną. 

- O tai? - tarė Nostradamas. 

Boreveras krūptelėjo. Kraujas plūstelėjo jam į veidą. Jį purtė, jis 
sumurmėjo: * 

- Kas tai? 

- Kopėčios. Niekas, vadinasi, jomis nepasinaudos?.. 

Nostradamas nesuspėjo baigti savo minties. Boreveras jau sugrie- 
bė kopėčių virves... Nostradamas lėtai pasišalino. Jo galva palinko nuo 
gąsdinančių sumanymų, kuriuos narstė jo mintys, sunkumo... 

Tą akimirką maršalas de Sent Andrė, atsišliejęs į sieną, atsiduso, 
atmerkė akis, pažvelgė į dangų ir pamatė viršuje žmogų, bekopiantį ko- 
pėčiomis ir pradingstantį atvirame lange. Sent Andrė atsistojo šelmiškai 
šypsodamasis. Jis murkė: 

“O! Kas gi, po velnių, įvyko? Taip, taip. Tegul jį maras, koks susi- 
rėmimas!.. Kurgi niekšai? Dieve mano, karalius privertė juos pabėgti. 
Uf! Aš, rodos, gavau smūgį špaga. Galų gale tai verta dvidešimties tūks- 
tančių ekiū". 

Jis paskubom apsičiupinėjo ir ėmė juoktis pajutęs rankoje vertin- 
£3jį popierių. 

“Dvidešimt tūkstančių ekiū. Dar kokie šešiasdešimt tūkstančių, ir 
tai bus mano šeštasis milijonas". 

Yra Žmonių, tariančių Žodį “milijonas" taip, kaip pirmieji krikš- 
čionys katakombose tardavo: “Dievas". Sent Andrė buvo vienas iš to- 
kių fanatikų. Taip pabendravęs su savo dievybe, jis netgi užmiršo žaiz- 
dą ir džiaugsmas gaivinančia rasa nušlakstė jo širdį. 

- Eisime laukti dienos, kad pasiimtume, - tarė jis sau, - ir įdėtume 
tuos niekingus dvidešimt tūkstančių į savo šauniąsias skrynias. Likite 
sveiki, sere, gerai pasilinksminkite". 

Ir jis nuėjo. 


*4+ 


Kas gi atsitiko Lagardui? 

Geležinio eskadrono vadas buvo nuneštas jo žmonių, apsidžiaugu- 
sių, kad išsikapanojo iš tos sumaišties. 

Tai buvo šiurkštūs galvažudžiai. Šimtus kartų jie rizikavo kailiu 
nepatirdami dėl to didesnių emocijų. Bet dar niekad jie nebuvo papuolę 
į panašią padėtį. Velnias! Tas pamišėlis, užgriuvęs juos, buvo vertas 
pagarbos. Iš kur toks iratsirado? Kurjis išmoko tokių pragariškų kirčių, 


190 


kokiais juos išgainiojo? Pasitraukti prieš špagą, panašią į uraganą, Žai- 
bą, dangaus griausmą, nebuvo gėda. 

Lagardas atsigavęs nuskubėjo į Luvrą. Jo laukė. Tai buvo tiesa. 
Visos durys vėrėsi prieš jį. Jis rado Kateriną Mediči jos koplyčioje. Pa- 
mačiusi Lagardą, ji išblyško. Bet jai neprireikė nei klausinėti, nei paž- 
velgti į jį antrą kartą, kad suprastų, jog sumanymas žlugo. Tiktai jos 
lūpos virptelėjo. Lagardas nepajėgė atlaikyti jos žvilgsnio. Jis nuleido 
galvą ir sumurmėjo: 

- Ko gi jūs norite, madam, reikėjo padvigubinti, patrigubinti es- 
kadroną. 

- Tai pavojinga. Netgi dvylika - tai jau per daug. 

- Tuomet nereikia lieti savo apmaudo ant manęs ir žudyti mane 
savo žvilgsniu. 

- Aš nepykstu ant tavęs. 

- Mus užpuolė koks pusšimtis. 

Katerina suvirpėjo, išbalo, jos gyslomis perbėgo šaltukas. 

- Vadinasi, jis žinojo? - sušnibždėjo ji gniauždama kumščius. 

- Ne, madam, tai banditai. Prakeiktas atsitiktinumas. Piniginių me- 
džiotojų gauja, vadovaujama velnio arba tiesiog Žmogaus su Liuciferio 
špaga... 

- Jo vardas? 

- Rojalis de Boreveras. 

- Rojalis de Boreveras, gerai! - pasakė Katerina įsidėmėdama šį 
vardą. - Reikia pradėti tuo, kad būtų atsikratyta šiuo žmogumi. 

- Jis mirs, madam! - suniurzgė Lagardas apmaudžiai. 

Katerina akimirkai susimąstė. Ji jau buvo susigrąžinusi ramybę. 

- Karalius?.. Be abejonės, grįžo? - paklausė ji. 

- Aš nežinau, madam. 

Katerina gestu liepė Lagardui pasišalinti. Ji praleido naktį koply- 
čioje, žvalgydamasi pro langus, klausydamasi tylos. Aštuntą valandą 
ryto viena jos dama atėjo visiškai pasimetusi. 

- Madam, jūs žinote, kas kalbama? Kad Jo Didenybės nėra Luvre! 

Katerina prikando lūpą, kad nerikteltų. Ji dar turėjo tvirtybės atsa- 
kyti: 

- Na, ir kas? Argi pirmą kartą karalius leidžia naktis kitur? 

Katerina dabar atvirai galėjo demonstruoti įžeistos Žmonos susier- 
zinimą ir raminti savo nervus raudojimu. Tačiau dešimtą valandą kara- 
lius vis dar nebuvo grįžęs. Katerina pajuto, kaip kraujas ima virti jos 
gyslose. 

Pusiaudienis neatnešė nieko naujo. Katerina pagalvojo: “Rojalis 
de Boreveras atliko Lagardo darbą!.." Luvre kilo sąmyšis. Karalius! Kur 
karalius? Katerina pakėlė karščiuojančias akis į nukryžiuotą Kristų virš 
altoriaus ir sumurmėjo: 

- Nejaugi pagaliau tu mane išgirdai?.. 

Ir ji įsakė sušaukti tarybą. 


V 
Akis į akį 

Rojalis de Boreveras perlipo per palangę ir nušoko į kambarį, ku- 
riame stovėjo dvi moterys. 

- Monsinjore, - pasakė viena iš jų, - tai čia! - Ji rodė į Florizos 
kambario duris. 

Durys tučtuojau atsivėrė, pasirodė Floriza. Boreveras jos nematė. 
Jis palinko prie moters užlaužęs jai rankas; ši iš baimės suklupo. 

- Tai tu nuleidai kopėčias? - murmėjo Rojalis. 

- Taip! - gargė nenaudėlė. - Argi aš negerai pasielgiau? 

Rojalis nutempė ją prie lango ir pasakė: 

- Klausyk. Aš tavęs neužmušiu tik dėl to, kad tu moteris. Bet tu 
išsinešdinsi iš čia. Jeigu tu kada nors grįši į šiuos namus, jeigu tu kada 
nors imsi slampinėti aplink, jeigu tu kada nors pamėginsi tai padaryti, aš 
sužinosiu apie tai ir tuomet, prisiekiu Kristumi, apvyniosiu tavo plau- 
kus apie gerklę ir pasmaugsiu be gailesčio ir dvejonių. Dabar lauk! 

- Pro kur? - kvaisdama iš siaubo, sumikčiojo moteris. 

- Pro čia! - pasakė Boreveras. - Tu išmetei kopėčias. Jomis tu ir 
nusileisi. Tavo pačios nelaimė, jeigu susilaužysi sau kaulus! 

- Pasigailėkite! - suklykė niekingoji. 

- Tau labiau patiktų, jeigu aš pašaukčiau vyriausiąjį prevo? Kieme 
puikios kartuvės, mano gražuole. 

Moteris pakilo, persisvėrė per palangę, bet tuoj atšlijo atgal. Roja- 
lis šaltakraujiškai išsitraukė durklą... Po akimirkos ji ėmė leistis žemyn. 
Boreveras sekė ją akimis. Nenaudėlė pasiekė žemę ir leidosi bėgti, tarsi 
jai kas būtų svilinęs padus. Rojalis gūžtelėjo pečiais. Jis prisiartino prie 
antrosios moters. Ši, užsidengusi rankomis veidą, aimanavo iš baimės. 

- Tu matei? 

- Taip, o taip! Bet aš tai nieko nepadariau, nieko! 

- Kas jums užmokėjo? 


- Mesjė de Sent Andrė. 

- Sent Andrė! - suriaumojo Boreveras. - Rolandas de Sent Andrė? 
Sakyk! 

- Ne. Maršalas. 

Boreveras gaudė kvapą. Jis nusišluostė nuo veido prakaitą. Paskui 
pratarė: 


- Taip, suprantu. Sūnus veikia dėl savęs, o jo tėvas - dėl karaliaus. 
Neverk. Tu liksi ir kiekvienam, kuris sumanys tai padaryti dar kartą, 
pasakysi, jog aš greta, jog aš stebiu. Vargas tau, jeigu kada nors... 

- Ne, ne, monsinjore, niekuomet, niekuomet... 

Rojalis de Boreveras pasisuko ir pamatė Florizą. Ji atsitraukė per 
žingsnį, parodė gestu į savo kambarį, į kurį nė vienas vyras, išskyrus jos 
tėvą, nedrįsdavo net žvilgtelti, ir pasakė: 

- Įeikite!.. 

Tai buvo tauraus dėkingumo gestas, nuostabus patiklumo žodis, 
tikėjimo aktas. Boreveras įžengė. Jis nesuvokė, kur esąs, ar eina, ar sap- 
nuoja... Floriza uždarė duris!.. 

Akimirką jie stovėjo vienas priešais kitą. Tarp jų buvo kėdė - tie- 
siog atsitiktinumas. Jie nejudėjo ir kėdė liko stovėti tarp jų - atsitiktinu- 
mas, štai ir viskas. 

Akis į akį, kaustomi susijaudinimo, besidaužančiomis širdimis, jie 
puikiai matė vienas kitą. Jie buvo beužgimstanti meilė, jie buvo pats 
nuoširdumas, toji grožio aureolė, meilės triumfas... Jie buvo jaunystė. 

Floriza uždarė langą ir vėl uždegė žvakę. Visa tai truko tik kelias 
sekundes. Jie to niekada neužmirš. Floriza nedrąsiu balsu prabilo pir- 
moji: 

- Mesjė, aš turiu jums padėkoti. Aš mačiau kautynes apačioje. Be 
jūsų aš būčiau pražuvusi, aš tai Žinau. 

Ir meiliai, lėtai, aistringo susižavėjimo kupinu balsu ji kartojo: 

- Aš mačiau kautynes... Aš mačiau kautynes tada, Meleno užeigos 
namuose, po to šį vakarą, prie šių sienų, aš mačiau kautynes. 

- Madmuazele, - pasakė Boreveras pasikeitusiu balsu, - netikėkite, 
ką šneka apie mane. Kodėl aš atsidūriau po jūsų langais? Gryno atsitik- 
tinumo dėka, prisiekiu jums. O vėliau aš pamačiau žmones. Aš puoliau 
juos, nes galvojau, kad jie kažko nori iš jūsų. Aš kaltas, kad užkopiau 
pas jus, aš tai Žinau. Bet reikėjo jus įspėti. Reikia saugoti ir ginti jus. 

Jis nutilo, nes jo balsas ėmė trūkinėti. 

- Jeigu jūs nebūtumėt atėjęs, - pasakė Floriza, - aš pati būčiau ieš- 
kojusi jūsų. Jūs taip pat turite saugotis. Tai siaubinga, jūsų ieško. Jus 
non nužudyti. 

- Kas? - paklausė Boreveras. 

- Mano tėvas! - atsakė ji suvirpėjusi. - Prisiekite man, prisiekite 
man saugoti save. 

- Taip, - pasakė Boreveras, - aš būsiu apdairus, bet jeigu jūs paža- 
dėsite man gintis. Nes jeigu jums atsitiks nelaimė, prisiekiu jums, nuei- 
siu tiesiai pas vyriausiąjį prevo ir pasakysiu jam: štai aš, suimkite mane 
ir darykite su manimi ką norite. 

Jis priklaupė, kai sakė šiuos žodžius. Floriza tą akimirką buvo įsi- 
tikinusi, kad miršta nuo nepatirto džiugesio, neramaus ir be galo sal- 
daus, vilnimis užplūdusio jos širdį. Ji prisidengė akis ranka ir pasakė: 

- Jeigu tai įvyks, jeigu jūsų mirties diena išauš, aš prisiekiu, kad 
ateisiu prie ešafoto pasakyti jums “sudie", aš prisiekiu mirti vienu metu 
su jumis... 

Boreveras norėjo numirti tą pačią akimirką įsitikinęs, kad niekada 
daugiau panašios akimirkos jam nebus lemta sulaukti... Jie stovėjo vir- 
pantys, priblokšti laimės, sujaudinti tokio džiaugsmo, kad jiems atrodė, 
jog pati žemė tarsi sujudėjo po jų kojomis. Ir tai buvo jų meilės prisipa- 
žinimas... 

Rojalis de Boreveras atsipeikėjo prieškambaryje. Jie daugiau nie- 
ko vienas kitam nesakė. Jų rankos netgi nesusilietė. Tiktai Floriza, sup- 
ratusi, kad jau viskas išsakyta, tyliai priėjo prie durų ir atvėrė jas. Roja- 
lis išeidamas užvėrė tas durtis. Moteris buvo čia, vis dar čia, tyli, pasi- 
metusi. 

- Klausyk, - pasakė jai Boreveras, - kai aš nusileisiu Žemyn, tu nu- 
kabinsi kopėčias ir numesi jas. Taigi jomis daugiau nebus galima pasi- 
naudoti... 

Netirjam pačiam!.. Betjis negalvojo apie tai. Jis nusileido žemyn. 
Kai pasiekė kojomis žemę, moteris pakluso įsakymui. Kopėčios nukrito 
žemyn. Jis suvyniojo jas ir patraukė prie Senos. Priėjęs prie vandens, jis 
pritvirtino prie jų keletą sunkių akmenų ir viską nubloškė į upę. Paskui 
atsisėdo, padėjęs alkūnes ant kelių, galvą ant rankų, ir paskendo svajo- 
se. Ronšerolio sėbrai būtų galėję suimti jį čia, jis būtų jų net nepastebė- 
jęs... Kai jis prabudo, buvo skaisti diena. Jis atsistojo ir nuėjo Sitė link. 
Pakeliui apsigalvojo, pasuko į dešinę; po ketvirčio valandos jis jau žen- 
gė į Nostradamo rezidenciją. 


Dvyliktoji dalis 
DIDŽIOJI MEDŽIOKLĖ 


| 
Serno guolis 


Henrikas II leidosi nuvedamas keturių pabaldų. Jis buvo visiškai 
praradęs nuovoką; tarsi iš šalies jis stebėjo save einantį, tarsi tai būtų 
buvęs visai ne jis. Viskas atrodė fantastiška - karalius belaisvis!.. Bandi- 
to belaisvis! Paryžiuje! Už poros žingsnių nuo Luvro! Tai buvo košma- 
ras. 

Atėjo į Kalandro gatvę. 

“Aš kažkada buvau šioje gatvėje, - galvojo Henrikas. - Kada? Be 
abejo, tai buvo seniai. Kokiu tikslu? Aš nieko neprisimenu..." 

Ir, įžengęs į niūrią skurdžią lūšną, jis prisiminė. Tarytum žaibo 
tvyksnis nušvietė tolimus jo jaunystės horizontus. Šio kambario, į kurį 
jis buvo užklydęs tik kartą gyvenime, vaizdas snaudė jo sąmonėje ir 
laukė savo laiko, kad galėtų išplaukti į paviršių. Jis drebėjo nežinoda- 
mas nuo ko. Ūmai jis suprato, kad niekada ir nebuvo užmiršęs šio kam- 
bario. Jis užmerkė akis ir išvydo jį su menkiausiomis smulkmenomis!.. 
Tai čia!.. Taip, tai čia kažkada jis, princas, jis, karaliaus sūnus, pasirodė 
naktį, panašią į šitą, ieškodamas samdinio ir pasakė jam: 

- Jeigu motina vidurnakį nebus Ašo gatvėje, tu palauksi ligi pir- 
mos. Ir tuomet reikia, kad kūdikis mirtų!.. 

Motina neatėjo į pasimatymą. Kūdikis mirė; samdinys užtikrino jį. 
Jis vėl išvydo berniuką. Akinančiai ryškiai jis matė jį tokį, kaip tada, tą 
akimirką, kada Tamplio požemyje jis išplėšė jį iš motinos. 

Jis nusišluostė kaktą ir sušnibždėjo: 

- Kūdikis mirė... 

Tai buvo ketvertas peštukų, nežinojusių, kas tai yra baimė, išsky- 
rus tik natūralią kartuvių virvės baimę, o kaip kitaip! Bet suskambus 
šiam negyvėliškam balsui, juos nukrėtė drebulys. 

- Kūdikis mirė? - tarstelėjo suglumęs Trankemajus. 

Henrikas jau ėmė atgauti nuovoką. Jis nusipurtė prisiminimus, kaip 
kad nukrečiami sausi lapai, paleido juos pavėjui, nužvelgė galvažudžius 
paniekinančiu žvilgsniu ir pasakė: 

- Tylėk, mulki! Klausinėsiu aš. Šioje landynėje kažkada gyveno 
valkata, kurį vadino Brabantu le Brabansonu? Jūs nepažinojote jo? 

- Pažinojome mes jį, vargšelį! - tarė Strapafaras. - Tai buvo šaunus 
bičiulis, ir, jo vadovaujami, mes niekada nepasninkaudavome ir neken- 
tėme troškulio. 

- Kas su juo atsitiko? - įsitempęs paklausė karalius. 

- Jis mirė! - pasakė Korpodibalis. 

Henrikas su palengvėjimu atsiduso. Beveik tą pačią akimirką Bu- 
rakanas pridūrė: 

- Mirė, kaip ir kūdikis! 

- Koks kūdikis! - plykstelėjo karalius. 

- Nagi tas kūdikis, apie kurį kalbėjo Jūsų Malonybė, - mestelėjo 
Burakanas pramerkęs apsiblaususias akis. 

- A, gerai, - burbtelėjo Henrikas. - Dabar atsakykite, kas tas niek- 
šas, su kuriuo aš turėjau reikalą, ir kam jūs paklūstate, niekingi perėjū- 
nai? 

Visi keturi pasitempė ir pasikeitė ilgais Žvilgsniais. 

- Minutėlę! - saldžiai prabilo Trankemajus. - Leiskite man sutvar- 
kyti šį delikatų reikalą. Mesjė, - pridūrė jis, - aš turiu jus įspėti, kad mes 
bajorai. Todėl, mano gerbiamasis sinjore, vadindamas mus perėjūnais, 
jūs darote pačią apmaudžiausią klaidą. Kai dėl jo, tai aš paprašysiu jūsų 
ateityje nevadinti jo niekšu mano akivaizdoje; matote, aš iš anksto apsi- 
pilu ašaromis pagalvojęs, kad būsiu priverstas perrėžti jums gerklę taip 
ir nežinodamas, ar buvo jums suteikta malonė. Pasakyti jums, kas jis! 
Tai būtų ištisa istorija, ir pasakoti ją derėtų garbingame riterių susirinki- 
me. Jūs matėte jį kaunantis, sakote! Tai štai, tas, kuris šnekučiuojasi su 
jumis, matė jį dešimtis kartų geriau kaunantis. Jūs galite išstatyti pen- 
kiasdešimt Žmonių, ir jeigu mes būsime šalia jo, tik leiskite mums pasi- 
reikšti ir jūsų penkios dešimtys nedaug ko bus vertos. Kuomet imama 
sprigtuotis, kiekvienas iš mūsų paklos savo žmogelį. Bet jis! Prisiekiu 
šventu Pankracijum; jam leista mūsų kaukoles paversti tambūrinais, jei- 
gu jis to įsigeis. Mūsų kaukolės jo žinioje. Jis kiekvienam iš mūsų po 
dukart, triskart yra išgelbėjęs gyvybę, ką čia suskaičiuosi! Jis, velniai 
griebtų, tai jis!.. Rojalis de Boreveras! 

Henrikas nirštančia širdimi klausėsi viso to. O nuoširdumas yra 

tokia įtaigi galia, kad jis pajuto, jog jį apima siaubas. Netgi pagarba, 
nors jis to ir nesuvokė, pamažu ėmė skverbtis į jį. 

- Rojalis de Boreveras, - mestelėjo jis patraukęs pečiais, - kas gi jis 
toks? | 

- Jis kūdikis, - naiviai burbtelėjo Burakanas. 

Henrikas pašoko. Jo akys ėmė lakstyti, tarsi nematomas kumštis 
būtų trenkęs jam. Jis pasimetęs sušnabždėjo: 

- Kūdikis... Kūdikis mirė!.. 

- Burakanai, - susigraudinęs tarė Trankemajus, - tu gerai pasakei, 
tai mūsų kūdikis!.. 

- Po velnių! - pratrūko Strapafaras, tampydamas savo ūsus, - jis 
nežino, kas toksai Rojalis de Boreveras, ek, nelaimingasis. 

- Argi klausiama, kas toks Rojalis de Boreveras! - pasakė Korpodi- 
balis užjaučiančiu balsu. 

O Trankemajus užbaigė: 

- Pasaulyje yra tiktai vienas Rojalis de Boreveras! 


+4+ 


Devintą valandą ryto Henrikas, sėdėdamas ant patalo krašto, paju- 
to, jog netenka jėgų. Jis šaukė. Jį paliko plėšytis kiek tik širdis geidžia. 
Jis grūmodamas puldinėjo savo įkalintojus - jie leidosi daužomi. Jis Ža- 
dėjo turtus. Jie užsikimšo ausis, o Burakanas išsitraukė špagą ir tarė: 

- Jeigu sutinkate, aš jus nudėsiu, o paskui pribaigsiu save! 

Karalius buvo mirtinai išbalęs. Turbūt nuo įniršio nemirštama, nes 
jis nemirė. 

Aštuntą valandą vakaro Henrikas suvalgė gabalėlį duonos ir išgėrė 
stiklinę vyno. Paskui nusisuko, kad galėtų paverkti. Jeigu išvakarėse 
jam būtų kas pasakęs, kad jis iškęs tokį pažeminimą ir nenumirs vietoje, 
jis būtų nepatikėjęs. Jis nenumirė, bet jį apėmė karštligė. Atrodė, kad 
kraujas tuoj tuoj ims trykšti iš jo akių. 

Jau seniai nusileido juoda naktis. Medinius laiptus sudrebino Žings- 
niai. Ketvertas peštukų pažino tuos žingsnius, jie išsitempė. Pasirodė 
Rojalis de Boreveras. Karalius rijo jį akimis. Peštukai, pastebėję tą Žvilgs- 
nį, pagalvojo: “Jeigu jis neužmuš karaliaus, jis pražuvo!.." 

Rojalis prisiartino prie Henriko, nusiėmė skrybėlę ir tarė: 

- Jūs laisvas. 

Džiaugsmo ir rūstybės srautas plūstelėjo į karaliaus veidą. 

- Laisvas? - paklausė jis uždususiu balsu. 

- Su viena sąlyga, vienintele. Jūs man duodate savo karališką Žodį, 
kad daugiau niekada nieko, kad ir kas tai būtų, nesiimsite prieš tyriau- 
siąją ir kilmingiausiąją madmuazelę Florizą de Ronšerol. 


|| 
Užguitas žvėris 


Henrikas nukabino nosį. Jis pasijuto gavęs vėzdu tiesiai per viršu- 
galvį. Jo karališkąjį žodį!.. Ketvertas bičiulių nesidrovėdami perkreipė 
fizionomijas. 

- Gražuolėlis paklaiko, taip, - pasakė Strapafaras. 

- Ką, negi jis nori mirti? - paklausė Korpodibalis. 

- Tylos, šunys! - burbtelėjo Rojalis. 

Trankemajus pasišiaušė. 

- Atleiskite, - uždeklamavo jis, - mes, žinoma, šunys, jeigu jums 
taip patinka, bet mes visiškai ne šunys, jeigu geriau pagalvosite... 

Boreveras pravėrė duris, sučiupo Trankemajų už pakarpos ir tėškė 
jį nuo laiptų; pasigirdo bildesys; paskui skundai ir aimanos; tai Tranke- 
majus, sėdėdamas apačioje, verkė; beje, visiškai ne iš skausmo. 

- O jeigu aš neprisieksiu, - pasakė Henrikas, - ką tu padarysi? 

- Aš nežinau, - atsakė Boreveras. 

Karalius krūptelėjo, kaip krūptelėjo Nostradamas. Blyški šypsena 
numirėliška šviesa nušvietė jo apsiniaukusį veidą. 

- Gerai! - tarė jis. - Aš tau duodu savo karališkąjį Žodį niekada 
nieko nesiimti prieš vyriausiojo prevo dukterį. Galėčiau apsiriboti tuo. 
Bet aš noriu jums parodyti, kas tai yra karalius, mano išdaigininkai! Aš 
taip pat duosiu savo žodį užmiršti įžeidimą ir nusikaltimą, kurį padarėte 
jūs penkiese. Prieš jus nieko nebus imtasi. Eikite, jūs laisvi! 

Tai iš tiesų buvo nuostabus gestas, jis užgožė Rojalio poelgį ir šis 
negalėjo juo nesižavėti. Henrikas neskubiai suposi į savo apsiaustą švil- 
piniuodamas bravūrišką melodiją. 

- Mano šaunieji bičiuliai, - pasakė Rojalis, - gatvėse nėra saugu. 
Jūs lydite kilnųjį sinjorą, suteikusį jums garbę savo apsilankymu, ir ne- 
paliekate jo ligi pat jo buveinės durų. 

Vargu ar kas būtų galėjęs pagalvoti, kad šis jaunuolis gali būti toks 
delikatus. Praleidęs žodžius “didenybė", “karalius", “Luvras", jis leido 

suprasti Henrikui, kad niekuomet neims tuščiagarbiškai didžiuotis tuo, 
jog turėjo tokį belaisvį. 

- Mes turime sugrįžti čia? - pašnabždomis paklausė Strapafaras. 

- Ne. Aš laukiu jūsų rytoj pas Mirtą. 

- Pasisaugok! - patarė jam Trankemajus sugrįžęs į kambarį. 

- Man davė žodį karalius! 

Ketvertas kaulų laužytojų pakluso įsakymui. Henrikas be nuoty- 
kių pasiekė Luvrą. Kai jie pamatė, kad jis perėjo pakeliamąjį tiltą, ėmė 
tartis, ar nesugrįžus jiems į Kalandro gatvę. Bet Rojalis pasakė aiškiai - 
rytoj pas Mirtą. Kita vertus, širdies gilumoje jie pasitikėjo Henriko žo- 
džiu. Jie buvo girdėję, jog karalius negali meluoti. 

Tuo laiku Luvre pasklido džiaugsminga žinia. Akimirksniu rūmai, 
į kuriuos įžengė Henrikas, prisipildė žmonių. - Prisikėlimas! Prisikėli- 
mas! - Tegyvuoja karalius! 

Jis praėjo pro visus šiuos Luvro gyventojus skubiu ir tvirtu žings- 
niu, sukandęs dantis, akimis svaidydamas žaibus, virpančiais skruostais 
ir kaip patrankos sviedinys įvirto į tarybos salę, kur Katerina buvo suk- 
vietusi dvariškius. Čia buvo Monmoransi, Sent Andrė, j0 sūnus Rolan- 
das, Marija Stiuart, Margarita, Emanuelis Geležinė Galva, dofinas Fran- 
sua, Ignacijus Lojola, Montgomeris, Ronšerolis, I'Opitalis, Tavanas, Bi- 
ronas, Paženklintasis, kardinolas de Lorenas, le Tremujis, Brantomas, 
šimtinė kitų sinjorų; tik Dianos de Puatjė ten nebuvo; ji paskubomis 
rengėsi palikti Luvrą, jeigu, žinoma, Katerina jai tai leis. Kiekvienas 
įterpdavo žodį, išsakydavo nuomonę, duodavo patarimą. Katerina išk- 
lausydavo visus ir gestu arba pritardavo, arba nepritardavo. Ji buvo išb- 
lyškusi. Toji giliai ir kaip reta sugebanti viską apskaičiuoti moteris ne- 
rodė nei džiaugsmo, nes tai galėjo pasirodyti odioziška, nei sielvarto, 
nes niekas nebūtų tuo patikėjęs. Ori, rami ir išdidi ji žengė į viešpatavi- 
mą'r jos dvasia sklandė aukštai virš šių rūmų, gulančių jai po kojomis 
po buvusio nesiskaitymo su ja nuo pat tada, kai ji tapo karaliene. Umai 
durys salės gilumoje atsivėrė ir Briuskė, kratydamas savo barškutį, įlė- 
kė šaukdamas: 

- Prisiekiu Švenčiausiąja Mergele, aš noriu, kad visi juoktųsi! Te- 
gul visi linksminasi, nes aš vėl pasirodžiau savajam Luvre! Štai jau išti- 
są dieną niekas nesijuokia, niekas nežiovauja, niekas... 

Juokdarys nespėjo baigti. Gaudesys, kilęs laiptais, sveikinimų audra 
įsiveržė į salę ir pasirodė Henrikas II. Katerina pakilo, paskui vėl krito į 
krėslą, jos akys suapvalėjo iš baimės. Montgomeris sudrebėjęs prisiarti- 

“Karalius! Karalius! Tegyvuoja karalius!.." 

Luvras griaudėjo kaip griaustinis. Keletą minučių Henrikas su nuos- 
taba klausėsi šio baisaus gaudimo. Paskui, patraukęs tiesiai prie Kateri- 
nos Mediči, jis išbučiavo ją į abu skruostus ir tai padvigubino sveikini- 
mus; tai buvo beveik nesąmoningas polėkis, būtent taip karalius turėjo 
išreikšti savo džiaugsmą; apkabindamas Kateriną, jis dėkojo visiems rū- 
mams. Paskui tyloje suskambo jo balsas: 

- Mano gvardiečių kapitone!.. Gerai! Montgomeri, paimkite šimtą 
žmonių, du šimtus, ir eikite į Kalandro gatvę - šeštasis namas kairėje. 
Ten galbūt keturi ar penki žmonės. Čiupkite visus. Tegul akimirksniu 
pastato penkias kartuves priešais pagrindinį įėjimą. Jokio teismo! Ir grei- 
tai, vardan Švenčiausiosios Mergelės! Pakviesti budelį - aš noriu, kad 
jie būtų po valandos! 

Karalius kalbėjo tokiu prislėgtu balsu, jog visi galvojo, kad jis mirš- 
ta. Jis buvo išbalęs, paraudusiomis akimis. Montgomeris puolė iš vie- 
tos. Henrikas šaukė: 

- Tą žmogų vadina Rojaliu de Boreven... 

Ronšerolis, Rolandas, Sent Andrė pašoko. 

- Rojalis de Boreveras! Sekundę! - pasakė Ronšerolis, kaip ir kara- 
liaus, pasikeitusiu balsu. - Sere, aš reikalauju, kad man būtų leista vado- 
vauti žygiui. Tai svarbus reikalas. 

- Svarbus reikalas! Valkatos sučiupimas! - nusišaipė Tavanas, Bi- 
ronas ir keletas kitų. 

Bet, keistas dalykas, karalius pasakė “taip" lėtu, iškilmingu galvos 
linktelėjimu. Sale nuvilnijo pagyvėjimas. 

- Tai svarbus reikalas, - pasakė Sent Andrė, prisiminęs žmogų, 
besiropščiantį virvinėmis kopėčiomis. 

Ir jo sūnus Rolandas pritarė dusliu balsu: 

- Tai svarbus reikalas... 

- Vyriausiasis prevo, - pasakė Henrikas, - tu vadovauji ekspedicijai! 

Po dešimties minučių Ronšerolis, Sent Andrė, Rolandas, lydimi 
penkiasdešimties sinjorų, išeidinėjo iš Luvro. Montgomeris pasiėmė su 
savimi penkiasdešimt gvardiečių. Bajorai turėjo dalyvauti kautynėse, 
jeigu tektų grumtis. 

Ronšerolis pasakė: 

- Pirmiausia reikia apsupti Sitė. 


+++ 

Rojalis de Boreveras išėjus karaliui išsitiesė savo varganame guo- 
lyje. 

Paskui jis užmerkė akis ir jo šypsena ėmė darytis vis švelnesnė, 
spindulingesnė. Jis vėl regėjo Florizą. Jis kilo į padanges. Floriza buvo 
ten. Floriza jam kalbėjo: 

- Aš prisiekiu, kad ateisiu jums pasakyti “sudie", aš prisiekiu mirti 
drauge su jumis... 

- Ji ateis! - murmėjo Boreveras giliai atsidusęs. - Net prie ešafoto 
pasakyti man “sudie". Jeigu aš turiu mirti, ji mirs su manimi, ji prisiekė, 
O! Kad galėčiau išgirsti jos gyvą balsą, kaip ką tik girdėjau!.. Pamėgin- 
sime išgirsti... Floriza, kalbėk su manimi... Aš girdžiu... Prakeikimas! 
Ką gi aš girdžiu!.. 

Per porą sekundžių Boreveras atsidūrė ant kojų, užpūtė žvakes, su- 
griebė špagą, prisisegė ją ir, nekeldamas triukšmo, prisėlinęs prie lango 
sukluso... 

Lūšnos langai ėjo į aukštą ir tamsų kiemą. Norint pažvelgti į gatvę, 
reikėjo nusigauti ligi siauro langelio, šykščiai apšviečiančio laiptus, kuo- 
met diena įsigudrindavo prasiskverbti į tą susirangiusią žarną, kuri va- 
dinosi Kalandro gatve. Boreveras pravėrė duris.-Jis sparčiai puolė ant 
laiptų, priglaudė veidą prie langelio, bet naktis buvo pernelyg juoda; 
mėnesiena negalėjo pasiekti gatvės. Neįprastas triukšmas vis dėlto atsk- 
lido ligi jo... 

“Čia eina ginkluotas būrys, - sušnibždėjo jis, atkreipdamas dėmesį 
į gatvės atkarpą, vedančią į kairę. - Ar tik ne manęs jie ieško? Tikrai. 
Gerai. Tuomet aš eisiu čia..." ' 

Jis pažvelgė į dešinę. Tą pačią akimirką šis triukšmo atgarsis, šis 
prislopintas grėsmės alsavimas, kurį jis pajuto kairėje, pasigirdo ir deši- 
nėje. 

“Aš apsuptas!" 

Jis atitraukė veidą ir akimirkai apmirė ankštų laiptų tamsoje, vir- 
pėdamas iš įniršio, su ligi trūkimo įsitempusiais nervais, šnopuodamas 
iš rūstybės. Laukinis riksmas suskambo gatvės tyloje: 

- Tai čia! Laužkite! Pirmyn! 

- Ronšerolis! Florizos tėvas! 

Boreveras susiėmė už galvos. “Florizos tėvas! Ką daryti?" Jaunuo- 
lis sugniaužė kumščius ir ėmė kilti laiptais aukštyn. 

Gauja pribėgo prie namo durų. Ronšerolis puikiausiai atpažino jį 
pagal karaliaus pasakojimą. 

Aidėjo beprasmiai šūksniai. 

- Demonas slysta iš mūsų rankų! - šaukė Rolandas. 

- Čionai! Čionai! - kvietė kažkas ant laiptų. 

Visi puolė vidun, užbėgo laiptais į viršų ir čia, fakelų šviesoje, iš- 
vydo lange pradingstantį žmogų. | 

Rojalis užsiropštė ant stogo. Ant jo krašto nebuvo nei lovelio, nei 
nutekamojo vamzdžio. Jis priėjo prie pat krašto. Į ką jis čia galėjo įsi- 
kibti? Jis neįsivaizdavo. Jo judesiai, gestai buvo pasąmoningi, kaip tai 
būna, kuomet Žmogų imasi valdyti gyvuliškas instinktas ir išgelbsti jį 
ten, kur tai atsisako padaryti protas. 

Jis nuslydo Žemyn; ne, jis nušoko. 

Jis žnegtelėjo ant žemės, nušliaužė kelis metrus, susigūžė aukštos 
sienos - Turgaus sienos - papėdėje ir apmirė ten; tik skausmas galvoje ir 
kojose tepriminė jam, jog jis gyvas; beje, jis nebuvo tuo įsitikinęs... Sku- 
bių žingsnių triukšmas, prislopinti šūksniai ūmai grąžino jam energiją ir 
nuovoką. 

Boreveras pakilo ant kojų; gyvybė sugrįžo į jį; svarbiausia, niekas 
nelūžo, niekas neišniro. Jis įkvėpė didžiulį oro gurkšnį, kaip Burakanas 
kad būtų ištuštinęs ąsotį vyno, ir instinktyviai patraukė Sitė link, prie II- 
o-Žuifo, užimančio dabartinės Dofino aikštės dalį. 

Tolumoje, prie Šanžo tilto, Boreveras pastebėjo žybsint ietis. 

- Velnias! Tiltas perkirstas!.. 

Jis greitai apsižvalgė aplink ir nusileido prie upės. Pora ar trejetas 
luotų suposi ant vandens. Jis atrišo virvę ir įšoko į vieną iš jų. 

Po minutės jis pasiekė kitą krantą, koja nustūmė valtį žemyn pas- 
roviui ir pakilo lėkštu šlaitu, dengiamu guobų, platanų ir senų tuopų 
šešėlio. Kairėje savo gigantišku karkasu tamsoje kilo Luvras. Mašina- 
liai Boreveras atsigręžė Šancho tilto pusėn ir išvydo ant jo puldinėjan- 
čius sargybinius, kurių šarvai bylojo apie pavojų. Šie žmonės netvarkin- 
gai grumdėsi rausvokuose fakelų atšvaituose. Jis ryžtingai pasuko į kai- 
rę, prie mūrinio giganto, pakibusio virš upės krantų. Jis ėjo neskubėda- 
mas, įsitikinęs, jog išslydo iš Ronšerolio nagų. Tą akimirką Boreveras 
klausė savęs, kaip vyriausiajam prevo galėjo kilti mintis pasirodyti Ka- 
landro gatvėje. Kad išdavyste būtų įtartas karalius, tai buvo neįmanoma. 
Pakartosime dar sykį: karalius yra karalius... 

Reikia deramai įvertinti kiekvieną. Ronšerolis buvo pasalų geni- 
jus. Mes regėjome jį veikiant, kuomet jis išdavė Mari de Kruamar Pran- 
ciškaus I sūnui. Jis sėkmingai išugdė savo jaunystės laikų gabumus ir 

dabar jis buvo ties genialumo riba. Žodžiu, vyriausiasis prevo, žinoda- 
mas, kad valtis nuplaukė nuo Il-o-Žuifo, greitai sumetė, kas turi dabar 
įvykti. Žaibiškai greitai jis surinko savo žmones ir įsakė jiems pereiti 
Šanžo tiltą. Tuomet sau tarė: “Dabar aš jį sučiupau!" 

Boreveras ūmai suprato, kad jis apsuptas. 

Bet tą pačią akimirką jis išvydo kairėje kažką, ko ligi šiol nebuvo 
pastebėjęs, - Luvro sienoje angą, praviras slaptąsias duris! Virš griovio 
dvi lentos, tarsi kviestų jį: “Štai išsigelbėjimas. Eik. Eik gi! Durys atvi- 
ros! Ir nė vieno sargybinio!..??" Boreveras puolė, įveikė šį tiltą, žengė pro 
duris ir atsidūrė nedideliame kieme. Tą pačią sekundę grotos už jo triukš- 
mingai užsitrenkė ir tarsi iš po žemių aplink jį išdygo sargybiniai su 
arkebūzomis, nutaikytomis į jo galvą. 

Tai buvo Ronšerolio šedevras. 

Tai buvo spąstų šedevras. 

Lagardas ką tik buvo pastatytas šiame kieme su savo geležiniu es- 
kadronu. Visi šie Žmonės, griežiantys apmaudą dėl neseno pralaimėji- 
mo, svajote svajojo apie kuo žiauriausią kerštą. Boreveras pažino juos iš 
pirmo žvilgsnio. Tą akimirką tarytum žaibas švystelėjo Borevero sme- 
genyse... idėja... Ne, ne idėja, - frazės, žodžiai, kurgi jis juos girdėjo? 
Pas Nostradamą! Tie žodžiai šią minutę, kada jis turėjo mirti, varpu su- 
gaudė jo galvoje. Net jeigu čia, šalia būtų buvęs Nostradamas, Boreve- 
ras nebūtų galėjęs geriau jų girdėti. Jis pliaukštelėjo sau per kaktą ir 
įsikišo špagą į makštis. Eskadronas prapliupo juokais. Lagardas burbte- 
lėjo: 

- Eikite paskui mane... 

Boreveras pažvelgė jam į veidą ir šaltai tarė: 

- Nuveskite mane pas karalienę Kateriną. 

- Pirmyn, - šūktelėjo Lagardas drebėdamas iš piktdžiugos, - pir- 
myn, žingsniuok, arba aš įsakysiu tave nunešti! 

Boreveras kraupiu balsu sušnibždėjo: 

- Vadinasi, tu nori, kad tavo karalienė mirtų ant ešafoto? Ir tu taip 
pat?.. 

Lagardo akys priplūdo kraujo. Jis atsiduso beprotiško įniršio kupi- 
nu atodūsiu ir griebė durklą. 

- Beprasmiška mane žudyti, - pasakė Boreveras. - Po valandos Pran- 
cūzijos karalius sužinos, kas užpuolė jį po vyriausiojo prevo langais, 
kas pribaigė dvylika jo palydos Žmonių ir kas užsiundė ant jo žudikus. 
Tu supratai mane, Lagardai? Dabar pasistenk suprasti, jog aš vienintelis 

galiu sukliudyti šiai naujienai pasiekti karaliaus ausis. Vienintelis, tu 
supratai? Vesk mane pas karalienę. Tu išgelbėsi ją. Ir save taip pat išgel- 
bėsi. Skubėk, kol neatvyko Ronšerolis. 

Lagardas pasimetęs ėmė blaškytis. 

- Taip, taip, - tratėjo jis. » Visi lauk iš čia! Laukite manęs už Luvro 
sienų! Ir greitai! 

Apstulbęs eskadronas išsisklaidė... Teliko vienas. Ir vadas davė jam 
keletą nurodymų. Žmogus pasitraukė ir pakėlė slaptųjų durelių grotas, 
tas pačias, kurios užsitrenkė įėjus Boreverui. 

- Eime! - pratarė Lagardas balsu, kokiu bylojama tikriausiai tik 
merdint. 

Nepraėjo nė trejetas minučių ir kiemas nušvito nuo fakelų, plieno 
ir piktų akių blizgesio. Čia susirinko ne mažiau, kaip šimtas žmonių. 
Ronšerolis, įsiveržęs pirmasis, pamatė, kad kiemas tuščias. Jis pribėgo 
prie Lagardo palikto Žmogaus. 

- Kur nuvedė tą žmogų? - sugargė jis. - Pas karalių? 

- Žmogus nepasirodė... 

- Nepasirodė! - sušuko Ronšerolis. 

- Kapitonas išgirdo riksmus gretimame kieme ir puolė tenai su drau- 
gais, o mane paliko čia laukti. Aš nemačiau jokio žmogaus... Žiūrėkite - 
pelėkautai vis dar atviri. 

Ronšerolis užvertė akis į dangų, sumurmėjo prakeiksmą ir susmu- 
ko ant žemės. 


Boreveras ir Katerina, likę akis į akį, akimirką vertino vienas kitą 
Žvilgsniais. 

- Tai jūs tas pats Rojalis de Boreveras? - tarstelėjo ji šiurkščiai. 

Jaunuolis nusilenkė. Jis buvo neįbauginamas, tačiau šie žodžiai pad- 
velkė šalčiu. 

- Tai jūs grasinate savo karalienei? - tęsė Katerina. 

Ji laukė prieštaravimų, ištikimybės pareiškimų, atgailos. 

- Taip, madam, - paprastai atsakė Rojalis. 

- Kas jums žinoma? Kalbėkite trumpai. Ko jūs norite? Būkite atvi- 
ras. Ką jūs galite? Nesipuikuokite. 

- Madam, - pasakė Rojalis su tuo pačiu gąsdinančiai paprastu bal- 
su, - aš galiu padaryti taip, kad jūs mirsite valdovų žudikų mirtimi. Aš 

visiškai nesipuikuoju. Įrodymai? Štai jie: jūs manęs klausotės, jūs, ga- 
linga karalienė, manęs, valkatos be vardo ir titulų. Ko aš noriu? Gyven- 
ti. Štai ir viskas. Aš noriu jūsų valdoviško žodžio, kad jūs niekada nesi- 
kėsinsite į mano gyvybę. Aš atviras, jūs matote. Dabar štai ką aš Žinau: 
pirmiausia, jūsų sūnus Anri nėra Prancūzijos karaliaus sūnus ir, vadina- 
si, jis negalės valdyti, kada ateis jo eilė kopti į sostą! Antra, jūs pasiun- 
tėte sinjorą Lagardą nužudyti karalių prie vyriausiojo prevo namų. Tai 
viskas, madam, aš nežinau nieko kito. 

Katerinai trūko oro. 

- Jūs sakote, - tarė ji užgniaužusi konvulsingą atodūsį, - kažkas už 
valandos turi perspėti karalių? 

- Už pusvalandžio, madam, - šaltai atsakė Boreveras. 

- Jūs galite sukliudyti šiam nepažįstamajam atvykti į Luvrą? 

- Taip, madam. Aš vienintelis galiu tai. Aš pažadu jums tai, jeigu 
jūs pažadėsite išsaugoti man gyvybę. 

Katerina atsiduso. Jai prireikė didžiulių pastangų, kad nepultų šio 
jaunuolio. Dar niekada tokia neapykanta nedraskė jos sielos. 

- Aš pažadu išsaugoti jums gyvybę, - pasakė ji, - aš prisiekiu. 

Boreveras nusilenkė ir pasakė: 

- Madam, išveskite mane iš Luvro, jeigu norite, kad aš nuvykčiau 
laiku. 

- Eime, - tarė Katerina. 


II] 
Užspeistas šernas 


Katerina palydėjo jaunuolį ligi vartelių toje rūmų dalyje, kur dar 
vyko apdailos darbai. Jie nesutiko pakeliui nė gyvos dvasios. Ji pati ati- 
darė vartelius. Po akimirkos Boreveras buvo laisvėje. Katerina atsišliejo 
į sieną, kad nesusmuktų. Priešais ją išdygo šešėlis. 

- Eik paskui jį, - sumurmėjo ji. - Jeigu tau dar brangus gyvenimas, 
tai sužinosi, kur jis pasislėps. 

Lagardas išslinko. Katerina lėtai grįžo tuo pačiu keliu, užlipo laip- 
tais, perėjo galeriją, kupiną sąmyšio. Čia visi šaukė, gestikuliavo, spiegė: 

- Ir vis dėlto jis įėjo pro slaptąsias duris! 

- Jis Luvre, tai tikrai! 

- Jis čia buvo!.. 

Katerina praėjo pro vyriausiąjį prevo. Jo veidas buvo pasidengęs 
švininiu blyškumu. Ji pakartojo: 

- Jis čia buvo. 

- Madam... - ėmė melsti Ronšerolis. - O! Jūs kažką Žinote!.. Mano 
gyvenimas, madam, aš atiduosiu savo gyvenimą, kad tik galėčiau suži- 
noti tai, ką žinote jūs! 

- Rytoj rytą Lagardas pasakys jums, kur rasti tą Žmogų. 


*+4+4 


Šeštą valandą ryto “Angij-su-Rošo" užeigos namų šeimininkė jau 
buvo ant kojų. Ji pravėrė ankšto kambarėlio, kuriame Rojalis de Bore- 
veras rado prieglobstį naktį, duris. Jaunuolis nė nenusirengęs buvo nu- 
griuvęs ant kušetės. Tikriausiai iš karto jis ir nugrimzdo į sunkų sustin- 
gimą. Mirta žvelgė pro pravertas duris į jį tyli, sustingusi, bijodama pa- 
žadinti. Jos žvilgsnis švytėjo didžiuliu švelnumu ir jos krūtinė kilnojo- 
si, galimas dalykas, sparčiau, negu paprastai. 

“Jeigu jis panorėtų! - galvojo Mirta. - Mes pažįstame vienas kitą 
nuo vaikystės. Tai mano motina, Mirto, išauklėjo jį. Mes drauge žaidė- 
me. Jis gindavo mane, kai berniūkščiai norėdavo mane prikulti. Prieš 
išvykdamas jis mane pabučiavo ir pasakė man: “Aš tave labai myliu, 
mano mažoji Mirta..." Aš jam nieko neatsakiau. Bet kai jis išvyko, aš 
verkiau. Kaip dažnai galvojau apie jį. Aš juk negalėjau pasakyti: “Aš 
jus labai myliu..." Bet aš jį mylėjau... Mylėti jį!.. Jeigu tik jis panorėtų!.. 
Bet jis niekada to nepanorės ir aš niekada jam nepasakysiu: “Norite, 
mes sujungsime savo likimus?" 

Mirta atsiduso ir krestelėjo savo šviesiaplaukę galvutę, tarsi būtų 
norėjusi nukrėsti nuo jos apgailestavimus, panašiai kaip vėjas kad iš- 
džiovina ir nuplėšia žiedus nuo krūmo. Paskui labai tyliai ji privėrė duris. 

Netikėtai Mirta pažvelgė į gatvę - į dar nebylius kaimynų namus. Ji 
pasijuto tarsi nesava. Ji neįprastai išblyško. 

“Ko nori tie žmonės?.." 

Ji matė juos pro apskritus storus stiklus. Jų buvo penketas ir, atro- 
dė, jie įdėmiai tyrinėjo užeigėlę. Tarp jų buvo vienas žmogus, kurį Mirta 
tučtuojau pažino - vyriausiasis prevo! 

“Ko jie nori? Kodėl jie čia?.. O! Tai dėl jo! Jie atėjo jo!.." 

Tą akimirką atvyko dar trys žmonės ir tylėdami prisijungė prie pir- 
mosios grupės. 

“Sinjoras de Lagardas! - sušnibždėjo Mirta. - Ko jie nori?.. O! Jie 
laukia pastiprinimo, jų nepakanka, kad būtų galima užpulti jį!" 

Visiškai pasimetusi ji ėmė blaškytis po kambarį. Kai ji vėl pažvel- 
gė pro langą, buvo dešimta valanda. Ji nubėgo į mažą kambarėlį, kuria- 
me miegojo Rojalis. Bet prie durų ji sustojo. “Ne, tegul jis miega, varg- 
šas mažylis. Galbūt tai paskutinis sapnas jo gyvenime. Aš pažadinsiu jį, 
kai ateis laikas. Užeigos namuose nėra nė vieno vyro, kuris galėtų su 
špaga rankoje atsistoti greta jo. Mergele Visagale! Aš turiu susitaupiusi 
trisdešimt tūkstančių livrų, jie užkasti rūsyje, aš saugojau juos tikėda- 
masi, kad jis galbūt apsispręs. Auksinio brokato suknelė tau ir auksinė 
karūna tavo pusseserei, Paryžiaus Dievo Motinai; aš atiduosiu trečdalį 
savo turto, dešimt tūkstančių livrų, jeigu jūs išgelbėsite jį". 

Ji pribėgo prie lango. Jų jau buvo penkiolika. Ronšerolis nurodinė- 
jo ramiais ir tiksliais judesiais. Mirta nusirito laiptais, puolė į bendrąją 
salę; pirmajame aukšte buvo du grotomis uždengti langai, durys - masy- 
vios, sutvirtintos geležiniais skersiniais. 

- Jos atlaikys valandą, - sumurmėjo Mirta. 

Mergina apsižvalgė grėsmingu žvilgsniu. 

- Mes ginsimės! - suvaitojo ji. 

Mediniai laiptai į viršų kilo salės gilumoje, kairiajame kampe. Įėji- 
mas į rūsius buvo dešiniajame. Mirta nukėlė rūsio dangtį ir atrėmė jį į 
sieną. Salėje stovėjo suolai, stalai, taburetės, dvi skrynios, spinta. Ji pers- 
tūmė spintą, prisitraukė antrąją skrynią. Šiaip ji nebūtų net pakrutinusi 
jų iš vietos; dabar jai atrodė, kad jos besvorės. 

- Dabar ginklai! 

Prie rūsio (kelias atsitraukimui) dangčio ji padėjo du kirvius mal- 
koms kapoti, viską, kas jai papuolė po ranka, - virtuvinius peilius, skliu- 
tus, didelius svarsčius grūdams sverti. 

Užbaigusi šiuos darbus, Mirta pakilo į viršų. Ji išnaršė žvilgsniu 
gatvę - jų vis dar buvo penkiolika. Aišku, jie laukia pastiprinimo, nes 
Ronšerolis ir Lagardas vis žvilgčiojo į gatvės galą. Mašinaliai Mirta paž- 
velgė į namą priešais. Visi langai buvo uždangstyti, nors jau buvo skais- 
ti diena. Gyventojai nė už ką nenorėjo nieko matyti. Kai matai, tampi 
liudininku. Ir nežinia, kas gali atsitikti doram miestelėnui, tapusiam Žu- 
dynių liudininku... Vienas vienintelis langas buvo atviras. Pro langą Žvel- 
gė moteris. Moteris žilais plaukais, išblyškusi, sopulingų veido bruo- 
žų... Mirta atsitraukė, persižegnojo ir sužnibždėjo: 

- Dama be vardo! O! 

Į ką gi galėjo žiūrėti Dama be vardo? Jeigu Mirta nebūtų tokia pa- 
simetusi, jeigu ji įdėmiau būtų pažvelgusi į Damą be vardo, ji būtų pa- 
mačiusi, kad toji moteris nežiūrėjo nei į gatvę, nei į užeigos namus - į 
nieką... išskyrus du žmones! Ji būtų pamačiusi, jog užgesęs šios moters 
žvilgsnis kaip prakeikimas įsmeigtas į šiuos du žmones... Ir ji būtų pa- 
mačiusi, kad tie žmonės - tai maršalas ir vyriausiasis prevo, Žakas d'Al- 
bonas de Sent Andrė ir Gajetanas de Ronšerolis. 

Traukdamasi atbula, Mirta užkliudė maišą ir jį parvertė. Iš jos lūpų 
išsprūdo keiksmas. Bet jos Žvilgsnis užkliuvo už maišo ir ji paniro į 
apmąstymus. Ūmai šypsena nušvietė jos veidą. Šio kambario kampe sto- 
vėjo rankinės girnos prieskoniams smulkinti. Sugriebti maišą ir išberti 
ketvirtį jo turinio į malūno piltuvę tebuvo minutė darbo. Mirta puolė 
paskui vėl pripildė malūną ir šis vėl dusliai suurzgė. 

- Olia! O! Mirta! Mano žavioji Mirta! Tai toks tavo įprotis - žadinti 
velnio tau atsiųstus svečius kraupiu džeržgimu? 

Ir plačiai šypsodamasis pasirodė Rojalis de Boreveras. 

- Ką tu čia veiki? - tęsė jis. 

- Jūs puikiai matote, kad malu prieskonius, - atsakė Mirta. 

- Gerai. Mirta, aš alkanas, duok man pavalgyti. 

- Nusileiskite, stalas padengtas. 

- Pačiu laiku. Mano visiškai tuščia galva. Užtat tikriausiai kupina 
širdis. 

Tą akimirką Mirta išbyško. Boreveras linksmas nusileido žemyn. 
Po sekundės jis vėl puolė į viršų, suraukė antakius, pribėgo prie lango, 
minutėlę apžiūrinėjo gatvę, paskui prisisegė savo špagą; kai jis atsigrę- 
žė į Mirtą, mergina suvirpėjo išvydusi liepsnojantį jo veidą. Jis kalbėjo 
trumpomis frazėmis. 

- Jie manęs atėjo. Taip, Mirta, nuo vakar dienos. Seka, spiria į kam- 
pą, supa, mirtinai nuvaro. Kalandro gatvė. Stogas. Sena. Luvras. Aš pa- 
sigailėjau karaliaus, Mirta, ir karalienės. Ir štai jie. Štai mirtis. Ir žinai, 
Mirta, kas mane persekioja? Tėvas tos, kurią myliu!.. 

Mirta netarė nė žodžio. Ji nuleido galvą. Dvi ašaros nusirito jos 
skruostais... Jis prisiartino prie Mirtos, švelniai, nedrąsiai. 

- Mirta! - sušnibždėjo jis. 

- Palikite mane... 

Apačioje stiprus smūgis sudrebeno duris ir atsiliepė salėje mirties 
aidu. 

Geležinės sijos smūgiai į duris kartojosi kankinančiai mitmingai, 
tarsi laidotuvių, meilės laidotuvių varpas. Mirtos meilės laidotuvių var- 
pas. Puolantieji tylėjo. Šį kartą Ronšerolio planas buvo kitoks. Jis turėjo 
nedaug Žmonių, dvidešimt galvažudžių, įgudusių žudyti visais būdais. 
Be triukšmo. Metodiškas darbas žmonių, kurie išmanė savo reikalą. Du: 
rys vaitojo. 

- O, Mirta, Mirta, aš prisiekiu tau, tai ne mano kaltė, kad aš ją suti- 
kau, ją... Mirta, leisk man būti tavo broliu, mylėti tave broliška meile. 
Tik tu galėsi paguosti mane, kai aš ją prarasiu amžinai. Mirta, aš mirsiu 
laimingas, jeigu tu būsi šalia manęs, kad užspaustum mano akis, kaip 
kad aš užspaudžiau senojo Brabanto akis... 

Šie paskutinieji žodžiai sukrėtė Mirtą. Ji atsistojo. Tyro išdidumo 
liepsna nušvito jos veide. Ji pagalvojo: 

“Aš nenoriu, kad jis mirtų! Ir tik aš, Mirta, išgelbėsiu jį. Ne ji!" 

- Patylėkite, - rimtai pasakė ji. - Dabar ne laikas gniužti. Pagalvo- 
kite, kaip apsiginti. Galvokite, kaip apginti mane! 

Ji leidosi pirmoji. Gracingai, tarsi antikinė statula ant tvirto peties 
ji nešė dėžę. Tai buvo pipirai. 

Boreveras susižavėjęs palingavo galvą. Jis viską suprato. Nusilei- 
dęs į apačią, jis pamatė Mirtą; prie spintos ir skrynių ji vertė šiaudus; ant 
šiaudų drožles; ant drožlių sausas lentas nuo dėžių su šviežia duona. 
Prie rūsio angos ji pastatė uždegtą žvakę. 

Nuo smūgių durys suskilo ir suvaitojo tarsi mirtinai sužeistas pa- 
daras; jos dar kabinosi už savo įvorių, tačiau ilgiau negalėjo išsilaikyti. 
Gatvėje šaižus šiukštus balsas paliepė: 

- Dėmesio! Pulkite tiesiog kaktomušom! 

- Apkabink mane, Mirta; pasakyk man “sudie", mažoji sesute! 

Mirta atkišo lūpas ir sušnibždėjo: 

- Tesaugo tave Dievas! 

Durys griuvo. 

Įlėkė trys žmonės su špagomis rankose. Iš paskos dar trys. Tai bu- 
vo geležinio eskadrono galvažudžiai. Po akimirkos visas eskadronas jau 
buvo menėje, spardydamas kojomis taburetes, stalus, suolus, griūdamas 
ant Rojalio de Borevero. Jo špaga sušvilpė ore ir ėmė pliekti kaip trys, 
smūgis po smūgio. Rojalis išsitiesė. Jo veidas buvo baisus, akys degė, 
jis šaukė: 

- Boreveras! Boreveras! 

Jis tik riktelėjo šį karingą šūksnį ir vėl stojo į kovinę padėtį. Švys- 

telėjo jo špaga, bet ūmai pasigirdo triumfuojantis šauksmas, laukinis 
kvatojimas - jo špaga lūžo. 
- Beginklis! Beginklis! 

- Paimti jį! 

- Pirmyn! 

- Kraujas ir perkūnai! Čiupkite gi jį! - šaukė Ronšerolis. 

Visa gauja puolė pirmyn, išsitiesė dvidešimt rankų, matiniu atspal- 
viu sužybsėjo plienas salės prietemoje - jie puolė tylėdami - ir ūmai 
atoslūgis, pragariškas prakeiksmų, spiegimo, pasipiktinimo fejerverkas: 

- Aš nieko nematau! 

- Aš apakintas! 

- Pas mane! 

- Vandens, vandens! 

„ Mano akys!.. 

- Pipirai!.. 

Rieškučiomis Mirta žarstė šią dangiškąją maną. Staigiai ir ryžtin- 
gai, tiesiai į akis! 

- Kirviai! - šaltakraujiškai tarė ji. 

Boreveras atsigręžė, pamatė kirvius, šūktelėjo, sugriebė vieną ir 
puolė pirmyn. Tai buvo kažkas siaubingo. Pilnomis rieškučiomis Mirta 
akino galvažudžius. Kirvis kilo, krito, daužė, rėžė, kapojo, ir šioje pava- 
dinimo neturinčioje sumaištyje - veriantis riksmas, kautynių genijaus 
kovos šūksnis: 

- Boreveras! Boreveras! 

Tą akimirką jis nugriuvo už skrynios, kirvis iškrito jam iš rankų... 
Lagardas ką tik kliudė jį. | 

Puolantieji sustojo. Jie nematė, kaip nugriuvo Boreveras. Jie tik 
pastebėjo, kad jis pradingo už skrynios. Neatgaunantys kvapo, apkvaitę 
iš baimės jie žvelgė į lavonus, aptaškytas krauju sienas. Ronšerolis šluos- 
tėsi prakaitą. Rolandas de Sent Andrė, vos įėjęs, sustingo. Visi žiūrėjo į 
skrynią. Dvi minutes jie kaupė dvasią. Paskui, susiskaičiavę, pasitikrinę 
ginklus, jie pasiruošė pulti. Tą pat akimirką salė prisipildė juodų tirštų 
dūmų. 

“Ugnis! Ugnis!" 

Pasirodė liepsnos liežuviai. Skrynios liepsnojo. Didžiulė spinta 
liepsnojo. Po keleto sekundžių ugnyje skendėjo visa menė. Puolantieji 
netvarkingai ūžtelėjo į gatvę. Užeigos namai degė. 

- Tūkstantis ekiū tam, kuris padegė! - šūktelėjo Ronšerolis. 

- Tai aš! - tuoj atsiliepė vienas išlikęs gyvas iš eskadrono. 

Iš gretimų namų pasigirdo išgąstingi riksmai. Paskui nusirito niau- 
rus pavojaus gaudesys: 

“Gaisras! Gaisras!" 

Iš visų pusių žmonės bėgo gesinti liepsnos, bent jau gelbėti kaimy- 
ninius namus. Gatvės dešimtininkas priėjo prie Ronšerolio ir pasakė jam: 

- Monsinjore, mes pasiruošę kovoti su ugnimi... 

Ronšerolis atsakė: 

- Tegul dega! 

Sudegė trys namai. Iš užeigėlės neliko nieko, tik nuolaužų krūva, 
pamažu vėstantys pelenai... 


Tryliktoji dalis 
DAMA BE VARDO 


| 
Namas Tiseranderi gatvėje 


Ronšerolis, Sent Andrė, Lagardas, Rolandas žiūrėjo ir tylėjo. Jie 
stovėjo čia nuo ryto, netardami vienas kitam nė žodžio. Daugiau nieko 
priešais rūkstančius nuodėgulius. Gatvės gyventojai, matydami čia vy- 
riausiąjį prevo, nelindo į akis. Vis dėlto kažkas sekė juos. Toji pamėklė, 
kurią ryte Mirta pastebėjo priešpriešinio namo lange. Tai buvo Dama be 
vardo. 

Gatves ėmė gaubti tamsa. Rolandas nuėjo pietauti ir pasvajoti, kaip 
Čia prasimanius pinigų. Maršalas de Sent Andrė pagaliau ištarė: 

- Šį kartą jis nebegyvas. 

Vyriausiasis prevo linktelėjo galva ir pasakė: 

- Jis negyvas! 

Paskui pridūrė: 

- Rytoj paieškos lavono... Ž 

Jis atsigręžė į maršalą ir keistai juokdamasis pratarė: 

- Pats laikas tam Žmogui mirti! 

- Taip, karalius bus patenkintas. 

“Ir karalienė!" - pagalvojo Lagardas. 

Sent Andrė pašnibždomis pridūrė: 

- Pokštininkas būtų galėjęs sutrukdyti mano sūnaus ir jūsų dukters 
vestuvėms. 

- Iš kurjūs žinote?.. - burbtelėjo Ronšerolis ir jo Žvilgsnis privertė 
maršalą išblykšti. 

- Aš nieko nežinau. Tiesiog girdėjau, kad šis valkata išdrįso pakelti 
akis į jūsų dukrą, štai ir viskas. Be to, dar tas nemalonus įvykis užeigos 
namuose pakeliui į Meleną... 

- Tai tiesa, tai tiesa! - sušnibždėjo nusiraminęs Ronšerolis. 

- Likite sveikas, vyriausiasis prevo; aš einu miegoti, aš griūvu, taip 
esu pavargęs. 

- Jūs pavargsite rytoj, maršale. Aš lauksiu jūsų. Mes turime pasi- 
kalbėti... 

- Apie ką?.. 

- Apie tas vestuves! - atsakė Ronšerolis sugriežęs dantimis ir gniauž- 
damas kumščius. 

Lagardas liko su dviem savo pagalbininkais, laukusiais jo per dvi- 
dešimtį žingsnių. Kai tiktai maršalas ir vyriausiasis prevo nuėjo, jis da- 
vė jiems ženklą prisiartinti. 

- Mes liksime čia visai nakčiai! - pasakė Lagardas. 

Visas trejetas pasislėpė šiek tiek atokiau, iš kur buvo galima stebė- 
ti griuvėsius, kuriuos netrukus apgaubė naktis. 


+++ 


Išvydusi griūvantį Rojalį de Boreverą, Mirta, sugriebusi aliejinį 
šviestuvą, kuris stovėjo ant rūsio dangčio, padegė šiaudus. Niekada ji 
dar neatrodė tokia rami. Iš tikrųjų ji buvo įniršusi kaip liūtė. Ji pakėlė 
Boreverą ant savo rankų ir nusileido į rūsį. Paskui vėl užkopusi paėmė 
šviestuvą, užtrenkė dangtį ir patikimai užsklendė jį iš vidaus. Visam 
tam prireikė poros minučių - tų pačių poros minučių, kai Ronšerolio 
galvažudžiai stengėsi atgauti dvasią. 

Mirta paguldė Boreverą ant žemės. 

Ji ilgai klausėsi. Gaisro gaudesys, švilpimas, tolimas gatvės triukš- 
mas, - viskas liudijo apie tai, kad jos manevras pavyko. 

“Jiems neateis į galvą nusileisti..." 

Jos veido bruožai išsilygino. Ją ėmė krėsti drebulys. Ji virpėjo ir 
ūmai paplūdo ašaromis. Mirta atsiklaupė ant kelių šalia Borevero, perp- 
lėšė liemenę ir, išvydusi dvi žaizdas, nuplovė jas vynu. Rojalis pramer- 
kė akis, apsidairė ir, pamatęs rūsio skliautus, nusišypsojo. 

- Mano mažoji Mirta, tau vis dėlto pavyko mane išgelbėti? A! Aš... 
Duok man atsigerti. 

Ji atnešė jam ąsotį vyno. Jis atsigėrė. 

Slinko valandos. Daugiau nebuvo girdėti nė menkiausio triukšmo. 
Mirta vis pakildavo laiptais aukštyn, klausėsi, paskui, apčiupinėjusi dang- 
tį, įsitikindavo, kad jis vėsta. 

- Tikriausiai jau naktis, - pasakė ji. 

Mirta neklydo. Buvo jau po vidurnakčio. Ji atitraukė skląstį ir pa- 
mėgino kilstelėti dangtį. Kažkas slėgė jį - ant jo buvo užkntusi sija. Ji 
įsitempė. 

Ūmai dangtis pasidavė ir triukšmingai nuvirto; Mirta apsižvalgė ir 
pamatė, kad jos užeigos namų nebėra. Ji žvalgėsi po gaisravietę, bet jos 
širdis neapmirė. 

- Jie nuėjo, - pasakė ji leisdamasi žemyn. - Naktis tamsi. Reikia tuo 
pasinaudoti. Kur mes eisime? 

- Priešais, - pasakė Boreveras. 

Ji pagalvojo, kad jis kliedi. Jis pridūrė: 

- Juk priešais gyvena ta moteris, kurią vadina Dama be vardo. Toji 
moteris man kartą naktį pasakė: “Jeigu jums kada prireiks slėptuvės, 
ateikite pas mane“. Štai slėptuvė, Mirta. Eisime pas Damą be vardo. 

Mirta persižegnojo. Jos gyslomis nusroveno baimės šaltis. 

“Aš sugebėjau jį išgelbėti nuo Ronšerolio galvažudžių, - sušnibž- 
dėjo ji. - Bet kaip man jį išgelbėti nuo šios pamėklės? Kokią dešimtį 
kartų ją yra regėję klaidžiojančią naktį po Nekaltųjų kapines..." 

Rojalis de Boreveras atsistojo remdamasis į rūsio sienas. 

- Remkitės į mane, - pasakė Mirta. - Nebijokite, remkitės drąsiai. 
Viešpatie! Galbūt jūsų žaizdos labai pavojingos? 

- Ne, mano geroji Mirta. Man svaigsta galva, štai ir viskas. Tas 
žaliūkas velnias paskutinį akimirksnį užtvojo man per galvą nežinia kuo. 
Rytoj viskas praeis. 

Jis pakilo laiptais į viršų, perėjo degėsius, kur dar neseniai buvo 
bendroji salė, bet čia buvo priverstas prisėsti. 

- Eik, Mirta, eik, pasibelsk į gerosios Damos duris... 

- Aš!.. 

- Taip, tu. Matai gi, aš numirsiu, jeigu man nepadės... 

Jis užmerkė akis ir nuvirto ant žemės. Kaip jis ir sakė, ne žaizdos 
buvo kaltos. Smūgis, kurį gavo per galvą, tikriausiai buvo siaubingas. 
Pasimetusi Mirta perkirto gatvę ir ryžtingai sugriebė geležinį durų plak- 
tuką. Durys atsivėrė po pirmųjų plaktuko smūgių; ant slenksčio pasiro- 
dė aukštas žilabarzdis žmogus susirūpinusiu veidu, rankoje jis laikė ži- 
bintą. 

- Ko norite? - šiurkščiai paklausė jis. 

- Pagalbos ir paramos. 

- Kamos prireikė? - pasigirdo keistai smelkiančio švelnumo bal- 
sas. 

- Vienam jaunam Žmogui, kuriam jūs pažadėjote globą. 

- Jo vardas? 

- Rojalis de Boreveras. 

- Veskite mus, - pasakė Dama. - Eime, mano gerasis Žili. 

Šis balsas vertė Mirtą virpėti. Bet tai nebuvo baimė. Kas gi tai bu- 
vo? Gailestis? Bet gailestis ko? Ji nežinojo. Tas balsas skambėjo kaip 
paslaptingos nevilties giesmė. O! Tai buvo pats švelnumas, gyvos ne- 
vilties švelnumas. Mirta pati nežinodama kodėl, virpėjo iš susijaudini- 
mo ir gailesčio. 

Milžinas, kurį Dama vadino Žiliu, Mirtos vedamas perkirto gatvę; 
dabar ji nešė žibintą. Jis lengvai pakėlė Rojalį. Rojalis buvo be sąmonės 
ir klejojo: 

- Kalėjimo sargas! Štai kalėjimo sargas!.. 

Tas, kurį vadino Žiliu, staiga sustojo. Jo plaukai pasišiaušė... 

Dama be vardo žengtelėjo pirmyn. Ji nužvelgė Boreverą. 

- Tas jaunuolis kartą naktį išgelbėjo mus nuo banditų. Šiandien 
virė mūšis tuose užeigos namuose. Vadinasi, tai jo čia buvo atėjęs vy- 
riausiasis prevo? 

- Taip, madam, - atsakė Mirta, nors nepažįstamoji, atrodė, klausė 
savęs pačios. 

- Pavojinga, - tęsė Dama, - vesti jį pas mane. Galimas dalykas, 
mūsų tykoja. Iš visų tų langų įprato sekti mane. Bet kurgi jį nešti? 

Damai, atrodė, šmėkštelėjo viena mintis, bet ji atmetė ją. Paskui 
vis dėlto apsisprendė. 

- Tegu bus taip, - sušnibždėjo ji. - Aš galiu dabar grįžti tenai, nes 
reikia išgelbėti žmogų, išgelbėjusį mane. Aš galiu. Aš privalau. Šis jau- 
nuolis jūsų giminaitis?.. Jūsų draugas?.. 

- Tai mano brolis, madam, - pasakė Mirta. 

- Brolis! - sušnibždėjo Dama. - Klausykite. Jūs eisite pas mane ir 
pasiliksite ten su Margote. Reikia stebėti sudegusius užeigos namus. 

- Tai teisinga, tai teisinga... 

- Kai dėl jūsų brolio, tai aš paslėpsiu jį patikimoje vietoje. Žilis 
ateis pas jus su žiniomis apie jį. Eime, mano šaunusis Žili, į kelią! 

Mirta būtų davusi nukirsti ranką, kad tik nereikėtų skirtis su Bore- 
veru. Bet šis balsas kėlė sumaištį joje, slėgė savo nepalenkiamu valdin- 
gumu. Jos instinktas šaukė jai, kad greta Damos be vardo Boreveras bus 
visiškai saugus. 

- Eikite, mano vaike, aš išgelbėsiu jūsų brolį... 

Mirta nulenkė galvą. Įtartina būtybė jai dabar atrodė vienu iš tų 
angelų, kurie iš pirmo Žodžio, iš pirmo judesio atskleidžia savo tikrąją 
prigimtį... Mirta įžengė į namus. Dama be vardo leidosi į kelionę su 

žibintu rankoje. Žilis nusekė paskui ją, laikydamas raumeningose ran- 
kose Rojalį de Boreverą. Dama žengė tvirtu žingsniu. Sulig kiekvienu 
žingsniu jos išblyškęs veidas vis labiau balo. Ji ėmė drebėti. Bet ji nelė- 
tino žingsnio. Kas gi dėjosi šioje sieloje? 

Jie atėjo į Tiseranderi gatvę. 

“Tai čia!" - sužnibždėjo sau Dama sustodama priešais vieną namą. 

“Tai čia!.." Tai buvo neaiškus virpančių lūpų šnabždesys. Į šias 
duris nukrypo nelaimingas poros susijaudinusių akių žvilgsnis. 

Dama be vardo atrakino duris raktu, kabojusiu jai ant krūtinės. Ir ji 
įžengė!.. Ji įžengė į namus Tiseranderi gatvėje!.. 

Žilis taip pat įėjo ir rūpestingai uždarė duris. Žemos menės gilumoje 
buvo matyti laiptai. Jie pakilo jais. Dama uždegė šviestuvus. Žilis paguldė 
Rojalį de Boreverą į lovą. Prie jo prisiartino Dama be vardo su šviestuvu 
rankoje. Mirganti liepsna apšvietė išblyškusį de Borevero veidą ir iš- 
ryškino jo profilį... Dama be vardo įsižiūrėjo į šį nepažįstamojo veidą!.. 


I] 
Du seni draugai 


Vyriausiojo prevo rezidencijoje, erdviame valgomajame su dviem 
didžiuliais bufetais, bekraščiu stalu, monumentaliu židiniu, dvidešimt 
keturiais krėslais su išraižytais herbais ant medinių nugarėlių, žodžiu, 
šiame valgomajame, kuriame kiekvienas daiktas atspindėjo ledinę šei- 
mininko sielą, vienu du vakarieniavo Ronšerolis ir Sent Andrė. 

„Jau labai seniai šie du kompanionai, susieti bendros piktadarybės, 
besėdėjo taip akis į akį, draugiškai besišnekučiuodami. Visame tame 
slypėjo kažkas grėsmingo. 

Grįžęs namo, Ronšerolis kaip įprastai apėjo savo valdas, patikrino 
postus, prigąsdino sargybinius, pakeliui ranka apčiupinėjo durų skląs- 
čius; paskui jis, kaip visada, aplankė dukterį. Floriza pastebėjo tėvo akyse 
tragiško džiugesio atspindžius; ji suvirpėjo... 

Ronšerolis atėjo pasakyti jai: “Viskas baigta - jis nebegyvas". 

Bet jis neišdrįso. Jį purtė drebulys nuo minties, kad jis privers mer- 
giną raudoti. Ak, tos ašaros! 

Po vakarienės vyriausiasis prevo ėmėsi būsimos Rolando ir Flori- 
zos santuokos reikalų. Jis nenuleido nuo Sent Andrė savo degančio 
žvilgsnio; joks šios veidmainiškos fizionomijos pasikeitimas negalėjo 

praslysti pro jo akis. Jo pavydas - jo tėviškas pavydas - vaitojo ir siautė- 
jo jame. Tačiau savo sąlygas jis iškėlė neįtikėtinai ramiai ir Sent Andrė 
nuo pokalbio pradžios ligi galo buvo be galo patenkintas. Kaipgi kitaip 
begali būti tarp senų jaunystės draugų!.. 

Pirma: Sent Andrė įsipareigoja pasiekti, kad jam, Ronšeroliui, bus 
paskirtas vietininko postas, tačiau toli nuo Paryžiaus, pavyzdžiui, Giu- 
jenėje. 

- O! O! Velnias! Brangusis drauge!.. Žinoma, kad taip! Tu gausi 
vietininko pareigas!.. 

Antra: Sent Andrė įsipareigoja pasiekti, kad karalius atsisakytų sa- 
vo ketinimo duoti jo dukrai kraitį. Jis, Ronšerolis, nepageidauja priimti 
tai, nuo ko neatsisako patys išdidžiausi bajorai. Taip ir tik taip! 

- O! O! Velniai griebtų! Mano šaunusis drauge! Ir kas gi parūpins 
kraitį Florizai? - springo Sent Andrė. 

- Aš! - griežtai atsakė Ronšerolis. - Aš ir niekas daugiau. Taip, pri- 
siekiu Kristumi! 

Jo žvilgsnis pritvinko kraujo. Sent Andrė ėmėsi subtilaus pavedi- 
mo formaliai užtikrindamas, kad naujojo vietininko padėčiai neiškils 
jokia grėsmė. 

Trečia: Sent Andrė įsipareigoja pasiekti, kad jo sūnui Rolandui bū- 
tų paskirta įtakinga vieta provincijoje. 

- Bus padaryta! - linksmai šūktelėjo maršalas. 

“Tik pamanykit! - pagalvojo jis. - Jis pats lenda į kilpą!" 

- Toji vieta, - tęsė Ronšerolis, - bus, pavyzdžiui, Giujenės provin- 
cijos sostinėje... 

- Gerai! 

- Ji bus pačiuose vietininko rūmuose ir tokiu būdu Rolandas gy- 
vens prižiūrimas manęs... 

- Sutinku ir su tuo!.. 

Ketvirta: visos šios sąlygos pradeda galioti Florizos ir Rolando ves- 
tuvių dieną. Tai yra iš karto po ceremonijos jis, Ronšerolis, išvyks į sa- 
vo naujosios tarnybos vietą. Savaime suprantama, Rolandas išvažiuos 
kartu su vietininku. Ir, jokių abejonių, Rolandas su savimi išsiveš ir jau- 
nąją Žmoną. 

Tai buvo taktikos manevras. Ronšerolis gavo ko norėjo ir išgelbėjo 
nuo karaliaus letenų dukrą niekuo nerizikuodamas, be grasinimų, be jo- 
kių viską žlugdančių apsisprendimų, kokiems kartais jis ryždavosi apim- 
tas pavydo priepuolių. 

- Ak! Ak! - aikčiojo Sent Andrė išgirdęs paskutinįjį punktą. 

- Viskas bus tiktai taip! - pasakė Ronšerolis. 

- Sunku!.. Labai sunku!.. 

- Pasakyk karaliui, kad jeigu nebus taip, kaip aš noriu, esu pasiry- 
Žęs nužudyti savo dukrą. 

Sent Andrė truputėlį išbalo. Jis šykščiai tarstelėjo: 

- Na, ką tu, mano senasis drauge... tu neprotingas. 

Ronšerolis buvo mirtinai išblyškęs, jo veidą sutraukė mėšlungis, 
lūpos pabalo, akys paraudo. 

Palengva vyriausiasis prevo atsigavo. Sent Andrė džiugiai pripildė 
dvi auksines taures. 

- Velniai žino, kaip tau užtenka drąsos viso to imtis! Gerai, aš geriu 
už tavąsias vietininko pareigas, už savo sūnaus tarnybą ir užjų laimingą 
kelionę jau vestuvių dieną tau tėviškai prižiūrint. Štai! Tu patenkintas? 

- Sent Andrė, - šūktelėjo vyriausiasis prevo, - jeigu tu tai padarysi, 
tu išgelbėsi man gyvybę! 

- Aš tai padarysiu, kaip Dievą myliu!.. 

Jau buvo dešimt valandų. Du kilmingi bičiuliai paskutinį kartą su- 
sidaužė taurėmis. 

- Kaip kažkada “Devinjere", tu atsimeni? Metras Landri turėjo nuos- 
tabaus vynelio iš Somiūro apylinkių. Šaunūs buvo laikai. Mes abu bu- 
vome godūs: tu šlovės, o aš dukatų. Ir ką gi, aš turtingas, tu persisotinęs 
šlove ir mes gailimės tų senų dienų. 

Jie leidosi prisiminimų labirintais, ūmai atsivėrusiais priešais juos. 
Kas gi gali atsilaikyti prieš švelnią praėjusių džiaugsmų prikėlimo sal- 
dybę?.. 

Ūmai jų sąmonėje iškilo prisiminimai apie išdavystę. Ronšerolis 
krūptelėjęs palinko prie maršalo ir sušnibždėjo: 

- Tu kada nors pagalvoji apie jį? 

- Apie jį! - sumurmėjo Sent Andrė. - Apie ką tu kalbi? 

- Tu gi Žinai. Aš matau, kad žinai. Aš matau tai iš tavo paklaikusių 
akių, iš tavo pabalusios kaktos. Tu suprakaitavęs iš baimės, mano sena- 
sis drauge! 

- O toliau? - burbtelėjo Sent Andrė. - Tu taip pat, tu irgi bijaisi, ką? 
Tu bijaisi, kad Reno nėra miręs!.. Ką? Jeigu mes ūmai išvystume jį? 
Jeigu jis pasirodytų ir paklaustų mūsų: “Ką aš jums padariau!.." 

Jie susižvalgė. Jie žiūrėjo vienas į kitą tarsi du vaiduokliai. Jie buvo 
savo jaunystės, savo nusikaltimo pamėklės. Nelauktai neįprastai susi- 

mąstęs Ronšerolis pasakė: 

- Aš neapkenčiu to Nostradamo. O tu, Sent Andrė? 

Maršalas suvirpėjo taip, kaip virpėjo tada, kai jo senasis draugas 
kalbėjo apie Reno. Jis atsakė: 

- Aš nekenčiu to burtininko, to mago, to raganiaus, tos pragaro 
išperos. Aš jo nekenčiu, nes tą vakarą rūmuose jis įvarė man baimės. 

- Jis kalbėjosi ir su manim taip pat, - pasakė Ronšerolis. - Jis ir 
mane išgąsdino. 

- Mums reikia atsikratyti to Žmogaus, vyriausiasis prevo. Be to, 
taip nori karalius. 

- Aš galėčiau prisiekti, - tęsė Ronšerolis, - kad jau esu matęs tas 
liepsnojančias akis. Aš galėčiau prisiekti, kad jau esu girdėjęs tą varinį 
balsą, kuris gaudžia galvoje kaip pavojaus, kaip laidotuvių varpas. Sent 
Andrė, mes tikrai kažkada pažinojome tą Nostradamą! 

Stojo tyla. Jie daugiau nebežiūrėjo vienas į kitą. 

Jie paskendo kiekvienas savo mintyse... Ronšerolis vėl be jokios 
priežasties išpyškino: 

- Mari de Kruamar mirė. Dešimtis kartų aš buvau prie jos kapo 
Nekaltųjų kapinėse. Čia tai nėra ko bijotis. 

- Ir kūdikis negyvas... - pridūrė Sent Andrė. 

- Ne mes nužudėme Mari de Kruamar, - suniurzgė Ronšerolis. - Tai 
dofinas Fransua iš pavydo nudūrė ją. 

- Mes neužmušėme ir vaiko, - murmėjo Sent Andrė apsipildamas 
prakaitu. - Šį reikalą sutvarkė Brabantas le Brabansonas. 

Tą pačią akimirką į erdvų valgomąjį buvo įvestas uždusęs Žmogus. 
Tai buvo baronas de Lagardas. Jis greitai priėjo prie dviejų senų bičiu- 
lių. Jie jau buvo ant kojų apimti, patys nežinodami kodėl, kraupaus susi- 
jaudinimo. Lagardas pasakė: 

- Prakeiktas valkata nenumirė! Rojalis de Boreveras gyvas išsik- 
rapštė iš po sudegusių užeigos namų griuvėsių. Imkitės priemonių, sin- 
jorai, Rojalis de Boreveras gyvas!.. 


II] 
Pamėklė 


Ronšerolis ir Sent Andrė su palengvėjimu atsiduso. Jiems abiem 
buvo šmėkštelėjusi viena mintis. Jie apsikeitė aiškiais kaip diena Žvilgs- 
niais: 

“Aš galvojau, kad man praneš: KŪDIKIS NEMIRĖ!"* 

Garbė Dievui! Kalba ėjo ne apie kūdikį. Tik apie valkatą, vardu 
Rojalis de Boreveras! Du bičiuliai atsikvėpė. Bet, pradingus nerimui, 
prabudo įniršis. 

- Lagardai, jūs garantuotas? - burbtelėjo Ronšerolis. 

- Aš mačiau jį savomis akimis. Jis išsiropštė iš griuvėsių ir neteko 
sąmonės. Tuomet atėjo moteris, lydima nežinia iš kur atsiradusio gigan- 
to. Rojalis de Boreveras rimtai sužeistas, sinjorai, gigantui teko jį nusi- 
nešti ant rankų. 

- Į kelią! - pasakė Sent Andrė. - Vyriausiasis prevo, pasirūpinkite 
patikima palyda. 

- Nėra reikalo, - metė Lagardas. - Su dviem mano žmonėmis mūsų 
bus penkeri. Visiškai pakanka norint pribaigti mirštantįjį. 

- Kelionėn! - griežtu balsu tarstelėjo Ronšerolis. 

Vis trys paskubomis išėjo. Lavandjero gatvėje priešais užeigos na- 
mų griuvėsius jie rado vieną Žmogų iš geležinio eskadrono. Jis atrapor- 
tavo: jie dviese nusekė Boreverą nusinešusį milžiną. Draugas liko poste 
priešais namus, į kuriuos įėjo milžinas. 

- Vesk mus, - pasakė Ronšerolis. 

Žmogus nužingsniavo su Lagardu, virpančiu iš nekantrumo. Ron- 
šerolis buvo paniuręs ir gniaužė durklo kotą. Sent Andrė be perstojo 
plepėjo. Jis buvo apimtas karštligės, saldžios džiaugsmo karštligės. Be 
to, Žygis panėšėjo į malonų pasivaikščiojimą. Rojalis buvo sužeistas. 
Teliko tik pribaigti jį. 

- Aš užsiimsiu tuo, - pakiliai pareiškė Sent Andrė. 

Lagardas atsigręžė norėdamas išgirsti vyriausiojo prevo atsakymą. 

- Jokiu būdu! - negyvėliškai šypsodamasis atsakė Ronšerolis. - Rei- 
kia, kad pokštininkas būtų pakartas. Ir jis bus pakartas. Tiesiog auštant. 
Vardan Kristaus, jis bus pakartas priešais mano namų langus. 

Nusiraminęs Lagardas tęsė kelionę. 

Tą akimirką Ronšerolis sustojo ir sumurmėjo: 

- Štai kas, man atrodo, kad mes sukam į Tiseranderi gatvę! | 

- Tik pažiūrėk, o juk tai tiesa, aš neatkreipiau dėmesio, - perkreipė 
lūpas Sent Andrė. 

Jis melavo. Jis irgi krūptelėjo, jis lygiai taip pat instinktyviai atšli- 
jo, kaip ir Ronšerolis. 

- Lagardai! - pašaukė vyriausiasis prevo keistu balsu. - Ar tai ši 
gatvė? 

- Atrodo, kad ši!.. 

- Gerai! Eime... 

Jie nužingsniavo. Bet Ronšerolis palinko prie Sent Andrė ir išgąs- 
tingai kvėptelėjo: 

- Štai jau dvidešimt dveji metai aš nebuvau šioje gatvėje. 

- Aš taip pat! - pasakė Sent Andrė. - Pasitaikė proga sugrįžti, štai ir 
viskas. Tu prisimeni? - Jis nervingai susijuokė. - Tu prisimeni senę Bert- 
randą? Tu švariai nudobei ją - vienas smūgis į nugarą... 

- Tylėk! - burbtelėjo Ronšerolis. 

- Sinjorai, - pasakė Lagardas, - tai čia. 

- Ką! - vienu metu šūktelėjo maršalas ir vyriausiasis prevo. 

- Rojalis de Boreveras šiuose namuose. 

Jie pažvelgė į namus. Paskui jų galvos nusviro, kojos ėmė linkti. 
Jie elgėsi lygiai taip pat, kaip ir tie nusikaltėliai, kuriuos užgriūva kalti- 
nimas, gresiantis mirties bausme. Jie neaiškiai įtarė, kad juos čia atginė 
baimė. Ir tas namas pats buvo neįtikėtinas kaltinimas jiems. Kaltinimas 
buvo patys akmenys, kurie, atrodė, šaukė jiems: “Mes matėme!" 

Nes tai buvo tas pats namas, kuriame jie prisiekė Reno saugoti Ma- 
ri de Kruamar ligi jo sugrįžimo iš Monpeljė. Tai buvo vieta, kur jie nu- 
dūrė senąją Bertrandą, kur atvedė du jaunuosius princus, kad išduotų 
jiems Reno žmoną. Pro šiuos namus nuo to laiko jie nedrįsdavo net praeiti. 

- Tai atsitiktinumas, - kalbėjo maršalas kalendamas dantimis, - tie- 
siog atsitiktinumas, štai ir viskas. Ką, negi mes išsigąsime atsitiktinumo? 

- Ne! - burbtelėjo Ronšerolis. - Įeisime. Ir, vardan Kristaus kraujo, 
mes pasižiūrėsime. Lagardai, pasilikite gatvėje su dviem savo žmonėmis. 

- Kodėl mes turime įžengti vieni? - sumikčiojo Sent Andrė. 

Vyriausiasis prevo perbraukė ranka per degančią kaktą ir sušnibž- 
dėjo: 

- Atsitiktinumas atvedė mus prie šių namų. Jeigu to paties atsitikti- 
numo dėka čia yra likę pėdsakai to, kas įvyko kažkada, aš nenoriu liudi- 
ninkų. Įeisim vieni, kad suimtume mirštantįjį. To pakanka. 

Ronšerolis bilstelėjo durų plaktuku. Durys tą pačią akimirką atsi- 
vėrė. Jie įėjo ir nieko nepamatė. 

- Kas atidarė? - paklausė Ronšerolis. Sent Andrė neatsakė, tik ma- 
šinaliu judesiu užtrenkė duris. Ant skrynios degė žvakės ir liūdnu lieps- 
nos liežuvėliu apšvietė menę. Jie tučtuojau pažino ją. Čia buvo niekas 
nepasikeitę. Gilumoje tie patys laiptai, prie jų dama Bertranča mėgino 
pastoti kelią dviem princams. Juos ėmė purtyti drebulys. Jie nedrįso paž- 

velgti vienas į kitą, kad vienas kito veide neišskaitytų baimės, kurią vis 
dar mėgino slėpti. Vyriausiasis prevo sukaupė valią. 

- Mums tereikia, - lėtai pasakė jis, - tik areštuoti Rojalį de Boreverą 
ir pakarti jį. Visa kita mūsų neliečia. 

- Tai tiesa, tai tiesa, - ėmė malti liežuviu maršalas šluostydamasis 
kaktą. - Prisiekiu pragaru, mano bičiuli, mes baiminamės šešėlių. Ei! - 
šūktelėjo jis. - Tai ką, čia nėra nieko? 

- Karaliaus vardu! - visa gerkle jam pavymui sušuko Ronšerolis. 

- Niekas neatsako. Vadinasi, reikia pakilti į viršų, štai ir viskas. 
Ten mes rasime niekšą ir tu jį suimsi. | 

- Taip, - pasakė Ronšerolis, - reikia pakilti į viršų, štai ir viskas. 

Vienas Ronšerolis nebūtų ryžęsis lipti laiptais į viršų. Vienas Sent 
Andrė būtų puolęs bėgti. Kiekvienas iš jų norėjo įrodyti kitam, kad jis 
stipresnis už baimę. Reikia pripažinti, jie iš tiesų buvo drąsūs. Jie pakilo. 

Viršuje nieko nerado. Ir siaubas ėmė trauktis. Bet tas, kurio jie at- 
vyko suimti, kurgi buvo jis? Menėje, kurioje jie dabar stovėjo, buvo 
trejos durys. Viduriniosios vedė į kambarį, kuriame kažkada jie pamatė 
miegančią Mari ir prisiekė saugoti ją. 

Reikėjo apžiūrėti kambarius, vieną po kito, ir jeigu Žmogaus nėra 
nė viename iš jų, vadinasi, Lagardas apsiriko; teliks tik apsilankyti kai- 
myniniuose namuose. Toji mintis suteikė jiems žvalumo. Jie pasuko tie- 
siai į vidurinį kambarį. Ronšerolis atidarė duris. 

Tą pačią akimirką jie sustingo tarsi stabo ištikti. Juos užplūdo bai- 
mė. Siaubas galingomis bangomis užliejo jų sukrėstas sielas. Jie nebe- 
turėjo jėgų trauktis, gelbėtis. Jie jautėsi esą košmaro belaisviai. Jų plau- 
kai šiaušėsi, akys iššoko iš orbitų. Jie tesugebėjo tik sugriebti vienas 
kitą už rankų ir vienu atsikvėpimu ištarti: 

“Mari dę Kruamar!.." 

Ji stovėjo kambario viduryje ir buvo apsivilkusi tais pačiais gedu- 
lingais rūbais, kurių nepanoro nusivilkti netgi vestuvių naktį. Amžius 
nepakeitė jos. Tiktai žili plaukai būtų galėję papasakoti apie pralėkusius 
metus, bet juos gaubė juodas vualis. Tai buvo ji! Tikrai ji! Jie jautė, kad 
kraustosi iš proto. Pasigirdo kažkas panašaus į švokštimą ar kūkčiojimą, 
ar į aimaną. 

- Mari de Kruamar! - pratarė Ronšerolis tokiu balsu, kokiu kalba- 
ma tik kliedint. 

Sent Andrė pakartojo: 

- Mari de Kruamar!.. 

Ir tą akimirką jie pasijuto tarsi šoko ištikti - pamėklė kalbėjo!.. Štai 
ką ji kalbėjo: 

“Mari de Kruamar mirusi. Jūs tai gerai žinote, Gajetanai de Ronše- 
roli. Jūs taip pat tai žinote, Albonai de Sent Andrė. Ji mirusi, nes jūs 
nužudėte ją. Aš jums sakau, kad Mari de Kruamar negyva. Eikite, aš 
jums tai įrodysiu". 

Ji pasuko prie jų. Jie abu atsitraukė vis dar laikydamiesi už rankų ir 
atsišliejo į sieną. Pamėklė praėjo pro juos neatsigręždama. 

Ji ėmė leistis laiptais. 

“Eikite! - pasakė pamėklė. 

Jie pajudėjo iš vietos. Visomis savo galiomis jie mėgino priešintis. 
Bet pamėklės valia, be jokių abejonių, buvo galingesnė. Jie nuėjo įkan- 
din, kaip ir anksčiau, laikydamiesi už rankų, prikaustyti vienas prie kito 
bendro siaubo, kaip kažkada bendro nusikaltimo. Ir jie nusileido paskui 
pamėklę pasimetę, apsvaigę, nesuvokdami savo pačių judesių, įbedę į tą 
juodą vaizdinį, kvietusį juos paskui save, žvilgsnius. Kur? Jie nekėlė 
sau tokio klausimo. 

Pamėklė išėjo per duris į gatvę, jie taip pat. Durys paskui juos užsi- 
darė. Lagardas ir du jo palydovai matė, kaip jie praėjo. Lagardas norėjo 
pulti prie jų, paklausti, kas vyksta. Bet jis pamatė juos tokius apsiniau- 
kusius, jų veidai buvo tokie persikreipę, kad jis sustojo tarsi stabo ištik- 
tas. Jam pasirodė, kad atsitiko kažkas neįprasto, gąsdinančio, peržen- 
giančio įprastinės realybės ribas. Ir, apimtas gluminančios nuostabos, 
jis nuslinko paskui šią fantastišką grupę. Pamėklė žengė lėtu, lygiu Žings- 
niu vis atsigręždama, kad duotų ženklą. 

Pamėklė prisiartino prie Nekaltųjų kapinių ir įžengė į jas. Vyriau- 
siasis prevo ir maršalas taip pat įėjo... Lagardas iš tolo sekė, kas čia bus. 

Susipynusios Ronšerolio ir Sent Andrė rankos konvulsyviai susig- 
niaužė. 

- Ji eina prie kapo! - sušvokštė vyriausiasis prevo. 

- Taip. Prie savo kapo! - kvėptelėjo maršalas. 

- Neikime ten... 

- Eime iš kapinių... 

Pamėklė atsigręžė į juos ir davė jiems ženklą. Jie nuėjo pirmyn. 

Pamėklė stovėjo prie kapo. 

Pamėklė atsigręžė į juos. Jie aiškiai matė jos išblyškusį veidą, kurį 
mėnulio šviesa darė dar blyškesnį. Jie neregėjo nieko kito, išskyrus tą 
veidą. Tuomet pamėklė prabilo į juos. Ji pasakė: 

“Mari de Kruamar mirusi. Kodėl jūs kvietėte ją?" 

Jie jautė, kad beveik miršta. Pražioję bumas, jie Žiūrėjo ir klausėsi... 

“Aš mirusi. Jūs tai žinote. Aš buvau nužudyta jūsų. Fransua tebuvo 
tik durklas. Jūs buvote toji mintis, kuri užmuša. Vadinasi, aš mirusi, štai 
mano kapas... Paklausykite, ką jūsų šeimininkas Anri įsakė iškalti ak- 
menyje: “Čia ilsisi Mari... Tesiteikia ji iš dangiškų aukštybių atleisti tiems, 
kurie ją nužudė... Gyvieji už ją atkeršys". 

Jie nebejudėjo. Jie nebevirpėjo. Pamėklė dar duslesniu, neaiškes- 
niu, dar tolimesniu balsu tęsė: 

“Tesiteikia ji atleisti tiems, kurie ją nužudė!" Klausykite, klausy- 
kite, jūs, kurie mane nužudėte! Šis meldimas veltui! Jis nepakilo iki ma- 
nęs nuo šio akmens! Aš neatleisiu niekuomet!.." 

Beveik tuojau pat jos balsas suskambo. Tai buvo siaubą keliantis 
riksmas: 

“Gyvieji už mane atkeršys!.." 

Ir tą patį akimirksnį pamėklė dingo. 

Ronšerolis ir Sent Andrė minutėlę stovėjo sulinkę, vis dar negalė- 
dami patikėti, jog yra laisvi. 

- Ji grįžo į kapą! - pasakė Sent Andrė. 

- Grįžo pas mirusiuosius! - pasakė Ronšerolis. 

Tada jie lėtai išsitiesė ir atatupsti, nedrįsdami atitraukti akių nuo 
kapo, vis dar laikydamiesi už rankų, nusigavo ligi kapinių vartų. Ten jie 
sutiko Lagardą, pamėginusį kažko paklausti. Bet jie neatsakė. 

Geležinio eskadrono vadeiva žiūrėjo, kaip jie slenka svyruojančiu 
žingsniu veltui stengdamiesi jį pagreitinti. Sulinkę jie švokštė ir aima- 
navo, kol pamažu dingo tolumoje. 

Lagardas ir du jo žmonės nuskubėjo prie namo Tiseranderi gatvė- 
je. Jie aptiko duris pusiau praviras, tarsi čia kažko buvo laukiama. Su 
durklais rankose jie įėjo į vidų ir apieškojo namus nuo viršuaus iki apa- 
čios. Jie nerado nieko; nei giganto, nei Rojalio de Borevero. 


IV 
Mari de Kruamar 


Šūktelėjusi savo prakeiksmą, ji paprasčiausiai apėjo aplink kapą ir 
dusdama, netekusi jėgų, prislėgta baisaus atsiminimų svorio suklupo, 
bet ne prieš savo kapą - prieš kitą, stovėjusį netoliese. 

Palūžusi siela ir kūnu, Mari de Kruamar pagaliau pakilo, žvilgtelė- 
jusi į savo kapą, išėjo iš kapinių ir pasuko į Tisderanderi gatvę. Ūmai jos 
mintis padarė vieną iš tų šuolių, kokie dažnai įvyksta užspeistoje sąmo- 
nėje, ir ji užmiršo Ronšerolį ir Sent Andrė. Ji galvojo apie Reno. Milijo- 
nus kartų per dvidešimt metų ji klausė savęs: 

“Kodėl jis negrįžo, kaip buvo žadėjęs? Kodėl jis mane paliko? Ar 
jis Žinojo, ar žino, kad jis turi sūnų?.. Jeigu aš jį sutiksiu, ką aš jam 
pasakysiu?.." 

Ir tuomet vargšės moters galvoje ėmė suktis įvairiausi vaizdiniai. 
Ji regėjo save priekaištaujančią Reno. Arba, priešingai, matė save klū- 
pančią priešais jį, maldaujančią atleidimo už tai, kad ji Kruamaro duk- 
tė... 

Jos širdies gilumoje liko tik meilė, liepsninga meilė, kaip ir seniau, 
kerinčiai jauna, tyra, nors ji ir nesusimąstė apie tai. Tas vienintelis daly- 
kas, vertęs ją gyventi, buvo meilė. -. 

Mari de Kruamar pasibeldė į namų duris; ji iš anksto buvo susita- 
rusi su Žiliu dėl sutarto beldimo. Mari, atrodė, nusiramino. Jos veidas 
vėl įgijo tą liūdną, sustingusią išraišką, į kurią Žvelgiant neįmanoma bu- 
vo įsivaizduoti, kad ji galėtų vadintis kitaip, kaip tik Dama be vardo. 

- Jie buvo įėję trise, - pasakė buvęs kalėjimo sargas, - ir viską ap- 
žiūrėjo. 

- Manau, jie nerado slaptojo kambario. 

Žilis mirktelėjo nusijuokęs. 

- Tam būtų prireikę tikrų gudruolių. Be to, jeigu taip būtų atsitikę... 

- Ką tu būtum padaręs, Žili? 

- Aš būčiau puolęs juos. Ir jie nebūtų išėję gyvi, štai ir viskas. 

Buvęs Tamplio kalėjimo prižiūrėtojas išraiškingu gestu parodė į 
savo durklą. Mari nė kiek neišsigando. Ji jau seniai buvo susigyvenusi 
su mintimi apie mirtį... 

- O tas jaunuolis? - tęsė jis. 

- Jie miega kaip laimingiausias pasaulyje žmogus. 

Mari paliepė Žiliui sergėti apačioje. Jau daugiau kaip dvidešimt 
metų kalėjimo sargas ir jo žmona buvo susieję savo gyvenimą su ja. Jie 
gyveno greta jos kaip draugai, o ne tarnai, ji įprato pasitikėti jais. Ji 
žinojo, kad jeigu priešai pamėgintų prie jos prisiartinti, jiems pirmiau- 
sia tektų peržengti per Žilį ir Margotę. Ji pakilo laiptais. Kambaryje, kur 
ją ką tik matė Ronšerolis ir Sent Andrė, ji spustelėjo sieną ir atsivėrė 
siauros durys. Mari įėjo. 

Tai buvo mažas kambarys; jame testovėjo tik lova, stalas ir dvi ar 
trys kėdės. Panašių slaptų užuobėgų buvo daugelyje tos epochos buvei- 
nių, kai namams nuolat grėsė pavojus būti užpultiems arba politinių prie- 
Šininkų, arba religinių persekiotojų. Jaunuolis ramiai miegojo lovoje. Ji 
prisiartino... Ir palinko prie Rojalio de Borevero. Ji žvelgė į jį su kažko- 
kia gilia ir švelnia simpatija, su nepaaiškinamu jauduliu. 

“Tai dėl to, kad jis kartą naktį išgelbėjo mane, - pasakė ji sau. - 
Arba, galimas dalykas, kad tai aš tik ką išgelbėjau jį. Vargšas berniu- 
kas..." 

Ji mėgino sau taip paaiškinti tą simpatiją, kuri vis labiau ir labiau 
smelkėsi į ją. Taip motina, palinkusi prie sūnaus, klausia savęs, kodėl ji 
negali nemylėti šio nepažįstamojo, kodėl ji atkakliai linki jam laimės, 
kodėl ji taip baiminasi sielvarto, ką ji išskaito šiame dailiame veide, 
sujaudintame neramių sapnų. 

Mari de Kruamar susijaudinusi tyrinėjo tą nepažįstamą veidą. Ją 
stebino tas susijaudinimas. Ji priskyrė jį paprastam gailesčiui, tiesiog 
gailesčiui, kuris jaučiamas sužeistajam. Bet iš kur tas augantis nerimas, 
su kuriuo ji žvelgė į šį veidą, iš kurgi jis? Ji paėmė šviestuvą, stovėjusį 
ant stalo, ir apšvietė veidą. Kodėl? Ko ji ieško? Nieko. Tas keistas smal- 
sumas, stūmęs ją; ji nesuvokė jo esmės. 

Netrukus jaunuolis prabudo. Džiugi šypsena nušvito išblyškusios 
Damos veide. Ji tuoj ėmėsi perrišinėti žaizdą. Ji dirbo šį darbą nepapras- 
tai švelniai. 

- Jūs jaučiatės geriau? - tarė Mari de Kruamar baigusi. 

- Taip gerai, madam, kad jūsų mielo rūpesčio dėka aš tuoj galėsiu 
atsikelti ir pasišalinti... 

- Kaip? - tarė ji pasikeitusiu balsu. - Jūs norite išeiti! Su tokiomis 
žaizdomis! 

- Yra buvę ir blogiau. Aš turiu ne vieną įdrėskimą. Kiek kartų man 
yra tekę sėstis ant arklio kruvinam nuo galvos iki kojų ir leistis į žygį be 
jokio kito balzamo, išskyrus šlapią skudurą ant žaizdos! 

- Bet jūsų tykoja, jus persekioja! - tęsė ji susijaudinusi. - Jūs niekur 
neisite. 

- Taip reikia. O kai dėl tų, kurie mane persekioja, - pridūrė jis griežtu 
tonu, - tai geriau jiems būtų nesusitikti su manimi. Dar daugiau, reikia, 
kad anksčiau ar vėliau visa tai baigtųsi. Kas aš toks? Durklo ir apsiaus- 
to, dar ir virvės žmogus. Tad štai, vieną gražią dieną budelis užners man 
tą virvę ant kaklo... 

Mari de Kruamar lėtai atsitraukė. Gilus atodūsis užpildė jos krūti- 
nę. Ji išėjo iš kambario. Ir, kelis kartus vyptelėjęs, kelis kartus nusikei- 
kęs iš skausmo Rojalis de Boreveras apsirengė. Paskui nusileido į Že- 
mutinę menę ir rado ten Damą be vardo. 

- Dėkoju, madam, dėkoju už jūsų svetingumą, už jūsų balzamą, jis 
mane išgydė, kaip matote; ačiū ir likite sveika. 

- Jūs grįšite, ar ne tiesa?.. 

- Taip, taip! Aš grįšiu, prisiekiu jums! 

Ir jis išėjo laukan... 


Keturioliktoji dalis 
ESKADRONO REKRUTAI 


| 
Asmens sargybiniai 


Jeigu skaitytojas, galimas dalykas, ir pamiršo, kad Rojalis de Bo- 
reveras paskyrė pas Mirtą pasimatymą Burakanui, Strapafarui, Korpo- 
dibaliui ir Trankemajui, tai mūsų keturi galvažudžiai neužmiršo to. Pir- 
miausia dėl to, kad Borevero įsakymas visada būdavo toks įsakymas, 
kurį būtina įvykdyti; antra, dėl to, kad susitikimas pas Mirtą visada ža- 
dėdavo išgertuves. 

Bet tą dieną Lavandjero gatvėje, prie “Angij-su-Rošo" prieigų, bu- 
vo susirinkusi minia žmonių. Trankemajus pasistiebė ant savo trumpų 
kojų, Strapafaras prisidėjo prie akių ranką, Korpodibalis ėmė brautis 
pirmyn... Kai jie pagaliau prasiveržė, sustingo nieko nesuvokdami, ne- 
norėdami patikėti savo akimis. Bet teko pripažinti tai, kas akivaizdu, 
kad ir kaip tai apverktinai beatrodytų, - užeigos namai daugiau nebeeg- 
zistavo! Žodžiu, šį rytą jokios puotos, jokių džiaugsmų. 

Jie nusisuko nuo griuvėsių ir pasimetę, suglumę patraukė pirmyn 
vien todėl, kad eitų. Kur? Jie nežinojo. Kur akys veda! Tą akimirką Tran- 
kemajus pajuto, kad jį kažkas tempia už apsiausto, ir atsigręžė. 

- Mirta! 

- Tss. Ir eikite paskui mane visi keturi. 

Jie nusekė ją besidaužančiomis širdimis. Nes Mirta tokią akimirką 
- tai atgimstanti viltis... Ji nuvedė juos į Damos be vardo namus, kur 
Margotė pirmiausia - be jokių abejonių, nurodžius Mirtai - kiekvienam 
įteikė po sklidiną stiklą kažkokio vyno, sužadinusio jai tikros pagarbos 
jausmą. Tuomet Mirta pasakė: 

- Jis nemiręs!.. 

Kaip jūs manote, ką jie padarė ir ką pasakė? Jie ėmė šaukti iš 
džiaugsmo! Jie ėmė šokinėti iš susižavėjimo! Tiesa, pirmiausia nuo to- 

kios naujienos sulinko jų keliai. Nemiręs! Jie plačiai išsprogino savo 
baisias akis. Bet tučtuojau ėmė kumščiuoti vienas kitą alkūnėmis, gūž- 
Čioti pečiais, šypsotis, nors jų balsai šiek tiek ir virpėjo: 

- Aš taip ir sakiau, ek! Viskas tvarkoje. Jis negalėjo mirti šiaip sau. 
Tai juk gražuolėlis, ek! 

- Šventoji Komunija! Aš sakiau šiems bajorams, kad šventasis Pank- 
ratijus negalėjo taip pasielgti su juo. Velnias! Tai Rojalis de Boreveras! 

- Aš tai sakiau. Jis nemiręs. Tai bent! Pirmoji špaga pasaulyje ir 
apylinkėse! 

- Aš kaip tik ruošiausi tai pasakyti. Neįmanomas dalykas. Jis stip- 
resnis už mirtį! 

Ir jie vienu mostu ištuštino taures tarsi nieko nebūtų įvykę. Jie at- 
rodė visiškai ramūs. Tačiau jie tvatino vienas kitam šonus, jie siaubin- 
giausiai mirkčiojo, keistai burbėjo... Mirta juos pažinojo. Ji matė, kad jų 
sielos džiūgauja. 

- Tai štai, - pasakė ji valdingu tonu. - Rojalis nemiręs. Jis sužeistas. 
Jį pernešė į namą Tiseranderi gatvėje. Prieš pusvalandį jis iš ten išėjo. 
Žilis ėjo paskui jį ir matė, kaip jis įžengė į rezidenciją Fruamontelio 
gatvėje. Ten yra pakeliamasis tiltas, jūs ją atpažinsite. Toje gatvėje yra 
užeigėlė “Triui Blanš"'. Žinoma, “Triui"' - tai ne mano vargšas “Angij", - 
pridūrė Mirta atsidususi. - Bet jums ji bus gera (jie perkreipė fizionomi- 
jas). Dabar klausykite. Rojalio tykoja Sent Andrė žmonės, patrulių ka- 
pitono žmonės, vyriausiojo prevo žmonės, karaliaus žmonės. Visi eina 
jo pėdsakais. Reikia stebėti jį, padėti jam, ginti jį, mirti už jį arba drauge 
su juo. Jūs norite jį apsaugoti? Aš jus pamokysiu. Jūs apsistosite “Triui"". 
Aš apmokėsiu visas išlaidas ir jums dar duosiu kiekvienam po du ekiū 
per dieną. Dar šimtas ekiū kiekvienam, baigus užduotį. Jūs sutinkate? 

Burbesys, šūksniai, nuožmus trypimas kojomis, nuostabūs visa 
triuškinantys gestai. Ar jie sutinka!.. 

- Rojalio de Borevero asmens sargybiniai! Tai mums tinka, garbė 
Dievui! 

- Tai mums geras užsiėmimas! Ir ekiū taip pat! - pasakė Trankema- 
jus, retai tepamesdamas galvą. 

- Į “Triui"! - suriaumojo Korpodibalis. 

- Pirmyn! - sušuko Burakanas, palydėdamas šį šūksnį tokiu jude- 
siu, kad jis būtų privertęs leistis į kojas ir patrulių būrį. 

|| 
Neregimas patarėjas 


Praėjusią savaitę visi užsimezgusios kovos veikėjai, atrodė, nusp- 
rendė atsikvėpti. Karalius Henrikas, Katerina Mediči, Montgomeris, Sent 
Andrė, jo sūnus Rolandas, Lagardas, Mari de Kruamar, Rojalis de Bore- 
veras, Floriza - visi jie kalbėjo sau, kad artinasi valanda, kai jų gyveni- 
me įvyks kažkas siaubingo... 

Virš viso šio sujudimo pleveno išblyškęs, sustingęs, nepermaldau- 
jamas Nostradamo veidas. 
užeigėlėje “Triui Blanš", valgė, gėrė, lošė, - ir vis dėlto budėjo. 

Buvo gegužės pabaiga, artinosi birželis. Paryžiuje buvo ramu. Jau 
kuris laikas religiniai išpuoliai prieš hugenotus aprimo. Baisus perse- 
kiojimas, kurio Henrikas II ėmėsi prieš reformą, atrodė, nutrūko. Žo- 
džiu, Paryžiuje buvo viskas ramu. Laikas ir nuotaikos buvo nuostabios... 
Prieš audrą! 

Gegužės 30-osios vakare Luvre įvyko slaptas ir ypatingas susirin- 
kimas. Šiame pasitarime dalyvavo Henrikas II, Žakas d'Albonas de Sent 
Andrė, Prancūzijos maršalas, Rolandas de Sent Andrė, maršalo sūnus, 
Gojetanas de Ronšerolis, vyriausiasis karališkasis Paryžiaus prevo, gar- 
busis tėvas Ignacijus Lojola. Gabrielius de Montgomeris, Luvro gvardi- 
jos kapitonas. 

Kalba ėjo apie Nostradamą. | 

Viskas buvo pasakyta. Visi sutiko. Karaliui teliko tik viešai patvir- 
tinti tai, ką jis buvo šnibžtelėjęs Ronšeroliui ir Sent Andrė, - savo norą 
atsikratyti raganiumi. Jam teliko tik įsakyti... 

Vienuolis, graužiamas ligos, krečiamas karštinės, tik savo energi- 
jos dėka besilaikantis ant kojų, su niūriu numirėlišku šaltumu p/areiškė, 
kad jis neišvažiuos iš Paryžiaus, patyrusio tokį negirdėtą Dievo ir religi- 
jos įžeidimą, kaip raganavimas pačioje krikščioniškosios karalystės šir- 
dyje. Rolandas užtikrino, kad vienu akmeniu galima smogti dvigubą smū- 
gį, kad, anot barono de Lagardo pranešimų, Rojalis de Boreveras pasis- 
lėpė raganiaus rezidencijoje. 

Suimti Nostradamą - reiškė suimti Rojalį de Boreverą, apkaltintą 
valdoviškosios didybės įžeidimu. Štai kas, trumpai tariant, buvo pasa- 
kyta slaptajame pasitarime. 

Henrikas II, mirtinai išbalęs ir apsiniaukęs, klausėsi ir pritariamai 
linksėjo galva. 

Kai visi išsakė savo nuomonę, karalius sustingusiu Žvilgsniu, per- 
sikreipusiu veidu, atrodė, kovoja su paskutiniuoju neregimu patarėjų. 
Tai buvo siaubinga. Lojola meldėsi. Likusieji kaleno dantimis. Tiktai 
Ronšerolis ir Sent Andrė žvelgė į visa tai su nuožmiu žmonių, kurių 
nenustebinsi panašiais spektakliais, smalsumu. Galiausiai Henrikas at- 
siduso įniršio kupinu atodūsiu, trenkė į stalą kumščiu ir sušuko: 

- Tai štai! Vardan Švenčiausiosios Mergelės, mes dar pažiūrėsim! 
Sinjorai, aš noriu, kad tas žmogus būtų suimtas. Aš noriu, kad prieš jį 
būtų surengtas procesas. Aš noriu, kad jis padvėstų ugnyje Grevo aikš- 
tėje. 

- Palaimintas Viešpats! - pamaldžiai ištarė Lojola. 

Karalius nedelsdamas pasišalino į savo apartamentus. Vienuolis, 
dabar įsitikinęs savo pergale prieš magiją, taip pat išvyko; jį teko išnešti 
neštuvais. Likę vieni kariškiai paruošė planą. Jie nusprendė veikti su 
Lagardu, žmogumi, pasižymėjusiu beatodairiškumu. Jie sutiko, kad šimto 
patruliuojančių būrių sargybinių pakaks Nostradamui ir jo svečiui Bo- 
reverui suimti. Galiausiai jie nusprendė viską pradėti rytoj naktį. 


|| 
Raportas 


Kai visi iš pasitarimų salės išėjo, auksu austa drapiruotė, dengusi 
vieną langą, pakilo ir pasirodė baronas de Lagardas. Jis švilpiniuoda- 
mas pasuko į karalienės apartamentus. Jis buvo nuvestas pas ją, kai tik- 
tai pasirodė. 

- Madam, - pasakė Lagardas, - jie nusprendė suimti burtininką, mesjė 
de Notr Damą. 

Katerina suvirpėjo ir sušnibždėjo: “Jis dar reikalingas man..." 

- O tas maištininkas? Tas Boreveras? - paklausė ji griežtu tonu. 

- Boreveras mano rankose, madam. Aš neišleidžiu jo iš akių nė 
minutei. Jis bus areštuotas rytoj, areštuotas arba nudurtas, kaip jums la- 
biau patiks. Jis rado prieglobstį pas Nostradamą; atrodo, kad aš taip pat 
dalyvausiu Žygyje prieš raganių. 

Katerina giliai susimąstė, paskui sušnibždėjo: “Boreveras pas No- 
stradamą!.. Kas gali sieti šiuos žmones?.." 

- Lagardai, - lėtai tęsė ji, - nori žinoti mano nuomonę apie rytdienos 
antpuolį? Ką gi! Nostradamas nebus suimtas. Boreveras nebus suimtas. 

- Bet kodėl, madam? - burbtelėjo Legardas. - Negi šis burtininkas 
išties pasirodė čia paties velnio valia? 

- Galimas dalykas! - atsakė Katerina ironiškai. - Jeigu tik jis neat- 
vyko Dievo valia. Kaip ten bebūtų, man reikalingas tas Boreveras. Jis 
kažką žino, Lagardai. Aš dabar matau, iš kur jo žinios. Man reikalingas 
tas žmogus kaip galima greičiau. Tu atkūrei savo eskadroną, kurį jis 
sutriuškino? 

- Man trūksta dar keturių žmonių, madam. Mes jau turime aštuo- 
nias užgrūdintas širdis, aštuonis pirmarūšius durklus. Mums trūksta ke- 
turių. Galimas dalykas, aš greitai juos gausiu, jeigu... Aš jau keletą die- 
nų stebiu juos... Kas gali Žinoti?.. Bet ne! Neįmanoma. 

- Kas jie? - paklausė Katerina pervėrusi Lagardą žvilgsniu. 

- Madam, jums neteko girdėti apie barono Žerfo, sinjoro de Krua- 
maro, mirtį velionio karaliaus laikais? Tai buvo keistas ir kraupus įvykis. 
Mesjė de Kruamaras buvo vyriausiasis teisėjas. Rytą, viešos bausmės 
metu, jis buvo sučiuptas vidury dienos, Grevo aikštėje, nepaisant to, 
kad buvo apsistatęs sargybiniais, ir nužudytas, suplėšytas į gabalus, ta- 
rytum jį būtų ketvirčiavę. Tad štai, madam, vyriausiasis teisėjas buvo 
sučiuptas ir nužudytas tos pačios ketveriukės, apie kurią aš jums kalbu. 
Jums neteko girdėti apie Brabantą de Brabansoną? Galimas dalykas, jūs 
apie jį esate girdėjusi. Jį vadino Orleano hercogo durklu. Jis buvo jūsų 
šlovingajam sutuoktiniui tuo, kuo dabar aš turiu garbės būti jums. Po 
įvykio Grevo aikštėje ketveriukė pradingo. Brabantas le Brabansonas 
taip pat dingo, aš taip ir nesužinojau, kodėl. Bet aš žinau, jog nuo šiau- 
rės iki pietų, Flandrijoje, Italijoje, Prancūzijoje, Brabantas užsitarnavo 
velnio reputaciją. Jis sėjo baimę. Jo pasirodymo baiminosi ne mažiau, 
negu imperatoriaus riterių. Tad štai, tas ketvertas, apie kurį aš pasakoju, 
tapo keturiomis Brabanto špagomis. Dar daugiau, madam, - pridūrė La- 
gardas pažemindamas balsą, - tai tas pats ketvertas, kuris, vadovauja- 
mas Borevero, užpuolė mus prie vyriausiojo prevo rūmų sienų ir išsker- 
dė eskadroną. Tas ketvertas laikė karalių kaip belaisvį lūšnoje Kalandro 
gatvėje. Štai kokią ketveriukę aš norėjau jums pasiūlyti. Nelaimė, jie 
kūnu ir dvasia atsidavę tam, kurį reikia pašalinti, - Boreverui. Aš būsiu 
priverstas pašalinti ir juos! 

Katerina atsirėmė į stalą, prie kurio sėdėjo, nuleido galvą. Jos žvilgs- 
nis sustingo. 

- Kur tie Žmonės? - tarė ji po ilgos pauzės. 

- Smuklėje Fruamontelio gatvėje. Ten jų stebėjimo punktas. Jie pa- 
siruošę mirti už savo vadeivą. 

- Kokie tai žmonės? 

- Nerūpestingi, be prietarų, nežinantys jokio kito Dievo, išskyrus 
savąjį Boreverą, vargšai ir niekingi vargdieniai, amžinai ištroškę, alka- 
ni, tinkami bet kam ir kartuvėms. 

Katerina vėl susimąstė. Ji tai šypteldavo, tai raukdavo kaktą kažką 
įtemptai galvodama. Galiausiai ji pakėlė galvą ir pasakė: 

- Lagardai, tu nepaliesi tų Žmonių. Po poros dienų tu susirasi juos 
ir pasiūlysi savo sąlygas. Jie sutiks. Dabar eik. 

Lagardas nusilenkė ir išėjo. 

Katerina parėmė galvą rankomis. 

“Tegul tik mano šauniosios mergiotės pasistengia ir tas Boreveras 
pražuvęs. O po to - ir Nostradamas! Po jo - Montgomeris! Visi, kurie 
žino! Ir po jų - karalius!.. Ir tuomet jokių pažeminimų. Aš karalienė! Ir 
aš paruošiu savo sūnui sostą, kuris bus jo vertas..." 

Ji paskambino varpeliu. Įėjo rūmų dama. 

- Atsiųskite pas mane madmuazeles L..., de B..., de M... ir d'O... 


IV 
Skrajojantis eskadronas 


Žodžiu, tą dieną, penktą valandą vakaro, visi keturi jie buvo Frua- 
montelio gatvėje; vaikštinėjo tarsi dori miestiečiai, kurie, užbaigę darbo 
dieną, mėgaujasi vakaro gaivumu ir neranda sau geresnio užsiėmimo, 
kaip sentimentalūs plepalai. Bet iš jų apsiaustų, iš jų ilgiausių špagų, 
užlopytų batų, neįtikėtinų ūsų juos būtinai būtų atpažinę. Jie manė, kad 
toks gyvenimas yra nuostabus. Tik vieno jie prašė Dangaus - kad jis 
tęstųsi amžinai. Mirta, imdamasi šio reikalo, užsimojo plačiai ir “Triui 
Blanšo" šeimininkė su kaupu įvykdė jos nurodymus. 

Jie vėl nuėjo smuklės link, kad pasimėgautų tuo maloniu ir visada 
nekantriai laukiamu užsiėmimu - vakariene. 

Stalas buvo dengiamas prie pat durų, o jos buvo plačiai atvertos - 
taigi jie galėjo valgyti ramia sąžine ir toliau stebėti rezidenciją, tereikėjo 
tik šiek tiek palenkti galvą. Po to kiekvienas paeiliui stodavo į postą, kol 
kiti miegodavo. Jie įėjo į žemą smuklės salę. 

- Tik pažvelk! - tarstelėjo Trankemajus. - Tarnaitės! 

Paprastai juos aptarnaudavo šeimininkė, padedama virėjos. Jie sus- 
tojo nustėrę nuo nelauktos sėkmės. 

- Jų ketvertas, - tęsė Trankemajus. 

- Ir mūsų keturi, - logiškai pastebėjo Burakanas. 

- Kokios puikutės, šventoji madona! - sumurmėjo Korpodibalis. 

- Netgi daugiau! - metė Strapafaras palydėdamas tai ilgu susižavė- 
jimo švilptelėjimu. 

Jie susėdo už stalo ir puolė atakon. Keturios tarnaitės ėmė šokinėti 
aplink juos nutaisiusios gracingas minas ir palankiai šypsodamosi. 

Jos spindėjo jaunyste ir kibirkščiavo išdykėliškomis gudrybėmis. 
Jos buvo judrios ir nekantrios kaip jaunutės kumelaitės kariniame para- 
de. Mūsų keturi galvažudžiai pravėrė burnas ir ėmė varvinti seilę šnai- 
ruodami į šalis. 

Kiekvienas išsirinko savąją. Šalia kiekvieno stovėjo viena, pasi- 
ruošusi patarnauti, pripildydama ištuštėjusią taurę, atpjaudama kepsnio, 
- pasitraukdama, vėl prieidama lengva eisena ir sekiodama savo vyriškį 
švelniu bei įnoringu Žvilgsniu. 

Viena jų blondinė, kitos - šatenė, rusvaplaukė ir brunetė. Blondinė 
stovėjo už Trankemajaus, brunetė už Strapafaro, rusvaplaukė už Bura- 
kano ir šatenė už Korpodibalio. Neilgai laukusios, jos be ceremonijų 
prisėdo greta mūsų galvažudžių. Geriant ispaniškuosius vynus jos leido 
apglėbti save per taliją. Bet Burakanas, užsidegęs noru pabučiuoti rus- 
vaplaukę, gavo antausį, tėkštą plonos, bet ryžtingos rankutės. Buraka- 
nas verkė iš susigraudinimo. Trankemajus kvietėsi šventą Pankracijų į 
pagalbą savo prarastai dorybei; Korpodibalis niūniavo ilgesingą savo 
tėvynės serenadą; Strapafaras vartė nepaklusnias akis. 

Šis vakaras tikriausiai liko keturių niekšų atmintyje kaip vienas iš 
tų sapnų, greta kurių bet kokia realybė yra ne daugiau, kaip tik blyškus 
prasivėrusio rojaus atspindys. 

Neįtikėtinas stebuklas - mūsų drąsuoliai ūmai atsiminė, kad jie turi 
ir įsipareigojimų! Nelauktai Burakanas, geriausias iš ketverto, prapliu- 
po raudoti, kaip bulius kad mykia skerdykloje. 

- Šventoji Komunija! - iškilmingai pasakė Burakanas. - Mes bai- 
liai, neverti damų! Mes užmiršome savo postą! Mes žudome mesjė de 
Boreverą! 

Vaidininkai nuleido galvas; jie suvokė savo kaltę. Užmiršti tai, kad 
jie Čia atėjo ginti Rojalio - savo valdovo! Savo dievo! 

- Tai nedera bajorams, - pasakė Trankemajus su nepalenkiamu tvir- 
tumu. 

Ir, panorę atsiplėšti nuo taburečių, jie sutelkė visas savo pastangas, 
bet tučtuojau susmuko atgal netekę jėgų - krūvis pasirodė pernelyg di- 
delis. 

- Mes praradome garbę, - pasakė Strapafaras. 

Kiti trys išreiškė savo sutikimą nuoširdžiu ir kupinu nevilties ges- 
tu, paskui ištuštino taures, laiku ir paskubom pripildytas Žavių tarnai- 
čių. Tą akimirką viena iš jų, - tai buvo brunetė, - padėjo alkūnes ant stalo 
ir, nušvitusi šypsena, galėjusia pražudyti jų sielas, jeigu jos dar nebūtų 
pražuvusios, pasakė: 

- Jūs visiškai nesate netekę garbės. Rojalio de Borevero jau nebėra 
raganiaus Nostradamo buveinėje. Rojaliui de Boreverui daugiau nebe- 
reikalingos jūsų ištikimos špagos. Jis atsiuntė mus tai jums pasakyti. 

Jų veidai išskydo iš nuostabos. Keturios gerklės praplyšo paleng- 
vėjusios sąžinės šauksmais. 

Tą akimirką, kuomet užeigos namų laikrodis mušė vidurnaktį, gat- - 
ve, keldami prislopintą triukšmą, praėjo kareiviai. Bet mūsų drąsuoliai 
nieko negirdėjo. Šiuos triukšmus nustelbė linksmai daužiamų taurių 
skimbčiojimas. 

Gavusi savo draugių ženklą, reiškusį, kad dabar pats laikas, rus- 
vaplaukė pasakė: 

- Rojalis de Boreveras išvyko iš Paryžiaus. 

- Be mūsų! - verksmingu choru atsiliepė galvažudžiai. 

- Jis nuo šiol nori būti vienas, - pasitikinčiu balsu pareiškė brunetė. 

Tai buvo pasakyta spėliojant. Tačiau tai taip sutapo su tuo, ką Ro- 
jalis de Boreveras pats kartojo jiems porą ar trejetą kartų, jog jie patvir- 
tindami palingavo galvomis be jokios abejonės šešėlio. 

- Kas dabar su jumis bus? - tęsė rusvaplaukė. - Klausykite, ar jūs 
nenorėtumėte kiekvieną mielą dieną turėti galimybę užsikišti po keletą 
dorų ekiū už perpetės? (Jie pastatė ausis.) 

- O ar nenorite, - pasakė brunetė, - apsivilkti naujais drabužiais ir 
gerti kiekvieną vakarą taip, kaip jūs gėrėte šiandien? (Jie apsilaižė.) 

- Ar jūs nenonite, - pasakė šatenė, - rengti puotas nesirūpindami dėl 
rytojaus? (Jų burnos išsišiepė ligi ausų, besimėgaujant tokia perspektyva.) 
- Nenonite užkariauti mūsų keturių širdis? - užbaigė brunetė. 

Šį kartą vieningas polėkis supurtė galvažudžius ir iš jų krūtinių 
išsiveržė vieningas šūksnis: 

- Ką gi reikia daryti?.. 

- Jūs tai sužinosite rytoj!.. 

Jos pakilo, žvalios ir lengvos, ir išplasnojo skambiai besijuokda- 
mos, nepaprastai sudirginusios beužgimstančią vaidininkų aistrą. 


*4+tė 


Kitą dieną, vakarėjant, baronas de Lagardas įžengė pas Kateriną 
Mediči. 

- Madam, geležinis eskadronas pilnos sudėties. 

- Mūsų keturi riteriai?.. 

- Jūsų paslaugoms, madam, siela ir kūnu, širdimi ir kailiu, durklais 
ir špagomis. 

Karalienė nusišypsojo. Paskui pamąsčiusi ji pratarė: 

+ Lagardai, tuos keturis žmones aš imuosi sau. Darbui jums užteks 
ir aštuonių kitų. Be to, jeigu prireiks, aš grąžinsiu jums tuos keturis nar- 
suolius. Kol kas reikia juos prablaškyti. Paliksime juos mano amazo- 
nėms. Šie ketvertas varguolių apsigyvens čia, mano apartamentuose. Po 
trijų dienų jie bus ištikimi kaip šunys. Tu, Lagardai, turi būti pasiruošęs. 
Atsimink: šį kartą dvikova iki mirties. Jeigu tu vėl pralaimėsi, pražudysi 
mane. Eik ir tuojau pat man atvesk mano keturis sarginius šunis... 


Penkioliktoji dalis 
PIRMASIS GRIAUSTINIO 
TRENKSMAS 


| 
Tramdvtojas 


Čia buvo karalius. Čia buvo Montgomeris. Čia buvo Ronšerolis, 
Sent Andrė, Rolandas, Lagardas - tampomi neapykantos ir baimės mėš- 
lungio. Lagardas ir aštuoni jo žmonės prisijungė prie Žygio savo noru. 
Karalius šalinosi Lagardo; jis žinojo, kad šis asmeniškai pavaldus kara- 
lienei, bet taip iki šiol ir nesugebėjo išsiaiškinti, kokios iš tiesų yra jo 
pareigos. Lagardas į šį šalinimąsi atsakė tuo, kad kiekvienoje pavojin- 
goje situacijoje buvo pasiruošęs suteikti karaliui savo paslaugas. 

Rolandas de Sent Andrė ėjo pasiryžęs užmušti Boreverą. Montgo- 
meris, kapitonas, ėjo greta karaliaus. Po apsiaustu jis spaudė durklo ko- 
tą. Kam buvo skirtas šis durklas? Montgomerio kaktą iš susijaudinimo 
išpylė prakaitas. 

“O jeigu pragaro burtininkas, prieš numirdamas, suspės ištarti Žo- 
dį!.. Vieną žodį, vienintelį! Ir karalius Žus, ir aš pateksiu ant ešafoto, ir 
mano sūnus Anri bus uždarytas į kokį nors vienuolyną. Jeigu raganius 
panorės prabilti..." 

Montgomeris konvulsyviai spaudė savojo durklo kotą ir kreivu 
žvilgsniu stengėsi prasiskverbti į karaliaus mintis... Kam gi bus skirtas 
šis durklas? 

Ronšeroliui ir Sent Andrė buvo patikėta vadovauti šiam Žygiui. 
Karalius čia buvo tiesiog stebėtojas, kaip jis pats kad sakė. Maršalas ir 
vyriausiasis prevo ėjo apimti to fatališko lošėjų, kurie meta ant stalo 
paskutinę kortą, indiferentiškumo. Visi sustojo priešais pakeliamąjį til- 
tą. Ir Ronšerolis nedelsdamas davė nurodymą: 

“Ševaljė, Karaliaus vardu pūskite į ragą". 

Tą akimirką, kada šis būrys ruošėsi išeiti iš Luvro, išbėgo kažkoks 

žmogus, atsidūrė už pilies vartų - žmogus iš karaliaus aplinkos, susipa- 
žinęs su jo apartamentais. Žodžiu, šis žmogus išėjo iš Luvro minutėlę 
pralenkęs ekspedicijos koloną. Fruamontelio gatvės kampe jis sušvilpė. 
Tolumoje jam atsakė panašus švilpimas. Ir tuomet žmogus ramiai grįžo 
į Luvrą. 

Ševaljė, gavęs įsakymą trimituoti, pasiruošė. 

Tą akimirką pakeliamasis tiltas pradėjo leistis... 

Ševaljė nesuspėjo sutrimituoti; grandinės sugirgždėjo, tiltas nusi- 
leido. Karalius, Montgomeris, Rolandas, Lagardas, Sent Andrė, Ronše- 
rolis - visi tie kilmingi niekšai suledėjusiomis širdimis sustingo priešais 
plačiai besiveriančias duris už pakeliamojo tilto. Iš už šių durų sklido 
baimės alsavimas. 


Dabar turime įžengti į burtininko tvirtovę. Iki pasirodant prie pa- 
keliamojo tilto apgulėjams, Nostradamas, kaip paprastai, buvo ramus, 
jeigu, žinoma, galima taip apibūdinti tą rūstų suakmenėjusio veido, po 
kurio blyškia oda, atrodė, nėra nė lašelio kraujo, šaltumą. Rojalis de 
Boreveras atrodė įsikarščiavęs, susijaudinęs. Nostradamas sėdėjo ir šyp- 
sojosi. Boreveras žingsniavo pirmyn ir atgal greitais netvirtais žings- 
niais. Keletą minučių jie tylėjo... 

- Trumpai kalbant, - apmaudžiai tarė jaunuolis, - jūs užgydėte tą 
žaizdą, išgydėte mano karštinę, galbūt aš jums turiu būti dėkingas už 
savo gyvybę... 

- Nusiraminkite, jūsų Žaizda nebuvo mirtina, jūs man už nieką ne- 
turite dėkoti. 

- Jūs per keletą dienų užgy dėte plėštinę žaizdą; ji būtų prikausčiusi 
mane prie patalo geram mėnesiui. 

- O! Aš būčiau galėjęs ją užgydyti per keletą valandų; aš specialiai 
sulaikiau jus savaitei, kad sutrukdyčiau jums prikrėsti kvailysčių; jos 
būtų galėjusios pakenkti mano reikalams. 

Rojalis vėl ėmė vaikščioti. 

- Aš matau, - suniurzgė jis, - kad jūs išsaugojote durklą... 

- Šiuo durklu jūs turite mane užmušti, kai aš tapsiu jums neberei- 
kalingas. Jūs prisiekėte padaryti tai senajam Brabantui. Jūs prisiekėte, 
jūs negalite sulaužyti žodžio. 

- Aš jus nužudysiu, - atsiduso Boreveras, - nes jūs užmušėte mano 

senąjį Brabantą ir privertėte mane atsitraukti. Velniava! Jeigu žmogus 
gali jus sunaikinti, žinokite, kad tas Žmogus būsiu aš. Palaukite, - su- 
griežė dantimis jis, - ar neatėjo toji valanda, kai jūs turite pasakyti man 
viską, ką Žinote? 

- Ji artinasi... - pasakė Nostradamas niūriai. - Ji greitai išmuš. Po 
keleto dienų jūs sužinosite, kas buvo jūsų motina, kas buvo jūsų tėvas. 
Tai jūs sužinosite! 

Šis pažadas buvo išsakytas rūsčiai ir didingai. Rojalis suvirpėjo. 
Ūmai Nostradamas pakeitė temą: 

- Jūs vis dar galvojate apie ją? 

- Apie ją? - sumurmėjo jaunuolis. 

- Apie Florizą de Ronšerol, jeigu jau prašnekome apie vardus? - 
burbtelėjo Nostradamas ir jo akys pasruvo krauju. 

Rojalis de Boreveras nuleido galvą. Jo krūtinė plyšo. Jis sušnibž- 
dėjo: 

- Ji prisiekė man, kad jeigu aš mirsiu, ji ateis pasakyti man “sudie", 
netgi prie ešafoto. Ji man pasakė, kad jeigu aš mirsiu, tai ir ji mirs. Sup- 
rantate, aš nebežinau daugiau, ar aš esu tas pats žmogus. Ji mane myli?.. 
Ji to nepasakė. Bet kartą ji man pasakė, kad mano užsiėmimas bjaurus. 
Ir nuo to laiko šis užsiėmimas bjaurus man pačiam. Ji aukštybėse, švie- 
soje, o aš apačioje, bjaurume. Aš nežinau, kas man darosi... 

Jis užspringo ir ūmai paklausė: 

- Grąžinsite man šį durklą? 

Nostradamas truktelėjo pečiais. 

- Kol kas ne! - pasakė jis šaltai. - O karalius? Ką jūs galvojate apie 
karalių? 

Rojalis de Boreveras atitrūko nuo savo minčių. 

- Prancūzijos karalius, - sušnibždėjo jis, - prisiekė man niekada 
nieko nesiimti prieš Florizą. Tegul karalius gyvena ramybėje. Man nėra 
ką pasakyti apie jį... 

Nostradamas apniuko. 

- Vadinasi, - pasakė jis, - jūs galvojate, kad karalius išlaikys Žodį? 

- Karalius yra karalius! - tarė Boreveras. 

Tą akimirką durys atsivėrė ir ant slenksčio vaipydamasis pasirodė 
nedidelio ūgio senis. 

- Kas atsitiko, Džino? - neatsigręždamas paklausė Nostradamas. 

- Šiuo metu jie išeina iš Luvro, - atsakė neūžauga. - Mus įspėjo 
švilpimu. 

Nostradamas atsistojo. 

- Pažadėkite man, - pasakė jis, - neišeiti iš šio kambario, kad ir ką 
beišgirstumėt. 

- Aš jums tai pažadu, - neilgai padvejojęs pasakė Boreveras. Kori- 
doriuje Nostradamui išsiveržė kimus atodūsis, kupinas neapykantos ir 
skausmo; jo pečiai susmuko. 

- Jie artinasi, - šnibžtelėjo jam į ausį Džino, - jie turi šimtą sargybi- 
nių, kuriems vadovauja vyriausiasis prevo. 

“Ir vis dėlto, - nesiklausydamas jo galvojo Nostradamas, - kokia 
nuostabi prigimtis! Kokia deimantinė to berniuko siela! Kaip aš jį mylė- 
čiau, dievinčiau, kaip aš nušlifuočiau jo širdį ir protą, jeigu jis būtų ma- 
no sūnus! Tai prakeikto niekšo sūnus!.." 

- Su jais karalius!.. 

“Jis kol kas dar ne toks, kokį aš jį norėčiau matyti, - kalbėjo sau 
Nostradamas. - Jis tiki Prancūzijos karaliaus žodžiu. Ir vis dėlto tas ka- 
ralius jo tėvas!.. Reikia, kad jis imtų karalių niekinti, jo neapkęsti! Rei- 
kia, kad jis nužudytų jį! Aš turiu pasakyti merdinčiam Henrikui: “Tu 
miršti nuo savojo sūnaus rankos!" Toji agonija turi būti apgailėtina, kad 
ji nutrauktų pagaliau manąją dvidešimtį metų trukusią agoniją!.." 

- Mesjė, jie čia. 

Nostradamas sparčiai nužingsniavo prie lango, išeinančio į gatvę, 
atidarė jį ir pažvelgė laukan kaip tik tą akimirką, kai sugirgždėjo besi- 
leidžiančio pakeliamojo tilto grandinės. Jis įsitvėrė į palangę. Jo akys 
užsimerkė. 

Jeigu tik Žmogaus veidas gali perteikti antžmogišką įtampą, ats- 
pindėti tokias jėgas, kokių vienas žmogus nepajėgia netgi įsivaizduoti, 
tas veidas su išsipūtusiais smilkiniais, su kakta, perkirsta vienos verti- 
kalios raukšlės, tas veidas su srūvančiais ledinio prakaito lašais, tas vei- 
das, paženklintas nepalaužiamos valios, atspindėjo didingą bauginančią 
dvasios, pajungiančios E priverčiančios ją tarnauti savo tikslams, 
įtampą. 

Taigi gauja atsitraukė. Karalius taip pat. Tai truko neilgai. Henri- 
kas nusikeikė. Jis galvojo: 

“Parodysime, kad karaliaus širdis nepasiduoda netgi pragaro bai- 
mei". 

Jis pirmasis žengė ant tilto. 

- Kaine! - pasigirdo paslaptingas balsas. 

Henrikas pasipurtė tarsi sužeistas Šernas. Jis riktelėjo prakeiksmą 

ir Žengė du sparčius žingsnius. 

- Kaine! - sugriaudėjo balsas. 

Šią akimirką riksmai, raudos, vaitojimas, laidotuvių varpai - visi 
šie garsai vienu metu nuaidėjo jame. Balsas šaukė jį: 

- Kaine, štai tavo brolis. Įeik! Čia tavo brolio kapas!.. 

Henrikas ėmė inkšti. Jo aimanos privertė atsitraukti sargybinių bū- 
rį, pajudėjusį tilto link. Žingsnis po žingsnio, pasišiaušusiais iš siaubo 
plaukais, su ant kaktos iššokusiomis akimis jis traukėsi atgal... Kai tik- 
tai jis nužengė nuo tilto, viskas jame nurimo, jis atsikvėpė... 

Paskui jis šiurkščiai išpyškino: 

- Sinjorai, ko jūs laukiate? Į ataką! 

Ronšerolis ir Sent Andrė žengė ryžtingu žingsniu. Sargybiniai dre- 
bėjo. Ševaljė šnibždėjo: “Aš norėčiau, kad pirmieji įeitų jie". Visi šie 
žmonės, girdėję karaliaus vaitojimus, matę, kaip jis traukėsi atgal, stu- 
miamas nenugalimos jėgos, tyliai meldėsi. Vyriausiasis prevo ir marša- 
las padavė vienas kitam rankas, kaip Tiseranderi gatvėje. Drauge jie už- 
lipo ant tilto. 

Tas pats virpulys nupurtė ir juos. Kraupus nervingas virpulys. Jie 
sustojo. Ir ūmai kažkas jų paklausė: 

“Ką jūs padarėte Mari?" 

Apduję jie dairėsi aplinkui beprotiškais žvilgsniais. Jie užmiršo, 
kur šiuo metu yra. Jie užmiršo karalių, sargybinius, Nostradamą, Bore- 
verą... 
- Tu girdėjai? - sumikčiojo Sent Andrė. 

- Taip! - sukūkčiojęs pratarė Ronšerolis. 

Balsas buvo visiškai arti. Jis buvo aiškus, ryškus. Jis nebuvo nei 
liūdnas, nei grasinantis. Jis buvo ryžtingas. Jis buvo neišvengiamas. Jie 
vėl išgirdo: 

“Ką jūs padarėte Reno?" 

Sent Andrė nevikriai nušoko nuo tilto. Visi girdėjo, kaip kaleno jo 
dantys. Ronšerolis plakė rankomis orą ir visi girdėjo, kaip jis klykė: 

- Reno! Reno! RENO! 

Keletas minučių praslinko visiškoje sumaištyje. Apie dvidešimt sar- 
gybinių be triukšmo pasišalino ir leidosi bėgti paklaikę iš siaubo. 

Tą akimirką po portalu sužibo šviesa. Laikydamas šviestuvą, lanks- 
tydamasis, sveikindamas, šypsodamasis pasirodė nedidelis senis. 

- Mesjė de Notr-Damas, - pasakė jis aukštu balsu, - laukia savo 
šlovingųjų lankytojų. 

- Prisiekiu Viešpačiu! - tarė ševaljė. - Jeigu aš netgi įeisiu vienas, 
tai aš pamatysiu tavo šeimininką! 

Karys puolė į priekį. Montgomeris, Rolandas ir Lagardas paskui jį. 

- Visi! Visi! - kartojo Džino. - Laikas neįprastas. Tačiau garbė di- 
delė. Visi! Visi! Mano šeimininkas jūsų laukia visų! 

Karalius, Ronšerolis ir Sent Andrė, vienu metu apimti nesutram- 
domo įniršio, puolė pirmyn... Nieko! Šį kartą jie neišgirdo nieko! 

- Visi, visi, - šaukė Džino, - įeikite, sinjorai sargybiniai! Įeikite! 

Sargybiniai žengė pirmyn. Jų suėjo tiek, kiek galėjo sueiti. Visi 
kilo plačiais laiptais. Viršuje pro didžiules duris sruvo šviesa. Ši akinan- 
ti Šviesa tarsi magnetas traukė juos. Jie įėjo į erdvią menę su dvylika 
durų, dvylika kolonų, dvylika sfinksų. Jie įžengė tylūs, nepatiklūs, su- 
siglaudę. Tuomet Ronšerolis šiurkščiu balsu paskelbė: 

- Karaliaus vardu! 

Ir tą akimirką šviesa užgeso. Įsiviešpatavo tamsa... 

Čia buvo penkiasdešimt žmonių, ginkluotų, pasirengusių apgulčiai. 
Čia buvo karalius. Maršalas. Vyriausiasis prevo. Luvro gvardijos kapito- 
nas. Ševaljė. Sargybiniai, įpratę už nieką laikyti ir savo pačių gyvybes, 
ir kitų. Ir visa tai susmuko, sumenko. Keletą sekundžių viešpatavo lai- 
dotuvių tyla. Paskui pralėkė prakeiksmų šuoras ir ševaljė suriaumojo: 

- Fakelus! Uždegti fakelus! 

Nė vienas fakelas neužsidegė. Jie vis dėlto buvo. Tačiau tie, kurie 
juos laikė, šaukė: “Tegul uždega fakelus", nepastebėdami, kad patys lai- 
ko juos. Riksmai nutilo. Stojo slegianti tyla, atrodė, kad kiekvienas lau- 
kė, kada bus uždegti fakelai. Ūmai pasigirdo siaubingas riksmas. Tai 
buvo vienas iš sargybinių; jis pajuto ant savo veido ledinės rankos prisi- 
lietimą. 

“Kas? Kas tai? Ak! Ar uždegs gi pagaliau kas nors tuos fakelus?" 

Vėl riksmas. Paskui vėl. Vėl ir vėl. Visi sargybiniai šaukė, klykė. 
Patamsyje jie ieškojo durų. Durų nebebuvo. Jie susidurdavo vienas su 
kitu. Jų riksmai virto nepakeliamomis aimanomis. Dvylika prarado są- 
monę. Kiti puolė ant kelių. Aimanos virto kauksmu. Ir visi šie šūksniai, 
sumišę tamsoje, liejosi į bauginantį baimės himną. Tai, kas vaitojo juo- 
se, kas plėšė jų burnas, kėlė piestu plaukus, mėšlungiu traukė veidą, 
buvo baimė, ne mirties baimė, ne, - baimė Nematomojo, esančio tarp jų. 
Ir visi jautė vieną ir tą patį. 

Drėgnos ir lipnios rankos lietė jų veidus. Nežinia kas prilipdavo 
jiems prie kojų. Pragariškas kvatojimas aidu skambėjo jų ausyse. Išgąs- 
tis užvaldė juos. Netrukus patamsiai nušvito ir jie pamatė tai, ko nemato 
žmonių akys. Jie pamatė, kaip bekūnės būtybės sklando erdvėje. Jie ma- 

tė ugnis, liepsnos liežuvius, plykstelinčius tai čia, tai ten. Jie išvydo mo- 
teris perregimais kūnais, laužančias rankas ir daužančias sau krūtines. 

Ir tai jau nebebuvo salė su dvylika kolonų, kurioje gaudė šių žmo- 
nių, skalijančių iš baimės, kauksmas... 

Henrikas II, Sent Andrė, Ronšerolis vieninteliai išvengė šio koš- 
maro. Btt kliedesiai supo juos, skverbėsi į juos. Jie troško mirties. Hen- 
rikas susirietė į kamuoliuką, užsidengė galvą rankomis. Vyriausiasis pre- 
vo ir maršalas, prispausti vienas prie kito, surakinti vienas su kitu tylėjo 
suledėję ligi kaulų smegenų. Pamažu klyksmai nutilo. Nutilo vienas, 
paskui antras, trečias, paskui visi, ir tuomet vėl stojo tyla, kupina kimių 
atodūsių. 

Ūmai šioje tyloje - nevilties šūksnis. Paskui antras; paskui trečias! 
Tai buvo karalius! Tai buvo Ronšerolis! Tai buvo Sent Andrė! Atėjo jų 
eilė!.. 

“Kaine! Kaine! Štai tavo brolis eina pas tave!.." 

“Sent Andrė, štai Mari išeina iš kapo!.."' 

“Ronšeroli, štai Reno, štai jis!.." 

Pasigirdo trys mirtinos nevilties klyksmai. 

Balsas, šį kartą Žmogaus balsas, be galo švelnus balsas tą akimirką 
sušnibždėjo karaliui į ausį: 

- Sere, norite, aš atiduosiu jums Florizą?.. 

Henriką II apėmė virpulys, tačiau jame dar tūnojo karštligiška bai- 
mė. Bet ir ši baimė, tarytum paveikta svetimos valios, greitai pradingo ir 
geismas, nesuvaldomas geismas sugrįžo į jo širdį. Jis suburbleno: 

- Florizą? 

- Taip. Jeigu jūs norite, aš jums atiduosiu ją. Vienintelis, vieninte- 
lis pasaulyje aš galiu jums atiduoti ją... Vienintelis pasaulyje aš galiu 
padaryti taip, kad ji savo noru ateitų pas jus... 

- Ji ateis pati?.. 

- Rytoj, jeigu jūs panorėsite!.. 

- Ką reikia daryti? - kimiu balsu pratarė karalius. 

- Pašaukite Nostradamą ir įsakykite išeiti visiems tiems įkyriems 
žmonėms. 

Siaubas, klejonės, šūksniai. Sąžinės priekaištai, tragiški atsimini- 
mai - viskas išgaravo iš karaliaus sąmonės. Neliko nieko kito, išskyrus 
tą geismą, išskyrus Florizą. Jeigu Nostradamas būtų pareikalavęs jo sie- 
los, jis būtų pardavęs ir sielą. Meldžiančiu balsu, keistai nuskambėjusiu 
tyloje, jis pratarė: 

- Nostradamai, ateikite pas mane!.. 

Tą pačią akimirką erdvią menę užliejo akinanti šviesa. Karalius 
užmerkė akis. Kai jis atsimerkė, išvydo Nostradamą, apsirengusį juodo 
aksomo drabužiais, su špaga prie šono, laikantį skrybėlę rankoje, palin- 
kusį prieš jį pagarbiam nusilenkime ir tariantį: 

- Sere, aš jūsų paslaugoms. 

Konvulsijos perbėgo šia minia. Bet kai jie pamatė Nostradamą ly- 
giai tokį patį, kaip ir visi kiti Žmonės, juos apėmė baisus įniršis - nuo 
ševaljė ligi paskutinio sargybinio. Ronšerolis ir Sent Andrė suriaumojo: 

- Pagaliau jis papuolė! 

Montgomeris, įsmeigęs akis į karalių, netekęs galvos, pasiruošė 
smogti. 

- Sargyba! - šaukė ševaljė. - Suimti šį žmogų! 

- Karaliaus vardu! - staugė Ronšerolis padūkęs iš džiaugsmo. 

- Visi atgal! - šaukė karalius. - Visi lauk! 

Penkiasdešimt nugarų sulinko. Po to - skubus atsitraukimas. Mont- 
gomeris išėjo paskutinis. Jis murmėjo: 

“Be abejo, raganius įskųs karalienę, ir mane įskųs!" 

Nostradamas priėjo prie Montgomerio ir pasakė: 

- Nusiraminkite. Jis nesužinos. 

Montgomeris pradingo. Karalius nužvelgė keistą šios menės aps- 
tatymą. Paskui, regėdamas priešais save Nostradamą, panoro įsitikinti, 
kad jis, karalius, vis dar turi šiokią tokią valdžią. 

- Jūs slepiate čia, savo namuose, maištininką. Mes atvykome jo. 

- Jūs turite omenyje Rojalį de Boreverą, sere? Iš tiesų jis Čia, pas 
mane. 

- Jūs privalote man išduoti tą Žmogų, - jau šiurkščiau tarė karalius. 

Nostradamas nusilenkė ir pasakė: 

- Jūs valdovas, sere. Aš išduosiu jums maištininką. 

- Tučtuojau! - suniurzgė Henrikas. 

- Tučtuojau, jeigu karalius taip nori. Bet aš jus įspėju, kad tai bus 
pavojinga. Leiskite man parinkti akimirką, kai maištininko likimas tu- 
rės susikirsti su karaliaus likimu. Tuomet, sere, aš ir išduosiu jį jums. 
Prisiekiu tai savo siela. 

Tonas, kokiu buvo ištarti šie žodžiai, privertė karalių suklusti. Bet, 
patenkintas tuo, jog atstatė savo galią, jis atlyžo. Beje, Boreveras čia 
buvo tik dingstis, garnyras. 

- Aš tikiu jumis, - pasakė Henrikas. - Palauksiu tos akimirkos, apie 
kurią šnekėjote. 

- O kol lauksite, - pasakė Nostradamas nusišypsojęs, - aš atiduosiu 
jums Florizą. Gana nieko neduodančių mėginimų. Gana rizikos. Ji pati 
ateis pas jus. Tik... 

- KRalbėkite, kalbėkite, - gaudė orą Henrikas. 

- Jums reikia atsikratyti vyriausiojo prevo be kraujo praliejimo. 
Tai būtina, sere. 

- Rytoj ryte jis bus Bastilijoje, - sugriežė dantimis Henrikas. Šią 
akimirką jis savo ranka būtų nudūręs Florizos tėvą, jeigu magas nebūtų 
jam pasakęs: “be kraujo praliejimo". 

- Jums reikia atsikratyti to vienuolio, kuris duoda jums neprotin- 
gus patarimus. Ignacijaus Lojolos. 

- Aš jį išvysiu iš Prancūzijos, - sušuko Henrikas. 

- Pagaliau reikia parinkti slėptuvę mesjė Ronšerolio dukteriai. Per- 
nelyg pavojinga jums, jeigu ji liks Paryžiuje. Ji neturi, ji negali čia pasi- 
likti. 

- Pjerfonas - patikima tvirtovė. Aš įsakysiu ją nuvežti ten. 

- Tai viskas, sere. Kur jūs norėtumėt, kad ateitų mergaitė? 

- Prie Sen Deni vartų. Aš ten pasiųsiu palankiną ir eskortą, pasi- 
ruošusį ją lydėti. 

- Sere, rytoj ryte, dešimtą valandą, mergina ateis pati. 

Jie pasikeitė šiais klausimais ir atsakymais per keletą sekundžių. 
Vieną akimirką karalius susimąstė. Jis galvojo taip: 

“Kaip čia yra, kad aš jaučiu visišką pasitikėjimą tuo žmogumi, kurį 
rengiausi nužudyti? Kodėl man tūkstantį kartų ramiau šioje paslapties 
buveinėje, dar prieš keletą minučių buvusioje man baimės prieglobsčiu, 
negu savajame Luvre?" 

Jis pakėlė galvą ir įsmeigė degantį žvilgsnį į Nostradamą. 

- Prisiekiu Notr Dam, kurios šlovingą vardą jūs turite, mesjė, aš 
matau, kad jūs galingas. Apie jus pasakojami nuostabūs dalykai. Mesjė 
Lojola sako, kad jūs demonas. Tai štai, aš, karalius, sakau jums: jeigu 
jūs padarysite tai, ką sakėte, aš jus imsiu laikyti pačiu sumaniausiu mū- 
sų laikų žmogumi. Jeigu ji ateis, jūs galite nuo rytojaus laikyti save pa- 
grindiniu Prancūzijos karaliaus rūmų favoritu, karaliaus kompanionu ir 
draugu - jo broliu!.. Ligi rytojaus, mesjė! 


|] 
Sen Deni vartai 


Tėvui išėjus į Luvrą, Floriza užsiėmė savo rūpesčiais. Prižiūrima 
dviejų moterų - dviejų kalinės prižiūrėtojų - ji patikrino dvi ar tris spin- 
tas. Kiekvieną dieną atsirasdavo kokio nors darbo. Davusi nurodymus 
skalbėjoms, mergina grįžo į savo kambarį ir abi kalinės sargės vėl užė- 
mė savo postą prieškambaryje. 

Priešais plačiai atvertą langą ji pasistatė verpimo ratelį; ji mėgo šį 
darbą, nes jis leisdavo jos vaizduotei netrukdomai pakilti į svajų pasau- 
lį. Vasariškas rytas, sunkus, pranašaujantis audrą, slėgė ją, virš Pary- 
žiaus siautėjo įkaitusio vėjo gūsiai. Netrukus ji liovėsi dirbusi ir parimo 
ant stalo. 

Floriza tylutėliai šnibždėjo: 

“Mano tėvas sako, kad jis banditas. Aš dar niekada nesu regėjusi 
nuoširdesnio žvilgsnio. Kurio bajoro veide daugiau vyriško nuoširdu- 
mo? Kada karalius pasirodė čia, po mano langais, su dvylika ar penkio- 
lika sargybinių, kada jam išmetė virvines kopėčias, kuris iš jų, Prancū- 
zijos Henrikas ar Boreveras, buvo karalius? Kuris buvo banditas?" 

Ūmai ji atsilošė. Atrodė, jog ji kažko klausosi. Jos krūtinė kilnojo- 
si. Ji susiglostė plaukus ties smilkiniais ir sušnibždėjo: 

“Beprotybė!" 

Mergina žengė keletą žingsnių prie durų, staiga sustojo, krestelėjo 
galvą, paskui vėl žengė ir prieškambaryje pamatė, kad abi moterys mie- 
ga. Ji išsigandusi atšlijo ir samurmėjo: 

“Tai teisybė, jos miega!.. Aš galiu pro jas prasmukti. Aš galiu išei- 
ti. Aš neisiu!" 

Duslus dundesys danguje pranašavo didelės audros pradžią. Ji ne- 
girdėjo griaustinio. Ji klausėsi savęs. Ir virpėjo. Niekuomet dar jai nebu- 
vo atėję į galvą nepaklusti tėvo valiai ir vienai išeiti iš namų. Išeiti? 
Kokiu tikslu? Kur?.. Ką jai pasakys! 

Ji nenorėjo. Jos protas priešinosi. Tai buvo kankinanti, bet trumpa 
kova; ūmai Floriza susitaikė, jos veidas, nusiaubtas baimės, įgijo abe- 
jingumo išraišką. Tai buvo ji. Ir tai jau buvo nebe ji. Neskubėdama ji 
apsigobė kapišonu ir sukaustytais žingsniais leidosi į kelionę. 

Pusę dešimtos karalius Henrikas ir maršalas buvo de Sen Deni kaš- 
tonų priedangoje. Už medžių guotų jau laukė palankinas, kelioninis pa- 

lankinas, pakinkytas keturiais stipriais normandų veislės arkliais; du fo- 
reiteriai balnuose, su botagais rankose, buvo pasiruošę kirsti arkliams. 
Aplink kinkinį dvylika gerai apsiginklavusių raitelių ant gerų žirgų. Vi- 
duje dvi moterys, dvi tvirtos matronos, galinčios sutramdyti maištinin- 
kę, užkimšti jai burną, jeigu ta šauktųsi pagalbos. 

- Sere, - pasakė Sent Andrė, - jūs pats palydėsite gražuolėlę iki 
Pjerfono? 

Karalius dėbtelėjo į savo favoritą įtariu žvilgsniu. Panašus klausi- 
mas būtų įtikinęs jį pasilikti Paryžiuje. 

- Mūsų laukia, - atsakė jis, - Margaritos jungtuvės. Manasis Savo- 
jos pusbrolis nekantrus. Aš nuvyksiu į Pjerfoną po iškilmių. 

- Suprantu, - pašaipiai pasakė Sent Andrė, - Geležinės Galvos ne- 
kantrumą ir Žaviuosi jūsų kantrybe. 

- Tylėk! - burbtelėjo Henrikas išbaldamas. - Žiūrėk! 

- Kas!.. 

- Ten! Tas žmogus, einantis mūsų link... 

- Raganius! - dusliai sušnibždėjo virptelėdamas Sent Andrė. 

Nostradamas artinosi. Atrodė, kažkokia nežinoma, neįtikėtina ne- 
galia palaužė jį. Jis ėjo lėtai, nuleidęs galvą... Sustojo priešais karalių ir 
tarsi nepastebėjo Sent Andrė. Henrikas minutėlę žiūrėjo į jį gaudyda- 
mas orą. Ir neištvėręs paklausė: 

- Ji ateis?.. 

- Ji eina! - atsakė Nostradamas. 

Henriką purtė drebulys. Jo karščiuojantis žvilgsnis smaigstė Sen 
Deni vartus. 

Praėjo dešimt minučių. Karalius buvo neįprastai sudirgęs. Dėl to, 
galimas dalykas, labiau buvo kaltas burtininko buvimas šalia, negu lau- 
kimas. Jis vėl prakalbo: 

- Jūs pasakėte: “ji eina", 1r... 

- Štai ji! - pasakė Nostradamas. 

Tą pačią akimirką pasirodė Floriza. Ji žengė pro vartus, perėjo tiltą 
ir sukaustyta, be jokių dvejonių, tarsi būtų Žinojusi, kad tai jai paruošta- 
sis palankinas, įlipo į kinkinį, atsisėdo ant minkštasuolio ir tučtuojau 
užsnūdo... 

Atsirito iš už horizonto griaustinis ir trenkė virš jų galvų. Juodas 
dangus suskeldėjo, ėmė kraujuoti ugnimi. 

- Dievas nelaimina to, kas vyksta čia! - nustebęs sumurmėjo Sent 
Andrė. 

Karalius suakmenėjęs tylėjo. Iki paskutinės sekundės jis netikėjo, 
kad įvyks stebuklas - Floriza pati atėjo atsiduoti! Stebuklas įvyko! 

Jis su baime žvelgė į Nostradamą. Puikybė neleido jam persižeg- 
noti ir ištarti nelabojo išvarymo formulę. Jo žvilgsnis peršoko prie Flo- 
rizos. Jis regėjo ją saldžiai miegančią ir besišypsančią tragiškoje, iš lieps- 
nojančio dangaus krintančioje šviesoje. Jo sąmonėje blyksėjo tokie pa- 
tys žaibai, kaip ir padangių skliaute. Geismas šėlo jame kaip griaustinis 
aukštybėse. Jo gyslomis šniokštė verdančios lavos srautai. Trūksmingai 
kvėpuodamas, jis murmėjo: | 

- Tegul ir mano sielos kaina, tačiau ji bus mano! Burtininke, iš kur 
tavo galybė? Kalbama, kad iš pragaro. Tebūnie taip! Jeigu reikia, aš ati- 
duodu sielą... 

- Aš ją imu! - atsakė Nostradamas. 

Karalius puolė pirmyn. Ar girdėjo jis Nostradamo atsakymą, daug 
labiau stebinantį ir bauginantį, negu Florizos atėjimas? Mes abejojame 
tuo. Netekęs galvos jis pribėgo prie kinkinio, greitai davė įsakymą es- 
korto vadui ir abiem matronams. 

“Po trijų dienų aš būsiu Pjerfone..." 

Palankinas pajudėjo. Eskortas nusekė paskui jį. Henrikas liko sto- 
vėti po šiltu lietumi, kol kinkinys ir raiteliai nepradingo tolumoje. Tuo- 
met triumfuodamas, kupinas pasitikėjimo savimi, šiek tiek atvėsęs jis 
grįžo prie Nostradamo, neišleidusio jo iš akių. 

- Prašykite visko, ko norite! - tarė jis aštriu tonu. 

- Nieko. Man nereikia jūsų pagalbos. Bet jums, sere, jums aš dar 
reikalingas. Jūs ketinate vykti į Pjerfoną. Jeigu norite, kad jums pasisek- 
tų, turiu sužinoti tikslią dieną. 

- Šiandien šeštadienis; trečiadienį aš būsiu Pierfone 

Nostradamas pakartojo: 

- Trečiadienį! 

Paskui, nusilenkęs karaliui su jam vienam būdinga ramia didybe, 
jau ruošėsi pasišalinti. Henrikas sugriebė jį už rankos ir sumurmėjo: 

- Jūs man taip pat Žadėjote Rojalį de Boreverą. 

- Jūs jį gausite! Kaip ir merginą! 

- Kada? Sakykite! Kada?.. 

- Greitai. Po kelių dienų. Banditas pats ateis pas karalių!.. 

Burtininkas, Sent Andrė, Nostradamas štai jau keletas minučių, kaip 
buvo dingę, kai iš kaštonų giraitės pasirodė išbalęs iš įniršio jaunuolis. 
Jis viską matė - burtininką, Florizą, pajudėjusį palankiną. Tai buvo Ro- 
landas de Sent Andrė. Grįždamas iš Luvro, jis sutiko savo tėvą, lydintį 
karalių. Abu veidus buvo užsidengę kaukėmis. Tai, beje, toje epochoje 
nieko nestebino; kaukės buvo beveik taip pat plačiai naudojamos, kaip 
ir pirštinės. Bet Rolandas iš ūgio, iš aprangos labai greitai atpažino abu 
sinjorus. Jis nusekė juos ir įsigudrino prasmukti į giraitę niekieno ne- 
pastebėtas. Dabar jis žinojo viską. 

Rolandas griežė dantimis. Šią akimirką jis būtų užmušęs karalių. 
Jis grįžo į Paryžių ir nuskubėjo į savo namus Betizi gatvėje. Po valandos 
jis pasivijo palankiną, gabenusį Florizą. 


Sešioliktoji dalis 
LIKIMO ZAISMAI 


Į 
Zemiškieji reikalai 


Po kelių dienų Nostradamas sulaukė pasiuntinio iš Luvro su laiš- 
kais nuo Henriko II, paskyrusio jį karališkuoju mediku. Nostradamas 
nuvyko į Luvrą padėkoti karaliui už tokią malonę. Jis buvo priimtas kuo 
draugiškiausiai ir gvardiečiai gavo įsakymą atiduoti jam tokią pačią pa- 
garbą, kaip ir konetabliui. 

Karalius patvirtino, kad trečiadienį ketina aplankyti Florizą. Tai 
buvo viskas, ką norėjo sužinoti Nostradamas. Jis grįžo į savo rezidenci- 
ją laukti tos reikšmingiausios jo gyvenime dienos. Rytoj jis padegs se- 
niai ruoštą miną... Rytoj jis užsiundys Henriką II Rojaliu de Boreveru. 

Trečiadienio, kada jis turėjo sužinoti, kur ieškoti Florizos, su vis 
augančiu užsidegimu laukė ir Rojalis de Boreveras. Nostradamas buvo 
pažadėjęs pakalbėti apie tai antradienį vakare. Tik keletas valandų bes- 
kyrė jį nuo tos akimirkos. 

Kai dėl karaliaus, tai jis gyveno apimtas karštligiško nekantrumo. 
Rytoj jis pasirodys Pjerfone. Apsiginklavęs galantiškumu. Tai buvo kaž- 
kas daugiau, negu malonumas, - aistra kunkuliavo... 

Galiausiai ir Katerina Mediči lūkuriavo su šaltu įniršiu. 

Luvre knibždėte knibždėjo jos šnipės. Todėl ji labai gerai Žinojo, 
dėl kokios priežasties Ronšerolis atsidūrė Šatle ir kad karalius rytoj Pjer- 
fone turi susitikti su Floriza. 

Katerina kentė tūkstančius kančių. Jeigu būtų galėjusi, ji būtų nu- 
žudžiusi Henriką II iki trečiadienio. 

Ligi antradienio vakaro ji jau buvo pavirtusi į pamėklę. Koplyčioje 
tarp tirštėjančių šešėlių buvo matyti tik keistai išbalęs jos veidas - mirtį 
nešančios minties kaukė... 

- Reikia pasimatyti su raganiumi, - tarė ji. 

Karalienė išėjo iš koplyčios, perėjo koridorių ir atsidūrė aparta- 

mentuose, kur buvo apgyvendinusi savo keturis asmens sargybinius. Iš 
slapto kabineto ji galėjo stebėti juos, sekti jų elgesį, klausytis jų kalbų, 
jie net neįtarė apie jo egzistavimą. Ji įėjo į šį kabinetą. 

Oficialiai jie buvo karalienės apsauga. Kapitonas sužinojo apie juos 
tik iš įrašo asmeninės sudėties kontrolės registre. Jie nebuvo verčiami 
nei stovėti postuose, nei eiti sargybą; jų nebuvo matyti nė vienos cere- 
monijos metu. Katerina laikė juos asmeniškai sau. Ketvertas sarginių 
šunų, gerai išdresiruotų, gulinčių prie jos kojų ir pasiruošusių pulti kiek- 
vieną, kurį ji jiems nurodys. Tokius ji norėjo juos matyti. 

Jie turėjo atskiras patalpas; nuo moteriškosios pusės juos skyrė tik 
paprastas koridorius. Bet Katerina buvo įvedusi tokią discipliną, kad šis 
trijų žingsnių pločio koridorius tapo neįveikiama kliūtimi. Jiems buvo 
paskirtas specialus liokajus. Liokajų vadino Juberu. Jie praminė jį Ka- 
ponu*. Pradžioje jis nebuvo joks bailys, bet, pabendravęs su jais, jis 
visiškai pateisino savo pravardę. 

Jie gyveno karišką gyvenimą. Šeštą valandą kėlimasis, malda, pir- 
mieji pusryčiai. Septintą valandą - mišios karalienės koplyčioje. Aštun- 
tą valandą - kariški pratimai, dažnai dalyvaujant karalienei; pirmiausia 
su mokomosiomis, vėliau su kovinėmis špagomis. Devintą valandą - 
antrieji pusryčiai, poilsis. Vidurdienį - pietūs, trunkantys ligi antros va- 
landos. Nuo dviejų ligi trijų galimybė palikti Luvrą, bet kiekvienąkart 
tik po vieną, dėl to jie tuo nesinaudojo. Ketvirtą valandą vaišės (konfi- 
tiūrai, pyragėliai, ispaniškas vynas). Nuo penkių iki septynių - fechtavi- 
masis. Septintą valandą vakarienė (sriubos, kepsniai, likučiai nuo kara- 
liškojo stalo). Aštuntą valandą, vadovaujant madmuazelėms iš skrajo- 
jančio eskadrono, etiketo pamokos. Dešimtą valandą ruošimasis mie- 
gui, šviesų gesinimas, bendras knarkimas. 

Kartais, tiesiog vidury nakties, - melagingas aliarmas. Varpelis, su- 
jungtas virvele su karalienės kambariu, ūmai atgydavo. Tada per pen- 
kias minutes reikėdavo pašokti, apsirengti, apsiginkluoti - ir ketvertas 
galvažudžių išsirikiuodavo fechtavimo salėje plūsdamiesi, piktžodžiau- 
dami, burbėdami, sprogindami akis. Karalienė juos apžiūrėdavo ir kele- 
tas auksinių monetų juos nuramindavo. 

Juos vargiai bebūtų kas atpažinęs - jie nutuko! Ak! Tai buvo jau 
nebe vilkai, sulysę vilkai blizgančiomis akimis, besislepiantys to miš- 
ko, koks tuomet buvo ir lieka ligi šios dienos Paryžius, tankumynuose. 
Tai buvo sarginiai šunys. Visi srginiai šunys riebūs... 

*“Kaponas - pranc. Capon - bailys. 

O jų apranga! Jų skrybėlės su plunksnomis - tikromis plunksno- 
mis, naujomis, susigarbanojusiomis, papurusiomis! Jų blizgančios ak- 
sominės liemenės! Jų batai su atvartais iš minkštos pirmarūšės odos. 
Burakanas dėvėjo vyšninio šilko apsiaustą! Trankemajų buvo verta nu- 
tapyti drobėje! Korpodibalis buvo apsitempęs žydrai melsvu aksomu! 
Strapafaras buvo pasipuošęs nėriniais. Jie buvo nuostabūs - jie švytėjo 
naujumu! 

Tą vakarą jie kaip tik baigė vakarieniauti. Korpodibalis kliūstelėjo 
sau dar vyno ir ištuštino taurę. Ši taurė, kaip ir trys likusios, stovėjusios 
ant stalo, buvo iš gryno sidabro. Korpodibalis akimirką tyrinėjo ją, grei- 
tai apsižvalgė aplink - niekas į jį nežiūrėjo - vienas delikatus judesys, ir 
taurė pradingo, - tai juk buvo sidabras! Įprotis, instinktas... Jis plačiai 
nusišypsojo. Jo ūsai išsitempė vos ne už ausų. Tą pačią akimirką, greitai 
nužvelgęs stalą, jis pamatė, kad ir visos likusios taurės tarsi išgaravu- 
sios. Trys jo bičiuliai, nė nepažvelgę į jį, viską matė ir padarė lygiai tą 
patį - instinktas, įprotis... 

Keturi galvažudžiai su deramu orumu įvertino vienas kitą. Minutė- 
lę jie gėrėjosi savimi ir tyliai džiaugėsi savo bendra vagyste... Ir ūmai 
kažkas visiškai neįtikėtino - Burakanas atsiduso vos neapversdamas tuš- 
čių butelių; lėtai jis ištraukė iš po savo gražaus vyšninio apsiausto tik ką 
jo nušvilptą taurę ir pastatė atgal ant stalo. 

- Kurių velnių, gerasis Dieve, kai toks laikas? 

Keturios taurės vėl atsidūrė savo ankstesnėse vietose. Taip. Kurių 
velnių dabar? Daugiau neverta buvo vogti. Kurių velnių! Sušvilpė ketu- 
ri įžeisto orumo kupini atodūsiai... | 

Atodūsiai susiliejo į nostalgišką kvartetą. Kaip tik tą akimirką šil- 
kinio šlamesio ir subtilaus aromato gūsiu įplasnojo keturios skrajojan- 
čio eskadrono amazonės, keturios suktos plepės, Katerinos paskirtos ap- 
mokyti mūsų keturis linksmuolius, - keturios tarnaitės iš “Triui Blan- 
šo", jeigu dar jų neužmiršote. 

- Santa madona, - metė šatenė, - vis dar už stalo? 

- Greitai, - pasakė brunetė, - prie darbo, kilnieji sinjorai! 

Mūsų galvažudžiai atsistojo ir metė į žaviąsias mergužėles keturis 
žvilgsnius... Ir dar kokius keturis žvilgsnius! Tai buvo pasipiktinimo, 
rūstybės, maišto dvasios kupini žvilgsniai! Jiems buvo pažadėta viskas; 
jie negavo nė vieno bučinio vogčiomis. 

- Nieko, netgi to, ek! - kalbėjo Strapafaras nagu barbendamas savo 
aštrius dantis. 

Jos daugiau nebemylėjo; jos daugiau nebebuvo jiems mielos mer- 
gužėlės, kurias reikia pavergti. Jos tapo nepakenčiamomis elgsenos pa- 
mokų mokytojomis. 

Etiketo pamokos! Ak! Mirtina nuodėmė! Ak! Gerasis Dieve! Ma- 
tote, jiems dabar reikia mokytis vaikščioti, kaip vaikščiojama rūmuose, 
sukinėtis ant kulnų, kas ten dar? 

Katerina suvokė, kokią jėgą jai gali suteikti keturi tokio dydžio ir 
tokios moralės šunys. Ji norėjo visur juos turėti greta savęs, numatyda- 
ma netolimus svarbius įvykius. Reikėjo juos padaryti tinkamais. Reikė- 
jo taip išdresiruoti sarginius šunis, kad jie įstengtų įsitrinti į elegantiškų 
sinjorų draugiją neparodę ilčių. Ir ji juos auklėjo! 

Akimirksniu keturi galvažudžiai buvo išrikiuoti kaip parade, su sk- 
rybėlėmis, apsiaustais, kaklajuostėmis ir špagomis prie šonų. Amazo- 
nės surengė rūpestingą apžiūrą. Jos buvo susigalvojusios sau žaidimą. 
Kuri iš savo valkatos padarys kuo geresnį dvariškį. Jos nurodydavo jų 
elgesio, skonio klaidas. 

Jie paklusdavo, dėmesingi ir nuolankūs, tik vartydavo baisias akis, 
ir išdykėlės, beje, nelabai pykdamos, kartais išgirsdavo, kaip prakeiks- 
mai kunkuliuodavo jų būsimųjų dvariškių gerklėse. 

- Pradėsime, - tarė brunetė suplojusi savo mažais baltais delniu- 
kais, - prie darbo! Kieno eilė šįvakar? 

- Dabar mesjė de Burakano eilė, - pasakė rusvaplaukė. 

Burakanas taip gailiai atsiduso, kad net susiūbavo jo kaimynų 
plunksnos. Tačiau rusvaplaukė sparčiai suorganizavo pamokos mizans- 
ceną. Atitraukusi stalą į vieną kambario galą, išdėsčiusi krėslus kitame 
gale, ji nurodė: 

- Mesjė de Burakanai, tarkime, jums suteikta garbė pasveikinti Jo 
Didybę (Dieve apsaugok!). Jūs ruošiatės pirmą kartą išeiti į visuomenę. 
Jūs, mesjė de Strapafarai sėskitės į šį krėslą, taip, nejudėkite daugiau, 
jūs karalius (Strapafaras pasiraitė ūsus ir pamėgino suteikti sau karališ- 
ką pozą). Jūs, mesjė de Trankemajau, sėskitės čia, jūs monsinjoras dofi- 
nas; jūs, mesjė de Korpodibali, atsistokite iš kairės nuo karaliaus, jūs 
monsinjoras Savojos hercogas; damos į vietas, jūs Jos Didenybė kara- 
lienė, madam Diana de Valentinua ir madam Margarita. Aš būsiu duri- 
ninkas. Atsistokite prie durų, mesjė de Burakanai. Dėmesio, aš skelbiu. 

Burakanas panarino galvą, tarytum jam būtų turėję perskaityti mir- 
ties nuosprendį. Rusvaplaukė, tiksliai pamėgdžiodavusi skardų durinin- 
ko balsą, šūktelėjo: 

“Mesjė ševeljė de Burakanas!" 

Dabar jau buvo nebe juokai. Vargšas Burakanas tai puikiai žinojo. 
Jis žengė pirmyn tarsi raganos's, bijantis sutraiškyti kiaušinio lukštą. 

- Ne taip, - šaukė labai užsirūstinusi rusvaplaukė, - aukščiau galvą, 
po velnių! Velniava, išsitieskite! Žiūrėkite tiesiai priešais save, į sosto 
papėdę! Kumštis ant strėnų. Traukite koją! Jokio susikaustymo, taip! 
Sustokite per tris Žingsnius nuo karaliaus, sveikinkite! 

Burakanas sustojo; rusvaplaukė, kad būtų tikriau, sugriebė jį už 
rankos. Jis nusilenkė ir sududeno: 

- Sveiki, sere! 

- Nelaimingasis! Jūs gi turite laukti, kol karalius kreipsis į jus!.. Jo 
Didenybė, pavyzdžiui, pasakys jums: “Mesjė de Burakanai, aš džiau- 
giuosi jus matydamas". Dabar kalbėkite, sakykite savo komplimentą ka- 
raliui. Pavyzdžiui, jūs pasakysite: “Sere, jūs regite manyje patį laimin- 
giausią savo karalystės dvariškį, nes aš turiu garbės stovėti priešais jus". 
Dabar, prieš pasitraukdamas, pasiūlykite ką nors Jo Didenybei. Papras- 
tai yra siūloma savo gyvybė, turtas... Pavyzdžiui, sakoma... 

- Karalienė! - šūktelėjo pašokusi blondinė. 

Šypsodamasi įėjo karalienė. Galvažudžiai išsitempė kaip stygos, 
kaip kareiviai prieš vyriausiąjį vadą. Skrajojančio eskadrono mergužė- 
lės pritūpė grakščiu ir giliu reveransu. Ji nusišypsojo Trankemajui, timp- 
telėjo už ūso Korpodibalį, apmirė susižavėjusi priešais Strapafarą ir pap- 
lekšnojo per skruostą Burakanui. Jie buvo kaip ne savo kailyje iš susi- 
jaudinimo... 

Sužavėti šiuos prasčiokus, padaryti iš jų ištikimus šunis, pasiryžu- 
sius mirti už ją, buvo tiesiog vaikų žaidimas. Jie karštai žavėjosi ja pir- 
miausia dėl to, kad ji buvo karalienė, ir dėl to, kad ji buvo Katerina. 
Niekuomet jie nepajėgė pažvelgti į ją be virpulio. Karalienei davus ženk- 
lą, mergužėlės pasišalino. 

- Mano vaikai, - pasakė ji tada, - aš niekuo nepasitikiu, išskyrus 
jus. Aš tik ką mačiau pamoką. Greitai jūs tapsite visiškai verti to, kad 
būtumėte pristatyti. Pagal drąsą, jėgą ir vikrumą jūs esate verti dvide- 
šimties gvardiečių; pagal ištikimybę jūs verti visos rūmų gvardijos. Rei- 
kia, kad šiandien vakare mane lydėtų ryžtingi vyrai. Jeigu mane seks, 
tikslus durklo smūgis į reikiamą vietą padės atsikratyti man šnipo. Jeigu 
kas nors panorės prie manęs prisiartinti, reikia, kad vienu rankos mostu 
jis būtų nublokštas per dešimtį žingsnių; jeigu jis nebepakils, tuo ge- 
riau. Ar galiu pasikliauti jumis? 

- Madam karaliene, - pasakė Strapafaras, - mūsų rankos ir mūsų 
širdys - jūsų. Pasinaudokite jomis kaip tinkama. 

- Puiku! Taip, - pasakė Katerina, - aš patikiu save jums. Šį vakarą 
jūs atsakingi už mano likimą. Eime, mano drąsuoliai! 

Ir narsuoliai nusekė paskui ją galvodami apie tai, kokia keista jų 
padėtis tame Luvre, kur jie gyveno vos už kelių žingsnių nuo karaliaus, 
buvusio jų belaisvio Kalandro gatvėje! Pradžioje kalėjimo sargai, dabar 
karalienės asmens sargybiniai! 

Po kelių akimirkų jie jau buvo už Luvro sienų. 


|| 
Gyvenimas ir mirtis 


Tą pačią akimirką, kada Katerina Mediči įžengė į sinjorų de Stra- 
pafaro, de Trankemajaus, de Burakano ir de Korpodibalio pietų menę, 
Nostradamas buvo savo darbo kabinete. 

Sėdėdamas erdviame krėsle, su niūriu apgailestavimu jis žvelgė į 
Rojalį de Boreverą, stovintį priešais jį. Tai buvo tikras, nuoširdus, gilus 
gailestis. Nostradamas nejautė jokios neapykantos Mari ir Anri sūnui. 
Jeigu jis būtų galėjęs jį išgelbėti, jis būtų jį išgelbėjęs... Bet jaunuolis 
buvo pasmerktas. Kieno? Likimo! 

“Viskas logiška, - galvojo Nostradamas. - Henriko sūnus - paties 
likimo man įteiktas instrumentas. Būtų absurdiška, jeigu Ronšerolis, Sent 
Andrė 1r Henrikas išvengtų logiškos bausmės. Fransua buvo nubaustas 
Turnone, jį nubaudžiau aš. Montekukulio nuodai buvo ne kas kita, kaip 
įrankis. Šis trejetas turi būti parblokštas... Meleno užeigos namuose aš 
atsidūriau greta Henriko sūnaus, Sent Andrė sūnaus ir Ronšerolio duk- 
ters. Štai mano įrankiai...?* 

- - Jaunuoli, - tęsė jis, - kai jūs sužinosite, kur yra Floriza, kai jūs 
nubausite pagrobėją, kai jums liks tik atkeršyti už tą seną valkatą, kurį 
aš mirtinai sužeidžiau... 

- Brabantą! - sušnibždėjo Rojalis. 

- Taip. Tai štai, arjūs ištesėsite tą žodį, kurį davėte mirties akivaizdo- 
je? Ar jūs nukausite mane šiuo durklu, kaip kad aš nukoviau Brabantą? 

Jis būtų atidavęs viską už tai, kad Rojalis būtų jam atsakęs: “Taip! 

Rojalis akimirkai užsimerkė ir sukando dantis. Jo veidas užsilieps- 
nojo, paskui pabalo. 

- Neprovokuokite manęs! Aš pats nežinau, ką norėčiau padaryti su 
jumis, aš to daugiau nebežinau. Kas įvyks tarp jūsų ir manęs lemtingąją 
valandą, liečia tik mane vieną. Todėl, vardan Kristaus kraujo, nekalbė- 
kite man daugiau apie tai. Jūs man žadėjote, kad šį vakarą, antradienį, aš 
sužinosiu, kur ji yra. Čia svarbiausias klausimas. Aš kartoju jums - ne- 
bandykite mano kantrybės! 

Jis būtų išgąsdinęs bet ką, tik ne Nostradamą. Bet šio žmogaus ne- 
galėjo išgąsdinti niekas, nes jis buvo aukščiau už mirtį. 

- Aš ištesėsiu savo pažadą, bet jūs pažadėkite man neišeiti iš šios 
rezidencijos ligi rytojaus ryto. 

Rojalis neatsakė. 

- Gerai! - tęsė Nostradamas. - Klausykite. Už keleto Ijė nuo Viljė- 
Kotrė yra tvirtovė; jūs lengvai pažinsite ją iš plačių ir solidžių proporci- 
jų. Ji vadinasi Pjerfonas. Ten, jeigu sugebėsite į ją patekti, rasite... 

Nostradamas nutilo. Rojalio de Borevero jau nebebuvo. Jis puolė 
iš kabineto. Tuo metu, kai jis iššoko į kiemą, buvo nuleidžiamas tiltas ir 
Džino ėjo pasitikti Katerinos Mediči. Vienu šuoliu Rojalis atsidūrė gat- 
vėje. Netrukus jis dingo iš akių. 


Tą akimirką, kai Rojalis bėgo per tiltą, jį sekunde: ryškiai apšvietė 
dviejų liokajų fakelai; vadovaujami Džino, jie ėjo pareikšti pagarbą šlo- 
vingajai lankytojai... Tuo pačiu metu gatvėje pasigirdo švilpimas ir keli 
šešėliai ir puolė paskui Rojalį de Boreverą. 

Tai buvo Lagardas!.. Tai buvo geležinio eskadrono Žmonės... 

Tris dienas Lagardas sekė rezidencijos prieigas. Jam reikėjo Bore- 
vero kraujo... Ne tik jam, bet ir karalienei; puiki dingstis, kad darbo būtų 
imtasi su visu reikalingu uolumu. 

Rojalis de Boreveras vienas, vidury nakties!.. Argi buvo galima 
benorėti palankesnių aplinkybių? Už gatvės posūkio Lagardas pasivijo 
Rojalį ir su palengvėjimu atsiduso. Jis išsitraukė špagą, perbraukė ją per 
apsiausto skverną ir pasakė: 

- Dėmesio!.. 

Aštuoni žmonės nedelsdami išsitraukė špagas. Gauja džiaugsmin- 
gai suvirpėjo. Jie ėjo į medžioklę, žudyti, o tai visada malonu. Be to, 
jiems buvo paskirta dviejų tūkstančių ekiū premija už Rojalio galvą. 

Rojalis ėjo greitai. Jis kunkuliavo pykčiu. Jis būtų atidavęs pusę 

savo gyvenimo, kad būtų galėjęs atsidurti akis į akį su pagrobėju. Kas 
jis?.. Reikėjo laukti ligi rytojaus!.. Paryžiaus vartai uždaryti; tik rytoj 
ryte jis galės skubėti į Pjerfoną. 

- Mesjė! - ūmai pasigirdo kimus balsas. - Taip, jūs, mesjė! Kur taip 
skubate? Velniai griebtų, jūs užėmėte visą gatvę ir trukdote man praeiti! 

Rojalis atsigręžė ir sutemose išvydo blyksint devynias špagas. 

- Ak! - sugriežė jis dantimis. - Kalba eina apie pasikeitimą smū- 
giais! Velniava! Man kaip tik reikėjo pramankštinti riešą! 

Tą pačią akimirką visi devyni Žmonės vienu metu puolė jį. Rojalis 
atšoko prie sienos, jo špaga raižė tamsoje plieno ornamentus. 

- Mirtis jam! Mums jo galvą! - vienu balsu šaukė geležinio eskad- 
rono galvažudžiai. 

Mūsų keturi šaunuoliai, skrajojančio eskadrono paversti rūmų šau- 
nuoliais, sustojo priešais pakeliamąjį tiltą. Jie taip pat matė, kaip tas 
žmogus didžiuliais žingsniais ėjo per tiltą, o praeidamas išblaškė juos į 
šalis. Jie apmirė suglumę. Rojalis jau nyko nakties gilumoje. 

- Šventoji Komunija, - burbtelėjo Burakanas, - tai jo letena! 

- Ek, - metė atgijęs Strapafaras, - tai gražuolėlis, mano vaikučiai! 

- Tikrai taip! - sušnibždėjo Trankemajus trindamasis akis. 

- Viešpatie! - šūktelėjo Korpodibalis. - Po velnių mergiotes, Luvrą, 
karalius, karalienės! Man karalius - Boreveras! 

Jie buvo pasiruošę vytis tą, apie kurį nuolat kalbėdavo rūmuose. 
Nelaimei, tą akimirką Džino žengė į priekį ir neįtikėtinai vaipydamasis 
kreipėsi į juos: 

- Šie garbūs dvariškiai gali nelaukti gatvėje. Įeikite, sinjorai, įeiki- 
te. Jūsų laukia improvizuotos vaišės. Be to, taip nori karalienė! 

Jie dvejojo, tai teisybė. Bet Rojalis jau buvo toli. Įsakinėjo karalie- 
nė... Nukabinę nosis jie perėjo per tiltą; šis tučtuojau pakilo. 

Katerina Mediči įžengė į kabinetą; Nostradamas atsistojo, kaip bū- 
tų galėjęs stovėti tik karalius. Jame nebuvo nei pasipūtimo, nei pagyrū- 
niškumo, - toji karalienė jam buvo žmogiška esybė. Nei mažiau, nei 
daugiau - nelaiminga moteris, atėjusi prašyti. O pati Katerina, argi ji 
atvyko ne prašyti? 

- Metre, - pasakė ji sėsdamasi į pasiūlytą jo krėslą, - aš daugiau 
nebegyvenu. Nė vienas iš jūsų pažadų neišsipildė. Tačiau aš turiu pasi- 
tikėti jūsų galybe, jumis, iškvietusiu Fransua, įsakiusiu jam pasirodyti 
iš neišmatuojamų gelmių... 

- Ką aš jums žadėjau, madam? 

- Viską! - dusliai nukirto Katerina. 

- Nieko! - pasakė Nostradamas. - Aš buvau tik tarpininkas. Aš kal- 
bėjau, kas bus. Kai dėl pažadų, o! Aš žadu tik tai, ką galiu išpildyti. Ir 
būkite rami - tai, ką aš žadu, įvykdau!.. Jūs klausėte, ar jūsų sūnus Anri 
valdys. Jums buvo atsakyta, kad jūs tikrai jį pamatysite soste. Ką gi, 
laukite, madam! 

- Bet karalius? - sumurmėjo Katerina. 

- Jums buvo pasakyta, kad karalius mirs smurtine mirtimi. Jis mirs. 

- Kada? - virpėjo karalienė. 

- Iki šio mėnesio pabaigos tai bus atlikta, - pasakė Nostradamas 
iškilmingai. 

Katerina šiam žmogui apnuogino savo sielą. 

- Paklausykite, metre, - skubiai pratarė ji. - Jeigu tai, ką jūs sakote, 
tiesa, tai kodėl Lagardas patyrė nesėkmę? Kodėl tas niekingasis Bore- 
veras pasirodė, kad išgelbėtų tą, kuriam paskelbtas nuosprendis? 

- Jūs nekenčiate Borevero, madam? 

- Taip. Ne tik dėl to, kad jis išgelbėjo karalių, bet dar ir dėl to, kad 
jis žino tai, ką tegalime žinoti tik aš ir Montgomeris. Aš neskaitau jūsų. 
Kas apšvietė tą jaunuolį? Kas pasakė jam, kad mano sūnus Anri nėra 
karaliaus sūnus?.. 

Nostradamas neatsakė. 

- Nesvarbu, - pridūrė Katerina. - Jis tai žino. To pakanka. Tokios 
paslaptys žudo, metre! 

Ji nukreipė grasinantį žvilgsnį į Nostradamą; šis nusišypsojo. 

- Jūs nieko negalite man padaryti. Bet grįžkime prie jūsų žodžių. 
Jums nebuvo pasakyta, kad karalių nužudys Lagardas. Jums buvo pa- 
reikšta, kad karalius kris nuo Montgomerio plieno. Ir tai įvyks būtent 
taip. Madam, viskas logiška nematomame pasaulyje, kuris valdo regi- 
mąjį pasaulį... Nėra nieko antgamtiško. Bus natūralu, kad Prancūzijos 
karalius mirs nukautas Montgomerio ginklu... 

- Gabrielis! - sumurmėjo Katerina persibraukdama ranka per kak- 
tą. - Aš jį pažįstu. Jis niekada to nepadarys. Tai, ką jūs sakote, neįmano- 
ma. Montgomeris nenužudys karaliaus! 

- Jums nebuvo pasakyta, kad Montgomeris nužudys karalių, ma- 
dam. Jums buvo pasakyta, kad karalius kris nuo Montgomerio plieno. 
Tai bus atlikta iki mėnesio pabaigos, - pridūrė Nostradamas su nepalau- 
žiamu įsitikinimu. - Jei norite, aš jums pasakysiu... 

- Kalbėkite, kalbėkite! - kvėptelėjo Katerina Mediči. 

- Juk jūs man atnešėte Montgomerio špagą, ar ne taip? 

- Jūs manęs prašėte to. Na, ir kas? 

- Tad štai, šią akimirką ši špaga žmogaus, kuris turi užmušti kara- 
lių, rankose. 

Katerina nejučia sudrebėjo. Jos veidą nuspalvino staiga plūstelėjęs 
kraujas. 

“Taip, - galvojo Nostradamas, - aš pasidaviau silpnybei norėdamas 
padėti likimui. Aš pakeičiau Borevero špagą ir dabar jis nešioja Mont- 
gomerio špagą. Kam tai gali pasitarnauti?.. Beprotybė... Bet... Kas Žino, 
galimas dalykas, tas sukeitimas buvo iš anksto nulemtas... Taip, tai turi 
būti teisybė. Kitaip aš nepaaiškinsiu sau to akivaizdaus neatitikimo įvy- 
kių eigoje, nepavaldžioje jokiems pokyčiams, jokiai galiai. Henrikas ne- 
gali vienu metu būti užmuštas Borevero ir Montgomerio. Boreveras - 
mano vienintelis įrankis..." 

- Jūs daugiau nieko nenorite manęs paprašyti, madam? 

Katerina, atrodė, nubudo iš kažkokios niūrios užmaršties. Ji lėtai 
pakėlė į magą akis. 

- Paprašyti jūsų? Ne... Tegul tik ši pranašystė išsipildo ir jūs pama- 
tysite, kokia Katerinos galybė ir dėkingumas. Jūs galite daryti auksą. 
Jūs man apie tai sakėte. Bet jums nepažįstami despotizmo džiaugsmai. 
Su manimi jūs pažinsite juos... Ne, aš neturiu ko jūsų prašyti. Bet nuo to 
laiko, kai su jumis pasikalbėjau, mano sąmonės nepalieka vienas neaiš- 
kus klausimas. Jūs man pasakėte tą vakarą, kad įmanoma prikelti miru- 
siuosius. O! Ne tik iškviesti jų šešėlį. Tai aš žinau. Aš mačiau! - pridūrė 
ji suvirpėjusi. - Vaiduoklis prisilietė prie mano kaktos. Ir Henrikas man 
pasakė, kad aš kvepiu mirtimi!.. Aš kalbu apie jų prikėlimą su kūnu ir 
krauju. Ar buvote jūs kada nors išdrįsęs tokiam veiksmui, kuris padary- 
tų jus lygų Dievui?.. 

- Ne, madam. 

- Bet jeigu prireiktų, jūs išdrįsite?.. 

- Taip. Bet tik dėl labai brangaus man Žmogaus, nes vienas iš to 
būtino mišinio elementų kelia baimę mano žmogiškajai silpnybei i ir vien 
tik nuo minties apie galimybę pasinaudoti juo visa mano esybė sukyla 
apimta siaubo. m 

- Ir koks tai elementas?.. - nustebusi tarstelėjo Katerina. 

- Vaiko gyvybė... Vaiko, jauno, sveiko. Ligi dvylikos metų am- 
žiaus, vaiko, gimusio iš tikros meilės... Šio elemento man trūksta. Nię- 
kuomet aš neimsiu jo ieškoti. 

- Kaip! - pasipiktino Katerina. - Jūs leidžiate, kad jus sulaikytų... 

- Ak! Madam, - pakiliai nutraukė ją Nostradamas. - Pagalvokite 
tik, ką jūs man sakote. Klausykite, aš pasistengsiu paaiškinti taip, kad 
jūs suprastumėte. Jūsų kūdikis! Jūsų sūnus Anri! Tai štai, jis tinka. Jei- 
gu aš išplėšiu jį iš jūsų! Kad grąžinčiau gyvenimą lavonui, aš atimsiu 
gyvybę iš jo, jo gyvybę!.. 

Katerina sušuko. 

- Nutilkite, jūs! - suklykė ji ūmai pašokusi nuo apėmusios ją karš- 
tinės, atstačiusi nagus, tarsi gintų savo sūnų. 

- Dabarjūs matote! - nukirto Nostradamas. 

- Jūs buvote teisus, - pasakė ji vis dar krečiama drebulio. - Tai neį- 
manoma. Aš numirčiau... 

- Eime, madam... Ir tegu! aukštesnieji genijai dovanoja jūsų kūdi- 
kiui tą laimę, kurios jūs jam linkite! 

Katerina nuleido galvą išgirdusi šį palinkėjimą, laiminantį jos vai- 
ką. Tai buvo karalienė!.. Tai buvo motina. 


II] 
Ronšerolis 


Skaisčią dieną su leidimu, pasirašytu karaliaus, Nostradamas įžengė 
į Šatlė, kur buvo atgabentas vyriausiasis prevo. Bet kada už jo užsivėrė 
durys, kada jis atsidūrė priešais kamerą, kurioje buvo įkalintas Ronšero- 
lis, jį lediniu apklotu apgaubė tamsa. Jis paėmė iš jį lydėjusio kalėjimo 
sargo rankų žibintą ir raktus, pats atsirakino duris ir įėjo. Nuo skląsčių 
bildesio, nuo blyškios šviesos kalinys atsikėlė nuo savo apgailėtino gul- 
to, užsidengė rankomis veidą ir pasimetęs žengė pirmyn. 

- Kas čia? Nejaugi pagaliau tai jūs, mano garbusis tėve?.. 

- Mesjė Lojola neateis, - pasakė Nostradamas, - jūs daugiau jo ne- 
pamatysite. Jis šiuo metu pakeliui į Romą. Tik aš abejoju, ar jis pasieks 


ją gyvas... . 
- Išvyko! - sugriežė dantimis Ronšerolis laužydamas rankas. - Iš- 
vyko palikęs mane vieną! 


- Jis norėjo jus išgelbėti. Tai padaryti jam sukliudė Jo Didenybė 
karalius Henrikas, ištrėmęs jį iš karalystės. 
- Karalius! Taip, tai tikriausiai tiesa! Tas bailus karalius, tas Žiau- 
rus karalius, tas dviveidis karalius ryžosi dar vienai išdavystei! Jo Dide- 
nybė! - pridūrė Ronšerolis nusikvatojęs numirėlio juoku. 

- Karalius, - pasakė Nostradamas, - viso labo tik pakluso patari- 
mui, įsakymui, kurį davė kitas žmogus... 

Ronšerolis įsmeigė į lankytoją akis, suapvalėjusias iš baimės. Jis 
mėgino atpažinti tą, kuris kalbėjo su juo tuo neišraiškingu, be intonaci- 
jos, bespalviu balsu, kuriame jis juto vis dėlto mirtiną grėsmę. Jis suš- 
vokštė: 

- Ir kas gi toks tapo galingesnis už Ignacijų Lojolą? Kas toks stip- 
rus, kad įsakinėtų Prancūzijos karaliui? Kas ištrėmė vienuolį ir dabar 
mėgaujasi mano nelaime? 

- Aš! - pasakė Nostradamas. 

- Jūs! Jūs! O! Kas tu, demone, atšliaužęs ryti to blogio, kurį pats 
pasėjai? Aš nematau tavo prakeikto veido!.. Bet man atrodo, kad aš jau 
esu girdėjęs tą balsą. Kas tu? Išdrįsk gi bent jau tėkšti man į veidą savo 
gėdingą vardą. 

Nostradamas nieko neatsakęs nusimetė apsiaustą ir, kilstelėjęs Ži- 
bintą, apšvietė savo veidą. Ronšerolis atsitraukė į patį tolimiausią ka- 
meros kampą ir kvėptelėjo: 

- Nostradamas! 

Keletui minučių Ronšerolis sustingo; jo akys įsmigo į šį beaistrį ir 
grėsmingą veidą, gyvą keršto įsikūnijimą. Tamsoje neaiškiai bolavo tik 
išblyškęs veidas, tarsi pakibęs ore. Nostradamas tylėjo. Jis šypsojosi. 
Ronšerolis sudėjo rankas ir sušnibždėjo: 

- Ką aš jums padariau? Kodėl jūs sutrukdėte vienuoliui išgelbėti 
mane? | 

- Todėl, kad tai aš pareikalavau, kad karalius jus suimtų. Todėl, 
kad tai aš padariau taip, kad jus sučiuptų pačioje $tisų sėkmės viršūnėje 
ir įmestų į šią kamerą. Vienu rankos mostu numetus jus nuo pjedestalo 
būtų visiškas absurdas, kad leisčiau jums atsikelti. 

- Tai jūs padarėte taip, kad mane areštuotų! - pasimetęs murmėjo 
Ronšerolis. - Taip, taip! Aš turėjau apie tai susiprotėti. Iš pirmojo jūsų 
Žvilgsnio aš pajutau, kad turiu jūsų neapkęsti. Iš pirmojo žodžio, kurį 
jūs man pasakėte, aš pajutau, kad jūs mano priešas. Ką aš jums padariau? 
Aš to nežinojau! Bet aš gerai supratau, kad jūs mane kada nors užmuši- 
te, jeigu aš jūsų neužmušiu!.. Ką gi, Nostradamai! Jūs patenkintas?.. 
Kalbėkite!.. Apsižvalgykite šioje kameroje!.. 

Nostradamas neskubėdamas pakabino Žibintą ant vinies ir kame- 
roje tapo šiek tiek šviesiau. Tada jis pasisuko į kalinį ir tuo pačiu bespal- 
viu balsu pasakė: 

- Aš galėjau nubausti vienuolį rūstesne bausme. Bet vienuolis bu- 
vo nuoširdus. Aš žiūriu į šią kamerą. Bet kažkada mačiau ir kitokią. Ši 
pakankamai patogi. Toji buvo šlykšti. Pro sienas ledinėmis gyvačiukė- 
mis sunkėsi vanduo. Jis krito nuo skliauto sunkiais lašais ir kiekvienas 
išjų buvo ašara. Kalinys buvo prirakintas už kulkšnią. Žiedai buvo ankšti 
ir surūdiję ir nelaimingojo kūnas sutino aplink juos dvigubais kraujuo- 
jančiais skausmo žiedais. Kalinys taip pragyveno mėnesius. Kai vie- 
nuolis nusileido į tą pragarą, kalinys prisiekinėjo jam savo siela, kad jis 
nieko nepadarė. Jis atsiklaupė ant kelių. Jis verkė kruvinomis ašaromis. 
Jis turėjo tėvą... Jis meldė vienuolio leisti jam išgelbėti savo tėvą. Vie- 
nuolis išėjo... Klausykite, Ronšeroli, aš atvykau to nelaimingojo vardu. 
Ar nemanote jūs, kad aš gerai padariau smogęs Lojolai per viltį, kuri 
buvo visas jo gyvenimas?.. 

- Bet aš ne Lojola! - sušuko Ronšerolis. - Aš gi jums nieko nepada- 
riau! 

- Tai tiesa, - pasakė Nostradamas tokiu tonu, kad Ronšerolis iš kar- 
to sugniužo. - Jūs nieko nepadarėte man. Bet aš atėjau to kalinio, apie 
kurį jums kalbu, vardu. Tai ne jūs įmetėte jį į tą duobę... Tai buvo Lojo- 
la. Jis nubaustas. 

- Bet aš! Bet aš! - duso Ronšerolis. - Kuo aš čia dėtas? Argi vienuo- 
lio neteisingumas ir žiaurumas kaip nors susiję su manimi?.. 

- Tiesa... Tai su jumis nesusiję; bet jums bus naudinga apie tai suži- 
noti. Aš užmiršau jums pasakyti vardą to, kuris mane pasiuntė... 

- Aš nenoriu jo Žinoti! - riktelėjo Ronšerolis. 

- Reikia, kad jūs Žinotumėte. Tą žmogų vadino Reno. 

Ronšerolis pajuto, kad jo plaukai šiaušiasi, baimė plečia akių vyz- 
džius, skruzdės bėginėja per nugarą. Tas vardas! Tas vardas, per dvide- 
šimt metų dusliai aidėjęs jo sąmonėje, užgriuvo jį kaip vėzdo smūgis. 
Nostradamas išsitiesė triuškinančios didybės poza. Įkalintasis švokštė... 
Nostradamas tęsė: 

- Ši kamera apskritai pakenčiama buveinė. Aš mačiau ir kitko. Tai 
buvo pirmasis mano rūpestis atvykus į Paryžių. Keliomis auksinėmis 
monetomis aš sugundžiau Tamplio valdytoją. 

- Tamplio! - Ronšerolis užgniaužė kvapą. 

- Taip. Kas gi jums?.. Žodžiu, aš galėjau nusileisti į kapo duobę, 
kur buvo įkalinta nelaimingoji, pasiuntusi mane. Norėjosi raudoti iš įnir- 
šio ir gailesčio. Kaip žmonės, būtybės su Žmogaus veidu, išdrįso ten 
įkalinti moterį, merginą! Aš ją mačiau, tą kamerą! Ir aš klausiu savęs, 

kaip, kokio stebuklo dėka ji galėjo ten išgyventi!.. Jūs norite, kad aš 
pasakyčiau jums jos vardą? 

- Mari de Kruamar! - suvaitojo Ronšerolis, ėmė gaudyti rankomis 
orą 1r susmuko. 

Nostradamas nejudėjo. Jis laukė, kada Ronšerolis atgaus sąmonę. 
Po kelių minučių Ronšerolis iš tiesų sujudėjo. Paskui jis pravėrė akis, 
pakilo ant kelių. Paskui ir visai atsistojo. 

Jis virpėjo ir čiupinėjosi smilkinius. Jis švokštė: 

“Kątai galėtų reikšti? Kodėl jis vadina save Reno pasiuntiniu? Mari 
pasiuntiniu?.."? 

Nostradamas turėjo įspėti šiuos žodžius, gožiamus jo dantų kaleni- 
mo. 

Jis buvo gyvybingas, šitas Ronšerolis. Jo valia buvo geležinė. Tai 
jis įrodė... Įtemptų pastangų dėka jam pavyko nepasimesti savo minty- 
se. Jis galvojo, kad galbūt dar ne viskas prarasta, kad reikia gintis ir dėl 
to pirmiausia sužinoti, kas toks yra Nostradamas. Jis gailiai pratarė: 

- Aš pažinojau Reno, aš pažinojau Mari de Kruamar. Jūs sakote, 
kad esate jų pasiuntinys? 

- Aš atvykau jų vardu, - atsakė Nostradamas. 

- Kada jūs matėte juos? - godžiai paklausė Ronšerolis. 

- Aš matau Reno kiekvieną akimirką. O kai dėl Mari de Kruamar, 
tai aš ją mačiau prieš keletą valandų. 

“Gyva! - šaukė viduje Ronšerolis. - Ak! Ak! Gerai, tebūnie taip!.. 
Vadinasi, mes su Sent Andrė matėme ne vaiduoklį! Ji gyva! Jis gyvas!.. 
Prisiekiu pragaru, dabar viską lems tik gudrumas ir jėga!.. Mes dar pa- 
žiūrėsim!" | 

Tai iš tiesų buvo šaunus kovotojas... Jo dvasia atsigavo. Jis pakėlė 
į Nostradamą degančias akis. 

- Ir ką jie jums pavedė? 

- Atkeršyti uŽ juos, - paprastai pasakė Nostradamas. 

- Atkeršyti už juos, gerai! - sugriežė dantimis Ronšerolis. - Pažiū- 
rėsim. Dar vienas žodis. Kaipgi jūs sutikote apsiimti tai padaryti? Kodėl 
jie nekeršija patys? 

Nostradamas suspaudė Ronšerolio riešą, pasilenkė prie jo ir pasa- 
kė: " 

- Todėl, kad jie mirę... 

Ronšerolis suprato, kad šis žmogus žaidė su juo kaip tigras su savo 
auka prieš ją surydamas. Jis išsitiesė ir sumurmėjo: 

- Jūs sakote, kad matote Reno kiekvieną akimirką, o Mari regėjote 
prieš keletą valandų. Vadinasi, jie numirė šiandien?.. Tik ką? 

- Jie mirę jau daugiau kaip prieš dvidešimt metų... 

Kibi baimės letena nagais įsisiurbė į Ronšerolio sprandą. Jis kvėp- 
telėjo: 

- Jūs sakėte... 

- Aš pasakiau, kad atvykau į Prancūziją atkeršyti už juos... 

Dabar Ronšerolį užvaldė nežinios baimė. Jis buvo jau nebe šioje 
kameroje. Jis buvo Mari de Kruamar kambaryje. Kambaryje, į kurį jis 
atvedė Fransua ir Anri. Gaudė varpai ir ūmai nuaidėjo balsas, kaip ir 
tada, ant pakeliamojo tilto Fruamontelio gatvėje: 

“Reno! Štai eina Reno!.." 

Vėl atgavęs šaltakraujiškumą (galbūt sąmoningai padėjus pačiam 
Nostradamui), jis pasijuto palaužtas. Jam liko vienintelė išeitis - prašyti 
šio žmogaus pasigailėjimo. Jis suklupo ir tarė: 

- Aš turiu dukrą. Vardan jos, vardan jos man reikalinga laisvė. Leis- 
kite man išgelbėti savo dukrą ir darykite su manimi viską, ką norite. Aš 
jums sakau, kad aš turiu dukrą... 

Jis kūkčiojo. 

- Aš tai žinau, - pasakė Nostradamas. - Jos vardas Floriza. Aš Žinau, 
kad jūs mylite šitą vaiką. Jūs, Ronšerolis, kažką mylite! Likimas apdo- 
vanojo jūsų širdį tuo instrumentu, kuriuo aš turėsiu tą širdį sudaužyti... 

- Ką tu nori pasakyti?! - sušuko Ronšerolis. - Demone! Demone! 
Užmušk mane! Pribaik mane! Bet neliesk mano dukros! Pasigailėk ma- 
no dukros! Ką tu padarei mano dukrai? 

Nostradamo veidas spindėjo. Jo akys svaidė žaibus. Jo balsas gau- 
dė, kaip ir tie varpai, kuriuos ką tik girdėjo Ronšerolis: 

- Aš ją atidaviau karaliui... 

- Pasigailėk! Pasigailėk! Imk mano gyvybę už ją! Bėk!.. Išgelbėk 
ją!.. 

- Pemelyg vėlu. Šią valandą, kaip tik šią akimirką karalius Henri- 
kas yra pas tavo dukrą. 

- Atiduota! - susvirduliavo Ronšerolis. - Atiduota karaliui!.. 

- Tam pačiam, kuriam kažkada tu atidavei Mari de Kruamar!.. 

Ronšerolis veidu griuvo ant žemės. 

Nostradamas išėjo ramus ir kupinas didybės, koks jis buvo visada. 
Tik kalėjimo sargas pastebėjo, kad rankos šiek tiek dreba ir veidu srūva 
prakaitas. 

Septynioliktoji dalis 
PJERFONAS 


] 
Pabėgimas 


Mes priversti sugrąžinti skaitytoją šiek tiek atgal. 

Ką veikė Floriza? Pasijutusi esanti senoje feodalinėje pilyje, ji ne- 
delsdama padėjo mąstyti, kas gi galėjo įvykti. Ji suprato, kad tikriausiai 
yra pagrobta - arba karaliaus, arba Rolando, - ir pasiruošė gintis. Ji ne- 
panoro kalbėtis su tom dviem matronomis, lydėjusiomis ją. Ji pasakė 
sau, kad kol yra gyva, ji privers save gerbti, net jeigu tai būtų ir pats 
imperatorius. Ji matė, kad jai reikės rinktis: arba mirtį, arba nešlovę. Ir ji 
pasirinko mirtį. 

Jos susijaudinimas iš karto atslūgo. Ji laukė. Pasijutusi savo liki- 
mo šeimininke, ji pajuto netgi kažką panašaus į džiaugsmą, sumnišusį su 
išdidumu. Už šio džiaugsmo slypėjo sunkus liūdesio debesis. Ir šis liū- 
desys virsdavo į neviltį, kuomet ji pamėgindavo prisiminti grumtynes ir 
pačiame jų sukūryje regėdavo blyksinčią špagą. Tada to bandito vardą, 
nusikaltėlio vardą šnibždėdavo mergaitės, atstumiančios karalių, lūpos: 

“Rojalis de Boreveras..." 


Naktis iš antradienio į trečiadienį. 

Erdviame kambaryje, susisiekiančiame su Florizos kambariu, ple- 
pėjo dvi matronos. Vienintelis šviestuvas metė neryškius atspindžius 
ant jų veidų. Išdavystė ir bailumas, pasileidimas ir godulys buvo palikę 
ant jų savo pasibjaurėtiną įspaudą. Viena buvo šluba ir vadinosi Šlube - 
tai buvo jos vardas. Kita buvo ūsuota ir vadinosi Arkebūza; nežinome 
kodėl, bet toks buvo jos vardas. 

Laikrodis išmušė du kartus. 

- Manau, kad galime prigulti, - pasakė Arkebūza. - Viešpatie Jėzau, 
kai aš prisimenu tą jaunutį sinjorą, kuomet aš buvau keturiasdešimt tre- 

jų... Mano akys tada buvo juodos, lūpos rožinės ir visi atsigręždavo, kai 
aš praeidavau pro šalį, tai štai, jaunutis baronas... 

- Visai kaip ir aš, - pertraukė Šlubė. - Aš buvau trisdešimt devyne- 
rių metų, turėjau visus dantis, kojos visiškai tvarkoj. Aš jums tiesiai 
sakau. Pabudėkime dar truputį, toji mažytė gali iškrėsti mums bjaurų 
pokštą. Aš tai turėjau hercogą, hercogą de... 

- Taip, taip, pabudėkim. Mums kiekvienai priklauso po dvi šimti- 
nes ekiū rytoj, kai išmuš pusiaudienį. Aš nebuvau žiauri baronui, nes 
turiu, šlovė Viešpačiui, krikščionės sielą. Jeigu aš jo nebūčiau paguodu- 
si, jis būtų susirgęs, o tada... 

- Manasis hercogas būtų pervėręs save špaga, jeigu aš jo nebūčiau 
pagailėjusi. Ir kuomet aš pagalvoju, kad ši mažylė nenori karaliaus... 

- Karaliaus! Ak! Karaliaus! 

Jos abi pakėlė akis į lubas ir choru pratarė: 

- Pabudėsim, pabudėsim! 

- Ojūs užtikrinta, - tęsė Arkebūza, - kad mes gausime tas dvi šim- 
tines? Aš nė per nago juodymą nepasitikiu tuo velnio maršalu. 

- Sent Andrė turtuolis. Visi sako, kad jis taupyklėje turi dešimt ar 
penkiolika milijonų. 

- Milijonai! Ak! Milijonai! 

- Kaip galima sutaupyti milijoną, pasakykite, mano brangioji?.. 

- Jūs norite sužinoti? - pasigirdo balsas. 

Dvi matronos pašoko ir veriamai suriko. Vyriškis buvo čia, greta 
jų. Iš kurjis atsirado? Kaip įėjo?.. Jos persižegnojo. Bet tučtuojau nusi- 
ramino pažinusios maršalo se Sent Andrė sūnų. Pasamdytoms maršalo, 
joms pasirodė visiškai natūralu, kad Rolandui tikriausiai buvo pavesta 
perduoti joms kokius nors nurodymus. 

- Tai jūs norite sužinoti, kaip uždirbti milijoną? - pakartojo Rolan- 
das. 

Jis buvo nusikamavęs, išblyškęs; stambūs prakaito lašai ritosi jam 
per kaktą; jis pasakė: “milijoną". Lygiai taip pat jis būtų galėjęs pasaky- 
ti: “du, tris milijonus! Viską!.." Būdamas taip arti Florizos, jis juto krau- 
pų savo turtų ir netgi savo gyvybės beprasmiškumą, jeigu jam nepavyk- 
tų gauti Florizos. Jis ėjo čia kalbėdamas: “Aš pasiūlysiu tūkstantį livrų 
toms moterėlėms". 

Žodis “milijonas" pats išsprūdo jam iš lūpų. Tai buvo šedevras. 
Tetulės buvo pritrenktos. Jos stovėjo apdujusios, su viena vienintele min- 
timi, kad jas užgriuvo visiškai netikėta laimė, tokia panaši į katastrofą. 

- Vienas milijonas - jūs pasidalinsite jį. Po pusę milijono kiekvie- 
nai iš jūsų! | 

Jos klūpėjo ant kelių ir murmėjo maldą. 

- Kada mes jį gausime? - pratarė Arkebūza kimiu balsu. 

- Rytoj. Po keleto valandų. Jūs žinote, kas aš toks?.. Aš maršalo de 
Sent Andrė sūnus. Šiuo metu maršalo turtai yra mano namų rūsiuose. 
Rytoj, kada panorėsite, ateisite pas mane į Betizi gatvę ir pamatysite, 
kaip atrodė milijonas. 

Jo dantys kaleno. Jis buvo išbalęs kaip lavonas. Jį sprogdino aistra. 
Patyrusios matronos iš persikreipusio veido tuoj atpažino išskirtinį nuo- 
širdumą Žmogaus, kuris yra pasiryžęs viskam: nusikaltimui, beprotybei, 
dosnumui, žiaurumui, - viskam! Jos vyptelėjo. 

- Et! - bloškė Arkebūza. - Jūs suprantate, reikėjo ko nors tokio, kad 
būtų galima mus įtikinti atiduoti jums mažytę! 

- Taip, - oriai pasakė Šlubė, - reikėjo kaip tik tiek, jokiu būdu ne 
mažiau - milijono! 

Atiduoti Florizą Rolandui! Apie tai dar nebuvo pasakyta nė vieno 
žodžio. Bet jos tučtuojau suprato. Rolandas ir nepastebėjo, kad tetulės 
pačios siūlo jam tai, ko jis atvyko jų prašyti. 

- Reikės, - tęsė jis, - auštant atvesti ją pas mane į užeigos namus. 

- O kaip mes prasmuksim? Ten, kieme, penkiasdešimt sargybinių. 

- Eime, - nusišypsojęs pasakė Rolandas. 

Šlubė liko saugoti Florizos. Arkebūza nusekė paskui Rolandą. 

Po pusvalandžio Arkebūza sugrįžo. Šlubė laukė jos su tuo karštli- 
gišku nekantrumu, augančiu kas minutę, su kokiu laukiama kokio nors 
neįtikėtino įvykio. Tarsi iš dangaus nukritęs milijonas, taip, čia tai buvo 
smūgis. Bet jos didvyriškai jį atlaikė. Dabar pagalvojusios, kad negaus 
to milijono, jos paprasčiausiai būtų numirusios. 

Pradėjo švisti. Jos užgesino šviestuvą. Arkebūza papasakojo apie 
požeminį koridorių, geležines duns. 

- Kaip ją reikės nuvesti? - paklausė Šlubė. - Ji ims šaukti. 

- Reikia priversti ją pačią eiti, - susimąsčiusi pasakė Arkebūza. 

- Aš Žinau! Aš jai pasakysiu, kad atgailauju, ir pasiūlysiu jai bėg- 
- Ji mumis nepatikės... Aš viską sutvarkysiu; aš Žinau, ką reikia 
pasakyti; jaunuolis su milijonu man paaiškino. 

Pašnibždom jos aptarė savo veiksmų planą. Ir tuomet Arkebūza 
įžengė į Florizos kambarį. 

Mergina miegojo. Jos miegas buvo neramus, bet ji jau buvo ap- 
sisprendusi ir todėl miegojo. Jos kairioji žaviai apnuoginta ranka, pana- 
ši į nuostabų marmurą, buvo padėta ant krūtinės. Jos dešinioji ranka 
spaudė mažo durklo - paskutinės išsigelbėjimo priemonės - kotą. 

Arkebūza prisiartino ir palietė jos petį. Tą pačią akimirką Floriza 
nubudusi pakilo. 

- Madam, - pasakė moteris, - karalius pilies kieme. 

- Karalius!.. - pašoko Floriza. 

- Jis tuojau ateis. Madam, vieną žodelį; karalius mums duoda du 
šimtus ekiū... 

- Niekingasis! - sulemeno Floriza mėgindama apsirengti, tačiau ran- 
kos neklausė jos. Netgi jeigu nuo to būtų priklausęs jos ByVeiIns, ji 
nebūtų galėjusi susiruošti. 

- Pažadėkite mums dvigubai, - sušnypštė moteris, - ir aš leisiu jums 
pabėgti. 

- Bėgti! O! Taip, bėgti!.. Dvigubai! Viską, ko jūs panorėsite! Tūks- 
tantį, du tūkstančius ekiū! Mano tėvas viską atiduos... 

- Eime! - pasakė Arkebūza užmesdama jai ant pečių platų apsiaus- 


Floriza tą akimirką išvydo moters veidą, o jame - bauginančią pa- 
šaipą. 

- O! - šūktelėjo ji atšlijusi. - Tai spąstai!.. 

- Vadinasi, man reikia pasakyti tam jaunuoliui, kad jūs atsisakote 
eiti su manimi ir norite čia laukti karaliaus? 

- Laukti! - pasimetusi lemeno Floriza. - Taip! Tegul jis ateina ir 
pamato, kaip aš numirsiu! 

- Vargšas jaunuolis!.. 

- Koks jaunuolis, nedorėle? Kalbėk! 

- Jo vardas Rojalis de Boreveras. Jis myli jus. Štai viskas, ką aš 
žinau. 

Floriza apmirė tik akimirkai. Jos nuostabios ir tyros akys sužibo 
dviem meilės žvaigždėmis. Paskui viskas joje nurimo. Rojalis de Bore- 
veras buvo čia! Ji atgavo pasitikėjimą savimi. Jai nebegali atsitikti nie- 
ko blogo. Ji ėmė rengtis. 

- Karalius tuojau bus čia, eime, eime!.. 

Floriza susisupo į apsiaustą ir pasakė: 

- Veskite mane... 

Buvo aštuonios valandos ryto. 

I] 
Kur buvo Boreveras 


Tą pačią naktį Lagardas puolė įkandin Borevero ir, kaip regėjome, 
pavijo jį. 

Rojalis de Boreveras, glausdamasis prie sienos, degančiu Žvilgs- 
niu skaičiavo špagas, pakeltas prieš jį. Devynios! Tai buvo šaunus skai- 
čius. Vadui tarus žodį, devyni žmonės puolė jį, kviesdami mirtį. Neby- 
lūs susirėmimai tuomet dar nebuvo tapę papročiu. Kautis plūstant vie- 
nam kitą - tai buvo natūralu. 

Žodžiu, devyni žmonės, prisiartinę per ištiestą špagą, ėmė save kai- 
tinti. Ir Boreveras, žinoma, neatsiliko. 

- Ei ! Čia gi mesjė de Lagardas su savo šunauja. Sveikas, šunuode- 
gi liokajau! 

- Ak! Na, valkata, palauk! - sušnypštė Lagardas. 

- Ak! Na, Lagardai, palauk! - atsakė Boreveras. 

- Tave iščirškins ant laužo kaip paršelį. 

- Taip! Ojūs tapsite malkomis tam laužui! 

Geležinio eskadrono vadeiva griežė dantimis. Jis apsidairė ir pa- 
matė, kad jo žmonės laukia tik signalo. 

- Paimkite jį, - pasakė jis, - bet atsiminkite, kad man reikalingos jo 


kepenys. 
- O bizūno nenon! - suriaumojo Boreveras. Jo špaga tik sušvilpė ir 
kirto Lagardui per skruostą. 


Lagardas sustaugė. Tučtuojau pasigirdo aimana ir vienas jo žmo- 
gus susmuko. Tai buvo mėgiamas Rojalio smūgis! Gražus smūgis atsi- 
vėdėjus! Špaga, supliekusi Lagardą, nubrėžė ore platų lanką perdrėsku- 
si vienam nosį, kitam pasmakrę ir galų gale trečiam įsmigo tiesiai į gerklę. 

- Viens! - išpyškino Rojalis. - Štai mano riešas ir prasimankštino! 
Dėmesio! 

Aštuonios įsiūčio pagautos špagos vienu metu nukrypo jam į krū- 
tinę ir pasigirdo staugimas: 

- Mes išplėšime tavo žarnas ir išdrabstysime ant skardos! 

Bet tuojau pat apmaudo šūksnis - aštuonios špagos pervėrė tuštu- 
mą. Boreveras griuvo ant pilvo. Po sekundės jis pašoko, bet, velniava, 
užmiršęs smogti. Kažkieno pilvas plyšo. Ir Boreveras sušuko: 

- Štai jums žarnos! Du!.. 

Dabar jų buvo septyni; jie atsitraukė tarsi tam, kad nusišluostytų 
kaktas. O iš tikrųjų nuostaba, sumišusi su susižavėjimu ir įniršiu, para- 
lyžiavo juos. Žmogus turėjo būti miręs prieš dešimtį minučių - bet jis 
tebebuvo gyvas. Jis nebuvo nė įbrėžtas. 

Tai truko dvi ar tris sekundes. Taip jiems bestovint petys į petį, 
nuaidėjo kimus riksmas: 

- Išpuolis! Išpuolis, pragaro liepsna! 

Rojalis atsitraukė nuo sienos ir tą pačią akimirką puolė į tamsų 
kampą, prapuolė jame. Bet po jo išpuolio dar vienas žmogus susmuko. 

- Trys! - raudonomis akimis, laikydamas raudoną špagą, kvatojosi 
Boreveras. 

- Pirmyn! - subliuvo Lagardas. 

Šešetas puolė... Patamsiuose - kraupus vienas į kitą atsitrenkusio 
plieno džeržgesys, įniršio kupinas plūdimasis, urzgimas, kimūs prakeiks- 
mai, trumpi atodūsiai; ūmai gauja atsitraukia, bet jų dabar penki!.. Nus- 
kambėjo riksmas: 

- Vadas nebegyvas! 

Tai buvo tiesa. Lagardas gulėjo purve nejudėdamas, perverta krū- 
tine. Boreveras sunkiai alsavo. Iš jo apsiausto tebuvo likę vieni draiska- 
lai. Abi rankos kraujavo. Bet jis buvo gyvas, ir dar koks gyvas! Ir jo 
balsas vibravo visomis narsos stygomis: 

- Kieno eilė? Kas nori pasimokyti Borevero kirčio? 

- Sučiupkim jį ir nuneškim jo galvą karalienei, - pasakė vienas. 

- Taip, taip! Pirmyn!.. 

Jie puolė penkiese, bet prisiartino tik dviese; trys apsimetė , kad 
puola, ir pradingo; iš tikrųjų nukūrė taip, tarsi juos būtų vijęsi keli de- 
monai. Pasilikę sustojo visiškai suglumę. 

Tuomet Boreveras prapliupo juoku. Jis atėmė jų špagas ir sulaužė. 
Jeigu jis būtų sučiupęs juos už barzdų, apskaldęs antausiais, šią akimir- 
kąjie net nebūtų pagalvoję priešintis. Boreveras kvatojosi kraupiu juo- 
ku. Jie kalbėjo sau: “Tai Boreveras! Visiškas idiotiškumas lįsti prie jo 
tik devyniems. Jis mus pribaigs". 

Iš tiesų jis baigė su jais - sugriebė juos už pakarpų ir trinktelėjo 
"galvomis sušukęs: 

- Nešdinkitės! Nešdinkitės, sakau, aš jums atleidžiu. 

Jis juos paleido. Jie nuskuodė kaip strėlės. Rojalis palinko prie La- 
gardo, patikrino širdį ir įsitikino, kad viskas baigta. 

- Vargšelis! - sušnibždėjo jis. 

Ir tai buvo visa atsisveikinimo kalba prie baisiojo barono de La- 

gardo, šlovingojo narsuolio kūno. Tiktai dabar Rojalis de Boreveras pas- 
tebėjo, kad rankoje laiko tik špagos nuolaužą. Jis keletą akimirkų apžiū- 
rėjo ją, paskui susimąstęs sušnibždėjo: 

“Pažiūrėk tik! Tai ne mano špaga!.." 

Tai buvo tiesa. Tai buvo ne jo špaga, toji liko rezidencijoje, Frua- 
montelio gatvėje. Rojalis kovėsi Montgomerio špaga... Špaga, kurią Ka- 
terina Mediči atnešė Nostradamui, nes Likimas norėjo, kad karalius kristų 
nuo Montgomerio plieno! 

“Kaipgi aš galėjau supainioti špagas?" - galvojo Boreveras. 

Jis papurtė galvą, truktelėjo pečiais ir, paskutinį sykį nužvelgęs su- 
kritusius lavonus, patraukė pirmyn išdidžiu ir užtikrintu žingsniu. Jis 
pasuko tiesiai į tą negeros šlovės, apleistą smuklę, kur kartą jo keturi 
bendražygiai jau buvo ieškoję jam užuobėgos. Jis įsakė sutvarkyti jam 
žaizdas su tais tepalais, kuriuos gamina egiptiečiai iš Stebuklų Kiemo. 
Jis turėjo pinigų; Nostradamas buvo prikimšęs jo perpetę. Jis nusipirko 
naują apsiaustą, liemenę ir iš dviejų ar trijų šimtų špagų išsirinko pačią 
ilgiausią, pačią sunkiausią, pačią lanksčiausią - puikią kovinę špagą. Po 
to įsigijo gerą žirgą. Visus šiuos darbus jis užbaigė kaip tik prieš atve- 
riant vartus. 

Netrukus jis pasirodė prie Sen Deni vartų. 

Kokia buvo Borevero kelionė, mums bus sunku nupasakoti. Jis lė- 
kė viesulu. Išdaužytais keliais skriejo kažkas nesuvaldomo, debesis,iš 
kurio blyksteldavo tai raitelio plieno žaibas, tai arklio kanopa. 

Išniręs iš miško ir dangaus fone išvydęs niūrų milžinišką pastatą, 
kuris, atrodė, laukė jo, Boreveras pajuto, kad širdis tuoj plyš jo krūtinė- 
je. Jis pergalingai sušuko ir numetė pavadžius. Jo sugniaužti kumščiai 
pakilo prieš gigantą, mėšlungio sutrauktas veidas degė. Jis šūktelėjo: 

“Dabar kas ką!.." 

Žirgas toliau šuoliavo pašėlusiu galopu ir, apimtas savojo polėkio, 
vedamas gyvuliško instinkto, pasuko užeigos namų link; ten pririštas 
žvengė kitas arklys. Boreverui sugrįžo šaltakraujiškumas. 

- Gerai, - tarė jis sau garsiai. - Čia aš sužinosiu ką nors apie tą 
apgavikų lizdą. 

Jis nušoko ant žemės. Tą pačią akimirką jo arklys krito, plūsdamas 
krauju iš šnervių. 

Boreveras ryžtingai pastūmė duris ir pateko į tuščią aidžią salę; 
viskas užeigos namuose dvelkė tuštumu ir tyla, tiktai iš viršaus jį pasie- 
kė keistų grumtynių garsai. Jis susiruošė pakviesti šeimininką. Ūmai 
triukšmas sustiprėjo. Nuo sunkių žingsnių sugirgždėjo laiptai. Boreve- 

ras užgniaužęs kvapą įsiklausė... Ir tuomet suskambo širdį veriantis šauks- 
mas, moters riksmas, nevilties kupinas balsas, kurį jis atpažino pirmiau, 
negu jis pasikartojo: 

- Boreverai! Pas mane! Boreverai!.. 

- Aš čia! -suriko Boreveras. 

Durys salės gilumoje atsilapojo nuo smūgio koja. Įžengė Rolandas 
de Sent Andrė. Rankose jis spaudė leisgyvę Florizą spinduliuodamas 
įkarščiu ir triumfu. Jis nieko nematė, nieko negirdėjo. Ir tą pačią akimir- 
ką, kai jis įžengė į salę, tarytum žaibas trenkė jį. Jis susvirduliavo, du ar 
tris kartus apsisuko aplink save ir žnektelėjo... Kai pakilo, išvydo Bore- 
verą rūpestingai, lėtai guldantį ant grindų Florizą. Ji buvo be sąmonės. 

Iš baimės? Ne. Nuo fizinio skausmo? Ne. Iš džiaugsmo... 

Kuomet durys atsivėrė, ji išvydo kažką veržlaus, veidą, svaidantį 
žaibus... Ir šypsena nuslydo jos pabalusiomis lūpomis... Nusiraminimo 
šypsena, šiek tiek pašaipi, kaip ir tuomet, Meleno kelyje, pirmojo jų 
susitikimo metu. Ji sušnibždėjo: “Jis čia!.." Ir neteko sąmonės. 

Tučtuojau pašokęs ant kojų, Rolandas žengė prie Rojalio. Jo ran- 
kose buvo špaga. Veidas persikreipė. Plaukai pasišiaušė. Jis buvo per- 
žengęs įniršio ribas. 

- Vadinasi, tai jūsų nuotykių “Trijose Gervėse" tęsinys, - iškilmin- 
gai pareiškė Rojalis. - Ar nepageidautumėte jūs iš čia išsinešdinti?.. 

Rolandas neatsakė. Jis tebesiartino grieždamas dantimis. Vis dėl- 
to, ar dėl seno įpročio kautis dvikovose, ar pašnibždėjus aukštesniam 
instinktui, jam pavyko šią sekundę sutelkti savo mintis į viena - į būti- 
nybę užmušti šį žmogų. Jis pasitikinčiu žvilgsniu pasirinko tinkamą tam 
vietą. Greitais ir tiksliais judesiais jis nubloškė porą ar trejetą suolų, kad 
netyčia nesukluptų antjų. Boreveras, įrėmęs špagos smaigalį į savo bato 
priekį, stebėjo jo veiksmus, rijo jį akimis, žudė jį savo liepsnojančiu 
žvilgsniu. Jokio atsargumo padiktuoto judesio... 

Ūmai špagos susikryžiavo, du žmonės užėmė kovos padėtį. Ir Ro- 
landas, sučiaupęs lūpas, pradėjo galingu tiesiu smūgiu. Boreveras kils- 
telėjo špagą, bet buvo kliudytas į pasmakrę. Staigiu šuoliu Rolandas 
išsisuko nuo atsakomojo smūgio. Žvalgyba truko porą sekundžių. 

Rolandas per tris žingsnius nuo Borevero, sustingęs, iš padilbų krai- 
pė raudonas akis, panašiai kaip šuo, ieškantis patogaus momento įsika- 
binti į priešininko gerklę. Ūmai jis puolė. Pašėlęs špagų skimbčiojimas 
virtuozų rankose, atakos, išpuoliai, gynyba, kirčiai atsivėdėjus. Keletui 
sekundžių jie sustingsta bekovodami - rankena prie rankenos, veidas 

prie veido. Rolandas nebetenka jėgų; neįtikėtina Borevero špaga skrieja 
lyg arbaleto strėlė ir perveria krūtinę; srautu plūsta kraujas. 

Rolandas negriūva. Jis nemeta špagos. Jo lūpas suparalyžiuoja įnir- 
šis, akys svaido prakeikimus. Paskui ši bekraujė burna bauginančiai prasi- 
viepia ir Rolandas žingsnis po žingsnio traukiasi atatupstas. Boreveras 
nejudėdamas žvelgia į jį atlaidaus priešininko žvilgsniu tarsi klausdamas 
savęs, kokią pagalbą jis dar galėtų suteikti mirštančiam nugalėtajam... 

Rolandas traukėsi svirduliuodamas, didžiausiomis pastangomis 
kaupdamas tai, kas jam dar buvo likę. Ir ūmai jis apsisuka, jis greta gu- 
linčios Florizos! Jis apsisuka ir tuomet jo nebyli burna pratrūksta bepro- 
tišku juoku. Rolando špaga pakyla. Jam pavyksta sumurmėti: 

“Ji nebus tavo, kaip nebuvo ir mano!.." 

Žaibišku judesiu abiem rankomis jis pakėlė virš jos špagą. Bet Bo- 
reveras vienu šuoliu pasiekė Rolandą ir trenkė jam baisų smūgį per gal- 
vą sunkia savosios špagos rankena... 

Tik penkios ar šešios minutės praėjo nuo to laiko, kai jis nušoko 
nuo arklio priešais užeigos namus. Jis atsigręžė į Florizą ir pamatė, kad 
ji keliasi ir paskubom supasi į apsiaustą. 

- Bėkim, - tarstelėjo ji. 

Bet koks padėkos žodis dabar būtų nuskambėjęs absurdiškai. Visa 
savo esybe ji buvo dėkinga jam... 

- Daugiau nieko nesibijokite, - pasakė jis švelniai ir susvirduliavo 
nuo džiaugsmo, užplūdusio jo širdį, bangos. 

Ji pažvelgė į jį ir nuo jos žvilgsnio jis pablyško. 

- Aš nieko nesibaiminu, bet reikia bėgti, ir kuo greičiau... (“Jeigu 
atbėgs karaliaus žmonės, - galvojo ji, - jis žuvęs".) Bėkime. Po minutės 
gali būti pernelyg vėlu. 

- Tad eime, - tęsė jis. - Kur aš turiu jus palydėti? 

- Į Paryžių, pas tėvą, - tvirtai pasakė ji. 


II] 
Po kovos 
Kita diena, ketvirtadienis. 
Sužeistasis užeigos namuose vis dar buvo neatgavęs sąmonės. Bet 


kartais iš jo lūpų išsprūsdavo nesuprantami žodžiai. 
Artėjant pusiaudieniui, iš miško išvirto dulkių debesis. Penkiasde- 

šimt tviskančių riterių šuoliavo risčia ant savo sunkiasvorių žirgų. Jiems 
vadovavo mesjė de Montgomeris, karaliaus Henriko II gvardiečių kapi- 
tonas. Visi, kas tik buvo gyvas Pjerfone, išbėgo jų pasitikti su sveikini- 
mo šūksniais. Du sinjorai, plepėdami ir juokdamiesi, šuoliavo per de- 
šimtį žingsnių priekyje. 

Vienas iš jų buvo karalius Henrikas. Antrasis - maršalas Žakas d'Al- 
bonas de Sent Andrė. 

Henriką II beveik iš karto pažino. Pasigirdo šūksniai: “Tegyvuoja 
karalius!" Pilis pasveikino svečią arkebūzų kanonada, pakėlusia nuo lau- 
kų varnų debesis. Virš visos šios kavalkados plevėsavo vimpelas su he- 
raldiniais Prancūzijos ženklais; raiteliai perkirto pilies griovį ir suplūdo 
į paradinį kiemą. 

Visas šis triukšmas, visas tas judėjimas, visas tas džiaugsmas ūmai 
nutrūko. Grėsminga tyla užpildė pilį, prasiskverbė išorėn ir pakibo virš 
apylinkių. 

Kiek vėliau penkių ar šešių karininkų grupė nuskubėjo prie užei- 
gos namų. Tarp jų buvo karalius, maršalas ir chirurgas... 

Grupė praėjo pro šeimininką bei jo Žmoną ir įžengė į užeigos na- 
mus. Karalius pažaliavo iš įniršio. Sent Andrė purtė drebulys. Visi suėjo 
į Rolando kambarį. 

- Sere, - pasakė chirurgas, - štai tas sužeistasis, apie kurį aš jums 
sakiau. Mano nuomone, jaunąjį bajorą sieja tam tikri ryšiai su įvykiais, 
dominančiais Jūsų Didenybę, ir jo Žaizda... 

- Rolandas!.. - dusliai nutraukė karalius. 

- Mano sūnus! - skubiai priėjęs tarė maršalas. 

Minutę tvyrojo įtempta tyla, buvo girdėti tik sužeistojo švokšde- 
sys. Galiausiai Henrikas II prikimusiu balsu ištarė: 

- Visiems išeiti! Likite, maršale! 

Visi skubiai pakluso karaliui. Kai jie liko vieni, Henrikas atsigręžė 
į Sent Andrė perkreiptu iš pykčio veidu. 

- Štai, - pasakė jis neapsakomo įtūžio kupinu balsu, - vadinasi, štai 
kodėl aš neradau čia Florizos! Jūsų sūnus ją iš manęs išvogė. Jūs priki- 
šote prie to rankas, maršale! - ūmai pratrūko jis. - Bet, vardan Švenčiau- 
siosios Mergelės, jeigu jūs išdrįsote šitaip pasijuokti iš manęs, nei jūsų 
titulas, nei jūsų paslaugos, nei mano prisirišimas neišgelbės jūsų nuo 
ešafoto. Saugokitės! Paryžiuje budelių užtektinai. 

Maršalas pabalo iš baimės, bet išdidumas suteikė jam energijos. 

- Sere, - tvirtai pareiškė jis, - jūs įžeidžiate prie mirštančio sūnaus 

stovintį tėvą. Jūs nevertas nei karaliaus, nei Valua palikuonio vardo!.. 

Pirmą kartą gyvenime Sent Andrė pasirodė esąs daugiau, negu dva- 
riškis; jis pasirodė esąs žmogus. Jo žodžiai pribloškė Henriką II. Jis iš- 
tiesė maršalui ranką ir šis, akimirksniu vėl atvirtęs į pataikūną, koks jis 
iš tiesų ir buvo, pasilenkė ir pabučiavo šią ranką sušnibždėjęs: 

- Ak! Sere, man taip buvo reikalinga paguoda! 

- Bet kokia nesėkmė! - šūktelėjo Henrikas II susiimdamas ranko- 
mis galvą. - O! Aš noriu Žinoti, ar supranti tu! 

- Sere! - pertraukė maršalas. - Jūs tuojau sužinosite tiesą. Rolandas 
atmerkia akis. 

- Puiku! - sugriežė dantimis Henrikas. - Apklausk jį. Bijausi, kad 
man pritrūks jėgų negriebti jį už gerklės. 

Henrikas išsekęs susmuko ant kėdės ir prapliupo atodūsiais, pri- 
menančiais kūkčiojimą. 

- Rolandai, - subruzdo maršalas, - tu girdi mane? Tu atpažįsti mane? 

- Taip! - sužeistojo žodžius lydėjo švilpesys. - Aš atpažįstu ir tą 
žmogų, kuris sėdi ten!.. 

- Savąjį karalių, nelaimingasis, savąjį karalių!.. Sere, tai kliedesiai!.. 

- Apklauskite jį! - šiurkščiai paliepė karalius. 

- Rolandai! Rolandai! Tai iškilminga akimirka. Jūs netrukus stosi- 
te prieš Viešpatį. Aš maldauju jus pasakyti tiesą. Kas pagrobė madmua- 
zelę de Ronšerol? 

- Aš! - pasakė sužeistasis. 

Ir jis kilstelėjo apimtas begalinio troškimo gyventi, kokį mirštan- 
tysis kartais patiria paskutiniosiomis savo gyvenimo minutėmis. 

- Aš! - tęsė jis baisiu balsu. - Bet jis čia! Ak! Jis atima ją iš manęs! 
O! Niekingasis!.. Sustok! Mirk!.. Ne, tai aš mirštu! Jis mane nužudo!.. 
O! Pasigailėkite, skubėkite! Sučiupkite jį! Aš jums sakau, jis grobia ją iš 
manęs!.. 

- Kas! Kas gi? - šūkčiojo Henrikas II. 

- Boreveras! Rojalis de Boreveras! 

- Jis! - įniršęs griežė dantimis karalius. - O! Vargas, vargas jam!.. 

- Vargas! - suspiegė mirštantysis. - Taip, vargas man!.. Ji myli jį! Ji 
jį dievina, ar girdite jūs!.. O aš! Manęs ji nekenčia! Ji niekina manė!.. 

Jis dar sykį kilstelėjo ir pagrūmojo kumščiais. Jo žvilgsnis sulieps- 
nojo, bet jis tuoj pat išsitiesė, burna ir akys liko praviros. | 

Maršalas ir karalius išbėgo, jų plaukai pasišiaušė, nugaros sulinko. 

Po dešimties minučių jie jau šuoliavo į Paryžių. 

Aštuonioliktoji dalis 
SUSIRĖMIMAS 


Į 
Svetimi namai 


Floriza valandėlę pailsėjo Viljė Kotrė, pas tokią damą de Turanž; 
praėjusiais metais vyriausiasis prevo buvo jai suteikęs svarbią paslaugą. 
Dama, laimei, pasirodė esanti dėkinga ir dosni. Ji neuždavė nė vieno 
klausimo merginai nei dėl jos netvarkingo apdaro, nei apie tą palydovą, 
laukiantį prie namų vartų, apie nieką, kas jai pasirodė keista. Ji leido 
Florizai pasinaudoti savo garderobu. Kada Floriza jau buvo persirengu- 
si ir pareiškė norą nedelsiant važiuoti toliau, geroji senė įsakė į savo 
karietą pakinkyti arklius. 

Apie pusiaudienį karieta, lydima Rojalio de Borevero, įvažiavo į 
Paryžių. Floriza pasakė: 

- Nuvežkite mane pas mano tėvą! 

Rojalis pasuko prie vyriausiojo prevo namų. Jam net į galvą neatė- 
jo, kad jis rizikuoja savo gyvybe netgi daugiau, negu Pjerfonė. Jis gal- 
vojo tik apie tai, kad jam netrukus teks išsiskirti su Floriza. Jeigu jis 
netgi būtų žinojęs, kad Ronšerolio kieme ras paruoštą ešafotą, tai ir tuo- 
met jis nebūtų abejojęs - taip paliepė Floriza. Meilė daro tokius stebuk- 
lus. 

“Vadinasi, antrą kartą aš išgelbsčiu monsinjoro vyriausiojo prevo 
dukrą. Ką gi, liūdintis tėve, jūs baudžiate mirtimi, bet ir mylite... Taip, 
jūs mylite tą, kurią myliu ir aš!.. Gerai, neverkite daugiau, štai aš ir štai 
ji!" Olia, mano sargyba! Suimti tą valkatą!" Palaukite, monsinjore, da- 
bar mano rankose ne Floriza. Aš laikau špagą! Ak! Velniava! Ar nepa- 
geidautume jos paragauti ?.." 

Jis griežė dantimis. 

“Kas jam? Apie ką jis galvoja?" - galvojo Floriza, iš karietos gilu- 
mos stebėdama jį. 

Priešais Ronšerolio namus karieta sustojo. Jis nulipo nuo žirgo. 

Floriza virpėjo. Jos širdis šaukė, kaip ir ten, Pjerfone: “Neik ten, ten 
mirtis! Vežk mane kur tik panorėsi, aš tavo!.." Bet ji buvo iš tų narsių ir 
kilnių dukterų, kurios moka sutramdyti širdies šauksmus ir Žvelgti pa- 
vojams į akis. Tačiau jeigu jos tėvas nepriims Borevero kaip savo sū- 
naus, tuomet ji buvo pasiryžusi mirti drauge su tuo, kurį pamilo. 

- Sinjorai, - pasakė Boreveras sveikindamas du sargybinius prie 
portalo, - aš norėčiau pasikalbėti su monsinjoru vyriausiuoju prevo. 

- Nėra čia jokio vyriausiojo prevo, - atsakė vienas iš jų. - Karalius 
dar nepaskyrė nieko į sinjoro de Ronšerolio vietą. 

- Bet baronas de Ronšerolis... - sumurmėjo Boreveras. 

- Jo rezidencija Šatlė. Ten jo ir teiraukitės. 

- Suimtas! - šūktelėjo Boreveras apimtas pašėlusios vilties. 

Bet riksmas už jo nugaros užgniaužė tą galingą džiaugsmą. Flori- 
za!.. Floriza drebėjo išbalusi iš siaubo; jau ji tai puikiai žinojo, kad Šatlė 
kalėjimas buvo ne kas kita, kaip mirties prieangis! Rojalis de Boreveras 
pažvelgė į ją, priėjo prie karietos ir paklausė: 

- Jūs girdėjote?.. 

- Mano tėvas pražuvo! - lemeno Floriza. - Kai vyriausiąjį prevo 
uždaro į Šatlė, tai tik dėl to, kad užmirštų jį ten amžiams. O jeigu jis iš 
ten ir išeis, tai tik dėl to, kad užkoptų ant ešafoto. 

- Vyriausiasis prevo nelips ant ešafoto ir nepasiliks Šatlė, - pasakė 
Boreveras. 

- Kas jam padės iš ten ištrūkti? - negalėjo atgauti kvapo Floriza. 

- Aš. Po savaitės jūsų tėvas bus laisvas. Aš prisiekiu. Jūs manimi 
tikite? 

Floriza nukreipė į savo mylimąjį kupiną gus IBO i Ji 
sudėjo rankas kaip maldai ir sušnibždėjo: 

- Aš tikiu jumis! 

“O Dangau, - galvojo Boreveras, - jeigu aš ir mirsiu asa 
tą padaryti, tai mirsiu laimingas!" 

“Tai blogai! O! Tai blogai! - šnibždėjo Floriza. - Tai mirtina nuo- 
dėmė, Dieve mano! Tarp mano tėvo ir jo!:. O! Tegul angelai man atlei- 
džia... Bet aš renkuosi jį!.. Aš sutrukdysiu jam eiti į Šatlė... lia jeigu 
jis ten eis... Ką gi, mes eisime drauge!" 7 ISA 

- O kol aš sugrąžinsiu jums jūsų 2 ipasot: jaunuolis, - norite, 
aš surasiu jums motiną? 

- Tai jūsų motina? - paklausė Floriza su šioninčios žinot viską apie 
tą, kurį myli, merginos smalsumu. Ė 

Boreveras suvirpėjo ir akimirkai susimąstė. 

- Mano motina! - tarė jis. - Ne. Tai ne mano motina. Aš neturiu nei 
tėvo, nei motinos, nei šeimos. 

- Aš būsiu jūsų šeima, - ištarė Floriza. 

Jų žvilgsniai susitiko... 

- Kurjūs norite mane nuvežti? - tęsė ji, pirmoji atplėšusi savo Žvilgs- 
nį nuo jo. 

- Pas vieną moterį; aš mačiau ją tik du ar tris kartus ir visiškai ne- 
pažįstu jos. Bet aš prisiekiu, kad tos nepažįstamosios širdis tokia pat 
palanki man, kaip ir motinos širdis, ir ji pamils kiekvieną, kurį myliu aš. 

Jis vėl šoko į balną ir karieta pajudėjo paskui jį Paryžiaus gatvė- 
mis. Netrukus jie sustojo Tiseranderi gatvėje priešais Damos be vardo 
namus. Tai pas Mari de Kruamar Rojalis de Boreveras atvežė Ronšero- 


lio dukrą. 

Rojalis de Boreveras padavė Florizai ranką, norėdamas padėti jai 
išlipti iš karietos. Paskui jis paleido vežėją apdovanojęs jį auksiniu du- 
katu ir karieta nuriedėjo į Viljė Kotrė. Namų durys atsidarė anksčiau, 
negu Rojalis suspėjo pasibelsti. 

- Mirta! - sušuko Rojalis. - Tu čia!.. 

- Jus pamatė iš viršaus, - pasakė Mirta greitai Žvilgtelėjusi į Flori- 
zą, - ir įsakė man atidaryti. 

- Mano geroji Mirta! - tarė apsidžiaugęs Rojalis. - Leisk, aš bent 
apkabinsiu tave! 

Ir jis pabučiavo ją į abu skruostus. Mirta atsiduso. 

- Kaip aš atsidūriau čia? - tęsė ji, stengdamasi nuslėpti savo susid- 
rovėjimą. - Mano vargšė sudegusi užeigėlė sukėlė daug triukšmo. Ma- 
nęs vis dar ieško, norėdami uždėti leteną, na, jūs žinote, ant ko. Lavand- 
jero gatvėje buvo pavojinga, Dama panoro paslėpti mane čia... Bet lip- 
kite aukštyn... Jus matė, sakau jums, ir nekantriai laukia. 

Ir Mirta vėl atsiduso. Florizos buvimas čia reiškė jai svajonės pa- 
baigą... 

Durys už jų užsivėrė. Florizai pasirodė, kad nuo šios akimirkos ją 
apima nepaaiškinamas nerimas. Ji pamėgino suvokti, iš kur toji nelauk- 
ta baimė, ir, pakėlusi akis, išvydo ant laiptų juodą figūrą; kažkas pamėk- 
liško buvo joje... Toje moteryje... 

- Madam, - pasakė Boreveras, - jūs sakėte man, kad ir kas su ma- 
nim beatsitiktų, aš rasiu pas jus pagalbą ir paramą. 

- Taip, vaike mano, - pasakė Dama be vardo atidžiai apžiūrinėda- 
ma Florizą. 

Toks žvilgsnis būna tik motinos, kada ji pirmą kartą išvysta tą, ku- 
rią myli jos sūnus. Sunerimęs žvilgsnis - ir visada gilumoje kupinas mo- 
tiniško pavydo - galimas dalykas, vienintelio verto pagarbos pavydo. 

Būtent taip Mari de Kruamar žiūrėjo į Florizą. Ji pamatė Florizą - ir 
tuoj pat panoro, kad ji būtų verta jo, kadangi visas Borevero elgesys 
buvo himnas meilei. Mari de Kruamar aiškiai suvokė, kad jis visas atsi- 
davęs merginai, kaip kad atsiduoda tam tikros natūros, ieškančios tobu- 
lybės. Ji beveik šaukė pati sau: 

“Duok Dieve! Duok, kad širdimi ji būtų verta jo! Kaip? Kodėl? Iš 
kur toji beprotybė? Kodėl man galų gale svarbi šio jaunuolio laimė? O! 
Aš jaučiu, kad jeigu ji pasirodys neverta jo, aš imsiu jos neapkęsti... 
kaip aš neapkenčiu Henriko! Kaip aš neapkenčiu Sent Andrė!Kaip aš 
neapkenčiu Ronšerolio!..? | 

Ji nuleido galvą, kančia iškreipė jos bruožus. 

- Madam, - kalbėjo tuo metu Boreveras, - tai, ką jūs darote dėl ma- 
nęs, o aš tikiu, kad jūs darote tai kaip motina... 

- Taip, taip! - atsiduso Mari de Kruamar, irjos veide suspindo švie- 
si šypsena. 

-.. Tai, ką jūs darote dėl manęs, aš maldauju jus daryti ir dėl šios 
kilnios madmuazelės. Aš prašau jūsų prieraišumo ir jūsų ištikimybės. Ir 
tuomet, madam, jūs galite pareikalauti iš manęs viso mano kraujo ligi 
paskutinio lašo, nes aš neturiu daugiau ką atiduoti, išskyrus savo kraują. 
Žmogaus gykybė nėra per didelė kaina, kad būtų galima apmokėti tokią 
skolą. 

Mari de Kruamar ištiesė savo rankas Florizai. 

- Kaip jus vadina, mano vaike? - paklausė ji labai švelniai. 

- Horniza, madam. Būkite palaiminta, - pridūrė ji be galo nuošir- 
džiai, - už tą svetingumą, kurį man rodote. Kur aš eičiau be jūsų?.. Aš 
neturiu motinos... 

- Aš būsiu jums motina! - gyvai pasakė Man de Kruamar. 

- O kai dėl mano tėvo, - pridūrė Floriza, - tai jis įmestas į kalėji- 
mą... Jis, kuris dar vakar buvo vienas galingiausių sinjorų rūmuose... 

- Vargšė mažylė! Jūsų tėvas kalėjime!.. Bet kuo jį kaltina?.. Kas 
jis?.. 

- Tai vyriausiasis prevo, madam, ir jį vadina baronu de Ronšero- 
liu... 

Jai pasirodė, kad siaubinga katastrofa užgriuvo ją - dar kraupesnė, 
negu buvusioji. Jeigu ji būtų buvusi iš tiesų motina, ji būtų kentėjusi nė 
kiek ne daugiau. Rojalis pamilo Ronšerolio dukterį! Prakeikta šeima! 
Dukra, verta savo tėvo, be jokios abejonės!.. Ką daryti? Kaip jį išgelbė- 
ti? Kaip jam paaiškinti, kad po šia meile slypi gėdos, išdavystės, nevil- 
ties praraja? Jos rankos suledėjo. Susijaudinimas užgniaužė jai gerklę ir 
ėmė smaugti. 

- Madam, madam! - meldė Floriza. - Kokia kančia verčia jus taip 
virpėti? 

- Nieko! - šiurkščiai atsakė Mari de Kruamar. - Man nieko neatsitiko! 

“O! - galvojo ji. - Įspėti tą nelaimingąjį! Tuojau pat... pasakyti jam 
apie jos tėvo niekšingumą... papasakoti apie negirdėtą išdavystę... pa- 
aiškinti, kad Ronšerolio duktė jam gali atnešti tiktai nelaimes ir... O aš! 
- šūktelėjo sau Mari de Kruamar. - Argi aš nebuvau budelio duktė! O 
jeigu mane Reno būtų pasmerkęs, atstūmęs, pažeminęs, nes mano tėvas 
buvo vyriausiasis teisėjas Kruamaras!.. Ir koks tėvas, didis Dieve! Pa- 
siuntęs ant laužo mano mylimojo motiną!" 

Ji abiem rankomis spaudė smilkinius. Bet Ronšerolio vardas vis 
dar tebeskambėjo jos galvoje neapykantos gaudesiu. Galimas dalykas, 
pasibaisėjimas pasirodys stipresnis. Galbūt ji suriks Boreverui: “Nelai- 
mingasis, atsižadėkite šios mergšės, ji prakeikta!.." Ji ieškojo jo pasi- 
metusiomis akimis. Ir Floriza taip pat atsigręžė, kad paprašytų jo paaiš- 
kinti šios paslaptingos kančios priežastį. Nei viena, nei kita neišvydo jo. 

Rojalis de Boreveras prapuolė. Jis tyliai nusileido laip, is ir išbėgo 
laukan pakeliui murmėdamas: £ 

“Netgi jeigu vyriausiasis prevo įsakys mane pakarti, aš turiu išgel- 
bėti Florizos tėvą!.." 


|| 
Nostradamo kerštas 
Trečiadienį Nostradamas visą dieną mąstė. Tamsos dvasia įsismel- 
kė į jį. Jis nebežinojo daugiau, kur eina. Jausmai jo sieloje susirėmė 


įnirtingose grumtynėse ir jam pasirodė, kad jį paliko tos dvasios, kurios 
ligi šiol vedė jį už rankos prie vienintelio gyvenimo tikslo - keršto. 


280 


Ką pasirinks likimas, sprendėsi Pjerfone. Jo aiškus ir matematiš- 
kas protas sprendė šį kerštą tarsi uždavinį. Jis pasižymėjo sau tam tikras 
vietas, į kurias reikėjo kirsti kiekvienam priešui. Štai kokia buvo užda- 
vinio sprendimo seka: 

Palaužti Ignacijų Lojolą ir Sent Andrė. 

Sugniuždyti Ronšerolį, prasiskverbus iki jo tėviško pasididžiavi- 
mo šaknų. 

Nukreipti prieš Henriką II jo sūnų Rojalį de Boreverą. 

Jūs pastebėjote, kad Nostradamas laikė Lojolą ir Sent Andrė bend- 
rininkais, antrarūšiais kaltininkais. Taip pat matyti, kad Henriką II jis 
pasmerkė realiai ir žiauriai bausmei, o Ronšerolį ketino priversti kentėti 
moraliai. 

Teliko nežinoma, kaip elgsis Rojalis Henriko II atžvilgiu. 

Nostradamas jau bandė sukiršinti juos; valkatos, atleidusio kara- 
liui, geraširdiškumas nukreipė smūgį. Būtent tuomet jis ir paruošė Pjer- 
fono spąstus - Ronšerolis pasmerktas bejėgiškumui, Floriza senoje feo- 
dalinėje pilyje, karalius puola Florizą ir Boreveras paskutinę akimirką 
puola karalių! 

Rojalis de Boreveras tą dieną, trečiadienį, buvo Pjerfone. O kara- 
lius ten nepasirodė! 

“Atrodo, kažkoks genijus globoja tą jaunuolį, - galvojo Nostrada- 
mas. - Kodėl? Rojalis de Boreveras, Henriko sūnus, - mano keršto įran- 
kis. Kodėl, atiduotas man, kad pasitarnautų teisiam reikalui, jis tapo kliū- 
timi? Vadinasi, mano likime egzistuoja kažkokia tamsi aplinkybė, pras- 
lystanti pro mano akis?" 

Ir pirmikartą nuo jų susitikimo Meleno kelyje Nostradams atstū- 
mė nuo savęs įkyrų klausimą, nenumaldomai iškylantį prieš jį. Ir šis 
klausimas, kraupus savo pasekmėmis, nelogiškas, nes jis žinojo, kad 
Rojalis buvo Henriko sūnus, buvo štai koks: 

“Kas gi jis toks, tas Rojalis de Boreveras? Kodėl aš raudu pas- 
merkdamas jį? Vis dėlto štai ligi galo aiški tiesa: lemties matematika 
pastatė man ant kelio šį jaunuolį ir šitą merginą. Nėra mano kaltės tame, 
kad ugninės vežėčios, į kurias įkėlė mane likimas, sutraiškys beriedėda- 
mos juos... Jie žus... Ir aš apraudosiu juos, tačiau niekas negali jų išgel- 
bėti... Vargšai vaikai!" 

Nostradamui ši naktis buvo nerami. Prieštaringų jausmų audra tę- 
sėsi ligi kitos dienos, ligi ketvirtadienio, ligi pusiaudienio, kuomet jo 
kabinete pasirodė Džino. 

- Kokie reikalai? - gyvai paklausė Nostradamas. - Kaip karalius? 

Mažasis senis patrynė rankas ir pasakė: 

- O! Šį kartą pergalė! Karalius šįryt išvyko į Pjerfoną su nuostabiu 
eskortu, vadovaujamu jo gvardijos kapitomo. Jį džiaugsmingai lydi Al- 
bonas de Sent Andrė. Šaunusis Sent Andrė! Linksmuolis Sent Andrė! 

- Patylėk, netarškėk taip, - griežtai pasakė Nostradamas. - Tu suži- 
nojai, kodėl Henrikas neišvyko vakar, paskirtą dieną? 

- Geležinė Galva! - tarė Džino. 

- Kas atsitiko? Savojos hercogas Emanuelis nesusijęs su šiuo rei- 
kalu... 

- Ne, bet jis susijęs su savais reikalais. Jo reikalas - tai vedybos su 
gražiąja ir išmintingąja Margarita. Jis skuba, toji Geležinė Galva! Jis 
vakar ryte sukėlė sceną savo pusbroliui karaliui. Ir, norėdamas parodyti 
jam savo pakantumą ir pasitikėjimą, karalius paskyrė vestuves mėnesio 
gale. Dar daugiau, jis nusivežė Geležinę Galvą prie Bastilijos, kad paro- 
dytų, kaip ten ruošiamas laukas turnyrui. Mūsų laukia nuostabios šven- 
tės, metre. Bus visuotinės linksmybės, neprilygstamas puikumėlis. 

Kol Džino kalbėjo, juokėsi, trynė rankas, Nostradamas pamažu vėl 
ėmė atgauti ramybę ir įžvalgumą. Niekas nebuvo prarasta. Iš visko sp- 
rendžiant, Rojalis de Boreveras dar Pjerfone... Susidūrimas tarp Rejalio 
ir Henriko II buvo neišvengiamas... 

- Tai gerai, - pasakė jis. - Bet pasakyk man, kada įvyks tas tumny- 
ras? 

- Dvidešimt septintą, dvidešimt aštuntą ir dvidešimt devintą šio 
mėnesio dieną. Pirmąją dieną karalius kausis ietimi prieš Geležinę Gal- 
vą, antrą dieną prieš Sent Andrė, trečiąją dieną prieš Modgomerį. 

- Montgomerį! - pakartojo Nostradamas. 

Diena blėso. Nostradamas ligi pat vakaro buvo užsiėmęs nesuskai- 
čiuojamais ligoniais, plaukusiais pas jį iš visų pusių. 

Tuo metu Paryžiuje vyko stebuklai. Kurtieji atgaudavo klausą. 
Karštligės apimtieji nustodavo purtęsi. Paralitikai vaikščiojo. Nostrada- 
mas nesitenkino tik išgydymu. Jis guodė. Taip praėjo diena. 

Vakarėjant, kuomet Džino uždarinėjo rezidencijos duris, Nostra- 
damas erdvioje salėje, kur priėmė tiek nusivylusiųjų, kampe pamatė pas- 
kutinįjį lankytoją. Jis tučtuojau atpažino jį tarp šešėlių, tirštėjančių šia- 
me kampe, ir suvirpėjo. 

- Rojalis de Boreveras! 

- Aš atėjau jūsų prašyti dviejų dalykų, - pasakė Boreveras su tuo 

šaltu priešiškumu, su kuriuo jis visada kreipdavosi į Žmogų, mirtinai 
sužeidusį Brabantą le Brabansoną. 

- Jūs! - pritrenktas sušuko Nostradamas. 

Ir viena mintis žaibu pervėrė jo protą: 

“Jis buvo Pjerfone, jis matė šiandien karalių, jis išsigando, jis pa- 
bėgo! Tai ne lemties žmogus! Aš apsirikau apskaičiuodamas!" 

- Jūs čia! - griežtai pakartojo jis. 

- Taip, aš. Kaip jau sakiau, man reikia paprašyti jūsų dviejų daly- 
kų. 

- Prašykite! - burbtelėjo Nostradamas. 

Jis alsavo prakeiksmais. Jis būtų išgąsdinęs Boreverą. Bet jaunuo- 
lis buvo pernelyg paskendęs savo mintyse ir nepastebėjo jo neapykan- 
tos ir paniekos. 

- Dviejų dalykų. Jūs užmušėte Brabantą, jūs privertėte mane atsit- 
raukti; už tuos du nusikaltimus aš turėčiau jus užmušti... | 

- Štai šituo! - pasakė Nostradamas sviesdamas prie Borevero kojų 
durklą iš “Trijų Gervių" užeigos namų. 

Rojalis pakėlė jį, sugriebė ašmenis abiem rankomis, perlaužė ir nus- 
viedė nuolaužas. 

- Taip, šituo! Irjūs matote, kad aš jūsų nežudau. Aš atleidžiu jums... 
Dabar štai kas. Jūs prisiekėte man, kad aš sužinosiu savo motinos ir 
savo tėvo vardą. Laikas atėjo. Aš noriu juos Žinoti. 

- Jūs norėjote manęs prašyti dviejų dalykų. Aš Žinau pirmąjį, išk- 
lausykime antrąjį. 

- Štai jis. Vyriausiasis prevo, mesjė de Ronšerolis Šatlė. 

- Aš tai Žinau. Na, ir kas? 

- Tai štai! - pratrūko jaunuolis. - Nuo vakar aš vaikščioju aplink 
Šatlė ir tos sienos mane slegia. Galima kautis prieš dešimt ar penkiasde- 
šimt žmonių, nužudyti arba mirti. Neįmanoma per keletą valandų iš- 
laužti tokias duris. Tai štai, aš noriu, jūs girdite mane, aš noriu išlaisvin- 
ti Ronšerolį. Padėkite man savo magiškomis galiomis ir paskui galite 
daryti su manimi ką norite. Mano gyvybė už laisvę tam Žmogui. 

Nostradamas perbraukė ranka per kaktą. Viskas vėl slydo jam iš 
rankų. Baisi rūstybė, įniršis ir baimė ėmė purtyti jį. Jis murmėjo: 

- Tu nori išlaisvinti Ronšerolį? Tu!.. Tu, kurį Ronšerolis įsakys 
pakarti! 

- Aš! Aš! - šaukė Boreveras. - Tegul jis mane pakaria! Bet aš turiu 
jį išlaisvinti, aš prisiekiau Florizai! 

“Ramiai! - galvojo Nostradamas. - Tai viena iš tų akimirkų, kuo- 
met neteisingas žingsnis gali pastūmėti į bedugnę. Pamėginsim nukreipti 
tą dvasią teisingu keliu. Taip." 

- Aš jums pasakiau, - tarė jis garsiai, - kad jūs rasite Florizą senojo 
Pjerfono pilyje. Kodėl jūs ten nebuvote vakar? 

- Aš ten buvau, - pasakė Boreveras. - Aš buvau ten lygiai aštuntą 
valandą ryto. 

- Ir jūs jau sugrįžote? 

- Aš grįžau į Paryžių vakar pusiaudienį. 

- Taip, - bloškė Nostradamas, - ir jūs, kurį Šatlė sienos priverčia 
atsitraukti, jūs tikriausiai pasijutote visiškai menkas prieš Pjerfono ko- 
10są. Aš suprantu, kad jūs palikote ten tą, kurią mylite... 

- Aš parsivežiau ją į Paryžių, - paprastai pasakė Boreveras. 

- Atvykęs į Pjerfoną aštuntą valandą, jūs grįžote vidurdienį į Pary- 
žių su Floriza?.. 

- Taip. Ir tai dar vienas dalykas, kuris verčia mane atleisti jums už 
mano vargšo Brabanto mirtį. Jūs manęs neapgavote. Jūs man pasakėte, 
kad aš Pjerfone rasiu pagrobėją... Aš jį radau ir užmušiau... 

- Jūs užmušėte pagrobėją? -sušvokštė Nostradamas. 

- Taip. Rolaridą de Sent Andrė. 

Nostradamas susvyravo nuo smūgio. 

Vadinasi, jis viską paruošė ne tik su genialiu neapykantos kantru- 
mu, bet dar ir su antžmogiškomis gudrybėmis. Vadinasi, jis įkalino Ron- 
šerolį, pasiuntė Florizą į Pjerfoną, parengė Borevero susidūrimą su Hen- 
riku, ir viskas sužlugo!.. Vienas-gestas, vienintelis šio jaunuolio judesys 
pavertė pelenais visą solidų statinį. 

Jis žvelgė į jį su įniršiu, sumišusiu su susižavėjimu... Jis jau rinko 
savo sugriauto kėršto nuolaužas ir ėmėsi naujų darbų. Savo galinga savit- 
varda jis naikino savyje visus tuos įniršio, apgailestavimo, baimės jaus- 
mus, užtemdžiusius jo protą, ir, sugriebęs Boreverą už rankos, kalbėjo: 

- Vadinasi, tu tiki, kad užmušei Florizos pagrobėją? 

- Aš palikau Sent Andrė nėgyvą užeigos namų salėje, kur jis atsi- 
vedė tolo i koviausi su Juo garbingoje dvikovoje, su špaga ranko- 
js 
i. Rolandas de Sent Andis buvo tik vargšas įsimylėjėlis, ar girdi tu? 
Kaip jis atsidūrė? Kokiu būdu jis atsitempė Florizą į tuos užeigos na- 
mus - visiškai nesvarbu. Bet tai nė jis įviliojo Florizą į Pjerfono pilį kaip 
į kalėjimą ir, galimas dalykas, kaip į kapą. 

- Tai kas? - sušuko Boreveras. 

- Kas?.. Vaikiščias! Tas, kuris turi pakankamai galios, įkalinęs tė- 
vą, pasiimti sau dukterį!.. 

- O! - pratarė Boreveras. - Karalius negali meluoti! Karalius davė 
man savo karališką žodį, kad jis niekada nieko nesiims prieš Florizą!.. 

- Tu pats jį įvardinai! Tas, kuris įsakė nuvežti merginą į Pjerfoną, 
bandė įlipti ir per jos langą! Tai tas, kuris myli ją iki beprotybės! Tas, 
kurio Žinioj yra visos jėgos, kad galėtų išplėšti ją iš tavęs! Ir jis iš tavęs 
ją išplėš!.. 

- Jūs įsitikinęs, kad Henrikas padarė visa tai, apie ką jūs kalbate? 

- Džino, - pakvietė Nostradamas. 

- Aš kaip tik atėjau! - tarė pasirodydamas mažasis senis. - Yra nau- 
jienų, metre. Mūsų šnipai išeina iš čia ir... 

- Džino, - nutraukė Nostradamas, - kur karalius? 

- Luvre, - pasakė mažasis senis keistai šypsodamasis. 

- Luvre?.. 

- Jo Didenybė ką tik sugrįžo pavargęs, užsirūstinęs dėl savo nepa- 
vykusios kelionės į Pjerfoną. 

- Aha! Aha! Kalbėk, Džino, kalbėk!.. 

- Viskas labai paprasta. Mūsų gerasis karalius įsakė sučiupti mer- 
gaitę ir patikėjo ją tvirtoms ir solidžioms sienoms. Šį rytą jis bėga prie 
narvelio. Paukštytės nėra! Paukštytė išskrido. Kas atidarė narvelį? Vi- 
siems gerai žinomas įžūlus akiplėša! Ek! Ek! Jis vadinasi Rojalis de 
Boreveras! Saugokis kartuvių, saugokis rato, mesjė de Boreverai! Šiuo 
metu, - tęsė Džino, - visi Paryžiaus patruliai yra sukelti ant kojų. Šimtas 
tūkstančių ekiū tam, kuris sugrąžins paukštytę. Šimtas tūkstančių ekiū 
tam, kuris atneš Borevero galvą. 

- Gana! Gana! - suriaumojo Boreveras. - Tas žmogus mirs! 

Tai buvo kaip griaustinio trenksmas. Išgirdęs tuos žodžius, Rojalis 
de Boreveras išsitiesė ir nusišluostė prakaitą, sruvusį jam per kaktą. Že- 
mu ir šiurkščiu balsu jis sumurmėjo: 

- Aš nemaniau, kad karalius gali nesilaikyti savo žodžio. Aš, val- 
kata, niekada nenusileisdavau iki tokios niekšybės. Aš nežinojau, kad 
karalius gali panaudoti savo galią prieš merginą. Mane mokė taip: kara- 
lius visada karalius! Tai reiškia - kilnumo, garbės, riteriškumo, narsos 
pavyzdys. O argi tai karalius... Karalius mirs, sinjorai! Kas jį užmuš? 
Aš, valkata! Aš įeisiu į Luvrą, aš pasieksiu jį soste ir štai ši ranka kirs tik 
vieną smūgį. Jis bus tikslus! | 

- Žodžiu, - pasakė Nostradamas, - jūs nusprendėte nužudyti Henri- 
ką? 

Tai buvo pasakyta švelniai, gąsdinančiai švelniai. Boreveras atsa- 
kė trumpu ir griežtu linktelėjimu. 

- Gerai! - tęsė Nostradamas. - Vadinasi, jūs pamėginsite įeiti į Luv- 
rą. Jeigu jūs nebūsite užmuštas prie vartų, jus tikrai prie karaliaus apar- 
tamentų užmuš Montgomerio gvardiečiai... Ir po keleto valandų Florizą 
išduos karaliui, nes jau nebebus kam ją apginti. 

Boreveras trenkė sau į kaktą. Jo karščiuojančios akys lakstė nuo 
Džino prie Nostradamo. | 

„ Nusiraminkite, - pasakė šis, - aš taip noriu... Pasikliaukite mani- 
mi... Jūs manimi tikite? 

- Aš jumis tikiu, - pasakė Boreveras, - nes jūs niekada manęs neap- 
gaudinėjote. 

- Ką gi! Klausyk. Aš prisiekiu tau tavo motinos vardu, kad suruo- 
šiu tau susitikimą su karaliumi su ginklu rankose... 

Boreveras veriančiai šūktelėjo, puolė ant kelių, sugriebė Nostrada- 
mo ranką ir karštai ją pabučiavo. Nostradamas švelniai pakėlė jį. 

- Kada jūs padarysite tai? - sušnibždėjo Boreveras. 

- Džino, kada, tu sakei, karalius kaunasi ietimis su Montgomeriu? 

- Šio mėnesio dvidešimt devintą dieną, - pasakė mažasis senis. 

- Tai štai, Rojali de Boreverai, šio mėnesio dvidešimt devintą dieną 
aš įteiksiu tau ginklą ir tu vyksi į turnyro lauką kautis dėl savo damos 
garbės. Berniuk, - pridūrė Nostradamas melancholiškai, - tu kausiesi ne 
tik dėl savo meilės. Tą dieną, Boreverai, tavo narsioje rankoje bus žėriės 
tis likimo kalavijas... | 

- Tebūna tai Dievo kalavijas, - pasakė Boreveras, - mano ranka 
nesudrebės!.. Aš sulauksiu dienos, apie kurią jūs man kalbate. Aš lauk- 
siu ramus, jūs manęs niekada neapgavote... Dabar aš noriu sužinoti savo 
motinos vardą, savo tėvo vardą. Aš jums sakiau. Aš atvykau to jūsų 
paklausti. | 

- Tavo motinos, girdinčios mus, žvelgiančios į mus, vardu aš prisie- 
kiu tau, kad sužinosi juos tą dieną, kai įveiksi Prancūzijos karalių. 
Varinis gaudesys, su kokiu nuskambėjo šie žodžiai, sukrėtė Bore- 
verą. 

- Vadinasi, aš sulauksiu tos dienos! - tęsė jis. - Bet Florizos tėvas!.. 

- Ronšerolis! - sugriežė dantimis Nostradamas. - Tu nori, kad jis 
būtų išlaisvintas?.. 

- Taip. Aš prisiekiau Florizai. Tegul aš mirsiu, tegul būsiu privers- 
tas atsisakyti susitikimo su karaliumi, bet aš užpulsiu Šatlė. Aš ne kara- 
lius ir laikausi savo žodžio. 

Sausas juokelis nutraukė jį. Boreveras apsidairė ir išvydo Džino, 
besitrinantį rankas. 

- Išlaisvinti vyriausiąjį prevo! - sušuko mažasis senis. - Neįmano- 
ma, vardan visų šventųjų! Neįmanoma!.. 

- Kodėl? - pasidomėjo Nostradamas suraukęs antakius. 

- Todėl, kad jis jau išlaisvintas! - atsakė Džino. - Tai buvo pirmasis 
geras Jo Didenybės darbas, kai tik jis sugrįžo iš Pjerfono. Jis nuėjo tie- 
„siai į Šatlė, nusileido į mesjė de Ronšerolio kamerą ir pasakė jam: “Ma- 
no šaunusis vyriausiasis prevo, atleisk, kad priverčiau tave patirti Šatlė 
džiaugsmus... Bet įsivaizduok sau, kažkoks niekšas pasinaudojo, kad 
tavęs nėra, ir pagrobė tavo dukrą... Tačiau aš, Prancūzijos karalius, ne- 
noriu, kad taip grubiai būtų elgiamasi su mano bajorų dukterimis. Dar 
daugiau, mano šaunusis Ronšeroli, tai pažeminimas, kad tavo dukra at- 
sidūrė bandito rankose. Ir kokio bandito! Rojalio de Borevero! Aš tuo- 
jau pat supratau, kad jeigu kas nors pasaulyje ir gali surasti tą prakeiktą 
niekšą, tai būsi tik tu, vyriausiasis prevo. Eik, mano šaunuoli. Apieškok 
visą Paryžių, bet sugrąžink man savo... Ne! Sugrąžink man niekšą, kad 
galėčiau įsakyti jį ketvirčiuoti! Taigi... 

Džino, atrodė, į kažką įsiklausė. 

- Taigi? - paklausė Nostradamas. 

- Štai ir atsakymas, pats ateina! - pasakė mažasis senis puldamas iš 
kambario. 

Tolumoje pasigirdo rago garsas. 

- Eikite štai ten! - gyvai pasakė Nostradamas įstumdamas Boreverą 
į kabinetą. - Ir klausykitės. 

Prabėgo dešimt minučių. Paskui durys atsivėrė ir įėjo dvylikos gvar- 
diečių lydimas Žmogus, priešais kurį Žengė du pažai. Jis buvo apsiren- 
gęs teatrališkai prašmatniai, ant jo melsvai žydro atlaso liemenės puika- 
vosi auksu siuvinėtos Prancūzijos lelijos. Tai buvo karališkasis heroldas. 
Jis oriai pasisveikino su Nostradamu ir pasakė: 

- Aš, Siuperb Ešarpas, heraldikos mokslų metras, Jo Krikščioniš- 
kiausios Didenybės, Henriko II, vardu kreipiuosi į Mišelį de Notr Damą 
linkėdamas jam sėkmės, džiaugsmo, šlovės, klestėjimo! Žinokite, šio- 
vingasis daktare, kad Prancūzijos karalius jaučia jums išskirtinę pagar- 
bąir kadjis įsakė savo vyriausiajam prevo Gajetanui, baronui de Ronše- 
roliui, neturėti jums jokio priešiškumo, jokių kerštingų ketinimų... 

- Pasakykite karaliui, kad aš patenkintas Žinia apie tai, kad mesjė 
de Ronšeroliui sugrąžinta malonė, pasakykite jam, kad man nėra ko bai- 
mintis vyriausiojo prevo. Tegul teikiasi Jo Didenybė liautis taip rūpintis 
mano gerove; aš pats esu pajėgus tą gerovę užsitikrinti. 

Karališkasis Heroldas nusilenkė ir plačiu gestu, atrodė, įsidėmėjo 
šiuos žodžius. Paskui jis tęsė: 

- Žinokite taip pat, kad Jo Didenybė karalius ir jo vyriausiasis pre- 
vo, mesjė de Ronšerolis, sutarė ieškoti ir surasti merginą, apgaulės būdu 
bandito pagrobtą iš jos tėvo rūmų. Kalbama apie įtakingiausiąją mad- 
muazelę Florizą de Ronšerol. Man tarpininkaujant, karalius ir vyriau- 
siasis prevo meldžia didįjį metrą de Notr Damą panaudoti savo dieviš- 
kąsias žinias kilniosios madmuazelės pėdsakams aptikti. 

Nostradamas akimirką dvejojo, paskui niūriai pasakė: 

- Jeigu karaliaus ir vyriausiojo prevo paieškos lieka bevaisės, aš 
paieškosiu ir rasiu. Pasakykite tai karaliui. 

Karališkasis heroldas vėl nusilenkė, paskui tęsė: 

- Mišeli de Notr Damai, žinokite pagaliau, kad karalius... 

- Ieško bandito, pagrobusio Florizą de Ronšero!, - pertraukė jį Nost- 
radamas. - Aš tai Žinau. Pasakykite karaliui, kad aš apie tai žinojau. Aš 
Žinau, kad Rojalio de Borevero galva įvertinta šimto tūkstančių ekiū 
suma. Tai tiesa? 

- Tai tiesa, - pasakė nustebęs heroldas. 

- Štai ką karalius pavedė jums man pasakyti. Jis primena man ma- 
no pažadą išduoti jam Rojalį de Boreverą; jis primygtinai reikalauja, 
kad šis pažadas būtų įvykdytas. Tai tiesa? 

- Tai tiesa! - pasakė suglumęs heroldas. 

- Ką gi, štai mano atsakas, - dvidešimt devintą šio mėnesio dieną aš 
išduosiu Rojalį de Boreverą karaliui Henrikui II... Prisiekiu tai savo sie- 
la. 

Nostradamas karališku gestu leido suprasti, kad audiencija baigta. 
Tą akimirksnį jis tikrai galėjo laikyti save lygiu Henrikui II, nes karalius 
atsiuntė pas jį heroldą; taip jis būtų pasielgęs tik karūnuotosios asmeny- 
bės atžvilgiu. 

- Jūs girdėjote? - pasakė Nostradamas atidarydamas duris Boreve- 
rui. 

- Taip. Jie įkainojo mano galvą. Jie ieško Florizos... Bet aš čia! 
Vardan Dievo mirties ant kryžiaus, vardan Septynių Žaizdų kraujo, kol 
aš gyvas, niekas jos nepalies... Tačiau, - pridūrė jis atsidusdamas, - man 

reikia eiti pranešti jai, kad jos tėvas laisvas ir kad aš nieko nepadariau, 
kad išlaisvinčiau jį. 

Nostradamas padėjo jam ranką ant peties ir užjaučiamai pasakė: 

- Palaukite. Palaukite iki dvidešimt devintosios. Kai Floriza suži- 
nos, kad jos tėvas laisvas, niekas jai nebesutrukdys grįžti į vyriausiojo 
prevo namus. Ir tuomet ji karaliaus rankose... 

- Ką daryti? Ką daryti? 

- Ji visiškai saugi ten, kur jūs ją paslėpėte? 

- Taip. O! Taip. Aš galiu prisiekti galva. 

- Aš neklausiu jūsų, kur ji. Tepasilieka ji ten. Tik kelios dienos 
skiria mus nuo dvidešimt devintosios. Jūs klausiate: “Ką daryti?.." Dvi- 
dešimt devintąją jūs pasakysite jai, kad jos tėvas laisvas ir kad ji taip pat 
laisva nuo karaliaus... 

- Taip, taip, - murmėjo Rojalis de Boreveras, - laisva nuo karaliaus! 
Taip! Nes aš tą dieną užmušiu karalių!.. 

“O aš tą dieną, - galvojo Nostradamas pašaipiai, - aš pasakysiu 
Henrikui: “Prancūzijos karaliau, tai aš užmušu jus! Aš, Mari de Krua- 
mar vyras! Kadjus nužudyčiau, aš pasirinkau likimo man nurodytą ran- 
ką, Rojalio de Borevero ranką, sere! Mirkite apimtas nevilties, nes Ro- 
jalis de Boreveras - jūsų sūnus!.." 


II] 
Birželio 29-oji 


Laikas, reikia pasakyti, buvo neramus. Henrikas II be atodairos puo- 
lė į kovą prieš ereziją; prasidėjo didieji religiniai karai. Galima buvo 
justi, kaip Prancūzijos kūną krečia konvulsijos - skerdynių pranašas. Ir 
vis dėlto rūmai tebesilinksmino. Henrikas su nežabojamu atkaklumu ro- 
dė pavyzdį. Aistra Florizai, tik dar labiau sustiprėjusi po nesėkmės Pjer- 
fone, stūmė jį į beprotybę. Šokiai, skandalingi lėbavimai tęsdavosi iki 
aušros, kai jis pagaliau nuspręsdavo šiek tiek atsipūsti. 

Birželio 27 dieną buvo pasirašytas Margaritos ir hercogo Ema- 
nuelio, Geležinės Galvos, vedybinis kontraktas. Nuo iškilmių ir šokių 
Luvre aidėjo visas Paryžius. Turnyras, turėjęs trukti tris dienas, prasidė- 
jo ryte, kontrakto pasirašymo dieną, kurios taip nekantriai laukė Savo- 
jos hercogas. Ne dėl to, kad jis būtų užsidegęs begaline meile Margari- 
tai; tiesiog šios sutuoktuvės žadėjo jam begalinius privalumus. 

Žodžiu, birželio 27-osios turnyro dalyviai buvo karalius; hercogas 
Alba, Filipo II, Ispanijos karaliaus, pasiuntinys; konetablis de Montgo- 
meris, nepaisant jo amžiaus, ir hercogas de Gizas. Geležinė Galva suk- 
ryžiavo ietis su Henriku II ir nugalėjo. 

Birželio 28-ąją įvyko bendros viena prieš kitą stovinčių stovyklų 
kautynės. Paskui karalius kovėsi prieš maršalą de Sent Andrė. Šis ga- 
lantiškai leidosi nuginkluojamas. 

Birželio 29-oji buvo paskutinė šio įsimintino turnyro diena. Dvi 
pirmosios dienos nekelia mums jokio susidomėjimo. Pasakysime tik, 
kad visomis dienomis karalius dėvėjo Dianos de Puatjė spalvų apdarus. 
Šios spalvos buvo balta ir juoda. Gedulo spalvos! Katerina Mediči, išb- 
lyškusi, sučiaupusi lūpas, regėjo jas savo galerijoje. Ir tuomet, grįžtelė- 
jusi į Montgomerį, sėdėjusį šalia jos savo įteisintoje vietoje, vas sukru- 
tinusi lūpas, ji ištarė šią frazę, niūrų atsaką į kažkada Henriko II pasaky- 
tus žodžius: | 

“Su šiomis spalvomis karalius dvelkia mirtimi!.." 

Žvilgsnis, palydėjęs šiuos žodžius, persmelkė tarsi nuosprendis ir 
privertė suvirpėti gvardiečių kapitoną... Žodžiu, tą rytą didžiulė šventiš- 
kai apsirengusių žmonių minia nuo pat aušros rinkosi į turnyro lauką. 
Paryžius rinkosi pažiūrėti turnyro. 

Turnyro laukas plytėjo išilgai linijos, sudarančios “T"" raidę su Sent 
Antuano gatve. Visą pusę šalia Bastilijos užėmė tribūnos. Visa į gatvę 
atgręžta pusė buvo pertverta Žmogaus ūgio statinių tvoros. Turnyro lau- 
kas buvo ovalaus jojimo tako formos, maždaug šimto penkiasdešimt tua- 
zų ilgio. Jis buvo panašus į mūsų šiuolaikinius hipodromus. 

Abiejose lauko pusėse kilo palapinės, kuriose ruošėsi riteriai. Pala- 
pinės buvo daugiau ar mažiau prašmatnios, daugiau ar mažiau išpuoštos; 
tačiau prie kiekvienos iš jų puikavosi jos savininko skydas ar vimpelas. 

Tribūnos buvo padalintos į tris dalis. Centre buvo įrengta kažkas 
panašaus į didžiulę ložę, skirtą karaliaus šeimai ir giminėms. Kairėje ir 
dešinėje nuo ložės tysojo dvi ilgos galerijos rūmų sinjorams ir damoms, 
nesuskaičiuojamai smulkių bajorų, suvažiavusių iš visų provincijų, ar- 
mijai; kiekvienoje toje galerijoje galėjo tilpti daugiau negu trys tūkstan- 
čiai žiūrovų. Priešais galerijas, atskirti nuo jų turnyro lauko, už tvirtų 
medinių užtvarų būrėsi Žmonės, o už statinių tvoros - ne mažiau tvirti 
alebardininkai. 

Dabar įsivaizduokite spindintį vasaros rytą, įkaitusį dangų. Šiame 
džiaugsmingame spindesy - šiurkštus senų Bastilijos bokštų siluetas; 
ant jų plokščių stogų susigrūdę sargybiniai ir kalėjimo prižiūrėtojai; že- 
miau fantastiški stogų su užsiropštusiais ant jų nutrūktgalviais žiūrovais 
kontūrai, visuose namų languose knibžda smalsuoliai; dar žemiau, už 
alebardininkų gyvatvorės, - nesuskaičiuojama spalvinga minia. Pamėgin- 
kite išvysti turnyro lauke mėlynomis, auksinėmis, purpurinėmis gūniomis 
apdengtus žirgus ir sėdinčius balnuose riterius, tviskančius poliruoto plie- 
no ar netgi sidabro šarvais; šalmų antveidžiai nuleisti, sultonai plaikstosi 
vėjyje, dešinėje rankoje ilga ietis, o kairėje - skydas ir ant kiekvieno iš 
jų savas devizas. Įsivaizduokite galerijas, tą dvigubą Žibančių apdarų, 
pasakiško turtingumo rūbų masę, visą puikumą, visą elegantiškumą, visą 
prabangą, auksą, liepsnojantį ant korsažų ir atlasinių liemenių, briliantus, 
perlus, smaragdus, jų žybsinčias ugnis ant špagų rankenų, ant kaklų, 
ausyse, ant damų pirštelių ir ant besiplaikstančių kaklaskarių, ir tūkstan- 
čius veidų, nutvilkytų pasimėgavimo. Įsivaizduokite tarp dviejų plačių 
galerijų karališkąją 10žę po žydro aksomo baldakimu, išsiuvinėtu auksi- 
niais lelijų žiedais; ir ten, po ta besipuikuojančia savo didingumu stogine, 
karalių Henriką II, įsikarščiavusiu žvilgsniu sekantį grumtynių lauką; 
Savojos hercogą Emanuelį šaltomis akimis; Dianą de Puatjė, vis dar ne- 
šiojančią gedulą po tėvo mirties; Margaritą; Mariją Stiuart džiaugsmo 
nuskaidrintu veidu; Ispanijos pasiuntinį; princą Fransua, nenuleidžiantį 
nuo Marijos Stiuart susižavėjusių akių, mažuosius pincus Šarlį ir Anri, 
šūkaujančius ir nuolat besimušančius; tolėliau, už karališkosios šeimos, 
jūs išvysite aukštuosius pareigūnus, kardinolus, pompastiškus marša- 
lus, vyriausiuosius jėgerius, vyriausiuosius taurininkus, vyriausiuosius 
karališkuosius kamerdinerius - patį prabangos įsikūnijimą. 

Kai jūs įsivaizduosite šį neįtikėtiną paveikslą, kai jūs nukreipsite 
žvilgsnį nuo paprastų Žmonių minios į sinjorų minią, ten, primenantis 
likimo įsikūnijimą, ten, palinkęs prie mirtinai išblyškusios karalienės 
Katerinos Mediči, tik pažvelkite! Regite tą numirėlišką veidą, antžmo- 
giškai gražų ir siaubingą? Atrodo, kad visos beribės ir pasakiškos šio 
spektaklio dekoracijos - tik paauksuoti rėmai jam. 

Tai Nostradamas!.. 

Nostradamas ištarė karalienei į ausį tik porą Žodžių: - 

“Atėjo metas". 

Ir šie du trumpi žodžiai suskambo Katerinos sieloje griaustiniu, 
užgožusiu visą neįsivaizduojamą triukšmą. 

Nostradamas, įleistas į ložę aukščiausiuoju valdovo paliepimu, lė- 
tai atsitraukė, žvilgtelėjęs į Montgomerį, paskui į Sent Andrė, paskui į 
Ronšerolį... Po akimirkos jis pradingo. 


*sė 


Turnyrų lauke pasibaigė kova. Nugalėtojai šuoliavo išilgai galeri- 
jų, sveikindami ietimis, sveikinami besiplaikstančių šalių. Hercogas de 
Gizas, du konetablio de Montgomerio sūnūs, La Tremujis, Tavanas, Bi- 
ronas, dešimt kitų sinjorų dalyvavo šiame susirėmime. Bet dar iki jo 
Henrikas II buvo sulaužęs tris ietis. 

Kai fanfaros ir heroldų šūksniai paskelbė partijos, nugalėjusios šia- 
me susirėmime, pavadinimą, įkvėpimo pagautas Henrikas II atsistojo 
duodamas ženklą ovacijoms. Šis spektaklis jaudino jį. 

- Švenčiausiosios Mergelės vardan! - šūktelėjo jis. - Niekas nesut- 
rukdys man susiremti ketvirtąjį kartą. Bet dabar aš noriu rūstaus prieši- 
ninko, nesigailinčio smūgių. 

Jis apsidairė. 

- Montgomeri, mes suremsime ietis. 

Katerina vos neprarado sąmonės. Tai buvo keista! Karalius, taip, 
pats karalius pasirinko tą priešininką, kurį jam bet kokia kaina reikėjo 
nurodyti! Ji sukaupė valią, suėmė save į rankas ir sušnibždėjo: 

“Jis paženklintas likimo ranka!.." 

Ir tuomet su kerinčiu artistiškumu, tikru klastos šedevru ji sušuko: 

- Bet, sere, aš maldauju... Jūsų Didenybė jau pernelyg pavargo. Ar- 
gi ne taip, mano mieloji hercogiene? 

- Žinoma! - tarė Diana de Puatjė. - Sere, keturios sulaužytos ietys 
per vieną rytą - tai jau per daug! 

Bet karalius jau pasuko iš ložės šaukdamas: 

- Montgomeri, susirėmimas suteiks jums žvalumo! Be to, taip bu- 
vo pažadėta! 

Irjis nuskubėjo į savo palapinę, kad pasikeistų ginkluotę. Montgo- 
meris svirduliuodamas pasuko į savąją. Tuomet Katerina Mediči atsi- 
gręžė į keturis bajorus iš savo asmeninės svitos; jie glaudėsi pačiame 
tamsiausiame ložės kampe ir stengdamiesi atrodyti tokie mažutėlyčiai, 
kiek tik įmanoma, vartė išsprogintas akis. Žvilgsnis, kurį ji metė į juos, 
sutviskėjo kaip žaibas. Tas žvilgsnis bylojo: 

“Dėmesio! Atėjo metas!.." 

Ketvertas be garso išslinko. Ir šis ketvertas buvo mūsų garbieji niek- 
šai; išdresiruoti blondinės, šatenės, rusvaplaukės ir brunetės iš skrajo- 
jančiojo eskadrono, jie Žengė savo pirmuosius žingsnius rūmuose. El- 
gesio aukštuomenėje pamokos davė savo vaisius: Trankemajus, Bura- 
kanas, Strapafaras ir Korpodibalis mokėjo vaikščioti, sveikintis, pridėti 
kumštį prie strėnų, svirdinėti iš šono į šoną ir visa tai pagal visas galan- 
tiškumo taisykles. Vienintelis dalykas, kuris kol kas dar tebebuvo jiems 
draudžiamas - tai kalbėti. Jeigu, neduok Dieve, į juos būtų buvę kreipia- 
masi žodžiais, jie turėjo tik lankstytis ir šypsotis. 

Jie nuslinko už galerijų. Ten buvo dykvietė. Ten jų niekas negalėjo 
matyti. Pirmiausia sugriaudėjo prakeiksmų kruša. Nuo jų jiems tapo leng- 
viau. Paskui... 

- Dėmesio! - pasakė Trankemajus. 

- Taip, dėmesio, - burbtelėjo Korpodibalis, - bet kokį čia šunišką 
pavedimą davė mums Katerina? 

- Areštuoti gvardiečių kapitoną! - tarė Burakanas. - Tik kas iš to 
išeis? 

- Ir areštuoti iš karto po to, kai jis surems ietis su karaliumi! - susi- 
mąstęs pasakė Strapafaras. - Čia kažkokia kraupi velniava. Dėmesio! 

- Norite, aš jums kai ką pasakysiu? - tarė Trankemajus pažeminda- 
mas balsą. - Blondinė šnibžtelėjo man žodelį. 

Jis buvo šiek tiek išbalęs ir įnirtingai vartė neramias akis. Jie pri- 
siartino prie jo, jų pilvuose padvelkė šalčiu. 

Ir jis prabilo. Tai, ką jis jiems pašnibždėjo, ne juokais juos išgąsdi- 
no. Jie suglumę susižvalgė. 

- Galų gale tai mūsų neliečia! - tęsė Trankemajus. 

- Be to, mums neblogai užmokėjo! - pasakė Burakanas. 

- Mes dabar negalime atsitraukti! - pridūrė Korpodibalis. 

- Eime, - užbaigė Strapafaras, - eime ir - dėmesio! 

Ir, aplenkę galerijas iš galinės pusės, jie pasuko prie Montgomerio 
palapinės. 


IV 
Rojalis de Boreveras 


Montgomeris išėjo iš karališkosios ložės metęs į baltapūkę mažojo 
princo Anri galvutę paskutinį, kupiną nevilties žvilgsnį. Jis nusigavo 

ligi savo palapinės. Jis kliuvinėjo eidamas ir jautė, kaip jo plaukai šiau- 
'šiasi nuo purtančio jį drebulio. Siaubingos mintys draskė jo sielą: 

“Ne! Ne! Aš nepadarysiu to!.. Nužudyti karalių!.. Man!.. Katerina, 
Katerina, ką aš tau padariau? Nužudyti čia, viso Paryžiaus akivaizdo- 
je!.. Tai reikia padaryti!.. Jeigu aš neužmušiu karaliaus, rytoj jis suži- 
nos, kad mano sūnus..." 

Montgomeris nusišluostė kaktą. Jis įžengė į palapinę ir išvydo Nost- 
radamą... Už Nostradamo Montgomeris pamatė savo kovinę aprangą. 
Jis sudrebėjo. Šie šarvai - šalmas su sultonu, kirasa, antstrėniai, skydas, 
ietis; visa ši kovinė apranga stovėjo. Jis pagalvojo: 

“Kažkas užėmė mano vietą po šiais šarvais... Tas kažkas - ne aš!... 
Bet man atrodo, kad tai aš stoviu čia! Kas jis, tas kažkas?" 

Antveidis buvo nuleistas. Jis negalėjo matyti veido. Bet jis paste- 
bėjo, kad nepažįstamasis mėšlungiškai spaudė rankoje jo ieties kotą. Jis 
nukreipė žvilgsnį į savo skydą ir suvirpėjo - jis neišvydo ant savo skydo 
nei tėvo palikto jam devizo, nei savo šeimos herbo. 

Keisti heraldiniai simboliai švytėjo skydo centre. Tai buvo kryžius, 
ant jo spindulių - persipynę apskritimai, apvesti dideliu skrituliu. Ant 
kiekvieno iš mažųjų ratų buvo išbrėžti paslaptingi ženklai. Tarp keturių 
kryžiaus spindulių keturios figūros vaizdavo žmogų, erelį, liūtą ir jautį. 

Montgomeris, gaudydamas orą, parodė pirštu į skydą ir paklausė 
kimiu balsu: 

- Koks čia herbas?.. 

Nostradamas sukrėtusiu jį ligi kaulų smegenų balsu atsakė: 

- Tai paslapties, Apvaizdos, Likimo simboliai. Tai aukščiausiosios 
Galios, paskyrusios šiandien Henriko II, Prancūzijos karaliaus, mirtį, 
simboliai... Tai magų palaiminimas... Tai Rožė ir Kryžius! 

- Karaliaus mirtis! - sušnibždėjo praradęs protą Montgomeris. - Tai 
bus žmogžudystė! | 

- Ne. Karalius nuo šios akimirkos perspėtas, kad jis iškviestas į 
mirtiną kovą ir kad jis numirs, jis bus sąžiningai nukautas dienos švie- 
soje, viso Paryžiaus, surinkto čia Likimo, akivaizdoje. 

„ Karalius nesutiks! - burbtelėjo Montgomeris purtydamas galvą. 

- Karalius sutinka! - pasakė Nostradamas. 

Montgomeris susigriebė už galvos. Jį krėtė šaltis. 

Tą akimirką tolumoje, kitame turnytro lauko gale, pasigirdo skar- 
dus karaliaus ginklanešio trimito garsas. Šarvai krustelėjo. 

- Aš pražuvęs! - kimiai sušnibždėjo Montgomeris. 

- Tu išgelbėtas, - pasakė Nostradamas. - Aš dėl to ir atvykau. Tu 
nesikausi su karaliumi nei galantiškai, nei ligi mirties. Eik lauk. Tavo 
šarvai kausis už tave. Eik lauk. Klausyk, šaunus žirgas laukia tavęs prie 
įėjimo į Vinseno pilį. Vienas iš mano žmonių perduos tau žirgą. Balno 
krepšiuose tu rasi pakankamai brangakmenių, kad gyventum kaip dide- 
lis sinjoras bet kur, kur tu benuvyktum. Nešdinkis šalin. Jok ligi arti- 
miausios sienos ir netrukdyk išsipildyti karaliaus likimui. Jeigu tu nepa- 
norėsi to, ką aš tau siūlau, prisiekiu, aš išeisu į turnyro lauką ir sušuksiu: 
“Išdavystė! Montgomeris negali kautis prieš karlių! Aš kaltinu Kateri- 
ną, karalienę, ir Montgomerį, kapitoną, santuokinės išdavystės nusikal- 
timu, įvykdytu prieš Henriką!.." Eik šalin! Eik šalin, jeigu nenori būti 
paverstas pelenais besiartinančios audros! 

Jis nuvedė Montgomerį prie galinių durų ir pakėlė priešais jį uždan- 
galą. Jis parodė ranka jam į kelią, vedantį Sent Antuano vartų link, o 
nuo ten į pasienį, į laisvę... Montgomeris, apimtas beprotybės, šnibždėjo: 

- Mano sūnus! Mano sūnus! Jeigu mane įskundė, mano sūnus mirs!.. 

Nostradamas išstūmė jį... 

Ir Montgomeris išvirto pro duris, praslydo tarp palapinių ir išnyko 
Sent Antuano vartų kryptimi... Tuomet Nostradamas atsigręžė į šarvus 
ir pasakė: 

- Rojali de Boreverai, ar tu pasiruošęs? 

Duslus balsas atsakė: 

- Aš pasiruošęs. Jeigu aš žūsiu, jūs pasakysite Florizai, kad aš no- 
rėjau ją išlaisvinti ir kad mano paskutinioji mintis - apie ją... Eikite ir 
pasakykite, kad paskalbtų mano išėjimą į turnyro lauką! 

Henrikas II jau kelios akimirkos buvo turnyro lauke. Jo trimitinin- 
kai kvietė į mūšį priešininką, su kuriuo jis turėjo suremti ietis. Visi pas- 
tebėjo, kad, priešingai savo įpročiams, karalius neragino savo žirgo. Jis 
sutingęs laukė prie barjero. Ir ši jo poza kėlė tokį niūrų įspūdį, kad pa- 
lengva sunki tyla pakibo virš galerijų. Tik nedaugelis pastebėjo, - ir nie- 
kada neišdrįso apie tai kalbėti, - kad karaliaus rankoje buvo ietis su nus- 
mailintu antgaliu, o ne galantiškas ginklas, tai yra ietis su odine pagal- 
vėle ant galo. Ir jau niekas negalėjo pastebėti, kad po nuleistu antvei- 
džiu karaliaus veidas buvo persikreipęs iš nirtulio ir tūžmasties... 

Ūmai priešais esantis barjeras pakilo. Kurtinantis trimitas atsakė 
karaliaus trimitui... 

Pasirodė Montgomeris!... 

Montgomerio šarvai ant Montgomerio žirgo!.. 

Tučtuojau turnyro heroldai šūktelėjo susirėmimo pradžią. Trimitai 
davė ženklą. Virš minios pakilo šurmulys. Ir nelauktai stojo keista tyla, 
tarytum kažkoks paslatingas genijus būtų įkvėpęs šiai susibūrusiai žmo- 
nių miniai neramias mintis. Nepaisydami duoto ženklo, abu varžovai 
minutėlę stovėjo sustingę. Nebuvo girdėti jų balsų, nesimatė žvilgsnių, 
tačiau jų sielos, be abejonės, svaidė viena kitai mirtiną iššūkį - abu per- 
vėrė drebulys. 

Ūmai jie pajudėjo. Abu žirgai šovė pirmyn. Tūkstančiai galvų pa- 
linko į priekį ir štai ką jos pamatė: 

Du debesys susimaišė vienas su kitu... Ūmai baisus džeržgėjimas, 
kirasų skambesys, šmėkštelėjo du piestu pastatyti Žirgai, paskui - baisus 
rinksmas. Ir tai buvo viskas. 

Dulkių debesis nusėdo. Ir tuomet kilo neįsivaizduojami klyksmai. 
Siaubo riksmai. Šūksniai. Tūkstančiai sinjorų, besiveržiančių į turnyro 
lauką. Netekusios sąmonės moterys. Prakeiksmai. Gailus meldimas. Štai 
koks buvo šis galerijų pusėje kilęs triukšmas. 

Debesis išsisklaidė, visi pamatė nubėgantį karaliaus žirgą; Mont- 
gomerį, žingine jojantį prie savo palapinės, ir viduryje lauko guli kara- 
lius, į šalis atmetęs rankas!.. Tą akimirką Katerina Mediči atsigręžė į 
Ronšerolį ir įsakė: 

- Suimti žmogų, užmušusį karalių! 

Tūkstantis, du tūkstančiai bajorų, sargybinių, karininkų, damų, kar- 
dinolų, Monmoransi, Lorenas, Gizas, Alba, Geležinė Galva, sumišę, da- 
lykiškai skubantys, išblyškę nuo pasimetimo, apkvaitę nuo įvykio, užk- 
lupusio juos taip netikėtai, dar labiau išblyškę nuo apėmusių juos ambi- 
cijų - visi jie buvo turnyro lauke šaukdami, mojuodami rankomis. Ir ... 
Taip, taip, jau buvo ruošiamasi rytdienai, jau aplink princą Fransua, pen- 
kiolikmetį įpėdinį, būriavosi labiausiai užkietėję pataikūnai, jau Žvilgs- 
niai krypo į Kateriną, regentę; tai buvo netramdomos varžovų turnyras, 
tai buvo niekšybės susirėmimas, didžioji protų batalija. 

Diana de Puatjė atsistojo ir kai jai pasakė: “Karalius miršta!..", ji 
keistai nusišypsojo, žemai nusilenkė Katerinai ir išeidama tarė: 

- Ką gi, vadinasi, aš miriau!.. 

Henriko II sūnus, nieko nesuprasdamas, Žvelgė iš ložės į tą rėkian- 
čią minią, į tuos išblyškusių kaukių, karštligiškai ieškančių naujų fizio- 
nomijų, verpetus. . 

Niekas neverkė!.. Niekas? Ne, vis dėlto buvo, kas verkė - vyras ir 
moteris. 

Toji moteris buvo dofino, kurį netrukus pavadins Pranciškum II, 
sutuoktinė, tai buvo Marija Stiuart. 

Tas vyriškis, suklupęs prie karaliaus, krečiamas raudos, buvo ab- 
surdiškai apsirengęs, laikantis rankoje barškutį... Tai buvo Briuskė, ka- 
raliaus kvailys. 

Kai tiktai Henrikas nukrito nuo arklio, tuoj trys ar keturi rūmų me- 
dikai nuskubėjo prie jo, tarp jų - apie keturiasdešimties metų, energingų 
veido bruožų, susimąsčiusios išraiškos žmogus, metras Ambruazas Pa- 
rė. Jis greitai nuėmė šalmą ir pasirodė karaliaus galva - raudona kaukė, 
plaukai, barzda, viskas buvo ištepta krauju - iš plačiai pravertos burnos 
sklido tylus gargimas, ir šiame krauju apsipylusiame veide juoda akies 
kiaurymė, ištisa žaizda, - ietis... Montgomerio ietis!.. Ietis, karalienės 
dovana! Ietis įsmigo čia! 

“Bet šis turnyras nebuvo galantiškų batalijų vieta!.." 

Šis šūksnis nuskambėjo Ambruazo Parė sąmonėje, bet neišsprūdo 
pro lūpas. Tą akimirką jis pakėlė galvą ir pamatė Kateriną Mediči, žvel- 
gusią į jį su grėsminga ledinio rūstumo išraiška veide. 

- Vandens! - griežtai pareikalavo Ambruazas Parė. 

Visi subruzdo. Chirurgas vikriai apiplovė veidą, paskui žaizdą. Ta- 
da sutvarstė galvą ir pakilo tardamas: 

- Reikia Jo Didenybę pernešti į Luvrą, aš vykstu tenai. 

Kol buvo ruošiami neštuvai, Katerina priėjo prie chirurgo ir žemu 
balsu pratarė: 

- Tiesą!.. Greitai!.. 

Ambruazas Parė metė paskutinį žvilgsnį į tą vaškinį veidą ir vos 
begirdimai pratarė: 

- Karalius neatgaus sąmonės; po dviejų valandų jis bus miręs. 

- Jūs klystate, metre, - pasakė kažkas greta jo. 

Ambruazas Parė, metęs žvilgsnį į karalių, išvydo šalia Briuskė suk- 
lupusį žmogų. Tas žmogus pylė į plačiai pravertą karaliaus burną tik ką 
atkimšto flakono turinį. 

- Nostradamas! - sušnibždėjo chirurgas. 

Tą akimirką karalius atsiduso ilgu atodūsiu ir Nostradamas pakilo. 

- Jūs jį gelbstite, - netverdama savo kailyje murmėjo Katerina. 

- Ne, - šaltai pasakė Nostradamas. - Aš duodu jam savaitę gyveni- 
mo, nes man reikia, kad jis dar savaitę pragyventų!.. 

Tuo metu, kada karalių guldė ant neštuvų, Nostradamas pasuko 
prie Montgomerio palapinės. Ji buvo apsupta triguba sargybinių grandi- 

ne. Priešais duris stovėjo vyriausiasis prevo abejodamas, ar jis tučtuo- 
jau turi suimti Montgomerį. 

Ronšerolis matė ateinant Nostradamą. Jis suvirpėjo iš neapykantos. 

Nostradamas ranka atstūmė sargybinius ir žengė tiesiai prie įėjimo 
į palapinę; šalia jos verkė Montgomerio ginklanešys. Ronšerolis keletą 
kartų kimiai burbtelėjo; jo murmesys smelkė neapykanta. 

Nostradamas įėjo į palapinę. 

Strapafaras, Burakanas, Trankemajus ir Korpodibalis, apsukę ratą 
ir atsidūrę už galerijų, sustojo priešais antrąjį įėjimą į palapinę, tą patį, 
pro kurį pabėgo Montgomenis. 

- Palauksime čia, - pasakė Trankemajus, - ir pasimelsime, mano 
bajorai, aš jaučiuosi be galo susigraudinęs nuo minties, kad turėsime 
suimti gvardiečių kapitoną. Tereikia tik pagalvoti! Luvre paskutiniosio- 
mis dienomis aš visą laiką bijojau, kad jis nepastvertų mūsų už pakarpų! 
Palaimintasis Pankracijus patvarkė kitaip. 

Trankemajus glamonėjo savo špagą, o jo pilvas šokčiojo. 

Tą akimirką turnyro lauke ėmė kilti duslus murmesys; jis augo, 
stiprėjo, sprogo... Jie susižvalgė ir jų akys pasakė: 

- Reikalas atliktas!.. 

- Dėmesio! - sušnibždėjo jie vienas kitam ir padėjo rankas ant špagų. 

Jau kitą minutę turnyro lauke riksmai, šūksniai, baimės klyksmai 
maišėsi sudarydami tą duslų gaudesį, kurį kelia minia. Tuomet palapi- 
nėje jie išgirdo plieno žvangėjimą. 

- Štai ir jis! 

Jie įėjo visi keturi ir su špagomis rankose apsupo šarvus, sustingu- 
sius, nebylius, paslaptingus... 

- Mesjė kapitone, - pasakė Trankemajus, - mes neverti šitokios gar- 
bės, bet esame įgalioti paimti jūs į nelaisvę. 

Šarvai sujudėjo. Žmogus pradėjo nusiiminėti plieninę apsaugą, den- 
gusią jo rankas ir kojas. Paskui jis nusimetė kirasą. 

- Gana, - grubiai tęsė Trankemajus, - pasiduokite, monsinjore! 

Jis ištiesė ranką ir palietė Montgomerio petį. Po akimirkos jis atšli- 
jo, nusinito per trejetą Žingsnių; jis gavo tokį smūgį į tarpuakį, kuris 
būtų pralaužęs normalią kaukolę. Tada likusieji šūktelėjo: 

- Ak! A! Jeigu jau prasidėjo peštynės... 

Jie puolė... Ir ūmai sustojo apkvaitę iš suglumimo, apgirtę iš džiaugs- 
mo dėl nelaukto pasirodymo to, dėl kurio jie taip apgailestavo ir kuris, 
padėjęs šalmą, šaukė triuškinančiu balsu: 

"Ką gi, pažiūrėsime! Pirmyn, mano ėriukai! Eikšekit gi, rūmų pe- 
rėjūnai! Kas iš jūsų išdrįs pakelti ranką prieš Rojalį de Boreverą! 

- Kankiniai ir angelai, tai jis! 

- Šventasis Bache, tai jis! 

- Ek, garbė Dievui, tai gražuolėlis! 

- Šventoji Komunija, mesjė Boreveras!.. 

- Ko sustojote? Areštuokite mane! 

Areštuoti! Jį! Tai tiesa! Jie buvo čia, kad jį areštuotų! Ak! Tegul 
trenkia juos perkūnas, jie greičiau jau vidury rūmų suims karalienę, vy- 
rniausiąjį prevo, konetablį, visus dvariškius!.. Ir choru, paklaikusiomis 
akimis, susitaršę, pakėlę špagas jie sušuko: 

- Tegul tik prilenda! Tegul tik prilenda!.. 

» Kaip jis atsidūrė čia, kodėl iš Montgomerio šarvų išlindo Boreve- 
ras, buvo tai pragariška velniava ar Dangaus palaima, a! Jie nieko ne- 
suprato; jie nieko nežinojo ir nenorėjo nieko žinoti. 

Rojalis tą akimirką išvydo įeinantį Nostradamą. . 

Magas ėjo tiesiai prie jo. Boreveras sudrebėjo. Niekada jis nebuvo 
matęs jo tokio išbalusio ir tokio akinančio su savo puikiu juodu apdaru, 
su tviskančiais ant jo Rožės ir Kryžiaus briliantais. 

Ir Rojalis de Boreveras pajuto, kaip religinis siaubas apgaubia jo 
sielą, kuomet, įsmeigęs akis į Nostradamą, jis pamatė... Taip! Jis pama- 
tė... Aplink mago galvą jis išvydo baltą aureolę!.. 

Nostradamas sustojo priešais Boreverą ir pasakė: 

- Aš atėjau įvykdyti pažadą, kurį daviau tau prie Brabanto mirties 
guolio... Dabar tu sužinosi savojo tėvo ir savosios motinos vardus... 

Akimirksniu viskas išgaravo iš Borevero sąmonės. 

- Mano tėvas? - sumurmėjo jis. 

- Henrikas II, Prancūzijos karalius! b 

Jaunuolis sulinko nuo šio baisaus smūgio - tėvažudystė!.. Bet be- 
veik tučtuojau kruvinas debesis smėkštelėjo priešais jo akis, neapsako- 
mo kartėlio grimasa iškreipė jo lūpas, neapykanta varpu sugaudė jo šir- 
dyje. Jis kraupiai nusikvatojo ir sušuko: 

- Taip ir turėjo būti! Aš suprantu! Ak! Aš suprantu, kodėl gimiau 
tarp kalėjimo sienų! Kodėl nuo pat gimimo buvau pasmerktas! Kodėl 
mano tėvas, vos tik aš pasirodžiau pasaulyje, geidė mano mirties! Kara- 
liaus sūnus! Taip! Aš buvau grėsmė!.. 

Jis sugriežė dantimis, krestelėjo galvą. Paskui ūmai kankinančio 
nerimo išraiška perkreipė jo veidą. Jo krauju pasruvusios akys prisipil- 
dė ašarų. Jis sumurmėjo: T 


- O mano motina?.. 

- Tu turi apgailestauti dėl jos, kaip kad gailiu jos ir aš, - sušnibždė- 
jo Nostradamas atsidusęs. - Tavo motina mirė štai jau daugiau kaip prieš 
dvidešimtį metų. 

„ Mirė! - kimiai sumurmėjo Boreveras. 

- Jos vardas buvo Mari de Kruamar! - pasakė Nostradamas. 

Širdį draskantis šauksmas išsiveržė iš jaunuolio krūtinės, jis suk- 
lupo. Mari de Kruamar! Jo motina! Dama be vardo! Ta, kuri dabar tapo 
Florizos motina! Ne! Ji nemirė! Gyva! Garbė Dievui, gyva! 

Koks tas gyvenimas kupinas kančios! Jis buvo čia, jis! Jis buvo, 
kad išgydytų ją nuo sielvarto, paguostų ją, grąžintų gyvenimui! Ir pir- 
miausia, ką jis jai pasakys, bus: 

- Mama, už jus atkeršyta! Prancūzijos karalius nebegyvas, jį nužt- 
dė jo paties nusikaltimas, nes į jo sūnaus ranką ginklą prieš jį įdėjo Liki- 
mas!.. 

Mintys pynėsi jo galvoje. Pasimetęs jis ruošėsi sušukti: “Mano 
motina nemirė!.." Ir tuomet jis pamatė Nostradamą jau prie išėjimo; už- 
dangalas buvo jau pakeltas, jis pamatė jį tokį apsiniaukusį, kad jį vėl 
supurtė. Kas buvo šis žmogus? O! Būtina tai sužinoti bet kokia kaina! 

Kodėl Nostradamas įdėjo į jo ranką ietį, kuria jis turėjo nužudyti 
savo tėvą? Kodėl jis pasakė jam, kad jo motina mirė prieš dvidešimtį 
metų? Koks gi tas Paslapties kelias, kuriuo ėjo magas? Kur vedė šis 
kelias?.. Rojalis de Boreveras pakilo ir žengė prie Nostradamo. Tą aki- 
mirką uždangalas už jo nusileido ir jis pranyko metęs vienintelį Žodį: 

- Sudie! 

Praradęs pasitikėjimą savimi, sujaukta siela Rojalis jau norėjo pul- 
ti paskui magą. Ir tą akimirką uždangalas vėl pakilo, į palapinę sugužėjo 
sargybiniai... 

Rojalis de Boreveras kaip užguitas Žvėris išsitraukė trumpą durklą 
ir metė į keturis galvažudžius klausiantį žvilgsnį: “Ar pasiryžę jūs mirti 
drauge su manimi?.." Korpodibalis, Strapafaras, Trankemajus, Buraka- 
nas žengė pirmyn... Bet tą pačią akimirką kažkas iš užnugario padėjo 
šiurkščią ranką jam ant peties. Rojalis atsisuko ir užsimojo durklu... 

- Karalienės vardu, - pasakė žmogus, - aš tave suimu! 

Borevero ranka bejėgiškai nusviro. Durklas iškrito iš jos. Jis nulei- 
do galvą ir sumurmėjo: 

- Florizos tėvas!.. 

- Išvesti jį! - šūktelėjo Ronšerolis. 

Devwnioliktoji dalis 


MARI KAPAS 


| 
Tėvažudys? 


Keturi galvažudžiai niūriai artinosi, bet Rojalio žvilgsnis prikalė 
juos prie vietos. Jie neryžtingai sustojo apduję iš suglumimo. Ronšero- 
lis pamatė juos su špagomis rankose ir burbtelėjo: 

- Kas tie keturi? 

- Karalienės dvariškiai! - bloškė Trankemajus atstatydamas krūti- 
nę. 

Boreveras pagalvojo, jog jie buvo čia, kad padėtų jam, ir tai, beje, 
buvo teisybė. 

- Ką gi, sinjorai, jūs galite eiti nuraminti karalienę - Žmogus suim- 
tas. 

Ketvertas nejudėjo. Susižvalgę jie be žodžių parodė, kad yra pasi- 
ruošę kovai... Rojalis de Boreveras sulaikė juos liepsningu žvilgsniu ir 
prislėgtu balsu pratarė: 

- Taip, taip. Eikite, nuraminkite karalienę... Eikite gi! 

Ir jie buvo taip įpratinti besąlygiškai paklusti, tie keturi nelaimė- 
liai, jie jautė tokią pagarbą mažiausiems savo dievybės įgeidžiams, jog 
įsikišo špagas į makštis ir atatupsti išėjo iš palapinės, išųglę, tylūs, pris- 
lėgti sielvarto. 

Rojalis de Boreveras buvo nuvestas į Šatlė. Visą kelią Ronšerolis 
ėjo greta jo, laikydamas jį už rankos, nenuleisdamas nuo jo kraugeriško 
žvilgsnio. Boreveras buvo paniuręs. Visos jo padrikos, nesusijusios tar- 
pusavy mintys netvarkingai kirtosi viena su kita. 

Vyriausiojo prevo įsakymu Boreverą uždarė į buvusią Ronšerolio 
kamerą, - tai buvo paties Ronšerolio idėja. Ten, kur jis kentėjo kviesda- 
masis Florizą, tas, kurio jis nekentė lygiai taip pat, kaip ir Nostradamo, 
kentės pats ir veltui kvies Florizą. Iškrypęs protas savaip logiškas. 

Kai durys už jo užsitrenkė, pirmoji Borevero mintis buvo: 

“Kaip pranešti mano motinai, kad aš gyvas? Kaip suteikti šį pžsku- 
tinįjį džiaugmą Damai be vardo?" 

Visą dieną jis galvojo tik apie tai. Floriza egzistavo jam tik kaip 
įprasta ir neatskiriama jo paties širdies dalis. Jis buvo visiškai paniręs 
mintyse apie motiną. 

Jam ėmė atrodyti, kad jis pažinojo ją visada. Jis nė kiek nebuvo 
nustebęs, kad Mari de Kruamar pasirodė esanti jo motina. 

“Kaip ji kentėjo! Kodėl aš nesužinojau apie tai anksčiau? Kaip su- 
teikti džiaugsmo šiai vargšei būtybei? Duoti jai žinutę, kad jos sūnus 
gyvas?.." 

Vakare įėjo prižiūrėtojas. Boreverui šmėkštelėjo mintis - ta pati, 
kuri gimsta visiems įkalintiesiems visose šalyse. Jis tuoj pačiupinėjo 
savo perpetę, kur Nostradamas buvo įdėjęs aukso. Jis ištraukė iš ten tų- 
ziną monetų ir pasakė: 

- Norėtum uždirbti tai? 

- Žinoma, noriu, - atsakė apakintas lobio prižiūrėtojas, - bet kaip? 

- Tu surasi vieną moterį; ji gyvena Tiseranderi gatvėje; ją vadina 
Dama be vardo. 

- Argi tai vardas? - pašaipiai tarė prižiūrėtojas. 

- Taip ją vadina. Ir tu jai pasakysi: “Jūsų sūnus gyvas ir myli jus. 
Tai Rojalis de Boreveras..." 

- Ir viskas? 

- Taip. Tu sutinki? 

- Duokite!.. Po valandos pavedimas buvo išpildytas. 

Prižiūrėtojas šypsodamasis suskaičiavo auksines monetas. Paskui 
pagarbiai nusilenkė savo kalinamajam ir pasuko prie durų. Rojalis buvo 
sustingęs, jo akys Žvelgė į grindų akmenis, jis galvojo. Apie ką?.. Kai 
prižiūrėtojas 8 buvo prie durų, jaunuolis pašoko ir puolė prie jo: 

- Stok!.. 

Prižiūrėtojas pakluso, pajutęs naują sėkmę; galimas dalykas, jis re- 
gėjo ir daugiau auksinių monetų savo saujoje. Boreveras sunkiai alsavo. 
Jo kakta ritosi prakaitas. Jis šūktelėjo: i 

- Tas pavedimas, kurį aš tau daviau, beprasmis. Tu neisi ten. 

Prižiūrėtojas išsigando, kad iš jo tučtuojau atims tas gražiąsias mo- 
netas. Jis suburbėjo: , 

- Vardan švento Lauryno, mano pone, jūs man užmokėjote. Niekas 
man nesutrukdys nueiti ir pasakyti... 

- Užsičiaupk! - suriaumojo Boroveras. - Žiūrėk! Imk! Štai tau už 

tai, kad neitum ten!.. 

Ir jis supylė likusias monetas į prižiūrėtojo, praradusio amą iš 
džiaugsmo, ranką. Jam buvo užmokėta už du žodžius. Užmokėta dvigu- 
bai, kad jis jų nepasakytų! Prižiūrėtojas suprato viena - kad jo kalinys 
beprotis, ir iš visos širdies palinkėjo tokios beprotybės visiems savo ka- 
liniams. Rojalis krito ant suolo ir suėmęs galvą rankomis sukūkčiojo: 

“Suteikti jai tą paskutinį džiaugsmą! Pasakyti jai, kad aš gyvas!.. 
Bet tuo aš tik pribaigsiu ją! Nes netrukus aš pats mirsiu!.. Ir bent jau 
mano motina nesužinos, kad tas valkata, kurį veda karti, - jos sūnus!.. 
Mama, vargše mama, štai ir viskas, ką aš galiu padaryti dėl tavęs!" 

Trečiąją kalinimo dieną Rojalis de Boreveras išvydo į savo kamerą 
įžengiančius kelis sargybinius, atlydėjusius porą Žmonių juodais drabu- 
žiais. Vienas buvo karališkasis komisaras, kuriam buvo pavesta jį 
apklausti, kitas raštininkas. Komisaras veriamai nužvelgė kalinį ir pa- 
matęs, kad jis ramus, paleido sargybinius. Paskui, kad galėtų jaustis dar 
ramiau, privėrė duris. Paskui, ne be tam tikro virpulio, didžiai Borevero 
nuostabai, ėmė kalbėtis su juo beveik pašnibždomis: 

- Jūs kaltinamas Karališkosios Didybės įžeidimu... Ką jūs į tai pa- 
sakysite? 

Rojalis de Boreveras išsitiesė; jo veidas įgavo niūraus kartėlio iš- 
raišką. 

- Tai tiesa, - pratarė jis. - Aš prisipažįstu tuo. Aš pareiškiu apie tai. 
Bet kai bus sužinota, kodėl turnyro lauke prie Sent Antuano... 

- Tyliau! Tyliau! - mestelėjo komisaras. 

- Kodėl aš savo ietimi nukoviau karalių Henriką... 

- Jis beprotis! - pasakė komisaras atsigręžęs į raštininką. 

Šis pakėlė akis į lubas, nuleido lūpų kampučius ir palingavo galvą. 

- Mano mielasis drauge, - tęsė komisaras, - palaukite, kas gi jums 
kalba apie tai? 

- Vadinasi, manęs nekaltina karaliaus nužudymu? 

- Karaliaus nužudymu? Jūs ką, jau prarandate protą? Kas smo gėJo 
Didenybei nevikrų, aš taip drįstu jį pavadinti, smūgį ietimi šiame siau- 
bingame turnyre? Tai buvo mesjė de Montgomeris ir to įrodymas, kad, 
apimtas nevilties dėl šios nelaimės, garbingasis kapitonas pasislėpė... 

Rojalis klausėsi suakmenėjęs. Jis nieko nesuprato!.. O ir kaip jis 
galėjo suvokti valstybės interesus, suprasti, jog Katerina Mediči neno- 
rėjo, kad kiltų nors mažiausia užuomina apie nužudymą? Ir kad reikėjo 
visomis priemonėmis priversti Paryžių patikėti nelaimingu atsitikimu!.. 

- Ką jūs čia paistote, mano brangusis! - tęsė komisaras pašnibždo- 

mis. - Jeigu jūs būtumėte apkaltintas karaliaus nužudymu, jums nukirs- 

tų dešiniąją ranką, išplėštų liežuvį ir jūs būtumėte ketvirčiuotas... Kara- 
liškosios Didenybės įžeidimas, štai ir viskas! Ir to visiškai pakanka. Nes 
jūs turėtumėte būti pakartas!... Vietoje to jums nukirs galvą budelio kir- 

viu, kaip bajorui! Aš tikuosi, kad jūs bėsite dėkingas Jos Didenybei ka- 

ralienei už tą aukščiausiąją malonę!.. 

Rojaliui de Boreverui šmėkštelėjo džiaugsmo kibirkštis. Mirtis po 
kirviu jam atrodė ne tokia gėdinga, negu pakorimas - ir tai buvo tiesa tų 
laikų supratimu. Jis galvojo: 

“Ji neišvys mano lavono, tabaluojančio šlykščiose kartuvėse..."' 

- Žodžiu, jūs kaltinamas Karališkosios Didenybės įžeidimu, - tęsė 
komisaras, - kaltinamas Jo Didenybės įviliojimu į landynę Kalandros 
gatvėje, jo laikymu ten nelaisvėje, grasinimais... Karalius už savo išsi- 
laisvinimą turėjo dėkoti tik savo dvasios tvirtybei ir savo narsai. Ką jūs 
į tai pasakysite? 

Į visus klausimus kalinys atsakinėjo galvos linktelėjimu. Jis prisi- 
pažino viską, ko tik iš jo buvo norima. Komisaras pasišalino sužavėtas, 
vadindamas jį savo mielu draugu. 

Rojalis de Boreveras daugiau nieko nebepamatė savo kameroje. 

Išsikamavęs, prislėgtas, nuvargęs jis kalbėjo sau: 

“Ji pasakė man, kas jeigu aš numirsiu, ji mirs drauge su manimi!.. 
Ką ji veikia?.. Ką ji galvoja?.. Ar tebelaiko mano gyvenimo poelgius 
pasišlykštėtinais?.. O gal ji užmirš mane?.. O, mama, mano mama! Ko- 
dėl jūs ne čia, kad išklausytumėte savo sūnų?.. 

Vienas dalykas, pasirodęs jam keistas, buvo tai, kad šita kraupi 
mintis apie tėvažudystę, iš pradžių variusi jį iš proto, vis labiau ir labiau 
blyško, trynėsi iš jo sąmonės. Tik kartkartėmis karaliaus paveikslas iš- 
kildavo priešėį. Ir tuomet jis niekaip neįstengė pasakyti sau: “Šis žmo- 
gus - mano tėvas!" 

Jis gyveno dabar tiktai dviem mintimis, dviem paveikslais, palin- 
kusiais prie jo tarsi angelai, kuriems pavesta palydėti jį ant ešafoto, - 
Floriza ir Mari de Kruamar... Jo nuotaka!.. Jo motina!.. 

Devintosios dienos naktį pasirodė sargybiniai ir nuvedė jį į erdvią 
salę pirmame Šatlė aukšte. Salė buvo pilna sargybinių. Kalinio rankos 
buvo tvirtai surištos virvėmis. Bet kada jis pasirodė, kada jis ėjo per salę 
lėtu Žingsiu, visi tie Žmonės traukėsi į šalis apimti baimės, tvirčiau gniaužė 
durklų kotus ir murmėjo: 

“Rojalis de Boreveras!.." 

Gilumoje, ant pakylos, stovėjo septyni ar aštuoni Žmonės, iškil- 
mingai, juodai apsirengę. Vienas iš jų ėmė klausinėti kalinio; jis atsaki- 
nėjo “taip" į kiekvieną klausimą. Kitas kalbėjo dešimtį minučių. Paskui 
visi drauge pašnibždomis tarėsi. Ir galiausiai dar vienas ėmėsi skaityti 
kažkokį žodžių kratinį; išverstas į žmonišką kalbą, jis reiškė štai ką: 

“Rojalis de Boreveras yra skelbiamas kaltas dėl Karališkosios Di- 
dybės įžeidimo. Jis yra pasmerkiamas galvos nukirtimui, kurį turi įvyk- 
dyti budelis ant ešafoto, pastatyto Grevo aikštėje. Bausmė bus įvykdyta 
po dienos, devintą valandą ryto". 

Rojaliui de Borevenui liko gyventi trisdešimt šešios valandos. 


I] 
Karalienės dvariškiai 


Mirta, graikė pagal motiną, išauklėta Argo karalystėje, buvo kos- 
mopolitė pagal temperamentą. Bet ji buvo paryžietė ir pagal gimimo 
vietą, ir pagal įpročius. Kitaip tariant, kaip didelio miesto duktė, ji daly- 
vavo jo džiaugsmuose, jo maištuose, jo sielvartuose ir jo pasilinksmini- 
muose. Didžiojo turnyro dieną ji viena iš pirmųjų patraukė į turnyro 
lauką Sent Antuano gatvėje. Širdies gilumoje ji puoselėjo viltį susitikti 
ten Rojalį de Boreverą. Kas gi buvo atsitikę jam nuo tos dienos, kai jis 
atvedė Florizą į Tiserauderi gatvę?.. 

Žodžiu, Mirta įsitaisė prie pat įėjimo, apipinto vėliavomis, pro kurį 
rūmų dvariškiai ir provincijos bajorai turėjo įžengti į turnyro lauką ir 
užimti ten savo vietas. Čia, tarp dviejų eilių tviskančių alebardininkų 
gyvatvorės, gimė tų nuostabių teorijų prašmatnybė, kuri su laiku įgaus 
herojiškųjų Prancūzijos karalystės metų pavadinimą. 

Mirta dairėsi išplėtusi akis. Umai minia iškart nutilo. Kas atsitiko? 
Karalius, karalienė, princai ir princesės, visi svarbiausieji personažai jau 
praėjo; dabar pro šalį slinko tiktai provincijos smulkmė. Kas atsitiko?.. 

Šūksniais išreiškė minia savo nuostabą; ir tas perdėtas susižavėji- 
maš įgudusiai ausiai, be jokios abejonės, skambėjo kaip žiauriausia kri- 
tika, 

- O! Iš kurgi šitie atsirado? 

- A! Tikrai, bet juk tai keturi Amono sūnūs! 

- Ei! Jūs ką, nematote, kad tai karališkieji skudurininkai? 

- Švenčiausioji Margele, čia tai bent gražuoliai, čia tai bent! 

- Duok man pasižiūrėti, pasislink! 

- Valio! Valio! 

Jų buvo ketun, jie ėjo atstatę krūtines, tokie išdidūs, tokie didingi, 
kad, atrodo, kaip būtų pasakęs poetas, nešė relikvijas ir buvo pilni to- 
kios neįsivaizduojamos puikybės, kad buvo galima pamanyti - dar mi- 
nutė, ir jie pakils. 

Ketvertas toliau tebežengė pirmyn sekdami savo judesius, savo 
žingsnius, juk juos išmokė vaikščioti, vargšelius! Ir sukti ūsą kaire ran- 
ka! Ir laikyti dešinįjį kumštį ant strėnų! Jie prakaitavo, bet už visas pa- 
saulio brangenybes dabar nebūtų pasidarę sau gėdos. 

- Dėmesio! - kalbėjo Trankemajus. - Mes rūmų aplinkoje! Dėmesio! 

- Čia nėra netgi kilimų! - murmėjo Burakanas, su pasibjaurėjimu 
žengdamas žeme. 

- Užsičiaupk, mulki! - metė Korpodibalis. - Ar nematai, žmonės 
mumis žavisi! 

- Ak! Dieve mano, - pasakė Strapafaras, - užmiršo netgi karalių su 
karaliene! Visa šlovė mums, taip! 

Ūmai Strapafaras šūktelėjo: 

- Ei! Ei! Tai Mirta!.. Ei, sveika, gražuolėle! Kaip tu gyveni?.. 

Ketvertas sumaišė žingsnį. Jie greitai išstumdė alebardininkus ir 
atsirėmė į medinį barjerą - visus keturis buvo apėmusi viena ir ta pati 
mintis - sužinoti ką nors apie Boreverą. Mirta išplėtė akis. Žmonės plojo 
šiems bajorams, taip gerai pažįstamiems. Susidarė ratas. Visi klausėsi. 

- Jūs! - kalbėjo Mirta. - Jūs su šitokiais rūbais! Jūs karaliaus svitoje! 

- Karalienės! - pataisė Trankemajus. - Mano brangioji, po “Triui 
Blanšo" mes pasukome kitu keliu. Tada mes buvome tiesiog bajorai. 
Dabar mes karalienės dvariškiai... 

- Karalienės! - pakartojo Mirta. Ji negalėjo patikėti savo ausimis. 

- Mes gyvename Luvre! - metė Korpodibalis. 

- Luvre!.. Luvre!.. 

Jie pasišnekėjo. Keliais žodžiais Mirtai buvo viskas paaiškinta ir ji 
suvirpėjo... 

“Dėl ko pasamdė tuos galvažudžius?"" - galvojo ji. 

Jie be jokių slaptų minčių vardino prašmatnias sales, pasakojo apie 
savo apartamentus - ir galiausiai vienas ir tas pats klausimas: 

- Ojis?.. 

Jis! Deja! Mirta nieko nežinojo. Ir ketvertas nieko nebuvo girdėjęs 
apie jį. Trumpai kalbant, jie išsiskyrė pasiglėbesčiavę ir pažadėję netru- 

kus pasimatyti, nors juos ir skyrė milžiniškas jų pranašumas. 
- Mums laikas grįžti į savo rūmų tarnybą, - pasakė Trankemajus. 
- Karališkojoje ložėje, garbė Dievui! 

Kaip vyko turnyras, mes jau žinome. Istorinis faktas tapo realybe. 
Drama mtuliojosi pagal to paslaptingo režisieriaus, kuris vadinasi Liki- 
mu ir kuriam tą dieną atstovavo Nostradamas, nustatytas taisykles. 

Mirta nematė tų tragiškų peripetijų. Ji buvo pernelyg toli ir akimis, 
ir širdimi, - ji galvojo apie Boreverą. Ji būtų išėjusi iš turnyro, jeigu jos 
susitikimas su galvažudžiais nebūtų sužadinęs jos smalsumo. Ūmai tur- 
nyro lauke kilo triukšmas. Šauksmai. Klausimai. Atsakymai. Grūstis, 
netvarka. Paskui duslus šnabždesys minioje: 

“Karalius mirtinas: sužeistas. Karalius miršta". 

Paskui gili ir kraupi tyla. Kai tiktai karalių nunešė, turnyro laukas 
ištuštėjo. Šventė baigėsi. 

Ir štai tuomet Mirta tolumoje, šalia palapinės, pastebėjo keturis drau- 
gužius, jie buvo tarsi ištikti stabo. Ji nuskubėjo prie jų. Prisiartinusi ji 
išvydo, jog jie verkia. 

Dėl ko jie verkė? Dėl karaliaus? Tai būtų visiškai neįmanoma, pa- 
sakė sau Mirta, geriau susipažinusi su jų filosofija. Ir jos širdis ėmė dau- 
žytis; visame pasaulyje buvo tik vienas žmogus, dėl kurio šis ketvertas 
būtų galėjęs pravirkti. Ji pabėgo prie jų įsitikinusi, jog atsitiko nelaimė. 

- Kas jam atsitiko? 

- Jį suėmė. 

Jos veide neliko nė lašo kraujo. Lūpos nebeklausė... 

- Suėmė?.. Kas?.. . 

- Ronšerolis! - pasakė Korpodibalis. 

Tai buvo tik žodis. Bet vyriausiąjį prevo būtų ėmęs purtyti drebu- 
lys, jeigu jis būtų išgirdęs savo vardą, ištartą tokiu tonu. 

- Ronšerolis! Betgi jis Šatlė!.. 

- Jis ten buvo. Karalius išleido jį iš ten. Jis dar didesnis vyriausia- 
sis prevo, negu kada nors anksčiau. 

Mirta trenkė kumščiu į delną. Jai pasirodė, kad j ji miršta. Bet jos 
dvasia buvo stipresnė, negu keturių galvažudžių kartu paėmus. Visa jos 
sielos energija, visas jos švelnumas, visas jos sielvartas susikoncentra- 
vo į vieną vienintelę mintį: 

“Aš turiu jį išgelbėti!.." 

Ji privertė juos su visomis smulkmenomis papasakoti apie suėmi- 
mą. Ji įsakmiai klausinėjo. Jie daugiau nebeverkė. Jie pajuto, kad atgau- 
na viltį, įsikūnijusią Mirtoje, ir be žodžių pripažino ją savo vadove. Iš 
tiesų ji įsakinėjo jiems. 

- Jūs tuojau grįšite į Luvrą, jeigu jau ten gyvenate. Ar galima kaip 
nors patekti pas jus vakare arba naktį? 

- Tai paprasta. Mes turime specialų slaptažodį - Pjerfonas. 

- Tai gerai. Grįžkite. Ir laukite iš manęs naujienų. Būkite pasiruošę 
veikti, kai tiktai aš duosiu jums ženklą. Tai dėl jo!.. 

Mirta jau bėgo šalin. Skubėjo ir galvažudžiai kalbėdamiesi: 

“Ji išgelbės jį!" 


III 
Motina 


“Aš turiu išgelbėti jį!.." - kartojo Mirta sau bėgdama į Tiseranderi 
gatvę. Bet kuo arčiau ji buvo, tuo aiškiau suvokė padėties beviltiškumą. 
Kaip išgelbėti Boreverą? Kaip?.. Kai ji pasiekė Tiseranderi gatvę, ją bu- 
vo užgriuvęs nevilties priepuolis. 

Mirta šaukė, kūkčiojo, laužė rankas. Į Damos be vardo klausimus 
ji negalėjo atsakyti niekuo, tik ašaromis. Ir kuomet ji pagaliau įstengė 
ištarti keletą žodžių, tepasakė: 

- O! Madam... Jis netrukus mirs! 

Mari de Kruamar šūktelėjo; ji iš karto suprato, kad kalba eina apie 
Boreverą, kaip tai suprato ir Mirta, kuomet kalbėjosi su karalienės dva- 
riškiais. Ji išsitiesė išbalusi kaip mirtis. 

“Ir dėl ko tai turėtų būti svarbu man! - įtikinėjo ji save. - Kas šis 
jaunuolis? Man jis - tik tas, kuris myli Ronšerolio dukterį". 

Bet tučtuojau ji nejučiomis pridūrė" 

“Vargšas jaunuolis!.." 

Ir tuomet ji suvokė, kad kenčia taip, tarsi šis mažai pažįstamas jau- 
nuolis būtų jos sūnus... Jos širdis stojo. Jos esybė šaukė... Ir Dama be 
vardo nebedrįso daugiau klausinėti Mirtos, raudančios, padėjusios gal- 
vą ant rankų... Tą akimirką gretimo kambario durys atsidarė ir įėjo Flo- 
riza. Jos balsas nevirpėjo, kuomet ji sakė: 

- Mirta, paaiškinkite man, kaip ir kodėl jis mirs... 

Čia susirinkusias tris moteris vieną nuo kitos skyrė aklo priešišku- 
mo siena. 

; Mari de Kruamar Floriza buvo Ronšerolio duktė ir, vadinasi, gy- 
vas prisiminimas apie negirdėtą nusikaltimą, nužudžiusį joje viską - mei- 
lę, laimę, viltį. 

Florizai Mirta nebuvo Borevero sesuo - negalima apgauti įsimylė- 
jėlės akių. 

Mirtai Floriza buvo laiminga varžovė. 

- Mirta, aš turiu žinoti, kas įvyko... 

Mari de Kruamar suvirpėjo. Florizos balsas skambėjo kaip sielvar- 
to ir narsos giesmė. 

Sukaupusi valią Mirta atsistojo. Jos žvilgsnis degė. Jos balsas bu- 
vo veriantis. 

- Žinokite, - pasakė ji, - jūsų tėvas jau nebe Šatlė, karalius sugrąži- 
no jam vyriausiojo prevo įgaliojimus. 

- Ak! - atsiduso Floriza. 

Ji susvirduliavo. Jeigu jos širdies dar ir plakė, tai ji to nebejautė. 
Mirta nusijuokė ir jos juokas nuskambėjo kaip įžeidimas. 

- Ar jūs suprantate?.. Ne?.. Ką gi! Vyriausiasis prevo ir Rojalis de 
Boreveras susitiko... Vienu judesiu Boreveras būtų galėjęs apginti savo 
laisvę ir savo garbę; bet tas judesys būtų atnešęs mirtį jūsų tėvui... atne- 
Šęs mirtį Florizos tėvui! Ar jūs suprantate?.. Vyriausiasis prevo sučiupo 
valkatą ir nuvilko jį į Šatlė. Dabar jūs suprantate? 

Mirta sukniubo purtoma raudos... Floriza nepratarė nė žodžio. Jos 
akyse nepasirodė nė viena ašara. Ji atsigręžė į Mari de Kruamar ir švel- 
niai pasakė: 

- Likite sveika, madam. Būkite palaiminta už savo svetingumą. Jūs 
nemylite manęs. Bat aš jus myliu, nes jus myli jis... 

Ji pasuko prie laiptų - prie tų pačių laiptų, kuriais kažkada kilo jos, 
tėvas, vesdamas paskui save dofiną Fransua ir princą Anri, kad išduotų 
jiems Mari de Kruamar... Ji nusileido jais tvirtu žingsniu, neskubėdama. 
Ji ėjo tarsi sapne kalbėdama sau: 

“Aš daviau jam žodį ir aš tapsiu jo žmona. Aš pažadėjau jam mirti 
drauge su juo, ir aš mirsiu tą pačią sekundę, kada mirs jis..." 

Mari de Kruamar girdėjo, kaip užsidarė laukujės durys. Tuomet 
jos širdis atitirpo; jos krūtinė pakilo prisipildžiusi nepaguodžiamų rau- 
dų ir jos širdis ėmė šaukti: 

“Mano dukra! Mano dukra! Išgelbėk jį!.." 

Sukaupusi visą savo valią, Mari de Kruamar šiek tiek nusiramino. 

- Ką gi! - tarė ji balsu. - Reikia leisti tai mergaitei elgtis taip, kaip ji 
supranta. Ji myli jūsų brolį. Patikėkite manimi, ji gali jį išgelbėti... 

- Mano brolį! - karčiai tepasakė Mirta. 

- Vargšė mergaitė, - sušnibždėjo Mari de Kruamar, - jis juk visa 
jūsų šeima, ar ne taip?.. Jūs daugiau nieko neturite, išskyrus brolį?.. 

- Aš neturiu šeimos, - burbtelėjo Mirta, - neturiu brolio! 

- Neturite brolio? - sulemeno Mari de Kruamar. 

- Ne!.. 

- Ojis?.. 

- Tai ne mano brolis. 

Mari de Kruamar užsimerkė. Ji juto, kaip kraujas stingsta jos gys- 
lose. Neaiškus gaudesys aidėjo jos ausyse. | 

- Jis ne brolis jai, - balsu pratarė ji. 

- Ne, - pakartojo Mirta. 

Mari atsisėdo priešais Mirtą, paėmė ją už rankų ir pažvelgė jai į 
akis. Labai natūraliai ji paklausė: 

- Tai kas gi jis?.. 

Mirta jau ruošėsi atsakyti, bet tą akimirką į kambarį įėjo Žilis. Bu- 
vęs Tamplio prižiūrėtojas dabar jau buvo šešiasdešimtmetis vyriškis. Jis 
atrodė labai sunerimęs. 

„ Madam, - pasakė jis įeidamas, - aš tik ką baigiau savo žvalgybą. 
Monsinjoras de Ronšerolis laisvas. Jis vėl gavo visus vyriausiojo prevo 
įgaliojimus... 

- Palik mus! - šūktelėjo Mari de Kruamar. 

Akimirkai Žilis suglumęs sustingo, paskui, krestelėjęs galvą, tęsė: 

- Madam, štai ką aš sužinojau. Vyriausiasis prevo nori išsiaiškinti, 
koks vaiduoklis pasirodė jam tą naktį, kuomet jis įvirto čia su maršalu 
de Sent Andrė... 

- Palik mus! Palik gi mus pagaliau, - šūtelėjo Mari de Kruamar 
dairydamasi klaidžiojančiu žvilgsniu. 

„ Madam! Madam! Reikia bėgti... 

- Nešdinkis! Nešdinkis! Tu nematai, kas vyksta... 

Žilis išėjo linguodamas galvą. 

- Madam, - droviai pastebėjo Mirta, - tai, ką pasakė jūsų tarnas... 

- Ką jis pasakė? - nustebusi mestelėjo Mari. - Nesvarbu! - tęsė ji. - 
Kalbėkite, jūs gi matote, kad aš mirštu iš nekantrumo!.. 

- Boreveras ne mano brolis. Tiesa, madam, mes abu buvome išauk- 

lėti mano motinos, Mirtos. Tad štai, nuo pačios vaikystės aš galėjau lai- 
kyti jį savo broliu; aš taip ir žvelgiau į jį ligi tos dienos, kai pastebėjau, 
kad mano švelnumas jam nebėra vien tik sesers prieraišumas. Be to, nuo 
pat vaikystės, atsimenu, aš visada žinojau, kad jis man ne brolis. Mano 
motina mirdama prisipažino man, kad manęs su juo nesieja jokia gimi- 
nystė. Štai ir viskas. 

- Štai ir viskas... - pakartojo Mari de Kruamar sielvartingai atsidu- 
susi. 

Bet ji žinojo, kad tai buvo ne viskas. Mirta tęsė: 

- Jūs manęs klausiate, kad jis, madam. Aš nežinau. Mano motina to 
nežinojo. Ji niekada nesistengė sužinoti, aš taip pat. Viskas, ką mes ži- 
nojome, tebuvo tai, kad jo gimimas buvo labai liūdnas... 

Mari de Kruamar nuleido galvą ir sudėjo rankas. Jos nervai įsitem- 
pė kaip metalinės stygos. Mirta paprastai pasakė: 

- Rojalis de Borveras gimė kalėjime... 

Mirta nepastebėjo, kad Mari de Kruamar tarsi kažkas nepastebimai 
stumtelėjo. Ji tęsė: 

- Atrodo, kad jis nepatiko vienam galingam princui ir šis įsakė varg- 
šelį, visai dar mažą, atiduoti budeliui, nes jo motina, kaip kalbama, buvo 
ragana. Visa tai tiesa, madam, aš prisiekiu jums savo siela. Tai vėliau 
papasakojo mano motinai tas pats žmogus, kuris turėjo nunešti kūdikį 
budeliui. Brabantas le Brabansonas pats jums papasakotų, jeigų būtų 
gyvas... 

Man de Kruamar atsistojo. Jos veidas mainėsi apstulbusios Mirtos 
akyse. Laimės audra išblaškė nevilties debesis, aptraukusius šį išdidų 
veidą. Ir tuomet šis veidas taip spindulingai nušvito, jog Mirta, apimta 
pakilimo, panoro atsiklaupti prieš ją ant kelių kaip prieš šventąją... 

Mari jau norėjo eiti paskui Žilį, bet pajuto, kad grius po pirmojo 
žingsnio. Tuomet skambiu jaunatvišku balsu ji pakvietė: 

- Žili! Margarita!.. 

Atbėgo buvęs prižiūrėtojas ir jo žmona Margotė. 

- Kuo vardu buvo žmogus, kuriam atidavė mano sūnų, kad jis per- 
duotų jį budeliui? 

- Jos sūnus! - sušnibždėjo Mirta visiškai apstulbusi. 

Mari balsas virpėjo antžmogiško švelnumo tonais. 

- Jis vadinosi Brabantas le Brabansonas, - pasakė Žilis krūptelėjęs. 

- Jos sūnus! - murmėjo Mirta. 

Mari atsigręžė į ją. 

- Ir kokio kalėjimo požemiuose, kaip tu sakei, gimė tas, kurį vadi- 
na Rojaliu de Boreveru?.. 

- Tamplyjė!.. 

Motina lėtai ištiesė rankas į Nukryžiuotąjį, kabojusį ant sienos. Tuo 
metu, kai jos rankos kilo, lygiai taip pat lėtai linko jos keliai. Ji suklupo 
tą pačią akimirką, kai jos baltos rankos išsitiesė į Kristų. Buvęs prižiūrė- 
tojas nusiėmė kepurę. 

Margotė ir Mirta persižegnojo. 

Tuomet motina prabilo. Nei Žilis, nei Margotė, nei Mirta negirdėjo 
jos žodžių. Jie nesuprato to, ką ji kalbėjo šiam Kristui, prie kurio kojų ji 
sukniubo. 

Tai truko keletą minučių. Sukniubusios motinos balsas silpo. Ir, 
silpnėjant balsui, Mari de Kruamar vis labiau ir labiau linko į priekį... 
Atėjo akimirka, kai jos kakta palietė grindis. Jie dar girdėjo nesupranta- 
mą šnabždesį, paskui išgirdo atodūsį ir daugiau nieko. 

Jie stovėjo čia nejudėdami, apimti neryžtingumo. Mari de Krua- 
mar nejudėjo, nebuvo girdėti netgi jos alsavimo, todėl Žilis prisiartino, 
pasilenkė, padvejojo, paskui prisilietė prie jos peties ir tarė: 

- Madam... 

To lengvo ir pagarbaus prisilietimo pakako, kad būtų pažeista pu- 
siausvyra; Mari de Kruamar susmuko. 

- Mirė! - sušuko buvęs prižiūrėtojas. 

Abi moterys aiktelėjo. Žilio žodžio sugrąžintos į realybę, jos sub- 
ruzdo. Per keletą akimirkų Mari de Kruamar buvo paguldyta į lovą ir 
Mirta puolė šildyti patalus - nei ji, nei Margo netikėjo, kad Mari mirė. 
Jos žvilsgniais pasakė viena kitai: “Nuo tokio džiaugsmo nemirštama". 
Tą akimirksnį Margotė pasikvietė Žilį ir keistu tonu tarė: 

- Žiūrėk!.. 

- O! - dusliai tarė Žilis. - Tai kaip trisdešimt devintaisiais metais, 
kuomet tai tęsėsi trylika dienų! 

- Ir kaip keturiasdešimt šeštaisiais, kuomet tai tęsėsi dešimt dienų! 
- pasakė Margotė. 

- Ir kaip penkiasdešimt antraisiais, kuomet tai tęsėsi vienuolika die- 
nų! - tęsė Žilis. 

Tuo metu Mirta prisiartino prie lovos. 

- Nėra reikalo, - pasakė Margotė, - jai nereikalingi mūsų rūpesčiai. 

Mirta pažvelgė į Mari de Kruamar. Ji tapo visiškai panaši į lavoną 
- kūnas išsitiesė, burna prasivėrė, akys išsiplėtė, veidas sustingo. Mari 

de Kruamar buvo tarytum nebegyva. Mirta priklaupė ir, nežinodama pa- 
ti, ką apverkia, velionę ar Boreverą, sušnibždėjo: 

“Viešpatie, tu vis dėlto pasigailėjai jos. Dabar ji nebepamatys savo 
sūnaus mirties!.." 

Kol Mirta meldėsi, buvęs prižiūrėtojas pasikvietė nuošaliau savo 
žmoną. 

- Ji negali pasilikti čia, - pasakė jis. - Ronšerolis ateis šiandien, 
vėliausiai rytoj. Mes negalime pernešti jos į Lavandjero gatvę; namą 
seka. Ką daryti? 

- Galbūt jie ir ateis, - šaltai pratarė Margotė, - bet jie nesuras jos. 

- Tu nori paslėpti ją slaptajame kabinete? Aš irgi apie tai pagalvo- 
jau. Bet namas bus apverstas aukštyn kojom... Jie suras ją!.. 

- Ne, - paslaptingai pasakė Margotė, - aš radau jai patikimą buvei- 
nę, niekas pasaulyje neis ieškoti jos ten. 

Žilis suvirpėjo. Tuomet jis pasikvietė Mirtą. Ir tarp šių žmonių paš- 
nibždom užsimezgė pokalbis, o tuo metu lovoj buvo matyti sustingę 
lavono kontūrai. | 

- Ji tarytum mirusi... - pradėjo Margotė. 

Ir tai, ką ji kalbėjo, be jokios abejonės buvo siaubinga. Klausy- 
damasis jos, Žilis mirtinai išbalo, o Mirta žegnodamasi kaleno dantimis. 
Paskui namuose stojo tokia tyla, kokia viešpatauja ten, kur glūdi mirtis. 

Kai išmušė vienuoliktą vakaro, Margotė pakilo nuo kėdės, kur su- 
simąsčiusi išsėdėjo keletą valandų, ir iškilmingu balsu pratarė: 

- Metas!.. 

Mirta suvirpėjo visu kūnu, tačiau pasakė: 

- Aš pasiruošusi!.. 

Žilis dar labiau išblyško, bet pakartojo: 

- Aš pasiruošęs... Eime! Ir saugok mus, Dieve!.. 


IV 
Kaip kažkada Turnone... 


Mes turime praleisti devynias dienas, paėjusias nuo to ryto, kada 
buvo suimtas Boreveras. Taigi po devynių dienų vakare jam buvo pas- 
kelbtas mirties nuosprendis. 

Dešimtą to vakaro valandą Nostradamas, išsitiesęs ant rytietiškos 
sofos, miegojo giliu miegu. 


- 

Ūmai jis prabudo. Durys be garso atsivėrė ir įėjo Džino; tą pačią 
akimirką Nostradamas jau buvo ant kojų. Džino nusilenkė ir pasakė: 

- Viskas sutvarkyta, sinjore. Jaunuolis pasmerktas. Jam nukirs gal- 
vą poryt, devintą valandą ryto. Ešafotas bus pastatytas Grevo aikštėje... 

Mažasis senis pradingo be triukšmo, kaip visada. Bent jau Nostra- 
damas buvo įsitikinęs, kad jis pradingo. Tačiau Džino prigludo tamsia- 
me kampe, iš kur įdėmiai sekė tą, kurį vadino savuoju metru. Toji antž- 
mogiškai aštraus proto liepsna dabar Žėrėjo mažojo senio akyse. Kraupi 
bešališko teisėjo ramybė sustingo jo veide. 

“Pasmerktas! - dusliai pakartojo Nostradamas pamanęs, jog pasili- 
ko vienas. - Tas jaunuolis netrukus numirs ir mano širdis verkia... Išgel- 
bėti jį?.. Vardan ko?.. - Ilga tyla. - Tegul išsipildo tai, kas lemta! Kadan- 
gi Rojalis de Boreveras - keršto įrankis, pasiųstas man, aš privalau pasi- 
naudoti šiuo įrankiu ligi galo..." 

Jis žengė du sparčius žingsnius durų link. Paskui ūmai sustojo ir 
prisidengė akis ranka. Pro pirštus riedėjo ašaros. Iš savo tamsaus kampo 
Džino godžiai žiūrėjo į tas ašaras ir klausėsi Nostradamo raudos. 

Artinantis vidurnakčiui, Nostradamas įžengė į Luvrą. Tas silpnu- 
mas, akimirkai palaužęs jo ryžtą keršyti, pranyko. Pilyje iš karto paskli- 
do žinia apie gydytojo atvykimą. Nostradamas trumpam susitiko su ka- 
raliene. Katerina šio atvykimo laukė susierzinusi. Nuo tos dienos, kai 
Henrikas susmuko turnyro lauke apsipylęs krauju, ji buvo nerami. 

“Kas Žino, ar nepanorės jis išgelbėti karaliaus?" - galvojo ji. 

Ji įsakė tučtuojau įleisti Nostradamą. Žvelgdama į jį, stengdamasi 
įsiskverbti į jo sielą, ji paklausė: 

- Jūs atvykote išgelbėti jo Didenybę? 

- Madam, - pasakė Nostradamas, - niekas negali išgelbėti karaliaus. 

- Netgi jūs? 

- Ypač aš. 

- Jūs norite jį pamatyti? - pratęsė Katerina. 

- Taip reikia, - griežtai atsakė Nostradamas. 

Katerina minutėlei susimąstė. Paskui dusliu balsu prakalbo: 

- Ką gi, vadinasi, karaliaus mirtis neišvengiama?.. Ką jūs begalvo- 
tumėte, aš jaučiu gilų sielvartą - aš jį mylėjau!.. Bet jeigu niekas nebega- 
li išgelbėti karaliaus, tai niekas nesugebės išgelbėti ir žudiko... Niekas! 
Aš prisiekiu tai Dievu! 

Ir karalienė lėtai ištiesė ranką į Nukryžiuotąjį. 

Niūri šypsena perbėgo Nostradamo lūpomis. 

- Taip, - pasakė jis, - ir vis dėlto, kas žino, ar iš tiesų kaltas Rojalis 
de Boreveras. 

Karalienė suspaudė mago ranką ir prieštaravimų nepripažįstan- 
čiu balsu tarė: 

- Jis kaltas dėl to, jog žino, kad mano sūnaus Anri teisės gali būti 
užginčytos. 

Nostradamas nuleido galvą; jis suprato, kad iš tiesų niekas pasau- 
lyje negalės išgelbėti Rojalio. Tačiau, nesistengdamas susivokti savo 
mintyse, klaidžiojusiose jo galvoje, jis išmėgino paskutinį argumentą: 

- Madam, - pasakė jis, - yra Žmogus, neskaitant manęs, kuris žino 
tą patį, ką Žino ir šis nelaimingas jaunuolis. Ir vis dėlto jūs leidote jam 
pabėgti. 

- Montgomeris? - ištarė karalienė kraupiai šypsodamasi. - Jis taip 
pat mirs, galite neabejoti. 

- Ir aš! - burbtelėjo Nostadamas. 

- Jūs!.. O! Jūs... Aš Žinau, kad jūs manęs neišduosite, kas beatsitik- 
tų. Eime. Aš jus nuvesiu pas karalių... 

Po keleto akimirkų Nostradamas stovėjo prie patalo, kuriame mer- 
dėjo sužeistasis. Karalienės įsakymu jis buvo paliktas vienas karališka- 
me kambaryje. 

Karalius nejudėjo, jo kvėpavimas buvo silpnas, veidas bekraujis. 
Tvarsčiai ant galvos dengė sužeistą akį. Sveikoji akis buvo užmerkta. 
Nostradamas pakėlė karaliaus ranką, paskui paleido; ranka bejėgiškai 
nukrito. Iš tikrųjų karalius merdėjo, sąmonė ir pojūčiai jau buvo palikę 
jį. Nostradamas, sukryžiavęs ant krūtinės rankas, apžiūrinėjo jį... 

Čia, priešais jį, gyvendamas savo paskutiniąsias valandas, gulėjo 
žmogus, padaręs nelaime visą jo gyvenimą! Neskubėdamas jis prisimi- 
nė savo pražudytą jaunystę, laimę, kuri galėjo tapti realybe, jeigu jis 
nebūtų sutikęs to žmogaus. Ir - keistas dalykas - Nostradamas, stovėda- 
mas priešais šį žmogų, nejautė to džiaugsmo, kokį tikėjosi patirti. Jo 
kerštas slydo jam iš rankų. Tai nebuvo gailestis. Tai nebuvo persisotini- 
mas neapykanta. Tai buvo pats kraupiausias jausmas, koks gali užgimti 
žmogaus smegenyse - tuštumos jausmas! Beprasmybė! Baisi visa ko 
beprasmybė! 

Nostradamas tardė save. 

“Palauk, - kalbėjo jis, - tai, kas vyksta manyje, absurdiška, bepro- 
tiška, neįmanoma. Aš nekenčiu to Žmogaus. Aš noriu, kad jis mirtų, vi- 
siškai suvokdamas savo nusikaltimą ir savo prakeikimą. Kas gi vyksta 

manyje? Kodėl mano neapykanta negyva?.. Negyva? Ne! Bet tarp mano 
neapykantos ir manęs tarsi širma iškyla dar kažkoks jausmas. Koks tai 
jausmas?" 

Ištaręs šiuos žodžius, jis suvokė, kad verkia! Jis pastebėjo, kad jei- 
gu jo neapykanta dingsta, tai tik dėl to, kad ją gožia skausmas! Jame 
nebebuvo daugiau vietos niekam, išskyrus skausmą!.. Ir beieškodamas 
šio skausmo priežasties jis suprato, kad verkia dėl to, jog Rojalis de 
Boreveras buvo pasmerktas mirčiai!.. 

“Niekas negali jo išgelbėti! - šaukė Nostradamass viduje. - Nie- 
kas! Toji karalienė viską atleistų jam, bet tik ne jos sūnaus Anri gimimo 
paslapties Žinojimą!.. Ir tai jį aš apverkiu!.. Aš!.. Aš apverkiu karaliaus 
sūnų!.." 

Greta jo pasigirdo sausas juokelis. Nostradamas atsigręžė ir pama- 
tė Džino. 

- Kodėl tu čia? - griežtai paklausė jis. - Ir kaip tu čia atsidūrei? 

- Kaip? Nesvarbu, sinjore. Kodėl? Kad atneščiau jums tai, ką jūs 
užmiršote. 

Mažasis senis ištiesė Nostradamui flakoną, pripildytą rudo skysčio. 

- Ilgo gyvenimo eliksyras! - gergždė jis sprogdamas iš juoko. - 
Arba bent jau eliksyras, galintis dovanoti šiam mirštančiajam valandą 
gyvenimo - kaip tik tiek, kiek reikia pasimėgauti tuo kerštu, kokio jūs 
siekėte dvidešimt trejus metus. Tyro džiugesio valandą už dvidešimt 
trejus metus kančios. O! Tai nėra didelis užmokestis, metre! Imkite, im- 
kite!.. 

Nostradamas liko nejudrus ir paniuręs. Tuomet Džino priėjo prie 
Henriko II, pračiaupė jo lūpas ir į burną supylė skystį. Paskui nusilenkė 
Nostradamui su įprasta ironiška pagarba ir apsimetė, kad pasišalina. Nost- 
radamas sugriebė jį už rankos. 

- Kas tu? - burbtelėjo jis. - Štau jau keletas dienų aš klausiu savęs, 
ar tu iš tiesų tas, kaip aš galvoju... 

- Ką gi, jums tereikia tik pasiteirauti apie mane Okultinių Jėgų, 
jums atsakys! 

- Okultinės Jėgos! - pratarė Nostradamas perbraukdamas ranka per 
kaktą. - O! Tu puikiai žinai, yra tokių klausimų, kuriuos aš veltui joms 
uždavinėjau! Veltui aš klausiau jų, kas tu toks! Veltui aš klausinėjau jas 
apie save patį ir apie tuos, kurie man artimi! Veltui aš norėjau sužinoti 
likimą... 

Nostradamas nutilo, jam sugniaužė gerklę. 

- To jaunuolio? - metė Džino. - Rojalis de Boreveras netrukus mirs, 
sinjore! Štai ir atsakymas! 

- Užsičiaupk!.. Nešdinkis... 

- Aš pasišalinu. O štai ir Henrikas bunda. Pažvelkite. 

Nostradamas atsigręžė į karalių. Džino išsitiesė ir metė į magą ilgą 
reikšmingą žvilgsnį, paskui pasišalino į tamsų kambario kampą. Henri- 
kas I iš tiesų budo iš to letargo, mirties pirmtako. Jis jautė, kaip gyvybė 
vėl pripildo jį. Jis apsidairė aplik nustebusiu, džiaugsmingu žvilgsniu ir, 
kilstelėjęs galvą, sušnibždėjo: 

- Kaip? Nebėra skausmo? Nėra silpnumo? Ak! Aš kvėpuoju, aš 
gyvenu... Kaip tai įvyko?.. Jūs! - šūktelėjo jis, ūmai išvydęs Nostrada- 
mą. - Pagaliau jūs! O! Dabar aš išgelbėtas, jūs čia! 

Nostradamas prisiartino. Regėdamas prisikeliantį gyvenimui kara- 
lių, jis jautė, kaip atgimsta visa jo neapykanta. Karalius tiesė į jį rankas 
ir džiaugsmingai apsvaigęs murmėjo: 

- Dėkoju, dėkoju, jūs mano išgelbėtojas! 

- Aš jūsų teisėjas! - pasakė Nostradamas. 

Karalius pakėlė akis į tą, kuris išdrįso su juo taip kalbėti, ir vien tik 
to Žmogaus išvaizda pripildė jo sielą beprotiško siaubo. Jis siektelėjo 
varpelio, pastatyto jo galvūgalyje. Nostradamas piršto galiuku prisilietė 
prie rankos, pasiruošusios sugriebti auksinį varpelį - ir ranką paralyžiavo. 

- Beprasmiška šaukti, kviesti. Jums reikia išklausyti tai, ką aš pasa- 
kysiu. Jums lieka valanda gyvenimo. Ši valanda priklauso man, sere! 

- Gyventi vieną valandą? - murmėjo Henrikas. - O! Tai reiškia, aš 
greitai mirsiu? 

- Taip. Kuomet jūs mane išklausysite... 

- Niekingasis! - sugargėjo karalius. - O! Tu, niekingasis, galėjai 
palikti mane numirti ramybėje, bet pasirodei ir pažadinai, kad privers- 
tum mane regėti savo paties agoniją! Ką aš tau padariau? Sakyk. Kas tu? 

Henrikas daugiau nebegalvojo nei priešintis, nei melsti atleidimo. 
Jis netgi negalvojo, kad gali prieš numirdamas šauktis pagalbos, blokšti 
įsakymą suimti Nostradamą, sutriuškinti jį kuo nors apkaltindamas. Ne- 
viltis ir baimė nebepaliko jo sąmonėje vietos daugiau niekam, išskyrus 
nepaaiškinamą, bauginantį smalsumą. Į jo paskutinį klausimą Nostrada- 
mas atsakė: 

- Aš jums jau pasakiau - aš jūsų teisėjas. Kad jūs nužudėte savo 
brolį Fransua... 

Karalius baisiai suriko, atsilošė, susidėjo rankas ir sušnibždėjo: 

- Pasigailėkite!.. 

- Tai manęs neliečia! - tęsė Nostradamsas. - Kad jūs pasiuntėte ant 
laužo minias nelaimingų nekaltųjų, tai manęs neliečia. Bet pirmiausia 
žinokite, kad tai aš įdėjau ginklą į Borevero ranką. Tai aš prieš jums 
išeinant į turnyro lauką įtikinau jus pakeisti galantišką ginklą nusmai- 
linta ietimi. Tai aš įrodžiau jums, kad jūsų priešininką myli Floriza. Tai 
aš įkvėpiau jums neapykantą, kaip įkvėpiau ją ir jūsų priešininkui. Aš 
norėjau garbingos dvikovos. Aš norėjau pažiūrėti, ar iš tiesų jums lemta 
žūti nuo smūgio žmogaus, kurį užsiundžiau prieš jus... Įvykiai patvirti- 
no, kad Likimas teisingas! 

Karalius griežė dantimis. 

- Taip, - metė jis, - tas niekingasis nukovė mane; aš pats būčiau 
paaukojęs visą savo turtą, kad būčiau galėjęs nukauti jį mirtinu smūgiu. 
O! Tikriausiai tu labai manęs neapkenti, jeigu pasirodei ant kapo slenks- 
čio priminti man, kad aš vienintelį kartą savo gyvenime nuoširdžiai my- 
lėjau ir kad tą kitą pasirinko ta, kurią aš norėjau pasodinti į sostą!.. 

- Vadinasi, jūs būtumėte išsiskyręs su Katerina Mediči? 

- Taip! 

- Jūs būtumėte vedęs Florizą de Ronšerol? 

- Taip! 

- Jūs tikriausiai be galo kentėjote dėl to? 

- Taip. 

Minutėlei stojo kapų tyla. Paskui mirštantysis pratęsė: 

- Aš mirštu apimtas nevilties, tai tiesa, bet aš mirštu žinodamas, 
kad už mane atkeršyta. Rojalis de Boreveras pasmerktas; aš tikiuosi pra- 
gyventi dar pakankamai minučių, kad sužinočiau apie jo mirtį. Kai mirs 
jis, Floriza mirs taip pat. Ak! Aš bent jau turėsiu puikų eskortą, iškeliau- 
damas į amžinybę... 

- Gerai, - pasakė Nostradamas. - Dabar, sere, jūs turite sužinoti, kas 
toks Rojalis de Boreveras... 

- Kas jis? - kilstelėjęs sušuko karalius. 

- Tai jūsų sūnus! - iškilmingai pareiškė Nostradamas. 

Henrikas II keletui minučių sustingo tarsi sugniuždytas. Jis bandė 
įsivaizduoti, kad tas žmogus, kuris jį užmušė, žmogus, kurį jis įsakė 
budeliui nužudyti, galėtų būti jo sūnus - jis turėjo tiek meilužių!.. Jis 
pervertė savo prisiminimus su ypatingu aiškumu, koks kartais pasireiš- 
kia agonijos metu, jis pervertė savo gyvenimo puslapius ir netrukus pa- 
purtęs galvą pareiškė: 

- Jeigu tai, ką jūs man sakote, būtų tiesa, tai iš tiesų būtų kraupu. 
Bet jūs meluojate. To negali būti - išskyrus mano teisėtus vaikus, aš 
niekada neturėjau sūnaus... 

Nostradamas nusišypsojo. Jis palinko prie karaliaus ir atsidusęs 
šiurkščiai sušnibždėjo: 

- Mari de Kruamar! 

Drebulys supurtė karalių; jis ištiesė rankas, tarytum gintųsi nuo 
vaiduoklio. 

- Jūs prisimenate dabar, ar ne? - burbtelėjo Nostradamas. 

- Ne aš užmušiau tą nelaimingąją! - murmėjo Henrikas. 

- Aš Žinau. Tai buvo jūsų brolis Fransua. Jis užmušė ją iš pavydo. 

- Taip, taip... Tai buvo bjauru. Aš dažnai atgailavau dėl šio savo 
jaunysės dienų nusikaltimo. Tai tiesa. Fransua ir aš persekiojome tą mer- 
giną. Mes įsakėme uždaryti ją į Tamplį... Jūs verkiate?.. 

Karštos ašaros iš tiesų ritosi Nostradamo skruostais. 

- Kodėl jūs verkiate?.. Kas buvo jums ta mergina?.. 

- Tai buvo mano žmona! - pasakė Nostradamas. 

Karalius išvydo baisią kančią šiame veide. Kad ir kaip arti jis buvo 
nuo mirties, kad ir kaip toli-nuo jo buvo viskas, kas sudaro Žmogaus 
gyvenimą, jis negalėjo susilaikyti. 

- Atleiskite man, - sušnibždėjo jis. 

Nostradamas papurtė galvą ir pratarė: 

- Rojalis de Boreveras - Mari de Kruamar sūnus. Vienam Žmogui, 
vardu Brabantas Ie Brabansonas, jūs pavedėte nužudyti kūdikį. Žmog- 
Žudys pasirodė gailestingesnis už princą... 

- O! Aš prisimenu! Tai tiesa! - murmėjo Henrikas. - Aš dažnai gal- 
vodavau apie tą kūdikį. Aš maniau, kad jis negyvas... 

- Ir vis dėlto jūs baiminotės jo pasirodymo! Ką gi, kaip matote, jis 
pasirodė!.. Mari de Kruamar sūnus sukilo prieš savo tėvą, ir tai aš, tos 
nelaimingosios vyras, atvedžiau jį pas jus... 

- Prieš savo tėvą? - kvėptelėjo karalius. 

- Prieš jus!.. 

- Mane! Mane! Betgi ne aš jo tėvas!.. Garbė Dievui, aš būsiu išgel- 
bėtas bent jau nuo tos baisios minties, kad žūstu nuo savojo sūnaus ran- 
kos... Vieną akimirksnį aš baiminausi, kad... Bet Rojalis de Boreveras 
ne mano sūnus, nes jūs pats sakote, kad tai Mari de Kruamar vaikas ir 
kad... Nei aš, nei mano brolis taip ir nesugebėjome palaužti įkalintosios. 

Nostradamas abiem rankomis susigriebė už galvos. Jis spaudė sa- 

vo kaktą, tarsi mėgintų sustabdyti bepradingstančią mintį. Tą akimirką 
už savęs jis išgirdo juokelį. Jis atsigręžė ir pamatė Džino. Beje, jis nek- 
reipė jokio dėmesio į mažąjį senį. Jis jautė, kad krinta į bedugnę, tik 
nežinojo, į kokią. Jo širdis veržėsi iš krūtinės. Visą kūną krėtė drebu- 
lys... 

Ir tą akimirką, kai griuvo visas jo keršto statinys, jis atsigavo, jis 
suvokė, kad tai džiaugsmas verčia jį taip drebėti. 

Džiaugsmas!.. 

Mari neišdavė jo!.. 

Jis užmiršo, kad Mari mirė, jis užmiršo, kad Rojalis de Boreveras 
netrukus mirs. Dusdamas, degančia galva, jis spaudė karaliaus Henriko 
ranką ir kimiu balsu tardė jį: 

- Ji nepasidavė jums?.. 

- Oro! - murmėjo Henrikas. - Tai galas... Aš mirštu... 

- Dar vieną Žodį! - šaukė Nostradamas. - Vieną vienintelį žodį!.. 

Paskutinė gyvybės liepsna įsižiebė Henriko akyse. Jis kilstelėjo 
patale, ištiesė ranką į Nukryžiuotąjį ir mirties artumo pakeistu balsu pra- 
bilo: 

- Dievu, prieš kurį aš netrukus stosiu, savo sielos išgelbėjimu aš 
prisiekiu, kad sakau tiesą, - Mari de Kruamar numirė tyra. Ji nenusileido 
nei man, nei mano broliui. Lai būna pašlovintas Viešpats, dovanojęs 
man šią sekundę paguodą. Sudie... Mari de Kruamar, jūs nebuvote nusk- 
riaustas manęs... Mari vaikas ne mano sūnus... Ak!.. Aš... Dangaus šven- 
tieji, padėkite man... 

Karalius išsitiesė patale. Jo veido bruožai nurimo amžiams... Vi- 
siškai pasimetęs Nostradamas kreipėsi pats į save: 

- O!.. Bet... Jeigu Rojalis de Boreveras ne jo sūnus... Jeigu Mari 
nepakluso... Tas vaikas, Viešpatie!.. Tas vaikas, kurį aš užvedžiau ant 
ešafoto... Vadinasi, tai... 

Jis nedrįso! Ne! Jis nedrįso užbaigti!.. Bet kažkas tą akimirką už- 
baigė vietoje jo!.. Ir tas kažkas buvo Džino... Mažasis senis priėjo prie 
Nostradamo, palietė jo petį ir pasakė: 

- Toji mintis, kuri tūkstančius kartų kildavo tavo sąmonėje, o tu 
tūkstančius kartų atmesdavai ją, buvo tiesa!.. Rojalis de Boreveras - ta- 
vo sūnus. 


V 
Priešais kapą 


Kaip Nostradamas vėl atsirado savo rezidencijoje? To jis nežinojo. 
Jis kaip per miglą prisiminė, kad kaip pakirstas griuvo karaliaus kamba- 
ryje. Beveik tuojau pat, paveiktas kažkokio vaisto, kurio jam davė Dži- 
no, jis atsigavo. Mažasis senis nusivedė jį su savimi. Jis dar prisiminė, 
kaip karaliaus kambarys prisipildė žmonių ir kažkas pasakė: “Karalius 
mirė!" Ir tuomet jis išgirdo visų šūksnius: “Tegyvuoja karalius!" Paskui 
jis atsidūrė lauke, paskui savo rezidencijoje. 

Jį sukaustė skausmas. Jis buvo vienas. Jis norėjo bėgti ieškoti Dži- 
no. Bet pajuto, kad nesugebės žengti nė žingsnio. Galiausiai dūsauda- 
mas, kūkčiodamas jis suvaitojo: 

- Džino! Džino!.. 

Senis pasirodė. Nostradamas norėjo pulti prie jo, bet Džino ištiesė 
ranką ir Nostradamas sustingo tarsi prikaltas. Tuo pat metu su nuostaba 
ir baime jis pastebėjo, kad Džino keistai pasikeitęs. Atrodė, kad mažasis 
senis būtų išaugęs. Pašaipios ugnelės dingo iš jo akių, kad užleistų vietą 
bęgalinės ramybės žvilgsniui. Jame nebuvo nei liūdesio, nei džiaugsmo, 
nei jokio kito žmogiško jausmo. 

"- Tuomet Nostradamui pasirodė, kad jis jau yra matęs šį veidą. 

- Kas jūs? - paklausė jis atgavęs kvapą. - Kur aš jus esu matęs? Kur 
aš jus galėjau pažinti? 

Džino prabilo. Ir jo aštrus, skambus balsas nuaidėjo didžiausio ty- 
rumo tembnu. 

- Nostradamai, - pasakė jis, - tu matei mane prieš dvidešimt trejus 
metus didžiosios Piramidės požemiuose. Aš vienas iš magų, Paslapties 
saugotojų. Aš vienas iš tų, kurie mėgino suteikti tau išminties... 

- Metre! Metre! - murmė;o sumišęs Nostradamas. 

Jis suklupo. Džino lėtai palingavo galva ir tęsė: 

- Tu nuslėpei nuo mūsų savojo keršto sumanymus ir palaikei save 
galingesniu už mus. Kai mes suteikėm tau dalį tos realios galios, kurios 
tu buvai vertas, mes pasiuntėme tave atgal į Žemę, kad tu išlaikytum 
paskutinįjį išbandymą. Mes norėjome žinoti, ar tu sugebėsi įveikti tuos 
apgailėtinus žmogiškus jausmus, kurie knibždėte knibždėjo tavo širdyje... 

- Metre! Metre! - kūkčiojo Nostradamas. 

- Tuomet tau, kuriam mes atvėrėme šiek tiek šviesos, nuleidome 

ant akių uždangą. Suvedę tave su tavo sūnumi, mes neleidome tau pa- 
žinti, kad tai tavo sūnus... 

Nemalštančio skausmo aimana perpildė Nostradamo krūtinę. 

- Aš sekiau paskui tave nuo pat tos akimirkos, kada tu išėjai iš 
Piramidės. Aš padėjau tau. Tu užmiršai, Nostradamai, kad pagrindinis 
bet kokios išminties įstatymas - tai atlaidumo įstatymas. Aš tikėjausi, 
kad tu sugebėsi pakilti virš niekingų jausmų, knibždančių tavo širdyje. 
Tuomet tau būtų atleista! Tada aš būčiau paėmęs tave už rankos ir paly- 
dėjęs tave pas taikinguosius metrus ir tu būtum tapęs lygus mums. Nost- 
radamai, tu likai žmogumi, kad galėtum keršyti. Mes leidome tau veikti. 
Kai tu patikėjai, kad sugebi tvarkyti žmonių likimus, mes rūpestingai 
paslėpėme nuo tavęs visų brangių tau būtybių lemtį ir pirmiausia tavo 
sūnaus lemtį... 

- Išgelbėkite jį! O! Išgelbėkite jį! - švokštė Nostradamas. 

- Iš tavo skausmo, iš tavo įniršio aš matau, kad tu vis dar esi žŽmo- 
gus... Kas mums ta Žmogiškoji egzistencija, viena daugiau ar viena ma- 
žiau? Tavo sielvartas niekingas. Tavo kerštas buvo niekingas! Lik svei- 
kas, Nostradamai... 

Nostradamui pasirodė, kad Džino tirpsta ore... 

Jis ryžosi paskutiniajam bandymui ir apimtas nevilties ištiesė ran- 
ką šio regėjimo, tampančio vis labiau ir labiau neapčiuopiamu, link. 

- Jūs man nuleidote uždangą ant akių, - šūktelėjo jis, - jūs sutruk- 
dėte man pažinti savąjį sūnų, jūs privertėte mane kentėti, tad palikite 
man bent jau viltį ar pasigailėjimo žodį... 

Tirpstantis ore mago veidas nedvelktelėjo nei viltimi, nei pasi gai- 
lėjimu... Nebent tik Nostradamas išgirdo žodžius, sklidusius, atrodė, iš 
nepasiekiamų tolių: 

“Žmonij os dulkės... Pasaulių dulkės, blaškomos begalybėje... Varg- 
šės dulkelės, sklaidomos neregimų dvelktelėjimų... amžiai ir tūkstant- 
mečiai, laiko dulkės... Meilė, neapykanta, džiaugsmas, įniršis... Jausmų 
dulkės..." 

Džino pranyko. Nostradamas svirduliuodamas pakilo. Jis negalvo- 
jo jau daugiau apie šią būtybę - žmogų, magą ar dvąsią - su kuria buvo 
susidūręs. Kažkoks įniršis ėmė jį pagalvojus, kad jis nepajėgė atpažinti 
savo sūnaus ir kad šis sūnus buvo pasmerktas. 

- Oi! - suvaitojo jis. - Ji, kurią aš prakeikiau šimtus kartų! Vadina- 
si, ji buvo man ištikima... O! Ištikima Tamplyje, kankinama, ligi pat 
mirties! 

Nostradamas išgyveno siaubingą valandą. Paskui jis prisiminė, kad 
jeigu Piramidės magai sutrukdė jam atpažinti savo sūnų, tai bent jau jie 
pašventė jį į prikėlimo iš mirusiųjų mokslą. Ir jis panoro išvysti mirusią- 
ją... Mari de Kruamar... 

Savo galių dėka Nostradamas sugebėjo nugalėti savo skausmą. Dar 
kartą jis buvo daugiau, negu žmogus - jis užgniaužė savyje bet kokį 
žmogišką jausmą, norėdamas išsaugoti savo dvasios laisvę. Tačiau kai 
jis sustojo priešais Mari kapą, drebulys vėl jį užklupo. Bet, tučtuojau 
susitvardęs, jis ėmėsi iškilmingų maldų, įsakmių užkeikimų, kvietimosi 
Paslapties, kurie turėjo pasiekti Mari dvasią ir priversti ją nusileisti iš 
rojaus prieangio. 

Pamažu Nostradamo veidas sustingo kaip marmurinis; jo judesiai 
įsitempė; jo mintys įžengė į neišžvalgytas sferas... Mari paveikslas nesi- 
rodė... Kapai tebedunksojo savo ankstesnėje ramybėje... Mirusieji, besi- 
1lsintieji čia, liko gulėti savo prieglobsčių dugne. 

Šaltas prakaitas sruvo jo skruostais. Jo akys veržėsi iš orbitų, jo 
raumenys braškėjo... Galiausiai nusikamavęs, sugniužęs jis suklupo. 

Jis žvelgė įtemptai, dėmesingai... Mari antkapis buvo koplyčios for- 
mos. Ūmai Nostradamas suvokė, kad durys sparčiai veriasi, sukasi to- 
kiu realiu judesiu, kad jis išgirdo negarsų surūdijusios geležies džeržge- 

Sį... Ir tai buvo Mari kapas!.. 

Nostradamas pašoko ant kojų, jo akys nukrypo į tas atsiveriančias 
duris. Jis mėgino atsitraukti, tačiau jautė, kad negali žengti nė žingsnio; 
jo plaukai šiaušėsi, jis švokštė: 

- Mari?.. Tai tu?.. Tu čia?.. 

Tą akimirką duryse pasirodė juoda figūra. Nostradamas ją tučtuo- 
jau pažino - tai buvo Mari. Ji buvo apsirengusi lygiai taip pat, kaip ir 
tada šitoje pačioje vietoje, už poros žingsnių, tą naktį, kai jis laidojo 
savo motiną. Tai buvo tie patys gedulo rūbai. Tai buvo ta pati poza... 
Būtent tokią jis visada regėdavo ją sapnuose... Ir jis sušnibždėjo: 

- Tai sapnas. Dvasia neturėtų tų kontūrų, to gyvo veido, tų rankų, 
besitiesiančių prie manęs... Dangaus Galybės!.. Tos akys nežiūrėtų į mane 
taip įdėmiai!.. Aš miegu! Ak! Aš netrukus prabusiu... 

Tą akimirką pamėklė žengė du žingsnius. Ir Nostradamas išgirdo 
rūbų šlamesį, lengvą žingsnių garsą per smėlį. 

- Mari! Man! - šūktelėjo Nostradamas. 

- Reno! - skambiai sušuko Man de Kruamar. 

Tą pačią akimirką pasimetęs, apimtas beprotybės, jis sugriebė ją, 

pakėlė ant rankų ir ėmė raudoti: 

- Gyva! Tu! Tu! Gyva!.. 

Ir tai, kas tuomet įvyko Mari sieloje, buvo didinga. Ji nepatyrė jo- 
kio nustebimo. Tie dvidešimt treji metai išbluko. Begalinis, nuostabus 
džiaugsmas vėl atsidurti Reno glėbyje liko glūdėti jos širdies dugne. Ji 
dabar nebuvo mylimoji. Tiktai motina buvo gyva joje šią stebuklingą 
sekundę ir jos pirmieji žodžiai buvo: 

- Išgelbėk jį! O! Išgelbėk jį!.. 

- Rojalį de Boreverą! - kimo Reno. 

„ Mūsų kūdikį!.. Tavo sūnų!.. 

Ir ji neteko sąmonės ant atrasto sutuoktinio rankų. Mėšlungiškai 
jis prispaudė ją prie krūtinės ir netgi nesistengdamas įsisąmoninti šio 
stebuklo, nežinodamas, kas jam darosi, kur jis, kur eina, Nostradamas 
leidosi į kelią, nešdamas ant rankų savo žmoną. 

- Eime! - pasakė šalia jo gailesčio kupinas balsas. 

Nostradamas pakėlė akis ir išvydo verkiančią moterį, milžinišką 
vyriškį, žvelgiantį į jį su graudžiu smalsumu. 

- Kas jūs? 

Vyriškis atsakė: 

- Aš kalėjimo prižiūrėtojas, aš kažkada saugojau Mari de Kruamar 
Tamplio požemiuose. 

Ir moteris: 

- Aš prižiūrėtojo Žmona, aš kažkada Tamplio požemių dugne pri- 
ėmiau į savo rankas naujagimį, įkalintosios kūdikį, jūsų sūnų! 


Dvidešimtoji dalis 
ESAFOTAS 


| 
Bausmės išvakarėse 


Rojalį de Boreverą turėjo nukirsdinti devintą valandą ryto. Baus- 
mės išvakarėse, dešimtą valandą vakaro, Nostradamas pasirodė prie Luv- 
ro vartų. 

- Įeiti draudžiama! - pasakė jam sargybos karininkas. 

- Netgi man? - paklausė Nostradamas, po didvyriška šypsena slėp- 
damas skausmą ir siaubingą jaudulį. 

- Ypač jums, mesjė. Karalienės įsakymas. 

- Man reikia ją pamatyti... Jos reikalais... 

- Karalienė meldžiasi. Pasišalinkite, mesjė, arba aš įsakysiu jus 
suimti. 

Nostradamas metė nevilties kupiną žvilgsnį į sargybinių, karinin- 
kų, bajorų knibždančius rūmus. Niauri tyla viešpatavo virš šios minios. 

Geidulingoje salėje prašmatniame guolyje gulėjo karaliaus Henri- 
ko II kūnas. Gretimoje menėje, paverstoje į koplyčią, Paryžiaus vysku- 
pas Bažnyčios tėvų apsuptyje kalbėjo laidotuvių maldas. Aplink guolį 
dvylika aukštosios bajorijos atstovų stovėjo garbės sargyboje. 

Katerinos nesimatė. Kalbėjo, kad ji meldžiasi savo koplyčioje. Ki- 
ti kalbėjo, kad ji užsiima laidotuvių ruoša; laidotuvės turėjo įvykti po 
keturių dienų. 

Tai dar nebuvo visa tiesa. | 

Su neįtikėtina energija Katerina organizavo karaliaus Pranciškaus 
II valdymo pradžią. Našlė su gedulo drabužiais - ji nenusivilks jų iki pat 
savo gyvenimo galo - buvo apsupta tuzino patarėjų; kardinolo de Lore- 
no ir hercogo de Gizo paslaugų buvo apdairiai atsisakyta. Konetablis de 
Monmoransi, atskubėjęs vienas iš pirmųjų, savo kalaviją pasiūlė naujo- 
jo karaliaus, kitaip tariant, Katerinos žinion. Kai dėl maršalo de Sent 
Andrė, tai jis pradingo... 

Šiame susirinkime dalyvavo ir jaunasis karalius Pranciškus II. Bet 
jis čia buvo tik dėl vaizdo. Motina beveik nekreipė dėmesio į jį ir, vis 
užsukdama į savo kambarį, spaudė rankose savo sūnų Anri, aistringai jį 
apkabindavo ir šnibždėdavo: 

“Tubūsi karaliumi!.. Visos Nostradamo pranašystės išsipildo. Ko- 
dėl tad neturėtų išsipildyti ir šioji?.. O, mano sūnau, mano brangus vai- 
ke, tu būsi karaliumi!.." 

Paskui ji nužvelgdavo keturis žmones, esančius čia, ir sakydavo 
jiems: 

- Jūs prisiekėte nepalikti jo nė minutei šiomis neramiomis gedulo 
dienomis... 

- Mes prisiekėme savo siela ir Kristumi, dar daugiau, šventuoju 
Pankratijum! Nesibaiminkite nieko, madam karaliene, mes stovime sar- 
gyboje! | 

- Jūs prisiekėte užmušti kiekvieną, kas panūs prisiartinti prie mano 
sūnaus... 

- Ek! Šlovė Viešpačiui! - atsakė vienas. - Tas, kuris peržengs šį 
slenkstį, gali kalbėti priešmirtinę maldą, vargšelis. Jis jau lavonas, ek!.. 

- Jūs prisiekėte mirti už mano sūnų, jeigu prireiks... 

- Mes mirsime, Dieve šventas, mes mirsime, madam! 

- Taip! - patvirtino paskutinysis, vartydamas baisias akis. 

Tuomet nurimusi karalienė sugrįždavo tęsti susirinkimo. Mažasis 
princas vėl imdavo žaisti. Korpodibalis, Trankemajus, Strapafaras ir Bu- 
rakanas vėl užimdavo savo postus. Bet visų keturių veidai buvo paniurę 
ir Strapafaras išreikšdavo visų jų jausmus šnibžteldamas: 

- Vargšas gražuolėlis!.. 

Nostradamas nesistengė patekti į Luvrą. 

Jis žinojo, kad jam nėra ko tikėtis. Bet reikėjo išbandyti viską, net- 
gi tai, kas neįmanoma! Mari, Mari tučtuojau numirs, kai tik numirs jos 
sjinus!.. 
Maždaug dvylika valandų! Viso labo tik dvylika valandų liko ligi 
tos akimirkos, kada Rojalis de Boreveras turės būti nukirsdintas. Nost- 

as pasitraukė, jo širdį suspaudė baisus jaudulys. Karininkas su 
nuostaba išvydo, kad jis verkia... 

- Viskas baigta! - švokštė Nostradamas. | 

Ir jis jau ruošėsi eiti. Tą akimirką viena mintis pervėrė jo smege- 
nis... Žaibas nušvietė jo širdies patamsius. Jis greitai išsitraukė gabalėlį 
pergamento ir parašė: 

“Madam, aš veltui bandžiau patekti pas jus. Štai ką aš jums norėjau 
pasakyti: būtina, kad rytojaus rytą jūs dalyvautumėte bausmės vykdy- 
me. Aš irgi ten būsiu. Jūs turite ateiti į Grevo aikštę - kalbama apie jūsų 
sūnaus laimę... 

Nostradamas." 

Nostradamas parašė šias eilutes, kad užsitikrintų sau galimybę at- 
sidurti greta Katerinos ir, vadinasi, pabandyti paskutinį kartą... Baigęs 
rašyti, jis mašinaliai pakartojo paskutiniuosius žodžius: “Kalbama apie 
jūsų sūnaus laimę"... 

“Jos sūnus! - dusliai sušnibždėjo jis. - O! Kokia mintis!.. Džino! 
Ar ne tu pasigailėjai manęs?.. Metre, ar ne tu siunti man šią mintį?" 

Jo žvilgsnis spindėjo keista viltimi. Jis perdavė raštelį karininkui ir 
pasakė: 

- Mesjė, jeigu jums brangi jūsų galva, padarykite taip, kad tai pa- 
siektų Jos Didenybę... 

- Karalienė gaus jūsų depešą po dešimties minučių, - pasakė kari- 
ninkas. 

Nostradamas nužingsniavo. Priėjęs namus Tiseranderi gatvėje, jis 
skardžiu balsu pašaukė: 

- Mirta!.. 

Po valandos, po ilgo pokalbio tarp jos ir Nostradamo, Mirta išėjo iš 
namų... Mari de Kruamar suklupusi meldėsi... Nostradamas, palinkęs 
prie jos, sušnibždėjo: 

- Turėsime vilties!.. 


|| 
Pasmerktojo nuotaka 


Tą pačią naktį, kada Tiseranderi gatvėje Nostradamas svarstė pas- 
kutiniąją galimybę - tokią menką! - kaip išgelbėti savo sūnų, vyriausio- 
jo prevo namuose įsiplieskė kraupi drama. 

Vienuoliktą valandą vakaro Ronšerolis pakilo į savo dukters apar- 
tamentus, kaip kad jis darydavo tai kiekvieną vakarą, kai Rojalis de Bo- 
reveras sugrąžino Florizą į Paryžių. Keturi ginkluoti žmonės dieną naktį 
stovėjo sargyboje prie šių apartamentų durų. Jie keitėsi kas valandą, kad 
nelaisvėje laikoma Floriza neturėtų laiko palenkti juos į savo pusę. Apar- 
tamentų viūUje keturios moterys nė akimirkai neišleido merginos iš akių, 

kad būtų užkirstas kelias bet kokiam savižudybės bandymui. Langai bu- 
vo užmūryti. Durys buvo užrakintos. Vyriausiasis prevo vienintelis te- 
galėjo ten įeiti. 

“Tėve mano! Tėve mano! Jis suimtas! Reikia jį išgelbėti!.." 

Tokie buvo pirmieji Florizos žodžiai, kai palikusi Tiseranderi gat- 
vę ji įbėgo į vyriausiojo prevo namus. Beprotiškas džiaugsmas, kokį 
patyrė Ronšerolis, išvydęs įžengiančią dukrą, akimirksniu užgeso. 

- Ką išgelbėti? - burbtelėjo jis įtarimų gniaužiama širdimi net ir 
nepagalvojęs apkabinti savo dievinamo kūdikio. 

- Tą, kuris dar kartą išgelbėjo mane, Rojalį de Boreverą. 

Ronšerolis sviedė prakeiksmą. Floriza puolė prie jo kojų. Tramdy- 
dama raudą, ji papasakojo, kaip Boreveras išgelbėjo ją nuo gėdos ir mir- 
ties; ji kalbėjo apie tai, kas įvyko Pjerfone; ji kalbėjo, kad antrą kartą 
Boreveras panoro sugrąžinti ją tėvui... 

Niauriai tylėdamas vyriausiasis prevo klausėsi šio karštligiško pa- 
sakojimo, pertraukiamo sielvarto šūksnių. Kai Floriza baigė, jis pakėlė 
ją, nuvedė į jos apartamentus ir, ėmęsis tų atsargumo priemonių, apie 
kurias mes jau pasakojome, šaltai pareiškė: 

- Banditas greitai bus pasmerktas. Vien tik karalienė gali pasigailė- 
ti jo... 

- Aš eisiu pas ją, - šūktelėjo Floriza, - aš pulsiu prie jos kojų, aš... 

- Banditas! - sugriežė dantimis Ronšerolis. - Jūs mylite banditą! 
Jūs! Mano duktė! 

- Patį išdidžiausią, patį gailestingiausią, patį narsiausią iš bajorų!.. 
- pakiliai atsakė Floriza. 

Naktį vyriausiasis prevo panoro smogti dar vieną smūgį ir įžengė 
pas ją prataręs: 

- Viskas baigta. Jis pasmerktas. Poryt ryte jam nukirs galvą... 

Floriza neverkė, nedrebėjo. Ji tik išbalo kaip mirtis, priėjo prie tė- 
vo ir ištart: 

- Tegul bus taip... Jis mirs... Jį žudo. Ir tai jūs - žmogžudys... 

Jis išėjo svirduliuodamas. Bet jo neapykanta Borevemui padvigu- 
bėjo. Kažkoks šėlas užvaldė jį. Jo mintys susipynė; jis pajuto, jog pra- 
randa sveiką protą... Likus dienai iki bausmės SKOyno vyriausiasis 
prevo kalbėjo sau: 

“Tegu ji žūva! Tegul mano duktė miršta, jeigu taip reikia! Ir aš pats 
tuomet, aš taip pat pranyksiu!" 

Štai taip nusiteikęs, beveik pamišęs, Ronšerolis naktį paskutinį kartą 

apsilankė pas savo dukterį. «e 

Jis įžengė pas Florizą, kai išmušė vienuoliktą valandą. Iš keturių 
prižiūrėtojų dvi miegojo, dvi ėjo sargybą tiesiog merginos kambaryje. 
Dideliam savo džiaugsmui, Ronšerolis rado Florizą nepalyginamai ra- 
mesnę, negu ankstesnėmis dienomis. Ji priėjo prie tėvo ir paklausė: 

- Tai įvyks rytoj?.. 

Ronšerolis sugriežė dantimis. Jis! Ji visą laiką galvojo apie jį! Nusp- 
rendusi nusižudyti, ji norėjo mirti su Borevero atvaizdu širdyje. 

- Žiūrėk į šį laikrodį, - šiurkščiai pasakė jis. - Rodyklė nespės netgi 
vieną kartą apsisukti. Dar dešimt valandų, ir bandito galva nusiris iš po 
budelio kirvio... | 

- Taip! - tarė ji linksėdama galva. - Tai įvyks devintą valandą, ar ne 
taip? Per dešimt valandų jūs galite užkirsti kelią nusikaltimui. 

- Nusikaltimui! - sušuko Ronšerolis. - Kokiam nusikaltimui? 

- Jūsų!.. Per dešimt valandų jūs galite išgelbėti savo auką. Jeigu jūs 
išgelbėsite jį, - pasakė ji švelniu ir liūdnu balsu, - jūs ir mane išgelbėsite. 
Mes išvažiuosime visi trys, jis, jūs ir aš. Jūs pakankamai turtingas. Mes 
išvažiuosime kuo toliau nuo šių bedieviškų rūmų, nuo merginų pagro- 
bėjų, kuo toliau nuo Paryžiaus, ir aš padarysiu viską, kad jūs gyventu- 
mėte laimingai... 

Ji nusisuko ir nuėjo prie lango vitražų, kad galėtų priglausti prie jų 
savo karštą kaktą. 

“Išvysti jį! - šnibždėjo ji. - Jeigu tik aš galėčiau išvysti jį dar nors 
kartą!" 

Ronšerolis įsisiurbė į ją krauju pasruvusiomis akimis. Jam šovė 
mintis apie nužudymą. Jis žengė prie jos... Floriza atsigręžė ir išvydo jį 
su durklu rankose. Ji sušuko iš džiaugsmo: 

- Smokite! O! Smokite! Išgelbėkite mane bent jau nuo šių paskuti- 
niųjų valandų siaubo! 

Ronšerolis nubloškė durklą ir suleido į savo kumštį dantis. Ir, re- 
gint savo dukrą virpančią, nepalaužiamą, spindinčią meile, jo mintis nut- 
rūko. Kimus riaumojimas išsprūdo jam pro lūpas. 

- Tave užmušti! Ne! Tu neverta netgi to!.. Aš tave išveju!.. Nešdin- 
kis iš mano namų! Eik! Eik gi! Eik, mirk drauge su banditu!.. Lauk iš 
čia, paleistuve!.. 

Jis atlapojo duris. Jo sargybiniai, jo karininkai sustingę, su gailes- 
čiu ir baime žiūrėjo, kaip vyriausiasis prevo apsiputojęs leidosi laiptais 
ir beprotiškai šaukė: 

- Lauk iš čia, nešanti negarbę! Lauk iš čia, bandito meiluže! Lauk 


iš čia, palei uve!.. 

Floriza leidosi žemyn išbalusi, tiesi, neskubėdama... Durys buvo 
atviros... Floriza išėjo pro jas... 
Ronšerolis griuvo ant Žemės. 


II] 
Sen Žermenas I'Okserua 


Ronšerolis atsigavo savo kambaryje patale. Du Žmonės sėdėjo prie 
jo. Vyriausiasis prevo pažino du rūmų medikus. Tuomet jis pamatė, kad 
jo ranka sutvarstyta, jam buvo nuleidžiamas kraujas. Paskui jis Žvilgte- 
lėjo į laikrodį ir išvydo, kad jau šešios. Jis užsimerkė. 

Jo galvoje ūžė. Mintys virto viena ant kitos, bet dvi ar trys svar- 
biausios išryškėjo: 

“Aš išvijau Florizą. Kur ji dabar? Kodėl aš išvijau savo vaiką iš 
namų? Taip! Ak! Taip! Banditas!.. O! Šešios valandos! Aš turiu atvykti 
laiku!.." 

Jis pašoko ir ėmė rengtis. 

- Monsinjore, gulkitės, - pasakė vienas iš medikų. 

- Monsinjore, - pasakė kitas, - jūsų gyvybei gresia pavojus... 

Ir abu paėmė jį už rankų. Ronšerolis trūktelėjęs išsilaisvino, nieko 
nesakydamas pažvelgė jiems į veidus. Tikriausiai tas žvilgsnis buvo bai- 
sus, nes abu Žmonės atsitraukė. Nekreipdamas daugiau į juos dėmesio, 
vyriausiasis prevo baigė rengtis. Jis susiruošė per keletą sekundžių. Nu- 
sileidęs į kiemą, aštriu balsu įsakė: 

- Mano žirgą! Dvidešimt žmonių palydos! 

Po dešimties minučių jis išvyko. Žmonės, matę, kaip jis jojo lydi- 
mas savo sargybinių, nepastebėjo jame nieko neįprasto. Jis atrodė labai 
ramus. Ir jie kalbėjo: 

“Štai monsinjoras vyriausiasis prevo vyksta į bausmės vykdymo 
vietą Grevo aikštėje". 

Iš tiesų būtent į Grevo aikštę vyko Ronšerolis. Jis greitai atsidūrė 
ten. Aikštėje jau buvo minia žmonių, susirinkusių pažiūrėti, kaip bus 
kertama galva. Dvi arkebūzininkų kuopos ir viena lankininkų kuopa, 
susibūrusios centre, laukė įsakymų. Ronšerolis padalino arkebūzinin- 
kus į keturis skyrius; kiekvienas iš jų žengė pirmyn stumdamas paklus- 
nią minią. Tokiu būdu vyriausiasis prevo išlaisvino didelį keturkampio 
formos plotą; jo centre maždaug per devyriias pėdas Pa DES kilo 

ešafotas. Budelio trinka buvo matyti iš visų pusių. Pasigirdo gandus pri- 
tarimo murmesys. Paskui vyriausiasis prevo išrikiavo lankininkus nuo 
aikštės iki Sent Žermeno de !'Okserua į dvigubą gyvatvorę, taip pažy- 
mėdamas kelią, kuriuo turėjo atvykti pasmerktasis. Jis atrodė labai ra- 
mus... Tuomet jis įžengė į bažnyčią, ketindamas palaukti tenai. 

Likus keletui minučių iki devintos valandos, minia sušurmuliavo. 
Uždaras palankinas, apsuptas riterių, sustojo priešais Miesto Vyriausių- 
jų namus. Išlipo moteris ir tučtuojau pranyko tame name. Niekas nega- 
lėjo atpažinti tos moters. Tai buvo Katerina Mediči... 

Ją palydėjo į kambarį, išeinantį į aikštę. Langas buvo atidarytas. 
Katerina prisiartino prie jo ir atsisėdo į krėslą, pastatytą taip, jog ji galė- 
tų matyti viską, pati likdama neregima iš lauko. Ji sušnibždėjo: 

“Kodėl aš turiu čia dalyvauti? Kodėl kalbama apie mano vaiko lai- 
mę? Norėčiau, kad tas Nostradamas būtų čia..." 

Tą pačią akimirką įėjo durininkas ir pasakė karalienei: 

- Mesiras de Notr Damas čia, jis prašo audiencijos... 

- Tegul įeina! - gyvai pasakė suvirpėjusi karalienė. 

Buvo septinta valanda, kai Ronšerolis įžengė į Sen Žermeną I"'Ok- 
serua. Vienas altorius buvo apdengtas juodai. Didžiulė nava buvo tuš- 
čia, tamsi; tik prie kiekvieno įėjimo stovėjo sargyba; bažnyčios sargas 
prie altoriaus uždeginėjo žvakes. 

Ronšerolis laukė... Jis stovėjo ir nejudėjo. Bet jeigu kas nors būtų 
atsidūręs greta jo, būtinai būtų pastebėjęs, kad jo rankas purto drebulys. 

“Aš išvijau savo dukterį, - dūsavo vyriausiasis prevo. - Aš daugiau 
nebeturiu dukters..." 

Tą akimirką jis itin smarkiai sudrebėjo, jo akys užsidegė keistu 
blizgesiu ir su baisia neapykanta įsmigo į Žmogų, kuris ką tik įėjo ir lėtai 
pasuko prie jo... 

“Magas! - sugriežė dantimis jis. - Raganius!" 

Jo ranka sugniaužė durklo kotą. Nostradamas atsistojo greta jo. Du 
žmonės vienodai išbalę žvelgė vienas į kitą; tai buvo du žmogiškosios 
kančios paveikslai ir abi tos kančios buvo vienodai nepakeliamos. 

- Kodėl tu atėjai čia? - sugergždė Ronšerolis. - Tu meti man iššūkį? 
Kalbėk! Tu atėjai pažiūrėti, kaip aš kenčiu? Saugokis! Karalienė tave 
gina; bet šį rytą man nerūpi nei karalius, nei karalienė, saugokis! 

- Jūs mane atpažįstate? - paklausė Nostradamas. 

Ar aš tave atpažįstu? - virė Ronšerolis. - Argi ne tu išplėšei iš 
manęs dukrą irbuvai pasirodęs mano kameroje, kad pasityčiotum iš ma- 
no sielvarto? O! Be jokios abejonės, tai tavo pakurstymu man ir Sent 
Andrė pasirodė Man de Kruamar pamėklė! 

- Mari de Kruamar!.. 

- Taip! Neabejotina, kad tai tavo demoniškų sugebėjimų dėka ma- 
no vargšėj galvoje griaudėjo Reno vardas!.. 

- Reno! Mari de Kruamar! Tavo aukos, Ronšero!i! Prisimink!.. 

Nostradamas išsitiesė visu ūgiu. Akimirką rūstybė žybtelėjo jo aky- 
se. Bet netrukus jo galva nusviro. Jo veide atsispindėjo tik begalinis 
nuovargis. 

- Aš atėjau jų vardu, - pasakė jis virpančiu balsu. - Ronšeroli, tai 
Reno kalba su tavimi. 

- Ką gi! Kalbėk! Kadangi tu atnešei man mirusiųjų Žodį, kalbėk, ką 
tu man atnešei? 

- Atleidimą! - pasakė Nostradamas. 

Vyriausiasis prevo suraukė savo kaktą, tarsi būtų stengęsis sulai- 
kyti beišsprūstančią mintį. 

- Atleidimą! - murmėjo jis. - Tu sakai, kad Mari de Kruamar man 
atleidžia? 

- Aš prisiekiu tau tai! - švelniai pasakė Nostradamas. 

- Tu sakai, kad Reno man atleidžia? 

- Taip! Ir aš turiu teisę tai pasakyti, nes aš ir esu Reno!.. 

Ronšerolis atšlijo, jo akys pasruvo krauju. 

- Tu Reno? - sumurmėjo jis. 

„ Taip! Kaip aš išlikau gyvas, kaip atsidūriau čia - nesvarbu! Klau- 
syk, Ronšeroli. Gerai klausyk. Tu sugriovei mano gyvenimą ir mano 
vargšės Žmonos gyvenimą. Tu pasmerkei mus skausmui, abejonėms, įta- 
rimams, nevilčiai, neapykantai. Tu nori ištaisyti visa tai vienu kartu? 

- Ak! Tu Reno? - murmėjo Ronšerolis. 

Nostradamas pažvelgė į jį ir suvirpėjo išvydęs veidą, sugraužtą nea- 
pykantos. 

- Klausyk! - tęsė jis atkakliai. - Aš atvykau pas tave kaip prašyto- 
jas. Tavo nusikaltimas - aš palieku jį ramybėje. Tu turi dukterį, Ronše- 
roli. Ir aš turiu sūrkę... Sūnų, kurį aš dievinu... Ir šis sūnus... Nelaiminga- 
sis! Šis sūnus myli tavo dukrą!.. 

- Ak! - sušuko Ronšerolis užsidegdamas neįtikėtina viltimi. - Tu 

Reno? Ir tu turi sūnų? Mari de Kruamar sūnų? Sakyk! 

Nostradamas linktelėjo galva nebeturėdamas jėgų sai 4 

- Ir tu sakai, kad tavo sūnus labai myli mano dukterį, taip Wš pasa- 
kei?.. 

- Taip, - kimiu balsu sušvokštė Nostradamas. 

- Ir tu sakai, kad tu dievini tą sūnų? Jis visas tavo gyvenimas? Sa- 
kyk! Kaip mano duktė - visas mano gyvenimas? 

- Išgelbėk jį! - karštai šnibždėjo Nostradamas. - Išgelbėk mano sū- 
nų, Ronšeroli, ir mano dėkingumas bus toks, kad neapykanta, kurią aš 
puoselėjau tau dvidešimt trejus metus, taps tik menku mano lenkimosi 
prieš tave šešėliu... Vienas tu tegali jį išgelbėti... Nes tas sūnus, Ronše- 
roli, pasmerktas, jis taip arti mirties. Tai... 

- Tai Rojalis de Boreveras! 

- Taip... 

Beprotiškas juokas suskambo bekraujėse Ronšerolio lūpose. Vy- 
riausiasis prevo iškėlė du kumščius altoriaus link ir sušuko: 

- Dabar aš suprantu, iš kur tokia mano neapykanta tam banditui. 

Jis žengė prie Nostradamo. 

- Aš norėjau tave užmušti! Mulkis! Koks aš buvau idiotas! Aš vos 
neišvadavau tavęs nuo skausmo! O! Ne, gyvenk, mano Reno, gyvenk 
kaip galima ilgiau lydimas tos minties, kad Ronšerolis iš tiesų galėjo 
surengti tavo sūnaus pabėgimą ir kad Ronšerolis nutempė jį ant ešafoto! 
Ak! Greitai tu pamatysi, kaip aš gelbėsiu niekšą!.. 

Šio nesutaikomos neapykantos prasiveržimo akivaizdoje Nostra- 
damas pats išsitraukė durklą ir jau buvo pasiryžęs smogti... Jo ranka 
ūmai suakmenėjo, jo akys išsiplėtė ir įsmigo į plačiai prasiveriančias 
duris. Jis sušvokštė: 

- Mano sūnus!.. 

„ Mano duktė! - sumurmėjo Ronšerolis. 

Lauke duslus gaudesys. Viduje ginklų žvangėjimas ir beveik tuo 
pačiu metu pasigirsta gedulingas giedojimas. Visoje šioje niaurioje su- 
maištyje, gožiamoje laidotuvių varpų, iš aukštybių bloškiančių savo ne- 
laimę pranašaujantį balsą, prie altoriaus artinosi pasmerktojo kortežas. 
Tai buvo vienuoliai su kapišonais ant galvų, su žvakėmis rankose. Tai 
buvo alebardininkai su ginklais, nukreiptais į žemę. Skambėjo laidotu- 
vių varpai. Apsuptas vienuolių ir alebardininkų, ėjo pasmerktasis. 

a de Boreveras ėjo surištomis priekyje rankomis. Bet jo ko- 
jos bulžo laisvos. Jis buvo vienplaukis, jo krūtinę dengė juodo šilko lie- 
menė. Jis ėjo lygiu ir tvirtu žingsniu, galva šiek tiek pasukta į kairę. Jis 
nematė nieko - nieko, išskyrus vieną būtybę. Jis negirdėjo nieko, išsky- 
rus vieną balsą! Tokiu džiaugsmu spindėjo jo akys, kad pasigirdo susi- 
žavėjimo ir gailesčio šūksniai. Jis nežiūrėjo į nieką - į nieką, išskyrus 
vieną būtybę. Ir toji būtybė ėjo greta jo... Floriza! Ji buvo čia, štai ir 
viskas... Ji ėjo šalia pasmerktojo tokiu pačiu ramiu ir tvirtu Žingsniu, 
kaip ir jis, ir ji švelniai kalbėjosi su juo. Ji buvo baltesnė už sniegą, bet ji 
šypsojosi. Kartais ji palinkdavo, suspausdavo surištas pasmerktojo ran- 
kas ir palaimingai jas bučiuodavo. 

- Ką jūs darote, Floriza? - šnibždėjo Boreveras. 

- Tos rankos išlaisvino mane, aš laiminu jas, - atsakydavo ji. 

Į visa tai Ronšerolis žiūrėjo kaip į savo paties prakeiksmą. Žodžiu, 
jie žengė prie juodo, sidabru siuvinėto altoriaus kaip du sužadėtiniai 
duoti vienas kitam amžinos meilės priesaiką. 

- Kodėl jums mirti? - švelniai murmėjo Boreveras. - Jūs tokia jau- 
na, ateityje tiek daug laimės, negali būti, kad jūs neužmirštumėte šios 
liūdnos dienos... 

- Kai kirvis prisilies prie tavo kaklo, šis durklas įsmigs į mano šir- 
dį. Argi aš nebuvau tau kartą prisiekusi, kad mirsiu, jeigu mirsi tu? 

Nostradamas laikėsi ant kojų kažkokio stebuklo dėka. Viskas gergž- 
dė, iro, mirė jame. Jis buvo įsitempęs, plaukai pasišiaušę, žvilgsnis pasi- 
daręs laukinis... 

- Sargyba! - suklykė Ronšerolis. Išveskite tą mergšę!.. 

- Atleiskite, monsinjore, - pasakė karininkas, vadovavęs alebardi- 
ninkams, - tai karalienės valia. 

Ronšerolis kramtė dantimis lūpas. Kraujas sruvo iš jo burnos. Jis 
prisiartino prie savo dukters... Prasidėjo mišios... 

Vyriausiasis prevo išsitraukė durklą. Tą akimirką suskambo var- 
pelis. Kunigas aukštai iškėlė monstranciją. Tyla tapo nebepakeliama. Ir 
šioje tyloje pasigirdo įnirtingas murmėjimas. Tai Ronšerolis kalbėjo: 

- Eik lauk!.. 

Ir toje tyloje tuomet pasigirdo tyras, tvirtas, E Abu balsas... Tai 
kalbėjo Floriza: 

“Aš, Floriza, madmuazelė de Ronšero!, prieš savo tėvą, prieš žmo- 
nes, girdinčius mane, prieš Dievą, padedantį man, pareiškiu, kad sutin- 
ku būti mirtyje Rojalio de Borevero, esančio čia, žmona..." 

Ronšerolis užsimojo. Jo akys blizgėjo beprotybe. Iš jo e: 
žėsi įsiūčio kupinas prakeiksmas. Paskui, prapliupęs numirėl oku, 
jis smogė sau į krūtinę... Tą pačią akimirką jis susmuko. 

Kilo šurmulys. Žmonės subruzdo, išnešė vyriausiąjį prevo laukan 
ir prie durų Ronšerolis šūktelėjo: 

- Reno! Reno! Tu patenkintas?.. 

Irjis išleido paskutinį kvapą... 

Ar matė Floriza tą žaibo greitumu išsisprendusią dramą? Tai mažai 
tikėtina. Būdama vos per žingsnį nuo mirties, ji gyveno vien tik savo 
sužadėtiniui. Nostradamas regėjo, kaip griuvo Ronšerolis. Silpna viltis, 
palaikiusi jį ligi šiol, nepaisant vyriausiojo prevo ištartų neapykantos 
žodžių, metėsi prie Miesto Vyresniųjų namų ir nusigavo iki Katerinos 
Mediči... Buvo likę keletas minučių iki bausmės vykdymo pradžios!.. 

Mišios už pasmerktąjį pasibaigė. Laidotuvių varpai vėl lėtai sus- 
kambo. Kortežas išėjo iš bažnyčios. Tiktai dabar priešais pasmerktąjį 
lėtai žengė žmogus, laukęs jo prie šventovės durų... Jis nešėsi ant peties 
bausmės vykdymo įrankį, sunkų išgaląstą kirvį. 

Nei Boreveras, nei Floriza nematė budelio, Žingsniavusio priešais 
juos. Jie matė vienas kitą ir tai buvo viskas. Jie kalbėjo vien tik dėl to, 
kad dar kartą pasakytų: 

“Aš tave myliu..." 

Kortežas, praėjęs pro lankininkus, pasiekė Grevo aikštę ir sustojo 
ešafoto papėdėje. Alebardininkų karininkas palietė Florizos ranką, nu- 
silenkė 1r pasakė: 

- Madmuazele, jūs negalite eiti toliau... 

Ji nieko neatsakė. Tik begalinio grakštumo kupinu judesiu abiem 
rankom apsivijo Borevero kaklą... Tuomet didžiulėje šio spektaklio ste- 
bėtojų minioje pasigirdo šūksniai. Raudojimas, murmesys išsiliejo bendru 
meldimu: 

“Pasigailėjimo! Pasigailėjimo pasmerktajam!.." 

Jie abu buvo tokie jauni, tokie nuostabūs, tokie jaudinantys, tokie 
išdidūs mirties akivaizdoje!.. Floriza sušnibždėjo: 

- Sudie, mano vyre, mano mylimasis, aš myliu tave!.. 

- Aš tave myliu! - kimiai murmėjo Rojalis de Boreveras. 

Akimirkai jie užsimerkė... Jų lūpos ieškojo vienos kitų ir susiliejo 
neaprašomame meilės ir išsiskyrimo bučinyje... jų pirmajame bučiny- 
je!.. 

Pasmerktasis užlipo ant pakylos. Budelis nuvedė jį prie trinkos... 

į Fl jis šypsojosi!.. Jis šūktelėjo: 
tave myliu! 

- Aš tave myliu! - atsakė Floriza, durklas buvo jos rankoje ir ji 
šypsojosi. 

“Pasigailėjimo! Pasigailėjimo!" - griaudėjo minia apimta nesibai- 
giančios raudos... | 

Budelis, laikydamas kirvį abiem rankomis, neatitraukė įdėmaus 
žvilgsnio nuo Miesto Vyresniųjų namų lango... Ūmai tame lange pasi- 
rodė juodas siluetas... Moteris... Katerina Mediči!.. Ji davė ženklą... Mir- 
ties ženklą!.. Iškeltas kirvis blykstelėjo blyškiu Žaibu... 


E, suklupo ant kelių ir padėjo ant kaladės galvą. Jo akys įsmigo 


IV 
Jaunojo Anri saugotojai 


Tik ką mūsų aprašytų įvykių išvakarėse Mirta kuo skubiausiai išė- 
jo iš namų Tiseranderi gatvėje su paslaptingu ir ypatingai svarbiu Nost- 
radamo pavedimu. Buvo vidurnaktis. Šios narsios merginos veide buvo 
galima išskaityti nepalaužiamą ryžtą. Jos skausmas, jos neviltis buvo 
nukrypusi į vieną vienintelį tikslą - išgelbėti Rojalį de Boreverą. Mirta 
ketino išbandyti paskutinę galimybę. Mirta ėjo į Luvrą!.. 

Galbūt jūs užmiršote, kad turnyro dieną Mirta susitiko su Buraka- 
nu, Strapafaru, Trankemajumi ir Korpodibaliu, tapusiais karalienės dva- 
riškiais, ir kad keturi draugužiai pasakė buvusiai “Angij-su-Rošo" šei- 
mininkei: 

- Mes Luvre turime specialų slaptažodį. Kai tu panorėsi mus išvys- 
ti, tau tereiks tik pasakyti: “Pjerfonas"! Ir tave nuves pas mus. 

Apie tai Mirta ir papasakojo Nostradamui. Ir štai kodėl Nostrada- 
mas, nesugebėjęs patekti į Luvrą, sugalvojo pasiųsti ten Mirtą. 

Žodžiu, tą naktį karalienė, dalyvaujanti dideliame susirinkime, pa- 
vedė mūsų narsuoliams saugoti jos sūnų Anri. 

Laikas buvo neramus. Katerina baiminosi visko ir visų. Ir labiau- 
siai už viską ji bijojosi pasikėsinimo, nukreipto prieš vienintelį brangų 
jos širdžiai sūnų. Ketvertas prisiekė Dievu, savo sielomis ir savo vieta 
rojuje: pirma - nė akimirkai nepalikti jaunojo princo ligi tos dienos, ka- 
da baigsis velionio karaliaus laidotuvių iškilmės, antra - užmušti kiek- 
vieną, kas pabandys prisiartinti prie vaiko; trečia - mirti ginant jaunąjį 
Anri, jeigu iškils tokia būtinybė... 

Zodžiu, Trankemajus, Strapafaras, Burakanas ir Korpodiffžkuvo 
asmeniniame karalienės kambaryje, kuriame tuo metu miegojėg ka. 
žvil iš vienas į kitą kupinomis nusiminimo akimis... Jie galvojo apie 

„Jie kalbėjo apie jį... ir vis dėlto kartkartėmis nusižiovaudavo... 

- Koks žmogus! Kokia špaga! Pirmoji pasaulio špaga!.. 

- Pasmerktas!.. Mes prarandame savo sielas. Karalystė praranda 
patį geriausią... 

- Sinjorai, - pasakė karininkas praverdamas duris, - pas jus pasiun- 
tinys nuo karalienės! 

- Pasiuntinys! Tegul įeina! 

Ketveriukė akimirksniu atsidūrė ant kojų. Karininkas pradingo. Mo- 
teris įėjo. Durys užsidarė. Moteris nuleido kapišoną. 

- Mirta! - sušuko jie sukrėsti, kupini vilčių. 

Jie buvo pasiruošę pratrūkti šūksniais. Pridėjusi pirštą prie lūpų, ji 
paprašė juos laikytis tyliai. Subūrusi juos aplink save, ji apsidairė ir suš- 
nibždėjo: 

- Jūs norite jį išgelbėti? 

Nebuvo reikalo aiškinti smulkiau. Jie nieko neatsakė. Jų akys, jų 
pozos, jų persikreipusios fizionomijos kalbėjo, šaukė, klykė, kad jeigu 
reikalingos keturios gyvybės, tai viskas ir taip aišku. Tuomet keliais 
trumpais žodžiais ji paaiškino jiems, ką reikia daryti... 

- Sučiupti mažąjį princą Anri. Išgabenti jį iš Luvro iki devintos 
valandos ryto. Nuvesti jį į namus Tiseranderi gatvėje (ji papasakojo jiems, 
kaip tie namai atrodo). Tai įmanoma? 

- Dar ir kaip! - pasakė Trankemajus. 

- Mes nužudysime karalienę, jeigu reikia! - pasakė Strapafaras. - 
Vardan gražuolėlio, ak! 

Mirta paliko juos kartodama: 

- Iki devintos valandos!.. 

Likę vieni, jie susižvalgė degdami nekantrumu, pasitikrino špagas, 
vieningu žvilgsniu prisiartino prie lovos. Tą akimirką durys atsidarė... 
pasirodė karalienė. 

- Viskas puiku, - pasakė ji. - Jūs galite eiti į savo apartamentus. 

Jie stovėjo prislėgti, tarsi trenkti žaibo... Jie apsikeitė žvilgsniais. 
Niekada Katerina dar nebuvo taip arti mirties. Grįžę į savo kambarį, jie 
apsiverkė... | 

Draugai praleido siaubingą naktį. Ėmė brėkšti. Išaušo rytas. Išmu- 
šė šešias valandas. Septynias valandas. Aštuonias valandas!.. Jie netvė- 
rė savo kailiuose. Jie kraustėsi iš proto. Pasimetę jie klausinėjo savęs, ar 

n Luvro, kai į jų kambarį įžengė Katerina. Išvydusi juos visiš- 
7 ji išreiškė savo pasitenkinimą. | 

- Aš išeisiu valandai iš Luvro, - pasakė ji. - Saugokite jį, kol manęs 
nebus. Saugokite labiau, negu bet kada anksčiau!.. 

Ji pati nuvedė juos pas mažąjį princą Anri. Jis buvo jau aprengtas. 
Ji suspėjo išeiti laiku, - draugai buvo pasiryžę kibti jai į gerklę ir pas- 
maugti. 

Toji naktis, tokia sunki galvažudžiams, buvo dar siaubingesnė Mir- 
tai. Ji praleido ją priešais Luvro vartus, pro kuriuos turėjo pasirodyti jie. 
Išaušus rytui Mirta suprato, kad viskas žuvo. Kadangi ketvertas vis dar 
nebuvo išėjęs iš Luvro, vadinasi, kažkokia neįveikiama kliūtis jiems tai 
sukliudė... Ji juto, kad miršta... Ji karštligiškai gniaužė šalį ant savo kaklo. 

Tas šalis buvo raudonas. Tai buvo ženklas. Įduodamas jį, Nostra- 
damas jai pasakė: 

- Iki paskutinės akimirkos turime tikėtis. Plevėsuojantis šalis reikš 
mūsų sumanymo sėkmę. 

Paskui atėjo siaubinga akimirka, kai Mirta išgirdo nuo Grevo aikš- 
tės sklindantį gaudesį... kai ji išgirdo laidotuvių varpus!.. Ji karštligiškai 
galvojo: 

“Jis bažnyčioje... Štai mišios baigėsi... Jis leidžiasi į kelią... kelią, 
vedantį į mirtį!.." 

Tuoj tuoj aimana turėjo išsprūsti iš jos lūpų... Ji užmerkė akis... Ir 
tą akimirką suskambo balsas: 

- Viskas gerai, mano mergaite, mažasis gražuolėlis pas mus, et! 

Tarsi kliedėdama ji apsidairė... Ir pamatė!.. Ji pamatė Trankemajų, 
Strapafarą, Korpodibalį, skubančius Tiseranderi gatvės kryptimi!.. O prie- 
kyje - Burakaną! Burakaną, nešantį ant savo plačių pečių maišą... 

Mirta sukliko; ji nuplėšė nuo savo kaklo šalį ir puolė į Grevo aikš- 
tę, pašėlusiai mosikuodama raudonu šaliu. 


V 
Pirmasis karališkas Pranciškaus II 
parašas 


Katerina Mediči, sėdėdama Miesto Vyresniųjų namuose ir žvelg- 

dama pro langą į aikštę, įsakė atvesti pas ją mesjė de Notr Damą. 
“Dabar aš sužinosiu, - galvojo ji, - kodėl mano brangiojo Anri lai- 

mė priklauso nuo mano dalyvavimo šiame renginyje..." ar 

Ji atsigręžė ir išvydo Nostradamą. Ji išvydo jį tokį išblyškusį, to- 
kiu nusikamavusiu veidu, kad tučtuojau pasakė sau: matyt, teks išgirsti 
keistų dalykų. Nostradamas atsistojo taip, kad jam taip pat viskas buvo 
matyti - ešafotas, minia, aikštė ligi pačių jos kraštų. Jis prabilo į karalie- 
nę. Ir ji pastebėjo, kad jis nežiūri į ją! Tai Grevo aikštę jis rijo akimis. 

- Madam, - pasakė Nostradamas, - aš atėjau iš Sen Žermeno L'Ok- 
serua. Aš ten regėjau jūsų vyriausiojo prevo mirtį - mesjė de Ronšerolis 
nusidūrė durklu į širdį. 

- Ai! Ai! - ramiai tarė Katerina. - Ir kodėl gi jis nusižudė? Jūs žino- 
te? 

- Taip. Todėl, kad jo duktė Floriza myli tą, kuris netrukus bus nu- 
kirsdintas, todėl, kad ji sušuko apie tai bažnyčioje, todėl, kad ji pasiža- 
dėjo jam mirtyje... 

- Floriza? Toji mažylė, kuri šiąnakt pasirodė maldauti manęs dova- 
noti pasmerktajam gyvybę arba bent jau leisti jai mirti greta jo? 

- Taip, madam. 

- Floriza? Toji pati, dėl kurios mano vyras, karalius, turėjo su ma- 
nimi išsiskirti? Toji pati, kurią jūs išsiuntėte į Pjerfoną? Toji pati, kuri, 
teisybę sakant, buvo pati pavojingiausia mano varžovė? 

- Taip, madam. 

- Ji dievina tą banditą... Jie verti vienas kito, - pasakė Katerina visą 
savo įniršį talpinančiu tonu. - Ką gi, tegul jie tuokiasi mirtyje! 

- Madam, - tarė Nostradamas, - aš atvykau prašyti jūsų leisti šiems 
vaikams tuoktis ne mirtyje, bet gyvenimui. Jūs už daug ką turite būti 
dėkinga man. Jūs būsite man dar dėkingesnė ateityje. Aš atiduodu savo 
žinias ir savo gyvybę jums. Mainais aš prašau pasmerktojo gyvybės... 

- Kodėl ji taip jums parūpo? - nustebusi paklausė Katerina. 

- Tai mano sūnus... 

Sunku nusakyti tą išraišką, kurią Nostradamas sudėjo į šiuos Žo- 
džius. Tai buvo skausmo himnas, tai buvo maldos giesmė... Katerina 
ryžtingai papurtė galvą. 

Nežiūrėdamas į ją, Nostradamas regėjo tą gestą ir suprato, kad Ka- 
terinos sprendimas buvo nepakeičiamas. Jis suprato, kad drauge su Bo- 
reveru ji užmuša ne tik žinantį pavojingą paslaptį, bet dar - ir tai, gali- 
mas dalykas, svarbiausia - Florizos sužadėtinį! Jis suprato, kad Katerina 
ketina pribaigti Florizą... 

Trims ar keturioms minutėms stojo tyla. 

mis minutėmis Nostradamas būtų galėjęs pasirodyti didingu tam, 
kuris būtų įstengęs perskaityti, kas dedasi jo sieloje. Ši užspeista dvasia 
vėl pamėgino sukaupti jėgas. Tai buvo siaubą kelianti kova. 

Gedulingas kortežas įžengė į aikštę!.. 

- Madam, - pasakė Nostradamas bronzą galėjusiu suminkštinti bal- 
su, - madam, pasigailėkite. Išgelbėkite mano sūnų... 

Katerina truktelėjo pečiais. 

- Jūs nenorite?.. Gerai! Tegu bus taip! Aš norėjau išvengti sunkios 
operacijos... Bet kadangi tai būtina, aš ją atliksiu. Tegul užmuša mano 
sūnų - aš jį prižadinsiu! Aš jį prikelsiu!.. 

Katerina visa išsitempė, jos sielą ūmai supančiojo baimė ir įtari- 
mai. 

- Vadinasi, - sumurmėjo ji, - tai tiesa? Jūs galite atgaivinti miru- 
siuosius? 

- Argi aš nekalbėjau jums apie tai, madam? Aš atliksiu šį veiksmą 
jūsų akyse!.. 

- Taip! - tarė Katerina šluostydamasi nuo kaktos šalto prakaito la- 
šus. - Jūs man kalbėjote... Ir aš jumis patikėjau... Bet pasakodamas apie 
šias kraupias paslaptis, jūs pasakėte man, kad jums prireiktų vaiko krau- 
jo... jauno vaiko... grynos kilmės... gimusio iš meilės. 

Tą akimirką pasmerktasis kilo ant ešafoto. 

- Tai tiesa! - pasakė Nostradamas. 

Budelis neatitraukdamas akių žvelgė į langą. 

- Švenčiausiosios Mergelės vardan! - burbtelėjo Katerina. - Aš no- 
riu tuo įsitikinti!.. 

Ji žengtelėjo pirmyn ir davė budeliui lemtingąjį ženklą. 

Tą akimirką Nostradamas užsiliepsnojo. Jo veidas, jo akys, visa jo 
esybė buvo ne kas kita, kaip šviesos spindulys, liepsnos srautas, antž- 
mogiško džiaugsmo gaisras... Ten, apačioje, pačiame aikštės kampe, 
Nostradamas išvydo plevėsuojantį raudoną šalį!.. Jis sugriebė karalie- 
nės ranką ir sušvokštė: 

- Aš išdrįsiu perrėžti gerklę, kad prikelčiau savąjį sūnų. Aš turiu 
vaiką. Tai jūsų sūnus, madam! Jūsų sūnus... Anri!.. 

Ir jis susmuko. Katerinai išsprūdo baisios nevilties riksmas. Susi- 
taršiusi, vos nekrisdama pro langą, netramdydama savo judesių ji klykė: 

“Sustabdyti! Malonė! Malonė! Jo pasigailėta!.." 

Ir iškeltas kirvis nenukrito ant pasmerktojo kaklo! Didžiulė minia 
pratrūko džiaugsmingai šaukti: 

“Tai karalienė! Malonė! Tegyvuoja karalienė!.. Valio! Šiowė kara- 
lienei!.." 

Rojalis de Boreveras buvo nuvestas atgal į kamerą ligi galutinio 
sprendimo priėmimo. O kaip Floriza vėl atsidūrė namuose Tiseranderi 
gatvėje, Mari de Kruamar, apipylusios ją glamonėmis, sušildžiusios ją, 
atgaivinusios ją savo motinišku švelnumu, glėbyje? Tai būtų galėjusi 
paaiškinti tik Mirta. 

Katerina Mediči išsikvietė pagalbą. Niekas šią minutę nebūtų su- 
gebėjęs jos įtikinti palikti Nostradamą vieną. Ji mėšlungiškai virpčiojo. 
Jos smegenis draskė įniršis, neapykanta. Bet kas buvo šie jausmai paly- 
ginus su kraupiu siaubu, draskiusiu ją, kuomet ji pagalvojo, kad jos my- 
limas kūdikis gali būti šio Žmogaus valdžioje! Jos vaikas!.. Perrėžta gerk- 
le!.. Neįkainojamas jo kraujas lašas po lašo atimamas iš jo! Ak! Neįtikė- 
tina, pragariškas košmaras!.. 

Jos įsakymu du ar trys medikai atkakliai stengėsi atgaivinti Nost- 
radamą. Sutelkęs visą savo nepalaužiamos valios energiją, be perstojo 
žvelgdamas karalienei į akis, Nostradamas pasijuto stiprus tarytum ar- 
changelas, sutriuškinęs demoną... 

- Jeigu tu pasakei tiesą, - švokštė karalienė, - aš tavo rankose... tu 
stipresnis! Bet jeigu tu sumelavai... O! Vargas tau ir visiems taviškiams! 
Lydėk mane į Luvrą! 

- Aš norėjau jūsų to paprašyti, madam, - pasakė Nostradamas. 

Po ketvirčio valandos, lydima Nostradamo, apsupta stipraus eskorto, 
turėjusio sekti magą, Katerina įžengė į Luvrą ir nuskubėjo į savo kam- 
barį. Tuščia!.. Ir gretimame kambaryje tuščia!.. Visame Luvre tuščia... 
Princas Anri dingo. Dingo ir keturi dvariškiai, keturi asmens sargybi- 
niai!.. 

Dvi valandas Katerina kovojo su baisiu priepuoliu ir išsikapstė iš 
jo tik Nostradamo dėka. Pagaliau ji susitvardė, išvaikė visus ją supu- 
sius, sunerimusius rūmų dvariškius ir liko akis į akį su Nostradamu... 

- Aš nugalėta, - pratarė ji. - Grąžinkite man mano sūnų... 

- Madam, - pasakė Nostradamas tuo prieštaravimų nepripažįstan- 
čiu tonu, kuris taip gerai buvo pažįstamas karalienei, - jūs paprašysite 
Prancūzijos karalių parašyti įsipareigojimą; aš jį padiktuosiu. Tai gar- 
bės įsipareigojimas, madam. Tačiau įmanoma, kad karalius sutiks su- 
laužyti Žodį ir prisiimti sau negarbę. Tokiu atveju, madam, jeigu mano 
sūnui ar jo jaunajai Žmonai atsitiks nelaimė, klausykite! Ko jūs besiim- 
tumėte prieš mane, kaip toli būtų pasislėpęs jūsų sūnus Anri, netgi jeigu 

aš būsiu uždarytas požemio dugne, aš pasieksiu jį, madam, aš kviečiu 
liudininkais nematomąsias Galias, padedančias man, ir jo kraujas... aš jį 
pasiimsiu visą ligi paskutinio lašo!.. 

- Aš tikiu jumis! Aš tikiu jumis! - murmėjo Katerina sulinkusi nuo 
šio siaubo škvalo, sudėjusi rankas, apmirusia siela. 

- Tai gerai, - didingai pareiškė Nostradamas, - pakvieskite naująjį 
Prancūzijos karalių! 

Netrukus jaunasis karalius įžengė į kambarį ir ėmė smalsiai apžiū- 
rinėti Nostradamą. Katerina padėjo ant stalo pergamentą, patvirtintą Pran- 
cūzijos antspaudais. Paskui ji pasakė: 

- Sere, reikia, kad jūs parašytumėte tai, ką kalbės šis žmogus... 

Pranciškus II paėmė plunksną, kurią jam ištiesė Katerina. Paskui 
"susimąstęs jis pakėlė akis į motiną ir pasakė: 

- Vadinasi, šiandien aš sudarysiu savo pirmąjį karališkąjį aktą? 

- Taip, sere, - pasakė Nostradamas. 

- Pirmą kartą aš pasirašysiu kaip karalius... Sakykite, mesjė, tai at- 
neš gėrį? Tai atneš blogį?.. O! Aš taip norėčiau, kad tai būtų kas nors 
gero ir gražaus... 

Nostradamas Žemai nusilenkė. 

- Sere, - pasakė jis jausmingu ir švelniu balsu, - savo sielos išgelbė- 
jimu aš jums prisiekiu, kad kilnus Jūsų Didenybės noras bus patenkin- 
tas!.. 

Jaunasis karalius buvo sukrėstas jo įtikinančio tono. 

- Mesjė Notr Damai, - pasakė jis, - ar jūs nebuvote Jo Didenybės 
karaliaus, mano tėvo, medikas? 

- Taip, sere! 

- Tai štai, aš jus skiriu savuoju mediku, aš taip pat!.. Dabar diktuo- 
kite. 

Ir Nostradamas padiktavo: 


“Aš, Pranciškus Antrasis, Prancūzijos karalius, įsipareigoju: žmo- 
gus, žinomas Rojalio de Borevero vardu, niekada nebus persekiojamas, 
apklausinėjamas, trikdomas dėl visko, ką jis galėjo padaryti ir pasakyti 
iki šios, 1559 metų liepos 6 dienos. Aš sutinku ir pritariu kilmingosios 
madmuazelės Florizos de Ronšerol santuokai su minėtuoju sinjoru Ro- 
jaliu de Boreveru, vis dėlto čia keldamas šią sąlygą: kad visas turtas, 
kilnojamasis ir nekilnojamasis, ir visas piniginis velionio mesjė de Ron- 
šerolio turtas atitektų Paryžiaus vargšams. Taip pat nebus areštuoti nei 

trikdomi už bet kokį iki šios dienos padarytą veiksmą žmonės, kurių var- 
dai Trankemajus, Burakanas, Korpodibalis ir Strapafaras. 
Tai patvirtindamas, aš pasirašau savo vardu, 
Pranciškus, Prancūzijos karalius" 


Jaunasis karalius pasirašė ir perdavė pergamentą Nostradamui. 

- O jums? - tarė jis. 

- Sere, - pasakė Nostradamas, - titulas, kurį Jūsų Didenybė man 
suteikėte, man yra pakankama protekcija... 

Karalius grakščiai pasveikino magą ir nuskubėjo papasakoti savo 
žmonai, jaunajai Škotijos karalienei, kaip jis ką tik patvirtino savo pir- 
mąjį karališkąjį aktą. 

- Madam, - pasakė Nostradamas Katerinai, - aš vykstu jūsų vaiko. 
Aš jums jį atvešiu. 

- Kaip? - paklausė Katerina. - Dar iki tol, kol jūsų sūnui bus sugrą- 
žinta laisvė? 

- Taip, madam, - atsakė Nostradamas nusilenkęs. 

Katerina minutei susimąstė. Ir, galimas dalykas, tą akimirką ji 1š- 
gyveno vieną iš tų retų jos gyvenime taurių jausmų. Susigraudinusiu 
balsu ji pasakė: 

- Būsime draugais, norite? 

Nostradamas palinko prie rankos, kurią jam ištiesė karalienė, ir pri- 
silietė prie jos bučiniu. 

- Eikite, - tęsė Katerina susigraudinusi, - ir kol jūs suvaikščiosite, 
aš nuvyksiu į Šatlė ir sugrąžinsiu laisvę jūsų sūnui. Aš pati tai turiu 
padaryti. 

Katerina Mediči išlaikė savo žodį. Po valandos princas Anri jau 
buvo savo motinos glėbyje. Savo ruožtu Rojalis de Boreveras, Floriza, 
Mari de Kruamar, Nostradamas susirinko name Tiseranderi gatvėje; jie 
suklupo paskutinėje maldoje aplink guolį, kuriame ilsėjosi mesjė de Ron- 
šerolio kūnas. 


EPILOGAS 


Yra žinoma, kad Nostradamas dar kurį laiką gyveno Paryžiuje, kur 
jis buvo paprastas Pranciškaus II, paskui Karolio IX medikas. Paskui jis 
pasitraukė į žavingą mažą miestelį, vadinamą Salonu, kur Sen Lorano 
bažnyčioje yra jo kapas. Jeigu vyrui ir moteriai kada nors buvo leista 
pažinti tobulą laimę, tai Nostradamas ir Mari tokią laimę, už kurią taip 
brangiai sumokėjo, pažino. 

Praėjus metams po įvykių, kurie sudaro šios dramos siužetą, tos 
pačios dienos, kada jie turėjo mirti, rytą, toje pačioje Sen Žermeno I"Ok- 
serua bažnyčioje, kurioje jie buvo susižadėję, Rojalis de Boreveras ir 
Floriza de Ronšero!l susituokė. Ir mes turime pridurti, kad šių dviejų 
vaikų gerovė labai prisidėjo prie Nostradamo ir Mari laimės. 

Kai dėl Mirtos, tai ji galų gale rado paguodą, nes 1564 metais mes 
ją aptinkame jau ištekėjusią už kažkokio ševaljė de Goneso. Ji savo vy- 
rui atnešė šimto tūkstančių ekiū sumos, labai reikšmingos tuo metu, kraitį 
- toji suma buvo įteikta į jos žavią rankutę paties Nostradamo. 

Ilgą laiką mes aiškinomės, kas galėjo būti tas ševaljė de Gonesas. 
Mes atradome raktą šiai mįslei įminti tik tą dieną, kai aptikome senus ir 
pagarbos vertus dokumentus, iš kurių galėjome sužinoti, jog 1563 me- 
tais Goneso valdas nupirko Nostradamas žmogui, kuno tikrasis vardas 
buvo Burakanas. | | 

Tapęs “ševaljė", Burakanas liko paprastu ir kukliu žmogumi, ko- 
kiu jis visada ir buvo. Jie niekada nepanoro, beje, išsiskirti su Boreveru, 
sulaukęs čia Mirtos pritarimo; ji taip pat nepaliko Mari ir Florizos. Kai 
dėl sinjorų Trankemajaus, Strapafaro ir Korpodibalio, tai jie liko vien- 
gungiai. Net kalbėti neverta apie tai, jog jie taip pat atsisakė palikti Ro- 
jalį de Boreverą. Ilgus ir laimingus metus jie leido prisimindami savo 
šlovingus žygius. 

Galiausiai pabaigai pasakysime, kad garsas apie Nostradamą pla- 
čiai paplito. Savo ramią vienatvę Salone jis užpildydavo ne tik ligonių 
gydymu. Labiau, negu kada nors anksčiau, jis stengėsi atrasti tai, ko 
atkaklūs protai tebeieško ligi šios dienos - tiesą apie Žmogaus sielos 
būties principus ir tikslus. J 

“Yra valdovas, nenorintis būti niekieno valdžioje, - kalbėdavo jis 
paprastai. - Tai didžiausias magas savo darbe. Netrukdykite jam; jis at- 

ves žmones prie to, kas nepažinu, pažinimo; neskubiai ir užtikrintai jis 
stumtels žmoniją prie integralaus dvasios mokslo, prie tų viršūnių, dar 
nepasiekiamų miniai, nuo kurių žvilgsnis aprėps Tiesą, vieną, begalinę, 
nedalomą, akinančią Tiesą". 

Ir jeigu jo paklausdavo: 

- Kas gi tas valdovas? 

- Tai - Laikas! - atsakydavo Nostradamas paslaptingai šypsodama- 
siS. 

Skaitytojau, jeigu atsitiktinumas atves tave į Saloną, nuskink gėle- 
ię savo kelyje ir padėk ją ant Nostradamo kapo. 


TURINYS 


Pirmoji dalis 
RAGANA = iii aaa iai iii a a a a 5 
I: ĮSIMINLĖJĖLIAL asas iii ai ai ai i a a 5 
II ĮSKUNŪĖ JA Lei asai asi ika Paasisisi saaa a a  a 7 
III Du demono profiliai „LLLeekaekaak aaa kaanseneeeesee seses eee 12 
IV Laužas GTEVO-A1KŠTĖJĖ Ls siai siai asi ia i I a 14 
V. LaUuŽo PelčNai asi siska saaa iai kasi i is o a k 19 
Antroji dalis 
VESTUVĖS „L... Bat ai aa a a 26 
I Du karaliaus SŪnūs................aakenaenesensesseneseae seansas 26 
II Ar įvyks vestuvės? ............akakaenessnseseeess seen aaa 30 
III LAIŠKAS ass assist iais i a a I 37 
Trečioji dalis 
NOSTRADAMO SUNUS .........iaasanesenenenssssssnassa sasas sasas seansas sns 43 
Į-- TampI1O/DOŽĖMIAI Lesia iii is Gia i a as i i 43 
II--Pasiacr KOJ Lašeeio aiskiai ais ia i ii a a as 45 
III Prižiūrėtojas ir kalinė „LccLdLdakaaaaan aaa aekanaanaaeneenee nesena 47 
Ketvirtoji dalis 
SAMDOMAS ŽMOGŽUDYS „L.uddiiikikaannnanisssieseaassssassasas saaa 50 
I“ Berniukas AUSA i is asa ia A a ia a i 50 
II Tikro princo verta idėja „.....deaaeaaenaaeaenaenaeeeae sename eee 52 
IL „Mari KADAS Lia iaip ais iii siai i a o a aa 55 
IV Brabantas le Brabansonas ..........eeeaaeaeenaennaenneeeeeseeese nesenas 58 
Penktoji dalis 
GELBETOJAS ua in a a aa 61 
L--PaFalYŽIUOLO Jasas ai a i a i i i aa 61 
II. Ignacijus LOJO LA asis kis ais as i a ta a a a 64 
BT GEIDELOJAS rasai is iaii  aiai i aa  i  i 67 
Šeštoji dalis 
KELIAS PASLAPTIES LINK .......eeassessesessesessanensassssonens seses 13 
E VIENAS aa ai a i aa ia ia a a i as aaa, 3 


US ui m a" 78 


ET, Kcturi:SaFgyDINIAI Lašsiasssiiduis Sis i saa o a aisi 83 


LV" Melionio Valia ss ss asai ii as as Da d I 88 

V. Mistekijos-BEINMĖSĖ viskis a i i a i a a ai 90 
Septintoji dalis 

ROJALIS DE BOREVERAS .-sisituiisnsisiisnšsissisuiiss ie lius d sis oi 98 

I Kodėl “Rojalis" 17 kodėl “Boreveras" ...............aaaaakansnnenonsses 98 

II Užpultas nepažįstamasis „...LLLeadeaaakaanaenanaeneenens season anonse 102 

III “Trijų Gervių" užeigos namai ........eeaaaaa ken aenaekaena nesenas 104 

IV Nepažįstamasis keliauninkas .............kaaeaaenaenaeasensansonasanse ss 106 

V Vyriausiojo prevo duktė ..............aseaaaenennaeeses sensei ass aesasaseaaenos 113 
Aštuntoji dalis 

MA GAS aisiais Ia a i a k aa a a 119 

I Katerina MEdIČI Llanos i aa e 119 

II: Maikas Talas Lidsas ai o a a as a as 123 

III Nostradamo priesaika .......eeaaeaaaaaa a aaa aaa aneseeaane nesenas 128 

IV -„Eransua ŠESČLIS Likusi aaa i ta aa ai ai 131 
Devintoji dalis 

VALKATOS iii asian ais a a 134 

I Lagardas ir Montgomeris ........aseaaeeaaa asas aaeasesasesae ease 134 

II Boreveras šnekučiuojasi su nepažįstamąja <<Laaaaaaaaaenaee nan 138 

III “Angij-su-Rošas"....LLLLLL aka aaaaaaenaese sasas saaa esamas 141 
Dešimtoji dalis 

KARALIAUS HENRIKO RŪMAI... aaaaaaaaanananas sene aononsaase nan 149 

I- Mirties KVADAS asis ia ai iai iai i ini i vi i a aaa 149 

II Karaliaus rūmuose ............. ee aaenaaanaaenaeeasee een ese season 153 

EI Ra SANIŪS a iii ais a iii aaa i ai a I 158 

IV -Nuotaka E IGF12A 52 sasissis tasai ii a a 162 

UA arun i 167 

Vienuoliktoji dalis 

ELORLŽA Lia isiiskaias  aa ia i iis a a 174 

I: Vilkai iŠĖ)O 15 IIS KO iai aras a a a is 174 

IT -ROKŠEFOLO ALSA L iais a iai i Aaa ia 176 

HI Geležinis eskadronas Lissisiišss tis inkai ai anaip a sis 181 

TV -ViBiinės KODĖČIOS A kis ii iii niai i a aaa sa 184 

V -AKIS 7) AKŲ asi a aaa a aa I a a 192 
Dvyliktoji dalis 

DIDŽIOJLMEDŽIOKLĖ = ais ss oa 195 


| SEO SUO LS iii e as 195 


II Užguitas ŽVĖTIS Liana ananasas 198 


III -Užspeištas ŠErMas IL: isssksssksišušsipausksai unis aa a i 205 
Tryliktoji dalis 
DAMA. BE VARDO L sisskiisis kišasi iial asai iai ania osios 212 
I Namas Tiseranderi gatvėje .........L.L..akaaanansenenneseess senas san 212 
II! DuSENLdMMUSAI Liesis ai iii ass a a ias 216 
III PAmeK Lė Žalia asis sai a aa i is i i L a a i ais 219 
IV Man dė KrUamMAai iii asi ias ii ii ii a B ias 224 
Keturioliktoji dalis 
ESKADRONO REKRUŪTAI.............tsaaaaanenennenenssaesnae sensei a sensei 228 
I Asmens sargybiniai .............aaakasekeonsseessnesseean asas essessassaeae 228 
II Nėregimas patarėjas Litsssuisissinissassassškisonisksissii skanius iii ss asisiss 230 
ITT: RADOFTAS is isiisiiiiis ia i  i a a 231 
IV Skrajojantis eskadronas .......keaaaeaaeneneessesnensse sese ease eee 233 
Penkioliktoji dalis 
PIRMASIS GRIAUSTINIO TRENKSMAS ......eaaaaanaaeeaenanaensnas 237 
I: Tramidy TO JAS Lakis au ai i as i a 237 
II Sen-Dėni VaFtaL sns tara is ris a a 246 
Šešioliktoji dalis 
LIKIMO ŽAISMAI siai i a 250 
Auka a L 250 
II Gyvenimas 1 MKS asies ii iii i a i as 255 
EI. -ROnŠErOLIS Laris ini ia ai i o aa a a 260 
Septynioliktoji dalis 
PIEREONAS Ii kikiisiiss iai a a aa a a 265 
I: -PaDEZ1MAS 22: asi iai ai a a ie a ud aa aaa a ia 265 
11. Kur būvo BOrEVEFAS i sasas iais i iai a 269 
EL RO KOVOS aatnsji sias ii aa aa ai a 273 
Aštuonioliktoji dalis 
SUSIRĖMIMA S asi ii I la ia 276 
EASVELIMI NaMAL iais ad i aa a as 276 
II Nostradamo kerštas ............keeaaeaenaaenanaseaseeenaee ease ease aaa 280 
IL Biržel1O 29 011 Sausė iais ia i ai i ia a a a aaa 289 
IIA upinis m 293 
Devynioliktoji dalis 
MARLKAPAS viskis saaa ai ia ii i esa a a aa „301 
I Teva ŽUdYS2 sienai gisisiasiosiss anaiinaa ks aa a aaa 301 


II Karalienės dvariškiai Lssissnissdiuisksiaiisadi ais asai asa iii saaa 305 


IV Kaip kažkada Turnone... „asas saaa aaaeanansnonssas ones eee 313 

V Priešais KADA sa ai usa iai ii sad 321 
Dvidešimtoji dalis 

ESARO TAS etatai a a i a aa 325 

1 -Balismės 1SVAKALĖSĖ >. sisie is iii iais aa Ia a a 325 

II Pasmerktojo nuotaka ..............aessensennsenessssessaasa seansai sanson asensss 327 

III Sen Žermenas POkSenua.....Ldddnaiaaaananeesananesaanasananasaaassnnansass 330 

IV Jaunojo Anri saugotojai <...L.kkkkaaaaaaanasseneeenaa sese asa ssesnseasnss 336 

V Pirmasis karališkas Pranciškaus II parašas ...........LcLcccCU...... 338 


B PILOGAS Airės ia adis si a i A a as 344 


Mišelis ZEVAKAS 
NOSTRADAMAS 


Istorinis romanas 


Vyriausiasis redaktorius Jaroslavas Banevičius 
Redaktorius Žilvinas Tamošaitis 

Dailininkas Vladimiras Beresniovas 

Korektorė Lina Naudžiūnaitė 

Kompiuteriu maketavo Algis Balčius 


SL 774. Pasirašyta spaudai 1994 09 30. 22 apsk. leid. 1. Formatas 6 
Tiražas 12 000 egz. Užsakymo Nr. 3073 
Kaina sutartinė 


Išleido “Vasario" koncerno “Europos" leidykla, Laisvės al. 101 a, 3000 K 
Rinko ir maketavo “Vasario" techninis centras 
Spausdino “Aušros" spaustuvė, Vytauto pr. 25, 3000 Kaunas 


„05 


Zevakas M. 
Nostradamas: Romanas / Iš vokiečių k. vertė E. Striaukas. 
- K.: Europa, 1994. - 351 p. 


ISBN 9986-436-87-7 


Romane skaitytojas susitiks su viena šviesiausių XVI amžiaus asmenybių - garsiu 
mokslininku, mediku, pranašu Nostradamu. Kūrinyje gausu nuotykių, intrigų, kovų scenų ir, 
žinoma, romantiškos meilės peripetijų. 


UDK 840-3 


Dieu sa vart icy de ma bouche 
Pour tanoncer la Veritė“ 

Ji ia prediction fe touche. 
Rrndi grace a sa Divinitus 


: XVIII 5. variO0 „BA 
„Nostradamas kurį laiką. gyveno Paryžiuje c.-kuf jis a 
abriaiės Pranciškaus H, paskui Karolra IX medikas. 
Paskui jis pasitraukė į Žavingą mažą mucstelį, vadinai 
Salonu, kur Sen Lorano bažnyčioje yra j0 Kapas. Jeip 
vyrui ir moteriar kada nors buvo lcisia pažinti tobulą 
laimę, tai Nostradamas ir Mari tokią kr 1 kurią, 
taip brangiai sumokėjo, DAžiMOs 12 i 
Labiausiai Nostradamas stengėsi atrasti 1 
protai tebeicško iki šiot = tiesą apie Žul 
butičs principus Tą tikslus. | 
“Yra valdovas, nenorintis buti 


Ž 


2 


iekieno vaidžioje A, | 


f 

kalbėdavo jis paprastai. | 2 4 

- Netrukdykite jam. Jis až KS prie do, kas ii 
-nepažinu, pažinimo... 7 Lala. 
Ir jeigu jo paklausdavė: G 2 

Tai Laikas! - als; ydavo, Nostradamas je iptingai 

